ASPECTE ALE ISTORIEI SI 
SPIRITUALITĂŢII BIZANŢULUI 



Introducere 

Istoria bizantină ia sfârşit la o dată sigură: cucerirea Constantinopolului de către otomani la 
29 mai 1453. In schimb ea are o dată de naştere: creearea noii Rome, pe malurile Bosforului, pentru 
care Sfântul Constantin a decis să-i poarte numele. La acea vreme împăratul se gândea la o 
apropiere de frontierele cele mai ameninţate, Dunăre şi Eufrat, fără a avea în vedere crearea unui 
nou Imperiu. Din punct de vedere cronologic Bizanţul a succedat Imperiului Roman deschizând o 
eră nouă. Chiar dacă în structura sa a păstrat o serie de norme ce au susţinut edificiul imperial 
roman, evoluţia sa ulterioară descoperindu-ne o direcţie diferită. De asemenea, Bizanţul se înscrie 
pe coordonatele elenismului, orizont cu deschidere amplă spre antichitate, reprezentând o sinteză la 
alcătuirea căreia au contribuit factori şi valori aparţinând unor culturi diverse. 

Rolul Imperiului bizantin în istoria europeană şi a poporului român nu poate fi neglijat chiar 
dacă mulţi îl trec uneori cu vederea. De fapt întreaga istorie a creştinismului, din momentul în care a 
devenit religie liberă, s-a desfăşurat în cadrul acestui Imperiu. Prin studierea Istoriei şi 
Spiritualitatăţii Bizanţului putem înţelege mai bine cadrul şi modul în care creştinismul s-a 
dezvoltat, şi-a formulat dogmele şi normele sale de bază, a creat opere de cultură, artă şi arhitectură, 
a dat viaţă unor forme superioare de trăire spirituală şi s-a impus în viaţa societăţii determinându-i 
cursul. Bizanţul a fost, aşa cum spune bizantinologul, Steven Runciman, «imperiul lui Dumnezeu 
pe pământ, o palidă imagine a împărăţiei lui Dumnezeu din Cer». 

In ceea ce ne priveşte pe noi românii, Bizanţul a avut un rol hotărâtor în continuitatea daco- 
română, în creştinarea noastră, în procesul de formare a poporului şi a limbii române, în organizarea 
şi viaţa bisericească, în cultură şi artă. în perioada migraţiei popoarelor, Imperiul bizantin a 
reprezentat singura formaţiune politică din sud-estul european care a reuşit să se impună în faţa 
barbarilor, obligându-i pe aceştia să dea libertate de viaţă şi de credinţă autohtonilor daco-romani. 
De la Bizanţ a fost condusă activitatea misionară de creştinare în părţile noastre. Mai târziu, când s- 
au constituit Statele feudale independente româneşti, în secolul al XlV-lea, întemeierea 
mitropoliilor şi organizarea bisericească, formele pe care le-a îmbrăcat monahismul, toate s-au făcut 
în strânsă legătură cu Bizanţul. 

Oraşul Byzantion, de unde vine numele de Bizanţ, a fost fondat pe malul vestic al 
Bosforului în jurul anului 660 î.d.Hr. Poziţia sa geografică deosebit de favorabilă, i-a permis să aibă 
succese economice şi politice notabile încă de la înfiinţarea sa. Acest oraş domina comerţul dintre 
Marea Neagră şi Marea Egee, dintre Europa şi Asia Mică, fiind uşor de apărat, înconjurat pe trei 
laturi de ape. Cu toate acestea Bizanţul nu şi-a putut apăra graniţele sale, fiind cucerit pentru o 
scurtă perioadă de perşi, la sfârşitul secolului al Vl-lea. Adevărata glorie a oraşului va începe însă în 
timpul domniei lui Constantin cel Mare cel care îl va transforma în capitala Imperiului. 

Foarte mulţi cercetători au considerat că Imperiul bizantin a fost o continuare directă a 
Imperiului roman, numindu-1 chiar la un moment dat (395), Imperiul roman de răsărit. Afirmaţia nu 
este lipsită de temei deoarece împăraţii bizantini au păstrat o lungă perioadă de timp titulatura 
împăraţilor romani, s-au considerat până la sfârşitul Imperiului urmaşii acestora, revendicând toate 
teritoriile asupra cărora aceştia stăpâniseră. în Imperiul bizantin au supravieţuit forme de organizare 
statală, administrativă ori socială de tradiţie romană. Dreptul şi normele juridice romane au rămas în 
vigoare multă vreme, cu modificări neesenţiale. Chiar şi limba oficială a Imperiului a fost până la 
începutul secolului al VH-lea, latina. La rândul lor locuitorii Imperiului bizantin se numeau pe sine 
romei, iar ţara lor era România sau pământul roman. 



Caracterul grecesc al lumii bizantine s-a accentuat începând cu secolul al VH-lea, cu domnia 
împăratului Heraclius, când latina este înlocuită cu greaca. Grecismul va deveni mai pregnant în 
secolele următoare, când între Apus şi Răsărit vor interveni disensiuni religioase majore 
(iconoclasmul, schisme) şi chiar conflicte politice ca în cazul cruciadelor. Vom întâlni pentru 
bizantini tot în această perioadă şi termeni ca: helleni sau helladikoi, dar în mod izolat şi fără să-1 
înlocuiască pe cel de romei. Persistenţa tradiţiilor greceşti şi a populaţiei de limbă greacă în 
Imperiul bizantin a determinat pe istoricul August Heisenberg să spună că: «Bizanţul este Imperiul 
roman devenit creştin, dar de naţionalitate greacă» iar pe Karl Krumbacher să considere elenismul 
ca al doilea element fundamental al civilizaţiei noastre. De altfel grecii de astăzi consideră istoria 
Bizanţului drept istoria lor naţională. In definiţia lui Krumbacher şi a altor cercetători, se 
menţionează ca al treilea element constitutiv: creştinismul. De altfel, cum se ştie, religia creştină a 
reprezentat osatura spirituală a Imperiului bizantin. întreaga viaţă publică şi particulară a 
bizantinilor era pătrunsă de învăţătura creştină. Literatura bizantină, ca şi majoritatea creaţiilor 
artistice şi arhitectonice, îşi au sursa de inspiraţie în creştinism. De aceea Istoria şi Spiritualitatea 
Bizanţului presupune preocuparea pentru cunoaşterea istoriei creştine pe o perioadă de 1.000 de ani, 
atât cât a durat Imperiul bizantin. 

In cadrul realităţilor bizantine un loc important l-au avut şi diferitele influenţe, fie că au fost 
orientale, fie occidentale, în disciplina pe care o studiem având obligaţia să ţinem seama şi de acest 
lucru. Reiese din cele de mai sus că Istoria şi spiritualitatea Bizanţului este o ştiinţă vastă, că 
domeniul ei de cercetare este complex, meritând din plin a fi studiată în cadrul Facultăţilor de 
Teologie Ortodoxă. 

Mulţumiri Prea Fericitului Părinte Patriarh TEOCTIST, Părintelui Arhim. Grigorie BĂBUŞ, 
D-lui. Prof. Emilian POPESCU, Familiei 



Scurt istoric al cercetărilor privind Istoria şi Spiritualitatea Bizanţului 



Bizantinologia a apărut ca ştiinţă şi ca disciplină aparte destul de târziu, la sfârşitul 
secolului al XlX-lea, mai ales prin contribuţia germanului Karl Krumbacher (1845-1909). Interesul 
pentru ea s-a manifestat mai întâi prin ediţii şi traduceri de texte, Germania Reformei, în căutarea 
celuilalt creştinism, constituind un teren favorabil. Erudiţi ca Jerome Wolf (1516-1580) dar mai ales 
Johann Lowenklau (Leunclavius) (1533-1593), au reuşit să facă accesibile în latină lucrări ale unor 
cronicari bizantini cum ar fi: Zonaras, Manases etc. Italia, Olanda sau Franţa, sunt ţări în care 
interesul pentru Bizanţ a fost evident, fenomen favorizat şi de relaţiile privilegiate pe care îndeosebi 
Franţa le-a întreţinut cu Imperiul otoman începând cu secolul al XVI-lea. Astfel naturalistul Pierre 
Gilles călătorind la Constantinopol a descoperit şi cercetat cu pasiune vestigiile bizantine care vor 
împodobi cele 4 volume postume ale cărţii : Topographia Constantinopoleos et de illius 
antiquitatibus, publicate la Lyon în 1561. Lui i se alătură iezuitul Denis Petau (Petavius) teolog şi 
iniţiator al cronologiei bizantine autorul cărţii : Byzantine du Louvre primul veritabil corpus de texte 
istorice bizantine. In ţările germano fone îl amintim pe Karl Krumbacher care publică în 1891 
lucrarea sa de neînlocuit până astăzi Geschichte der byzantinischen Literatur, iar un an mai târziu 
revista Byzantinische Zeischrift, a cărui principal merit este acela că ne oferă până astăzi un index 
exhaustiv cu toate publicaţiile ce fac referire la Istoria bizanţului. In timp ce Heinrich Gelzer studia 
structurile administrative ale Imperiului, von Lingenthal, cu al său Jus Graeco-Romanum dădea 
acces ansamblului de texte juridice bizantine. 

Pentru secolul al XX-lea, oraşul Munchen rămâne centrul principal al studiilor bizantine 
germane, iar dintre reprezentanţii acestei perioade menţionăm pe Franz Dolger unul dintre primii 
care subliniază dimensiunea europeană a fenomenului bizantin, repertoriul său de acte emise de 



puterea imperială intitulat: Regesten der Kaiserurkunden des ostromischen Reiches, fiind un 
instrument de lucru pe care-1 foloseşte orice cercetător al Bizantinologiei. Un alt reprezentant al 
şcolii muncheneze este şi Hans-Georg Beck. Ar fi nedrept să enumerăm aici numai pe 
reprezentanţii fostei Germanii de Vest, pentru că o contribuţie apreciabilă la dezvoltarea studiilor 
privind Istoria bizanţului au avut-o şi cercetători din fosta Germanie de Est ce-i drept influenţaţi 
adesea de gândirea marxistă. Aici îi putem aminti pe istorici precum : Hans Ditten, Helga Kopstein 
sau Johannes Irmscher. Pentru Austria putem saluta activitatea multiplă în domeniu, a unui Herbert 
Hunger sau a unui Johannes Koder. 

Revenind la Franţa de data aceasta pentru sfârşitul sec. al XlX-lea şi prima jumătate a sec. al 
XX-lea amintim pe Charles Diehl cu un stil oarecum învechit, lipsit de reflecţii sintetice, dar care 
rămâne interesant prin pasajele narative atât de utile popularizării. In această categorie se înscriu 
creaţiile sale de genul: L 'Afrique byzantine sau Manuel d'art byzantin de neînlocuit până astăzi, ca 
şi Manuel d'etudes byzantine a lui Louis Brehier. Dacă cercetarea franceză se bucură în domeniu de 
o reală autoritate aceasta se datorează în bună parte lui Paul Lemerle care la Sorbona sau la College 
de France a ştiut să combine forţa învăţământului său cu rigoarea lucrărilor sale personale. De la 
istoria agrară la analiza fenomenului eretic, el a inspirat şi îndrumat majoritatea istoricilor actuali: 
Helene Ahrweiler, Gilbert Dagron, Michel Balard, Michel Kaplan, Alain Ducellier, Cecile 
Morisson. Parisul este astăzi o etapă esenţială pentru toţi bizantiniştii, iar publicaţia Travaux et 
Memoires, a Centrului de cercetări istorice şi civilizaţie bizantină mărturiseşte din plin vigoarea 
cercetării franceze. 

Pentru Belgia, o altă ţară francofonă, îl menţionăm pe Henri Gregoire principalul animator 
de la Liege al revistei Byzantion, cel care alături de Charles Delvoye a fost atras către istoria artei 
bizantine sau împreună cu Francois Halkin şi Andre Jacob către aghiografie 1 . 

La rândul ei Italia s-a remarcat prin varietatea cercetărilor şi aici îl menţionăm pe Agostino 
Pertusi atras către istoria ideologiilor sau cea administrativă. Tot în Italia nu trebuie neglijat şi faptul 
că la Vatican există un important centru de studii al manuscriselor şi textelor bizantine. 

înainte de 1917 Rusia i-a dat pe: V.G. Vasilievsky, F.O. Uspenskij si AA. Vasiliev. Revista 
Vivantijskij Vremennik fondată de Vasilievskij în 1894 şi suspendată în 1927, a redevenit după cel 
de-a doilea război mondial un instrument indispensabil pentru specialişti. Trebuie subliniat şi faptul 
că în Rusia a existat şi o şcoală solidă în domeniul artei bizantine şi aici îi enumerăm pe V. Lazarev 
şi A.P. Kajdan. 

Pentru ţările balcanice putem aminti mai întâi Iugoslavia cu un G. Ostrogorsky autorul unei 
Istorii a statului bizantin, apoi în ţara noastră avem prezenţa încă mitică a lui N. Iorga, sau pe N. 
Bănescu şi Gh.I. Brătianu, iar după cel de-al doilea război pe Alexandru Elian, Nicolae Stănescu, 
Vasile Grecu, Emilian Popescu, Stelian Brezeanu etc. 

In Ungaria ar fi de remarcat numai Gyula Moravscsik, iar în fosta Cehoslovacie trebuie 
menţionată binecunoscuta revistă Byzantinoslavica, cu articole ce pun accentul îndeosebi pe relaţiile 
slavo-bizantine. Pentru o altă ţară vecină, Bulgaria, avem revista Etudes balkaniques redactată de 
Institutul de studii balcanice de la Sofia unde au activat cercetători ca: Vasilka Tapkova-Zaimova, 
Elisabeta Todorova, Petar Angelov, cu toţii urmaşi ai lui Ivan Dujcev, mort în 1985. 

Nimeni nu se va mira de locul pe care-1 ocupă Grecia în studiile bizantine. Nume de 
bizantinologi în Grecia avem pe: D. Zakythinos si N. Svoronos. Cercetarea este bipolară: la Atena 
ca şi la Tesalonic ea se sprijină pe Universităţi şi pe două organisme foarte active, Centrul de 
cercetări bizantine şi Institutul de studii balcanice. Puţine subiecte au scăpat istoricilor greci, ei fiind 
astăzi din ce în ce mai deschişi pentru vecinii lor din Balcani. Ei îşi publică articolele în reviste ca: 
Anuarul Asociaţiei de studii bizantine (Epeteris Hetaireias byzantinân spoudon), Studii balcanice, 
sau Cyrillomethodianum. Din acest spaţiu geografic nu putem uita nici aportul Ciprului, contribuţia 



1 Alain DUCELLIER, Le Byzantins, histoire et culture, Seuil, Paris, 1988, p. 28. 

în domeniul arheologiei şi artei, studiile lui Th. Papadopoullos şi C. Kyrris asupra istoriei culturale 
şi a sistemului educativ. 

Trecând în ţările anglofone, Marea Britanie 1-a dat la începutul secolului al XX-lea pe J.B. 
Burry specialist în istorie administrativă sau pe J. Gill, D. Nicol, R. Browning cu cercetări 
pertinente în domeniul culturii. Tot în Anglia merită menţionate Universităţile de la Oxford şi 
Cambridge, iar la Birmingham există un centru de studii animat de A.M. Bryer, cu un colocviu 
bizantin anual. 

In Statele Unite ale Americii toate marile Universităţi de la Princeton până la Los Angeles, 
au bizantiniştii lor, în marea lor majoritate proveniţi din Europa, la care se adaugă binecunoscutul 
centru Dumbarton Oaks de la Washington, cel mai important din lume. Aici se află o colecţie 
importantă de texte, o bibliotecă, facilităţi de cazare pentru cercetătorii din străinătate şi de 
asemenea centrul publică o revistă Dumbarton Oaks Papers. 

Aşadar Bizanţul este prezent practic în întreaga lume. Există preocupări în acest domeniu 
chiar şi în Australia, Canada, Africa de Sud, Japonia, Guadelupa şi în unele ţări arabe, aici neavând 
de-a face întotdeauna cu lucrări originale. Există şi o Asociaţie internaţională de studii bizantine 
care organizează congresele internaţionale de studii bizantine în întreaga lume, primul având loc la 
Bucureşti în 1924 . 



Periodizarea istoriei bizantine 



Delimitarea în timp a Imperiului bizantin a fost destul de fluctuantă. Nu însă şi pentru anul 
căderii sale: Imperiul ia sfârşit odată cu ultimul său suveran, Constantin al Xl-lea, în dimineaţa zilei 
de 29 mai 1453. In schimb, data sa de naştere rămâne controversată, chiar dacă bizantinii nu au avut 
nici o ezitare asupra ei: Imperiul lor începe odată cu Augustus, fapt în bună parte adevărat pentru că 
evoluţia de 15 secole, de la principat la ultimul basileu, a consemnat o serie de mutaţii fără a 
înregistra veritabile rupturi. începutul istoriei bizantine este stabilit de diverşi cercetători în funcţie 
de momentul până la care ei consideră că se poate vorbi încă de Imperiul Roman. Ei s-au oprit la 
următoarele date: 
■ anul 284, momentul urcării pe tronul Imperiului Roman a împăratului Diocleţian (284-305), 

cel care a introdus o serie de reforme militare şi administrative, care vor dura şi în vremea 

succesorilor săi. 

anul 330, când a fost inaugurat oraşul Constantinopol, noua capitală a Imperiului. 

anul 395, atunci când, după moartea lui Teodosie I cel Mare, Imperiul a fost împărţit în cel de 

Răsărit şi cel de Apus. 

anul 476, care corespunde momentului căderii Romei în mâinile herulilor lui Odoacru şi a 

ultimului împărat roman, Romulus Augustus. 

domnia împăratului Justinian, care reprezintă o etapă nouă pe plan militar, politic, cultural şi 

artistic. 

anul 632, momentul declanşării cuceririlor arabe în Orient, cu consecinţe economice şi 

politice nefaste pentru Imperiul bizantin. 

prima jumătate a sec. al VUI-lea, mai precis anul 717, când pe tronul Imperiului a ajuns Leon 

al III-lea, iniţiatorul iconoclasmului. 



2 Lista cercetărilor în domeniul Istoriei Bizanţului este mult mai mare. Prezentarea noastră este deosebit de sumară, cu 
atât mai mult cu cât nume, articole, studii, diferite apariţii editoriale, conferinţe, pot fi găsite relativ uşor prin 
intermediul mijloacelor moderne de informare. 



După părerea noastră şi a altor istorici, începutul istoriei bizantine trebuie aşezat în timpul 
domniei lui Constantin cel Mare, mai precis odată cu întemeierea Constantinopolului. 
Transformarea vechiului Byzantion în capitala Imperiului a atras după sine o serie de schimbări 
structurale în organizarea administrativă, economică, militară, economică şi politică a statului. Un 
alt element esenţial care a avut loc tot acum, a fost introducerea creştinismului ca religie liberă prin 
edictul de la Milan şi prin măsurile de sprijinire luate după aceea de Constantin cel Mare. Din punct 
de vedere teologic, Sinodul de la Niceea din 325, reprezintă şi el o răscruce, întrucât este momentul 
din care religia creştină începe să se manifeste în mod liber, trecându-se de asemenea la elaborarea 
învăţăturilor sale dogmatice. De aceea prima etapă din Istoria bizantină o putem delimita între 324 
şi 632, o perioadă numită şi romană târzie, din cauza predominării elementelor romanice sau etapa 
proto-bizantină. 

A doua perioadă este aceea a evului mediu bizantin care este cuprinsă între anii 632-1204, 
cu două etape: 632-1025, perioada evului mediu bizantin timpuriu şi perioada medievală bizantină 
târzie, de la 1025 la 1204. Anul 1204 constituie momentul în care Imperiul bizantin este destrămat 
în urma cruciadei a IV-a şi se formează pe o bună parte a teritoriului său Imperiul latin de răsărit cu 
capitala la Constantinopol şi alte regate şi despotate occidentale. Imperiul latin de răsărit va dura 57 
de ani, până în anul 1261, când bizantinii vor reuşi să recucerească Constantinopolul. De asemenea, 
anul 1204 reprezintă şi momentul în care Imperiul bizantin, izgonit din Constantinopol şi de pe o 
bună parte a Peninsulei Balcanice şi a Asiei Mici, se va reorganiza în trei centre: Niceea, sub 
conducerea împăraţilor dinastiei Lascarizilor, Trapezunt condus de Comneni şi Arta, în Epir, sub 
dinastia Anghelilor. 

Etapa târzie bizantină este cuprinsă între 1204-1453, fiind caracterizată de numeroase 
dificultăţi politice, economice şi sociale, atât pe plan intern cât şi pe plan extern. Ziua în care a 
căzut Constantinopolul nu va reprezenta şi dispariţia completă a Bizanţului, formula lansată de 
Nicolae Iorga, „Bizanţ după Bizanţ", exprimând foarte bine continuitatea civilizaţiei bizantine şi 
după 1453, atât pe teritoriul fostului Imperiu, cât mai ales în teritoriile libere: Ţările Române, Rusia, 
Italia. 



Constantin cel Mare: monarhia creştină şi orientală 



Domnia lui Constantin cel Mare, care va transforma Imperiul păgân într-unui creştin, iar 
Roma va fi deposedată de primatul ei în favoarea Constantinopolului, marchează începutul istoriei 
bizantine. Trebuie însă menţionat faptul că nu vom asista acum la o ruptură netă între istoria romană 
şi cea bizantină: timp de trei secole până la eşecul lui Justinian în încercarea sa de a reface unitatea 
Imperiului, el va apărea mai degrabă ca o continuare a romanităţii. Timp de 300 de ani moştenirea 
Romei şi a Greciei, ameninţată de invaziile popoarelor barbare, a fost treptat transferată la Bizanţ, 
iar Imperiul a căpătat caracterele esenţiale ale Imperiului bizantin. De aceea fără să ne hazardăm 
putem spune că istoria bizantină are un sfârşit sigur: cucerirea Constantinopolului de către otomani 
pe 29 mai 1453. In schimb, actul fondator este crearea noii Rome decisă de către Constantin cel 
Mare, pe malurile Bosforului şi care va purta numele său: Constantinopol, inaugurat pe data de 1 1 
mai 330. Prin aceasta, împăratul urmărea apropierea de frontierele cele mai ameninţate, Dunărea şi 
Eufratul, fără a urmări neapărat crearea unui nou Imperiu. 

în 330, Imperiul roman continuă. Atunci când valul invaziilor va acoperi partea occidentală 
a acestuia, iar vechea Romă va cădea în 476, Imperiul roman va continua în Orient: nu exista o altă 
soluţie de continuitate. 

Constantinopolul a fost întemeiat pe locul anticului Bizanţ, dar locuitorii noii Rome ca şi cei 
ai Imperiului nu-şi vor lua numele de bizantini; ei vor fi în continuare romani, Imperiul lor va 



rămâne Imperiul roman, iar împăratul va fi în continuare împăratul romanilor. Numai câţiva 
pasionaţi de literatura antică vor avea conştiinţa acestei îndepărtate preistorii a oraşului şi îl vor 
numi ocazional Bizanţ. 



Imperiul lui Constantin 



Nici un suveran în istorie poate că nu merită mai mult titlul de «Mare» ca în cazul lui 
Constantin, deoarece în 15 ani el a luat 2 decizii care au modificat viitorul lumii civilizate. Prima a 
fost adoptarea creştinismului drept religie oficială a Imperiului roman. A doua a fost transferul 
capitalei acestui Imperiu de la Roma la Constantinopol. Aceste două decizii cu consecinţele pe care 
le vom vedea pe parcurs, i-au conferit lui Constantin dreptul de a concura pentru titlul de omul cel 
mai influent în istorie. 

Constantin cel Mare s-a născut în oraşul Naissus din Moesia Superior (Niş, Iugoslavia) în 
jurul anului 274, ca fiul mai mare a lui Constantius Chior şi al Elenei. Ne aflăm în perioada în care 
Imperiul roman era condus de împăraţii Diocleţian şi Maximian, cu titlul de auguşti şi de Galeriu şi 
Constantius în calitate de cezari. Pentru o mai bună cunoaştere a treburilor statului, Diocleţian (284- 
305) prim august şi împărat în Orient şi-a luat un coleg cu titlul de augustus şi anume pe Maximian, 
căruia i-a repartizat pentru administrare Apusul. Aşa a luat naştere sistemul de conducere în doi, 
cunoscut sub numele de diarhie. Mai târziu fiecare august şi-a luat câte un ajutor, cu titlul de cezar, 
si anume Diocleţian pe Galeriu, iar Maximian pe Constantius Chior luând naştere conducerea în 
patru, tetrarhia. 

La 1 mai 305 Diocleţian şi Maximian se retrag iar în locul lor devin auguşti Galeriu pentru 
Orient şi Constantius Chior în Occident. După moartea acestuia din urmă în anul 306, armata îl 
proclamă drept august pe Constantin care până la moartea lui Maximian îşi ia ca patron divin pe 
Hercule (protectorul socrului său, Constantin luând de soţie pe fiica lui Maximian, Fausta). După 
această dată el se pune sub oblăduirea lui Sol invictus (soarele neînvins) divinitate orientală adoptată 
şi de romani. In anul 311 el se aliază cu Licinius, noul august în Orient, după moartea lui Galeriu şi 
luptă împotriva lui Maxentiu instalat la Roma după ce îl înlăturase pe Severus (adjunctul în calitate 
de cezar a lui Constantiu Chior în Occident). La 28 octombrie 312 Maxentiu este înfrânt la Pons 
Milvius (Podul Vulturului) sau Saxa Rubra (stâncile roşii) pe Via Flaminia la aprox. 10-12 km. N-E 
de Roma. In acest loc Constantin are celebra viziune relatată de istoricul Eusebiu de Cezareea în 
lucrarea sa Vita Constantini, precum şi de apologetul creştin Lactantiu, tutorele lui Crispus, fiul lui 
Constantin (De mortibus persecutoruni)} Evenimentul relatat în cele două lucrări constituie actul 
prin care s-a explicat convertirea lui Constantin cel Mare la creştinism. Unii pun însă la îndoială 
valoarea documentară a celor doi autori, mai ales a lui Eusebiu. Intre argumentele pe care le aduc ar 
fi faptul că întâmplarea de la Pons Milvius nu este relatată de Eusebiu în Istoria sa bisericeasca de 
la 324, ori dacă ar fi avut loc, autorul nu ar fi trecut-o cu vederea. Deci ar fi vorba de o interpolare 
mai târzie în Vita Constantini. Noi trebuie însă să ţinem cont de faptul că nucleul evenimentului a 
fost real, chiar dacă a cunoscut şi unele înfloriri, dar despre el Eusebiu vorbeşte şi în Discursul său 
festiv ţinut cu ocazia a 30 de ani de domnie a lui Constantin 5 . 



3 LACTANTIU, De mortibus persecutor um, 48, în Sources Chretiennes, 38, p. 132-134 şi traducerea în limba română: 
LACTANTIU, Despre moartea persecutorilor, ed. Amarcord, Timişoara, 2000. 

4 EUSEBIU DE CEZAREEA, Istoria bisericească, traducere, studii şi note de pr. prof. T. Bodogae, col. PSB, voi. 13, 
Bucureşti, 1987. 

5 Emilian POPESCU, Istoria şi spiritualitatea Imperiului bizantin, curs pentru anul I, secţia Pastorală, Facultatea de 
Teologie Ortodoxă, Bucureşti, 1993, voi. I, p.25. 



Relevantă în această privinţă este şi comportarea pe care a avut-o după acest eveniment 
Constantin cel Mare faţă de creştinism. El nu a repudiat dintr-o dată toată moştenirea păgânismului 
ci ca şi tatăl său care fusese monoteist, el a conţinut să considere soarele ca mediator vizibil între 
Dumnezeul suprem şi oameni. El va înclina însă din ce în ce mai mult spre creştinism şi dovada cea 
mai clară a atitudinii sale din această vreme o va constitui statuia sa din Forum, care după 
instrucţiunile sale trebuia să poarte în mâna dreaptă o cruce. Bătălia de la Pons Milvius a făcut din 
Constantin stăpânul absolut al Europei. Ea a marcat totodată, dacă nu propria sa convertire, cel 
puţin momentul din care el a devenit protectorul creştinilor. La începutul lunii ianuarie a anului 313 
Constantin părăsea Roma pentru Milan, unde va avea loc o întâlnire cu Licinius. Discuţiile au fost 
amicale cu atât mai mult cu cât Licinius se va căsători cu Constantia, sora lui Constantin. Această 
întâlnire a fost urmată imediat şi de binecunoscutul edict de toleranţă de la Milan 6 . 

Cu toate acestea Licinius era un păgân convins şi la scurt timp nu va mai accepta edictul, 
fapt atestat de inscripţia de la Salsovia 7 . Textul acestei inscripţii aminteşte şi de un dux Scythia: 
«Dei Sanctis Solis/Simulacrum consecratum/die XIV kalendis Decembribus/debet singulis annis/ 
iusso sacro Dominorum Nostrorum Licini Augusti et Licini Caesaris / ture cercisis et profu- 
/sionibus eodem die/a praepositis et vexillationibus dux/secutus iussionem describsit» (chipul 
sfântului zeu Soare, consacrat la 18 noiembrie trebuie să fie închinat în fiecare an, după porunca 
sacră a stăpânilor noştri Licinius Augustul şi Licinius Caesarul, cu tămâie, lumini şi libaţii, în 
aceeaşi zi de către comandanţii şi detaşamentele staţionate în castrul Salsovia. Valerius Romulus, 
bărbat de rang ecvestru şi ducele provinciei, urmând porunca a pus să se transcrie). 8 Datorită 
încălcării înţelegerii religioase şi politice în special, Constantin îl atacă pe Licinius şi îl înfrânge la 
Carpus Ardiensis în 314: «...totuşi Constantin... a pornit cu război împotriva lui Licinius... şi luând 
în stăpânire toată Dardania, Moesia şi Macedonia a ocupat numeroase provincii..." 9 ; «Licinius 
cerea pace şi promitea să îndeplinească cele cerute... pacea a fost încheiată de către cei doi cu 
condiţia ca Licinius să păstreze Orientul, Asia Mică, Tracia, Moesia şi Scythia Minor» 10 . 

Din păcate relaţiile dintre cei doi se vor deteriora din nou între anii 319-320, 
tensiunea atingând punctul maxim în 324, când în lupta de la Chrysopolis, de lângă 
Calcedon, Licinius este înfrânt. Rămas singur împărat, Constantin a instaurat monarhia 
ereditară, asigurată până în 361 de fiii săi, luînd sfârşit în acest fel sistemul colegial de 
conducere, instaurat de Diocletian 11 . 



6 Pierre MARAVAL, Le Christianisme de Constantin ă la conquete arabe, PUF, Paris, 1997, p.6-7; Lector Dr. Adrian 
GABOR, Biserică şi Stat în secolul al IV-lea. Modelul teodosian, în Anuarul Facultăţii de Teologie Ortodoxă 
Universitatea Bucureşti, 2001, p. 194-195; T. CHRISTENSEN, The so-colled Edit of Milan, în Classica Medievalia, 
35, 1984, p. 129-175. 

7 Ioan BARNEA, Octavian ILIESCU, Constantin cel Mare, Bucureşti, 1982, p. 40. 

Emilian POPESCU, Inscripţiile greceşti şi latine din secolele IV-XIII, descoperite în România, Bucureşti, 1976, p. 
283-284. 

9 FLAVIUS EUTROPIUS, Brevirum ab urbe condita, X , 5, trad. GH. H. Şerban, ed. Istros, Brăila, 1997, pp. 219-220. 

10 ANONIMUS V ALEŞII, V, 18, în Fontes Historie Daco-Romanae, voi. II, Bucureşti, 1964, 1970, p. 82-83. 

11 Diocletian este autorul unor importante reforme atât administrative, cât şi militare sau politice. Pe plan politic el a 
instaurat tetrahia sau conducerea în patru. De fapt nu era vorba de o divizare a Imperiului care rămânea patrimonium 
indivisum ci de o înmulţire cu patru a aceleiaşi conduceri. Potrivit acestei reforme Diocletian guverna Egiptul, Siria şi 
Asia Mică; Maximianus Italia şi Africa; Constantius Galia şi Britania; Galerius Illyricum. împărţirea în patru nu a 
condus la o împărţire fiscală, economică şi juridică a Imperiului. Decuziile erau luate de către auguşti, iar caesarii 
trebuiau să le execute indifirent de la cine venea ordinul. Tetrarhia prezenta avantajul că asigura o stabilitate politică, în 
momentul retragerii auguştilor. La rândul lor, caesarii deveniţi auguşti, trebuiau să aleagă noi caesari, astfel încât 
exista o continuitate a împăraţilor, evitându-se luptele pentru putere. 



Noua capitală a Imperiului 



Alegerea anticului Bizantion de pe malul vestic al Bosforului drept viitoarea capitală a 
Imperiului se explică prin raţiuni strategice şi economice. De aici se putea supraveghea frontiera cea 
mai ameninţată a Dunării de Jos şi în acelaşi timp duşmanul persan. Schimburile comerciale dintre 
oraşele din bazinul Mării Negre şi Grecia nu se puteau face decât pe aici; nici o corabie nu putea 
trece dintr-o parte în alta fără asentimentul locuitorilor din Bizanţ. Mai puţin de 6 ani au fost 
necesari între decizia de construire a noii Rome şi inaugurarea din 1 1 mai 330. In jurul palatului, al 
bisericii şi al hipodromului, zeci de mii de muncitori şi artizani au lucrat zi şi noapte pentru ca acest 
oraş să devină într-o oarecare măsură asemănător vechii capitale a Imperiului: Roma. Oraşul va fi 
închinat de către întemeietorul său Sfintei Fecioare, iar cu prilejul inaugurării s-a săvârşit o slujbă în 
Biserica Sfânta Irina, în timp ce populaţia păgână s-a rugat pentru prosperitatea lui în templele 
autorizate să le folosească. Cu şase ani în urmă, Bizanţul nu era decât un orăşel grecesc ca atâtea 
altele. Acum, reconstruit şi rebotezat, el era «Noua Romă», aceasta fiind noua denumire oficială 
deja gravată pe unul din stâlpii curţii de justiţie recent construită 12 . în vechea Romă, bineînţeles că 
cetăţenii păstrau vechile privilegii, comerţul era acelaşi, portul Ostia rămânând deosebit de activ. 
Numai că mai multe familii senatoriale romane încep să ia drumul Bosforului, atrase de perspectiva 
locuirii într-un palat somptuos în noua capitală, sau de marile domenii din Tracia, Bitinia şi Pont. In 
plus, un Senat incomparabil mai luxos îi aştepta în «Noua Romă». Succesul va fi deplin. La sfârşitul 
domniei lui Constantin în 337, oraşul va număra deja mai multe zeci de mii de locuitori; la 
începutul sec. al V-lea zidurile construite de Constantin, care cuprindeau o suprafaţă de 750 ha., se 
vor dovedi prea strâmte; Teodosie al II-lea va dubla suprafaţa acestuia ajungând până la 1.450 ha., o 
nouă extindere având loc în sec. al VH-lea prin includerea cartierului de N. al Vlahernelor în care se 
afla celebrul sanctuar al Maicii Domnului. Strada principală era plină de porticuri şi forumuri. Din 
păcate contrastul era evident între splendoarea palatelor si construcţiilor publice şi micile locuinţe 
din lemn. La început oraşul va fi deosebit de aerisit, plin de grădini de agrement şi de cele cu 
zarzavaturi, de terase cu viţă de vie şi livezi precum şi de diverse culturi de câmp. Aceste 
caracteristici ale noii capitale le vom găsi şi în timpul lui Justinian, când populaţia va ajunge la 
aprox. 400.000 de locuitori. 



Creştinarea Imperiului 



Prin Edictul de la Milan din 313, Constantin acorda creştinilor libertate de cult. La sfârşitul 
secolului al IV-lea Teodosie I va face din religia creştină singura religie autorizată: creştinismul 
înlocuia religia imperială. Universalismul religios se adăuga celui politic. împărăţia terestră era 
privită ca imaginea pământească a împărăţiei lui Dumnezeu, iar împăratul devenea locotenentul lui 
Dumnezeu pe pământ; Biserică şi Stat se completează şi se întrepătrund. în timp ce legislaţia civilă 
se va ocupa de organizarea materială a Bisericii, decretele canonice devin legi civile. 

Biserica urmează ca organizare pe cea de Stat: se aplică aşa-numitul principiu al acomodării. 
Ea ia naştere în oraşe şi se organizează în acest cadru: conducătorul comunităţii locale este 
episcopul iar oraşul este administrat bineînţeles prin episcopie. Biserică adoptă şi modelul 
provinciei care regrupa mai multe oraşe ce deveneau provincie ecleziastică sau bisericească; 
episcopul principalului oraş devenea episcop mitropolitan, înconjurat de principalii săi sufragani. 
Adaptarea cadrului diocezan civil va fi ceva mai dificilă. Astfel Antiohia era în mod firesc în 



G. DAGRON, Naissance d' une capitale. Constantinopole et ses institutions de 330 ă 451, Paris, 1974, p. 34. 



fruntea diocezei Orientului, precum Alexandria pentru Egipt. în schimb importanţa pe care o capătă 
acum Cezareea în cadrul diocezei Pontului şi Efesul în aceea a Asiei, umbreşte într-o oarecare 
măsură Constantinopolul. In acest caz vedem cum funcţionează din nou foarte bine principul 
acomodării: fiind vorba de noua capitală, va evolua din sufragan al Heracleei Traciei în mitropolie; 
noţiunea de patriarhat se va degaja treptat, iar la Sinodul Ecumenic de la Calcedon din 451, se va 
fixa numărul de 5: Noii Rome se acordă rangul al doilea, vechea capitală îşi păstrează locul, 
organizarea globală începând să aibă un caracter politic. 

Raporturile dintre Biserică şi Imperiu vor depăşi destul de repede cadrul administrativ. 
Episcopii sunt aleşi din rândul aristocraţiei municipale, devenind în scurt timp membrii marcanţi ai 
inteligenţei oraşelor. De fapt, creştinismul devine singura garanţie a civilizaţiei împotriva 
barbarilor: el salvează Imperiul roman, filozofia şi etica cetăţii greceşti de la distrugere. Pentru 
aristocraţia oraşelor, episcopul elenofon este de preferat soldatului barbar latinofon; el devine 
misionarul unei culturi cu care se identifică. Un prim exemplu în acest sens este Eusebiu, episcopul 
Cezareei, care-şi va pune pana în slujba lui Constantin cu atâta entuziasm încât contrasta în mod 
evident cu atitudinea reţinută a retorilor greci cu privire la puterea imperială. Astfel în multe situaţii 
şi locuri, misionarul va fi acela care încheia procesul de elenizare. 

Raporturile lui Constantin cel Mare cu Biserica 



O religie care creşte prin propria sa energie, cum era cazul religiei creştine, nu îşi putea dori 
altceva decât să fie liberă şi în siguranţă; acest lucru i-a fost acordat de către Constantin. De aceea, 
în vremea sa vedem cum în lumea romană se înmulţesc bisericile, are loc o activitate teologică 
intensă. El a favorizat pe creştini să intre în administraţie şi a încurajat chiar comunităţile compuse 
îndeosebi din creştini. Astfel portul creştin al Gâzei, Maiuma, obţine rangul de cetate, iar Orikistos, 
un sat din Frigia, primeşte rangul de civitas, «pentru că toţi locuitorii sunt cunoscuţi a fi adepţi ai 
celei mai sfinte religii». Din păcate, în această perioadă se vor dezvolta şi ereziile. 

Astfel, în Nordul Africii, mai cu seamă în provincia Numidia, au apărut o serie de tulburări 
provocate de atitudinea aripei rigoriste a creştinilor, care pretindea că cei ce nu avuseseră un 
comportament demn în timpul persecuţiilor, consideraţi a fi nişte trădători (traditores) şi căzuţi 
(lapsi), trebuie condamnaţi pentru totdeauna. Episcopul Cartaginei, Mensurius, era apărătorul 
tendinţei moderate, dar după moartea sa, a fost ales ca episcop diaconul Cecilian în anul 312. La 
hirotonia sa a participat numai episcopul Felix dintr-un oraş mic pe nume Abtuni, fără să fi aşteptat 
venirea celorlalţi episcopi din Numidia, aşa cum era normal. In plus, acest Felix era considerat a fi 
un traditor, iar Cecilian devenea automat tot un trădător care trebuia exclus automat din Biserică 
împreună cu partizanii săi. Aceşti episcopi au considerat hirotonia nulă şi au ales în locul lui 
Cecilian pe Majorin, succedat la scurt timp de Donatus, de la care vine şi numele acestei mişcări 
eretice. Chiar dacă a avut la prima vedere mai degrabă un caracter disciplinar, donatismul 13 a 
căpătat în timp o formă doctrinară opusă credinţei tradiţionale. De aceea nu poate fi considerată ca o 
simplă schismă, ci ca o criză care are un aspect doctrinar evident. Pentru donatişti faptul de a fi 
traditor era o crimă, iar legătura cu cel care era considerat culpabil, însemna a fi la fel cu el. De 
aceea donatiştii se situau la un moment dat pe linia Sfântului Ciprian al Cartaginei (+258) care 
spunea că «în afară de Biserică nu este mântuire». Pentru că ei considerau că singura Biserică este 
cea a Sfinţilor, ei rebotezau pe cei care proveneau din comunităţile lui Cecilian şi a succesorilor 
acestuia. Convingera lor că sunt singura Biserica, îi va conduce de-a lungul timpului la un conflict 



W .H.C FREND, The Donatist Church. A movement of protest in Roman North Africa, Oxford, 1952,1971,1985; 

deschis cu puterea civilă. Astfel în anul 314, Constantin a convocat un sinod la Arles, unde au 
participat 33 de episcopi din Occident, care i-au condamnat pe donatişti. Mai târziu, în 316 este 
convocat un alt sinod la Milan, care confirmă hotărârile de la Arles. Prin libertatea în cult, pe care 
le-o acordă Constantin cel Mare în anul 321, se încerca o aplanare a tensiunilor, dar tulburările 
provocate de ei vor continua până în vremea invaziilor arabe. 

O altă erezie ceva mai cunoscută a fost arianismul 14 . Cu acest nume distingem o doctrină 
apărută în sec. al III-lea în Siria şi dezvoltată în secolul următor de către Arie, un preot din 
Alexandria. El nu admitea că cele 3 persoane ale Sfintei Treimi pot fi egale: el susţinea că dacă 
Tatăl sau Dumnezeu este veşnic, atunci Fiul este creatura Tatălui, negând divinitatea celei de a doua 
persoane a Sf Treimi. Arie este excomunicat de episcopul Alexandriei decizie ce va fi validată 
printr-un sinod local. 

Criza ariană marchează debutul marilor controverse teologice, care vor persista pe durata a 5 
secole, lăsându-ne ca moştenire scrierile inspirate ale Părinţilor bisericeşti şi formulele adoptate la 
Sinoadele Ecumenice. Cauzele controversei care a luat naştere la Alexandria, capitala gândirii 
creştine, poate părea creştinilor de astăzi greu de înţeles, numai că pentru cei din secolul al IV-lea 
teologia reprezenta «o problemă de viaţă şi de moarte, o îndatorire spirituală, o mărturisire a 
credinţei lor, o soluţie pozitivă la problemele lor de viaţă» 15 . în aceste dispute care aparent păreau 
că se opreau asupra unor termeni şi definiţii abstracte, participanţii apărau şi protejau de fapt sensul 
concret şi esenţial al creştinismului, care se rezumă în noţiunea de «mântuire». De fapt mântuirea 
nu rezultă dintr-un act magic, împlinit din exterior, ci depinde de gradul de acceptare şi apropriere 
de către om al darului primit de la Dumnezeu. Teologia este expresia credinţei Bisericii în termenii 
raţiunii, prin lărgirea acesteia până la dimensiunea Revelaţiei, punerea ei în acord cu evidenţa 
adevăratei credinţe. Credinţa precede teologia şi pentru aceasta este unica raţiune care ne permite să 
vorbim despre o evoluţie teologică, ca receptare, explicare şi precizare progresivă a plenitudinii 
originale a credinţei. Exemplele lui Origen sau Tertulian ne arată că primele tentative de explicare 
au fost imperfecte şi chiar eretice. Aceasta ne permite să măsurăm întreaga dificultate în găsirea 
cuvintelor adecvate pentru exprimarea credinţei. A fost nevoie de mai multe secole pentru 
remodelarea gândirii umane în spiritul creştinismului. 

In secolul al II-lea, Apologeţii, apărători ai credinţei creştine în faţa Imperiului şi a 
societăţii, au încercat să explice credinţa în Treime plecând de la conceptul de Logos, familiar 
filozofilor greci. Hristos, Fiul lui Dumnezeu, este Cuvântul Tatălui, prin care Acesta a creat şi 
mântuit lumea, fiind legătura Sa cu aceasta. In Cuvânt, noi II recunoaştem pe Dumnezeu şi ne unim 
cu El. Pericolul într-o astfel de explicaţie ţine de faptul că în filozofia greacă, conceptul de Logos, 
posedă o natură «instrumentală». Logosul este întotdeauna un intermediar, un principiu unificator, 
fără a fi o instanţă independentă, cu o existenţă proprie. In Evanghelia după Ioan, „Cuvântul", este 
înţeles în spiritul şi în lumina Vechiului Testament, ca Dumnezeu dinamic, activ, ori în concepţia 
grecilor El putea fi foarte uşor considerat o „calitate" divină sau o „forţă" acordată omului Iisus 
pentru a se distinge de restul umanităţii. Altfel spus, conceptul de Logos, comun creştinismului şi 
elenismului, trebuia să se debaraseze de sensul „cosmologic" pe care-1 poseda în filozofia greacă 16 . 
Numai că Apologeţilor din secolul al II-lea le lipseau cuvintele filozofice necesare. Scrierile lor 



14 Sintezele cele mai recente asupra acestei erezii ar fi: M. SIMONETTI, La crisi ariana nel quarto secolo, Roma, 

erau uneori confuze şi pline de ambiguităţi: perfect ortodoxe pentru Biserică, care le citea în 
termenii propriei credinţe, ele puteau fi înţelese în exterior ca identificând pe Tatăl cu Fiul, în sensul 
în care un om poate fi identificat cu raţiunea sau gândirea sa. 

Ceva mai târziu, la începutul secolului al III-lea apare în Occident, ceea ce s-a numit 
„monarhianism", adică învăţătura despre Treime care apăra „monarhia" Tatălui, motivată în acest 
demers de teama de a nu se îndepărta de monoteismul original, prin scandalul celor pentru care 
credinţa Bisericii apărea ca o credinţă în trei dumnezei. Monarhianiştii învăţau că singur Tatăl era 
Dumnezeu; cu privire la învăţătura despre Iisus Hristos şi cea despre Duhul Sfânt ei erau divizaţi în 
două grupe: unii spuneau că Hristos era un om asupra căruia a coborât o forţă divină, care a făcut 
din El Fiul lui Dumnezeu, unindu-L sub o formă deosebită cu Tatăl; alţii considerau că Tatăl, Fiul şi 
Duhul Sfânt sunt trei „moduri" de manifestare în lume ale unicului Dumnezeu, descoperit mai întâi 
ca Tată, apoi ca Fiu şi apoi ca Duhul Sfânt. Această doctrină a primit numele de modalism, iar 
promotorul ei a fost un preot din Roma, Sabelius, excomunicat de Biserică prin papa Calist (217- 
222). 

De la lupta împotriva ereziilor au luat naştere primele încercări ortodoxe de a „descrie" taina 
Sfintei Treimi şi de a o exprima într-un limbaj accesibil oamenilor. In Occident acest fapt s-a 
materializat în teologia lui Tertulian, înaintea trecerii lui la montanism, iar în Orient, în opera lui 
Origen. In ciuda eforturilor evidente, cei doi păcătuiesc prin acelaşi defect: amândoi admit 
identificarea lui Dumnezeu cu Tatăl, ceea ce constituia sursa monarhianismului. Gândirea era încă 
în urma credinţei, cuvintele se dovedeau incapabile să exprime o experienţă. Aceasta era situaţia la 
apariţia arianismului: insuficienţa limbajului antrena o deviere a gândirii şi implicit a credinţei, 
denaturând adevărurile fundamentale ale revelaţiei neo-testamentare. In acest sens criza ariană 
punea capăt acestor confuzii: ea da Bisericii posibilitatea exprimării credinţei sale în Sfânta Treime. 

Arie se înşela pentru că el adopta o apropiere exclusiv filozofică pentru rezolvarea 
problemei teologice a Treimii. In cele două adevăruri esenţiale din viaţa creştină: unitatea lui 
Dumnezeu şi mântuirea lumii prin Fiul, el vedea două principii abstracte. Monoteist convins, el nu 
era în sensul Vechiului Testament, ci în spiritul monoteismului filozofic, predominant în lumea 
elenistică. Era vorba despre recunoaşterea Unului, acea unitate abstractă de la baza oricărei 
existenţe, principiu şi instanţă, unificator al multiplului. Pentru Arie, Dumnezeu este Unul şi nu 
poate exista în El multiplicitate: dacă El are un Fiu, Acesta este distinct de El, nu este Dumnezeu. 
Chiar dacă Fiul S-a întrupat pentru mântuirea oamenilor, El nu este Dumnezeu în sensul unic şi 
absolut, aşa cum putem vorbi despre Tatăl. Arianismul era o raţionalizare a creştinismului, care 
convenea spiritului epocii printr-un monoteism strict. Prima reacţie împotriva arianismului a fost o 
credinţă puternică, care nu vedea cu ochi buni pericolul distorsionării principiilor sfinte ale 
Bisericii. Arie a fost combătut chiar de propriul episcop, Alexandru al Alexandriei, numai că în 
acele vremuri exista o clasă de „intelectuali" care aspirau la explicarea „raţională" a credinţei, 
deranjaţi de natura prea puţin filozofică a învăţăturii Bisericii . Erezia ariană le părea o interpretare 
„modernă", susceptibilă s-o facă acceptabilă pentru cercul oamenilor instruiţi. Din păcate, ceea ce la 
început părea o controversă localizată la Alexandria, se va întinde puţin câte puţin în tot Orientul. 

Orientul creştin a avut mult de suferit de pe urma acestor neînţelegeri, iar împăratul 
Constantin se va hotărî în cele din urmă să intervină personal pentru păstrarea ordinii şi liniştii în 
Imperiu. Ne putem imagina ce reprezenta acum pentru Biserică, după trei secole de persecuţii 
convertirea împăratului. împăratul şi Imperiul deveneau deodată instrumentele providenţiale ale 
împărăţiei lui Hristos. Chiar dacă nu a putut sesiza personal fondul controversei teologice, el a fost 
deosebit de afectat de noua disensiune apărută în sânul Bisericii. De aceea convoacă primul Sinod 
Ecumenic de la Niceea din anul 325, unde după lungi dezbateri învăţătura lui Arie a fost 
condamnată şi s-a adoptat formula că Fiul lui Dumnezeu este de o fiinţă cu Tatăl şi deci, din veci cu 



17 Alexandre SCHMEMANN, Le chemin historique de l'Orthodoxie, YMCA-PRESS, Paris, 1995, p. 95. 

El. La sinod au fost alcătuite şi primele 7 articole ale Simbolului de credinţă (Crezul), care sunt de 
atunci şi până astăzi rostite în Biserică. Tot cu acest prilej s-a încercat să se stabilească şi data 
Paştelui, care se ţinea diferit în diverse locuri ale Imperiului şi s-a hotărât ca întreaga creştinătate să 
sărbătorească această zi în prima duminică după lună plină, care urmează echinocţiului de 
primăvară. Dacă se întâmpla să coincidă această zi cu Pastele evreilor, atunci creştinii trebuiau să 
amâne sărbătorirea în Duminica următoare sau cu o săptămână mai înainte. După Sinod în anul 327, 
Constantin încearcă să readucă în Biserică pe Arie şi pe discipolii săi, Eusebiu de Nicomidia şi 
Teognis de Niceea, dar se opune episcopul Alexandru al Alexandriei şi apoi succesorul său, 
Atanasie. Acesta din urmă va fi chiar exilat la Augusta Treverorum. 

Importanţa Sinodului de la Niceea este legată în primul rând de victoria Adevărului. Faţă de 
celelalte sinoade, de la cel de la Niceea nu ne-a parvenit nici un act sau protocol. Ştim numai că 
arianismul a fost condamnat, iar în formula Crezului, a fost introdusă precizarea asupra relaţiei 
dintre Tatăl şi Fiul, în care Fiul este consubstanţial cu Tatăl {homousios), deci egal cu El în 
dumnezeire. Chiar dacă această condamnare a arianismului a fost fără drept de apel, termenul 
homousios a fost adeseori un prilej de scandal şi de neînţelegere în sânul Bisericii. Confuzia va 
marca cei 56 de ani care vor separa lucrările primul Sinod Ecumenic de cel de-al doilea (381). 

Cauzele externe ale acestei crize ţin mai mult de faptul că arienii nu vor depune armele nici 
după condamnarea învăţăturii lor. Intrigi subtile le vor permite să atragă de partea lor chiar şi pe 
reprezentanţii puterii politice. Studiind mai atent semnificaţia teologică a tulburărilor din această 
vreme, vom vedea că secolul al IV-lea a avut un rol pozitiv, demonstrând în condiţii dificile puterea 
finală a Adevărului în viaţa Bisericii. 

Majoritatea participanţilor la Sinodul de la Niceea au acceptat condamnarea lui Arie, care 
reprezenta o distorsionare evidentă a tradiţiei originale a Bisericii, dar aveau dificultăţi în 
înţelegerea termenului de consubstanţial. Cuvântul fusese propus lui Constantin de un mic grup de 
teologi „luminaţi", care înţelegeau că o condamnare a lui Arie era insuficientă, impunându-se de 
fapt folosirea unui concept fără echivoc. Pentru majoritatea episcopilor cuvântul era greu de înţeles, 
iar participarea lor la Niceea reprezenta condamnarea unei erezii. Chiar dacă sinodul s-a încheiat cu 
un succes, Constantin a comis o greşeală, aceea a exilării lui Arie şi a partizanilor acestuia, 
confundând astfel judecata Bisericii cu cea a Cezarului. Acum vor interveni câţiva episcopi, prieteni 
ai lui Arie, în frunte cu Eusebiu de Nicomidia. Ei au acceptat hotărârile de la Niceea pentru că 
majoritatea participanţilor erau împotriva lui Arie, dar aşteptau cu nerăbdare ziua revanşei. In aceste 
condiţii cea mai eficientă metodă era intriga. Profitând de indiferenţa celorlalţi episcopi faţă de 
formula pozitivă adoptată la Niceea, ei se vor concentra asupra grupului de teologi care înţelegea 
greutatea hotărârilor. Prima victimă care va cădea va fi Eustatie al Antiohiei, pe care au reuşit să-1 
discrediteze în ochii împăratului şi să-1 exileze. După aceasta următoarele atacuri au fost îndreptate 
împotriva lui Atanasie, noul episcop al Alexandriei, principalul inspirator al termenului 
consubstanţial. Exilat de împărat, Atanasie va trece în ochii acestuia drept un rebel. 



Urmările convertirii lui Constantin 



Pe la sfârşitul sec. al IV-lea, în timpul păstoririi Sf Ambrozie, episcopul Mediolanului, se 
vorbea despre o călătorie făcută de mama lui Constantin cel Mare, Sf. Elena, la Locurile Sfinte. Cu 
acel prilej ea ar fi găsit şi Crucea pe care a fost răstignit Mântuitorul, îngropată cu celelalte două ale 
tâlharilor. Locul exact al descoperirii i-ar fi fost arătat de un evreu. Pentru a şti care este Crucea cea 

adevărată, a răstignirii Mântuitorului, Sf. Elena a făcut să se atingă de ea de trei ori trupul unui tânăr 
bolnav. Aceea care 1-a vindecat a fost considerată Crucea lui Iisus. O parte din cuiele Crucii au fost 
topite, iar materialul utilizat la o cască de fier a împăratului precum şi pentru frâul calului. Sf. Elena 
ar fi murit la Constantinopol pe la vârsta de 80 de ani, corpul ei fiind aşezat într-un sarcofag de 
porfiră şi transportat la Roma. Astăzi în Muzeul Vaticanului se poate vedea un sarcofag de porfiră 
atribuit Sf. Elena. 

Revenind la fiul său Constantin, convertirea sa a fost un act de o importanţă capitală. Până 
atunci creştinii constituiau o minoritate în Imperiu şi aparţineau mai cu seamă populaţiei modeste de 
la oraşe. Aristocraţia senatorială era în marea ei majoritate păgână, în afară poate de Africa şi Egipt. 
In aceste condiţii şansele creştinilor de a avea un împărat dintre ei erau mici şi fără un împărat 
creştin convertirea populaţiei ar fi fost încă multă vreme amânată. Prin convertirea lui Constantin la 
creştinism s-au modificat şi raporturile dintre Biserică şi Stat. Socotindu-se slujitorul lui Dumnezeu, 
responsabil în faţa Lui de buna rânduială în Biserică, el nu a ezitat niciodată să intervină în treburile 
acesteia în mod hotărâtor cum a fost cazul cu convocarea Sinodului de la Niceea. El a creat 
precedentul după care numai împăratul putea să convoace un Sinod Ecumenic, iar Biserica a 
acceptat autoritatea sa fără discuţie. 



Politica internă a împăratului Constantin cel Mare 



Grija deosebită pe care a manifestat-o Constantin pentru Biserica creştină, străduindu-se să 
contribuie la asigurarea unităţii sale, pornea nu numai dintr-un adânc sentiment religios, ci şi din 
necesităţi practice, politice. El era convins că unităţii Imperiului, trebuie să-i corespundă unitatea de 
credinţă. Apărarea Imperiului, ordinea şi unitatea sa internă, au fost ţeluri urmărite în tot cursul 
vieţii sale de Constantin cel Mare. Pe plan administrativ şi militar el a păstrat orientările generale 
ale lui Diocleţian (împărţirea Imperiului în peste 100 de provincii, guvernate de conducători laici- 
praesides şi militari-duces, apoi gruparea acestora în unităţi mai mari numite dioceze). De aceea în 
literatura de specialitate toate acestea sunt cunoscute sub numele de reformele diocleţiano- 
constantinopolitane. Tot lui Constantin cel Mare i se atribuie şi înfiinţarea între anii 318-326 a 
prefecturilor praetorio, adică unităţi administrative mai mari decât diocezele. La început au fost 
înfiinţate trei: a Orientului, care cuprindea tot Orientul (Armenia, Palestina, Siria şi Egiptul), Asia 
Mică şi Balcanii; a Italiei, în care intra Italia şi Nordul Africii (Mauritania, Numidia şi Libia); a 
Galiei, cu Spania, Galia, Britania şi o parte bună a Germaniei. După 326 au mai fost formate încă 
două: prefectura Ibricului (partea de Vest a Pen. Balcanice) şi prefectura Africii în Apus, desprinsă 
din cea a Italiei. Numărul prefecturilor a variat, iar la sfârşitul secolului al IV-lea (395) vor rămâne 
stabile 4: Illiricum şi Orientul care vor aparţine împăratului din Răsărit, Galia şi Italia, sub 
conducerea împăratului de Apus. La conducerea prefecturii pretorio se afla un prefect pretorio, iar 
o dioceză era condusă de un vicar. 

în domeniul economic Constantin ia o serie de măsuri cu scopul de a consolida procesul de 
stabilizare a preţurilor, iniţiat de Diocleţian printr-un edict în anul 301, iar în domeniul financiar 
emite moneda de aur cunoscută sub numele de aureus sau solidus, ce va rămâne etalonul de schimb 
pentru lumea de atunci până în vremea împăraţilor Comneni. Tot Constantin va emite şi o monedă 
nouă de argint (siliqua) şi una de bronz (follis), care vor reprezenta banii obişnuiţi folosiţi în 
afacerile curente. 

în raporturile cu Licinius, Constantin a fost o vreme destul de apropiat cu atât mai mult cu 
cât sora sa Constantia era soţia acestuia. Cu toate acestea raporturile dintre cei doi s-au deteriorat 
după 320. Cauzele disensiunilor dintre ei sunt multiple, dar una dintre cele mai importante a fost 
atitudinea duşmănoasă adoptată de Licinius faţă de creştini. Conflictul dintre cei doi va atinge 

punctul maxim în anul 324, când la Chrysopolis, lângă Calcedon, Licinius este înfrânt după o luptă 
crâncenă. Rămas singur împărat în anul 324 peste tot Imperiul, Constantin va instaura monarhia 
ereditară, asigurată până în 361 de fiii săi. Astfel ia sfârşit sistemul colegial de conducere instaurat 
de Diocleţian. 

Constantin cel Mare a murit în 337, fiind singurul dintre toţi împăraţii Romei care 1-a 
preaslăvit pe Dumnezeu, împăratul a toate. 



Limesul dunărean în vremea lui Constantin cel Mare 



Din cele mai vechi timpuri spaţiul danubiano-pontic a constituit un punct de interes pentru 
Imperiul roman, mai ales datorită coloniilor greceşti, importante centre comerciale. Acestea au 
intrat în sfera de influenţă romană în anul 71 î.d.Hr., dar întreg spaţiul a fost cucerit de împăratul 
Traian (98-1 17d.Hr.) In perioada imperială Statul roman prefera să-şi întindă frontierele de-a lungul 
unor obstacole naturale, cum ar fi fluviile, pe malul cărora să ridice fortăreţe şi castre organizate în 
limes ls . Elementele componente ale unui limes erau: valul (valîum), castrele (castri), castelele 
(castelii), turnurile {burgi, turris) şi şanţul ifossa). în spatele valului erau construite, la distanţe ce 
puteau varia între 5 şi 10 kilometri, castrele şi turnurile de supraveghere care utilizau diverse 
mijloace de semnalizare, iar mişcarea trupelor se efectua pe drumul strategic (via) ce unea castrele, 
urmând castrele şi linia limesului 19 . Limesul dobrogean a cunoscut o evidentă deteriorare în timpul 
invaziilor carpo-goto-costoboco-sarmatice din 242 şi 245-247, fapt dovedit şi de descoperirile 
arheologice din Dobrogea 20 . Refacerea limesului s-a făcut după 50 de ani în vremea lui Diocleţian 
(284-305) şi Constantin cel Mare (306-337). 

Principala sursă despre organizarea militară a teritoriului dobrogean în secolul al IV-lea o 
constituie Notitia Dignitatum 21 care este datată din vremea lui Constanţiu al II-lea (337-361), la care 
se adaugă informaţiile oferite de Itinerarium Antonini alcătuit pe baza unui model din vremea lui 
Diocleţian 22 . Notitia Dignitatum ne arată că la Noviodunum se afla comandantul legiunii I Iovia, la 
Troesmis se afla comandantul legiunii a Ii-a Herculia, iar Itinenrarium Antonini situează la 
Noviodunum legiunea a Ii-a Herculia, iar la Troesmis legiunea I Iovia. De aici rezultă că unul din 
cele două izvoare literare prezintă unele informaţii greşite. Rezolvarea acestei probleme a fost adusă 
de descoperirea unor inscripţii, dintre care una la Troesmis: "Dis Manibus/Valerio Thiumpo qui 
militavit in legione XI Claudia lectus in sacro/comitatu lanciarius deinde protexit/annis V missus 
praefectus legionibus II Herculiae/egit annis/XXXXV mensibus III diebus XI Aurelius. . ." ". . .zeilor 
Mani. Lui Valerius Thiumpus, care a fost ostaş în legiunea XI Claudia, ales apoi lăncier în trupele 
de gardă ale împăratului, după aceea a fost protector timp de 5 ani, lăsat la vatră şi apoi făcut prefect 
al legiunii II Herculia, în care funcţie a rămas doi ani şi jumătate, încetând din viaţă, în vârstă de 45 



18 Cu un sens exclusiv civil, termenul este folosit pentru prima dată în perioada republicană, desemnând frontiera de la 
Est la Vest dintre două provincii. Cf Francois-Oliver TOUATI, Vocabulaire historique du Moyen Age (Occident, 
Byzance, Islam), Paris, 2000, p. 184. 

D. M. PIPPIDI, Dicţionar de istorie veche a României, (paleolitic-secolul al X-lea), Bucureşti, 1976, pp. 373-374. 

E. CONDURACHI, Şantierul arheologic Histria (1954), în Studii şi cercetări de istorie veche şi arheologie, VI 
Bucureşti, 1955, nr. 3-4, p. 528-529; Gheorghe ŞTEFAN, Şantierul arheologic de la Histria, în Studii şi cerecetări de 
istorie veche şi arheologie, V (1954), nr. 1-2, p. 78; Iorgu STOIAN, Tomitana. Contribuţii epigrafice la istoria cetăţii 
Tomis, Bucureşti, 1962, p. 50; Al. SUCEVEANU, C. SCORPAN, Stratigrafia Histriei romane târzii în lumina 
săpăturilor din 1969 şi 1970 în sectorul central, în Pontica, IV, (1971), p. 137-153; V.H. BAUMANN, Cercetările 
arheologice de pe valea Teliţei (/ud. Tulcea); Sondajul de la Frecăţei, în Peuce (Studii şi comunicări de istorie şi 
arheologie), Muzeul Delta Dunării, Tulcea, X, 1991, p. 157.. 

Fontes Historiae Daco-Romanae, voi II, p. 207-213. 

Fontes ad Historiam dacoromaniae Pertinentes I Ab Hesiodo usque ad Itinerarium Antonini, Bucureşti, 1964, 787 p. 

de ani, 3 luni şi 11 zile. Aurelius i-a pus lespedea de mormânt..." 23 . Apariţia limesului scitic se 
datorează numeroaselor invazii ale bastanilor, goţilor, carpilor şi sarmaţilor din 280-295, înăbuşite 
de armatele imperiale conduse de augustul de Răsărit şi de caesarul Galerius, care-şi mută capitala 
la Sirmium. 

Textele care menţionează refacerea limesului sunt dublate şi de mărturiile arheologice. 
Astfel au fost descoperiţi stâlpi militari cu numele lui Diocleţian la Tomis, pe drumul ce leagă 
Tomisul de Histria, la Arrubium, la Carsium şi la Tegulicum 24 . în anul 1987, la Dunăvăţ, cercetările 
arheologice au scos la iveală o inscripţie edificatoare pentru lucrările efectuate pe limesul scitic în 
timpul tetrarhiei. Textul relatează despre întemeierea cetăţii de aici, a Halmyrisului, întâlnită în 
antichitate şi cu alte nume precum Salmorus sau Thalamonium 25 . Mulţi cercetători atribuie acestei 
perioade şi începutul lucrărilor de refacere la o serie de cetăţi precum Carsium, Capidava, 
Dinogeţia, Tropaeum Traiani, Noviodunum şi Troesmis 26 , lucrări care au fost terminate în timpul 
împăratului creştin Constantin cel Mare. 

Ridicarea din temelii a unor cetăţi din Dobrogea în vremea lui Constantin cel Mare rezultă 
din inscripţia descoperită la Tropaeum Traiani, datată 315-317. Redăm în continuare un fragment al 
ei: "Romanae securitas libertatisque vindicibus/Dominis nostris Flavio Valerio Constantino et 
Liciniano/Licinio piis felicibus aeternis Augustis/quorum virtute et providentia edomitis/ubique 
barbarum gentium populis/ad confirmandam limitis tutelam etiam/Tropaensium civitas auspicato a 
fundamentis/feliciter opere constructa est" ("...Fiind apărători ai securităţii şi libertăţii romane 
Domnii noştri Flavius Valerius Constantinus şi Licinianus Licinius, pioşi, fericiţi şi veşnic auguşti, 
prin a căror virtute şi înţelepciune au fost supuse pretutindeni popoarele de seminţie străină, în 
scopul asigurării durabile a fost zidită cu succes, din temelii şi cetatea Tropeenilor, pe vremea când 
prefecţi ai preotoriului erau Petronius Annianus, bărbat de rang senatorial şi Iulius Iulianus, bărbat 
de rang ecvestru, prea credincioşi voinţei divine a acestora) 27 . Asupra conţinutului acestui fragment, 
istoricul Ioan Barnea emite ipoteza că goţii pătrunseseră la Sud de Dunăre, în toamna anului 314, 
chemaţi în ajutor de Licinius, în luptele sale cu Constantin. După ce a fost restabilită pacea între cei 
doi, trupele unite au pornit împotriva goţilor 28 . în amintirea acestei victorii Constantin a luat titlul 
de Gothicus Maximus. în ceea ce priveşte a doua parte a inscripţiei, ea ridică unele semne de 
întrebare asupra dimensiunilor limesului scythic, mai ales datorită termenului de tutelă ce înseamnă 
pază, apărare, ajutor şi sprijin 29 . Acest cuvânt împreună cu celelalte ad confirmandam limitis 
exprimă ideea că cetatea a fost construită pentru a reprezenta un sprijin al zonei de frontieră. Civitas 



23 Emilian POPESCU, Op. cit, p. 247. 

24 Radu VULPE, Histoire ancienne de la Dobroudja, Bucureşti, 1938, p. 286. 

25 Tabula Imperii Romani: Romula-Durostorum-Tomis, Bucarest, 1969, p. 63. Fragmetul edificator din acesta inscripţie 
este: "Imperatoribus Caessaribus. Caio. Aurelio, Valerio, Diocletiano/et Marco Aurelio, Maximiano. Piis feliciis 
invictis Augustis/ et Flavio Valerio Constantio et Galerio Valerio Maximiano/nobillissimis Caesaribus Germanicis 
Maximis, Gothicis Maximis,/Sarmaticis Maximis, Britanicis Maximis, Persicis/Maximis post debellatas hostium 
gentes/pro futurum in aeternum reibulicae/praesidium constituerunt", "...împăraţilor Caesari, lui Caius Aurelius 
Valerius Diocletianus şi lui Marcus Aurelius Maximianus, pioşilor fericiţi şi neînfrânţi Auguşti şi lui Flavius Valerius 
Constantius şi lui Galerius Valerius Maximianus, celor mai nobili Caesari, marilor învingători ai germanilor, marilor 
învingători ai goţilor, marilor învingători ai sarmaţilor, marilor învingători ai britanicilor, marilor învingători ai perşilor 
care după ce popoarele duşmane au fost înfrânte au pus apărarea care va fi în folosul statului pentru eternitate". Despre 
această inscripţie a mai scris un articol şi Mihail ZAHARIADE, Inscripţia de fundaţie din timpul primei tetrarhii de la 
Halmyris (Murighiol, jud. Tulcea), mPontica, XXVII (1984), p. 181-182. 

26 Andrei ARICESCU, Noi date despre cetatea Hârşova, în Pontica, IV (1971), p. 356; Gr. FLORESCU, Capidava. 
Raport asupra activităţii din 1956, în Materiale şi Cercetări Arheologice, II, Bucureşti, 1958, p. 556; P. DIACONU, 
Capidava. Monografie arheologică, Bucureşti, 1958, voi. I, p. 14; Gh. ŞTEFAN, Şantierul arheologic Garvăn 
(Dinogeţia), în SCIV, V, 1954, nr. 1-2, p. 164. 

27 Emilian POPESCU, Op. cit., p. 184. 

Ioan BARNEA, Preocupări ale Sfântului Constantin cel Mare la Dunărea de Jos, în M.O., XXXII (1980), nr. 1, p. 2. 
29 G. GUTU, Dicţionar Latin-Romăn, Bucureşti, 1983, p. 1258. 

Tropaensium se afla la o distanţă de aproximativ 20 de kilometri în linie dreaptă faţă de Dunăre, 



30 



putând fi considerată drept componentă a limesului scythic . Ipoteza rămâne valabilă şi pentru alte 
cetăţi precum Ibida, Ulmetum şi Zaldapa 31 , aflate într-o situaţie asemănătoare cu cea a cetăţii 
Tropaeum. 

Importanţa limesului scythic este arătată şi de numirea lui Flavius Dalmatius, fratele vitreg 
al lui Constantin cel Mare în funcţia de comandant al malului gotic {ripam Gothicum Dalmatius) 32 . 
Pornind de la descoperirile arheologice carea atestă existenţa goţilor în Nordul Dunării şi de la 
faptul că acestui frate al lui Constantin i se rezervase după moartea împăratului administrarea 
provinciilor din Moesia Secunda şi Scythia Minor, termenul de ripa gothica poate fi aplicat asupra 
întregii linii a Dunării de la vărsarea Oltului până în Deltă. De asemenea, liniştea asigurată de 
victoriile obţinute asupra sarmaţilor şi goţilor au permis consolidarea unor vechi fortăreţe şi 
ridicarea altora. Putem aminti în acest sens aşa-numitele castre şi castella, nu numai pe malul drept 
al fluviului, dar şi pe cel stâng, cum este castrul de la Bărboşi, situat în apropiere de Dinogeţia, unde 
este atestată o ultimă fază de vieţuire în prima jumătate a secolului al IV-lea. Dintre celelalte cetăţi 
ridicate din temelii sau reconstruite, avem informaţii sigure despre Flaviana identificată cu satul 
Rasova, de pe malul lacului Baciu în punctul "Pescărie" şi despre Constantiniana Daphnae 33 . 

Efortul de reconstrucţie este însoţit în perioada domniei lui Constantin cel Mare de o 
circulaţie monetară intensă şi de prezenţa pe limesul scitic a unui important efectiv de trupe 
auxiliare. In Scythia Minor sunt menţionate acele unităţi de cavalerie cunei equitum, care erau 
formate din stablesiani, proveniţi din gărzile imperiale şi stratores, proveniţi din rândul gărzilor 
provincile. Chiar dacă în Notitia Dignitatum , apare un singur cuneus equitum catqfractorium la 
Arrubium, la Histria s-a descoperit o inscripţie din perioada tetrahiei, despre un cuneus equitum 
catqfractorium, cu numărul XII, care-şi avea sediul în castelul de la Trimamium. Situaţia poate fi 
explicată prin faptul că mutarea unităţii dintr-o cetate din interiorul provinciei într-una de pe limes, 
transformată în trupă de manevră era un procedeu întâlnit destul de des. Tot Notitia Dignitatum 
menţionează o a doua categorie de trupe auxilire staţionate pe limesul scitic şi anume aceea numită 
milites, unităţi exclusiv de infanterie asemănătoare cu auxilires din Moesia Prima. S-a sugerat la un 
moment dat posibilitatea ca milites să fi provenit din transformarea unor trupe retrase din legiunile 
de graniţă în unităţi de sine stătătoare şi prin desprinderea unor efective din auxilia. Divizarea unei 
cohorte mai vechi, prezentă în vremea lui Constantin cel Mare în regiunile de Nord- Vest ale 
Scythiei sau recrutarea din rândul populaţiei locale a dus la formarea celor două unităţi milites 
Scythici 35 . Din aceste câteva exemple putem vedea cum prin iniţitive de reconstrucţie, misiuni 
miltare ofensive, numărul mare de trupe staţionate în zonă, împăratul Constantin cel Mare a fost 
creatorul limesului scitic 36 . 



G. MURNU, Noi săpături în cetatea Tropaeum Traiani. Canalul cetăţii, în BCMI, IV (1911), pp. 1-12; Vasile 
PÂR VAN, Cetatea Tropaeum: consideraţii istorice, în BCMI, IV (1911), pp. 1-12; Al. BARNEA, Descoperiri 
epigrafice noi în cetatea Tropaeum Traiani, în Pontica, X, (1977), pp. 349-357. 

31 Andrei OPAIŢ, O săpătură de salvare în oraşul antic Ibida, în SCIVA, XXLII (1991), pp. 21-56; Vasile PÂRVAN, 
Cetatea Ulmetum. Descoperirile primei campanii de săpături din vara anului 1911, în AARMSI, s. II, XXXIV (1911- 
1912), pp. 497-608; IDEM, Cetatea Ulmetum, Descoperirile campaniei a doua şi a treia de săpături din anii 1912- 
1913, mAARMSI, s. II, XXXV (1913-1914), pp. 245-420. 

32 Anonimus Valesii, VI, 35, mFHDR, voi. II, pp. 48-49. 

33 Petre DIACONU, în căutarea Dafnei..., în Pontica, IV (1971), p. 317. Prin intermediu argumentelor de ordin literar 
sau a celor arheologice, cetatea este identificată cu Sucidava (Pârjoaia-Izvoarele). 

34 Notitia Dignitatum, XXXIX, 16, mFHDR, vol.II, pp. 208-209. 
35 IBIDEM, pp. 210-211. 
A.H.M. JONES, The Later Roman Empire. A social economic and administrative survey, Oxford, 1964, voi. I, p. 99. 

Imperiul bizantin sub urmaşii lui Constantin cel Mare 



Constantin cel Mare fondatorul Imperiului creştin oriental a lăsat urmaşilor săi ca principală 
sarcină apărarea lui împotriva ereziilor şi a invaziilor barbare. In plus, la moartea sa, Imperiul nu 
avea încă un Augustus desemnat. în anul 335, cu prilejul sărbătoririi a 30 de ani de domnie, 
împăratul defunct a împărţit Imperiul între cei trei fii ai săi şi cei doi nepoţi, fără să fi indicat fiului 
cel mare, Constantin al II-lea, că ar avea drepturi deosebite. Nepoţilor Dalmatius şi Hanibalianus li 
s-a refuzat din start de către armată un rol politic. Astfel cei trei fraţi s-au întâlnit la Viminacium, în 
Moesia Superior şi şi-au împărţit teritoriile moştenite de la tatăl lor astfel: Constantius al II-lea 
(337-360) a avut mai întâi Orientul (Asia Mică, Siria, Palestina, Egiptul) la care se adăuga Tracia, 
iar mai apoi tot Imperiul. Constantin al II-lea (337-340) primeşte Occidentul (Bretania, Galia, 
Spania), iar Constans (337-350), care avea numai 14 ani primeşte Italia, Africa şi Illyricul Oriental. 
Constans îşi fixează mai întâi capitala la Sirmium, iar mai târziu la Roma. Cucerind Nordul Italiei, 
Constantius al II-lea şi Constans domnesc fiecare în bună înţelegere, cu toate că între ei existau 
deosebiri de credinţă, Constans fiind ortodox iar Constantius al II-lea arian. Dorinţa de a scăpa de 
sub tutela fratelui său, Constantin al II-lea, îl va determina pe Constans să declanşeze un război 
fratricid, soldat cu moartea celui din urmă în anul 350. 

Rămas singur împărat Constantius al II-lea are de făcut faţă unor situaţii delicate de natură 
politică şi militară, atât în Occident cât şi în Orient. începând cu anul 338, când Sapor al II-lea 
asediază cetatea Nisibis, conflictul cu perşii va fi practic permanent până în 350. 

în ceea ce priveşte situaţia Imperiului la Dunărea de Jos, putem spune că sub Constantius al 
II-lea este continuată politica dusă de Diocleţian şi de Constantin cel Mare. El instalează noi trupe 
în Scythia Minor cum ar fi milites primi Constantiniani, la Noviodunum. în această perioadă a fost 
renovată cetatea Capidava, iar Constantiniana, oraş de pe malul Mării Negre, la N. de Histria, pare 
să fi fost refăcută tot acum. O importantă inscripţie descoperită pe teritoriul cetăţii Troesmis, ne dă 
amănunte interesante cu privire la măsurile suplimentare întreprinse de Constantius pentru paza 
acestor locuri de graniţă. Măsura se impunea pentru a face faţă goţilor, care adesea năvăleau dincolo 
de fluviu, treceau Dunărea pe furiş, primejduind viaţa paşnică a locuitorilor din această zonă. 

Pe plan religios, Constantius al II-lea a continuat să sprijine activ creştinismul, dar spre 
deosebire de tatăl său el a fost adeptul arianismului. El a căutat să promoveze această erezie, reuşind 
către sfârşitul domniei s-o impună ca doctrină oficială a Imperiului. Prin faptul că a încercat să 
impună o linie de conduită favorabilă arienilor, mulţi l-au considerat intervenţionist, fiind chiar 
asimilat cu "primul caz de cezaro-papism" 37 . Cearta dintre niceeni şi arieni va continua, Sfântul 
Atanasie reîntors din exil în 338 fiind nevoit să facă faţă reacţiei violente a arienilor. Aceştia din 
urmă se vor împărţi tot acum în două grupe: semiarienii, care admiteau numai o asemănare între 
Fiul şi Tatăl, numiţi eusebieni deoarece îl aveau în frunte pe Eusebiu de Nicomidia şi arieni radicali, 
sau eunomieni, de la numele conducătorului lor Eunomiu; aceştia din urmă considerau că între Tatăl 
şi Fiul există o deosebire fundamentală, de substanţă. Prin hotărârea împăratului, Sf Atanasie este 
alungat iar în locul său este pus Grigorie. Atanasie fuge în Italia, unde cere ajutorul papei Iulius, 
care îl găseşte nevinovat (340). în Orient, episcopii ţin mai multe sinoade, în care se încearcă 
alcătuirea unui Crez propriu. în Occident, papa îl convinge pe Constans să facă presiuni asupra 
fratelui său Constantius al II-lea, pentru a fi convocat un sinod care să discute cazul lui Atanasie. în 
342 sau 343 are loc un sinod la Sardica (Sofia), la care participă şi Atanasie. Din cauza 
neînţelegerilor reprezentaţii celor două părţi a Imperiului se adună separat. Occidentalii îl declară pe 
Atanasie nevinovat, iar orientalii după mai multe şedinţe se mută la Adrianopol, unde îl condamnă 



A. PIETRI, Histoire du christinisme des origines ă nosjours: naissance d'une chretiente (250-430), Paris, 1995, p. 289. 

pe Atanasie şi alcătuiesc un nou Credo. La moartea lui Grigorie în 345, sub presiunea fratelui său, 
Constantius permite lui Atanasie să-şi ocupe scaunul din Alexandria. Din păcate lucrurilor nu se vor 
opri aici, în urma sinodului de la Rimini din 356 cu episcopii occidentali, Constantius al II-lea îl va 
exila pe Atanasie pentru a treia oară. Tot sub presiunea lui Constantius al II-lea, la un alt sinod de la 
Seleucia din Palestina, se va adopta ca formulă de credinţă oficială arianismul. 

In ceea ce priveşte atitudine faţă de păgânism putem spune că succesorii lui Constantin cel 
Mare au fost mai degrabă defavorabili, dar măsurile lor au fost de multe ori lipsite de coerenţă. O 
lege din vremea lui Constant din 341 prevedea abolirea superstiţiilor şi a sacrificiilor, fără a fi vorba 
aici de o interdicţie absolută a tuturor cultelor păgâne; era vorba probabil de o reînnoire a 
prevederilor din vremea lui Constantin cel Mare privind sacrificiile sângeroase şi alte practici 

Constatius al II-lea moare în 361 într-o luptă cu vărul său Iulian, cel care îi va fi succesor. 
Iulian Apostatul (361-363) 



Iulian Apostatul era fiul lui Iulius Constantius (frate vitreg cu Constantin), primind o 
educaţie creştină aleasă. Din păcate în 351 se converteşte în secret la păgânism şi frecventează pe 
unii filozofi din Asia Mică. De asemenea se simte atras de taumaturgul Maximus din Efes, care 1-a 
învăţat cum să comunice cu zeii. Convertirea sa la păgânism, de unde îşi va lua şi numele de 
„Apostatul", pare să fi fost determinată de aversiunea pe care o avea faţă de Constantius, cel care 
omorâse mai mulţi membri ai familiei sale, apoi imaginea negativă oferită de disputele teologice. 
Studiile sale literare şi filozofice la Marcellum în Capadocia (unde fusese exilat după masacrarea 
fmiliei sale) iar apoi la Efes şi Atena, l-au condus către o formă de religiozitate particulară dominată 
de neo-platonism 39 . Particularismul acestei alegeri consta într-o filozofie de tip spiritual, o apropiere 
de mistere realizându-se prin ritualuri secrete, practici magice, prin care era invocată puterea zeilor 
şi a demonilor pe pământ şi în sufletele celor iniţiaţi 40 . De asemenea, credinţa lui Iulian era 
sincretistă, amestecând elemente preluate din oracolele caldeene, cu religiile orientale şi misterele, 
mitologie clasică cu orfism, doctrinele lui Pitagora cu cele ale lui Platon. Teologia sa pe care o 
putem califica de tip gnostic-păgân, avea pronunţate caractere monoteiste, fiind apropiată mai 
degrabă de creştinism decât de păgânismul clasic: Iulian îl venera pe Zeus (tatăl), pe Helios (fiul 
asemenea tatălui, mediator între ideea binelui şi creaţie) şi un al treilea ipostas, mama zeilor, o 
fecioară născută fără mamă. 

După ce în noiembrie 361 este desemnat succesorul lui Constantiu al II-lea, Iulian a 
încearcat să restaureze păgânismul. In acest sens îşi asumă în mod deplin titlul de pontifex maximus 
anulând măsurile luate anterior împotriva religiei tradiţionale, deschizând templele şi obligând pe 
creştini la restituirea clădirilor şi materialelor care le fuseseră oferite după confiscarea acestora de la 
păgâni. Măsurilor de restituire, Iulian a adăugat o serie de favoruri: donaţii de bani pentru 
construcţia şi repararea templelor, scutiri fiscale pentru oraşele majoritar păgâne, angajarea 
preferenţială a funcţionarilor păgâni. Ceea ce urmărea Iulian era o reformă religioasă şi morală, 
inspirată în bună parte tot din creştinism. Astfel încearcă mai întâi să reformeze clerul păgân, 
instituind în fiecare provincie un fel de şef al preoţilor, care asemenea episcopului mitropolitan 
supraveghea activitatea celor subordonaţi. Acest cler beneficia de cantităţi anuale de grâu şi de vin, 
iar surplusul trebuia împărţit săracilor. Iulian impunea preoţilor păgâni şi o serie de datorii cultuale: 

38 Pierre MARAVAL, Op. cit. p.12. 
39 IBIDEM,p. 13. 
40 IBIDEM. 

19 



învăţarea cântărilor, rugăciunea de trei ori pe zi, postul, studiul filozofilor recomandaţi (erau 
exceptaţi Epicur şi scepticii), interdicţia citirii romanelor. Cei care nu respectau aceste recomndări 
riscau excluderea din cler. Faţă de creştinism Iulian afişa o orecare toleranţă contrazisă însă de 
măsurile pe care le va lua. Atitudinea sa a fost mereu însoţită de suprimarea unor hotărâri luate în 
vremea lui Constantin cel Mare: amenzi mari erau date comunităţilor creştine care distruseseră 
templele păgâne, li se interzice creştinilor exercitarea meseriei de profesor 41 , iar în ultimele luni de 
domnie Iulian exclude pe creştini din funcţiile importante ale Statului şi nu le mai permite să 
săvârşescă înmormântări în timpul zilei. La începutul anului 363 Iulian a permis evreilor 
reconstruirea templului din Ierusalim, iniţiativă eşuată în urma unui cutremur de pământ 42 . 
Consecinţele acestui demers au fost grave pentru evrei, cărora li s-a reproşat ulterior alianţa cu un 
împărat anticreştin. Ostilitatea lui Iulian faţă de creştini mai poate fi observată şi din propria lucrare 
polemică intitulată împotriva galileenilor . 

Politica anticreştină a lui Iulian a făcut numeroase victime printre creştini: mulţi episcopi au 
fost exilaţi, au fost distruse biserici (la Panias, la Damasc, în Samaria) unii episcopi au fost 
masacraţi 44 iar în Dobrogea Sf. Emilian a fost martirizat la 18 iulie 362 în localitatea Durostorum 
(Silistra). 

Campania militară împotriva perşilor din primăvara anului 363, ar fi trebuit să reprezinte în 
viziunea lui Iulian, o probă că zeii păgâni îi susţin pe adoratori. Până la urmă totul s-a încheiat cu un 
dezastru, sancţionat prin pierderea provinciilor orientale ale Imperiului. Pe 26 iunie 363, în timpul 
unor tratative cu perşii, Iulian este asasinat 45 , iar odată cu moartea sa se punea capăt unei scurte 
perioade de reconsiderare a creştinismului în Imperiu. 



Valens (364-378) 



Trecerea de la domnia lui Iulian la cea a lui Valens a fost făcută de împăratul Iovian, creştin 
care a domnit foarte puţin (363-364), găsindu-şi sfârşitul în Galia. In ceea ce-1 priveşte pe Valens 
(364-378) a avut de luptat împotriva goţilor la Dunărea de Jos. De fapt, după moartea lui Iovian, 
goţii s-au amestecat în luptele interne pentru ocuparea tronului de la Constantinopol, susţinându-1 pe 
Procopiu, considerat singurul descendent al lui Constantin cel Mare 46 . Până la urmă învingătorul a 
fost Valens care organizează imediat o expediţie de pedepsire a goţilor nord-dunăreni. Pentru 
aceasta îşi stabileşte cartierul general la Marcianopolis, de unde întreprinde între anii 367-369, 
expediţii în stânga Dunării. Prima campanie a început în Muntenia, împăratul trecând Dunărea pe 
un pod de vase şi urmărindu-i pe goţi până în munţii Buzăului, dar fără să poarte o luptă decisivă. 
Din discursul ţinut de retorul Themistios la 28 martie 368, cu prilejul a 5 ani de domnie a lui 



41 Era vorba de două edicte date în 362, primul impunând în cazul numirii unui profesor aprobarea autorităţilor 
imperiale locale, iar al doilea interzicând creştinilor să mai predea în şcoli. 

D. LEVENSON, Julian and Jerus alem. The Sources and the Tradition, Leyde, 1995, p. 62. 

43 Nume folosit frecvent de Iulian pentru a-i desemna pe creştini. 

44 Episcopul Gheorghe al Alexandriei a fost masacrat de către păgânii din Alexandria, iar episcopul Marcu de Artusa a 
fost maltratat de către păgânii din localitatea sa pentru că nu dorea să înapoieze obiectele luate de creştini dintr-un 
templu păgân. 

45 Unii sunt de părere că a fost omorât de un creştin, iar istoricul păgân Ammianus Marcellinus atribuie evenimentul 
unui tragic accident. Cf AMMIEN MARCELLIN, Rerum gestarum libri qui supersunt, ed. V. Seyfarth, Leipzig, 1978; 
J. BIDEZ, La vie de l 'empereur Julien, Paris, 1 930; J. BOUFFARTIGUE, L 'empereur et la culture de son temps, Paris, 
1992; R. BRAUN, J. RICHER, L' empereur Julien. De l'histoire ă la legende (331-1715). De la legende au mythe, 1 
voi., Paris, 1978-1981. 

E. POPESCU, Creştinismul în eparhia Buzăului până în secolul al VH-lea, în voi. Spiritualitate şi istorie, voi. I, 
Bucureşti, 1983, p. 269. 

Valens, aflăm o serie de informaţii interesante şi despre istoria Dobrogei. Astfel, populaţia de aici se 
arăta nerăbdătoare pentru ca împăratul să restaureze liniştea şi pacea la Dunăre. De aceea Valens 
doreşte să reia în 368 campania împotriva goţilor, dar este împiedicat de inundaţiile provocate de 
fluviu. Armata sa rămâne toată vara la Vicus Carporum (satul Carpilor), probabil în apropiere de 
Hârşova (Carsium), singurul vad din zona Durostorum şi Noviodunum. Expediţia este reluată în 
369, dar de data aceasta în N. Scytiei Minor, în regiunea dintre Carpaţi şi Nistru. Atanarich, 
conducătorul goţilor, este silit să ceară pacea, ale cărei condiţii sunt discutate în 369. Condiţiile 
păcii sunt favorabile romanilor, barbarii luându-şi obligaţia de a nu mai trece în Imperiu, stabilindu- 
se pentru schimburile comerciale două puncte de graniţă: Constantiniana Daphne şi Noviodunum. 
De asemenea lui Atanarich i se cerea să nu-i mai persecute pe creştinii autohtoni sau goţi, aflaţi în 
stăpânirea sa. In această perioadă vor fi construite două fortăreţe cunoscute după nume, fără să fi 
fost identificate şi pe teren: Valentiniana, de la numele fratelui lui Valens, şi Graţiana, după numele 
nepotului său Graţian. Atanarich nu a respectat toate prevederile păcii încheiate în 369, prigoana 
împotriva creştinilor fiind îndrepată atât către populaţia autohtonă cât şi asupra goţilor 47 . 

Creştinismul fusese predicat în stânga Dunării de misionarii trimişi de autorităţile bisericeşti 
din Scythia Minor, dar şi din Capadocia prin grija Sf. Vasile cel Mare 48 . Astfel religia creştină 
prinsese rădăcini adânci atât printre autohtoni, cât şi în rândul goţilor. Misiunea ortodoxă exercitată 
în stânga Dunării a fost deosebit de activă şi a dus la instaurarea unei organizări temeinice cu 
parohii în sate şi cetăţi, cu populaţie mixtă: autohtonă şi gotă. In fruntea acestor parohii erau desigur 
preoţii, protopopii şi bineînţeles episcopii. Dintre aceştia din urmă cunoaştem până acum 
următoarele nume: Teofil, Ulfila (apostolul goţilor, botezat în rit arian de episcopul Eusebiu de 
Nicomidia, cel care traduce Biblia în limba germană în 350), Godas sau Silvanus 49 . Toate parohiile 
dimpreună cu preoţii lor şi cu episcopii formau aşa-numita „Biserică a lui Dumnezeu" care se afla 
în ţara goţilor. Titulatura ei era: „Biserica lui Dumnezeu şi a tuturor parohiilor Sfintei Biserici 
Ortodoxe din Capadocia", condusă în vremea aceea de Sf. Vasile cel Mare. La „construirea" acestei 
Biserici a contribuit în mod deosebit Sava Gotul, misionar creştin din Capadocia, care a suferit 
martiriul în anul 372, cu ocazia persecuţiei dezlănţuite de Atanarich. Din Actul martiric al Sfântului 
Sava 50 , ca şi din activitatea cunoscută a episcopilor menţionaţi mai sus, deducem că Biserica 
existentă în regiunea dominată de goţi, avea edificii de cult (bazilici) şi a activat pentru răspândirea 
creştinismului în masa autohtonilor şi a barbarilor. 

Pacea din 369 cu goţii nu a avut consecinţe durabile, deoarece pătrunderea hunilor în 375- 
376 în regiunile nord-dunărene a tulburat echilibrul care se stabilise, obligând populaţiile germanice 
să se deplaseze spre sud. 



47 Ştefan ALEXE, 1600 de ani de la moartea Sfântului Sava Gotul, în B.O.R., XC, nr. 5-6, 1972, p. 556-568; Ioan 
IONESCU, Pomenirea Sfântului martir Sava Gotul, mM.O., XXIV, nr. 3-4, 1972, p. 180-183. 

48 Informaţii de mare valoare putem găsi în Actul martiric al Sfântului Sava Gotul, martirizat la 12 aprilie 372 în apele 
Buzăului. Foarte importantă era titulatura: "Biserica sfântă şi ortodoxă ce se află în Gothia" care purta corespondenţe cu 
Biserica Ortodoxă a Capadociei condusă de Sfântul Vasile cel Mare. Istorisirea este considerată veridică de majoritatea 
specialiştilor în acte martirice, datele din act fiind considerate ca furnizate de un martor ocular, poate de preotul 
Sansalas. Informaţii complementare putem găsi la: Vasile Gh. SIBIESCU, Legăturile Sfântului Vasile cel Mare cu 
Scythia Minor (Dobrogea), în Ortodoxia, XXXI, nr. 1, 1979, p. 146-149; Emilian POPESCU, Creştinismul pe teritoriul 
României până în secolul al Vll-lea în lumina noilor cercetări, în M.B., XXXVII, nr. 4, 1987, p. 43; Ioan IONESCU, 
Sansala, primul preot creştin daco-roman atestat documentar, în M.O., XXII, nr. 5-6, 1970, p. 485-490; Mircea 
PACURARIU, Creştinismul daco-roman în nordul Dunării în secolul al IV-lea.La 1600 de ani de la moartea Sfântului 
Sava "Gotul" (12 aprilie 372), mM.A.,. XVII, nr. 3-4, 1972, p. 191-200. 

Dan Gh. TEODOR, Creştinismul la est de Carpaţi de la origini până în secolul al XlV-lea, Iaşi, p. 56; Ioan Gh. 
COMAN, Elemente de continuitate spirituală geto-daco-romană şi creştină în regiunea răului Mousaios-Buzău după 
mărturii patristice şi arheologice, în voi. Spiritualitate şi istorie, voi. I, Bucureşti, 1983, p. 241. 
50 Vezi nota 47. 

Atacat de huni 51 în regiunile Nistrului, Atanarich se va retrage spre Şiret şi Munţii Carpaţi, 
unde va încerca să-şi organizeze rezistenţa. Este foare probabil ca în această perioadă să fi fost 
construit şanţul de apărare împotriva hunilor, între Şiret şi Prut, în dreptul localităţii Stoicani (jud. 
Galaţi). Nesiguranţa creată de deplasarea hunilor, precum şi o serie de neînţelegeri apărute între 
Atanarich şi unii principi goţi precum Frithrigen sau Alaviv, îi va determina pe aceştia din urmă să 
ceară împăratului Valens permisiunea de a imigra în Imperiu, promiţând în schimb să devină 
creştini şi să apere provinciile dunărene împotriva unor atacuri. Valens a consimţit la aceasta, dar 
aflându-se în Orient, unde lupta cu perşii, nu a putut controla îndeaproape modul în care se 
desfăşura înţelegerea. Goţii trec Dunărea pe la Durostorum, dar administraţia romană, în special 
conducătorii diocezei Tracia, Lucinus şi Maximus, nu le-au asigurat hrana necesară până când 
aceştia trebuiau aşezaţi în calitate de coloni. Mai mult decât atât au fost şi înfometaţi, pentru a 
supravieţui fiind nevoiţi să-şi vândă obiectele de preţ şi copiii ca sclavi. In mod firesc goţii aflaţi 
deja în Imperiu se vor revolta, având de partea lor şi pe cei de dincolo de Dunăre. Armatele romane 
vor fi înfrânte, iar mai multe provincii vor fi devastate. Presat pe de-o parte de populaţia romană, iar 
pe de alta de ravagiile barbarilor, Valens se va angaja într-o luptă directă, soldată însă cu 
înfrângerea sa la Adrianopol în 378. Dezastrul din acest an va avea consecinţe grave pentru 
Imperiu: de acum încolo goţii vor rămâne pentru totdeauna în graniţele Imperiului, se vor amesteca 
în treburile sale interne, deţinând o pondere de care conducerea de la Constantinopol va trebui să 
ţină seama 52 . în bătălia de la Adrianopol moare şi Valens, ars probabil de viu într-o casă în care se 
retrăsese pentru a-şi lega rănile. 



Politica religioasă în Imperiu de la Iulian Apostatul şi până în vremea lui 
Teodosie I cel Mare 



Succesorii imediaţi ai lui Iulian Apostatul, nu revin în întregime la politica religioasă dusă 
de predecesorii lor. Iovian a cărui domnie a fost efemeră, era creştin, el abrogând o serie de măsuri 
discriminatorii, cum ar fî interdicţia de a învăţa şi a restitui Bisericii o serie de privilegii. Insă el nu 
s-a angajat în luptele interne ale Bisericii, rămânând chiar tolerant faţă de păgânism, limitându-se 
numai la interzicerea superstiţiilor 53 . 

Cei care i-au succedat lui Iovian, Valentinian I (364-375) în Occident şi Valens (364-378) în 
Orient, au fost creştini, politica lor religioasă fiind marcată de o atitudine favorabilă creştinilor. 
Câteva din legile date acum, tind să prevină unele excese: limitarea intrării în cler, nu exagerează cu 
privilegiile acordate clerului; în plus, Valentinian se abţine în Occident de la intervenţia puterii 
seculare în problemele interne ale Bisericii, declarând că acestea trebuie rezolvate de episcopi. 

Politica celor doi împăraţi faţă de păgânism a fost relativ tolerantă. Una din primele legi date 
acum şi reînnoită în 370, menţinea libertatea de cult. Sacrificiile nocturne erau interzise încă din 
364 , mai degrabă din teamă faţă de magie decât din ostilitate faţă de păgânism, dar prin intervenţia 
proconsulului Ahaiei, Valentinian, misterele lui Eleusis vor fi autorizate. Nu trebuie exagerată nici 
toleranţa lui Valentinian faţă de creştini: una din legile sale înscrisă mai târziu într-un capitol 
consacrat creştinismului din Codexul lui Teodosie al II-lea, interzicea folosirea soldaţilor pentru 



51 Prima populaţie de origine turcă care invadează Europa. 

52 Sf. Ambrozie al Mediolanumului spunea că Imperiul se afla acum într-o perioadă de decădere. 

53 « Legea lui Dumnezeu, care este de asemenea şi a ta... conferă sufletului fiecăruia da a alege drumul său propriu spre 
credinţă » în G.DAGRON, L'Empire d 'Orient au IV e siecle et Ies traditions politique de l'hellenisme : le temoignage 
de Themistios.Travaux et memoires 3,Paris, 1968. 

paza templelor păgâne, inclusiv a templelor unde era celebrat cultul public. Acest lucru atestă o 
atitudine discriminatorie bazată pe criterii religioase din partea Statului 54 . 

In privinţa lui Valens, acesta va favoriza pe arieni, atitudine determinată de faptul că fusese 
botezat de un arian moderat, episcopul Eudoxius. De aceea arianismul se va răspândi în rândul 
populaţiilor germane din stânga Dunării şi chiar din interiorul Imperiului, provocând mari tulburări 
în rândul autorităţilor bisericeşti şi a populaţiei creştine. începând cu anul 365 foarte mulţi episcopi 
vor fi alungaţi de pe scaunele lor. In atitudinea sa Valens nu va avea succesul scontat, pentru că atât 
în Apus cât şi în Răsărit trăiau mari personalităţi cum au fost Părinţii Capadocieni, între care s-a 
distins Vasile cel Mare (episcop între 370-379), Meletie al Antiohiei, Atanasie (+373), fratele şi 
succesorul său Petru al Alexandriei. In Apus trebuie amintiţi papa Damasus şi Sf. Ambrozie al 
Mediolanumului. Valens a încercat să-şi impună politica sa ariană şi în Dobrogea, unde păstorea în 
acea vreme episcopul Bretanion, sărbătorit în calendarul ortodox la 25 ianuarie. Atunci când Valens 
se afla în Dobrogea cu prilejul campaniilor sale împotriva goţilor şi a vrut să-1 determine pe 
Bretanion să treacă la arianism. In Istoria bisericească, Sozomen ne relatează acest eveniment, 
spunând că împăratul a intrat în biserică şi 1-a îndemnat pe Bretanion să se unească cu arienii. 
Episcopul de la Tomis şi-a susţinut cu mult curaj punctul său de vedere cu privire la învăţătura 
Sinodului I Ecumenic de la Niceea, iar poporul 1-a însoţit. Afrontul adus împăratului prin acesta 
atitudine a atras după sine exilarea lui Bretanion, iar Biserica din Tomis a rămas astfel fidelă 
Ortodoxiei. 

In Occident, după moartea lui Valentinian I a urmat fiul său Graţian (375-378), un creştin 
pios chiar „prea credincios decât ar fi trebuit pentru un şef de Stat" aşa cum afirmă Rufin în Istoria 
bisericească 55 . Politica sa religioasă este în primii ani de domnie asemănătoare celei duse de tatăl 
său. El confirmă faptul că problemele de ordin bisericesc trebuie rezolvate de episcopi, dar impune 
judecarea preoţilor implicaţi în crime, de către magistraţi civili. In urma cererii formulate de papa 
Damasus (378) la un sinod local ţinut la Roma, împăratul acceptă ca Statul să se îngrijească de 
punerea în aplicare a hotărârilor luate de sinoade (expulzarea episcopilor depuşi din scaun). 
Interesant pare şi edictul formulat de Graţian, prin care era permisă „libertatea de a se înşela" 
(securitas erroris humani). Acest edict impus cu siguranţă de către arieni în timpul unei scurte 
vizite întreprinse de împărat la Sirmium, va fi aplicabil pentru o perioadă scurtă. 

Tulburările provocate de arianism în perioada de după moartea lui Cosntantin cel Mare, au 
scos la lumină întreaga complexitate a noii situaţii în care se găsea Biserica în raport cu lumea. 
Adesea victoria riscă să se transforme în înfrângere, iar sfârşitul unor persecuţii în dependenţă faţă 
de autorităţi. Adesea suntem foarte sensibili la riscul pe care îl poate avea colaborarea excesivă a 
Bisericii cu Statul. Durerea unor perioade sumbre din istorie ne determină să vedem cu ochi buni şi 
obiectivitate un proces deosebit de complex: implicarea Bisericii în lume. Prin aceasta nu înţelegem 
un particularism aparte al relaţiei dintre Biserică şi Stat, nici adopţia formală de către societate a 
unor ceremonii, simboluri sau rituri creştine, ci o profundă transformare a spiritului uman, care are 
loc la adăpostul acestui proces, transformare greu de sesizat, dar deosebit de importantă prin 
consecinţe. Este vorba de includerea în spiritul şi conştiinţa umană a lui Iisus. După Constantin, 
creştinismul devine cu adevărat destinul lumii, aceasta fiind şi importanţa deosebită a acestei 
perioade. Prima impresie lăsată de secolul al IV-lea este aceea a unei convertiri rămasă 
„nominală" 56 . în aparenţă, atât pe timpul lui Constantin cât şi a urmaşilor acestuia au loc foarte 
multe controverse legate de creştinism; în acelaşi timp biserici splendide sunt ridicate în oraşe, sunt 
oficiate cu multă solemnitate slujbe, veşmintele liturgice sunt confecţionate din aur şi pietre 
preţioase. întrebarea pe care ne-o punem este următoarea: putem observa o reînnoire morală sau 



54 Pierre MARAVAL, Op. cit, p. 17-18. 

55 RUFIN D'AQUILEE, Histoire ecclesiastique, ed. Th. MOMMSEN, GCS 9, 2, 1909. 

56 Alexandre SCHMEMANN, op.cit., p. 84. 

creştinismul a influenţat pur şi simplu legile, obiceiurile şi principiile Statului care 1-a adoptat? 
Constantin a decretat Duminica zi de odihnă, a scutit de impozite Biserica şi clerul, a acordat putere 
judiciară episcopilor, a protejat familia. Din păcate o parte a acestei legislaţii „creştine" tindea să 
acorde privilegii Bisericii, iar pentru a umaniza un pic viaţa era păstrată linia dreptului roman. In 
orice caz nu observăm acum o o anumită criză de conştiinţă. Au fost în secolul al IV-lea domenii în 
care s-a înregistrat chiar o creştere a servilismului omului faţă de Stat. Judecând această perioadă 
suntem tentaţi să o facem în raport cu problemele pe care creştinismul le are astăzi. Raportul dintre 
Biserică şi Stat, problemele de cultură sau societate au evoluat mult, astfel încât trebuie să ţinem 
cont de o creştere dificilă, în care idealul creştin nu a fost atât de uşor de impus. Primul obstacol al 
Bisericii din acesta perioadă nu era nici imperfeţiunea particulară, sau a Statului şi societăţii, ci 
păgânismul. Nu putem judeca în mod corect realizările din acesta epocă fără a înţelege natura 
luptei. 

Păgânismul îl reprezentăm de obicei ca pe un cult adus idolilor, iar victoria Bisericii pare 
ceva simplu şi firesc. Lucrurile sunt însă ceva mai complicate. In spatele adorării idolilor se ascund 
mentalităţi specifice şi coerente, un ansamblu de idei şi credinţe profund înrădăcinate în oameni, 
care nu erau uşor de eliminat şi care nu au dispărut nici până astăzi. într-un mod foarte general am 
putea descrie acesta viziune a lumii ca fiind legată de tendinţa omului de a se lăsa supus uneori 
iraţionalului din natură. Acesta ar conduce „destinul" pământului şi al celor care locuiesc pe el, 
omul prin această fragilitate ajungând la un cult dominat de sacrificii. Până la un oarecare punct 
omul poate ajunge să domine aceste forţe cu ajutorul magiei, dar nu reuşeşte să le cunoască până la 
capăt. Atitudinea faţă de lume este dominată de teamă, de un sentiment al dependenţei faţă de 
anumite forţe misterioase: omul le poate invoca, dar nu le poate face inteligibile 57 . 

Creştinismul vedea în păgânism o mare minciună, o minciună la adresa lui Dumnezeu: el se 
va concentra acum asupra luptei împotriva păgânismului. Era vorba de o luptă pentru sufletul uman, 
pentru eliberarea sa din iadul care-i otrăvea conştiinţa şi viaţa. In lumina acestui conflict înţelegem 
mai bine ceea ce suntem tentaţi să numim astăzi un compromis cu lumea. Pe vremea persecuţiilor, 
micul grup de creştini era prin lege exclus din viaţa publică. Urmaşii lui Hristos nu puteau avea un 
rol activ în lume, ci numai de a-L mărturisi pe Domnul prin cuvinte şi sânge. Odată cu edictul de la 
Milan lucrurile se schimbă în mod radical: tot mai mulţi oameni vin la biserici, Biserica fiind 
plasată în centrul vieţii Imperiului. Mărturia martirilor a demonstrat inseparabilitatea religiei 
creştine de viaţă, afirmând că omul aparţine împărăţiei lui Hristos. Sensul mesajului creştin era că 
împărăţia lui Dumnezeu s-a apropiat odată cu întruparea lui Hristos, devenind început al unei vieţi 
noi în lume. în lumina acestei împărăţii nimic în lume nu mai putea pretinde pe viitor că reprezenta 
o valoare absolută: nici Statul, nici cultura sau familia. Totul era subordonat unicului Domn. De aici 
şi refuzul creştin de a acorda împăratului apelativul de „Domn". împăratul plasase Imperiul său sub 
acesta protecţie şi se pregătea să fie sancţionat acum de Biserică şi nu de idoli, aşa cum o făcuse mai 
înainte. Putea Biserica să se eschiveze de la o astfel de sarcină? Nu, în măsura în care folosind 
termenii Sfântului Atanasie, afirma: „Crucea nu a fost un dezastru pentru creatură, ci tămăduire" 58 . 

Abolirea păgânismului însemna nu numai înlăturarea idolilor şi a cultului acestora, ci şi 
etanşeizarea nevoii care hrănise această necesitate 59 . Pentru aceasta era nevoie de un sens autentic 



57 Putem cita aici câţiva autori care s-au ocupat de această problemă: G. BOISSIER, La fin du paganisme. Etude sur Ies 
dernieres luttes religieuses en Occident au IVe siecle I-II , Paris, 1 891 ; P. CHUVIN, Chronique des derniers pai'ens. La 
disparition du pganisme dans l'Empire romain du regne de Constantin a celui de Justinien, Paris, 1991 ; P. de 
LABRIOLLE, La reaction pa'ienne. Etude sur la polemique antichretienne du Ie au Vie siecle, Paris, 1934; A. 
MOMIGLIANO, The conflict between Paganism and Christianity in the Fourth Century, Oxford, 1963; F. 
RUGGIERO, La follia dei cristiani. Su un aspetto della 'reazione pagana'trai I e ii V secolo, Milan, 1992; E.R. 
TROMBLEY, Hellenic Religion and Christianization. 370-529., 2 voi., Leyde, 1993-1994. 

58 ATHANASE D' ALEXANDRIE, Contre Ies paiens, Sources Chretiennes 18 , Paris, 1947, p. 108. 

59 Vezi nota 56. 

dat vieţii, iar eventualele analogii între creştinism şi anumite forme păgâne nu trebuie să ne mire. 
Creştinismul a adoptat şi asimilat chiar unele forme ale religiei păgâne, pentru că intenţia sa era de a 
completa cu sensuri noi şi autentice toate formele acestei lumi. Biserica nu a negat legătura sa cu 
religiile naturale, ci din primele veacuri a conferit acestei relaţii semnificaţia contrară pe care 
istoricii moderni ar fi dorit s-o vadă. Ei explică totul prin „împrumut" sau „influenţe", în timp ce 
Biserica prin gura lui Tertulian a afirmat întotdeauna că „sufletul uman este natural creştin" 60 . în 
consecinţă religiile naturale şi păgânismul nu erau decât distorsiuni a ceea ce prin natură era 
adevărat şi bun. Prin acceptarea unor forme preexistente Biserica nu făcea altceva decât să restituie 
lui Dumnezeu ceea ce-i aparţinea, restaurând totodată „imaginea căzută" a umanităţii. De aceea ar 
trebui să ne întrebăm mai degrabă ce sens a dat Biserica formelor particulare pe care le-a adoptat. 
Din acest punct de vedere, arhitectura sacră, care cunoaşte o dezvoltare deosebită odată cu 
Constantin cel Mare este un exemplu interesant. Dacă în perioada persecuţiilor Biserica nu avea 
clădiri speciale pentru cult, aceasta se datora faptului că era împiedicată să aibă. Era vorba în 
această reacţie şi de opoziţia creştinilor faţă de două atitudini religioase reprezentate pe de-o parte 
de raportul evreilor cu Templul lor din Ierusalim, iar pe de alta de funcţia pe care o avea Templu la 
păgâni. Pentru aceştia din urmă, templul era un habitaclu sacru al divinităţii, dar sacru este 
diametral opus profanului. In interiorul Templului puteau fi aduse sacrificii pentru oameni pentru a 
se concilia cu divinitatea, dar în afară lumea rămânea profană şi îndepărtată de Dumnezeu 61 . 

Vestea cea nouă adusă de creştinism consta într-o schimbare de atitudine: de acum 
Dumnezeu a ales pentru templu pe om, El nelocuind în „templele făcute de mână omenească" (I 
Corinteni VI, 19). Astfel opoziţia dintre sacru şi profan era surmontată, pentru că Hristos s-a 
întrupat, pentru a-1 sfinţi pe om şi viaţa, pentru a-1 uni cu Dumnezeu. Templul cel nou erau creştinii, 
iar adunarea lor era Biserica. Nu mai era ca altădată un „templu făcut de mână omenească", ci 
Duhul Sfânt făcea din om, prin unire cu ceilalţi fraţi ai săi, un templu viu. Locul unde se adunau 
creştinii era sfânt, iar această sfinţenie se putea răspândi în întreaga lume. Creştinii încep să-şi 
construiască templele lor, iar această lucrare devine începând cu Constantin una din principalele 
manifestări ale vieţii bisericeşti. Forma principală a templelor creştine a fost în sec. al IV-lea cea 
basilicală, ori acesta avea la origine un edificiu profan, destinat adunărilor numeroase, de genul 
tribunalelor, pieţelor sau reuniunilor publice. Aceasta însemna că prin construirea propriilor temple, 
creştinii respingeau deliberat atât modelul Templului din Ierusalim, cât şi pe cel al templului păgân. 

Templul creştin era supus în întregime viziunii Bisericii ca o adunare a creştinilor. El are în 
centru o masă pentru săvârşirea Euharistiei, care transforma această adunare în Biserică, care îi 
uneşte pe creştini, devenind templu al Trupului lui Hristos. Astfel existenţa templelor creştine nu 
aducea nici o schimbare de fond Bisericii, dar îi conferea templului o semnificaţie nouă. După 
edictul de la Milan, templul creştin înceta de a mai fî un loc de întâlnire semi-clandestin, devenind 
centrul întregii vieţi religioase din cetate. Odată cu inaugurarea Constantinopolului, Constantin 
punea bazele unui urbanism creştin, care va servi drept referinţă pentru tot Evul Mediu creştin. 
Biserica va încorona prin cupola ei întreaga cetate, protejând-o cu umbra ei, iar Constantinopolul va 
deveni centrul creştin al Imperiului. Tot acum o nouă legătură „fizică" se stabilea între Biserică şi 
lume. In fiecare oraş martirul local este considerat drept „Sfântul Patron" al cetăţii, iar rugăciunea 
din biserică „pentru toţi şi pentru toate" va fi considerată pentru acest spaţiu precis. Biserica şi 
cultul ei devenea principala formă de predicare a creştinismului într-o lume încă pe jumătate 
păgână, şcoala noii societăţi creştine. Răspunzând nevoilor acestei lumi, asumând-şi funcţia de 
altădată a păgânismului, Biserica plasa imaginea lui Hristos în centrul lumii. 



TERTULIAN, Despre mărturia sufletului (De testimonio amimae), în Apologeţi de limbă latină, col. PSB, Bucureşti, 
1981, pp. 118-125. 
61 Alexandre SCHMEMANN, Op.cit., p. 121. 

Sanctificarea timpului, a naturii, a vieţii, ferma convingere că „prin Cruce am fost 
vindecaţi", iată sensul care uneori a fost considerat drept un „compromis" progresiv al Bisericii cu 
lumea. El trebuie măsurat în funcţie de inspiraţia sa iniţială şi nu în raport cu unele distorsiuni sau 
inadecvări apărute pe parcurs. 

Statul exercita chiar presiuni asupra Bisericii, episcopii arătându-se adesea servili. Până la 
urmă însă cei slăviţi de Biserică au rămas Atanasie cel Mare sau Vasile cel Mare şi nu Eusebiu de 
Nicomidia; Statul se va supune adevărului lor. Pentru prima dată principiul adevărului obiectiv, 
independent de orice alt lucru din lume era pus deasupra oricărei autorităţi. în disputele de cuvinte 
se va forma conştiinţa omului modern: credinţa sa în raţiune şi libertate, capacitatea sa de a înfrunta 
fără teamă realitatea aşa cum este, pentru că Adevărul este deasupra realităţii. In secolul al IV-lea 
are loc o reconciliere cu lumea, o acceptare a culturii sale, a formelor sale de viaţă, a limbajului şi a 
gândirii sale. Sfântul Vasile cel Mare şi prietenul său Sfântul Grigorie Teologul îşi vor aminti toată 
viaţa cu plăcere de anii tinereţii lor la Universitatea păgână din Atena (împreună cu Iulian 
Apostatul). Reconcilierea s-a făcut însă sub semnul Sfintei Cruci, lumea a căpătat o finalitate, este 
concepută ca o cale, o luptă şi un progres. 



Teodosie I cel Mare. Credinţa ortodoxă devine religie oficială de Stat 



în urma dezastrului lui Valens de la Adrianopol, împăratul Graţian (367-383), nepot al lui 
Valens, proclamă la 19 ianuarie 379, la Sirmium, ca Augustus pe Teodosie, căruia îi încredinţează 
spre administrare provinciile orientale ale Imperiului, precum şi diocezele Dacia şi Macedonia. 
Teodosie era un general de origine spaniolă, el domnind alături de Graţian până în anul 383, dată la 
care Maxim, conducător al trupelor din Bretania, îl omoară pe cel din urmă. Recunoscut o vreme de 
Teodosie, Maxim îşi exercită puterea în Occident (Galia, Spania, Bretania) în perioada în care fiul 
lui Graţian, tânărul Valentinian al II-lea, sub regenţa mamei sale Iustina, administra Illyricul, Italia 
şi Africa. Valentinian al II-lea moare în 392, el fiind urmat de un alt uzurpator Eugen, care va 
domni în Occident până în 394. 

Revenind la Teodosie putem spune că pe plan extern este confruntat cu problema gotică. în 
acest sens el încearcă să reorganizeze armata, lucru deosebit de dificil din cauza numărului mare de 
barbari instalaţi pe teritoriul Imperiului. Din Sirmium împăratul porneşte spre Tesalonic, unde va 
rămâne mai multă vreme. Pe drumul spre Tesalonic el a încercat să câştige bunăvoinţa goţilor, atât a 
celor din interiorul Imperiului, cât şi din afara lui. Unora le-a trimis cadouri iar altora bani în aur. 
Asemenea „atenţii" au fost descoperite şi pe teritoriul ţării noastre, ele constând în monede de aur, 
dar mai ales în lingouri. Cele de la Crasna şi Feldioara au legătură cu aceste evenimente de la 
începutul domniei lui Teodosie. în afara acestui procedeu Teodosie a apelat şi la lupta armată. 
Trupele sunt trimise în Moesia şi Tracia, obţinând în iulie 379 o victorie importantă împotriva 
goţilor. Tot acum sunt alungaţi dincolo de Balcani alanii şi hunii. Beneficiind de ajutorul lui 
Graţian, care-i trimite trupe conduse de generali vestiţi precum Bauto şi Arbogastes, Teodosie 
reuşeşte să anihileze pericolul gotic, intrând triumfător în Constantinopol. La rândul lor ostrogoţii 
vor pleca în Occident, de unde se vor reîntoarce, fiind şi ei învinşi de comandantul Traciei. 
Atanarich ameninţat de huni va cere azil în Imperiu, fiind primit cu onoruri la Constantinopol în 
ianuarie 381. Prea obosiţi după atâtea lupte, goţii cer pace, încheiată la 3 octombrie 382, în baza 
căreia ei deveneau foederati (aliaţi) ai Imperiului şi primeau pământuri în zona dintre Dunăre şi 
Balcani . Spre deosebire de tratatele de pace anterioare, cel din 382 a fost discutat de goţi de pe 
poziţia unora care se aflau deja în interiorul Imperiului, cerând să fie colonizaţi, să fie autonomi şi 

să fie scutiţi de impozite. Ei acceptau să fie angajaţi în armată, unii ajungând chiar să ocupe funcţii 
importante, situaţie ce va crea unele dificultăţi politice şi militare. 

Intre regiunile dintre Dunăre şi Munţii Haemus (Balcani) am văzut că au fost colonizaţi goţi 
în calitate de aliaţi ai Imperiului. In acest spaţiu trebuie inclusă şi Dobrogea, despre prezenţa goţilor 
aici găsind câteva amănunte la istoricul păgân Zosimus. Chiar dacă a trăit pe vremea lui Teodosie al 
II-lea, acest istoric a putut culege unele informaţii despre epoca nu prea îndepărtată a lui Teodosie 
al II-lea. Astfel el spune că goţii aveau un tratament privilegiat, dar se manifestau abuziv cu 
populaţia locală din Dobrogea. In plus, comportamentul lor nu era de adevăraţi aliaţi ai Imperiului, 
ci manifestau dispreţ faţă de armata romană şi comandanţii ei. Goţii se dedau adesea la jafuri, 
prădând localităţile pe care în mod normal trebuiau să le apere. Zosimus mai aminteşte şi de revolta 
şefului garnizoanei romane de le Tomis, pe nume Gherontius, care va reuşi „să elibereze Scythia de 
pericolele ce o ameninţau", învingând „cu vitejie şi curaj" pe barbarii care se ridicaseră împotriva 
ei. De teama goţilor, Teodosie I va fi pe punctul să-1 pedepsească pe Gherontius, scăpat în ultima 
clipă de eunuci, cărora a trebuit să le împartă averea personală. Episodul este relevator pentru starea 
de spirit în care trăiau locuitorii provinciei Scythia sau ai altor provincii în care se găseau goţi, 
amintind totodată şi de existenţa unei biserici la Tomis cu drept de azil, în care se refugiaseră 
barbarii urmăriţi de Gherontius 3 . 

Pacea din 382 a fost de scurtă durată deoarece barbarii nu erau oameni care să stea prea mult 
într-un loc, astfel încât conflictul cu goţii a continuat în iarna anilor 384 - 385 şi 385 - 386. In aceşti 
ani Imperiul nu a reuşit să împiedice atacul unor barbari împotriva cetăţii Halmyris, de pe malul 
lacului Razelm. Cu toate acestea în toamna anului 386 armatele romane obţin o victorie importantă 
împotriva unui grup însemnat de ostrogoţi, refugiaţi din stepele de sud ale Rusiei sub conducerea lui 
Odoteus, ajunşi în această zonă din cauza presiunii hunice. Ostrogoţii cer şi ei azil în Imperiu, dar 
bizantinii îi refuză având deja experienţa tristă cu ceilalţi. Victoria din 386 a contribuit mult la 
ridicarea prestigiului romanilor în faţa barbarilor, împăratul ridicând în amintirea acestui eveniment 
o columnă în cartierul Taurus din Constantinopol (înaltă de 42 m.) 6 . 

în Occident, Graţian este ucis la Lugdunum, Teodosie fiind nevoit să-1 recunoască pe 
Maximus drept conducător în regiunile de dincolo de Alpi; Italia şi Africa rămân mai departe lui 
Valentinian al II-lea (375-392), patronat de mama sa Iustina. Profitând de nemulţumirea populaţiei 
faţă de măsurile de încurajare a arianismului luate de Iustina, Maximus trece în Italia, Valentinian al 
II-lea şi mama sa fiind obligaţi să se refugieze la Tesalonic şi să ceară ajutorul lui Teodosie. Sora lui 
Valentinian al II-lea devine soţia lui Teodosie, căruia îi dăruieşte o fiică pe Galla Placidia. In urma 
contraofensivei declanşate în 388 de Teodosie, Maximus este înfrânt şi omorât, iar Valentinian 
repus în scaun. Până la urmă Valentinian este şi el asasinat în 392 de către Arbogastes, un franc 
numit de Teodosie magister millitum. Locul rămas liber în Occident, este luat de un funcţionar al 
Curţii, Eugenius, înfrânt la rândul său de Teodosie în bătălia de la Aquileea, armata imperială fiind 
formată în bună parte din goţi, alani, huni şi iberi din Caucaz, iar printre ofiţeri îi aveau pe Gainas, 
Alaric, Stilichon, care vor juca un rol important în cursul anilor următori. După această victorie 
Teodosie rămâne singur împărat peste tot Imperiul. 



63 Emilian POPESCU, Istoria şi spiritualitatea Bizanţului, curs pentru anul I, Facultatea de Teologie Ortodoxă, 

Politica faţă de creştinism a împăratului Teodosie I cel Mare 



Teodosie I cel Mare a acordat problemelor religioase o atenţie deosebită, încât s-a putut 
spune despre el că „s-a ocupat mai mult de situaţia Bisericii decât de problemele Statului şi ale sale" 
(Sf. Ambrozie) 65 . Domnia lui Teodosie a însemnat şi revenirea la cârma Imperiului a împăraţilor 
ortodocşi, Teodosie fiind primul care a renunţat la titlul de pontifex Maximus, obligatoriu în 
titulatura unui împărat roman 66 . încă de la începutul domniei sale, alături de Graţian va încerca să 
apere adevărata credinţă ortodoxă, credinţa universală. Această atitudine este ilustrată printr-o 
opoziţie evidentă faţă de diferitele „dizidente ariene", sau faţă de donatişti, maniheeni, apolinarişti 
etc. 67 . La venirea la Constantinopol a lui Teodosie, episcop era Damofilus (arian), iar conducătorul 
anomeilor, Eunomius, trăia la Calcedon, influenţa arienilor fiind deosebit de puternică. După 
moartea Sfântului Vasile cel Mare (379), Sfântul Grigorie de Nazianz este chemat de clerul şi 
populaţia capitalei, pentru a deveni episcopul lor. Grigorie vine la Constantinopol, unde întemeiază 
biserica învierii (Anastasis), în care pronunţă între 379-380 cunoscutele cuvântări împotriva 
anomeilor şi a pnevmatomahilor, numite cele 5 Cuvântări Teologice, care vor provoca mari 
tulburări 68 . 

Membrii tuturor acestor dizidente erau consideraţi drept „eretici" şi supuşi rigorilor legii 69 . 
La 3 august 379, Graţian anulase deja măsurile luate la Sirmium cu un an mai înainte: el interzicea 
adunările ereticilor, nu le recunoaşte conducătorilor lor calitatea de clerici, această măsură vizându-i 
se pare în mod special pe donatişti. Câteva luni mai târziu, la 28 februarie 380, un edict promulgat 
de Teodosie I la Tesalonic, fără consultarea prealabilă a episcopilor, preciza criteriile care dădeau 
dreptul la titlul de „creştin al Bisericii universale" 70 ; un alt edict din 10 ianuarie 381 reamintea 
acelaşi lucru ca dealtfel şi cel emis în iulie 381, după Sinodul al II-lea ecumenic de la 
Constantinopol. Toate aceste edicte menţionau cel puţin pentru partea orientală a Imperiului, că 
religia creştină adevărată este cea care se acordă cu credinţa mărturisită la sinodul de la Niceea, 
fiind menţionat pe scurt şi conţinutul; erau citaţi şi episcopii consideraţi garanţi ai acestei credinţe. 

Deodată toţi dizidenţii se vedeau în postura de a fi consideraţi eretici, construirea de biserici le era 
interzisă, ca dealtfel şi reuniunile liturgice, chiar şi în case particulare, iar clerul lor era alungat din 
capitală. Cu toate acestea în 386 un edict al lui Valentinian al II-lea restituia pentru eternitate 
„drepturile sale" unei fracţiuni ariene: aici era desigur şi influenţa mamei sale Iustina. Acest edict 
era trecut şi în Codex Teodosianus, permiţând multor arieni să-şi păstreze bisericile din afara 
oraşelor 71 . Aceasta constituia singura excepţie, în anii care au urmat Teodosie I luând măsuri 
drastice împotriva tuturor ereticilor: ei nu aveau nici un drept aşa cum avea Biserica Universală şi 
făceau obiectul mai multor interdicţii, cum ar fi interdicţia de a avea locuri de cult, de a se reuni, de 
a hirotoni preoţi. Alţii cum ar fi maniheii, erau reprimaţi foarte dur, fiind privaţi chiar de o serie de 
drepturi civice, din 389 având şi interdictul de a mai locui la Roma. Sub incidenţa lipsirii de 
drepturi civile de genul de a lăsa testamente sau moşteniri, au fost arienii începând din anul 389 72 . 

Dacă prin edictul de la Milan din 313, creştinismul devenea numai o religie licita, alături de 
alte culte păgâne, acum se făcea un pas înainte, decisiv, prin care Ortodoxia era declarată singura 
credinţă permisă în Imperiu: în edictele date acum se făcea o distincţie clară între catolicus şi 
ereticus, primul termen desemnându-i pe ortodocşi, adepţi ai hotărârilor Sinodului de la Niceea, iar 
al doilea pe toţi partizanii celorlalte culte religioase. Păgânii erau consideraţi o categorie aparte. 
Drept urmare nu era permisă decât existenţa Bisericii Catolice. Prin decretul lui Teodosie din 28 
februarie 380, se adăuga termenului catolicus, care însemna universal, adică Biserica universală, 
spre deosebire de secte aşa cum precizase pentru prima oară Sfântul Ignatie al Antiohiei, şi 
semnificaţia de ortodox, drept credincios. 

Cu siguranţă că aceste măsuri nu au fost puse în practică cu stricteţe, dar ne dau indicaţii 
precise cu privire la orientarea politică a Statului, garant de acum al Ortodoxiei. La această 
legislaţie trebuie amintită şi preocuparea pentru conduita preoţilor, a clerului în general, tradusă prin 
numeroase exigenţe de ordin moral: adulterul şi homosexualitatea fiind sever pedepsite. 

După moartea lui Graţian în 383, uzurpatorul Maxim era convins că Imperiul i-a fost dat de 
Dumnezeu, interesându-se de problemele Bisericii şi condamnându-1 pe Valentinian pentru politica 
sa de favorizare a arianismului, persecută pe manihei. In 384, tribunalul imperial pe care-1 prezida, 
confirmă condamnarea la moarte a lui Priscilian, un episcop spaniol pe care un sinod local ţinut la 
Bordeaux îl declarase maniheu, fapt care a suscitat oprobiul a numeroşi episcopi printre care Martin 
de Tours şi totodată începutul unei schisme în rândul episcopatului din Galia. El va fi considerat de 
discipolii săi drept martir. Această mişcare declanşată de omorârea lui Priscilian va dura până în 
sec. V-VI. 

Pentru această perioadă nu pot fi uitate lucrările Sinodului al II-lea ecumenic ţinute la 
Constantinopol în primăvara anului 381. Tema acestui sinod a fost erezia lui Macedonie, cunoscută 
sub numele de erezia pnevmatomahă, deoarece era împotriva dumnezeirii Sfântului Duh. 
Macedonie făcea din Sfântul Duh o creatură, o persoană mai mică decât Tatăl şi Fiul. Erezia sa a 
fost combătută şi s-a hotărât că Sfântul Duh este a treia persoană a Sfintei Treimi, egală cu ele şi 
prin urmare i se cuvine aceeaşi cinstire. S-au redactat acum şi ultimele 5 articole ale Crezului, 
confirmându-se totodată valabilitatea hotărârilor Sinodului de la Niceea. Garanţi pentru toate 
acestea au fost numiţi: Nectarie, episcopul Constantinopolului, Timotei al Alexandriei, Grigorie de 
Nyssa, Diodor de Tars, la care s-a alăturat chiar şi episcopul Tomisului, Gherontie. Prezenţa sa ne 
arată prestigiul de care se bucura Biserica pe care o reprezenta, păstrătoare a credinţei adevărate. La 
Sinodul al II-lea s-au luat de asemenea importante hotărâri în privinţa organizării bisericeşti. Astfel, 

precum şi o traducere parţială în limba franceză a lui J. ROUGE, La legislation de Theodose contre Ies heretiques: 

în privinţa comunităţilor bisericeşti din provincii, acestea urmau să fie grupate în unităţi mai mari 
corespunzătoare diocezelor laice. La Niceea se hotărâse deja ca episcopul din metropola provinciei 
(mitropolitul) să aibă autoritate asupra episcopilor din eparhia (provincia) sa. Acum se face un pas 
mai departe. Mitropolitul din centrul diocezei avea autoritate asupra celorlalţi mitropoliţi. De 
această hotărâre profită mitropoliţii din Antiohia, care îşi exercită autoritatea asupra diocezei 
Orientului, de Alexandria asupra Egiptului şi Nubiei, Cezareea Capadociei asupra diocezei 
Pontului, de Efes asupra diocezei Asia, de Heracleea asupra diocezei Traciei. 

Prin al treilea canon, Sinodul al II-lea Ecumenic a hotărât ca episcopul de Constantinopol să 
poarte numele de patriarh şi să fie în rang „primul după episcopul Romei", deoarece 
Constantinopolul era noua Romă. Observăm că în justificarea rangului episcopului de 
Constantinopol se ţinea seama de faptul că el era capitala Imperiului. Ridicarea în rang a 
episcopului de Constantinopol a nemulţumit pe ceilalţi episcopi din centre apostolice precum: 
Roma, Antiohia, Alexandria. Papa Damasus nu a recunoscut aceste hotărâri ale canonului al III-lea, 
convocând chiar un sinod la Roma, la care a invitat şi episcopi din Orient, dar aceştia nu au venit, ei 
participând la un alt sinod local organizat de Teodosie I la Constantinopol. La Roma nu au fost 
trimişi decât nişte observatori, iar papa Damasus împreună cu Ambrozie al Mediolanului au 
suportat cu greu acest afront. Se pare că Teodosie a dat un ordin prin care urma să se alcătuiască 
ordinea de întâietate pentru toate scaunele mitropolitane din Imperiu, luând naştere astfel prima 
Notitia episcopatum. 



Atitudinea lui Teodosie I cel Mare faţă de păgânism 



Politica religioasă a lui Graţian şi Teodosie, apoi a lui Teodosie singur, conţine un alt aspect, 
acela îndreptat împotriva păgânilor. Spuneam mai înainte că încă de la urcarea sa pe tron Teodosie a 
renunţat la titlul de pontifex maximus, gest pe care-1 va face la scurt timp şi Graţian. Primele edicte 
au fost îndreptate împotriva apostaţilor (creştini redeveniţi păgâni), care vor pierde în 381 dreptul de 
a-şi alcătui testamente. Această lege este reînnoită în 383, dar îmbunătăţită: ea se aplica în mod 
strict creştinilor botezaţi care au abandonat credinţa „considerându-se străini dreptului roman", dar 
ea lăsa celor care fuseseră numai catehumeni dreptul de a mai încerca o dată prin familiile lor. 
Graţian reia şi completează această legislaţie în acelaşi an. Ea este înăsprită de Teodosie în 391 pe 
motiv că cel care abandonase comuniunea creştină se îndepărtează de specia umană. In 381 şi 382, 
sacrificiile sângeroase sunt interzise sub pedeapsa deportării 73 . Aceste câteva măsuri nu mergeau 
prea departe faţă de cele luate în vremea lui Constantin, dar cei doi împăraţi Graţian şi Teodosie I 
vor ataca în următorii ani instituţiile cultului păgân: în toamna lui 382 Graţian va scoate din Senatul 
de la Roma statuia zeiţei Victoria, va suprima imunităţile Vestalelor şi ale sacerdoţiului păgân, va 
confisca averile şi alocaţiile; la Constantinopol şi în alte oraşe din Orient, Teodosie ordonă 
închiderea templelor: rămâneau deschise în scop cultural, cele care conţineau opere de artă. In 384 
trimite pe prefectul pretoriului Synegios în Egipt pentru a închide principalele temple. 

După 391 această politică oarecum radicală, este temperată din cauza conflictului cu 
Maximus, Teodosie căutând ca şi Iustina sprijinul aristocraţiei păgâne, unele personalităţi păgâne 
primind chiar înalte funcţii. In acest context, senatorii de la Roma vor încerca în 384 să anuleze 
măsura luată anterior în 382 de excludere a altarului Victoriei din Senat. Senatorul Symachus face 
acum o notă prin care chema la toleranţă, la înţelegere, la posibilitatea existenţei mai multor căi de a 
ajunge la adevărul de credinţă, dar Ambrozie al Mediolanului reuşeşte prin invocarea libertăţii de 
conştiinţă a senatorilor creştini, să-1 împiedice pe Valentinian II să fie de acord cu intervenţia 

senatorului păgân. Această intervenţie din partea lui Ambrozie, nu va fi şi ultima, el va întreprinde o 
altă pe lângă Teodosie, care va avea drept consecinţă o perioadă destul de încordată între cei doi. De 
fapt Sfântul Ambrozie 1-a împiedicat pe împărat după 388 să facă dreptate evreilor din Callinicum 74 
a căror sinagogă le fusese incendiată de creştini: Teodosie îl condamnase pe episcopul din acel loc, 
cu reconstruirea clădirii, dar Ambrozie obiectase, spunând că un episcop nu putea să reclădească un 
„templu al greşelii", cerând şi obţinând anularea deciziei. De aici şi iritarea împăratului explicată şi 
de încercarea sa de apropiere faţă de aristocraţia păgână din Roma. In ciuda acestor neânţelegeri cu 
Sf. Ambrozie, Teodosie a fost până la sfârşitul vieţii un luptător pentru interesele Bisericii şi ale 
Imperiului 75 . 

O serie de legi date între 391 şi 394, reactivează lupta împotriva păgânismului, ajungându-se 
la interzicerea oricărui cult păgân: legea din 24 ianuarie 391 era valabilă pentru Roma, cea din 16 
iunie pentru Egipt, iar cea din 8 noiembrie 392 pentru întregul Imperiu. Pe viitor toate sacrificiile, 
fie publice, fie particulare, inclusiv cele domestice erau interzise indiferent de rangul social, cei care 
încălcau legea fiind supuşi unor amenzi consistente. In acest context încetează în 394, celebrarea 
Jocurilor olimpice, iar în 396 sunt interzise misterele lui Eleusis. Astfel religia tradiţională pierde 
orice drept legal de exprimare, Imperiul devenind în mod oficial creştin. Există însă o singură 
excepţie: cea a evreilor, care conservau libertatea de cult. 

Severitatea acestor măsuri politice, va declanşa o reacţie din partea păgânilor. Uzurpatorul 
Eugen, ajuns la putere în Galia prin intermediul lui Arbogastes în 392, în momentul în care preia 
controlul asupra Italiei în primăvara lui 393, va căuta, chiar dacă era creştin, să se reconcilieze cu 
păgânii prin restituirea bunurilor acestora şi prin restabilirea cultelor interzise; la Roma altarul 
Victoriei va fi reinstalat în Senat. După victoria lui Teodosie împotriva lui Eugen în septembrie 394, 
toate aceste măsuri au fost reportate, iar interdicţiile din 392 puse în aplicare şi în Italia 76 . 

Teodosie I cel Mare a murit la 17 ianuarie 395 la Milano, cuvântul funebru fiind rostit chiar 
de episcopul locului Ambrozie. Moştenirea politică şi religioasă pe care a lăsat-o era deosebită. 
Hotarele Imperiului erau sigure, cuprinse între Atlantic şi Eufrat, din Africa şi până la Marea 
Neagră şi Dunăre. Partea Orientală a acestui vast teritoriu cuprindea două mari prefecturi ale 
pretoriului, a Illyricului şi a Orientului. In prefectura Illyricum erau diocezele Dacia şi Macedonia 
însumând 12 provincii, iar prefectura Orientului avea 5 dioceze: Tracia, Asia, Pontul, Orientul şi 
Egiptul, cu un total de 48 de provincii. In Occident erau marile prefecturi ale Galiei şi Italiei cu 
diocezele şi provinciile, aşa cum fuseseră pe vremea lui Diocleţian şi Constantin. 



Dezvoltarea structurilor regionale ale Bisericii în secolul al IV-lea 



Pe plan religios, decisive au fost numeroasele realizări ale lui Constantin cel Mare sau ale lui 
Teodosie I cel Mare, ilustrate de legile promulgate în favoarea Ortodoxiei. In vremea lui Teodosie I 
cel Mare, Ortodoxia devine religia oficială a Imperiului, iar teologia politică de stat. Secolul al IV- 
lea a marcat astfel o evoluţie interesantă legată de noua poziţie pe care o va ocupa de acum Biserica 

în cadrul Imperiului. Este vorba în linii mari, aşa cum am văzut de încercarea de a acomoda 
structura exterioară a Bisericii cu cea administrativă. Acest lucru nu reprezenta ceva revoluţionar, 
deoarece tendinţa era practic de prelungire a unui fenomen apărut încă de pe timpul lui Constantin 
cel Mare şi chiar înaintea lui: mai multe teritorii bisericeşti, adunate în jurul Bisericii mame. 
Canonul al Vl-lea dat la sinodul I de la Niceea consfinţea această situaţie. Era recunoascută defacto 
întâietatea Romei în Occident, Alexandriei în Egipt şi a Antiohiei în Siria. Constituindu-se aproape 
spontan, toate aceste „întâietăţi" purtau marca unor condiţii specific locale şi a particularităţilor 
progresului Bisericii în diferite regiuni ale Imperiului Roman. Astfel Roma, singurul scaun 
apostolic din Occident avea locul său unic. Exista însă o diferenţă între întâietatea canonică şi cea 
jurisdicţională a Romei asupra Bisericilor italiene învecinate pe de-o parte, şi autoritatea sa morală, 
recunoscută în afara frontierelor Italiei, în Africa, Spania sau Galia 77 . 

Biserica din Africa avea încă de la început o structură şi o practică canonică specială: 
autoritatea supremă era deţinută de sinodul episcopilor, care se reuneau în mod regulat de 2 ori pe 
an 78 . în Orient, forma canonică a unităţii bisericeşti varia de asemenea de la o regiune la alta. în 
Egipt, centralismul era practic complet: întreaga autoritate era în mâna episcopului de la 
Alexandria, în raport cu care ceilalţi episcopi aveau practic o poziţie asemănătoare cu cea a 
episcopilor vicari de astăzi. în Siria însă, episcopul locului era mult mai independent, în ciuda 
autorităţii avută încă de la început de Biserica din Antiohia, al doilea oraş al Imperiului. Fără a 
rivaliza cu cele trei scaune apostolice, Efesul rămânea totuşi centrul bisericesc al Asiei Mici. în 
celelalte regiuni unde nu exista vreun pol de atracţie la fel de important ca cele deja menţionate, 
Bisericile se regrupau în jurul unei metropole sau a unei capitale provinciale. Este semnificativ 
cazul Bisericii din Ierusalim, leagănul creştinătăţii care la sfârşitul sec. al III-lea nu reprezenta decât 
un simplu scaun episcopal aflat în orbita metropolei de Cezareea, capitala administrativă a 
Palestinei. în secolul al IV-lea creşte importanţa sa bisericească, fapt explicabil prin interesul lui 
Constantin cel Mare pentru Locurile Sfinte şi a fluxului tot mai mare de pelerini atraşi de locurile în 
care a trăit şi activat Iisus Hristos. 

Chiar dacă la început, la baza structurii bisericeşti a stat Biserica locală, adică comunitatea 
sau adunarea reunită sub îndrumarea şi conducerea unui episcop, a preoţilor şi a diaconilor, este clar 
că în privinţa caracterului relaţiilor şi legăturilor canonice dintre Biserici existau diferenţe, acestea 
fiind în strânsă legătură şi cu viitoarea dezvoltare a creştinismului 79 . Un lucru rămâne însă esenţial: 
legătura dintre comunităţi era trăită şi considerată la fel de importantă ca şi structura fiecăreia dintre 
ele; nici o Biserică nu putea accepta sentimentul autosuficienţei. Legătura care unea diferitele 
comunităţi putea căpăta în funcţie de loc, forme variabile. în unele regiuni întinderea teritorială a 
autorităţii canonice cuprindea dioceze de la ţară situate în jurul bisericii din oraşul cel mai 
important, al cărui episcop era recunoscut drept mitropolit; în alte regiuni, provinciile intrau chiar 
ele însele în orbita unei Biserici care se distingea prin vechime sau prestigiu apostolic, formând o 
aşa-numită „regiune bisericească". Egiptul reprezenta însă o excepţie prin absenţa unui eşalon 
intermediar care era de altfel metropola provincială: toţi episcopii aveau drept primat pe 
arhiepiscopul din Alexandria. 

Sinoadele mitropolitane aveau sarcina să rezolve problemele de ordin general. Existau chiar 
Curţi de apel pentru plângeri împotriva episcopului locului, ele reglând relaţiile între episcopi, sau 
modificau în caz de necesitate limitele diocezei. La hirotonia noilor episcopi, participau toţi 
episcopii unei provincii în frunte cu mitropolitul. Pentru organizarea şi disciplina bisericească, la 
sinoade erau date binecunoscutele canoane sau reguli, primele culegeri existând începând cu secolul 
al IV-lea. Acum erau cunoscute 85 de canoane numite şi „apostolice" care formează până astăzi 

tradiţia canonică ortodoxă. La acestea se vor adăuga în timp canoanele Sinoadelor Ecumenice şi 
cele ale Sinoadelor locale, acceptate de întreaga Biserică. Demn de remarcat este şi faptul că încă 
din secolul al IV-lea poate fi observată o diferenţă între evoluţia canonică a Occidentului şi 
Orientului. Niceea înregistrase şi sancţionase modelul unităţii universale a Bisericii, universalitatea 
sa, dacă vrem catolicitatea sa, aşa cum era la sfârşitul sec. al III-lea 80 . Totuşi numic nu putea 
împiedica evoluţia acestui model. In sec. al IV-lea observăm o coordonare din ce în ce mai strânsă 
între structurile Bisericii şi cele ale Statului. Imperiul era împărţit în dioceze, iar canonul al II-lea de 
la Sinodul Ecumenic din 381 stabileşte împărţirea Bisericii în dioceze: regiunea bisericească a 
Egiptului avea drept centru Alexandria, Orientul-Antiohia, Pontul-Cezareea Capadociei, Asia- 
Efesul, Tracia-Heracleea. Vechea organizare era fundamentată pe cea nouă, unde criteriul decisiv 
era importanţa oraşului. La rândul lor, diocezele au fost împărţite în provincii, iar acestea din urmă 
în eparhii, terminologia fiind de origine romană. 



Ideea bizantină de Biserică şi Stat 



în paralel cu acest proces natural de coordonare, perceptibil încă înainte de convertirea lui 
Constantin cel Mare, putem observa naşterea unui centru bisericesc nou, legat în dezvoltarea sa de 
situaţia nouă a Bisericii în Imperiu. Cu privire la modul în care trebuie să înţelegem originalitatea şi 
profunzimea soluţiei aduse de Bizanţ problemei raportului dintre Biserică şi Stat, este nevoie de 
multă precauţie 81 . Biserica şi Statul nu erau unite printr-un contract de tip juridic, ci prin singurul 
adevăr, adică credinţa Bisericii precum că împăratul şi prin el întregul Imperiu, recunoşteau drept 
propriul Adevăr pe Dumnezeu, plasându-1 deasupra lor. Pe de altă parte, Biserica nu putea să se 
arate indiferentă faţă de concepţiile religioase ale Imperiului. Un împărat eretic, un apostat ar fi 
însemnat sfârşitul creştinismului şi prin aceasta a proiectului unei lumi creştine, a unei înfrângeri a 
Adevărului în faţa minciunii, a unei renegări a lui Hristos din partea lumii. Creştinismul era trăit în 
primele secole mai întâi ca o victorie cerească a lui Hristos asupra răului din lume. In perspectiva 
acestei victorii, convertirea lui Constantin căpăta o perspectivă nouă, specială. Prin acest act, Statul, 
care până acum fusese instrumentul principal al urii diavolului faţă de Biserică, se înclina în faţa lui 
Hristos. înţelegem de ce neutralitatea Statului în materie de religie era un fapt străin creştinilor, cum 
le era străin şi „clericalismul", adică subordonarea ierarhiei faţă de Stat, care va apare mai târziu în 
Occident. In concepţia ortodoxă, Biserica îmbrăţişează întreaga lume: ea este însăşi fiinţa sa intimă, 
măsura sa; izvor de har, dar nu de putere. Aceasta este acordată împăraţilor şi guvernanţilor. In 
această viziune trebuie să înţelegem de ce ortodocşii au căutat să-1 influenţeze pe împărat, fără ca 
oportunismul sau ambiţia să reprezinte vreun motiv în sine. Drama Orientului a fost însă faptul că 
acest proiect s-a dovedit imposibil de realizat, iar tentativele de a-1 pune în practică au avut destul 
de des consecinţe nefericite. Statul în sine era prea legat de categoriile gândirii păgâne; el continua 

să se creadă încă ultimul scop, valoarea ultimă, iar religia nu era decât un mijloc pentru a realiza 
acest ţel. Dacă destinul Bisericii, precum şi luptele doctrinare nu-1 lăsau indiferent, atitudinea se 
datora unor raţiuni proprii. Orice divizare sau neînţelegere în interiorul Bisericii, reprezenta o 
ameninţare directă pentru partea civilă. 

In secolul al IV-lea asistăm la apariţia a două centre noi în sânul Bisericii: Constantinopolul 
şi Ierusalimul 82 . Interesul lui Constantin pentru Ţara Sfântă, unde mama sa Elena căuta lemnul 
Sfintei Cruci, era semnificativ, dacă ţinem cont de faptul că al doilea oraş sfânt era pentru el 
Constantinopolul, pe care-1 întemeiase. Constantin se simţea poate în mod inconştient, investit cu o 
misiune specială în istoria mântuirii: oraşul Crucii şi cel care răsărise prin victoria Crucii, cele două 
centre ale lumii, regele iudeilor şi cel al romanilor, reconciliaţi în persoana sa. De-a lungul secolelor 
această concepţie mistică despre Constantinopol ca oraş sfânt, se va lărgi şi aprofunda, dar iniţiativa 
va rămâne a primului împărat. întemeierea noii capitale în 330 a dat centrului imperial o nouă 
dimensiune bisericească: dintr-un modest sediu episcopal, Constantinopolul era „condamnat" 
practic creşterii. Este adevărat că la început nu lăsa să se întrevadă viitorul său: o perioadă destul de 
lungă, el a fost centrul arianismului, în timp ce Atanasie întărea în ochii Bisericii prestigiul 
Alexandriei, prin combativitatea sa pentru adevăr şi libertate. Chiar şi atunci când Constantinopolul 
devine ortodox, ostilitatea Alexandriei nu slăbeşte: exemplul cel mai bun îl vom avea în disputa 
dintre Chirii al Alexandriei şi Nestorie, justă de altfel, dar care în materie de putere şi de primat nu 
ocupau chiar un loc secundar. Cu toate acestea la 50 de ani după întemeierea oraşului, Părinţii 
participanţi la al II-lea Sinod Ecumenic au proclamat pentru episcopul de la Constantinopol o 
întâietate de onoare după cel al Romei, pentru că oraşul lui Constantin era „noua Romă, oraşul 
împăratului şi al Senatului" (canonul al III-lea). Constantinopolul nu era pus în fruntea unei regiuni, 
iar pe plan administrativ, episcopul său continua să fie unul dintre episcopii diocezei Traciei, 
condusă de mitropolitul Heracleei. în realitate, canonul care-i acorda „o întâietate de onoare" 
transformându-1 dintr-o dată într-un centru bisericesc pentru întreg Orientul, era clar că cele două 
structuri ecleziastice nu coincideau, iar una dintre ele mai devreme sau mai târziu trebuia să se 
supună celeilalte. Acesta este secretul conflictului, care va anima în următoarele secolele 
Alexandria şi Constantinopolul. 

Comunităţile creştine din marile centre urbane, au organizat aşa-numitele sinoade 
provinciale pentru rezolvarea problemelor de disciplină sau de doctrină. Primele sinoade 
interprovinciale au fost convocate pentru a elimina curentele considerate eretice. Sinoadele de la 
Antiohia din anii 264 şi 268 s-au încheiat cu condamnarea episcopului sirian Pavel de Samosata, 
căruia i se reproşau inovaţii de natură liturgică, disciplinară sau doctrinară. Acceptat de episcopii 
din Alexandria şi Roma, hotărârile acestui sinod interprovincial au fost aplicate de împăratul 
Aurelian. în aceste condiţii avem de-a face cu prima recunoaştere oficială a unei autorităţi 
bisericeşti de către Statul roman. Sinoadele interprovinciale au fost decisive în constituirea religiei 
creştine ca religie de Stat, în special în ceea ce priveşte întărirea disciplinei bisericeşti prin 
publicarea unor impresionante liste de interdicţii şi sancţiuni. 

Pentru creştini totul se va schimba în momentul în care Constantin cel Mare şi succesorii săi 
creştini au ales "religia lui Hristos", iar Crucea a devenit însemnul Imperiului. Acest lucru s-a 
realizat în două etape. Mai întâi este vorba despre anul 313, când creştinismul este autorizat în mod 
oficial în tot Imperiul. Preluarea puterii de către Constantin în 306 a marcat sfârşitul unei perioade 
destul de confuze, Imperiul fiind condus de mai mulţi împăraţi cu titlul de august sau cesar. După 
ce şi-a eliminat rivalii şi s-a plasat sub protecţia Dumnezeului creştinilor (căruia i-a atribuit victoria 
sa asupra lui Maxenţiu, în apropierea Romei - 313), Constantin a favorizat religia lor în cadrul unei 
politici tolerante şi a unui sincretism care-i permitea să asocieze cultului "soarelui neînvins" şi 

teologiei păgâne (Constantin rămânea pontifex maximus, adică Mare Preot al păgânilor), noua sa 
cinstire pentru Hristos. 

în ceea ce priveşte Edictul de toleranţă din 313, text cunoscut sub numele de "Edictul de la 
Milan" (proclamat de fapt la Nicomidia, capitala părţii orientale a Imperiului), el marchează 
recunoaşterea creştinismului de către puterea imperială. Din acest moment creştinismul a beneficiat 
de privilegii din partea Statului. Pentru a controla mai bine religia, Constantin a încercat să realizeze 
o unificare a ei, dar politica sa a trebuit să facă faţă diferitelor doctrine şi antagonisme. In această 
perioadă existau unele dispute pe plan teologic; provenind din diversele tradiţii iudaice sau eleno- 
creştine din primele trei secole, aceste curente au devenit expresia unor conflicte politice şi sociale. 
Disputele hristologice, însoţite de excomunicări şi tot felul de acuzaţii de deviere, schisme sau erezii 
au atins zonele cele mai creştinizate. De asemenea exilul unor episcopi sau definiţiile luate în cadrul 
sinoadelor generale ca cele ecumenice, au reprezentat un pas spre devenirea religiei creştine, religie 
de Stat 83 . 

In timpul lui Constantin cele mai bune exemple ale acestor dispute au fost: 

■ Donatismul african: conservator şi intransigent, s-a transformat în timp într-o 
revoltă socială împotriva nedreptăţii şi a dominaţiei străine. Problema aceasta a 
apărut cam în aceeaşi perioadă cu persecuţiile din anii 303-305 şi a durat mai bine 
de trei secole şi jumătate, până la invazia arabă. La început era vorba despre o 
problemă disciplinară la Cartagina: este bine sau nu să fie reintegraţi în Biserică 
acei creştini care au cedat exigenţelor lui Diocleţian sau ale lui Galeriu? Cel mai 
intransigent s-a arătat episcopul Donat, ale cărui idei s-au răspândit cu repeziciune 
în toată Africa romană (aproape 100 de episcopi erau de partea sa). Chiar dacă a 
luat poziţie împotriva lor, împăratul Constantin ezita între o atitudine represivă şi 
una tolerantă. 

■ Arianismul alexandrin: a căpătat dimensiunile unui conflict religios la scara 
întregului Imperiu. Nesupunerea ereticului Arie faţă de episcopul Alexandru a avut 
un impact deosebit, suscitând pasiuni şi divizând profund comunităţile creştine. 

Pentru a fi combătută această erezie, am putut observa cum Constantin a convocat primul 
Sinod Ecumenic de la Niceea pe data de 20 mai 325. Astfel, acest Sinod a fost convocat de către 
împărat, iar hotărârile au fost împotriva lui Arie, consacrând victoria Sfântului Atanasie, viitorul 
episcop al Alexandriei. Constantin cel Mare în calitatatea sa de singur august, a identificat în mod 
progresiv Divinitatea supremă pe care el o cinstea din anii tinereţii cu Hristos. încercarea de a 
reconcilia în propria conştiinţă şi în teorie datoriile unui principe roman cu exigenţele etice 
personale ale unui creştin l-au făcut să întârzie primirea botezului până înaintea morţii (337). 
Transformarea progresivă a Imperiului într-o societate formal creştină a continuat pe vremea 
succesorilor lui Constantin, dar acest fenomen a fost plin de contraste şi paradoxuri. Cei doi fii ai lui 
Constantin, Constantiu al II-lea (337-361) şi Constans (337-350) care au stăpânit în Orient, 
respectiv în Occident, au extins legislaţia constantiniană în favoarea creştinismului şi au luat parte 
activ la în problemele unei Biserici divizată de criza ariană. Ca şi tatăl lor, ei au amânat propriul 
botez până în ceasul morţii. în conştiinţa socială a timpului, mărturisirea credinţei creştine nu era 
percepută ca o condiţie pentru a deveni împărat: Iulian Apostatul (361-363) a restabilit chiar 
păgânismul, iar un alt păgân, prefectul pretoriului Secundus Solutius, a obţinut la un moment dat 
susţinerea unanimă a armatei pentru a-i succeda la tron lui Iulian. în cele din urmă Secundus a 
refuzat deoarece era în vârstă şi bolnav 84 . Printre împăraţii care s-au succedat la sfârşitul secolului al 

IV-lea, cazul lui Valentinian I (364-375) 85 este considerat ca o excepţie printre contemporani, 
deoarece în calitatea sa de comandant militar pe vremea lui Iulian, a refuzat să ofere sacrificii 

- ~ 86 

pagane . 

Teodosie I (379-395) şi colegul său occidental, Graţian (375-383), au început să considere 
creştinismul ca o religie de Stat. Graţian a renunţat la titlul păgân de pontif ex maximus în 381, iar 
Teodosie a fost primul împărat botezat la începutul domniei. El a rupt total legăturile cu cultele 
păgâne, aprobând cererea episcopilor creştini de închidere a templelor. In unele locuri au izbucnit 
incidente între creştini şi păgâni, Teofil arhiepiscopul Alexandriei trnsformând de exemplu templul 
lui Dionysos în biserică şi a distrus templul lui Serapis. In anii 391-392, Teodosie I a publicat două 
decrete prin care erau interzise cultele păgâne publice sau private 87 . Din acest moment Imperiul 
devenea din punct de vedere constituţional un Stat creştin, în care păgânismul era redus la stadiul de 
minoritate tolerată. Politica riguroasă de mai târziu a lui Justinian I (527-565) a eliminat complet 
păgânsimul din viaţa publică. 



Succesorii lui Teodosie I cel Mare: Arcadius şi Honorius. 

Divizarea Imperiului 



După moartea lui Teodosie I cel Mare la 17 ianuarie 395, Imperiul a fost împărţit între cei doi 
fii ai săi: Arcadius (395-408) în Orient, iar Honorius în Occident (395-423). Chiar dacă cele două 
părţi rămâneau elemente ale aceluiaşi corp, anul 395 a constituit un moment de răscruce în istoria 
Statului roman, deoarece de acum şi până la căderea Imperiului Roman de Apus în 476, vor exista 
practic două Imperii: cel de Răsărit, cu capitala la Constantinopol, şi cel de Apus, cu capitala la 
Roma, Mediolanum sau Ravenna. Deşi Imperiul a fost împărţit, aceasta nu a însemnat o divizare a 
lui, ci mai degrabă o descentralizare de Stat. Cele două părţi se considerau unite, iar împăraţii erau 
numiţi în documente împreună, chiar dacă era vorba de faptele unuia singur. De acum Imperiul va fi 
când în mâna unui împărat unic, când împărţit între doi împăraţi, unul în Orient celălalt în Occident. 
Cu toate acestea unitatea de guvernare a Imperiului subzistă. Ea se va menţine în drept, pentru că 
unul dintre împăraţi ţine în mod direct de acceptul celuilalt la investitură, dar se va menţine şi pentru 
că unul dintre cei doi împăraţi îşi va păstra suficientă autoritate în vederea impunerii celuilalt a unor 
puncte de vedere care să fie în beneficiul celor două părţi. Unitatea Imperiului se va păstra şi la 
nivelul conştiinţei populare. Nici romanii, nici barbarii nu vor avea sentimentul că Orientul şi 
Occidentul formează entităţi distincte. Este inexactă chiar afirmaţia că la moartea lui Teodosie I în 
395, Imperiul a fost împărţit în două, asistând astfel la separarea definitivă dintre Orient şi Occident. 
De fapt, Teodosie I este surprins de moarte chiar în momentul în care ca atâţia alţi predecesori 
desemnase un august pentru Occident şi unul pentru Orient, fără să se gândească la o separare. 
Patruzeci de ani mai târziu, Teodosie al II-lea publicând celebru Cod care îi poartă numele şi care 
reunea legile tuturor împăraţilor de la Constantin cel Mare, face acest lucru în numele împăratului 
care domnea atunci în Occident, Valentinian III, amintind că pentru a fi valabilă o lege, aceasta 
trebuie adusă şi la cunoştiinţa unuia dintre cei doi împăraţi. Dacă unitatea constituţională a 
Imperiului subzistă, nu trebuie neglijat nici faptul că opoziţia dintre Orient şi Occident se va agrava, 
aceasta fiind de altfel şi caracteristica perioadei de după Teodosie I cel Mare. Cu timpul legăturile 

dintre Estul şi Vestul Imperiului vor slăbi, ajungându-se în timp, de multe ori la momente de 
tensiune. 

Sceptrul pe care fiii lui Teodosie I îl moşteniseră, părea să fie un dar al lui Dumnmezeu şi al 
tatălui lor. Generalii şi miniştrii se obişnuiseră să adore majestatea copiilor imperiali, iar armata şi 
poporul nu avuseseră în ultima vreme prilejul să-şi afirme primejdioasa lor putere, prin alegerea unui 
alt suveran. Odată cu venirea la putere a celor doi, la conducerea Statului se constată o schimbare 
profundă, cei doi preferând să-şi ducă viaţa, spre deosebire de tatăl său, într-un deplin sedentarism, 
fără să părăsească Constantinopolul şi respectiv Ravenna 88 . Aceşti doi împăraţi vor deveni practic 
nişte jucării în mâinile celor care-i înconjurau: femei, eunuci, episcopi, demnitari servili, conducători 
militari de origine barbară. Bine intenţionat, Teodosie I cel Mare a dorit să asigure copiilor săi un 
protector, cei mai indicaţi în acest sens fiind persoane apropiată de cei doi prin legături familiare. De 
aceea, înainte de a muri, el a lăsat pe Honorius în grija bravului ofiţer de origine vandală, Stilichon, 
căsătorit cu nepoata împăratului, Serena 89 . 

La moartea tatălui său, Arcadius în vârstă 18 ani, era lipsit nu numai de experienţă, dar şi de 
iniţiativă, menit parcă a fi stăpânit de oamenii energici ai curţii sale. Un astfel de om era prefectul 
pretoriului din Orient, Flavius Rufinus, general de origine celtă, inteligent şi activ, ambiţios şi avar, 
fără principii morale. Scopul său era de a ajunge la tron ca asociat al lui Arcadius şi să căsătorească 
pe împărat cu fiica sa. Planurile lui Rufinus sunt însă dejucate de eunucul Eutropius, care-1 determină 
pe Arcadius să se căsătorească cu Eudoxia, fiica puternicului general franc Bauto. Ambiţia lui 
Rufinus îl aduce în conflict cu Stilichon, suspectat că ar avea aceleaşi planuri, pentru fiul său 
Eutherius, pe care dorea să-1 căsătorească cu sora vitregă a împăratului, Galla Placidia. 

Conflictul dintre cei doi izbucneşte cu ocazia revoltei vizigoţilor conduşi acum împotriva 
Imperiului, de Alaric. Ca şef al întregii armate vizigote, acesta a pustiit Tracia şi Macedonia, apoi a 
ajuns aproape de zidurile Constantinopolului, dând mişcării sale un profund caracter naţional. Alaric 
tratează cu Rufinus, care prin abilitatea sa diplomatică reuşeşte să-1 determine pe barbar să se 
îndrepte spre Vest, ocolind capitala. Ajuns în Thesalia, el va intra în conflict cu Stilichon, interesat şi 
el de stăpânirea Illyricului oriental. înainte de anul 379 prefectura Illyricului, care cuprindea Grecia 
şi regiunile centrale ale Balcanilor, făcea parte din jumătatea de Apus a Imperiului, dar în acelaşi an 
Graţian, împărat al Occidentului, şi nepotul lui Valens o cedase lui Teodosie I . 

Stilichon spunea acum, că voinţa lui Teodosie fusese ca fii săi să se întoarcă la vechea 
situaţie, iar autoritatea lui Honorius să atingă doar hotarele Traciei. Cauza principală pentru care 
Stilichon reclama acest teritoriu era că Peninsula Balcanică reprezenta furnizorul de bază al celor mai 
buni luptători. Temându-se de o victorie, pe care rivalul său ar fi obţinut-o asupra lui Alaric, iar prin 
aceasta de o creştere a influenţei lui Stilichon, Rufinus determină pe Arcadius, să ordone încetarea 
oricărei acţiuni împotriva vizigoţilor. Stilichon surprins poate de hotărârea împăratului, trimite printr- 
un ofiţer devotat, Gainas, trupele Orientului, care luptaseră în Occident, la Constantinopol împotriva 
lui Eugenius, iar el în fruntea armatei sale se retrage, lăsând libertate trupelor lui Alaric să-şi 
continue campania de pustiire. 

Lui Gainas, ajuns la Constantinopol, îi ies în întâmpinare atât împăratul cât şi Curtea pentru 
a-1 saluta. La un semn al lui Gainas însă, un barbar străpunge cu sabia pe Rufinus, chiar sub ochii 
împăratului. Asasinatul a fost pus la cale de Stilichon. In locul lui Rufinus, Arcadius a ales pe 
eunucul Eutropius 91 . 

Arcadius va trece de acum încolo sub influenţa eunucului Eutropius, tot atât de avid de 
putere ca şi predecesorul său. El privea cu gelozie şi suspiciune pe prefectul Orientului, cel mai 
puternic în administraţie, după împărat. Eunucului i se datorează probabil inovaţia adusă de 

Arcadius, de a lua din atribuţiile prefectului pretoriului, administraţia generală a poştelor, precum şi 
supravegherea fabricanţilor de arme şi de a le trece în seama marelui demnitar, magister qfficiorum 
(primul ministru). 

Prin căsătorirea fiicei sale Măria cu Honorius, Stilichon îşi consolidează şi el poziţia. 
Evenimentul nu este trecut cu vederea şi Eutropius obţine de la Arcadius un nou titlu în anul 399 şi 
anume pe acela de consul, fapt care a deranjat nobilimea senatorială. Nici Italia împreună cu toată 
partea occidentală a Imperiului, nu a fost de acord, pentru că până atunci nu se mai auzise ca un 
eunuc să deţină o astfel de funcţie. între timp Gainas, ca „om" al lui Stilichon, după ce devine 
magister militum, urmăreşte răsturnarea îndrăzneţului eunuc. La rândul său, partida romană 
antibarbară era împotriva lui Eutropius, ca şi împotriva creşterii puterii germane în Imperiu. Senatorii 
şi demnitarii legaţi de tradiţiile romane, erau indignaţi de înălţarea unui enunc la consulat şi alarmaţi 
de deţinerea unor importante funcţii militare de către germani. 

Revolta ostrogoţilor din Frigia (încurajaţi de Gainas), a condus în final la căderea lui 
Eutropius, declanşând în acelaşi timp lupta împotriva influenţei germane din Imperiul de Răsărit. 
Armatele romane învinse în Pamfilia de Tribigilol, conducătorul ostrogoţilor, au provocat dizgraţia 
împăratului Arcadius faţă de Eutropius, care este degradat, exilat în Cipru, iar în cele din urmă 
decapitat la Calcedon. Locul său este luat de conducătorul partidului antibarbar, Aurelian, gest care 
echivala cu victoria partidului antigerman şi cu o lovitură puternică dată lui Gainas, aliat acum cu 
Tribigilol împotriva Constantinopolului 92 . în noile condiţii Arcadius acceptă cererile gotului la 
tratativele de la Calcedon. Demn de remarcat pentru spiritul acestei epoci sunt cele spuse de 
episcopul Sinesios din Cyrene în discursul său „Despre suveranitate", un adevărat manifest al 
partidei antigermane. în el apar unele revendicări cum ar fi: respectul privilegiilor aristocratice, grija 
faţă de supuşi, uşurarea impozitelor, încurajarea agriculturii, toleranţă religioasă, curăţarea armatei 
de goţi şi trecerea la recrutarea unei armate naţionale 93 . Deşi timp de aproape 6 luni goţii au fost 
stăpâni pe destinele Imperiului de Răsărit, tirania lui Gainas a fost de scurtă durată, trupele sale fiind 
învinse de flota lui Fravitta, un alt got căsătorit însă cu o romană şi care în ultimii ani ai lui Teodosie 
I jucase un rol important în politica goţilor săi ca şef al partidei filoromane. Arcadius şi populaţia 
Constantinopolului au înţeles gravitatea situaţiei şi profitând de o revoltă a goţilor în momentul 
plecării temporare din capitală a lui Gainas, determină pe got să se retragă dincolo de Dunăre, unde 
cade în mâinile lui Uldin, regele hunilor. O dată cu înfrângerea lui Gainas, pericolul got lua sfârşit în 
provinciile Orientului, îndreptându-se către Occident. 

După ce în anul 396 Alaric a năvălit în Grecia, trecând prin foc şi sabie Beoţia, Pireul, 
Megara şi Corintul, dar cruţând Atena, un an mai târziu el se retrage din Peloponez, pătrunzând însă 
în Epir. Aici timp de 4 ani, purtând titlul de magister militum per Illyricum, acordat de Arcadius, 
barbarul este ispitit şi de perspectiva cuceririi Italiei 94 . Momentul prielnic este oferit de năvălirea în 
provinciile de pe cursul superior al Dunării, Raetia şi Norricum, a unei mase de triburi germanice 
pornite dinspre Marea Baltică, la sfârşitul anului 401 sub conducerea lui Radagaisus. Pentru a 
respinge atacul, Stilichon îşi duce trupele peste Alpi. De acest moment, în care Italia rămâne fără 
apărare profită Alaric, care trece Alpii italieni şi asediază în 401 Aquileea. Intrarea goţilor în Italia a 
produs o vie consternare. Honorius ar fi vrut să fugă în Galia, dar a fost convins să rămână la Milan. 
Stilichon, conştient de marele pericol care ameninţa Occidentul, sfătuieşte pe împărat să reziste 
alături de curtea sa la Milan, până când va strânge trupe suficiente pentru a face faţă unei invazii de 
amploare. în acest scop pleacă în Raetia şi Norricum, recrutând mercenari vandali şi alani, la care 
adaugă şi trupe rechemate de pe Rin şi din Britania. Cu o astfel de mobilizare, Stilichon reuşeşte să 

salveze in extremis Milanul de asediul lui Alaric. Suferind o puternică înfrângere la Pollentia, 
vizigoţii lui Alaric sunt constrânşi să părăsească Italia. 

Vădit nemulţumit Alaric doreşte să ocupe Verona, oraş strategic, ce domina trecerea 
principală a Alpilor Raetici. Fără să ştie de trădarea care se punea la cale, el înaintează spre 
trecătorile montane, aflate de acum sub controlul trupelor imperiale şi unde, aproape simultan este 
pus în situaţia de a face faţă unui atac general. In această luptă, desfăşurată nu departe de zidurile 
Veronei, pierderile goţilor au fost mai puţin însemnate decât la Pollentia. In urma tratatului de pace 
încheiat, i s-a permis lui Alaric să se aşeze în zona frontierei de pe râul Sava, unde conducătorul 
vizigot a rămas câţiva ani. Pericolul prin care trecuse palatul de la Milan, îl determină pe Honorius 
să-şi caute un refugiu mai sigur în faţa eventualelor noi atacuri din partea neamurilor germanice. 
Alternativa s-a numit Ravenna, o aşezare prielnică pentru a satisface securitatea personală a 
împăratului Apusului. Honorius s-a retras în această localitate la vârsta de 20 de ani, exemplul lui 
fiind imitat şi de către urmaşii săi, apoi de regii goţi şi de guvernatorii provinciei Italia, până la 
mijlocul secolului al VUI-lea. In treacăt fie spus, Ravenna a reprezentat de-a lungul anilor şi o 
atracţie deosebită datorită operelor de artă cu care suveranii au împodobit-o. Unele din aceste 
monumente au pierit, dar altele s-au păstrat ca o dovadă a dezvoltării artei creştine din Italia, 
influenţată de Bizanţ, îndeosebi în sec. al V-lea sub auspiciile Gallei Placidia, iar în sec. al Vl-lea sub 
Justinian cel Mare. 

In timpul domniei lui Honorius apărarea frontierei Panoniei a fost practic abandonată, iar 
provinciile din această zonă au avut de suferit din cauza barbarilor, care se aflau atât în interiorul lor, 
cât şi în afară. In ultimele luni ale anului 405, o armată formată îndeosebi din ostrogoţi pătrunde în 
Italia. Ei erau conduşi de Radagaisus, gonit cu câţiva ani mai înainte de Stilichon. Italia a fost 
ocupată fără prea multă rezistenţă. Până la urmă Stilichon reuşeşte să-1 învingă pe Radagaisus în 
localitatea Fiesole. Conducătorul germanilor este făcut prizonier şi executat. Italia bine păzită de 
Stilichon a determinat popoarele germanice să se îndrepte spre Nord-Vest declanşând un vast proces 
de distrugere în Galia, decisiv pentru istoria viitoare a Europei Occidentale 95 . Capacitatea 
remarcabilă a lui Stilichon de a face faţă numeroaselor probleme legate de invazia popoarelor 
germane, este din nou pusă la încercare în vara anului 407, când sosesc în Galia trupe din Britania 
dominate de un puternic spirit de revoltă. Aceste trupe proclamă rând pe rând ca împăraţi, pe un 
oarecare Marcus, apoi pe Gratianus şi în sfârşit pe Constantin. Acesta din urmă cucereşte chiar la 
sfârşitul anului 407 oraşul Arles, capitala Galiei, unde îşi stabileşte şi reşedinţa. După mai multe 
dispute armate avute cu Stilichon şi trimisul acestuia germanul Sarus, Constantin este înfrânt în 411 
şi ucis din ordinul împăratului Honorius 96 . Din acest moment poziţia lui Stilichon începe să devină 
destul de nesigură. Popularitatea câştigată prin expulzarea lui Alaric din Italia sau victoria asupra lui 
Radagaisus, încep să pălească în faţa dificultăţilor din Galia ocupată de Constantin şi jefuită de 
barbari. Relaţiile sale destul de neclare cu Alaric precum şi intenţia creării unei triple diviziuni a 
Imperiului, în care fiul său, Eucherius, trebuia să fie al treilea triumvir imperial, făceau loc unor 
bănuieli. Aristocraţia Romei îl ura, ca şi pe soţia sa Serena. Această atitudine faţă de un om care 
slujise cu destul devotament destinele Occidentului, îşi găsea explicaţia în antigermanismul victorios 
din Orient, dar care prinsese teren şi în Vestul Imperiului, influenţând decisiv şi pe împărat. Printre 
numeroşii duşmani ai bravului general se număra şi Olympus, un perfid demnitar şi favorit al 
împăratului, care prin calomniile sale a ştiut să-1 alarmeze pe suveran, îndemnându-1 să scape de sub 
tutela socrului (Honorius era căsătorit cu fiica lui Stilichon, Măria; după moartea acesteia se 
căsătoreşte cu o altă fată a generalului, Emilia). In urma intrigilor de la Curte, Stilichon este arestat 

din ordinul împăratului şi executat la 22 august 408, odată cu el pierind ultimul mare general 

97 

roman . 

După moartea lui Stilichon, Italia nu va fi scutită de noi pericole venite din partea aceluiaşi 
Alaric care nu mai avea acum de cine să se teamă. După ce a prădat Aquileea şi Cremona, Alaric 
ajunge în toamna anului 408 în preajma Romei pe care o asediază. In urma eşecului tratativelor de 
pace, conducătorul vizigot asediază pentru a doua oară Cetatea eternă spre sfârşitul anului 409, 
cerând cetăţenilor să se alieze cu el împotriva împăratului. El ocupă portul de pe Tibru şi blochează 
oraşul. In ciuda unor noi tratative desfăşurate la Rimini, Roma este cucerită în 410, Alaric permiţând 
armatei sale trei zile de jaf şi măceluri, populaţia asistând la scene teribile, asociate cu incendii, care 
au avut darul să mistuiască în cartierele aristocratice, palate şi monumente somptuoase 98 . Cu toate 
acestea, Alaric nu a permis distrugerea bisericilor, iar dreptul de azil trebuia respectat. Constrâns să 
rezolve problema hranei soldaţilor săi, Alaric se gândeşte la cucerirea Africii, grânarul Imperiului, 
dar în drum spre Neapole se îmbolnăveşte şi moare la Consenza la sfârşitului anului 410. Astfel ia 
sfârşit la numai 40 de ani aventurosul rege vizigot, care a creat mari probleme în provinciile ambelor 
părţi ale Imperiului. 

La conducere îi va urma cumnatul său Athaulf, care având ca obiectiv tot cucerirea Africii, 
rămâne pentru un timp în Sudul Italiei. In 412 el trece Alpii, ducând cu sine şi pe Galla Placidia, fiica 
„marelui Teodosie", luată ostatecă de către Alaric în 410. Atahaulf pune stăpânire pe Narbonne, 
Toulouse, Bordeaux şi Marsillia, după care în 414 o convinge pe Placidia să-1 ia de soţ. Din acest 
moment, influenţat şi de soţia sa, el va avea o atitudine conciliantă faţă de Imperiu. După moartea lui 
Athaulf a urmat Walia, cu care împăratul va încheia un acord, în schimbul a 600.000 de măsuri de 
grâu, obţinând totodată şi repatrierea sorei sale Galla Placidia. Walia se obliga să ducă război şi 
împotriva poparelor barbare: vandali, alani şi suevi, care trecuseră Pirineii, stabilindu-se în Spania. 

Intorcându-se în Italia, Galla Placidia se va căsători în 417 cu Constantiu, comes et magister 
militum, asociat prin acesta unire ca împărat alături de Honorius. Din căsătoria lor s-au născut doi 
copii, o fată şi un băiat, viitorul împărat al Apusului, Valentinian al III-lea. 

Tot acum Walia îi extermină pe barbarii din Spania, care sunt recunoscuţi ca foederati, în 
timp ce goţii au fost răsplătiţi pentru serviciile lor şi li s-au dat teritorii în Galia, formându-se astfel 
două regate germanice sub autoritate romană: regatul burgund de pe Rin şi regatul vizigot la malul 
Atlanticului. Tot acum Galla Placidia se distanţează de fratele ei, datorită îndeosebi intrigilor din 
anturajul ei. Până la urmă Galla Placidia este izgonită din Ravenna, găsindu-şi refugiu la 
Constantinopol. Câteva luni mai târziu moare Honorius, punând capăt unei domnii destul de 
modeste. In timpul său, Roma a fost grav lovită, Galia şi Spania ruinate de barbari, iar Bretania 
aproape pierdută. Până la moartea sa evenimentele din Occident au fost dominate de invaziile 
popoarelor germanice, anticipând alături de frământările interne favorizate şi de slaba guvernare a 
urmaşului lui Teodosie I cel Mare, dezastrul din anul 476. 



Teodosie al II-lea. Activitatea sa legislativă, reorganizarea învăţământului. 

Sinodul al III-lea Ecumenic 



După moartea lui Arcadius în partea de Răsărit a Imperiului urmează la tron Teodosie al II- 
lea, cunoscut şi sub numele de cel Tânăr, un minor de 7 ani, proclamat august încă de la naşterea sa 
în anul 402. La moartea tatălui său, protecţia proaspătului împărat a fost asigurată timp de 6 ani de un 
colegiu de demnitari în fruntea căruia se găsea Anthemius, prefectul pretoriului, care activează acum 



Eduard GIBBON, Istoria declinului şi prăbuşirii Imperiului roman, Bucureşti, 1976, voi. II, p.152. 
98 N. BĂNESCU, Op.cit, p. 69. 

ca regent. Educaţia tânărului prinţ era dată în sarcina lui Antiochus. De numele lui Anthemius este 
legată construirea laturei vestice a zidului Constantinopolului, eveniment foarte important pentru 
această epocă. încă din perioada lui Constantin cel Mare exista un zid de apărare al noii Rome, care 
în prezent nu mai făcea faţă extinderii oraşului, impunându-se restructurarea în funcţie de necesităţi, 
a vechiului zid, pentru a apăra oraşul în faţa pericolelor externe". Această iniţiativă a fost una din 
marile realizări şi servicii aduse Imperiului de către Anthemius. El a restabilit armonia dintre Curţile 
de la Ravenna şi Constantinopol, iar un nou tratat a fost încheiat pentru asigurarea păcii la frontiera 
cu Persia. 

Pentru a evita invadarea Moesiei inferioare de către Uldin, regele hunilor, Anthemius a 
întreprins o vastă operaţiune de întărire a flotei staţionată la Dunăre, construind noi vase şi 
reparându-le pe cele vechi. Pentru eficientizarea expedierii grâului din Egipt la Constantinopol, el a 
luat o serie de măsuri privind transporturile pe mare. Anthemius s-a arătat interesat şi de condiţiile de 
viaţă din oraşele prefecturii Illyricum. Se pare însă că în anul 414, regentul plin de atâtea merite, s-a 
retras din acesta importantă funcţie sau a murit. 

Prefectura pretoriului este asigurată mai întâi de predecesorul său, patriciul Aurelian, după 
care la 4 iulie 414, Pulcheria, sora minorului Teodosie al II-lea, devine augustă. Ea îşi va asuma şi 
regenţa în numele fratelui ei. Chiar dacă era mai mare doar cu 2 ani faţă de Teodosie II, proaspăta 
augustă va guverna practic Imperiul aproape 40 de ani. Pulcheria a fost aceea care a supravegheat 
educaţia lui Teodosie al II-lea, căutând să-1 protejeze de intrigile de la Curte, cărora, dată fiind firea 
lui slabă, le-ar fi căzut pradă uşoară. 

Politica externă a lui Teodosie al II-lea 



Destul de şters ca politician, eclipsat poate şi de influenţa surorii sale, iar apoi a soţiei şi a 
unor demnitari foarte capabili 100 , Teodosie al II-lea, în prima perioadă a sa de domnie nu a fost 
confruntat cu evenimente politice deosebite pe plan extern, exceptând poate invazia hunilor din 
Tracia, după care bizantinii au fost obligaţi să plătească un tribut substanţial. Tensiunea începe să 
crească abia prin anul 434, când hunii, conduşi de Ruas cer bizantinilor să mărească obligaţiile 
tributare şi aşa destul de mari, ameninţând că vor invada Imperiul. Acest popor barbar se afla încă 
din anul 420 în zona centrală a Europei Orientale, formând un Imperiu destul de întins, dar cu o 
organizare nu prea energică 101 . în anii următori, alături de alte triburi germanice, ei năvălesc în 
Câmpia Panonică 102 . La 430 ei reprezentau deja o putere apreciabilă, iar guvernul lui Teodosie al II- 
lea este obligat să consimtă la încheierea unui tratat de pace cu aceşti periculoşi vecini, care va dura 
până în 434, când Ruas a acuzat guvernul oriental de primirea unor transfugi huni. în acelaşi an, 
Ruas moare, iar hunii conduşi de succesorii săi, Atilla şi Bleda, încheie un nou tratat cu bizantinii, în 
urma căruia Imperiul acceptă să plătească un tribut enorm, fapt care demonstrează marea putere 
politică a hunilor din acel moment. Teodosie al II-lea se angajează să nu mai primească transfugi 
huni, să trimită înapoi romanii evadaţi din captivitatea hunilor, să acorde avantaje comerciale hunilor 
la frontieră. Tratatul mai conţinea de asemenea o clauză care interzicea recrutarea de către Imperiu a 



C. MANGO, Le developpement urbain de Constantinople, IVe-Vie siecle, Paris, 1990, p. 74. 

100 Ch. DIEHL, Figuri bizantine, trad. de Ileana Zara, Bucureşti, 1969, voi. I, p. 195-2 16. 

101 Cf. Otto. J. MAENCHEN-HELFEN, The World of the Huns, Berkeley, Los Angeles, 1973, p. 76, în 422 Cronica lui 
Marcellinus Comes menţiona: "hunii devastează Thracia." 

102 în urma expediţiilor hunice din 421-422 s-a încheiat un tratat de pace cu bizantinii, prin care aceştia din urmă se 
obligau să plătească hunilor un tribut de 300-350 livre de aur pe an. Cf. lui Andras MOCSY, Panonia&Upper Moesia, 
Londra, 1990, p. 349, Marcellinus Comes ne relatează că în 427 Pannonia a fost recucerită de romani, după o dominaţie 
hunică de aproape 50 de ani. Autorul se referă probabil la confederaţia condusă de Alatehus şi Saphrax, din care făceau 
parte şi hunii şi care fuseseră aşezaţi în Panonia în anul 379. De asemenea JORDANES în Getica adaugă: "hunii, care de 
50 de ani invadau Pannonia au fost expulzaţi de romani şi goţi", cf. Otto J. MAENCHEN-HELFEN, Op. cit.p.76. 

mercenarilor barbari de dincolo de Dunăre, consideraţi cei mai buni soldaţi 103 . Attila şi Bleda nu s-au 
limitat la respectarea tratatului, intensificând lupta de cucerire a unor noi teritorii. La început hunii s- 
au mulţumit cu modul lor de trai destul de modest, dar odată cu anul 445, când după moartea lui 
Bleda, Attila rămâne singur conducător, ei vor reprezenta principalul pericol extern pentru Bizanţ. 

Originar dintr-o familie regală, războiul constituia pentru Attila un lucru făcut cu plăcere, 
dobândindu-şi astfel faima de conducător îndrăzneţ şi de general prudent şi norocos. Scopul principal 
al politicii sale rămânea însă jaful. In anul 441 i se oferă prilejul să atace provinciile lui Teodosie al 
II-lea, armata imperială fiind slăbită prin trimiterea de trupe în Apus, în Tracia şi Illiric. Invocând 
nerespectarea tratatului din 434, hunii avansează pe Dunăre, capturând Ratiaria, Viminacium, 
Sucidava, Singidunum, Naissus, localităţi complet devastate, după care se îndreaptă către 
Constantinopol. Dând dovadă de prudenţă, Attila nu atacă capitala. Trimişii lui Teodosie al II-lea 
reuşesc până la urmă să încheie un nou tratat de pace, foarte umilitor pentru Imperiu. Regatul hunilor 
este împărţit între Attila şi Bleda, primul luând în posesie cuceririle din Vest, iar al doilea pe cele 
estice, de la Dunărea inferioară până la Volga. La puţin timp după încheierea acestei păci, Attila îşi 
condamnă propriul frate la moarte, iar prin unificarea tuturor hunilor devine cel mai puternic om din 
Europa. 

Provinciile tracice vor cunoaşte o scurtă perioadă de respiro până în 447, când acelaşi Attila 
reia incursiunile în Sudul Dunării. Multe localităţi din Peninsula Balcanică şi până în Grecia sunt 
complet devastate 104 . Datorită cruzimii sale, Attila este supranumit „biciul lui Dumnezeu". în cele 
din urmă hunii sunt opriţi prin încheierea unui nou tratat de pace, Attila cerând bizantinilor evacuarea 
populaţiei romane de pe malul drept al Dunării, mai precis de la Singidunum până la Novae, pe o 
distanţă de cinci zile de mers pe jos 105 . Raţiunea acestor noi condiţii poate fî explicată prin 
împiedicarea acum a trecerii eventualilor huni fugiţi de la Attila peste frontiera cu Imperiul Roman, 
unde erau apoi înrolaţi. Practic, regatul lui Attila a cunoscut în această perioadă cea mai mare 
întindere: de la gurile Dunării, în Est, până la Noricum, în Vest, şi o mare parte din Peninsula 
Balcanică. Acest teritoriu condus de Attila nu era cu mult mai întins decât regatul dac al lui 
Burebista 106 . 

Incitat de eunucul Chrysaphius, unul dintre confidenţii de la Curte, Teodosie al II-lea pune la 
punct un plan de prindere şi ucidere a lui Attila. Tentativa de asasinat este dejucată, iar conducătorul 
hun are pretenţia ca eunucul Chrysaphius, autorul principal al complotului, să fie omorât. Pentru 
calmarea barbarului, împăratul trimite doi patricieni, care-i cer clemenţă în privinţa înaltului 
demnitar bizantin 107 . Până la sfârşitul domniei lui Teodosie al II-lea, plata tributului s-a făcut cu 



103 Emest STEIN, Histoire du Bas-Empire, tome I, Aix-en-Provence, 1959, p. 278. 

104 în timpul campaniei militare din 447 este distrusă cetatea Sucidava împreună cu alte 70 de castre şi oraşe de pe 
ambele mluri ale Dunării. Acest fapt a condus la lichidarea cordonului defensiv roman reprezentat de limesul dunărean. 
La Sucidva, refăcută la sfârşitul secolului al IV-lea şi dotată cu un şanţ defensiv lat de 4,50m şi adânc de 2,60m, orientat 
spre Nord, în stratul de cultură romană din secolele IV-V d.Hr. s-au găsit monede care ne arată circulaţia neîntreruptă 
până în vremea lui Teodosie al II-lea. Acest strat se încheie cu o puternică pătură de incendiu total, în care s-au găsit 
vetre de foc părăsite în grabă, între care şi 5 tezaure monetare cu piese de la Teodosie al II-lea. în aceste condiţii 
specialiştii au ajuns la concluzia că membrii garnizoanei romane au părăsit cetatea în grabă, tot ei fiind cei care i-au dat 
foc. Cf. D. TUDOR, Oltenia Romană, Bucureşti, 1968, p. 459. Tot cu acest prilej între huni şi armatele romane a avut loc 
în faţa cetăţii Sucidava una dintre cele mai sângeroase lupte, în care a murit Arnogisulus, conducătorul trupelor romane 
din Dacia Ripensis. Din acest moment şi până în timpul împăratului Justinian (527-565) nu mai avem dovezi cu privire la 
o stăpânire romană pe malul stâng al Dunării. 

105 D. TUDOR, op. cit. p. 459-460; Otto J. MAENCHEN-HELFEN, Op. cit. p. 123-124. 

106 J. MAENCHEN-HELFEN, Op. cit. p. 125. 

107 Solia a fost condusă de Maximin şi de Priscus. La ea au mai participat şi Bigila şi Rusticus, care cunoşteau limba 
hunilor. Această delegaţie s-a întâlnit cu cea a lui Attila formată din: Edecon, Scotta şi Orestes (tatăl lui Romulus August, 
ultimul împărat al Romei). Ambasada lui Priscus constituie singurul document care s-a păstrat şi care ne dă mărturie 
despre felul de viaţă de la Curtea lui Attila precum şi despre obiceiurile hunilor. Textul cestui document poate fi găsit în 
Izvoarele Istoriei Românilor, voi. VIII, Ambasadele lui Priscus, traducere de G. POPA-LISSEANU, Bucureşti, 1936. 

regularitate, dar succesorul său, Marcian, va refuza să mai plătească. Se părea că provinciile 
Illiricului vor fi din nou atacate, dar Attila îşi îndreaptă privirile spre Vest, unde exista speranţa unui 
jaf mai consistent în regatul lui Valentinian al III-lea. 

In anul 45 1 "biciul lui Dumnezeu" este înfrânt în Galia, la Câmpiile Catalaunice (Chalons - în 
Franţa), după care se retrage spre Italia, încercând să cucerească Roma, salvată in extremis de 
intervenţia papei Leon I cel Mare. La 453, Attila moare în Panonia, dispărând astfel una din figurile 
de seamă din istoria Răsăritului şi Apusului. Sub conducerea lui, hunii îşi schimbă felul de viaţă ca şi 
instituţiile, devenind o putere politică ce întreţinea legături cu Imperiul Roman. 



Politica internă a lui Teodosie al II-lea 



Teodosie al II-lea a ştiut să-şi aleagă demnitari capabili. între aceştia amintim: Anthemius, 
Chrysaphius, Cyrus, Priscus din Panion, care prin diplomaţie şi abilitate au depăşit gravele probleme 
interne sau externe. Realizările primilor doi au fost menţionate în mod sumar mai înainte. Trecând la 
Cyrus, trebuie făcută precizarea că acesta era favoritul împărătesei Evdochia în anii în care aceasta 1- 
a influenţat mult pe soţul ei. Posesor al unei culturi retorice deosebite, numit prefect al oraşului 
Constantinopol, iar apoi şi al Pretoriului, Cyrus are meritul principal că a încheiat construirea zidului 
de apărare al capitalei început sub Anthemius, construcţie care suferise deja în urma unui cutremur 
de pământ. In ceea ce-1 priveşte pe Priscus, acesta era originar din Tracia, fiind un demnitar de vază 
şi un mare diplomat, trimis în 448 într-o solie la curtea lui Attila, de unde s-a întors cu preţioase 
informaţii consemnate într-o Istorie a Bizanţului. Schiţând personalitatea lui Attila, Priscus 
menţionează printre altele că: „el s-a arătat cumpătat în toate, avânt paharul din care bea, 
confecţionat din lemn. De altfel simplă îi era şi îmbrăcămintea, căci nu se îngrijea de nimic altceva 
decât să fie curată. Şi nu se deosebeau întru nimic, nici sabia, nici legăturile încălţămintei sale 
barbare şi nici frâul calului său, care nu avea podoabe de aur, pietre scumpe sau alte lucruri de preţ, 
ca şi al celorlalţi sciţi" 108 . Priscus ne-a lăsat informaţii interesante şi cu privire la teritoriul patriei 
noastre, mai precis amănunte privind Banatul, care atestă continuitatea daco-romană după retragerea 
aureliană din 271. 

Am pomenit de câteva ori numele soţiei lui Teodosie al II-lea, împărăteasa Athenais- 
Evdochia, ateniană şi păgână, dar ajunsă pe tronul Bizanţului şi botezată în credinţa creştină 109 . Ea a 
reuşit să contrabalanseze pentru o bună perioadă de timp puterea Pulcheriei, sora lui Teodosie al II- 
lea. Căsătoria cu o ateniană a părut unora drept o victorie a păgânismului, care în prima jumătate a 
secolului al V-lea era încă prezent la Constantinopol. Nu a fost chiar aşa, căci trăind de acum înainte 
în mijlocul unei Curţi credincioase, tânăra împărăteasă se lasă influenţată pe nesimţite de influenţa 
celor pioşi. Mai mult chiar, Evdochia era pasionată, ca o adevărată bizantină, de discuţiile teologice. 
Trecerea pe care o avea la Curte, a sporit neînţelegerile cu cumnata sa, avidă de putere, care nu 
înţelegea să renunţe la guvernare. In anul 423, Curtea de la Constantinopol a primit pe sora lui 
Honorius, celebra Galla Placidia, venită la Bizanţ împreună cu fiica sa, Honoria, şi fiul său, 
Valentinian. Cu acest prilej este stabilit un plan de căsătorie între micuţa Evdochia, născută recentă 
de Athenais, şi caesarul de 5 ani, pe care moartea lui Honorius îl făcuse moştenitorul Imperiului 
Occidental. Peste 14 ani, proiectul devenea realitate pentru împărăteasa Bizanţului, care drept 
mulţumire adusă lui Dumnezeu, pleacă într-un pelerinaj la Locurile Sfinte. Reîntoarsă în 439 basilisa 

109 N. BÂNESCU, O celebritate pe tronului bizantin: Athenais-Evdochia, în M.O., XIV, 1962, nr. 7-8, p. 426-433. 

era în culmea gloriei având o fiică măritată cu un împărat. Stăpână pe situaţie, Evdochia a greşit 
totuşi, crezând că Pulcheria ar putea renunţa aşa de uşor la influenţa pe care o exercitase la Curte cu 
puţin timp înainte. In urma intrigilor de tot felul, Athenais-Evdochia va părăsi palatul imperial în 
442, îndreptându-se către Ierusalim, unde va şi muri. Pulcheria a cărei influenţă scăzuse destul de 
mult, este unanim recunoscută ca împărăteasă după moartea lui Teodosie al II-lea la 28 iulie 450, 
alegându-şi drept soţ şi coleg la tron pe Marcian. 



Activitatea cultural-ştiinţifîcă în vremea lui Teodosie al II-lea 
înfiinţarea Universităţii din Constantinopol 

în istoria milenară a Bizanţului, cultura sub diferitele ei forme a reprezentat o preocupare 
statornică pentru marea majoritate a împăraţilor. Crearea Universităţii din Constantinopol şi 
publicarea Codexului Teodosian rămân însă înscrise drept momentele de vârf din istoria civilizaţiei 
Imperiului bizantin, aparţinând în exclusivitate perioadei de guvernare a lui Teodosie al II-lea. 

Până în sec. al V-lea Atena reprezenta principalul centru al învăţământului şi al ştiinţelor 
păgâne în întreg Imperiul roman. Cu toate acestea triumful creştinismului de la sfârşitul sec. al IV- 
lea, a adus o sensibilă scădere a prestigiului acestei şcoli, declin amplificat nu numai de invazia 
vizigotă, dar şi de crearea unei Universităţi creştine în vremea lui Teodosie al II-lea. Actul care a 
legitimat înfiinţarea noii Universităţi de la Constantinopol, a fost dat de către Teodosie al II-lea la 25 
februarie 425. Corpul profesoral era compus din 10 gramaticieni de limbă greacă, 10 de limbă latină, 
5 retori greci şi 3 latini, la care se mai adăugau o catedră de Filozofie şi 2 de Drept. In luna 
următoare, la 14 martie 425 un text înscris în Codex Teodosianus făcea elogiul acestei realizări de 
prestigiu din viaţa culturală a noii Rome, dând chiar numele unor profesori. Astfel pentru catedra de 
Gramatică a limbii greceşti erau Helladios şi Syrianus, pentru cea de Gramatică a limbii latine, 
Teofil, apoi sofiştii Martinos şi Maximos, juristul Leonţiu predând la catedra de Drept 110 . Profesorii 
erau foarte bine plătiţi de către Stat, având obligaţia să-şi dedice în exclusivitate timpul lor activităţii 
didactice de la Universitate. Poziţia lor socială în Stat capătă un loc aparte, oferindu-li-se onoruri de 
seamă. Fondarea acestui locaş de învăţământ nu a avut o destinaţie cu totul întâmplătoare, ci a 
încercat să contrabalanseze prestigiul vechilor Universităţi păgâne din Alexandria şi Atena, 
învăţământul se făcea în două limbi: greacă şi latină. Chiar dacă latina rămânea în continuare limba 
oficială, greaca o va înlocui treptat. Această iniţiativă a fost cultivată tocmai de profesorii de la 
Universitatea din Constantinopol. 

întemeiată de Teodosie al II-lea, restaurată în secolul al IX-lea, protejată de Constantin 
Porfirogenetul, Şcoala Superioară din Constantinopol, în ciuda multor vicisitudini, a existat atâta 
vreme cât şi Imperiul. Crearea ei în secolul al V-lea, într-o perioadă în care vechile şcoli ale lumii 
romane încep să se închidă una după alta, rămâne în istorie drept un simbol în jurul căruia s-au 
grupat cele mai capabile forţe spirituale ale Imperiului 111 . 

Codex Theodosianus 

Reorganizarea învăţământului superior a avut consecinţe deosebit de importante asupra 
evoluţiei culturale ulterioare şi în cadrul ei s-a putut elabora şi publica „Codex Theodosianus" 112 , din 



Paul LEMERLE, Le premier humanisme byzantin, notes et remarques sur enseignement et culture ă Byzance des 
origines au Xe siecle, Paris , 1971, p.63. 

111 Nicolae Şerban TANAŞOCA, Literatura Bizanţului, antologie, traduceri şi prezentare, Bucureşti, 1971, p. 43. 

112 Textul Codexului Teodosian a apărut la Berlin între anii 1904-1905, fiind editat de T. MOMMSEN şi P.M. MEYER. 
Vezi nota 70. 

punct de vedere cronologic cea mai veche culegere de legi imperiale, iar ca importanţă ocupă locul al 
II-lea după Corpus Juris Civilis. Lucrarea a fost iniţiată în anul 429 ca urmare a dificultăţilor 
întâlnite în folosirea Dreptului imperial, ca şi a creşterii numărului legilor imperiale, necesitatea 
întocmirii unei culegeri unitare impunându-se acum cu acuitate. Pentru epoca anterioară lui Teodosie 
al II-lea erau cunoscute două colecţii juridice: Codex Gregorianus şi Codex Hermogenianus , numite 
astfel după numele celor doi jurişti care le-au alcătuit. Prima culegere marchează epoca lui 
Diocleţian, iar a doua se referă la perioada succesorilor lui Diocleţian, până în sec. al IV-lea, 
încadrând legile promulgate de la sfârşitul sec. al III-lea până la aproximativ anul 360. Ambele au 
fost pierdute, existenţa lor fiind semnalată în fragmente neînsemnate ca şi din noua colecţie întocmită 
acum (prima jumătate a sec. al V-lea). 

Realizarea acestei vaste lucrări a fost încredinţată unei comisii formată din 9 membrii dintre 
care un rol important 1-a avut Appeles. Publicarea noii culegeri, intitulată Codex Theodosianus s-a 
făcut în 438, după 9 ani de muncă asiduă. Codexul cuprindea legile în limba latină, materialul juridic 
fiind împărţit în 16 cărţi, divizat apoi în numeroase capitole, clasificate la rândul lor pe probleme 
speciale: administrative, politice, religioase etc. In fiecare titlu decretele erau enumerate în ordinea 
cronologică iar legile date după publicarea Codului au fost numite Novele. 

Importanţa Codexului Teodosian est deosebită din punct de vedere istoric. Mai întâi, el este 
izvorul cel mai preţios pe care-1 deţinem pentru studiul istoriei interne a Imperiului bizantin din sec. 
IV-V, cuprinzând în egală măsură perioada în care creştinismul a devenit religie de Stat. De 
asemenea, Codul a servit mai mult decât culegerile anterioare, la întocmirea legislaţiei lui Justinian. 
Noul cod dădea în prima jumătate a sec. al V-lea o mai mare stabilitate juridică, descoperind şi 
luminând incertitudinile ivite din lipsa unei culegeri oficiale de legi. Prin Codexul Theodosian ideea 
de unitate a Imperiului găseşte o viguroasă afirmare, el fiind publicat atât în Orient cât şi în Occident 
în numele celor doi împăraţi: Teodosie al II-lea şi Valentinian al III-lea. Este semnificativ faptul că 
după publicarea lui, împăraţii romani ai Orientului, nu vor mai trimite decât foarte rar legile lor în 
Occident. 

în sfârşit, deţinând informaţii autentice prezentate într-o formă destul de clară, Codex 
Theodosianus a exercitat o influenţă covârşitoare atât asupra popoarelor barbare din Orient cât şi a 
celor din Occident. Faimoasa „lege romană a vizigoţilor {lex romana vizigothorum) nu este decât un 
rezumat al Codului Teodosian. Lex romana vizigothorum, numită şi „Breviarul lui Alaric" 
(Breviarium Alaricianum), a influenţat la rândul ei şi legislaţia Europei Occidentale, devenind 
principala sursă de Drept roman în Occident 113 . 

Culegerile legislative ale lui Justinian pătrund mult mai târziu în Occident, spre sfârşitul 
Evului Mediu. La rândul lor, bulgarii au primit Codexul Teodosian prin intermediul aceluiaşi Breviar 
al lui Alaric. „Breviarium Alaricianum" fusese adresat prin papa Nicolae I regelui bulgar Boris, care 
va trimite o delegaţie la papă în anul 866 pentru a-1 întreba şi a i se da relaţii în legătură cu „legea 
lumii", leges mundanale cum o numeşte el. Drept răspuns, papa trimite bulgarilor, după propriile sale 
cuvinte „venerabila lege romană" (venerandae romanorum leges), considerată a fi fără îndoială 
„Breviarul lui Alaric" 114 . 



Probleme religioase 



Alături de structura romană de Stat şi cultura greacă, credinţa creştină a reprezentat un 
element de bază a Imperiului bizantin. Unitatea acestui Imperiu multinaţional a fost asigurată de 

U4 IBIDEM. 



45 



religia creştină. Dacă nu exista conştiinţa unei naţiuni bizantine, exista în schimb o singură credinţă, 
cea ortodoxă, care îndeplinea în cadrul Bizanţului multinaţional şi un rol politic. Despărţirea de 
credinţa ortodoxă însemna nu numai lepădarea credinţei celei adevărate, dar şi lipsă de patriotism. 115 . 
Am văzut că înţelegând rolul şi importanţa creştinismului în viaţa publică a Imperiului, Teodosie I 
cel Mare, a luptat atât împotriva păgânismului cât şi a sectelor. Prin măsurile şi legile sale în 
favoarea creştinismului, el a spulberat definitiv iluzia păgânilor, mai ales a filozofilor şi a retorilor, 
că religia lor ar putea să mai reînvie. 

în Imperiul de Răsărit, urmaşii săi, Arcadius şi fiul acestuia, Teodosie al II-lea, au dus la bun 
sfârşit hotărârile luate în vremea lui Teodosie I cel Mare. Arcadius a ameninţat chiar cu pedeapsa 
capitală pe toţi funcţionarii care nu vor arăta destulă vigilenţă în aplicarea legilor privitoare la cultul 
păgân. Din ordinul lui toate chipurile zeilor au fost distruse. De asemenea, Patriarhia de la 
Constantinopol a fost în chip deosebit reprezentată de Sfântul Ioan Gură de Aur, ales patriarh cu 
ajutorul eunucului Eutropius 116 . în vremea lui Arcadius, succesorul în Orient al lui Teodosie I, 
atitudinea fermă a episcopului de la Constantinopol va consacra triumful învăţăturii de la Niceea: 
Sfântul Ioan are meritul de a fi impus această învăţătură într-o perioadă în care la Constantinopol 
partidul got era foarte puternic, iar goţii erau arieni. Sub Teodosie al II-lea, a cărui domnie lungă 
acoperă prima jumătate a sec. al V-lea, disputele hristologice au reapărut. Prima şi una dintre cele 
mai importante este erezia nestoriană. 

Sinodul de la Niceea stabilise că Mântuitorul era în acelaşi timp Dumnezeu şi om. Discuţiile 
vor pune accentul acum asupra modului în care cele două naturi se unesc în persoana lui Iisus. La 
Antiohia, leagănul arianismului, se formează o învăţătură conform căreia cele două naturi sunt 
distincte, iar dintre cele două, cea umană este cea mai importantă., Hristos fiind un om devenit 
Dumnezeu. Când această erezie era susţinută de cineva care va ajunge şi patriarh de Constantinopol, 
în cazul nostru Nestorie, acest lucru va provoca tulburări grave, care nu se vor limita numai la 
aspectul teologic. Rătăcirea lui s-a mai numit şi dioprosopism. Nestorie afirma că persoana 
dumnezeiască, este din veci şi nu a putut fi născută din Sfânta Fecioară, ci aceasta a născut numai 
persoana umană a Mântuitorului, cu care s-a unit persoana dumnezeiască, fără să precizeze când şi 
cum. Fecioara Măria nu poate fi numită deci Născătoare de Dumnezeu, ci Născătoare a omului 
Hristos (Antropotokos) sau Născătoare de Hristos {Hristotokos). împotriva lui Nestorie şi a adepţilor 
săi au luat atitudine episcopii Alexandriei în frunte cu Chirii. Dincolo de aspectul teologic nu trebuie 
uitat că această dispută a căpătat pe alocuri şi semnficaţii politice 117 . 

Prestigiul de care se bucura scaunul de la Alexandria era imens în Orient, iar puterea 
titularilor săi deosebită în Egipt. Episcopii Alexandriei pretindeau deţinerea hegemoniei religioase în 
Orient şi erau acum neliniştiţi de primatul acordat de sinodul din 381 Constantinopolului. Prin 
aceasta se explică în bună măsură zelul ortodox împotriva lui Nestorie. Pentru rezolvarea acestei noi 
dispute, Teodosie al II-lea, ezitând un pic asupra fondului problemei, a convocat al III-lea Sinod 
Ecumenic care s-a ţinut la Efes în anul 431 şi la care au participat 187 de Părinţi printre care şi 
Timotei I, episcopul Tomisului. Din păcate, după Sinod erezia lui Nestorie se răspândeşte în Persia, 
Asia Centrală şi chiar India. Mulţi consideră acest Sinod ca fiind în multe privinţe mai degrabă o 
victorie a lui Chirii împotriva lui Nestorie, şi implicit împotriva Antiohiei 118 . 

Se părea că după condamnarea nestorianismului, Imperiul creştin va avea o perioadă de 
linişte, numai că va izbucni o nouă erezie, cea eutihiană sau monofizită. Prin opoziţie faţă de 
nestorianism s-a născut erezia monofizită, care admitea în Hristos o singură persoană şi o singură 
fire, cea divină. Iniţiatorul acestei noi erezii a fost bătrânul arhimandrit din Constantinopol, Eutihie, 
luptător aprig împotriva lui Nestorie. El a dus la extrem învăţătura Şcolii din Alexandria despre 
unirea celor două firi în persoana Mântuitorului, ajungând la o nouă greşeală: monofizismul sau 
eutihianismul. Denunţat patriarhului Flavian al Constantinopolului de către Eusebiu de Dorileum, 
arhimandritul Eutihie a fost chemat să-şi spună punctul de vedere la un sinod local de la 
Constantinopol în noiembrie 448. Aici el a fost clar: „recunosc că şi înainte de unirea Dumnezeirii cu 
umanitatea, Hristos avea două firi, dar după unire nu recunosc decât o singură fire". In urma acestei 
declaraţii Eutihie a fost anatematizat mai întâi de sinodul local din Constantinopol în 448. La rândul 
său papa Leon I cel Mare (440-461) fiind informat despre erezia lui Eutihie, a adresat la 13 iunie 449 
patriarhului Flavian o scrisoare dogmatică, în care expunea clar învăţătura ortodoxă despre cele două 
firi din persoana Mântuitorului, socotind pe arhimandritul Eutihie „eretic periculos" pe drept 
anatematizat de Sinodul din Constantinopol. Faţă de această nouă tulburare, întreaga chestiune a fost 
prezentată şi discutată într-un nou Sinod convocat tot la Efes în luna august 449. Pentru violenţele la 
care s-au dedat participanţii în frunte cu Dioscur patriarhul Alexandriei, acest sinod este cunoscut în 
istorie sub numele de „sinodul tâlhăresc". Acest sinod a provocat mare confuzie şi haos. Eparhiile 
din Egipt, Tracia şi Palestina au trecut de partea lui Dioscur, iar cele din Siria, Pont şi Asia Mică au 
avut curajul să se opună pe faţă monofizismului promovat de Eutihie. Ca exponent al Bisericii 
Apusene, papa Leon cel Mare a condamnat şi el pe Eutihie. 

Dezbaterile teologice ale primei jumătăţi a secolului al V-lea au trădat pe lângă lipsa unei 
cristalizări depline a învăţăturii creştine şi o serie de interese politice izvorâte mai ales din diferendul 
dintre Teodosie al II-lea şi sora sa Pulcheria, avidă de putere. Totodată, asemenea papilor în 
Occident, fondatori împreună cu Leon I cel Mare ai monarhiei pontificale, patriarhii Alexandriei, 
Chirii şi Dioscur, au încercat fără izbândă să instaureze un fel de papalitate alexandrină. Spre 
deosebire de papalitatea occidentală, care tindea spre separarea de autoritatea imperială, Biserica 
Orientului rămâne acum o Biserică de Stat, supusă voinţei împăratului, făcând uz din ce în ce mai 
mult de limba greacă. Bizanţul va căpăta astfel o fizionomie nouă şi proprie, va fi locul unde se vor 
reuni marile Sinoade, iar Biserica se va acoperi de gloria unor personalităţi de frunte ca cea a 
Sfântului Ioan Gură de Aur. 



Continuitatea romano-bizantină pe teritoriul ţării noastre 
în prima jumătate a sec. al V-lea 



Cultura materială şi spirituală a poporului nostru este strâns legată de civilizaţia bizantină. 
Teritoriul dintre Dunăre, Marea Neagră şi Carpaţii Nordici, reprezintă un spaţiu strâns legat de soarta 
Bizanţului. Procesul de romanizare, care continua neîntrerupt şi se generalizase după retragerea 
aureliană, cuprinzând treptat şi regiunile ce au făcut parte din fosta provincie romană Dacia, a dus în 
prima jumătate a sec. al V-lea la o relativă uniformizare a aspectelor vieţii materiale şi spirituale din 
acest spaţiu geografic. 

Dovezi ale continuităţii romano-bizantine pe teritoriul ţării noatre 

Diversitatea relaţiilor pe care populaţia autohtonă din teritoriul carpato-dunărean le-a avut în 
secolul al V-lea cu Imperiul bizantin s-au manifestat în numeroase domenii de activitate, influenţând 

într-o însemnată măsură dezvoltarea în ansamblu a societăţii din acest spaţiu geografic. O pondere 
însemnată a acestor relaţii a avut-o domeniul economic, fapt explicabil prin încercarea Bizanţului de 
a include în sfera sa de interese permanente teritoriul Daciei. Asemenea interese economice erau 
impuse de necesitatea aprovizionării populaţiei din Imperiu, mai ales pentru cei care locuiau în 
ţinuturile învecinate Dunării, cu produse cerealiere şi animale domestice. In această perioadă, 
populaţia de pe teritoriul actual al României practica un gen de agricultură intensivă şi periodică, 
cultivând îndeosebi grâul, meiul şi orzul, cele mai cunoscute cereale în zonele carpato-dunărene, 
efectuând totodată, pe scară largă, o serie de lucrări de grădinărit, viticultură sau îngrijindu-se de 
creşterea animalelor. In schimbul bunurilor furnizate, populaţia romanică de aici obţinea anumite 
venituri, moneda bizantină servind apoi la procurarea, în perioada de linişte, a unor produse de genul: 
untdelemn, vin, arme şi fier prelucrat. Descoperirea unui număr destul de mare de amfore romano- 
bizantine pe teritoriul carpato-dunărean, a demonstrat intensitatea activităţiilor comerciale la nordul 
Dunării. Alături de amfore pot fi amintite şi oale, străchini sau farfurii, tot de provenienţă bizantină, 
descoperite mai ales în aşezările de pe Dunăre. De la Sucidava sau Drobeta provin chiar resturi 
ceramice bizantine cu smalţ, produse deosebit de scumpe şi apreciate în chip deosebit în acea 
vreme 119 . Exemplare interesante au fost descoperite în cetăţile romano-bizantine de pe Dunăre, la 
Sucidava, Drobeta sau Dierna. 

In categoria produselor ceramice romano-bizantine răspândite în spaţiul carpato-danubian, 
importante sunt opaiţele. De forme şi mărimi diferite, asemenea produse, tipice pentru măiestria la 
care meşterii bizantini au ajuns în prelucrarea ceramicii, sunt întâlnite destul de des în aşezările din 
acesta vreme de pe teritoriul nord-dunărean. 

Pe lângă ceramică sau vase de metal, pentru prima jumătate a sec. al V-lea un interes aparte a 
fost manifestat pentru practicarea unor meşteşuguri menţionând aici: tiparele pentru fabricarea 
bijuteriilor şi a unor obiecte auxiliare care cereau pe lângă un deosebit simţ artistic şi o bogată 
experienţă. Descoperirile de pe întregul teritoriu al Daciei, dovedesc o intensă activitate în acest 
domeniu, precum şi multiple influenţe şi legături cu lumea romanică sud-dunăreană. 

Mai numeroase şi mai variate rămân însă obiectele de podoabă de influenţă romano- 
bizantină. Unele dintre aceste obiecte au fost importate din anumite centre meşteşugăreşti ale 
Imperiului, altele însă au fost lucrate de meşterii locali, imitând adesea originalele romano-bizantine. 
Cea mai reprezentativă categorie de astfel de obiecte o constituie fără îndoială fibulele, împărţite în 
două grupe: cu piciorul înfăşurat şi fibule turnate. Numărul mare din aceste descoperiri, a condus la 
concluzia că de-a lungul sec. al V-lea circulau pe teritoriul ţării noastre numai anumite tipuri de 
fibule, cele cu piciorul înfăşurat, derivate fără îndoială din prototipurile romane târzii ale sec. al IV- 
lea. Pe lângă piesele şi categoriile de produse enumerate până acum, la noi în ţară au mai fost găsite 
şi catarame, aplice sau inele etc, datând din sec. al V-lea, având fie o certă origine bizantină, fie 
produse sub influenţa civilizaţiei Imperiului, puse în legătură cu relaţiile comerciale dintre autohtoni 
şi lumea romano-bizantină sud -dunăreană. 

In relaţiile comerciale ale autohtonilor carpato-dunăreni cu Bizanţul, pe lângă schimburile în 
natură, un rol de seamă 1-a jucat moneda de aramă şi de bronz. Emisă în Imperiu în vremea lui 
Teodosie al II-lea aceasta a circulat intens în spaţiul vechii Dacii, fiind acceptată de populaţia 
romanizată de aici. Această atitudine poate fi explicată prin faptul că romanicii carpato-dunăreni s-au 
considerat ca făcând parte din Imperiul roman de Răsărit, autoritatea politică, economică şi militară a 
Bizanţului. Totodată autohtonii nord-dunăreni aveau legături multiple şi permanente cu civilizaţia 
romană, fapt uşor explicabil prin punctele comune de ordin etnic şi lingvistic cu romanitatea 
bizantină sud-dunăreană. 

In ceea ce priveşte relaţiile de producţie şi cele sociale, teritoriul ţări noastre a fost supus în 
prima jumătate a sec. al V-lea, ca şi Imperiul bizantin, unui proces de descompunere a 

sclavagismului şi de trecere la feudalism. Populaţia diferită ca origine etnică, romanizată sau în curs 
de romanizare de pe teritoriul provinciei Scythia Minor în special, reuşeşte acum să se integreze în 
sistemul social complicat al Imperiului, în care distingem în general o clasă suprapusă de explotatori 
(honestiores) şi alta supusă, de exploataţi (humiliores). Sclavii rămâneau în continuare clasa cea mai 
de jos a societăţii, folosiţi atât în centrele urbane, cât şi la muncile câmpului. Ţăranii liberi au 
cunoscut în prima jumătate a sec. al V-lea, o situaţie ceva mai bună, dându-li-se posibilitatea acum 
să-şi cultive micile loturi de pământ, pe care le deţineau. 

Viaţa creştină pe teritoriul ţării noastre în prima jumătate a sec. al V-lea 

Alături de relaţiile comerciale, de sistemul relaţiilor de producţie asemănător celui romano- 
bizantin, legăturile culturale dintre ţinuturile Dunării de Jos şi diferitele centre bizantine în frunte cu 
Constantinopolul, au jucat în prima jumătate a sec. al V-lea un prim rol în păstrarea continuităţii 
civilizaţiei romano-bizantine pe teritoriul ţării noastre. In acest context factorul principal a fost 
Biserica creştină prin reprezentanţii săi. Creştinismul găsise adepţi pe teritoriul ţării noastre, mai 
precis în provincia Scythia Minor, încă din primele secole după Hristos. Cea mai bună dovadă în 
acest sens o constituie însuşi faptul că în momentul în care Diocleţian a dezlănţuit crunta sa 
persecuţie din anii 303-304, în Dobrogea au „apărut numeroşi creştini, cei mai mulţi din rândul 
soldaţilor, refuzând să jertfească zeilor şi să participe la cultul împăratului". Cu acest prilej, textele 
martirologiilor creştine înregistrează un mare număr de martiri în mai multe cetăţi din Scythia 
Minor 120 . 

Viaţa creştină din Scythia Minor de altă dată poate fi reconstituită foarte bine nu numai din 
actele martirice, dar şi din numeroasele urme arheologice cu caracter creştin, scoase la iveală în 
diferite părţi ale Dobrogei. Vestigiile paleocreştine din Dobrogea pot fi împărţite în: inscripţii 
funerare, obiect de cult şi bazilici, toate contribuind la cunoaşterea vieţii creştine în fosta provincie 
romană şi apoi romano-bizantină din Scythia Minor. Sunt cunoscute până în prezent peste 70 de 
inscripţii creştine din sec. IV- VI, mai ales pe monumente funerare. Mai mult de jumătate provin de la 
Tomis, metropola provinciei, iar restul de la Histria, Callatis (Mangalia), Axiopolis (Hinog, lângă 
Cernavodă), Tropaeum Traiani (Adamclisi), Dinogeţia (Garvăn), Ulmetum (Pantelimon, jud. 
Constanţa) etc. Aproape un sfert dintre acestea sunt în limba latină, iar restul în limba greacă vorbită 
mai ales de populaţia din centrele urbane de pe ţărmul Mării Negre. Dintre cele de limbă greacă 
amintim mai întâi blocul de calcar cioplit în formă de masă, descoperit într-o cameră funerară din 
zona fostei gări Constanţa. Blocul este rupt în două bucăţi mari, în sensul înălţimii, având pe partea 
dinainte, în marginea proeminentă de sus, textul unei inscripţii pe două rânduri. Inscripţia este 
închinată „fericitului Timotei", probabil fostul episcop de Tomis din prima jumătate a sec. al V-lea, 
de către un oarecare Dinias, care fiind de curând luminat prin Taina Botezului, a primit numele 
Emanuel 121 . 

Creştinismul în Scythia Minor este atestat şi de bazilici paleocreştine uneori impozante, 
atestate în marile centre ca Tomis, Tropaeum Traiani, Callatis, Histria. La Tomis au fost descoperite 
patru bazilici, dintre care una este cea mai mare din Dobrogea, prevăzută cu altar, naos cu trei nave şi 
pronaos; la Tropeum Traiani, cetate întemeiată de Traian, refăcută ulterior de Constantin cel Mare şi 
Liciniu, au fost descoperite cinci bazilici aparţinând secolelor V-VI. Intre bazilicile scoase la iveală 
prin săpăturile argeologice de la Histria, se remarcă bazilica cu criptă din sec. V-VI, formată din 
narthex, trei nave separate prin două rânduri de coloane şi o absidă semicirculară, la răsărit 
corespunzând navei din mijloc. 



120 Ion BARNEA, Octavian ILIESCU, Corina NICULESCU, Cultura bizantină în România, Bucureşti, 1971, p. 23. 

121 Mircea PĂCURARIU, Istoria Bisericii Ortodoxe Române, voi. I, Bucureşti, 1980, p.145. 

Considerată drept o raritate nu numai pentru teritoriul Dobrogei, ci şi pentru întreaga 
Peninsulă Balcanică, bazilica paleocreştină de tip sirian descoperită la Callatis se distinge de restul 
prin trei elemente: orientarea altarului spre sud, lipsa absidei şi plasarea laterală a atriumului şi nu 
longitudinal, în continuarea naosului sau a narthexului. Prezenţa acestei bazilici de tip sirian la 
Callatis trebuie pusă în legătură nu numai cu o eventuală influenţă orientală, ci chiar cu prezenţa 
unor sirieni în acesta colonie grecească din Scythia Minor. Trebuie precizat că la toate aceste câteva 
bazilici menţionate, s-au descoperit şi felurite piese sculpturale (capiteluri de coloane, plăci de 
balustradă), toate decorate cu cruci, romburi şi alte motive ornamentale creştine 122 . Mulţimea 
bazilicilor ne arată clar că în Scythia Minor pulsa o intensă viaţă religioasă stimulată îndeosebi de 
influenţele venite din Imperiu. De asemenea, numeroasele edificii creştine nu puteau fi realizate fără 
existenţa unei organizări bisericeşti temeinice. Astfel din punct de vedere ierarhic, Biserica era 
condusă de un singur episcop cu reşedinţa la Tomis, capitala provinciei. Episcopul de Tomis 
depindea direct de Bizanţ, fapt care a contribuit din plin la întărirea legăturilor culturale între 
metropola Scytiei şi capitala Imperiului. 

Scaunul episcopal de la Tomis a beneficiat în prima jumătate a sec. al V-lea de personalităţi 
bisericeşti marcante. Cel mai renumit a fost Teotim I, om de aleasă cultură, admirat de contemporani 
pentru scrierile şi viaţa sa, pentru atitudinea pe care a avut-o în favoarea Sfântului Ioan Gură de Aur, 
la Constantinopol, unde acesta era acuzat de origenism. Sozomen ne relatează că Teotim era admirat 
în propria ţară chiar de hunii din regiunea Dunării, care nu se sfiau să-1 numească pentru virtuţile sale 
„zeul romanilor" 123 . Nu se cunoaşte cu exactitate contextul în care episcopul Teotim I a ajuns să 
poarte legături cu patriarhul Constantinopolului, Sfântul Ioan Gură de Aur. Se pare că Teotim a 
secondat cu mult succes opera misionară a Sf. Ioan în regiunile de la Dunărea de Jos. Intre cei doi a 
existat o prietenie sinceră demonstrată în poziţia pe care episcopul tomitan a avut-o faţă de uneltirile 
lui Teofil al Alexandriei. Acesta împreună cu Epifanie al Salaminei, îl acuza pe marele ierarh al 
capitalei Imperiului de origenism, sentinţă căreia unii i se opuneau. Printre aceştia era şi Teotim, care 
s-a adresat lui Epifanie cu următoarele cuvinte: „Eu Epifanie, nu vreau să necinstesc pe acela care a 
adormit demult în chip frumos şi nu îndrăznesc să săvârşesc o blasfemie, codamnând lucruri pe care 
cei dinaintea noastră nu le-au înlăturat, mai ales că ştiau că în cărţile lui Origen nu se află nici o 
învăţătură rea". Imediat a adăugat: "Cei ce spun acestea uită că insultă chiar textele sacre ale Sf. 
Scripturi, despre care tratează aceste cărţi. Acestea a răspuns lui Epifanie, Teotim cel vestit pentru 
evlavia şi sfinţenia vieţii", precizează Sozomen 124 . 

Succesorul lui Teotim I, Timotei a urmat exemplul predecesorului său fiind citat printre 
participanţii la lucrările Sinodului al III-lea Ecumenic de la Efes, semnând cele 12 Anatematisme ale 
Sfântului Chirii al Alexandriei, precum şi sentinţa de condamnare a lui Nestorie. Tot pentru această 
perioadă mai trebuie amintiţi: episcopul Ioan, aprig adversar al nestorianismului şi monofizismului şi 
teologul Sf. Ioan Cassian cel care a dat primele reguli monahale din Apus 125 . 

Cu tot acest dinamism, legăturile ţării noastre cu Imperiul romano-bizantin au fost tulburate 
de prezenţa popoarelor migratoare. Descoperirile arheologice de la Sucidava au arătat că începând cu 
epoca marilor expediţii de jaf ale lui Attila, cordonul strategic format de cetăţile de pe malul nordic 
al Dunării au avut mult de suferit. S-a emis la un moment dat ipoteza lichidării stăpânirii romane 
nord-dunărene în urma invaziilor din prima jumătate a sec. al V-lea. Distrugerea Sucidavei este 



122 Ioan BARNEA, Radu VULPE, Din Istoria Dobrogei, voi. II, Bucureşti, 1968, p.456. 

Ioan G. COMAN, însemnări asupra lui Teotim, episcop de Tomis, în G.B., XVI, nr. 1, 1957, p. 46-50; Iosif E. 
NAGHIU, Teotim, episcop de Tomis, mR.I, XXXI, 1945, p. 167-171. 

Cf. SOZOMEN, Istoria bisericească, VI, 26 citat de Ioan G COMAN, Scriitori bisericeşti din epoca străromână, 
Bucureşti, 1979, p. 186. 

Niculae ŞERBANESCU, 1600 de ani de la prima mărturie documentară despre existenţa Episcopei Tomisului, în 
B.O.R., LXXXVII, nr. 9-10, 1969, p. 966-1026; Chadwick OWEN, John Cassian, Cambridge, 1968, 171p; H.I. 
MARROU, La patrie de Jean Cassien, în Orientalia Chritiana Periodica, XIII, nr. 3-4, Roma, 1947, p. 588-596. 

plasată în timpul domniei lui Teodosie al II-lea, probabil în campania lui Attila din 447 126 . 
Reinstalarea şi refacerea forţei militare bizantine la Dunărea de Jos se va face după prăbuşirea 
Imperiului hunic din 454, dar mai ales în urma politicii de refacere economică şi de reconstrucţie 
iniţiată de împăratul Anasstasius I (491-518). Astfel romanitatea nord-dunăreană se va menţine, 
subliniind pregnant concluzia fundamentală că şi Bizanţul s-a aflat la baza originii civilizaţiei 
medievale româneşti de mai târziu. 



Imperiul Bizantin de la Marcian la Zenon. 
Sinodul al IV-lea ecumenic de la Calcedon. Urmările sale pe plan religios 



La 28 iulie 450 când Teodosie al II-lea cel Tânăr închidea ochii, el nu lăsa urmaşi pe linie 
bărbătească. In această situaţie, respectând tradiţia, partea de Răsărit a Imperiului trebuia să revină 
vărului său din Apus, Valentinian al III-lea. Dar acest lucru nu era nici pe placul lui Teodosie şi nici 
al supuşilor săi. Se spune că pe patul de moarte Teodosie ar fi indicat personal pe Marcian să-i 
urmeze la tron. Marcian fusese aghiotantul lui Aspar, un alan care avea sub autoritatea sa trupele 
gotice din Imperiu. Pulcheria, sora lui Teodosie, a consimţit să se căsătorească cu Marcian, 
conferindu-i în felul acesta prestigiul ereditar al dinastiei teodosiene. El a condus destinele 
Imperiului numai 7 ani (450-457), având de făcut faţă la început pericolului hunic. După 453, când 
hunii au fost înfrânţi la Câmpiile Catalaunice, iar regatul lor s-a descompus, urmează o perioadă de 
linişte, care i-a dat posibilitatea lui Marcian să refacă tezaurul statului. 

Pe plan intern, Marcian s-a dovedit a fi un bun gospodar, eliminând practica vânzării 
servicilor administrative. Problema cea mai dificilă căreia a trebuit să-i facă însă faţă, a fost erezia 
monoteistă, care a determinat convocarea celui de-al IV-lea Sinod Ecumenic de la Calcedon din 45 1 . 

Monofizismul 

Doctrina profesată de Chril şi adepţii săi nu era în întregime ortodoxă. In încercarea de a 
diminua importanţa naturii umane a lui Iisus, ei se îndepărtaseră atât de tare încât recunoşteau numai 
una singură, cea dumnezeiască: putem vorbi acum de o nouă erezie cea monofizită, care din multe 
puncte de vedere era inversul ereziilor nestoriană şi ariană. Când această nouă învăţătură a fost 
predicată de un călugăr de la Constantinopol, Eutihie, ea a obţinut imediat şi aprobarea patriarhului 
de la Alexandria, Dioscur, cel care-i succedase lui Chirii. Acesta va avea de-a face imediat cu 
opoziţia papei Leon cel Mare, îngrijorat nu atât de erezie, cât de ambiţia patriarhului de Alexandria. 

In acest timp împăratul Teodosie al II-lea, aflat ca de obicei într-o situaţie delicată, convoacă 
la Efes în anul 449 un Sinod cunoscut sub numele de «sinodul tâlhăresc», pentru că Dioscur a vrut 
să-şi impună punctul de vedere monofizit prin violenţă. După moartea lui Teodosie al II-lea, pentru a 
pune capăt situaţiei tensionate, noul împărat Marcian convoacă Sinodul de la Calcedon din 451, care 
constituie al IV-lea Sinod Ecumenic 127 . La lucrări au asistat şi trimişii papei, iar hotărârea finală a 
fost că în Hristos există două naturi, una divină şi una umană, unite într-o singură persoană, 
neamestecate, neschimbate, neîmpărţite şi nedespărţite 128 . Sinodul a elaborat şi un număr de canoane 
dintre care cel mai important este al XXVIII-lea, care confirma canonul al III-lea de la 



126 Vezi nota 103. 

127 Jean MEYENDORFF, Op. cit. p. 185-199; R.V. SELLERS, The Council of Chalcedon, Londra, 1951, p. 52; A. 
GRILLMEIER, Jesus der Christus in der Glaube der Kriche, Bând I: Von den Apostolischen Zeit bis zum Konzil von 
Chalcedon (451), Fribourg, 1979; J. LIBAERT, L Incarnation, I: Des origines au concile de Chalcedoine, Paris, 1965. 

128 J. LIBAERT, Op.cit., p. 34; Jean MEYENDORFF, Op. cit. p. 198. 

Constantinopol din 381, fâcându-se un pas înainte în fixarea rangului de întâietate, pe care îl are 
patriarhul de Constantinopol. Acest canon recunoştea papei un primat de onoare, dar afirma şi 
egalitatea scaunului din noua Romă (Constantinopol) cu cel din vechea Romă, justificându-se prin 
aceea că la Constantinopol este sediul guvernului, al Senatului şi al împăratului. împotriva acestei 
hotărâri se va ridica papa, care nu recunoaşte canonul, dar şi ceilalţi patriarhi de Alexandria şi 
Antiohia. Ultimii doi îşi justificau poziţia prin faptul că erau scaune apostolice şi prin renumele 
şcolilor lor de teologie. Tot prin canonul 28 se stabilea aria jurisdicţională a Patriarhiei de 
Constantinopol, care cuprindea diocezele : Tracia, Pontul şi Asia, la acestea adăugându-se teritoriile 
din afara graniţelor Imperiului, adică creştinii aflaţi sub dominaţie barbară 129 . Tot acum se pare că 
Biserica din Egipt va abandona limba greacă pentru cea coptă. Astfel, disputele teologice vor masca 
opoziţii naţionale şi aspiraţii mai vechi de independenţă. 

Peste câţiva ani, împăratul Zenon (474-491) va sesiza pericolul şi în 482 va da un edict de 
unire care căuta să amintească cât mai puţin despre cele două naturi ale Mântuitorului sau despre 
hotărârile Sinodului de la Calcedon. Nici monofiziţii, nici ortodocşii nu-1 vor accepta, dar nici papa 
nu va fi de acord cu el, astfel încât se va ajunge la hotărârea extremă de excomunicare şi 
anatematizare a patriarhului de Constantinopol. Acesta, în persoana lui Acaciu, va riposta şi va şterge 
din diptice numele papei, ajungându-se la prima schismă între cele două Biserici, cea din Orient şi 
cea din Occident. Această separare a durat până în anul 518. 

In ce priveşte atitudinea Bisericii din Tomis faţă de Sinodul de la Calcedon, trebuie remarcat 
că episcopul Alexandru, nu a putut fi de faţă la lucrări, dar a semnat actele un an mai târziu, adică în 
452. Prezenţa lui Alexandru la acest Sinod a fost împiedicată probabil de situaţia politică destul de 
tulbure de la Dunăre, unde în vremea aceea hunii erau desosebit de periculoşi. 

Marcian a murit în ianuarie 457 şi odată cu el a luat sfârşit dinastia teodosiană, pe care el a 
continuat-o printr-o alianţă. 

Reacţii împotriva Sinodului de la Calcedon 

Datorită împotrivirii monofiziţilor de a recunoaşte hotărârile dogmatice ale Sinodului al IV- 
lea Ecumenic de la Calcedon şi din dorinţa lor de adaptare a formulei monofizite, în secolele V-VI 
asistăm la crearea aşa-numitelor Biserici monofizite, numite şi necalcedoniene sau Bisericile vechi- 
orientale, care se menţin până astăzi 130 . în secolele V-VI, problema monofizismului s-a complicat, 
transformându-se dintr-o problemă cu caracter predominant religios într-una cu caracter naţional 131 , 
care a atins unele provincii ale Imperiului ce se opuneau tendinţei centralizatoare a 
Constantinopolului. Monofiziţii erau mai numeroşi în provinciile orientale ale Imperiului: în 
Palestina, Siria şi Egipt. Cele două popoare orientale principale ale Imperiului bizantin, sirienii şi 



129 Jean MEYENDORFF, Op. cit. p. 199-207. 

130 în categoria Bisericilor necalcedoniene separate de Roma avem: Biserica coptă, Biserica siro-ortodoxă a Antiohiei şi a 
întregului Orient, Biserica apostolică armeniană, Biserica etiopiana ortodoxă, Biserica siro-ortodoxă malankară. Dintre 
Bisericile necalcedoniene unite cu Roma menţionăm: Biserica coptă catolică, Biserica siriacă sau siro-catolică, Biserica 
armeană catolică, Biserica etiopiana catolică şi Biserica malankară catolică. Bisericile calcedoniene sunt: cele 4 
patriarhate (Constantinopolul, Alexandria, Antiohia şi Ierusalimul); Patriarhiile Rusiei, Serbiei, României, Bulgariei şi 
Georgiei; Bisericile autocefale (Cipru, Grecia, Polonia, Albania). Tot în categoria Bisericilor calcedoniene mai sunt şi 
câteva Biserici unite cu Roma: Biserica greco-melchită catolică, Biserica greco-catolică a Ucrainei sau Biserică ruteană, 
Biserica greco-catolică din România, Biserica greco-catolică a Georgiei, Biserica greco-catolică din Bulgaria, Biserica 
maronită din Liban. 

131 A. H. M JONES un cunoscut specialist în istoria târzie a Antichităţii, este autorul unui articol intitulat Were Ancient 
Heresies National or Social Mouvements in Disguise?, publicat în JTS, 10, 1959, Londra, 1899, p. 280-298, în care 
contestă opinia majorităţii istoricilor contemporani din secolul al XlX-lea, care interpretau răspândirea monofizismului 
ca pe o mişcare de tip naţional. El este de părere că acest proces a fost natural pentru secolul al VH-lea, dar nu se justifică 
pentru secolul al V-lea. 

egiptenii, căutau să se despartă prin monofîzism de greci, de «romei», cum erau aceştia numiţi la 
Constantinopol, ca urmaşi ai Imperiului roman, începând să graviteze în sfera de influenţă politică a 
Asiei. Din erezia monofizită a secolului al V-lea s-au născut Bisericile care s-au separat de marea 
familie a Bisericii Răsăritului: Biserica coptă din Egipt, Biserica siro-iacobită (de la organizatorul ei 
Iacob Baradai, + 477) sau Biserica severiniană (cel care a contribuit în mare măsură la răspândirea 
monofizismului printre sirieni fiind patriarhul Sever al Antiohiei, 512-518), Biserica apostolică 
armeniană, Biserica etiopiana, Biserica siriană sau Biserica din Malabar (în statul indian Kerala) 132 . 
In vecinătatea Armeniei se găseşte Georgia, a cărei Biserică astăzi ortodoxă, a fost de-a lungul 
secolului al Vl-lea anticalcedoniană. De-a lungul veacurilor, aceste Biserici au trăit în izolare din 
cauza diverselor circumstanţe ale istoriei. Prin intermediul Mişcării Ecumenice, dialogul lor cu 
celelalte Biserici creştine, îndeosebi cu ortodocşii, este mult mai intens. 

Revenind la proclamarea dogmei de la Calcedon, vom spune că pentru o bună parte a 
creştinilor de astăzi, învăţătura despre Sfânta Treime şi despre cele două firi ale lui Hristos rămân 
formule abstracte şi nu întotdeauna joacă un rol decisiv în credinţa individuală. In schimb pentru 
contemporanii Sinodului de la 451, definiţia de la Calcedon conţinea o negare a experienţei 
religioase anterioare. Dacă la aceasta adăugăm şi folosirea limbajului sobru al antiohienilor sau 
faptul că principalul duşman, Eutihie, alături de vechiul prieten al lui Nestorie, Teodoret de Cyr, au 
fost primiţi în cele din urmă la Sfânta împărtăşanie, înţelegem mai bine de ce acest Sinod a provocat 
o serie de reacţii negative. Hotărârile lui nu au satisfăcut decât câţiva antiohieni, la care s-au alăturat 
şi unii moderaţi din Constantinopol. In Egipt însă, reacţia a fost deosebit de negativă, având efectul 
unei trădări faţă de principiile marelui Chirii. Călugării sirieni s-au alăturat şi ei egiptenilor. înarmaţi 
cu sloganul «Calcedonul este o reabilitare a lui Nestorie», mişcarea monahală ce se împotrivea 
acestui Sinod a antrenat de asemenea un număr important de credincioşi 133 . 

Consecinţele tragice ale acestei reacţii nu se pot explica decât prin cauze de ordin teologic şi 
cultural. în spatele ereziei monofizite trebuie văzut mai mult decât o simplă recidivă a unor tendinţe 
extreme venite din Alexandria. Importanţa acestei crize în istoria Ortodoxiei ţine de faptul că ea a 
scos la iveală toate contradicţiile şi tentaţiile inerente ale unirii Bisericii cu Imperiul în vremea lui 
Constantin cel Mare. Dacă din punct de vedere spiritual şi teologic, Sinodul de la Calcedon a fost o 
adevărată minune şi un izvor inepuizabil de inspiraţie teologică, el a marcat însă o brutală ruptură pe 
plan relaţional, între Biserică şi Stat în istoria lumii creştine. Pentru a înţelege sensul opoziţiei faţă de 
acest Sinod în Orient, trebuie ţinut seama de complexitatea tuturor acestor elemente. Dincolo de 
triumful adevărului absolut, obiectiv şi atemporal, el reprezenta şi victoria credinţei Imperiului şi a 
Constantinopolului. Dacă Imperiul ar fi fost ceea ce pretindea a fi - un Stat creştin universal şi 
supranaţional - acest triumf al Ortodoxiei imperiale şi al Constantinopolului ar fi fost justificat atât 
din punct de vedere istoric cât şi eclezial. între teorie şi practică era însă o distanţă. Conştiinţa 
imperială este atestată de unele documente ale vremii, dar realitatea oferea o imagine diferită. Sub 
masca unui elenism şi a unei culturi elenistice ce se făceau resimţite în special în marile oraşe şi 
printre intelectuali, vechile pasiuni naţionaliste şi vechile tradiţii se menţineau. într-unui din 
cartierele Antiohiei, Sfântul Ioan Gură de Aur se spune că era obligat să predice în siriacă, pentru că 
ascultătorii nu înţelegeau limba greacă. Cercetătorii moderni au ajuns la concluzia că masele de 
sirieni şi copţii resimţeau puterea Imperiului ca pe un jug odios. în regiunile orientale ale Imperiului 
începuse să se dezvolte o literatură creştină de limbă siriacă, încă tributară modelului grec, dar având 
un important potenţial autonom. în acest sens este suficient de menţionat opera Sfântului Efrem 
Şirul, din sec. al IV-lea, pentru a măsura profunzimea şi bogăţia potenţială a acestei expresii 
«orientale» a creştinismului. 



132 Vezi şi nota 129. 

133 Christian CANNUYER, Les coptes, 1990, Maredsous, Brepols, p. 33-34. 



53 



în ceea ce priveşte mediul monastic putem spune că a reprezentat un alt factor al curentului 
anticalcedonian şi aceasta pentru că mănăstirile erau prea puţin atinse de elenism, recrutând vieţuitori 
îndeosebi din mediul populaţiei locale, copte sau siriene. Când călugării l-au sprijinit pe Chirii, ei 
apărau de fapt propria lor Biserică împotriva ingerenţelor unui centru imperial considerat a fi străin. 
In afara semnificaţiilor teologice, lupta împotriva Calcedonului a avut o dimensiune religioasă şi 
politică nouă. într-un fel lupta depusă pentru «cele două firi» ameninţa să se transforme într-o revoltă 
împotriva Imperiului. Când episcopii s-au întors de la Calcedon, ei au trebuit să fac faţă în mai multe 
rânduri opoziţiei populare, fiind nevoie chiar de protecţia armatei ca în cazul lui Iuvenalie al 
Ierusalimului. La Alexandria, soldaţii care-1 păzeau pe patriarhul Proterius, numit de Constantinopol 
pentru a-1 înlocui pe Dioscur, au fost închişi de mulţimea furioasă şi arşi de vii. Chiar dacă într-o 
primă etapă, în vremea lui Marcian termenii de la Calcedon s-au putut impune, odată cu moartea 
acestuia în 457, se deschide o perioadă de compromis cu monofiziţii. 

Timp de două secole, această problemă a dominat politica imperială. în martie 457, poporul 
şi-a ales la Alexandria propriul patriarh monofizit în persoana lui Timotei, iar Proterius a fost 
omorât. în 475 monofiziţii îşi asigură şi scaunul Antiohiei, alegând pe un oarecare Petru. în acest 
context, autorităţile înţeleg că monofizismul era susţinut de importante forţe, ameninţând unitatea 
politică a Imperiului. Totodată în 475 uzurpatorul Basiliskos, care 1-a înlăturat pentru scurtă vreme 
pe împăratul Zenon, publica un Enciclikon care condamna Calcedonul şi cerea episcopilor să 
semneze acest act. Revenit la putere în 476, Zenon susţine mai întâi ortodoxia calcedoniană, dar sub 
influenţa patriarhului de Constantinopol, Acachie, şi în faţa creşterii opiniei monofizite în Egipt, 
Siria şi în Palestina, publică în 482 Henotikonul, un decret dogmatic în care respingea, fără a le numi, 
Tomosul papei Leon şi definiţia de la Calcedon. Actul este semnat de patriarhii monofiziţi ai 
Alexandriei şi Antiohiei, împăratul recunoscându-le astfel legitimitatea celor doi. Se produce tot 
acum şi o schisma între Apus şi Răsărit, papa Simplicius convocând un sinod la Roma, care i-a 
excomunicat pe Acachie şi pe patriarhul Alexandriei, Petru Mongius. Ruptura a fost prima dintre 
cele două Biserici purtând numele de schisma acachiană şi a durat până în anul 518. în interiorul 
Imperiului se părea că Henotikonul va aduce o destindere la Alexandria, dar până la urmă el nu 
satisfăcea nici pe ortodocşi, nici pe monofiziţi. Primii nu puteau accepta concesiile făcute 
monofiziţiilor, iar ceilalţi le considerau insuficiente din cauza lipsei de precizare a Henotikonului 134 . 
Astfel acest act a adus noi complicaţii în viaţa religioasă a Bizanţului, mărind numărul dizidenţilor: 
monofiziţi extremişti şi moderaţi. Prin încercarea de a păstra Orientul monofizit, Constantinopolul a 
pierdut Occidentul ortodox: schisma acachiană a fost unul din elementele de dezacord care au condus 
până la urmă la separarea din 1054 . 

împăratul Anastasie (491-518) fost un susţinător deschis al monofiziţilor. El a intrat în 
conflict cu patriarhul Eufemie, pe care 1-a condamnat ca fiind nestorian şi 1-a înlocuit cu Macedonie, 
calcedonian convins. La început, împăratul a avut ca bază a atitudinii sale religioase Henotikonul lui 
Zenon, dar cu timpul monofîzitismul său s-a accentuat spre satisfacţia copţilor şi a sirienilor, dar spre 
nemulţumirea crescândă a ortodocşilor. Anastasius depune din scaun şi pe Macedonie, înlocuindu-1 
cu Timotei, monofizit recunoscut. în 512 el a numit la Antiohia un cunoscut teolog monofizit, Sever 
al Antiohiei, care a condamnat în mod oficial Sinodul de la Calcedon în 518. Chiar dacă în Palestina 
şi în Siria, unii călugări aflaţi sub conducerea Sfântului Sava, întemeietorul binecunoscutei Lavre a 
Palestinei, rămâneau ortodocşi şi nu recunoşteau ierarhia monofizită, cu cît anii treceau prăpastia 
dintre necalcedoneni şi ortodocşi creştea. Marea majoritate a sirienilor şi practic tot Egiptul era pe 
drumul ereziei. Nu din întâmplare ortodocşii din aceste regiuni au primit numele de melkiţi sau 
«oamenii împăratului». 



34 Vezi şi alte amănunte în următorul subcapitol. 



135 Jean-Pierre VALOGNES, Vie et mort des chretiens d'Orient, Fayard, Paris, 1994, p. 38-39. 

Din păcate sinteza teologică a Calcedonului nu s-a putut impune în întreg Imperiul. Schisma 
monofizită demonstra că preţul plătit pentru unirea dintre Biserică şi Stat sau mai bine zis preţul 
plătit de Biserică pentru păcatele Imperiului, constituia prima tragedie a lumii creştine. 



Leon I cel Mare, Zenon. Patriarhul Acachie, Henotikonul şi 
conflictul dintre Orient şi Occident 



După moartea lui Marcian, Senatul a ales ca împărat un alt ofiţer, pe nume Leon, fost 
administrator pe domeniile lui Aspar. El a fost primul împărat care a primit coroana imperială de la 
patriarhul Constantinopolului. Până la el toţi ceilalţi împăraţi, respectând tradiţia romană, au primit 
coroana din mâinile comandantului suprem al armatei, ori al unui înalt funcţionar civil. Iniţiativa din 
457 avea la bază prestigiul de care se bucura patriarhul de la Constantinopol, mai ales după Sinodul 
de la Calcedon. De acum înainte toţi împăraţii bizantini vor fi încoronaţi de patriarhul capitalei, iar 
încoronarea capătă semnificaţia unei consacrări religioase. încoronării civile cu caracter militar i se 
adaugă o ceremonie bisericească, care va căpăta din ce în ce mai multă importanţă, iar în Evul Mediu 
va reprezenta actul veritabil al încoronării 136 . 

In timpul domniei lui Leon, acesta în alianţă cu un ofiţer isaurian pe nume Tarasikodissa îl 
vor asasina pe comandantul aramatei, Aspar, magister militum per Orientem, reuşind astfel să 
elimine influenţa germanilor de la Curte. Unii istorici privesc acest eveniment drept o etapă 
importantă în procesul de naţionalizare a armatei bizantine şi de slăbire a influenţei barbare în 
Imperiu. După victoria împotriva lui Aspar, Tarasikodissa obţine puteri sporite la palat, căsătorindu- 
se chiar cu Ariadna, fiica împăratului şi îşi schimbă numele în Zenon 137 . 

Pe plan militar, bizantinii suferă o mare înfrângere în Africa, flota condusă de cumnatul lui 
Leon, Basiliskos, fiind înfrântă într-o expediţie împotriva vandalilor regelui Genseric. 

La moartea lui Leon în 474, nepotul său Leon al II-lea, de numai 7 ani, fiul lui Zenon şi al 
Ariadnei, ajunge împărat, iar Zenon devine împărat asociat al fiului său. Murind Leon al II-lea chiar 
în toamna anului 474, Zenon va conduce singur Imperiul. Domnia este scurtă, până în ianuarie 475, 
când o conspiraţie greacă îndreptată împotriva isaurienilor, care căpătaseră prea mare putere în 
capitală, îl înlătură de pe tron. Locul îi este luat de cumnatul lui Leon I, Basiliskos. După 20 de luni 
Zenon reia însă conducerea Imperiului şi domneşe liniştit pe o durată de 15 ani (476-491). 

Un eveniment deosebit al domniei sale este căderea Imperiului Roman de Apus sub herulii lui 
Odoacru, care în 476 înlătură de pe tronul Romei pe Romulus Augustus 138 . Chiar dacă nu se 
proclamă împărat, recunoscând suveranitatea Imperiului Roman din Răsărit, el este numit de Zenon 
magister militum per Italiam, primind în grijă administraţia provinciei. Dominaţia sa asupra Italiei nu 
va fi lungă, deoarece Zenon pentru a se debarasa de ostrogoţii din Peninsula Balcanică (care 
întreprindeau multe incursiuni devastatoare), îl convinge pe unul din conducătorii lor, Teodoric del 
Tânăr, să pornească în 488 împotriva lui Odoacru. Acesta din urmă este înfrânt în 493, învingătorul 
devenind stăpânul Italiei şi întemeietorul Regatului ostrogot al Italiei cu capitala la Ravenna 139 . 
Zenon va rezolva astfel două probleme deosebit de grave: înlăturarea lui Odoacru şi îndepărtarea 
germanilor. Plecarea acestora din urmă nu va însemna şi rezolvarea unor probleme de ordin etnic în 
interiorul Imperiului, legate de creşterea exagerată a puterii isaurienilor la Curte sau de ordin religios 
cu privire la disensiunile profunde născute între ortodocşi şi monofiziţi, după Sinodul al IV-lea. 



136 Alain DUCELLIER, Le drame de Byzance, Paris, 1976, p.122-124. 

Emilian POPESCU, Istoria şi spiritualitatea... p. 62. 
138 Jacques BROSSE, op. cit., p. 67. 
139 IBIDEM,p. 70-73. 

învăţătura adoptată la Calcedon nu a fost din păcate acceptată de toată Biserica, conducând 
la o divizare care se menţine până astăzi. Reamintim că pentru creştinul de rând, dogma Sfintei 
Treimi şi a celor două naturi ale Mântuitorului rămâne o formulă abstractă, fără să joace mereu un rol 
determinant în credinţa lui personală. Pentru creştinii din sec. al V-lea, definiţia adoptată la Calcedon 
era mai degrabă o negaţie a unei exeprienţe religioase anterioare, astfel încât hotărârile lui nu 
mulţumeau decât pe câţiva antiohieni, pe moderaţii de la Constantinopol precum şi pe trimişii 
romani. In Egipt însă, Calcedonul reprezenta o trădare a principiilor marelui Chirii. Călugării sirieni 
se vor alia cu egiptenii, sloganul fiind: Calcedonul este o reabilitare a lui Nestorie. 

In martie 457, la Alexandria poporul alege propriul patriarh monofizit în persoana lui Timotei 
Elurul, iar Proterius este omorât. In 475, monofiziţii îşi asigură şi scaunul Antiohiei prin alegerea 
unui oarecare Petru. Autorităţile înţeleg acum că monofiziţii era susţinuţi de forţe importante, 
ameninţând practic unitatea politică a Imperiului. In 475, uzurpatorul Basiliskos, cel care 1-a înlocuit 
pentru puţin timp pe Zenon, publică o Enciclică, care de fapt condamna Calcedonul, cerând 
episcopilor să-şi pună sămnăturile pe acest act. între 500 şi 700 de episcopi s-au supus îndemnului 
imperial. Revenit la putere în 476, Zenon susţine mai întâi ortodoxia calcedoneană, dar sub influenţa 
patriarhului de la Constantinopol, Acachie, şi în faţa creşterii alarmante a monofîzismului în Egipt, 
Siria şi Palestina, publică în 482 Henotikonul, un decret dogmatic în care era recunoscută 
valabilitatea deciziilor celor trei Sinoade Ecumenice, pe care le considera suficiente, anatematizând 
atât pe Nestorie cât şi pe Eutihie, dar şi pe cei care învăţau o doctrină divergentă. 

în forma şi conţinutul său, Henotikonul era o încercare de a duce dezbaterea la nivelul 
conceptelor hristologice şi de a-1 sustrage piedicilor terminologice. Dacă nu ar fi avut alte implicaţii 
controversele hristologice puteau fi rezolvate pe baza unei întoarceri la situaţia care a urmat 
reconcilierii dintre Sfântul Chirii şi Ioan al Antiohiei din 433. Textul nu crea însă premisele 
favorabile acestui demers, menţionând pe de-o parte condamnarea eutihienilor la Calcedon, iar pe de 
alta se referea la Calcedon într-un context defavorabil. Cu toate acestea, pe planul relaţiilor 
bisericeşti, au avut loc câteva modificări notabile: toate scaunele episcopale mai importante au intrat 
din nou în comuniune. Petru Mongius, cel care îl înlocuise pe Timotei Elur, a fost recunoscut 
arhiepiscop al Alexandriei, iar Acachie al Constantinopolului intra în mod oficial în comuniune cu el. 
Deoarece poziţia oficială a Constantinopolului era în chip firesc cea calcedoniană, Petru scria lui 
Acachie următoarele: „Fiind conducătorul nostru al tuturor, aţi unit Biserica lui Dumnezeu şi ne-aţi 
convins cu probe de netăgăduit că Sinodul ţinut la Calcedon nu a făcut nimic contrar celui ţinut la 
Niceea, cofirmând hotărârile Părinţilor de la Niceea" 140 . Această recunoaştere chiar şi formală a 
Calcedonului de către un şef al opoziţiei, a constituit un eveniment ce părea să justifice politica lui 
Acachie. Din păcate, Mongius se va confrunta în Egipt cu rebeliunea monastică, care-1 condamnă 
pentru faptul că intrase în comuniune cu calcedoneni. Unii se vor separa de conducătorul lor (numiţi 
acefali, pentru că nu mai aveau conducător), arhiepiscopul în astfel de condiţii , dând dovadă şi de 
multă instabilitate, aruncând anatema asupra Calcedonului şi a Tomosului lui Leon I cel Mare, papa 
Romei. 

La Antiohia, arhiepiscopul Calendion, fiind strict calcedonean, a respins Henotikonul, dar 
este compromis prin implicarea sa într-un complot politic ce viza răsturnarea lui Zenon. Urmarea: 
este exilat în 484. Scaunul va fi recuperat de Petru Fullon, care nu numai că recunoaşte Henotikonul, 
dar devine şi un propagandist activ, introducând la un moment dat în practica liturgică Trisaghionul. 
Din păcate, promovarea Trisaghionului şi opoziţia faţă de calcedoneni vor contribui la promovarea 
unui adevărat slogan monofizit. 

Chiar şi în Palestina, unde Calcedonul era susţinut de călugări, Henotikonul a fost acceptat la 
Ierusalim, iar personalităţi calcedoniene au salutat unificarea Bisericii 141 . Situaţia creată de 



V. GRUMEL, Les Regestes des Ades du patriarcat de Constantinople, I, Paris, 1932, pp. 156-159, 161, 164 167. 
141 A.J. FESTUGIERE, Les moines d' Orient, II, Paris, 1961, pp. 121-122. 

Henotikon, aşa cum era descrisă de istoricul Evagrie: „în acele zile, Sinodul de la Calcedon a fost 
declarat în mod deschis ca oficial de Biserică, dar nici respins de toţi. Fiecare episcop acţiona după 
propria convingere" 142 , nu putea să se prelungească, doar dacă nu exista un real consens asupra 
fondului hristologic şi o interpretare acceptabilă pentru tradiţia Bisericii. Numai că perioada lui 
Zenon sau cea al lui Anastasius (491-518), nu vor face decât să favorizeze un monifizism care 
respingea ambiguităţile şi insista asupra respingerii clare a Sinodului. Pentru mai multe decenii, 
Biserica din Constantinopol, sub Acachie şi succesorii săi, a rămas practic singurul centru care a 
rezistat acestei tendinţe. Paradoxal, episcopii capitalei, susţinătorii naturali ai politicii imperiale, erau 
singurii care se opuneau. Aliaţii naturali ai Calcedonului, erau în mod firesc papii de la Roma, relaţia 
dintre cele două scaune fiind întreruptă însă de atitudinea lui Acachie. Se va ajunge astfel la aşa- 
numită schismă acachiană, care va dura până în 518 143 . în privinţa lui Acachie, ortodocşii nu-1 
considerau formal responsabil de un document publicat de împărat, iar legătura sa cu Petru Mongius 
nu putea fi un argument împotriva sa, deaorece rezulta din recunoaşterea formală a Calcedonului de 
către acesta din urmă. 



Anastasius I (492-518). Politica sa religioasă. Revolta lui Vitalian 



După moartea lui Zenon, în fruntea Imperiului va fi ales un funcţionar de la Curte, pe nume 
Anastasius 144 . în acea vreme, Imperiul era frământat de două probleme majore: una de natură 
religioasă, care diviza populaţia încă de la Sinodul al III-lea Ecumenic, dar mai ales după Sinodul al 
IV-lea de la Calcedon, iar alta de natură etnică, anume problema străinilor, mai cu seamă a 
isaurienilor, care deveniseră un pericol intern în vremea lui Zenon. De aceea, poporul cerea cu 
insistănţă ca viitorul împărat să fie un ortodox şi un împărat roman. Noul ales, Anastasius, nu era 
însă un ortodox convins 145 . Mama sa era ariană, un unchi maniheu, iar el însuşi avea înclinaţii 
monofizite. înainte de alegerea sa ca împărat avusese un conflict cu patriarhul Eufemius, pentru 
faptul că ţinuse în Biserica Sfânta Sofia o serie de conferinţe cu caracter eterodox. Din acest motiv 
patriarhul nu a fost muţumit de alegerea împărătesei Ariadna, soţia lui Zenon, de Senat şi de armată. 
Până la urmă s-a ajuns la un compromis şi anume s-a hotărât ca Anastasius să se angajeze în scris că 
va respecta hotărârile Sinodului de la Calcedon. Anastasius a consimţit la acest lucru, dar cum se va 
vedea, el nu-şi va respecta angajamentul. în mai 492 noul împărat se va căsători cu Ariadna şi va 
domni până în 5 1 8. 

încă de la începutul domniei sale, Anastasius va rezolva problema isaurienilor. El îl va omorî 
pe fratele lui Zenon, Longinus, care organizase un complot împotriva noului împărat, va confisca 
bunurile isaurienilor şi îi va alunga din capitală. Aceste măsuri au fost urmate de lupte lungi şi 
crâncene, care au durat 6 ani, în urma cărora isaurienii au fost înfrânţi. 

în anul 502 împăratul Anastasius are de luptat şi împotriva perşilor, pentru care angajează 
forţe militare considerabile. După lupte indecise, în anul 506 este încheiat un armistiţiu pe o durată 
de 7 ani. 



Politica religioasă a lui Anastasius 



EVAGRIE, Istoria bisericească, III , 30, p. 126. 
143 Jean MEYENDORFF, op. cit. p. 222. 

Anastasius era un împărat în vârstă (61 ani), dar competent şi energic. Cunoscând opoziţia 
faţă de Sinodul de la Calcedon, el rămâne fidel Henotikonului, mergând chiar spre o radicalizare a 
poziţiei anticalcedoniene. In Egipt el susţinea pe scaunul de la Alexandria fără echivoc, pe toţi cei 
care erau împotriva Sinodului al IV-lea: Atanasie al II-lea, Ioan al II-lea, Ioan al III-lea de Nikiu, 
Dioscur al II-lea şi Timotei al IV-lea 146 . Cu toate acestea, regimul inaugurat de Henotikon excludea 
un triumf radical al monofizismului şi pemitea afirmarea unui calcedonism puternic, capabil nu 
numai să se menţină, dar să devină chiar dominant în mai multe scaune episcopale importante ale 
creştinătăţii orientale. Acest calcedonism, ca reacţie împotriva monofizismului, căpăta pe alocuri 
forma unei afirmări a limbajului hristologic antiohian. Aşa se întâmplă cu partidul calcedonian de la 
Constantinopol, în vremea arhiepiscopilor Eufemius şi Macedonius. Astfel marii teologi care în 
tabăra monofizită concepeau lupta lor ca pe o apărare a Sfântului Chirii, puteau argumenta cu mai 
multă convingere că sinodul de la Calcedon echivala cu o restaurare a nestorianismului. Aceşti 
teologi monofiziţi au găsit mai multă audienţă la Curtea lui Anastasius, în special către sfârşitul 
domniei sale. In afara Constantinopolului, scaunele de la Ierusalim (patriarhul Ilie, 493-516) şi 
Antiohia (Flavian al II-lea, 498-512) erau ocupate de calcedoneni, dar trebuiau să facă faţă unei 
opoziţii puternice şi adesea violente. 

Tabăra anti-calcedoneană număra doi teologi de valoare: Filoxene, episcop de Mabug în Siria 
şi un convertit de la păgânism, Sever. Sirian, Filoxene nu cunoştea greaca, fiind autorul mai multor 
scrieri împotriva Sinodului al IV-lea. Intre 506-507, atitudinea sa se va radicaliza prin cererea 
adresată episcopului său, Flavian al Antiohiei, de a pronunţa anatema împotriva Sinodului de la 
Calcedon. Dorinţa nu i-a fost împlinită şi trimite împăratului o scrisoare în care îşi exprima părerea 
sa în materie de credinţă, cerând sprijin imperial. De data aceasta, având şi sprijinul împăratului, 
Filoxene reuşeşte să impună patriarhului Flavian o retragere parţială: acceptarea condamnării lui 
Nestorie şi a eutihienilor, dar nu şi a definiţiei adoptate la Calcedon. In ciuda acestui compromis, 
monofiziţii vor obţine la sinodul de la Sidon din 512, depunerea şi exilarea lui Flavian. Noul patriarh 
va fi Sever, cel care va accepta Henotikonul (ca de altfel marea majoritate a calcedonenilor), dar îi va 
anatematiza pe Nestorie, Eutihie, Tomosul lui Leon şi Sinodul de la Calcedon 147 . 

Născut la Sozopolis, în Pisidia, Sever a primit o educaţie aleasă în domeniul retoricii, 
filozofiei, dreptului şi a limbii greceşti, fiind botezat la maturitate în anul 488. Atras la un moment 
dat de idealul monastic, el este iniţiat în asceză la Maiuma. Teolog strălucit, capabil să critice 
brutalitatea lui Dioscur, dar credincios poziţiilor pe care le considera juste, el devine purtătorul de 
cuvânt al unei hristologii despre care afirma a fi singura expresie legitimă a Ortodoxiei chiriliene. 
Succesul carierei sale îl datorează personalităţii sale impozante şi bineînţeles patronajului imperial, 
în capitala Imperiului va sta chiar timp de 3 ani, între 508-511, desconsiderându-1 pe arhiepiscopul 
ortodox, Macedonie, prin promovarea în cântarea Trisaghion (Sfinte Dumnezeule) a cuvintelor: 
«Care Te-ai răstignit pentru noi» 148 . 

Toate acestea au produs agitaţie în rândul populaţiei ortodoxe, ajungându-se chiar la un şir de 
revolte. Intre cele mai importante mişcări contestatare, care au avut loc acum se numără şi cea 
condusă de Vitalian, între anii 513-515 149 . Acesta era originar din cetatatea Zaldapa, în sudul 



146 J. MEYENDORFF, Op. cit. p. 222. 

Dobrogei, unde îndeplinea şi funcţia de comes foederatorum, adică de comandant al trupelor de 
foederati, alcătuite în majoritate din barbari. Vitalian s-a declarat apărătorul credinţei ortodoxe şi a 
asociat la răscoală nu numai trupele de barbari, dar şi pe cele romane din dioceza Traciei, precum şi 
ţărani din diverse regiuni. Nemulţumirea ţăranilor se datora noului sistem de impozitare, instituit de 
Anastasius, care pe de-o parte reprezenta o degrevare a celor care se ocupau cu comerţul şi 
meşteşugurile, dar pe de alta reprezenta o sarcină greu de suportat pentru populaţia rurală. La acestea 
se adăugau unele măsuri luate împotriva colonilor, cum ar fi cele înscrise în Constituţia din anul 500, 
prin care se decreta aservirea tuturor agricultorilor rămaşi 30 de ani pe acelaşi pământ şi în general 
fiscalitatea severă, ce urmărea realizarea de economii. In aceste condiţii, Vitalian atacă de mai multe 
ori trupele imperiale, ajungând chiar până sub zidurile Constantinopolului. Tratativele purtate cu 
Anastasius vor duce la numirea lui Vitalian în funcţia de magister militum per Thraciam şi la 
promisiunea convocării unui Sinod Ecumenic, sub preşedenţia papei. Numai că papa Hormisdas 
punea ca primă condiţie ca împăratul şi toţi episcopii orientali să aprobe actele Sinodului de la 
Calcedon şi Tomosul lui Leon, negocierile fiind în acest fel întrerupte. Vitalian atacă din nou 
Constantinopolul pe mare şi pe uscat, flota sa este însă distrusă, iar el chiar dacă scapă cu viaţă, îşi va 
pierde titlul de magister militum per Thraciam. Obiectivul acestei răscoale a dispărut odată cu 
moartea lui Anastasius în anul 518. 

Tot în 518 au dispărut şi unele personalităţi angajate în conflictul monofizit: Timotei al 
Constantinopolului, patriarhii ortodocşi exilaţi (Ilie al Ierusalimului şi Flavian al Antiohiei). In 
curând se va încheia şi un acord de pace între Roma şi Constantinopol, cu un triumf aparent al Romei 
şi al Sinodului de la Calcedon. In ciuda aparenţelor, Biserica din Constantinopol nu va adopta 
niciodată punctul de vedere roman cu privire la Acachie (succesorii săi, Eufemius şi Macedonius, 
excomunicaţi de papi, vor fi veneraţi ca sfinţi în Orient). împăcarea care va duce la unire, va fi de 
fapt impusă de un om, cu presepective largi, poate un adevărat vizionar: Flavius Petrus Sabbatius 
Justinianus. Viziunea sa era a unui Imperiu care ar fi unit Orientul şi Occidentul, cu papa de la Roma 
într-un sistem imperial, iar soluţia teologică punea capăt conflictului dintre apărătorii Sinodului de la 
Calcedon şi opozanţii lui din Orient. Tot acest demers implica abandonul Henotikonului. Numai că 
politica religioasă a lui Zenon şi Anastasius era interpretată în mod diferit în Occident sau în Orient. 
Occidentul considera mereu această politică ca pe o trădare a Calcedonului, iar Orientul nu vedea în 
schisma dintre calcedoneni şi necalcedoneni o ruptură definitivă. Cei care acceptaseră Henotikonul şi 
care-1 interpretaseră în sensul calcedonian nu erau consideraţi ca nişte eretici. De aceea, Eufemius şi 
Macedonius ai Constantinopolului precum şi Flavian al Antiohiei şi Ilie al Ierusalimului şi-au păstrat 
reputaţia, chiar dacă au acceptat Henotikonul. De fapt meritul lor pentru păstrarea credinţei 
calcedoniene era la fel de mare ca şi cel al episcopilor Romei mai puţin dispuşi la compromis. 



Reformele administrative ale lui Anastasius 



Unul din marile merite ale lui Anastasius a fost acela de a pune ordine în finanţele Statului. El 
a procedat la o serie de reforme pe care le-a aplicat metodic. Anastasius a încercat să dea valoare 
stabilă monedei de bronz numită follis, care să fie cât mai apropiată de valoarea în aur. Pentru 
perceperea impozitelor în oraşe a hotărât ca această colectare să fie făcută de către un videx, care 
depindea de prefectura praetoriului. Până aici impozitele din cetăţi erau percepute de decuriones, 
membrii ai consiliilor municipale, care garantau strângerea regulată a impozitelor cu propriile averi. 
Pentru a preveni eventualele abuzuri ale vidicesilor, Anastasius a întărit şi lărgit drepturile celor care 
erau chemaţi să apere populaţia de nedreptăţi: defensores civitatium şi episcopii. Pentru asigurarea 
strângerii banilor necesari, s-a hotărât ca întreaga comunitate să fie privită ca o unitate fiscală, 
responsabilă pentru încasarea tuturor impozitelor. Deci, dacă din diverse motive o proprietate nu mai 

era solvabilă, ceilalţi erau obligaţi să plătească pentru ea. Măsurile acestea la care s-au mai adăugat şi 
altele, au contribuit la restabilirea finanţelor Statului, la moartea sa, Anastasius, lăsând o rezervă 
apreciabilă de aur (cea. 105.000 kg. de aur). Din banii adunaţi acum împăratul Anastasius va construi 
un zid de apărare a capitalei, la 40 de km., spre Vest de zidul lui Teodosie al II-lea, închizând o zonă 
imensă, el pornind de la Marea de Marmara şi mergând până la Cornul de Aur 150 . 



Raporturile cu popoarele barbare din Occident 



După moartea lui Odoacru în 493, Anastasius îl acceptă pe Teodoric cel Mare ca rege al 
Italiei. Teodoric a păstrat aproape întreaga administraţie romană, fiind preocupat în chip deosebit să 
nu-i supere pe membrii Senatului. O apropiere între populaţia romană şi barbari (goţi), nu a fost 
posibilă din cauza diferenţei de credinţă: goţii erau arieni, iar romanii ortodocşi 151 . Relaţii amicale a 
avut Anastasius cu Clovis, regele francilor, căruia îi trimite insemnele demnităţii de consul, 
socotindu-1 un reprezentant al puterii imperiale în Apus. 



Politica lui Anastasius la Dunărea de Jos 



Domnia lui Anastasius a avut o mare importanţă şi pentru Scythia Minor, deaorece în această 
perioadă se constată o întărire a frontierei dunărene cu noi trupe şi fortificaţii. Anastasius nu a 
urmărit lărgirea frontierelor Imperiului, ci întărirea capacităţii de apărare. La Dunărea de Jos şi 
Tracia îşi fac apariţia în această perioadă bulgarii, care în 493, 499, 502, au prădat o parte din 
Imperiu. împotriva lor şi a altor eventuali invadatori, împăratul a luat măsuri de refacere a zidurilor 
de incintă a unor cetăţi precum: Histria, Dinogeţia, Capidava, unde au fost descoperite cărămizi 
ştampilate cu numele împăratului, ceea ce ne demonstrează că în aceste locuri s-au făcut eforturi 
importante de fortificare a cetăţilor. Tot acum s-au construit în Scythia Minor numeroase bazilici 
creştine, cum ar fi cele de la Histria, Tomis, Callatis, Tropaeum Traiani, Dinogeţia şi Capidava 152 . 

Din punct de vedere al organizării bisericeşti înregistrăm un progres al numărului de 
episcopi; acum se trece de la existenţa unui singur episcop la Tomis, la 15 scaune întemeiate în 
principalele oraşe ale provinciei: Histria, Callatis, Axiopolis, Tropaeum Traiani, Zaldapa, Capidava, 
Noviodunum, Troesmis, Aegissus, Salsovia, Constantiniana etc. 153 . Până la Anastasius, ierarhii de la 
Tomis semnau de obicei în actele oficiale cu formula: „X episcopus Tomitanus," însoţit de numele 
provinciei Scythia, ca de pildă „Ioannes Tomitanae civitatis episcopus provinciae Scythiae" 154 . După 
Anastasius această formulă se schimbă. Ea ne apare astfel în anul 520, în actele unui sinod de la 
Constantinopol, care a ales ca patriarh pe Epifanie. Intre mitropoliţii care semnează o scrisoare de 



150 Emilian POPESCU, Istoria şi spiritualitatea... p. 75. 

151 J. PROSTKO-PROSTYNSKY, Utraeque res pubieae. The Emperor Anastasius F Gothic Policy, Poznan, 1994. 
Epifanie NOROCEL Tomitanul, Bazilicile din Tomis, în voi. De la Dunăre la Mare. Mărturii istorice şi monumente 

de artă creştină, Galaţi, 1977, p. 84-89; Adrian RADULESCU, Bazilicile creştine de la Axiopolis, Callatis şi Tropaeum 
Traiani, în voi. De la Dunăre la Mare. Mărturii istorice şi monumente de artă creştină. Galaţi, 1977, p. 90-97 
153 Unii afirmă că numărul atât de mare de episcopate este discutabil: vezi L. BÂRZU, S. BREZEANU, Originea şi 
continuitatea românilor, Bucureşti, 1991, p. 219. 

Emilian POPESCU, Istoria şi spiritualitatea..., p. 77. 

informare către papa Hormisdas se afla la numărul 7 şi „Paternus mosericordia Dei episcopus 
provinciae Scythiae metropolitanus" 155 . Versiunea latină a datelor de mai sus este întărită de un 
document din anul 518 şi anume de o scrisoare a legaţilor papali din Constantinopol către acelaşi 
papă Hormisdas. Aceşti reprezentanţi ai papei la Constantinopol îl informează despre tulburările pe 
care „călugării sciţi" le provoacă în legătură cu unele probleme ale dogmei stabilite la Calcedon; ei 
spuneau printre altele: „aceşti monahi îşi acuză episcopii din provinciile lor, între care este şi 
Paternus, întâistătătorul cetăţii Tomis". Este vorba deci, de mai mulţi episcopi, între care este 
pomenit Paternus, care avea un rol important. 



Consideraţii asupra perioadei de la Constantin cel Mare până la Anastasius 



Această perioadă de aproape două secole este destul de confuză, în Orient dar şi în Occident 
asistând la o succesiune de peste 20 de împăraţi: spanioli, ilirieni, traci şi chiar un asiatic. Câteva 
domnii sunt mai lungi şi demne de remarcat: lui Constantiu al II-lea, fiul lui Constantin, i-a urmat 
vărul său Iulian (361-363), cu care a luat sfârşit dinastia lui Constantiu Chior. După aceştia, în Orient 
a guvernat Valens (364-378), iar în Occident Valentinian. Lui Valens, i-a urmat Teodosie I cel Mare 
(379-395), iar fiii săi, Honorius şi Arcadius, au condus primul Occidentul, iar cel de-al doilea 
Orientul. Arcadius 1-a avut ca succesor pe Teodosie al II-lea (408-518). La începutul secolului al V- 
lea, Occidentul s-a confruntat cu o succesiune de invazii barbare, iar Orientul a fost guvernat între 
450-518 de împăraţi ca: Marcian, Leon I, Zenon şi Anastasius. In toată această perioada de fapt 
numai două domnii au fost mai importante: aceea a lui Teodosie I, pentru că acesta a fost ultimul 
împărat care a condus efectiv Imperiul şi cea a lui Teodosie al II-lea, care în ciuda mediocrităţii sale, 
prin lunga perioadă în care a condus Imperiul de Răsărit a reuşit să îndeplineasă o operă utilă în mare 
parte, dusă la bun sfârşit de unii dintre miniştrii săi sau de sora sa, Pulcheria. 

Acest fenomen a fost favorizat de următoarele cauze: 

■ Forţele vitale ale Imperiului erau concentrate în Orient. Este de fapt ce şi-a dorit Constantin 
odată cu crearea Constantinopolului. In vremea lui Teodosie al II-lea, pe lângă lărgirea zidului de 
incintă al oraşului, a luat fiinţă şi o Universitate pe care o înzestrează cu 3 1 de catedre, repartizate 
aproape egal între limbile greacă şi latină. Acest fapt este foarte interesant, pentru că demonstrază 
voinţa Constantinopolului de a fi şi capitala intelectuală a Imperiului. 

■ Creştinismul s-a dezvoltat diferenţiat în Răsărit şi în Apus. In secolul al IV -lea cea mai înaltă 
autoritate religiosă în Apus, Sfântul Ambrozie, episcopul Milanului, proclama independenţa 
spirituală în raport cu Statul, în timp ce tot acum, în Orient, Teodosie I făcea din creştinism o 
religie de Stat. In secolul al V-lea, papa Leon cel Mare afirma primatul scaunului de la Roma, în 
timp ce canonul al XXVIII-lea de la Sinodul al IV-lea Ecumenic plasa Răsăritul sub dependenţa 
canonică a Patriarhiei de la Constantinopol. 

■ Şocul invaziilor barbare inegal resimţit în Răsărit şi Apus. Răsăritul, ceva mai abil şi mai 
puternic, a rezistat mai bine în această perioadă invaziilor barbare, în timp ce Occidentul, s-a 
prăbuşit. Prin aceasta, ceea ce era un dezechilibru crescând între cele două părţi ale Imperiului, a 
devenit o ruptură. 



155 1. BARNEA, Discul episcopului Paternus, mAnalecta, II, 1944, p. 185-197. 

Probleme de ordin religios 



în secolele IV-V, pe plan intern, istoria Bizanţului se va confrunta cu diverse probleme de 
ordin religios. Trebuie reţinut faptul că prin dezvoltarea monahismului, care se organizează în 
secolele IV-V, creşte în mod evident forţa morală şi socială a creştinismului, ce se va manifesta acum 
şi sub forma unei forţe de expansiune deosebită, prin evanghelizarea Armeniei de către Grigorie 
Luminătorul, a Abisiniei de către Frumenţiu, a goţilor de către Ulfila. Tot acum asistăm şi la sfârşitul 
păgânismului. împăratul Constantiu luase mai multe măsuri favorabile creştinilor, limitând 
activitatea păgânilor. Din păcate, succesorul său Iulian, educat atât în spiritul păgânismului grec cât 
şi în religia creştină, odată ajuns la putere a dat un edict prin care ordona redeschiderea templelor şi 
reorganizarea cultului păgân. El a dat şi o declaraţie de toleranţă, însă a exclus pe creştini din 
funcţiile importante ale Statului. După moartea lui Iulian, până la Teodosie I, păgânii au continuat să 
observe nestingeriţi cultul şi obiceiurile lor. Teodosie I a luat însă măsuri dure împotriva păgânilor: 
faimosul edict din 392 interzicea sacrificiile şi orice ceremonie păgână precum şi accesul la temple. 
Jocurile olimpice au fost şi ele interzise în 393, iar misterele lui Eleusis în 396. în Occident, episodul 
cel mai semnificativ rămâne decizia luată de Graţian de a scoate statuia zeiţei Victoria din Senatul de 
la Roma, care simboliza în ochii tuturor grandoarea trecutului roman. 

După Sinodul de la Niceea, împăratul Constantin cel Mare nu a dus o politică bine definită 
cu privire la arieni. Printre succesorii săi, Constantiu şi Valens au fost arieni. în vremea lui Teodosie 
I, acesta va fi însă foarte categoric cu arienii, gonind din Constantinopol pe episcopul arian şi dând 
niceenilor toate bisericile din oraş. în 380, el a publicat un edict prin care numai cei care aderau la 
învăţătura niceeană cu privire la Sfânta Treime aveau dreptul să se considere «creştini catolici», în 
timp ce ceilalţi, arienii, erau consideraţi eretici. Un sinod convocat de Teodosie I la Constantinopol 
în 381, confirma simbolul de credinţă de la Niceea în ceea ce privea consubstanţialitatea Tatălui şi a 
Fiului şi completa afirmând consubstanţialitatea Sfântului Duh cu celelalte două Persoane. Acealaşi 
Sinod fixa şi locul episcopului de la Constantinopol: primul după cel de la Roma. Nu era vorba încă 
de egalitate, dar asistăm deja la poziţia de superioritate a scaunului de la Constantinopol faţă de 
ceilalţi confraţi din Răsărit. Aceste hotărâri extrem de importante i-au asigurat lui Teodosie I un loc 
de frunte în istoria creştinismului, alături de Constantin cel Mare. Teodosie proclama de fapt că nu 
există toleranţă în materie de religie: este o religie de Stat obligatorie, a cărei dogmă este fixată de 
împărat, care o impune supuşilor săi. Ortodoxie şi erezie devin acum subiect politic şi religios în 
acelaşi timp sau în unele situaţii, puncte de vedere care riscă să se confunde. Trebuie notat faptul că 
această politică a lui Teodosie se opunea ideilor pe care le apăra în acea vreme în Occident Sfântul 
Ambrozie, convins că în problemele bisericeşti nu trebuie să se amestece puterea temporală. Astfel, 
atitudinea lui Teodosie anunţa viitoarele conflicte dintre Răsărit şi Apus. în sfârşit, locul pe care-1 va 
ocupa de acum înainte Constantinopolul, va declanşa reacţia episcopilor de la Antiohia şi 
Alexandria, jucând astfel un rol important în luptele din secolul al V-lea, aspectul teologic mascând 
uneori interese de ordin material. 



Marile migraţii şi arianismul popoarelor barbare 



Barbarii nu au fost mereu tentaţi să intre în Imperiu prin violenţă sau pentru jaf: popoarele 
germanice nu aveau decât admiraţie şi respect pentru măreţia romană. Ei doreau numai să 
beneficieze de binefacerile si de bogăţiile sale, de aceea Imperiul i-a primit adesea cu bunăvoinţă în 
armată sau administraţie. Asistăm uneori la o adevărată «invazie pacifistă». în vremea lui Teodosie 

I, sau mai ales sub Arcadius, goţii devin atotputernici la Constantinopol, iar conducătoarul lor, 
Gainas, reuşeşte chiar să-1 omoare pe Eutropius, unul din favoriţii Curţii imperiale. Urmarea acestui 
gest: o revoltă populară soldată cu asasinarea lui Gainas. Pe timpul lui Marcian şi Leon I, un alt 
conducător got, Aspar, ajunge să guverneze Orientul până în ziua în care împăratul, avertizat de 
pericolul unei nemulţumiri generale, îi înlătură atât pe Aspar cât şi pe partizanii săi, punând astfel 
capăt influenţei goţilor la Constantinopol. Nu va fi însă uşor pentru Imperiu să facă faţă masei 
germanice sau altor barbari «agitaţi», atunci când în fruntea lor s-au aflat conducători ambiţioşi. 
Numai că vizigoţii lui Alaric, hunii lui Atilla, sau ostrogoţii lui Teodoric, după ce vor pune în mare 
pericol Orientul, vor fi dirijaţi către Occident, ce va fi sacrificat în cele din urmă în beneficiul salvării 
celeilalte jumătăţi a Imperiului. 

Vizigoţii 

Imperiul a considerat o bună perioadă de timp că remediul pentru a face faţă tendinţei de 
depopulare a unor zone ar fi stabilirea triburilor germanice cu statut defoederati. Măsura era oricum 
binevenită, deoarece aceştia exercitau presiuni serioase la frontiere. Astfel, în vremea împăratului 
Valens, întâlnim în Moesia Inferioară cea. 20.000 de vizigoţi, care în scurt timp se vor revolta. In 
urma bătăliei de la Adrianopol din 378, romani sunt înfrânţi, iar împăratul Valens este ucis.Teodosie 
I a reuşit să-i mai potolească, impunându-le chiar un tratat de pace prin care era menţinută condiţia 
lor defoederati. După moartea lui Teodosie, conducătorul vizigot Alaric a declanşat o nouă ofensivă, 
de data aceasta în Tracia, apoi în Macedonia, Tesalia şi chiar în Peloponez. In urma negocierilor, 
împăratul Arcadius a obţinut instalarea vizigoţilor în Illiric, iar Alaric a fost numit magister militum 
per Illyricum. Măsura se va dovedi abilă, atenţia lui Alaric îndreptându-se acum către Occident. 
După o primă tentativă în 402, când este învins de generalul lui Honorius, Stilichon, Alaric reuşeşte 
în 410 să cucerească Roma. După această dată ei se vor instala în Galia şi Spania şi nu îi vom mai 
întâlni în Orient. 



Hunii 

Ei au fost cei care i-au înlocuit pe vizigoţi. Teodosie al II-lea le dădea anual un tribut în aur. 
Bienecunoscutul conducător hun Atilla nu se va mulţumi cu acest tribut şi va obţine de la Teodosie al 
II-lea şi titlul de magister militum. Nesatisfăcut, Atilla a trecut Dunărea în 441 cucerind oraşele 
Sirmium şi Naissus (Niş), îndreptându-se către Constantinopol. Constrâns şi de pericolul persan, 
Teodosie al II-lea a semnat în 443 un tratat umilitor cu hunii, prin care tributul anterior era triplat. In 
cele din urmă Atilla şi-a dirijat forţele către Vest, iar în 452 e înfrânt de către împăratul Marcian, 
Imperiul fiind salvat pentru a doua oară. 

Ostrogoţii 

Supleţea diplomaţiei bizantine se va manifesta încă odată cu prilejul invaziei ostrogoţilor. 
Sub Leon I ei au primit pământuri, numai că şeful lor, Teodoric, mândru de serviciile aduse 
împăratului Zenon, s-a arătat exigent şi a invadat Peninsula Balcanică, ameninţând Constantinopolul. 
Tot acum lucrurile se precipită şi în Occident: în 476, un şef al unor triburi germanice, Odoacru, 1-a 
înlăturat pe ultimul august de sânge roman, Romulus Augustus, cucerind Italia. în plus, el obţine de 
la Zenon delegaţie pentru a guverna Italia. Dându-şi seama de pericolul reprezentat de o astfel de 
autonomie, Zenon se gândeşte să-1 pedepsească atât pe el, cât şi pe Teodoric. Planul său era 
următorul: îl sfătuieşte pe acesta din urmă să lupte împotriva lui Odoacru, promiţându-i în cazul unei 
victorii succesiunea. Teodoric reuşeşte să-1 înfrângă pe Odoacru, cucereşte Ravenna, iar Orientul este 

salvat pentru a treia oară. Teodoric se instalează ca suveran al Italiei având Ravenna drept capitală, 
cerând împăratului Anastasie legitimitatea. Prin acest gest se poate observa cum împăratul din partea 
orientală a Imperiului reuşea să-şi păstreze încă autoritatea. Aparenţele erau salvate: Imperiul îşi 
conserva unitatea, iar împăratul autoritatea. Vom asista însă la un proces care cu timpul se va 
accentua, anume acela al opoziţiei din ce în ce mai vizibilă dintre Orientul intact şi Occidentul 
deşirat între ostrogoţii ce deţineau Italia, francii ce ocupau o bună parte a Galiei, vizigoţii care aveau 
restul Galiei şi Spania, iar vandalii deţinători ai Africii. De altfel, încercările lui Justinian din secolul 
al Vl-lea, de refacere a frontierelor occidentale se vor dovedi în bună măsură zadarnice, separaţia 
fiind defintivă. 

Prezenţa acestor barbari la graniţele Imperiului era o tradiţie, ca şi încadrarea lor uneori în 
armata romană; puterea civilizatoare a romanităţii asigura însă asimilarea lor rapidă. Invaziile masive 
din secolele IV-V vor modifica profund datele prezenţei barbare pe teritoriul Imperiului suscitând 
aprigi controverse. Pentru unii, lumea romană risca să-şi piardă identitatea: aceşti barbari trebuiau 
eliminaţi cu atât mai mult cu cât o bună parte dintre ei erau arieni. Pentru alţii, încrezători în 
superioritatea civilizaţiei romane, prezenţa lor era o şansă pentru repopularea unor teritorii ca cele 
din Tracia, depopulate înainte de invazii. In cazul ostrogoţilor lui Teodoric, prea puternici pentru a fi 
învinşi şi prea numeroşi pentru a fi asimilaţi, este experimentată chiar o soluţie originală: devenit 
magister militum, regele ostrogot conduce Italia cucerită în numele împăratului şi menţine 
administraţia romană. 

Această situaţie necesita de asemenea şi o pace durabilă pe cel de al doilea front, deschis 
aproape în permanenţă confruntărilor cu perşii. Luptele se vor da timp de mai multe decenii pentru 
controlul câmpiilor bogate situate între Tigru şi Eufrat sau pentru oraşe prospere precum Edessa. In 
această zonă, singura soluţie viabilă era o pace durabilă, pe care o vor încheia în cele din urmă 
Justinian şi Cosroe I în anul 532. 



Arianismul popoarelor migratoare 

începând cu a doua jumătate a secolului al IV-lea, arianismul şi-a găsit noi adepţi printre 
popoarele migratoare. Astfel, informaţii precise despre arianismul acestor popoare avem din 376, 
când goţii lui Fritrigern, în război cu cei ai lui Atanaric 156 şi ameninţaţi de huni, au acceptat 
creştinismul de nuanţă ariană impus de împăratul Valens. Privitor la acest moment, Socrate spunea: 
"Fritrigern ceru ajutorul împăratului Valens, care comandă trupelor ce se aflau în garnizoană în 
Tracia spre a-1 susţine. Fritrigern biruind pe Atanaric cu ajutorul acestei sporiri de puteri, a vrut să-şi 
arate recunoştiinţa pentru binele făcut şi a îmbrăţişat credinţa împăratului şi i-a îndemnat şi pe supuşi 
să facă acelaşi lucru" 157 . La rândul său, Teodoret de Cyrr spunea că supuşii care au trecut Dunărea şi 
au încheiat pace cu Valens "primiseră de multă vreme razele cunoştiinţei dumnezeieşti şi erau hrăniţi 
cu dogmele apostolice" 158 . Din acest citat se poate observa că ei erau ortodocşii fapt confirmat de 
răspunsul pe care l-au dat lui Valens: "nu vom suporta să părăsim învăţătura părintească" 159 . 
Procesul de evanghelizare ariană intreprins de Ulfila la Nordul Dunării nu poate fi pus la îndoială 160 , 



156 Faţă în faţă se aflau pe de-o parte grupurile gotice creştinate ale lui Fritrigern şi Alaviv, iar de cealală parte grupurile 
gotice păgâne, cel mai important fiind cel al lui Atanaric sau cel al lui Winguric, Inguric şi alţii. Cf Dan Gh. TEODOR, 
Creştinismul la est de Carpaţi de la origini până în secolul al XlV-lea, Iaşi, 1991, p. 57. 

157 SOCRATE, Historia ecclesiastica, IV, p. 33 trad. de I. GHEORGHIAN (1897), text din FHDR, voi. II (H. 
MIHĂILESCU şi V. POPESCU), Bucureşti, 1970, p. 222-231. 

158 TEODORET DE CIR, Historia ecclesiastica, trad. Pr. V. SIBIESCU, col. P.S.B., p.44. 
159 IBIDEM. 

160 K. KLEIN, Gotenbischof Wulfilas als Bischof und Missionar, în Festschrift F. Miiller, Stuttgart, 1967, p. 84-107. 

istoricul Orosiu spunând chiar că goţii au solicitat împăratului Valens trimiterea de episcopi 161 . La 
rândul său, profesorul Emilian Popescu este de părere că putem afirma că se aflau arieni printre goţii 
evanghelizaţi din stânga Dunării, dar de dată recentă şi într-un număr destul de redus; de fapt, ei 
datează din vremea în care la cererea lui Fritrigern, împăratul Valens le-a trimis misionari şi episcopi 
arieni 162 . De asemenea, trebuie să luăm în consideraţie şi faptul că pentru goţii de rând, mai precis 
pentru marea lor majoritate, diferenţe între ortodocşi şi arieni nu existau 163 . 

In privinţa vieţii bisericeşti a vizigoţilor se cunosc foarte puţine lucruri. Cu toate acestea 
putem remarca activitatea misionară a Sfântului Niceta de Remesiana printre vizigoţii din Illiric, fără 
a cunoaşte însă rezultatele ei 164 . Se pare că pe vremea conducătorului lor Reccared (586), sub 
influenţa episcopului Leandru de Sevilla, ei au renunţat la arianism convertindu-se la Ortodoxie 165 . 
Episcopii arieni au fost invitaţi să urmeze calea regelui, arianismul dispărând din regatul vizigot după 
aproximativ doi ani. Unitatea bisericească a fost sărbătorită de Reccared printr-un sinod care a avut 
loc la Toledo în anul 589, la care regele a mărturisit credinţa ortodoxă şi 1-a anatematizat pe Arie. La 
fel, părinţii, episcopii şi ceilalţi clerici sau persoane din fruntea regatului au semnat o mărturisire de 
credinţă împotriva învăţăturii greşite a lui Arie 166 . La sinodul de la Toledo se afirma din păcate şi 
purcederea Sfântului Duh şi de la Fiul o inovaţie care s-a dovedit a fi până astăzi un serios obstacol 
pentru restabilirea unităţii bisericeşti 167 . Chiar şi în aceste condiţii Reccared şi vizigoţii nu se 
considerau despărţiţi de Biserică, iar acest adaos este posibil să fi fost introdus pentru a accentua 
puterea dumnezeiască a Fiului, într-un act de negare a arianismului 168 . 

Pentru ostrogoţi putem spune că au fost barbarii care au primit arianismul de la vizigoţi. Cu 
toate că este destul de greu de spus când a avut loc convertirea ostrogoţilor, se pare că lucrarea 
misionară din timpul regilor Valamir, Teodomir şi Vidimer, foederati ai Imperiului în Panonia, a 
jucat un rol important în acest proces. De asemenea, la sfârşitul secolului al V-lea ostrogoţii lui 
Teodoric au fost convertiţi la creştinismul arian. Fie că ne aflăm în Tracia, Moesia sau Panonia, cel 
mai probabil este că vizigoţii, deveniţi urmaşi ai lui Ulfîla, au propovăduit credinţa semiariană 
printre fraţii lor goţi 169 . Este de necontestat faptul că în acest proces o mare importanţă a avut şi 
traducerea Bibliei, înţeleasă şi de ostrogoţi. Jordanes este convins de dependenţa arianismului 
ostrogoţilor de cel al vizigoţilor 170 . Această filiaţie religioasă este demonstrată şi de calendarul gotic 
comun celor două neamuri. Pe de altă parte este greu de înţeles cum misionarii vizigoţi arieni au 
putut veni la Contantinopol sau din Moesia lui Ulfila să propovăduiască ostrogoţilor invadaţi de huni 
după 370 171 . De aceea, este mult mai uşor să ne imaginăm că ostrogoţii au putut fi aduşi la 
creştinismul arian în provincia Panonia, deci între anii 456-472. Lex gothica, credinţa şi legea goto- 
ariană, au ajuns la cea mai mare înflorire în regatul lui Theodoric cel Mare . Theodoric a profesat 
un arianism generator de cultură: creaţiile arhitecturale legate de arianismul ostrogot sunt dintre cele 
mai celebre realizări ale antichităţii târzii, nu numai ale perioadei în care Theodoric a condus acest 



161 OROSIU, Historiarum adversum paganos libri VII, text şi trad în FHDR II, p. 188-197. 

E. POPESCU, Creştinismul în eparhia Buzăului până în secolul al VH-lea, în Spiritualitate şi istorie, voi. I, p. 271. 

163 "Crezul" lui Ulfila din Scrisoarea lui Auxenţiu de Durostorum, infirmă unele supoziţii mai vechi conform cărora 
Ulfila s-ar fi putut întorce la Ortodoxie după moartea lui Valens. Cf. R.P.C. Hanson, The Search for the Christian 
Doctrine ofGod. The arian Controversy 318-381. Edinburgh, 1993, p. 590. 

164 PAULIN DE NOLLA, Carmen XVII, text şi trad. în FHDR, voi. II, p. 1 76- 1 8 1 . 

165 ISIDOR DE SEVILLA, Historia Gothorum Wandalorum Sueborum, p. 52-53, trad. în engleză de G. DONINI şi G.B. 
FORD jr., History of the Goths, Vandals and Suevi, Leiden, 1970. 

166 A.M. JACQUIN, Histoire de l'Eglise, t. II, Paris, 1936, p. 389-390. 

167 Vezi adaosul Filioque. 

168 Vezi J. MEYENDORFF, op. cit. p. 163. 

169 H. KUHN, Die gotische Mission, în Saeculum, 27, 1976, p. 50-65. 

170 O.J.MAENCHEN-HELFEN, The World ofthe Huns, Berkeley, Los Angeles, London, 1973, p. 61. 

171 EA. THOMSON, Christianity and the Northern Barbarians, în ed. A.D. MOMIGLIANO, The Conflict between 
Paganism and Christianity in the Fourth Century, Oxford, 1963, p. 70. 

172 H. WOLFRAM, History ofthe Goths, Berkeley, Los Angeles, London, 1988, p. 331. 

regat. Arianismul în forma în care a fost preluat şi dezvoltat de ostrogoţi, a avut un rol important în 
susţinerea şi dezvoltarea identităţii lor, iar prin toleranţa afişată uneori de Theodoric faţă de creştini 
sau evrei, el a câştigat sprijin politic din partea acestora. Probabil că dacă nu ar fi fost războiul de pe 
vremea lui Justinian, ostrogoţii ar fi trecut la Ortodoxie odată cu vizigoţii. Universul religios al 
ostrogoţilor nu a fost schimbat radical odată cu trecerea la creştinismul arian. Nu trebuie să credem 
că arianismul ostrogoţilor era departe de cel născut la biserica Baucalis din Alexandria. Practicarea 
acestei forme de creştinism a permis însă nobililor păgâni să facă parte din Orbis Romanum et 
Christianum fără să renunţe la vechile tradiţii păgâne 173 . Dezvoltarea structurală a Bisericii ariene era 
legată şi de contactul cu Biserica Ortodoxă organizată, iar trăirea simplă a creştinismului i-a apropiat 
pe ostrogoţii de rând de arianism. Se poate spune că a existat un mesaj comun al creştinismului, 
astfel încât arieni şi ortodocşi au putut face unii paşi împreună. 

Creştinismul adoptat de goţi sau de alte popoare barbare este diferit prin dogmă de cel 
ortodox, dar în privinţa cultului este aproape identic. Procopius de Cezareea scria că ceremoniile nu 
diferă aproape deloc 174 , Salvian ne spune că "goţii citesc din aceleaşi cărţi, din profeţi, apostoli şi 
Evanghelii" 175 , iar Victor de Vita indică faptul că se serveau de limba lor şi ca limbă liturgică, graţie 
îndeosebi traducerii Bibliei de către Ulfila 176 . O altă particularitate a ritului got era şi obiceiul de 
săvârşi slujbele noaptea sau în zori 177 . Acest obicei era atât de reprezentativ pentru arieni încât un 
episcop italian ajunge să fie acuzat în această perioadă pentru simplu fapt că ţinea slujbele 
noaptea 178 . 

Iconografia baptisteriului arian de la Ravenna ne arată că Hristos nu este un simplu om: la 
Botez un înger se află lângă El. Pe tronul care se vede în ceruri este reprezentată Sfânta Cruce, iar 
Tatăl nu este nicăieri. Cu alte cuvinte, Hristos nu este de aceeaşi natură cu Tatăl, El are un loc 
privilegiat, dar nu cu Dumnezeu-Tatăl 179 . în acelaşi sens, al negării întrupării Fiului lui Dumnezeu, 
arienii nu vedeau natura trupului, astfel încât cultul Sfinţilor constituia un alt aspect care diferenţia 
arianismul barbar de creştinism 180 . Goţii arieni aveau propriul calendar liturgic şi păstrau formulele 
tradiţionale ale clerului: episcopi, preoţi, diaconi. In momentul intrării în graniţele Imperiului, multor 
popoare barbare nu le-a fost greu să renunţe la păgânism, excepţie făcând francii şi suevii, care şi-au 
menţinut credinţa păgână timp de o generaţie. Până la urmă arianismul nu a avut prea mari şanse de 
supravieţuire, deoarece după secolul al IV-lea era asociat barbariei. Sensul civilizator a generat 
trecerea creştinismului arian spre creştinismul ortodox. 



Secolul lui Justinian (518-610) 

La începutul sec. al Vl-lea, Imperiul îşi revenise de pe urma şocului produs de invazii; 
politica riguroasă dusă de Anastasie adusese Statului prosperitate financiară, condiţii care îi vor 



173 Th. BURNS, A History ofthe Ostrogoths, Bloomington, 1984, p. 160-161. 

174 PROCOPIU DIN CEZAREEA, De bello gothico, trad. de H. MIHĂIESCU, Scriptores byzantini, voi. III, Bucureşti, 
1963, p. 18,31. 

175 SALVIAN, De gubernatione Dei, trad. de D. POPESCU, în voi. Boethius şiSalvinus. P.S.B., 72, 1992, p. 188-330. 
Cf. J. ZEILLER, Les origines chretiennes dans Ies provinces danubiennes de l'Empire romain, Paris, 1918, p. 514. 

177 SOCRATE, Op. cit. p. 8. 

178 Cf. J. ZEILLER, Op.cit. p. 515. 

M. ROUCHE, Clovis. Suivi de vingt et un documents traduits et commentes, Paris, 1996, p. 265. 
180 Neaşteptând pe Hristos să se întrupeze în fiecare, sfinţii nu reprezentau pentru arieni Trupul lui Hristos. De aici şi 
lipsa unei ecleziologii ariene. Ei dau exemple despre puterea miraculoasă în trup: pe de-o parte, minuni precum cele ale 
Sfântului Martin de Tours şi cele ale Sfântului Hilarie de Poitiers, iar pe de altă parte, înfricoşătorul comportament al 
posedaţilor. 

permite lui Justinian să se îndrepte mai degrabă către Occidentul roman. Acest mare cuceritor a 
cunoscut încă de la început o serie de dificultăţi. Urmaş al unchiului său Iustin I (518-527) 181 , el a 
trebuit să facă faţă în anul 532 unei teribile revolte. Unul din locurile privilegiate de dialog şi 
confruntare între împărat şi popor era la vremea aceea hipodromul. O parte a populaţiei capitalei era 
organizată în facţiuni, la început îndeplinind mai degrabă rolul unui club însărcinat cu organizarea 
curselor: albaştrii şi verzii. Pentru asigurarea ordinii şi apărării zidurilor, aceste facţiuni dispuneau de 
aşa-numitele miliţii, aproximativ 900 de oameni pentru albaştrii şi 1500 pentru verzi. Intre aceste 
partide formate îndeosebi din tineri turbulenţi, confruntările erau frecvente; în plus, între ele aveau 
loc şi dezbateri religioase, verzii fiind în majoritatea lor monofiziţi, iar albaştrii calcedoneni. Chiar 
dacă disputele erau frecvente, în anul 532 cele două partide se aliază sub deviza: Nika (învinge). 
Debordat de situaţie, Justinian se gândeşte să fugă. Din fericire soţia sa Teodora, care provenea din 
mediul popular al hipodromului, refuză ideea împăratului şi în cele din urmă revolta este înăbuşită 182 . 
După acest eveniment care putea avea consecinţe dramatice pentru Justinian, acesta îşi poate pune în 
aplicare cele două obiective ale domniei sale: pe de-o parte restabilirea integrităţii teritoriale şi 
prosperitatea Imperiului, iar de cealaltă parte impunerea unei ortodoxii în care împăratul putea decide 
asupra dogmelor şi a organizării Bisericii. Astfel se explică întreaga politică externă a lui Justinian, 
în care ideea dominantă era recucerirea Occidentului, în timp ce opera sa legislativă şi administrativă 
viza să redea Imperiului forma iniţială şi splendoarea sa. 

Pentru problemele de ordin religios, Roma nu mai oferea soluţii şi de aceea Justinian ezita, 
înclinând în cele din urmă pentru o înţelegere cu Occidentul şi cu papalitatea. Soţia sa, Teodora, avea 
însă mai mult înclinaţii monofizite, înţelegând poate mai bine importanţa provinciilor orientale. 



Expansiunea militară a lui Justinian 



Pentru refacerea Imperiului Roman, Justinian avea nevoie de libertate de mişcare în partea de 
Vest şi în acest sens el rezolvă chestiunea perşilor prin pacea din 532. In baza tratatului încheiat cu 
Chosroe I Anuchrirvan (531-579) se dorea realizarea unei păci eterne, în baza căreia Bizanţul se 
obliga să plătească cea. 11.000 livre de aur în schimbul apărării de către perşi a Caucazului. In anul 
540, Chosroe încalcă tratatul de pace încheiat în urmă cu 7 ani şi invadează Siria, distruge Antiohia, 
cucerind mai multe oraşe. In Nord, perşii invadează Armenia, Iberia şi ocupă Lazica, pe malul 
oriental al Mării Negre. Pentru a rezolva noua situaţie, Justinian acceptă mărirea tributului, obţinând 
un armistiţiu de 5 ani. Acest armistiţiu a mai fost prelungit de încă două ori şi nu a putut fi 
transformat într-un tratat de pace pe o durată de 50 de ani decât în anul 562. Tributul a fost ridicat la 
30.000 de solidi, daţi de bizantini în schimbul eliberării de către perşi a Lazicăi. Aceşti bani erau 
plătiţi pentru apărarea Caucazului împotriva barbarilor din Nord. Plata a fost făcută în avans pe 
primii 7 ani, iar în al optulea an trebuia plătit în avans pe următorii 3 ani. Victoriile perşilor în Orient 
marcau astfel începutul perioadei marilor expansiuni în detrimentul Bizanţului. 

După pacea din 532, prin generalul Belizarie, Justinian recucereşte Africa din mâna 
vandalilor conduşi de Gelimar. Regatul vandal este nimicit, iar teritoriile sale revin Imperiului 
bizantin, fiind organizate într-o prefectură a pretoriului separată, care cuprindea 6 provincii, inclusiv 
Sardinia 183 . Luptele de gherilă provocate de băştinaşii mauri încetează şi ele în 548, când sunt 
înfrânţi de strategul 184 bizantin Ioan Troglita. 



181 A.A. VASILIEV, Justin thefirst, Cambridge, 1950. 

182 R. BROWNING, Justinian and Theodora, Londra, 1971. 

183 Ch COURTOIS, Les vandales et l'Afrique, Paris, 1955. 

184 Strategul era guvernatorul unei teme acumulând puteri civile şi militare 

In anul 535, acelaşi general Belizarie începe recucerirea Italiei din mâna ostrogoţilor. Cad 
pe rând Roma 185 şi Ravenna, capitala ostrogoţilor, reuşind să-1 facă prizonier pe Vitiges, 
conducătorul ostrogoţilor. Cu toate acestea, bizantinii vor fi nevoiţi să mai aştepte încă până în 552, 
când un alt ilustru general bizantin, Narses, îi va înfrânge pe ostrogoţi la Busta Galorum. In 554, 
Justinian a dat o lege numită Pragmatica sanctio, prin care restabilea autoritatea Bizanţului asupra 
întregii Italii. 

Intre anii 550-554, Justinian profitând de un conflict intern al vizigoţilor din Spania, trimite 
trupe pe mare, care reuşesc să cucerească pentru Imperiu Sud-Estul ţării, inclusiv Cartagina Nouă, 
Malaga şi Cordoba 186 . Chiar dacă numai o parte a Imperiului Roman fusese recucerită, Justinian a 
reuşit cel puţin să transforme Marea Mediterană în ceea ce era altădată: un lac roman. Numai că în 
Orient apar noi ameniţări: perşii, hunii şi mai nou slavii. Slăbit, Justinian se va mulţumi în cele din 
urmă cu plata unui tribut, iar pe barbari îi va ţine la distanţă printr-o diplomaţie abilă. 



Implicarea Imperiului la Dunărea de Jos 



La Dunărea de Jos Imperiul bizantin a avut de înfruntat incursiunile slavilor şi bulgarilor, 
amestecaţi cu trupe de huni. în 528 a avut loc prima incursiune la Dunărea de Jos, la care au 
participat conducători de elită precum: Baduarius, magister militum et dux Scythiae şi Iustinus, 
magister militum et dux provinciae Moesiae Secundae. Armata bizantină a fost înfrântă, Iustinus a 
murit pe câmpul de luptă, invadatorii prădând un vast teritoriu până în Tracia. In anul 529, cete de 
sclavini 187 în alianţa cu bulgarii pătrund din nou în Imperiu, dar sunt respinşi de armata imperială, 
comandată de gepidul Mundus, numit în acelaşi an magister militum per Illyricum. Un an mai târziu 
Chilbudios, un ofiţer de origine slavă numit de Justinian magister militum per Thraciam şi pus să 
păzească Istrul, reuşeşte în numai 3 ani să-i alunge pe huno-bulgari şi pe sclavini din dioceza Traciei. 
Procopius de Cezareea, contemporan cu împăratul Justinian, în lucrarea De bello Gothico III, 14, 1- 
6, ne spune: «Chilbudios, era aşa de temut de barbari, încât timp de trei ani, cât s-a ostenit în acesta 
cinste, nimeni nu a mai trecut Istrul împotriva romanilor....» 188 . Cu această ocazie au fost recucerite 
mai multe puncte strategice din Oltenia, Muntenia şi din Banat, între care Drobeta, Sucidava, Turris 
(Turnu Măgurele), Constatiniana Dafne, Liderata şi a fost extinsă dominaţia bizantină pe o bună 
parte din teritoriul fostei provincii Dacia. Moartea brutală a lui Chilbudios în 533, în urma unei lupte 
cu sclavinii, a permis după această dată incursiuni repetate ale barbarilor dincolo de Dunăre. Pentru a 
le face faţă, Justinian a făcut apel de mai multe ori la mijloace diplomatice, a învrăjbit populaţiile 
migratoare unele împotriva altora, ori a cumpărat pacea în schimbul unor apreciabile sume de bani. 
Astfel dominaţia bizantină este menţinută nu numai în dreapta Dunării, ci şi dincolo de fluviu, pe o 
zonă destul de întinsă, în Banat, Oltenia şi Muntenia. Documentele arheologice şi epigrafice din 
această zonă sunt o mărturie elocventă a expansiunii politice şi economice bizantine din vremea lui 
Justinian 189 . 

In Peninsula Balcanică perioadele de pace cu cele de război au alternat la intervale scurte. Pe 
vremea lui Justinian ultimele invazii de mari proporţii în acesta zonă sunt cele ale kutrigurilor, o 



185 Roma a rezistat unui lung asediu, organizat de ostrogoţii conduşi de Vitiges (536-541) 

186 P. GOUBERT, Byzance etl'Espagne wisigothes (554-711), în REB, I, 1944, p. 5-78. 

187 Sclavinii reprezentau o populaţie indo- europe ană a cărei habitat iniţial era situat între Nipru şi Vistula; ei se vor instala 
în Balcanii bizantini formând mici principate independente sau sclavinii. 

ramură a hunilor, conduşi de Zabergan 190 . După ce au distrus multe cetăţi în calea lor, printre care şi 
Dinogeţia, aceştia vor fi înfrânţi cu mare greutate de către generalul Belizarie, chiar sub zidurile 
Constantinopolului. Spre sfârşitul domniei lui Justinian, la Dunărea de Jos şi-a făcut apariţia o altă 
populaţie nomadă, înrudită cu huno-bulgarii, avarii, pe care împăratul i-a aşezat cu statut defoederati 
la frontiera fluviului. 

Pentru a face faţă acestor repetate conflicte, Justinian a dat ordin să se construiască în 
Peninsula Balcanică şi la Dunărea de Jos sute de fortificaţii dispuse pe mai multe linii de apărare. In 
Scythia Minor a fost continuată opera de întărire a limesului începută de Anastasius. Procopius de 
Cezareea menţionează un număr de 40 de aşezări la care au fost efectuate lucrări de construcţie. Intre 
acestea pot fi amintite: Sucidava, Axiopolis, Troesmis, Noviodunum, Aegissus, Ulmetum, 
Constantiniana, Tomis, Callatis etc 191 . 



Codul juridic de la Teodosie al II-lea la Justinian 



Pentru a conduce pe oameni, Legea divină nu era de ajuns, ori Justinian a fost moştenitorul 
unei situaţii juridice destul de confuze. Cele câteva date menţionate mai sus marchează cu siguranţă 
politica externă a lui Justinian, dar au mai puţină greutate faţă de opera juridică realizată în vremea 
sa. Cu alte cuvinte Corpus Juris Civilis este încoronarea şi punere la punct definitivă a lucrărilor 
anterioare. Datorită imperfecţiunilor întâlnite în Codexul Teodosian, a abundenţei legislative din 
vremea împăraţilor din a doua jumătate a secolului al V-lea (Leon, Zenon, Anastasius) se impunea o 
operă de sinteză. Pentru realizarea acestei lucrări Justinian a avut concursul unor jurişti de seamă, 
între care amintim pe Trebonian. Totul a început la 13 februarie 528, atunci când Justinian numeşte o 
comisie formată din 7 membri, în frunte cu Trebonian, având misiunea de a reuni într-un cod toate 
constituţiile (legile) imperiale în vigoare, de la Hadrian (117-138) şi până în secolul al Vl-lea, 
eliminând elementele care nu mai corespundeau cerinţelor timpului. Comisia trebuia să utilizeze 
Codexul Teodosian precum şi culegerile particulare alcătuite în timpul lui Diocleţian : Codex 
Gregorianus şi Codex Hermogenianus. Demersul lui Justinian s-a concretizat pe 7 aprilie 529, când 
lucrarea intitulată Codex Justinianus a fost gata. La 15 decembrie 530, împăratul numeşte o nouă 
comisie formată din 16 membri, pusă sub conducerea aceluiaşi Trebonian cu misiunea de a codifica 
lucrările de interpretarea legilor (jurisprudenţa) juriştilor romani din secolele II-III. După trei ani 
lucrarea a fost gata şi publicată la 16 decembrie 533 sub numele de Pandecte sau Digeste. La 21 
noiembrie 533 a apărut o altă lucrare intitulată Institutiones, realizată din însărcinarea lui Justinian 
de către Teofil şi Dorotei, profesori la şcolile de drept din Constantinopol şi Beyruth, precum şi de 
consacratul Trebonian. Lucrarea era de fapt un manual elementar de drept, pus la îndemâna 
studenţilor în drept şi care prezenta un material selecţionat din Codex Justinianus şi Digeste, fiind 
împărţit în 4 cărţi. Numărul mare de legi promulgate de Justinian în cursul celor 5 ani scurşi de la 
apariţia lui Codex Justinianus (529) a impus publicarea unei noi ediţii înbogăţite a Codexului amintit 
şi care va apare sub numele de Codex repetitae praeselectionis la 16 noiembrie 534, în 12 cărţi. 
Legile promulgate între anii 535-565 au purtat numele de Novellae, adică legi noi în număr de 154 şi 
redactate în marea lor majoritate în limba greacă. Unele dintre aceste legi făceau referire şi la 
teritoriul ţării noastre, dându-ne informaţii despre viaţa politică şi religioasă din acesta zonă a 



190 Louis BREHIER, Vie et mort de Byzance, ediţia din 1992, Paris, p. 30-39. 

191 Emilian POPESCU, Istoria şi spiritualitatea... p. 84-102. 

Imperiului. Astfel Novela a Xl-a ne vorbeşte de arhiepiscopia Iustiniana Prima, întemeiată de 
Justinian în anul 535 şi care avea în subordine două episcopii din Banat, Lederata şi Recidiva 192 . 

Toate lucrările juridice publicate pe vremea lui Justinian au primit din partea juriştilor 
Universităţii din Bologna, începând cu secolul al XH-lea, denumirea de Corpus Juris Civilis 193 . Cel 
care adesea este numit «ultimul împărat roman» şi «primul bazileu bizantin», a rămas în istorie şi 
prin numeroasele sale iniţiative legislative. Atât faimosul său cod de legi, cât şi Digeste, Institutiones 
sau Novelele, reflectau de fapt visul unei ordini universale creştine şi romane. Fragmente întregi din 
această legislaţie tratau despre Biserică, despre disciplină şi morală, accentuând concepţia bizantină 
şi medievală asupra Bisericii şi societăţii. Chiar dacă principalele direcţii ale acestei legislaţii 
urmăreau principii stabilite deja din vremea lui Constantin cel Mare şi Teodosie I, contribuţia lui 
Justinian rămâne profundă. Nenumăratele secţiuni ale Codului său vorbeau despre proprietatea 
bisericească, despre datoriile clerului, despre drepturile episcopale în cadrul societăţii, despre 
disciplina călugărilor sau despre măsurile care trebuiau luate împotriva ereticilor. La rândul lor 
Novelele 6 şi 123 reprezintă un fel de constituţie a Bisericii Imperiale. întemeiate esenţial pe 
legislaţia canonică existentă promulgată la Sinoadele Ecumenice, aceste texte depăşeau cadrul strict 
şi legiferau în domenii despre care sinoadele nu aminteau nimic. De exemplu Justinian interzicea 
hirotonia ca episcop a celor care aveau soţii sau copii 194 sau formula faimosul sistem al «pentarhiei», 
conform căruia Biserica Universală trebuia condusă de 5 patriarhi: Roma, Constantinopol, 
Alexandria, Antiohia şi Ierusalimul 195 . Sistemul nu a funcţionat în mod real niciodată, schisma 
monofizită eliminând de la început influenţa Alexandriei şi Antiohiei; rezulta mai degrabă o 
supremaţie de facto a Constantinopolului în Orient şi o autoritate redusă a celorlalte patriarhate 
ortodoxe. 



Arta în perioada lui Justinian 



Principala bazilică a capitalei imperiale, consacrată lui Hristos, înţelepciunea lui Dumnezeu 
(I Corinteni 1, 24) , fusese contruită iniţial în vremea lui Constantin şi Constans. Ea a fost incediată 
în 404 pe vremea tulburărilor provocate de exilul Sfântului Ioan Gură de Aur. Reconstruită pe timpul 
lui Teodosie al II-lea ea a fost încă o dată distrusă în timpul răscoalei Nika, în 532. Reconstrucţia 
edificiului i-a permis lui Justinian să-şi afirme vocaţia sa de constructor, exprimată atât în capitală cât 
şi în provincie prin ridicarea de noi biserici sau alte edificii. împăratul va încredinţa unor savanţi 
precum geometrului Antemios din Tralles şi fizicianului Isidor din Milet, construirea unei imense 
bazilici cu cupolă. în cinci ani edificiul a fost gata, iar la inaugurarea sa pe 27 decembrie 537, 
Justinian declarând: "Te-am învins Solomoane". Din păcate, în urma unui puternic cutremur de 
pământ, cupola se va dărâma şi va fi refăcută în 563. Caracteristica acestei biserici era tocmai 
mărimea cupolei, cu un diametru iniţial de 31 m., ridicată la o înălţime de 50 m. Această cupolă 
domina întreg edificiul. Procopius de Cezareea spunea că ea "este atât de uşoară şi aeriană, că pare 



192 Alexandru A. MUNTEANU, Arhiepiscopia Justiniana Prima şi jurisdicţia ei, în S.T., XIV, nr. 7-8, 1962, p. 441-470; 
Emanoil BĂBUŞ, Justiniana Prima în lumina noilor cercetări, în S.T., XXXIX, 1987, nr. 1, p. 84; Mircea 
PĂCURARIU, Istoria Bisericii Ortodoxe Române, voi. I, Bucureşti, 1 980, p. 161. 

193 Alain DUCELLIER, Byzance et le monde orthodoxe, Paris, 1997, p. 40-43. 

194 Codul lui Justinian, I, 3, 47. Numai prima condiţie a rămas valabilă după Sinodul Trulan din 692. 

195 Pentarhia sau conducerea în 5 este un cuvânt care aparţine terminologiei oficiale bizantine: Sfântului Maxim 
Mărturisitorul în secolul al VUI-lea, Sfântului Teodor Studitul în secolul al IX-lea, lui Fotie, Petru al Antiohiei în secolul 
al Xl-lea, Balsamon al Antiohiei în secolul al XH-lea. Termenul desemna o conducere colegială asigurată de Biserică la 
nivel universal, prin concertul celor 5 patriarhate majore ale Bisericii primare: Roma, Constantinopol, Alexandria, 
Antiohia şi Ierusalim. Vezi Elie MELIA, La Pentarchie, son historique, son elucidation canonique et theologique, în 
Temoignage et Pensee Orthodoxe, nr. 46, 1985, p. 42. 

că stă mai puţin pe ziduri, decât că este suspendată cu un lanţ de aur din înaltul cerului" 196 . Susţinută 
de 4 mari arcuri, care se sprijină pe 4 piloni foarte puternici, ea se propteşte la Est şi la Vest pe 2 
mari semicupole, care la rândul lor au ca punct de susţinere 3 nişe semicirculare. Cupola reprezenta 
de fapt împărăţia lui Dumnezeu care domină pe cea a oamenilor. In timpul diverselor ceremonii ce 
vor avea loc până la 1453, împăratul ocupa spaţiul de sub cupolă tocmai pentru a aminti asistenţei 
legătura sa cu Dumnezeu, în centru fiind sfera cerească şi trimisul pe pământ, împăratul 197 . Prin 
abilitatea lor extraordinară arhitecţii au reuşit să facă în acelaşi timp şi un edificiu solid, de proporţii 
armonioase, realizând o adevărată capodoperă 198 . Poate că îndrăzneala lor a fost puţin cam mare 
dovadă fiind cutremurul care a dus la dărâmarea cupolei, refăcută ulterior de acelaşi Isidor din Milet. 
De atunci încoace, Sfânta Sofia apare ca una dintre cele mai mari creaţii ale arhitecturii, un 
monument tipic, în care se rezumă un întreg ansamblu de metode şi idealuri de artă. Cupola va 
deveni de acum încolo caracteristica arhitecturii bizantine. In exterior, basilica nu are nimic deosebit, 
zidurile fiind construite din cărămidă aparentă. In schimb, interiorul are o bogăţie şi un lux deosebit, 
care au devenit de asemenea caracteristice stilului bizantin. Frumuseţea pavajului din marmură şi 
mozaic, coloanele înalte de marmură, decoraţia bogată a capitelurilor lucrate ca nişte bijuterii, 
placajul pereţilor cu marmură policromă care vor să imite covoarele din Orient, strălucirea 
mozaicurilor de pe cupole şi abside, minunatele vase din aur şi argint, ţesăturile din mătase şi aur 
care decorau altarul, toate uluiau pe privitori. Acealşi Procopius afirma: "ea este opera puterii şi 
îndemânării omeneşti, precum şi a divinităţii". Ea reprezintă şi astăzi un monument celebru deşi după 
căderea Constantinopolului sub turci a devenit moschee. Azi este muzeu atât pentru creştini cât şi 
pentru musulmani. 

Sfânta Sofia nu a fost singura operă de artă din timpul lui Justinian. In vremea sa au fost 
construite şi alte biserici, într-un stil care dovedeşte ingeniozitate şi noutate. Din păcate multe dintre 
acestea au fost distruse de-a lungul anilor. La Constantinopol se mai păstrează bisericile: Sfinţii 
Serghie şi Vach după un plan octogonal, precum şi Sfânta Irina 199 . Cel mai bine s-au conservat 
bisericile din Ravenna: Sfântul Apolinarie in Classe, Sfântul Apolinarie ii Nuovo (ultima tot după un 
plan octogonal). La Tesalonic Justinian a refăcut biserica Sfântul Dumitru, care păstrează până astăzi 
forma ei originală, iar la Efes biserica Sfântul Ioan Evanghelistul. Toate acestea sunt capodopere care 
strălucesc prin frumuseţea placajelor, a pavimentelor de marmură policromă, ori a mozaicurilor cu 
un decor deosebit de bogat. Mozaicurile de pe bisericile amintite din Ravenna, ne dau o imagine a 
luxului şi vieţii bizantine din secolul al Vl-lea, asupra strălucirii şi fastului imperial. 

Aceleaşi tendinţe se întâlnesc şi în alte opere din acesta perioadă, cum ar fi manuscrisele cu 
litere de aur şi argint pe pergament de purpură, ţesăturile scoase la iveală cu prilejul săpăturilor 
arheologice din Egipt, sculpturile din fildeş, lucrările de orfevrerie. In toate acestea se întâlnesc 
elemente tradiţionale greco-romane, dar şi influenţe orientale, în special siriene, din a căror 
combinaţie a ieşit arta bizantină 200 . Constantinopolul va deveni, din vremea lui Justinian, un centru 
artistic şi cultural de prim ordin, preluând în multe privinţe rolul pe care l-au avut mai înainte oraşe 

precum: Antiohia, Alexandria şi Efes. Va lua naştere o artă nouă, iar printre scopurile principale se 
va număra în primul rând glorificarea lui Dumnezeu şi a împăratului. întreaga artă va fi în serviciul 
creştinismului. 



Reformele administrative în vremea lui Justinian 

In ciuda acestei opere durabile, pe plan intern situaţia nu avea însă nimic entuziasmant. 
îndeosebi puterea împăratului era inegal respectată. De aceea între 535-536, sub impulsul prefectului 
pretoriului 201 Ioan de Capadocia, Justinian intreprinde o amplă reformă administrativă. Măsurile din 
acest timp au fost dictate şi de tulburările provocate de răscoala Nika, percum şi de presiunile tot mai 
mari din partea populaţiilor migratoare, ori ale perşilor. împăratul era nemulţumit de faptul că 
funcţionarii şi guvernatorii de provincii erau corupţi, se dedau la abuzuri şi neglijenţe grave. în acest 
sens ia o serie de măsuri expuse în Novelele VIII şi XVII din anul 535, prin care între altele, se 
suprima obiceiul de a se cumpăra funcţia de guvernator pentru o anumită sumă de bani, urmând ca 
cel care înaintase suma să-şi recupereze banii ulterior prin asuprirea populaţiei. împăratul i-a obligat 
de asemenea pe funcţionari să jure în modul cel mai solemn că n-au plătit pentru funcţiile lor 
nimănui o sumă de bani 202 . Au fost aduse şi unele modificări în organizarea provinciilor, unele dintre 
ele fiind unificate şi puse sub conducerea unui guvernator militar (dux). 

La Constantinopol Justinian a lărgit atribuţiile şefului poliţiei (prafectus vigilum), care a luat 
numele de praetor plebis şi a creat un post, acela de quaestor cu misiunea de a se ocupa de mulţimea 
vizitatorilor şi imigranţilor de tot felul, care veneau în număr mare în capitală. Pentru a micşora 
pericolul extern, tot mai ameninţător dinspre Nordul Scythiei, Justinian a făcut o mare organizare 
economică şi militară, grupând Scythia şi Moesia (provincii cu resurse economice reduse) cu 
provinciile maritime Cipru şi Insulele Mării Egee, pe care le-au pus sub comanda unui quaestor 
Justinianus exercitus. Sediul acestui comandant pare să fi fost la Odessos ori la Tomis. La Constanţa 
s-a descoperit piatra funerară a lui Marcellus 203 , vicar 204 de Odessos şi care lasă posibilitatea ca 
Tomisul să fi fost sediul acestui vicar, ori să-şi fi găsit moartea aici cu prilejul unei călătorii de lucru. 

Justinian şi Biserica 



Nu putem înţelege importanţa lui Justinian în istorie şi mai ales în istoria Bisericii, fără a 
vedea în el primul ideolog al Imperiului creştin, cel care a dus alianţa lui Constantin până la o 
concluzie logică. în această perioadă s-a realizat o primă sinteză a creştinismului bizantin, care va 
orienta cursul ulterior al Ortodoxiei. 

Justinian nu a făcut niciodată distincţie între tradiţia politică romană şi creştinism. 
Considerându-se împărat roman, el se autointitula şi împărat creştin. Concepţia sa îşi avea originea în 
unitatea indisolubilă dintre Imperiu şi religia creştină. Numai că această teorie avea şi unele 
ambiguităţi. Mai întâi, trebuie amintit faptul că sub influenţa creştinismului, Imperiul suferise 



201 Pe vremea lui Constantin era un fel de prim ministru. Puterea lor este limitată în secolul al Vl-lea de către guvernatorii 
de provincii. Ei vor dispare în secolul al VH-lea. 

modificări substanţiale: Justinian se considera slujitorul şi executantul voii lui Dumnezeu, iar 
Imperiul ca instrument al planului divin privind lumea. Imperiul era plasat sub semnul Sfintei Cruci, 
iar misiunea sa era prezervarea şi răspândirea creştinismului printre oameni. Interesul lui Justinian 
pentru lucrarea misionară, contribuţia sa decisivă la opera caritativă a Bisericii, donaţiile făcute 
Bisericii, nu trebuie minimalizate sau uitate, evidenţiind sinceritatea credinţei sale şi interesul real 
pentru teologie. Codul său de legi începea cu o adevărată mărturisire de credinţă în Hristos şi în 
Sfânta Treime, iar pe Sfânta Masă a bisericii Sfânta Sofia erau gravate cuvintele: «Ceea ce este al 
Tău, ceea ce este primit de Tine, îţi este oferit de Justinian şi Teodora» 205 . Cuvintele era expresia 
conştiinţei şi credinţei împăratului. 

Din păcate sunt unii istorici care văd în acesta viziune a lui Justinian mai degrabă o expresie a 
cezaropapismului său, adică subordonarea Bisericii Statului 206 . Alţii însă, văd în Justinian 
inventatorul «simfoniei», adică a teoriei autentic ortodoxe a raportului dintre Biserică şi Stat 207 . 
Chiar dacă în teorie şi chiar în practică a dorit plasarea creştinismului în centrul activităţii Statului, 
împăratul a uitat Biserica. Cuvântul «Biserică» apare adesea în scrierile lui Justinian, definind 
misiunea unui împărat credincios, «păstrător al credinţei creştine şi apărător al Sfintei Biserici 
Universale şi Apostolice împotriva dezordinei», dar situaţia reală era puţin diferită fată de aceste 

• . 208 

cuvinte . 

In conştiinţa creştinilor, Biserica a fost de la început o comunitate nouă, noul popor al lui 
Dumnezeu, edificat pe Taina Botezului. Această naştere atribuia vieţii creştine o nouă dimensiune: îl 
introducea pe primitor în împărăţia care nu era din această lume şi îi dădea acces la „viaţa veşnică", 
fără însă a pierde calitatea de cetăţean al acestei lumi 209 . Altfel spus nu numai persecuţiile au pus 
Biserica în afara lumii, dar şi alteritatea fiinţei sale. în secolul al IV-lea, frontiera dintre Biserică şi 
lume era transparentă. Mulţi ezitau să primească Botezul, având conştiinţa „rupturii" pe care o 
antrena acesta Taină. De exemplu Sfântul Vasile cel Mare a fost botezat la o vârstă adultă, iar Sfântul 
Ioan Gură de Aur critica pe cei care întârziau să se boteze. în secolul al V-lea limita exterioară dintre 
Biserică şi lume începe să dispară; comunitatea creştină tinde din ce în ce mai mult spre o 
coincidenţa cu societatea bizantină în totalitatea sa. Cu toate acestea, în învăţătura şi conştiinţa 
Bisericii, principiul era mai puţin intact: în calitate de comunitate care nu „este din această lume", 
Biserica este deci distinctă de orice comunitate „naturală". Chiar dacă metodele de predicare sau de 
acţiune printre oameni au înregistrat unele modificări, chiar dacă slujbele s-au dezvoltat şi au căpătat 
un aspect solemn sau dacă Biserica a pătruns în diferitele sfere ale vieţii umane, ea rămânea în esenţă 
ceea ce trebuia să fie: adunarea poporului lui Dunmnezeu, care mărturisea înainte de toate împărăţia 
Lui. Până astăzi rugăciunea euharistică păstrează inspiraţia eshatologică de la început, iar la fiecare 
Liturghie, Biserica mărturiseşte ce „ea nu este din acesta lume" şi că „aparţine vieţii viitoare". 
Coincidenţa dintre comunitatea sacramentală şi cea naturală a antrenat după creştinarea Imperiului o 
deplasare a frontierei dintre Biserică şi lume. Limita exterioară separa pe creştini de păgâni, ori acum 
ea devine interioară şi străbate conştiinţele creştinilor. Aparţinând atât lumii cât şi Bisericii, creştinul 
trebuia să recunoască diferenţa lor ontologică. în timp ce efortul său este îndreptat spre iluminarea 
vieţii sale de învăţătura lui Hristos, el ştie că împărăţia lui Dumnezeu, bucuria vieţii veşnice în 
Hristos, nu este din acesta lume. Acesta bucurie este experimentată de fiecare creştin la Sfânta 
Liturghie, când în momentul frângerii pâinii este proclamată „moartea Domnului şi este mărturisită 
învierea Sa". Astfel, Biserica în ansamblul ei reprezintă taina împărăţiei lui Dumnezeu, anticiparea 

victoriei sale, fiind totodată liberă şi distictă de lume. Toate eforturile teologilor din secolele IV- V 
vizau tocmai conservarea în interiorul comunităţii ecleziale a conştiinţei coexistenţei celor două 
planuri în viaţa creştină. Aceste eforturi explică de altfel complexitatea ritualului liturgic şi accentul 
tot mai mare pus pe caracterul „redutabil" al Sfintelor Taine, ca manifestare vizibilă a unei realităţi 
cereşti invizibile. Prin rugăciune, Liturghie sau asceză, Biserica lupta împotriva unor tendinţe de 
transformare a creştinismului într-o religie naturală, solidară în întregime cu această lume. 

In aceasta constă poate neînţelegerea dintre Biserică şi Imperiu. Statul roman putea adopta, 
fără prea mari probleme, învăţătura despre Dumnezeu şi despre Hristos, făcând din aceasta doctrina 
religioasă oficială; putea elimina păgânismul sau până la un punct creştina propriile legi. Numai că 
Imperiul nu putea recunoaşte Biserica drept o comunitate distinctă, independentă de lume. 
Absolutismul religios al Statului roman şi faptul că împăratul se considera reprezentantul lui 
Dumnezeu pe pământ erau piedici serioase în schimbarea de atitudine 210 . Cu cât dimensiunile 
Bisericii coincideau cu cele ale Imperiului, cu atât frontierele exterioare erau eliminate, în conştiinţa 
Statului apărând ideea unei identităţi perfecte de autoritate, de origine divină. După abolirea 
păgânismului, împăraţii au renunţat la funcţiile sacre sau sacerdotale pe care le exersau în vremea 
Romei antice, iar autoritatea sacramentală, doctrinară sau pastorală a ierarhiei bisericeşti nu a fost 
limitată. Statul proteja ierarhia, confirma doctrina Bisericii aşa cum fusese ea stabilită la Sinoadele 
Ecumenice, numai că problema relaţiei dintre Biserică şi Statul bizantin a fost cu timpul înlocuită de 
cea a relaţiei dintre autoritatea seculară şi ierarhie 211 . în conştiinţa imperială, Biserica se confunda cu 
lumea, lumea fiind creştină două principii complementare fiind necesare existenţei şi organizării 
sale: împăratul şi preotul. In literatura bizantină din această perioadă apărea comparaţia raportului 
dintre Biserică şi Stat ca cea dintre suflet şi trup; Statul conceput ca un trup animat de prezenţa în el a 
Bisericii, sufletul său 212 . 

Această concepţie era diferită de cea din perioada Bisericii primare. Atunci Biserica era un 
trup, un organism viu, un popor nou, ireductibil unei comunităţi naturale. Chiar dacă toţi oamenii 
erau chemaţi să facă parte din acest corp şi puteau deveni membrii săi, lumea nu se putea confunda 
cu Biserica pentru că în ea şi prin ea oamenii participau la o altă lume şi la o altă viaţă, care se va 
manifesta cu slavă la sfârşitul acestei lumi. In realitate Imperiul, în calitatea sa de moştenitor 
ideologic al păgânismului, vedea în Stat singura formă de comunitate orânduită de Dumnezeu şi care 
îmbrăţişa toate domeniile vieţii umane. Singura diferenţă între acest model şi cel al teocraţie păgâne 
era că Imperiul, prin alegerea împăratului, a putut afla pe adevăratul Dumnezeu şi religia sa creştină. 
Hristos a dat preoţilor puterea de a ierta, vindeca, sfinţi şi învăţa, iar Statul trebuia să le dea acestora 
onoruri deosebite, căci de rugăciunile lor depindea prosperitatea Imperiului. în conştiinţa primelor 
secole la Bizanţ, Biserica era asimilată ierarhiei, dogmelor, slujbelor divine, dar funcţia ei era 
deţinută de Stat. Problema raportului dintre Biserică şi Stat nu se punea încă, deoarece totul se 
reducea la relaţii în sânul aceluiaşi Stat, între puterea seculară şi cea spirituală. Legislaţia şi politica 
religioasă a lui Justinian va aduce însă un răspuns acestei situaţii. 



210 Vezi punctul de vedere Adrian GABOR, art. cit., p. 195- 197 

211 în Omilia 23 a Sfântului Ioan Gură de Aur, se făcea o distincţie clară între putere, care este de origine divină, şi 
funcţia ei, care este de natură umană. în ceea ce priveşte relaţiile dintre Biserică şi Stat, Sfântul Ioan Gură de Aur 
vorbeşte despre ascendentul pe care puterea spirituală o are asupra puterii temporale. în acest sens el a luat atitudine mai 
ales în timpul revoltei declanşate la Antiohia în 387. Vezi J.Ch. BAUR, Der heilige Johannes Chiysostomos und seine 
Zeit, 2, Munchen, 1930, p.12-20. 

212 A. SCHMEMNN, Op.cit.p.174. 

Simfonia bizantină 



Soluţia propusă de Justinian este cunoscută în istorie sub numele de „simfonie". Iniţiativa sa 
este foarte bine exprimată în Novela a Vi-a: „Sacerdoţiul şi Imperiul (sacerdotium şi Imperium), sunt 
două daruri preţioase pe care Dumnezeu le-a lăsat oamenilor din dragostea Sa nemărginită. 
Sacerdoţiul priveşte lucrurile divine; Imperiul conduce lucrurile muritoare şi le guvernează; şi unul şi 
celălalt, provin din acelaşi principiu, dirijând cursul vieţii umane" 213 . La rândul său Imperiul prelua 
asupra lui grija păstrării dogmelor bisericeşti şi a demnităţii sacerdotale. Clerul, în armonie cu 
Imperiul, orienta întreaga viaţă publică spre Dumnezeu. 

Această teorie putea fi foarte bună numai că Biserica învăţa că lumea avea două valori 
absolute: Dumnezeu şi omul, restul inclusiv Statul fiind limitat prin natură, datorită apartenenţei 
exclusive la lume. Statul, prin natura sa era limitat, nu putea reprezenta o valoare absolută. De aceea 
creştinii au suferit şi s-au jertfit atunci când au refuzat să recunoască Statului dreptul de a supune pe 
om. Idealul creştin nu era de a uni Biserica cu Statul, ci dimpotrivă de a face o distincţie între ele. 
Statul este creştin numai în măsura în care nu are pretenţia de a fi totul pentru om, în măsura în care 
renunţă a determina în chip exclusiv viaţa omului. Teoria lui Justinian dorea să se impună în 
mentalitatea teocratică a Imperiului păgân, pentru care Statul era forma sacră şi absolută a lumii, 
sensul său, justificarea sa. Nu putem vorbi deci de subordonarea Bisericii Statului, deoarece orice 
subordonare presupune două subiecte distincte, în timp ce pentru modelul teocratic nimic nu poate fi 
în afara Statului: religia prin fiinţa sa este o funcţie statală. 

„Binele Bisericii constituie forţa Imperiului", aceste cuvine ale lui Justinian reprezintă cheia 
teoriei sale 214 . El acceptă distincţia dintre autoritatea imperială şi cea spirituală, considerându-o pe 
aceasta din urmă drept purtătoare de adevăr. El admitea că Imperiul şi sacerdoţiul au funcţii diferite, 
dar totul este subordonat binelui Imperiului, puterii şi prosperităţii sale, ca valoare ultimă şi absolută. 
Chiar şi dragostea lui Justinian pentru monahism, demonstrată prin înfiinţarea a zeci de mănăstiri pe 
întreg teritoriul Imperiului, avea drept sursă acest absolutism religios. „Dacă aceşti sfinţi îl roagă pe 
Dumnezeu pentru prosperitatea Imperiului, cu mâini pure şi suflete ferite de păcate, înseamnă că 
armatele noastre vor fi victorioase iar oraşele bine administrate" 215 . 



Politica de reconciliere cu Roma şi ruptura cu Orientul 



în vremea lui Justinian asistăm la noi conflicte de ordin religios. Chiar dacă a fost ultimul 
împărat roman de pe tronul Imperiului bizantin, el a fost şi un domn creştin, un suveran conştient de 
originea divină a puterii sale. Noţiunea de Imperius Romanus se confundă cu cea de ecumenicitate 
creştină, iar victoria religiei creştine peste tot pământul nu avea mai puţină valoare ca cea a 
restaurării puterii romane. Justinian considera că prima îndatorire a unui suveran era "de a păstra 
intactă puritatea credinţei creştine, de a o apăra împotriva oricărei perturbări, de a sprijini Biserica 
Ortodoxă şi Apostolică" amintindu-şi că "pioşii şi dreptcredincioşii împăraţi care l-au precedat, 
aveau ca scop extirparea ereziilor şi menţinerea păcii în Sfânta Biserică a lui Dumnezeu". 



213 M. BERANGER fils, Les novelles de l'Empereur Justinian , Metz, 1811, t. 1, p. 129-131. 

214 A. SCHMEMANN, Op.cit.p. 176. 

Novela 133, XVI, Despre viaţa călugărilor, capitolul V. 

Urmând această direcţie, Justinian dăduse încă din anii 527-528 legi severe împotriva 
ereticilor şi închisese templele lui Isis şi Amon din Egipt 216 . în anii următori va lua şi alte măsuri 
împotriva cultelor păgâne 217 şi a evreilor cărora le va cere să folosească în cultul lor textul în limba 
greacă a Septuagintei 218 . în anul 529, Justinian ordonă închiderea Universităţii din Atena un ultim 
refugiu al păgânismului. Prin această atitudine Justinian nu făcea altceva decât să se înscrie liniei 
antipăgâne adoptată de Teodosie I, însă prin inversare şi radicalizare îşi apropria atitudinea lui Iulian: 
învăţământul trebuia pe viitor să se situeze în cadrul unei doctrine oficiale definită de Biserică, 
împăratul având îndatorirea ca ea să fie respectată 219 . 

Justinian a precizat şi graniţele dintre legea laică (civilă) şi cea monahală, mergând atât de 
departe încât a adus corecturi şi hotărârilor Sinoadelor 220 . Toată această legislaţie avea la bază 
obligativitatea călugărilor de a rămâne fideli votului dat lui Dumnezeu. Cel care abandonează 
mănăstirea trebuie adus înapoi cu forţa şi dacă pleacă din nou, este trimis în armată, fără să poată 
beneficia de bunurile şi de situaţia sa juridică anterioară. în anul 529 a luat măsuri şi împotriva unor 
aristocraţi şi a altor persoane, care se făceau vinovate de practicarea în secret a riturilor păgâne. Dacă 
refuzau să se iniţieze în doctrina creştină şi să se boteze, erau exilaţi şi li se confiscau toate bunurile. 

în ceea ce priveşte arianismul putem spune că mai dăinuia la vremea aceea în Africa, Italia şi 
Spania, regiuni ocupate de vandali, ostrogoţi şi vizigoţi 221 . în lupta sa pentru apărarea Ortodoxiei 
împăratul Iustin I i-a forţat pe arieni să treacă la credinţa ortodoxă, confîscându-le averile şi 
bisericile 222 . Aceasta 1-a determinat pe regele Teodoric cel Mare al ostrogoţilor să protesteze la 
Contantinopol, unde 1-a trimis pe papa Ioan I (523-526), în anul 526. Din delegaţia papală mai făceau 
parte 4 senatori şi epicopul Ecclesius al Ravennei. Misiunea era de a cere împăratului ridicarea 
sancţiunilor dictate împotriva arienilor. Misiunea ambasadei s-a soldat cu un eşec, la întoarcere papa 
fiind închis, iar Teodoric a conficat bisericile creştinilor ortodocşi din Ravenna, dându-le arienilor 223 . 
Victoriile militare ale lui Justinian au creat premisele restaurării Ortodoxiei, după cucerirea Italiei în 
anul 554, împăratul dând aşa-numita Pragmatica sanctio, prin care se restabilea autoritatea bizantină 



216 Jupiter Amon continua să persiste mai Ies în oracole, dar avea şi unele temple, îndeosebi în unele oaze mai izolate, 
cum ar fi cea din Audjila, în deşertul din Sudul Cirenaicii. Justinian a închis templul şi 1-a transformat într-o biserică 
creştină cu hramul Sfânta Măria. Cultul zeiţei Isis se menţinea de asemenea în insula Filos, dar Narses, guvernatorul 
miliar al Tebaidei a închis templul acesteia în 540. Acest sanctuar a fost transformat şi el în locaş creştin. 

217 împăratul a căutat să distrugă complet cultul păgân. Ca măsuri speciale împotriva păgânilor a dat 2 ordonanţe, prin 
care se urmărea nimicirea elenismului. Guvernatorii din Constantinopol trebuiau să cerceteze şi să descopere practicile 
cultice păgâne, ca astfel să înlăture toate nelegiuirile religiei păgâne. Nimeni nu avea voie să sacrifice zeilor sau să 
îndeplinească ceva din riturile păgâne, în caz contrar cel în cauză riscând pedeapsa cu moartea. Vezi Pr. Vasile Gh. 
SIBIESCU, împăratul Justinian I şi ereziile, teză de doctorat, Bucureşti, 1938, p. 183. 

218 Justinian I a avut o atitudine ostilă faţă de toţi cei care nu erau creştini. Astfel, prin edictul din 527 el îi punea pe 
acelaşi plan pe iudei, pe samarineni şi pe elini. Din punct de vedere al drepturilor civile, ei erau consideraţi cetăţeni de 
categoria a doua, deci inferiori creştinilor: ei nu puteau fi martori împotriva creştinilor, nu puteau să aibă servitori din 
rândul creştinilor botezaţi şi nici dintre catehumeni. Vezi R.P.J. PARGOIRE, L'Eglise byzantine de 527 ă 847, Paris, 
1923, p. 14. 

219 Asupra Şcolii filozofice păgâne din Atena vezi E. GIBBON, Histoire du declin et de la chute de l'Empire Romain, voi 
I, trad. în franceză de M. GUIZOT, Paris, 1983, p. 73-77 '. S-a crezut că motivul închiderii acestei şcoli era faptul că avea 
multe averi, care au trecut prin aceată decizie în proprietatea Statului. Nu trebuie uitat însă faptul că Iustinian urmărea un 
ideal: unirea politică şi religioasă a Imperiului. Pentru el adevărata Filozofie era cea creştină, a Sfinţilor Părinţi, 
închiderea şcolii filozofice din Atena şi alungarea profesorilor ei, a însemnat distrugerea ultimei fortăreţe a elenismului 
din Imperiul bizantin. 

220 în iniţiativele legislative ale lui Justinian, monahismul ocupa un loc de frunte. Novelele lui conţin dispoziţii detaliate 
privitoare la înfiinţarea, organizarea, averea şi viaţa mănăstirilor. în vremea lui Justinian era nevoie de o reglementare, 
pentru că de la Sinodul de la Calcedon din 451, nu se mai dăduse nici un canon pentru a pune rânduială în viaţa 
monahală. Chiar şi sinodul de la Calcedon stabilise numai principii generale. Vezi Arhid. Prof. I.N. FLOCA, Canoanele 
Bisericii Ortodoxe (note şi comentarii), Sibiu, 1992, p. 78-97. 

221 Toţi aceştia erau arieni. 

222 L. DUCHESNE, L 'Eglise au VI e siecle, Paris, 1925, p. 75 şi 133. 
223 IBIDEM,p. 140. 

asupra provinciilor italiene 224 . Astfel se restabileau şi drepturile Bisericii Ortodoxe, Pragmatica 
sanctio, având înscrise atât legi civile cât şi măsuri de ordin religios: erau recunoscute donaţiile 
făcute Bisericii Ortodoxe, fie de unii regi goţi, fie de împărăteasa Teodora sau de Senatul roman. De 
asemenea, erau retrocedate ortodocşilor toate imobilele, mai ales biserici, confiscate de regii 
ostrogoţi de la Teodoric până la Totila 225 . 

încă din momentul în care pe tronul Bizanţului se mai afla Iustin I, Justinian se gândea să 
introducă în politica sa religioasă o reconciliere cu Roma. Gândul său era expresia unui proiect mai 
amplu: restaurarea Imperiului din Occident. In haosul care domnea atunci în Occident singura 
legătură dintre Bizanţ şi tradiţia romană era papa. Autoritatea sa era de necontestat printre barbarii 
germani, deşi aceştia erau arieni din momentul în care Ulfîla îi botezase pe goţi în secolul al IV-lea. 
Justinian miza pe papalitate pentru restaurarea puterii sale în Occident, în timp ce clerul roman 
rămânea fidel papei Leon şi Sinodului de la Calcedon. Numai că atunci când Justinian ajunge pe tron 
în 527, situaţia în Orient era diametral opusă faţă de cea din Occident. In Egipt, Biserica era în 
întregime în mâinile monofiziţilor, iar în alte provincii adepţii Henotikonului sau monofiziţii 
moderaţi făceau legea. Biserica Antiohiei avea în frunte pe Sever, „creierul" teologiei monofizite. 
Iustin şi Justinian au încercat mai întâi să constrângă episcopatul Imperiului să revină la credinţa de 
la Calcedon, dar noii episcopi numiţi şi consacraţi la Constantinopol, trebuiau să facă apel la forţele 
de ordine pentru a-şi ocupa scaunele. Agitaţia era tot mai mare şi printre credincioşi, numai Palestina 
rămânând acum ortodoxă. In Siria, la Edesa, nu departe de frontiera cu Persia, precum şi în regiunile 
îndepărtate ale Asiei Mici, ierarhia calcedoniană se instala în forţă. Pentru Egipt nimeni nu îndrăznea 
să-1 atace pe Sever al Antiohiei şi pe alţi conducători monofiziţi care-şi găsiseră refugiul aici. 

In 531, Justinian schimbă în mod radical politica sa: el abandonează recurgeera la forţă în 
schimbul unei politici de compromis. Mulţi istorici pun acesta schimbare de atitudine pe influenţa 
exercitată asupra împăratului de către Teodora, care nu ezita să-i ajute pe cei acuzaţi de erezie. Alţi 
istorici vorbesc de o repartizare a rolurilor între soţ şi soţie: susţinerea Ortodoxiei de către Justinian 
şi a monofiziţilor de către Teodora ar fi fost de fapt o manevră politică destinată prezervării unităţii 
Imperiului, permiţând celor două curente să se sprijine pe puterea imperială 226 . Cu toate acestea 
Justinian nu putea ignora ameninţările impuse de această divizare religioasă, în spatele căreia stătea 
separatismul de tip naţionalist. 

Astfel problema religioasă cea mai delicată rămânea acum, aceea a monofiziţilor, Justinian 
datorită influenţei deosebite a Teodorei având o poziţie şovăielnică şi oscilantă. Până în 536 el se 
dovedeşte îngăduitor faţă de monofiziţi, de această atitudine beneficiind mulţi episcopi monofiziţi, 
printre care Severus, fostul patriarh al Antiohiei, readus din exil. Justinian organizează o întrunire 
între 6 calcedoneni şi 6 monofiziţi moderaţi, care elaborează o formulă de credinţă, pe care împăratul 
o promulgă în 533 şi pentru care obţine şi aprobarea papei Ioan al II-lea în 534. In această formulă de 
credinţă nu se vorbea de o singură fire sau de două firi în persoana lui Iisus Hristos, ci doar de 
Mântuitorul, care S-a întrupat, S-a făcut om, a fost răstignit şi este una dintre cele trei Persoane ale 



224 Pr. V. SIBIESCU, Op.cit., p. 159. 
225 IBIDEM. 



226 Istoricul Evagrie Scolasticul ne relatează că Justinian era de partea celor ce susţineau două naturi în Hristos, iar 
Teodora de partea celor ce susţineau o singură natură. Acest lucru nu excludea bunele raporturi dintre ei, căci spune 
Evagrie "în problemele de credinţă uneori părinţii se deosebesc de copii, bărbaţii de soţiile lor". El presupune chiar că ar 
fi fost între ei o învoială secretă în acest sens, dar tot el adaugă că "ceea ce este sigur este faptul că ei nu au cedat 
niciodată unul pentru altul în această privinţă: Justinian a apărat întotdeauna Sinodul de la Calcedon, în timp ce Teodora 
a protejat mereu pe monofiziţi". Vezi EVAGRIE SCOLASTICUL, Istoria Bisericească. Prescurtare după Istoria 
bisericeacă de Filostorgiu şi Teodor Citeţul, trad. Iosif GHEORGHIAN, Bucureşti, 1899, p. 130-131 şi P.G, 82,2, col. 
2720-2721. Tot în legătură cu aceasta mai pot fi consultaţi: L. DUCHESNE, Op.cit., p. 80-81; Ch. DIEHL, Justinian et la 
civilisation byzantine au Vl-e siecle, Paris, 1900, p. 65-71. Datorită sprijinului pe care 1-a acordat monofiziţilor, Teodora 
s-a bucurat de o deosebită cinstire din partea acestora. Vezi, A. A. VASILIEV, Histoire de V Empire Byzantin, voi. I, 
Paris, 1901, p. 199. 

Sfintei Treimi, de o fiinţă cu ele. Această formulă nu a satisfăcut nici pe calcedoneni, nici pe 
monofiziţii moderaţi, aşa că în 536 vine la Constantinopol papa Agapit, succesorul lui Ioan al II-lea 
şi îl convinge pe Justinian să renunţe la formula adoptată deoarece nu era ortodoxă. Patriarhul Antim, 
care fusese unul dintre autorii formulei, este depus din scaun şi reîncepe persecuţia împotriva 
monofiziţilor. 

Cu timpul însă, prigoana a slăbit, iar monofiziţii au făcut noi progrese, mai ales datorită 
influenţei pe care o capătă nişte călugări învăţaţi, Domeţian şi Teodor Askidas, partizani ai 
origenismului (în lucrarea lui Origen, Despre principii, erau strecurate unele greşeli dogmatice: 
preexistenta sufletelor, Fiul subordonat Tatălui, la sfârşitul veacurilor păcătoşii de toate categoriile, 
implicit diavolul, datorită marii bunătăţi a lui Dumnezeu vor învia cu trupuri eterice şi vor fi 
restabiliţi în starea iniţială de nevinovăţie), pe lângă Teodora şi împărat. In 543 se ţine însă un sinod 
local la Constantinopol, prin care erau condamnate nouă propoziţii din scrierile lui Origen, iar 
numele său era trecut printre eretici 227 . Indignat de aceste hotărâri, Teodor Askidas îndeamnă pe 
Teodora şi pe Justinian să facă o nouă încercare de a atrage cel puţin o parte a dizidentei monofizite. 
Reconcilierea era acum împiedicată de o altă problemă, anume reabilitarea la Sinodul de la Calcedon 
a lui Theodor de Mopsuestia, Teodoret de Cyrr şi Ibas de Edessa, ale căror scrieri erau considerate de 
monofiziţi impregnate de nestorianism. 

Teodor Askidas şi ceilalţi monofiziţi cu trecere la palat au reuşit să-1 convingă pe Justinian să 
dea în 544 un edict teologic, «în trei capitole», prin care se condamnau unele lucrări ale lui Ibas de 
Edessa, Teodoret de Cyrr (Scrierile acestuia împotriva lui Chirii al Alexandriei şi contra Sinodului de 
la Efes) precum şi opera lui Theodor de Mopsuestia. Patriarhii şi majoritatea ierarhilor răsăriteni s-au 
opus dorinţei împăratului, în schimb în Occident edictul a fost privit, în general defavorabil. 

Papa Vigilius, cunoscut şi prin corespondenţa purtată cu episcopul Valentinian al Tomisului, 
a fost adus cu forţa la Constantinopol în 547 şi "convins" de împăratul Justinian şi de Teodora să 
adere la semnarea "celor trei capitole", ceea ce Vigilius a şi făcut. Ecoul produs în Occident a fost 
negativ, ceea ce 1-a determinat pe Vigilius să retracteze cele afirmate mai înainte. In vara anului 551, 
Justinian îndemnat de Theodor Askidas publică un nou edict, cunoscut sub numele de "Mărturisirea 
de credinţă a împăratului Justinian împotriva celor trei capitole". Noul edict provoacă o confuzie şi 
mai mare îngreunând împăcarea, lucru sesizat şi de împărat, ce va convoca în 553 al V-lea Sinod 
Ecumenic. Papa Vigiliu, invitat special să se prezinte la Sinod, motivând că este bolnav şi că va 
răspunde în scris, trimite un memoriu numit Constitutum, prin care exceptând un număr mai mare 
din scrierile lui Teodor de Mopsuestia, declară "cele 3 capitole" ortodoxe, ameninţând cu anatema pe 
oricine le va condamna. Participanţii la acest Sinod nu au ţinut seama de protestul papii şi au 
condamnat "cele 3 capitole", iar Arie, Macedonie, Nestorie, Eutihie sau Origen au fost din nou 
anatematizaţi. Până la urmă şi papa a acceptat hotărârile Sinodului. Credincioşii din Milan, ca şi 
episcopii şi clericii din Nordul Italiei, Istria, Veneţia, Dalmaţia, Galia şi Africa au refuzat să intre în 
legătură cu papa care a urmat lui Vigiliu, Pelagiu, care fusese de acord şi el cu hotărârile Sinodului V 
Ecumenic. Opoziţia episcopilor din Veneţia şi Istria contra Sinodului de la Constantinopol din 553 
este cunoscută sub numele de schisma istro-veneţiană, şi a durat până în 607, când episcopii 
veneţieni şi istrieni s-au împăcat cu Roma. 



E.A. CLARK, The Origenist Controversy. The cultural construction of an Early Christian debate, Princeton, 1972; 
J.F. DECHOW, Dogma and Mysticism in Early Christianity. Epiphanius ofCcyprus and the Legacy of Origen, Louvain, 
1988; Teodor M. POPESCU, Denaturarea istoriei lui Origen, în B.O.R., an XLIV (1926), nr. 5-12, p. 246-247; Pr. Isidor 
TODOPvAN, Poate fi considerat Origen eretic?, în M.A., an IV (1959), nr. 7-8, p. 541-542. 

Moştenirea lui Justinian 

Ultimii ani din viaţa lui Justinian au fost plini de amărăciune. După moartea Teodorei, erorile 
politicii generale şi viciile administrative au dus la o slăbire a autorităţii imperiale. Cu toate 
neajunsurile interne sau cele de ordin religios şi politic, inerente unei perioade zbuciumate şi cu toate 
că multe din recuceririle teritoriale nu au putut dura prea mult, domnia sa reprezintă o culme de 
realizări. Domnia sa nu a însemnat, aşa cum el şi-ar fi dorit, începutul unei ere noi, ci sfârşitul unei 
epoci muribunde. Nu i-a fost dat lui Justinian să renoveze Imperiul. El a reuşit numai să-1 restaureze 
în exterior şi aceasta pentru scurtă vreme, dar în interior statul roman târziu îmbătrânit, nu a putut fi 
regenerat. De aceea, nici realizările externe nu au putut dura, fiindcă nu au avut o bază solidă. 
Insuccesele lui Justinian se datoresc planurilor sale prea ambiţioase, precum şi vremurilor destul de 
vitrige , în care i-a fost dat să încerce împlinirea lor. 

Un aspect important al domniei lui Justinian a fost însă implicarea sa în problemele de ordin 
religios. Atât împăratul cât şi împărăteasa Teodora au considerat problemele hristologice drept 
esenţiale pentru binele spiritual al societăţii şi pentru propria lor mântuire. Măsurile coercitive pe 
care Justinian le-a considerat necesare pentru unii opozanţi ai politicii sale, erau de fapt expresia a 
ceea ce el considera a fi responsabilitatea unui împărat creştin: a răsplăti virtuţile şi a corecta 
greşelile supuşilor. El nu se considera infailibil şi de aceea adesea schimba tactica. El a acceptat în 
mod indubitabil conceptul tradiţional creştin conform căruia episcopii adunaţi în sinod erau 
martorii Adevărului. Cel mai bun indiciu al angajamentului personal al lui Justinian în problemele 
religioase a fost atitudinea sa bruscă, spre sfârşitul vieţii, impunând Bisericii învăţătura greşită a 
aftarodochetismului 228 . Demersul său nu avea nici o raţiune politică. 

Justinian moare pe 14 noiembrie 565, lăsând Imperiul într-un apogeu destul de fragil. 

Situaţia Imperiului bizantin sub urmaşii lui Justinian 



După dispariţia împăratului Justinian, elementele de descompunere ale Imperiului şi-au făcut 
apariţia din ce în ce mai mult. între anii 565 şi 610 vom asista la multe situaţii critice. Succesorii 
imediaţi ai lui Justinian au fost: Iustin al II-lea cel Tânăr (565-578), Tiberiu al II-lea (578-582), 
Mauriciu (582-602) şi Focas (602-610). 

In această perioadă situaţia internă a Imperiului bizantin a fost dominată de grave probleme 
de ordin financiar. Moartea lui Justinian fusese de altfel urmată de o reacţie violentă împotriva 
absolutismului imperial la Constantinopol, unde diferitele facţiuni precum verzii sau albaştrii 
tulburau oraşul sau în provincii acolo unde nobilimea era destul de agitată. Toate acestea, la care se 
adaugă şi politica dictatorială a lui Focas şi-au găsit o rezolvarea în momentul în care pe tronul 
Imperiului bizantin a ajuns în 610 fiul exarhului Cartaginei, Heraclius, domnia sa marcând practic 
începutul epocii bizantine. 



J " 8 Aftarodochetismul era o învăţătură susţinută de unii monofiziţi, care afirmau că trupul lui Iisus era incoruptibil 
(aftartos) dinainte de învierea Sa , viaţa Sa pământească fiind diferită de cea celorlalţi oameni. 

Politica externă 



Pe plan extern, împăraţii acestei perioade abandonează politica occidentală, Italia fiind 
aproape în întregime cucerită de lombarzi. Roma este abandonată, ultimul ajutor fiind găsit în 
energia papei Grigorie cel Mare (590-604). Pentru a salva câte ceva, Mauriciu a creat un exarhat la 
Ravenna, un altul în Africa la Cartagina, în care puterea militară şi cea civilă erau reunite în mâinile 
unei singure persoane, exarhul (reprezentantul puterii imperiale în cazuri speciale). Practic Imperiul 
bizantin era ameninţat din trei direcţii: Spania - un spaţiu destul de îndepărtat, Italia - ameninţată de 
invazia lombardă şi Balcanii - unde slavii, avarii şi bulgarii ameninţau însăşi viaţa Imperiului. 

In această situaţie, din Peninsula Iberică care se găsea acum încă în mână bizantinilor, 
Imperiul a pierdut între 571-572 Cordoba, iar ceva mai târziu în 629 a fost cucerită definitiv de 
vizigoţi. Fără a intra în detalii vom mai spune că influenţa bizantină asupra culturii vizigote nu a fost 
neglijabilă 229 . 



Bizanţul şi Italia 



în ceea ce priveşte Italia, rezistenţa bizantină a fost deosebit de slabă, pentru că efortul 
principal al Imperiului era îndreptat acum către Orient şi Balcani. Populaţia care îşi revenise cu greu 
după recucerirea bizantină, era acum nevoită să facă faţă unei fiscalităţi excesive, unui sistem de 
spoliere discutabil, astfel încât venirea lombarzilor era privită cu bunăvoinţă. In patru ani lombarzii 
vor stăpâni o mare parte a Peninsulei cu excepţia litoralului şi a lagunei; în mai puţin de zece ani ei 
reuşind să se organizeze în principate. Noul context permitea Bizanţului să mai deţină o parte 
importantă a Italiei de Sud: Sicilia 230 , Calabria, regiunea de coastă care înconjura oraşele Neapole şi 
Amalfi 231 . în această perioadă, papa Grigorie cel Mare a reprezentat factorul de rezistenţă împotriva 
lombarzilor, păgâni în marea lor majoritate şi a căror aristocraţie era ariană. Prestigiul moral al 
scaunului său era recunoscut în întreg Occidentul creştin. Corespondenţa sa conţine numeroase 
scrisori adresate episcopilor africani, îndeosebi în problema donatistă, vechea schismă de la începutul 
secolului al IV-lea, care continua să reprezinte un factor provocator în Biserică 232 . în acea vreme, în 
care o bună parte a Occidentului era în mâna regatelor «barbare», legăturile acestora cu Biserica erau 
în mod evident prioritare pe agenda de lucru a papei. De aceea, grija lui Grigore cel Mare era puterea 
lombardă în Italia: asistăm acum la o ocupare brutală a pământurilor tradiţional romane de către regii 
şi ducii de neam germanic, arieni, care nu numai că atacau în mod direct armatele exarhatului 
imperial de la Ravenna, dar se opuneau şi autorităţii spirituale a papei. Exprimându-şi frustrarea, 
papa Grigorie scria la un moment dat unui prieten de-al său de la Constantinopol: «Eu nu am fost 
făcut episcop de către romani, ci de lombarzi» 233 . De altfel, el compara Roma cu un vultur care şi-a 
pierdut penele. Acest patriotism roman a lui Grigorie, justifică ataşamentul său politic faţă de 
Imperiul bizantin. în scrisorile adresate lui Mauriciu, el se numea «nevrednicul tău servitor» 



229 Jacques BROSSE, Histoire de la chretiente ...p. 101-124. 

// cristianesimo in Sicilia dalie origini a Gregorio Magno, Atti del Convegno di Studi (Catalalnisetta, 28-29 
octombrie), 1985. 
231 Alain DUCELLIER, Byzance et le monde..., p. 91. 

J.L. MAIER, Le dossiier du donatisme, I: Des origines a la mort de Constance (303-361); II: De Julien V Apostat a 

(indignus pietatis vestrae famulus), iar influenţa mare pe care el o avea în Occident, mai mare decât 
exarhatul de Ravenna, îl determina să dea chiar decrete în numele împăratului. Acest rol jucat acum 
de papalitate în Occident, ca reprezentant imperial de facto, a servit mai târziu drept precedent 
psihologic, atunci când papii îşi vor asuma o putere civilă autonomă. Cu toate acestea, Grigorie cel 
Mare nu a fost mereu un instrument pasiv al politicii imperiale. In relaţiile sale cu lombarzii, el a 
adoptat mai degrabă o atitudine independentă. Multă vreme împăratul Mauricius şi exarhul său, 
Romanus, s-au opus tratativelor de pace cu cuceritorii. Papa însă a avut contacte cu regele lombard 
Agilulf, prin intermediul soţiei acestuia, Teodelinda, care era ortodoxă. Mauricius va condamna 
aceste iniţiative independente, Romanus îl va acuza de trădare, numai că această politică a papei va 
da până la urmă roade sub exarhii Calinicus şi Smarald, când se va încheia pacea cu lombarzii. Mai 
mult chiar, Adaloald, fiul lui Agilulf şi al Teodelindei a fost botezat în credinţa ortodoxă în 603 234 . 
Această politică pacifistă va fi continuată şi de împăratul Focas, asasinul lui Mauriciu (602), care 
trebuia să facă faţă acum unei noi invazii persane. Convergenţa politică dintre papă şi noul împărat 
era explicabilă, dar nu justifica bucuria exprimată de Grigorie la instalarea acestui tiran. Ca răspuns 
la susţinerea papei, Focas a publicat un decret special în favoarea primatului roman, pentru acest gest 
fiind cinstit la Roma prin ridicarea în Forum a unei coloane. Acest monument se păstrează şi astăzi. 

Relaţiile care au existat în vremea lui Grigorie cel Mare, între Biserica Romei şi alte centre 
ale creştinătăţii, au arătat că papa înţelegea misiunea sa mai degrabă în termenii slujirii, decât în cei 
ai puterii. într-o scrisoare adresată arhiepiscopului Dominicus al Cartaginei, papa îi recunoştea în 
mod formal drepturile, adică independenţa administrativă a Bisericii africane. Tot papa purta o 
corespondenţa regulată cu patriarhii orientali, îndeosebi cu Evloghie al Alexandriei, Anastasie al 
Antiohiei şi chiar Kirion al Georgiei 235 . Tot din vremea lui Grigorie cel Mare nu pot fi uitate daniile 
pe care el le-a făcut mănăstirilor din Ţara Sfântă şi la Muntele Sinai. 



Raporturile cu perşii 



în Orient, războaiele reîncep atât la frontiera persană cât şi la cea dunăreană. Conflictul cu 
perşii, dezastruos pentru Imperiu sub Iustin, se va termina în condiţii avantajoase sub Mauriciu, dar 
va reîncepe în vremea lui Focas. Motivul declanşării acestui conflict, care părea pentru o bună 
perioadă încheiat, a fost nerespectarea de către Iustin a tratatului unchiului său 236 , Justinian, încheiat 
cu perşii în anul 562. De asemenea, un rol determinant 1-a mai avut şi protecţia pe care bizantinii o 
manifestau faţă de armeni, cei care tot acum se revoltaseră împotriva perşilor. Armenia avea nu 
numai o importanţă strategică pentru Imperiu, dar era şi un furnizor important de militari, care îi 
înlocuiau pe mercenarii germani plecaţi în Apus. Drept represalii la această atitudine, Chosroe I a 
invadat Syria, a pus stăpânire pe cetatea Daras situată la frontieră. Pe timpul lui Tiberiu (asociat lui 
Iustin II cu titlu de caesar, el fiind mai înainte comes excubitorum, adică comandantul gărzii 
personale a împăratului), s-a încercat încheierea unei păci cu perşii, dar pentru aceasta era nevoie de 
întărirea forţelor armate, care să-i dea prestigiul necesar să trateze cu perşii. In vederea întăririi 
forţelor sale militare, Tiberiu avea nevoie de un armistiţiu pe care-1 obţine în Mesopotamia, dar nu şi 
în Armenia. In 578, în funcţia de magister militum per Orientem este numit Mauriciu, care a repurtat 
unele victorii ce i-au permis lui Tiberiu să negocieze pentru oprirea luptelor. Condiţiile puse de el lui 
Chosroe erau generoase: în schimbul cetăţii Daras, perşii urmau să primească unele teritorii pierdute 



234 Jacques BROSSE, Op.cit., p. 123-124. 



235 M. Van ESBROECK, L 'Eglise georgienne des origines au Moyen Age, în Bedi Kartlisa, 40, 1 982, p. 186-199. 

236 Iustin al II-lea era fiul Vigilantiei, sora lui Justinian. 

precum Armenia. Tratatul era pe punctul de a fi încheiat, când Chosroe moare în 579, succesorul său 
Hormisdas, rupând negocierile. Războiul reîncepe şi va dura până la moartea lui Tiberiu în 582. 

Succesorul lui Tiberiu, Mauriciu va continua conflictul cu perşii, dar va înregistra o oarecare 
ameliorare a situaţiei. In 591, Hormisdas a fost asasinat de către satrapul Varanes din Media, iar fiul 
lui Hormisdas, Chosroe al II-lea a cerut ajutor bizantinilor pentru a-şi recăpăta tronul. Mauriciu îl 
ajută, Chosroe îşi recapătă tronul iar în schimb cedează bizantinilor oraşele Martyropolis, Daras şi 
întreaga Armenie 237 . Relaţiile cu perşii se vor înrăutăţi sub împăratul Focas, Chosroe al II-lea 
cucerind în 605 cetatea Daras şi Cezareea Capadociei. 



Situaţia din Balcani şi de la Dunărea de Jos 



Revenind la conflictele succesorilor lui Justinian nu putem trece cu vederea situaţia de la 
Dunărea de Jos sau cea din Balcani. Mai întâi, Iustin al II-lea, prin refuzul plăţii subsidiilor anuale 
kutrigurilor şi avarilor, este nevoit să facă faţă invaziilor acestora dincolo de Dunăre în 566. Un an 
mai târziu avarii au acceptat să dea ajutor lombarzilor în lupta acestora contra gepizilor, după a căror 
înfrângere vor rămâne stăpâni în întreaga Câmpie Panonică. Din acest moment drumurile avarilor 
vor fi deschise în toate direcţiile, devenind o putere de temut pentru Imperiul bizantin. Tiberiu, în 
calitatea sa de coregent, a încheiat pacea cu ei în schimbul unei sume anuale de 80.000 de solidi (364 
kg. aur). Pentru această sumă conducătorul avar Baian se obliga să întreprindă o campanie împotriva 
slavilor din Câmpia Munteană. înaintând de-a lungul Dunării, pe vechiul drum roman Singidunum- 
Novae-Durostorum, avarii au ajuns până în Dobrogea, de unde au trecut în stânga Dunării. Sclavinii, 
atacaţi pe neaşteptate, nu au opus nici o rezistenţă, recunoscând suzeranitatea lui Baian, căruia i-au şi 
predat miile de prizonieri, aduşi din provinciile din dreapta Dunării (578). în acest fel, conducătorul 
avar îşi consolida încă odată poziţia în zonă, făcând din sclavini supuşii săi. 

în anul 582 avarii au cucerit oraşul Sirmium, unde Baian îşi va instala noua sa reşedinţă. Din 
acest loc, alături de supuşii lor vor întreprinde mai multe incursiuni asupra cetăţilor de la Dunărea de 
Jos şi vor pustii teritoriile de Nord ale Imperiului, împreună cu Peninsula Balcanică, devenind 
stăpâni în zonă. Astfel, pe la anul 580 slavii s-au aşezat pe teritoriul Imperiului, foarte probabil şi în 
Dobrogea, în număr mare. în general, aşezarea lor nu a avut un caracter permanent şi nici intenţii 
paşnice, ci pentru jaf şi pradă. Se poate semnala însă tot acum un început al constituirii de aşezări 
statornice ale slavilor în Peninsula Balcanică. 

Situaţia s-a complicat pe vremea lui Mauriciu, când puternicul regat al avarilor, împreună cu 
slavii, nu se vor mai mulţumi cu simple expediţii de pradă, după care să se întoarcă în locurile de 
unde porniseră, ci se instalează permanent pe teritoriul bizantin, aşa cum o făcuseră din 580. Spre 
deosebire de germani care au plecat în alte părţi, slavii au reuşit să creeze adevărate unităţi politico- 
administrative în sânul Imperiului bizantin. Până în anul 602 armata bizantină condusă de generalul 
Priscus şi apoi de fratele împăratului, Petru, a reuşit să ţină la respect pe slavi şi să nu le permită 
instalarea în masă la Sud de Dunăre. Luptele s-au purtat în Dobrogea, în Bulgaria de astăzi, în zona 
Banatului şi chiar în Muntenia şi Oltenia. Un contemporan al acestor evenimente, Teofilact Simocata 
şi apoi Teofan Confesorul la începutul secolului al IX-lea ne oferă unele mărturii interesante despre 
evenimentele din această perioadă. Astfel, primul vorbind despre expediţiile armatei bizantine în 
Nordul Dunării (Muntenia), menţionează şi pe autohtonii de aici, care se pun în slujba armatei 
bizantine, în lupta împotriva triburilor slave, precum şi unele râuri precum Ilivakia, identificat cu 
Ialomiţa 238 . 



237 Alain DUCELLIER, Michel KAPLAN, Byzance IVe-XVe siecle, Paris, 1996, p.22. 

238 Emilian POPESCU, Istoria şi spiritualitatea. ..p.212. 

De acum înainte zonele ocupate compact de slavi vor purta numele de sclavinii, iar cele de 
populaţia romanică, romanii. Spre deosebire de avari, stăpânitorii lor, care invadau Imperiul pentru 
pradă, după care se întorceau, slavii nu vor mai pleca de aici niciodată. Lipsiţi însă de o organizare 
politică şi militară, ca şi de unitatea de care dădeau dovadă avarii, ei au reuşit totuşi să se impună 
prin numărul lor mare. In 597 ei vor aveau chiar o tentativă de cucerire a Constantinopolului, dar fără 
succes. împotriva lor împăratul Focas nu a luat nici o măsură, fie din cauza slăbiciunilor armatei, fie 
că nu-i considera un pericol pentru Imperiu. Faţă de avari acelaşi Focas le-a mărit subsidiile, crezând 
că prin acest gest putea să-i potolească. 



Conflictul dintre papa Grigorie şi Biserica de la Constantinopol 



în ciuda raporturile bune dintre papa Grigorie cel Mare şi Imperiu, între episcopul Romei şi 
cel de la Constantinopol au apărut în această perioadă unele neînţelegeri. în anul 595, papa anula în 
mod oficial condamnarea a doi clerici greci, Ioan şi Atanasie, acuzaţi de erezie de către patriarhul 
Ioan Postitorul. Mai mult decât atât papa i-a invitat pe cei doi la Roma. Cazul ilustrează faptul că 
Grigorie era conştient de pricipatus roman definit de predecesorii săi. El era gata să lărgească 
semnificaţia canoanelor sinodului de la Sardica din 343, care permiteau Romei anularea sentinţelor 
altor mitropolii şi stabilirea unor curţi de appel, din care urmau să facă parte episcopii diocezelor 
vecine. în cazul celor doi clerici menţionaţi, Grigorie a adoptat o procedură directă, cazul fiind 
judecat la Roma. Cu toate acestea el nu nega locul al doilea după Roma al episcopului de la 
Constantinopol şi înaintea Alexandriei. Această ordine, care fusese stabilită la Sinodul de la 
Constantinopol din 381, dar contestat de Leon în secolul al V-lea, apărea în scrisoarea lui Grigorie 
din 590, prin care anunţa alegerea sa 239 . Acest realism al papei cu privire la poziţia scaunului «Noii 
Rome», nu-1 va împiedica să protesteze împotriva titlului de «patriarh ecumenic» folosit de Ioan 
Postitorul. Contestat şi de predecesorul lui Grigorie, Pelagiu al II-lea în 588, titlul fusese utilizat de 
mai multe ori de către Ioan Postitorul în corespondenţa sa cu Roma din 595 cu privire la preoţii Ioan 
şi Atanasie. în scrisorile adresate patriarhului Ioan Postitorul, împăratului Mauriciu şi împărătesei 
Constantina, papa Grigorie demonstra o necunoaştere a semnificaţiei termenului de «ecumenic». 
Folosit mai înainte de către patriarhii Alexandriei, Constantinopolului şi a altor scaune, chiar şi de 
Roma, titlul de «ecumenic» (oikoumenikos) afirma o autoritate în cadrul «pământului locuit» 
(oikoumene), termen care desemna în mod practic Imperiul 240 . El era aplicat de facto numai 
patriarhului de la Constantinopol. în conştiinţa bizantină nu se punea problema negării autorităţii 
«apostolice» şi morale a vechii Rome, deoarece titlul era folosit şi în cazul episcopului de la Roma. 
Asimilarea sa la sfârşitul secolului al Vl-lea, reflecta probabil dorinţa episcopilor de la 
Constantinopol de a-şi face cunoscută influenţa „imperială" asupra rezistenţei monofizite. Cu toate 
acestea, Grigorie cel Mare a dat acestei probleme o dimensiune ecleziologică care demonstra pe de-o 
parte că folosirea excesivă a unor titluri bizantine era străină spiritului latin, iar pe de altă parte că 
existenţa unui «episcop universal» era exclusă, aici fiind inclus şi el. 

Prin traducerea incorectă a cuvântului «ecumenic» cu «universal», papa îl acuza pe patriarhul 
Ioan de un orgoliu de neiertat. «Luându-şi titlul de episcop universal» scria papa Grigorie 
împăratului, patriarhul de la Constantinopol «juca practic rolul antihristului, deoarece chiar şi 
Apostolul Petru, căruia Hristos i-a încredinţat turma Sa, nu 1-a numit niciodată episcop universal» 241 . 
El insistă asupra acestei idei, pe care o strecoară în scrisorile adresate colegilor săi, patriarhii 



Monumenta Germaniae Historica, Epistola I, 28, Berlin. 

H.G. BECK, Kirche und Theologische Literatur im Bizantinischen Reich, Munchen, 1959, p. 63-64. 
Monumenta Germaniae Historica, Epistola V, 37, Berlin. 

Anastasie al Antiohiei şi Evloghie al Alexandriei. Rezultatul a fost nefavorabil, în răspunsul său, 
Anastasie insinuând că papa a reacţionat astfel din gelozie. La rândul său, Evloghie era ceva mai 
conciliant, spunând că pentru «a-1 asculta pe Grigorie», nu va folosi pentru colegul său de la 
Constantinopol titlul de ecumenic. Mai mult decât atât pentru a place lui Grigorie, Evloghie i se 
adresa cu titlul de papă universal, care nu avea nimic excepţional, fiind folosit des pentru episcopul 
de la Roma. Cu toate acestea papa Grigorie cel Mare protesta: «...Eu vă cer să nu mai folosiţi acest 
titlu, atunci când vorbiţi de mine. Eu ştiu cine sunt, iar voi cine sunteţi. Prin rang voi sunteţi fratele 
meu, după morală părintele meu. Eu nu am dat un ordin, ci numai am indicat ce mi s-a părut necesar. 
Am spus că voi nu trebuie să folosiţi titlul de episcop universal, atât pentru mine cât şi pentru alţii. 
Onoarea mea este Biserica Universală, vigoarea unită a fraţilor mei. Ceea ce mă onorează cu 
adevărat este faptul că nimeni nu refuză onaorea ce i se cuvine. Să dispară cuvintele care pot spori 
vanitatea şi care rănesc milostenia» 242 . 

La moartea patriarhului Ioan Postitorul în 595, succesorul său a continuat să folosească titul 
de «patriarh ecumenic», iar împăratul Mauriciu va ordona papei ca subiectul să fie închis. Este greu 
de crezut că papa Grigorie a transformat concepţia autoritară a primatului, pe care o aveau 
predecesorii săi, Victor şi Ştefan, Damasus, Leon sau Ghelasie. Grigorie nu era în opoziţie cu 
concepţiile contemporanilor săi, iar ecleziologia papală exprimată în Decretum Gelasianum îi era 
străină. Ca toţi papii din această perioadă, papa Grigorie se considera drept un succesor al lui Petru, 
pe care-1 aprecia ca sursă a puterii episcopale, dar nu vedea Roma ca pe o putere dominantă în raport 
cu ceilalţi episcopi 243 . El este deci un martor al «ecleziologiei comuniunii», care a păstrat unitatea 
dintre Orient şi Occident de-a lungul primului mileniu al istoriei creştine. 



Dinastia lui Heraclius şi sfârşitul Imperiului Roman (610-717) 



Urcat pe tron în anul 610, împăratul Heraclius a domnit până în 641, iar urmaşii săi vor 
conduce Imperiul până în 717. Dintre aceştia, doi sau trei merită a fi menţionaţi pentru unele realizări 
sau pentru durata domniei lor: Constant II (642-668), Constantin IV (668-685) şi Justinian II 
Rinohmetul sau «cel cu nasul tăiat» (685-695; 705-71 1) 244 . Despre secolul al VH-lea, Charles Diehl 
spunea că «reprezintă perioada cea mai sumbră din istoria Bizanţului. Este vorba despre o perioadă 
de criză profundă, un moment decisiv în care existenţa însăşi a Imperiului părea mai degrabă un 
joc» 245 . La rândul său, G.Ostrogorsky, atribuie epocii lui Heraclius o importanţă excepţională: este 
punctul de pornire al istoriei propriu-zise a Bizanţului, în timp ce până acum Imperiul mai păstra o 
serie de caracteristici ale perioadei romane. 

Aceste două observaţii îşi au justeţea lor. In sec. al VH-lea civilizaţia bizantină a trecut printr- 
o adevărată criză de valori: lipsă de scriitori, de istorici, de construcţii deosebite etc. Cu toate acestea 
asistăm mai degrabă la o schimbare a aspectului Imperiului. Printre cauzele acestei schimbări se 
numără lipsa de unitate între Occident şi Orient, iar în cazul Orientului, divergenţele dintre regiunile 
ortodoxe şi cele monofizite au creat mari probleme. Justinian eşuase în epuizantul său efort de 
restabilire a «romanităţii», iar preţul ambiţiilor sale greşit dirijate au dus la cucerirea provinciilor cele 
mai bogate, de către arabi. De asemenea, în Peninsula Balcanică, slavii s-au instalat pentru o 



242 J.M.R. TILLARD, L'Eveque de Rome, Paris, Cerf, 1982, p. 73-74; 234. Nu există un fundament istoric aşa cum s-a 
pretins uneori, precum că Grigorie cel Mare, primind proteste de la Constantinopol, a început să folosească titlul de 
servus servorum Dei. Această uzanţă va deveni normă ceva mai târziu. 

243 Yves CONGAR, L'Ecclesiologie du haut Moyen Age, Paris, 1968, p. 142-146; 151-153. 

244 A. STRATOS, Byzance au Vile siecle, voi. I-II, Paris, 1980; Ch. Diehl, Figuri bizantne...vo\. II, p. 385-412; C. 
HEAD, Justinian HofByzantium, Madison, 1971. 

245 Vezi Paul LEMERLE, Histoire de Byzance, Paris, 1965, p. 65. 

perioadă lungă de timp, ajungându-se tot acum şi la formarea primului Stat bulgar. în aceste condiţii, 
consecinţa firească pe toate planurile - geografic, etnic, economic, religios şi administrativ - a fost 
aceea că Imperiul a suferit o transformare decisivă: nu mai putem vorbi acum de un Imperiu Roman, 
ci de un Imperiu Grec de Răsărit. El se va adapta noilor condiţii create şi va supravieţui la 
dimensiuni reduse, dar ceva mai omogen, mai bine proporţionat forţelor sale reale şi mai bine 
pregătit pentru lupta împotriva duşmanilor care-1 înconjurau 246 . Sub această formă va rezista până la 
sfârşitul sec. al XV-lea. 



Decadenţa persană 



Cele două mari puteri mondiale de până la sfârşitul secolului al Vl-lea şi începutul secolului 
al VH-lea erau Imperiul Roman şi cel persan: primul va reuşi să obţină în detrimentul celui de-al 
doilea o victorie decisivă, după care va fi şi el învins de arabi. In primii ani ai domniei lui Heraclius, 
perşii erau mai ameninţători ca niciodată, cuceririle lor efemere anunţând parcă pe cele de mai târziu 
ale arabilor: în 612 ei se aflau la Antiohia; în 614 la Ierusalim, de unde au luat părţi din Sfânta Cruce 
a Mântuitorului; în 618 sau 619 ei ajung la Alexandria. Heraclius a reluat ofensiva în 622 cu rezultate 
pozitive, în Armenia în 625, iar oraşul Ninive 1-a cucerit în 627. Heraclius impune condiţiile noii 
păci, în urma căreia persanii au fost constrânşi să restituie toate posesiunile lor anterioare. împăratul 
se întoarce din această campanie victorios, este primit în triumf la Constantinopol în 629, aducând cu 
el şi părţi din Sfânta Cruce a Mântuitorului care au fost luate anterior şi pe care le reaşează la 
Ierusalim. Tot acum Heraclius îşi ia şi titlul oficial de basileus 241 , care până atunci în limba greacă 
desemna pe regele perşilor. Noul titlu era de fapt: pistos ev Xristo Basilevs sau rege care are credinţa 
în Hristos, ca un fel de complement adus vechiului titlu tradiţional roman, imperator sau avtocrator. 
Schimbarea este semnificativă cu atât mai mult cu cât în terminologia politică curentă, putea fi 
interpretat ca o diminuare a demnităţii imperiale. Titlul de împărat aparţinea unicului şi universalului 
împărat în timp ce el avea mai mulţi regi (în latină : reges ; în greacă : basileis) ai naţiunilor, care 
revendicau o jurisdicţie regională sau tribală 248 . Schimbarea titlului imperial este interpretată ca un 
semn al noii conştiinţe «elenice» a bizantinilor sau ca o imitare a titlului persan de "rege al regilor". 
în realitate, factorul decisiv era faptul că "basileus" era un termen biblic şi mesianic: în Noul 
Testament, Hristos este adevăratul şi singurul basilevs sau rege, chiar dacă suveranul Imperiului 
Roman, prin credinţa sa în Hristos (pistos en Xristo) se asocia pe viitorul slujirii împărăteşti a lui 
Hristos. Astfel, schimbarea reflecta mai întâi integrarea unei ideologii creştine teocratice, filozofiei 
politice romane oficiale. Pe viitor, titlul de basileus devenea privilegiul exclusiv al singurului şi 
universalului suveran al Noii Rome, fiind refuzat acest titlu pretendenţilor franci sau slavi 249 . 

Astfel, Heraclius îşi asuma în teorie şi în practică viziunea universală moştenită de la 
Constantin, Teodosie I şi Justinian, conferindu-i totodată o dimensiune explicit religioasă. Această 
moştenire universală a fost păstrată şi de succesorii săi precum Constantin al II-lea, care atunci când 



A. STRATOS, Les frontieres de l'Empire byzantin au cours du Vile siecle, în Actele celui de-al XlV-lea Congres de 
Bizantinologie, tomul II, p. 421-434. 

247 Basileus desemna la început pe marele rege al Persiei. în titulatura bizantină este introdus pe vremea lui Heraclius, 
mai precis în urma victoriilor repurtate de acesta asupra sasanizilor, devenind din acest moment ecivalentul latinului 
imperator. 

248 G. OSTROGORSKY, "Avtocrator I Samodrzac", în Glasnik Srpske Akademije, 164, Belgrad, 1935, pp. 97-187. Titlul 
de basileus a fost folosit de Heraclius într-o novelă din 629, cf J. şi P. ZEPROS, Jus graecoromanum, I, Atena, 1931, p. 
36. 

2 9 Astfel împăratul combina două titluri, cel religios şi cel secular, intitulându-se drept "basileus care are credinţa în 
Hristos Dumnezeu şi împărat al Romanilor" (en Hristo to Teo pistos Basilevs kai avtocrator Romeon). 

arabii ameninţau Constantinopolul se gândea chiar la transferul capitalei in Italia. In 610, situaţia 
Imperiului era atât de tragică încât Heraclius se gândea la o eventuală retragere la Cartagina, care 
părea mai sigură decât Constantinopolul. Triburile de slavi şi de avari deţineau practic întreaga 
Peninsulă Balcanica, iar ofensiva persană continua. Antiohia si Damascul au fost cucerite in 613, iar 
cucerirea Ierusalimului, simbol al dominaţiei creştine în Orient s-a produs în 614. Toate 
evenimentele dramatice care au avut loc pe perioda domniei sale, culminând cu apărarea capitalei în 
faţa atacului persan din 626, salvată prin protecţia icoanei Maicii Domnului, au constituit fondul 
politicii religioase a împăratului Heraclius. Armatele bizantine au combătut cu succes, pentru 
apărarea şi prezervarea Imperiului roman universal. 

Atât împăratul cât şi patriarhul nu puteau însă neglija păstrarea unităţii religioase, ameninţată 
de schisma dintre calcedonieni şi monofiziţi. Problema devenise crucială în zona situată între 
Armenia, Siria şi Egipt, unde aveau loc bătălii decisive, nu numai pentru controlul teritorial şi politic, 
dar şi pentru viitorul populaţiilor creştine orientale. 



Instalarea slavilor în Grecia 



Situaţi între Oder şi Vistula, popoarele slave considerate indo-europene, s-au deplasat lent 
către S-E; în secolul al II-lea ei ocupau zona dintre Nipru şi S. Dunării. Ei apar în izvoare tocmai la 
începutul secolului al Vl-lea, când au intreprins dese incursiuni la Dunăre 250 . între 580-581 slavii au 
trecut masiv fluviul, fâră a întâmpina nici cea mai mică rezistenţă; ei au ocupat mai întâi Tracia şi 
Macedonia, iar în 586 Tesalonicul a cunoscut primul dintr-o serie mai lungă de asedii. Aflaţi la 
început sub controlul avarilor, au scăpat de aceştia şi s-au răspândit în Grecia până în Peloponez, 
unde vor ajunge în 587-588. Ei s-au instalat sub forma unor mici entităţi independente numite 
sclavinii. In zona Tesalonicului ei au obţinut chiar independenţa faţă de avari. Intre 604 şi 615 slavii 
au asediat din nou Tesalonicul, iar în 618 Heraclius a reuşit să încheie pacea cu ei în schimbul 
permisiunii de a se instala la porţile oraşului. In partea de Nord a Balcanilor, triburile de slavi au 
rămas în continuare supuse avarilor, care îi vor substitui pe greci. Astfel, procesul de slavizare va 
atinge o zonă destul de largă, din Ahaia şi Tesalia până în Macedonia. In aparenţă, slavizarea 
Balcanilor a fost un proces care a început din Sudul Peninsulei Balcanice pentru a se îndrepta mai 
apoi spre Nord. 

Penetrarea slavilor are însă acum un caracter nou: nu mai este vorba acum de simple 
incursiuni, ci de instalarea în teritoriul grec în grupuri compacte, îndeosebi în Macedonia, Epir şi 
Tesalia, cu ajutorul corăbiilor construite dintr-un singur trunchi numite monoxile, ajungând chiar şi 
în insule. Relaţiile dintre Imperiu şi aceste triburi invadatoare au fost pentru o lungă perioadă de timp 
destul de delicate: Constans II (641-660) şi Justinian II (685-695; 705-71 1) vor întreprinde incursiuni 
militare împotriva lor. In Macedonia, slavii au rămas elementul dominant, iar Imperiul a fost nevoit 
să se acomodeze acestei situaţii, mulţumindu-se cu o anumită suzeranitate asupra lor. In restul 
Greciei slavii vor fi elenizaţi. Rapiditatea cu care atât slavii cât şi celelalte popoare migratoare au 
ocupat Peninsula Balcanică poate fi explicată prin vidul militar, administrativ, iar în unele zone chiar 
demografic, pe care l-au găsit toate aceste popoare. Intre 593 şi 596 sistemul defensiv bizantin de la 
Dunăre se prăbuşeşte, Imperiul păstrând doar cetăţile mai mari precum: Singidunum, Justiniana 
Prima, Naissus, Serdica. 

Bulgarii 



250 C. RAZACHEVICI, Slavii în izvoare bizantine, în Magazin istoric, februarie 1997, p. 47-50. 

Tot în această perioadă ameninţători au devenit şi bulgarii. Această populaţie de origine fino- 
ugrică apăruse cu caracter episodic în mai multe rânduri. Goniţi de pe Volga de către cazări ei s-au 
deplasat sub conducerea hanului Asparuh către Vest, ajungând pe la 670 în zona Deltei Dunării. 
Pentru a-i opri Imperiul a intreprins mai multe operaţii militare combinate (armată terestră şi flotă pe 
Dunăre), dar Constantin al IV-lea (668-685) este învins şi este obligat să recunoască noul Stat de la 
Dunăre şi până în Balcani. Din acest moment vom putea observa cum bulgarii îşi vor întinde 
dominaţia asupra triburilor slave, dar vor fi slavizaţi în scurtă vreme, ajungând chiar să-şi uite şi 
limba, în timp ce slavii până acum destul de dispersaţi vor cunoaşte o bună organizare politică 
impusă de către bulgari. Rezultatul acestui fenomen va fi constituirea în Nordul Traciei a unui Stat 
redutabil, ce va juca un rol important şi funest în acelaşi timp, pentru Imperiul bizantin. Este 
important de amintit şi un alt aspect al acestei perioade şi anume: Imperiul va abandona în noul 
context geopolitic vechile frontiere ale Dunării, pentru a se replia spre vârfurile muntoase din Nordul 
Traciei. 



Cuceririle arabe 



Până în secolul al Vl-lea prezenţa celor două Imperii, cel persan şi cel roman, rivale dar 
solidare, caracteriza Orientul Apropiat 251 . Mişcările de populaţii care s-au produs la periferia acestor 
Imperii au modificat uneori natura relaţiilor dintre romani şi sasanizi, fără a pune in pericol existenţa 
lor. începând cu secolul al Vl-lea lucrurile s-au schimbat, mai ales ca urmare a invaziilor popoarelor 
germanice in Occident, a expansiunii slave şi a creşterii puterii arabe. De aceea, evenimentul cel mai 
important al sec. al VH-lea rămâne cel al cuceririlor arabe 252 . 



Vezi P. GOUBERT, Byzance avânt l'Islam. t. I: Byzance et l'Orient sous Ies successeurs de Justinien, Paris, 1951; N. 
G. GARSOIAN, Byzantium and the Sasanids, în Cambridge of Iran 3, 2. 

~ 2 Arabia se află situată între Golful Persic, Oceanul Indian şi Marea Roşie care prelungeşte la Nord-Est valea 
Iordanului. Peninsula Arabiei, traversată prin mijloc de tropicul Cancerului, este un imens deşert de aproape 2.500.000 
m 2 , ataşat din punct de vedere geologic Africii. Platforma arabică accidentată la Est, de-a lungul Golfului Oman, printr- 
un lanţ muntos, are în partea de SV, deasupra Mării Roşii, un masiv de granit şi lavă care ajunge la cea. 3.000 m. în 
extremitatea sudică. Prin altitudinea ei această regiune purta în antichitate numele de "Arabia binecuvântată". Restul 
Peninsulei este plină de deşert de nisip şi roci, seceta aproape totală se adaugă frigului deosebit de puternic timp de 2 luni 
de iarnă şi căldurii toride în restul anului. Această regiune oarecum inospitalieră a fost locuită de o populaţie de limbă 
arabă din secolul al IX-lea î.d.Hr. Aceasta era în marea ei majoritate nomadă, organizată în triburi, adesea ostile, dar care 
au ajuns să se organizeze într-o entitate durabilă. Cu toate acestea, religia islamică, născută în secolul al Vl-lea în 
mijlocul Arabiei, a constituit un ferment important în determinarea destinului popoarelor arabe. în ceea ce priveşte 
apariţia etniei arabe, adică a populaţiei care vorbea limba arabă, este greu de precizat când a apărut. începând cu secolul 
al IX-lea î.d.Hr., textele acadiene şi ebraice, plasează în regiunea deşertului siro-mesopotamian şi în NV Arabiei o 
populaţie ce purta numele în acadiană de aribi, arabu, arubu, iar ebraică de arab. Menţiunile indiscutabile despre arabi 
provin din jurul anului 853 î.d.Hr: la această dată în Siria, regele Salmanasar al III-lea învinsese după spusele sale, 
trupele coalizate ale regilor Damascului, Israelului, Amonului şi Ciliciei. La rândul lor, analele asiriene amintesc de 
luptele monarhilor asirieni cu arabii, iar textele ebraice descriu pe arabii din nord ca fiind cei care se ocupau cu creşterea 
animalelor. Supremaţiei culturale şi hegemoniei parţiale exercitate de statele asiro-babiloniene asupra arabilor i-au 
succedat Imperiul persan. Pe la 481 armata lui Xerxes avea în componenţa ei şi arabi. 

Zona sud arabică, fertilă şi cultivabilă, a fost populată la o dată necunoscută de o populaţie, care vorbea dialecte semitice 
din grupul numit sud-arabic. Ei i-au asimilat pe indigeni şi au intreprins lucrări ample de irigaţii pentru dezvoltarea 
agriculturii. Un text ebraic din secolul al IX-lea î.d.Hr. ne vorbeşte de regina Saba, care i-a făcut o vizită lui Solomon. 
Populaţia Sabei ca şi populaţia din Nordul Arabiei a trimis la un moment dat regilor Asiriei, cămile şi tot felul de plante 
aromate (715-685). Cartea profetului Iezechiel ne aminteşte de negustorii din Saba care vindeau la Tyr aromate, pietre 
preţioase şi aur. Exista deci un Stat la Saba încă din secolul al VUI-lea î.d.Hr., iar în secolul al V-lea î.d.Hr. colonii Sabei 
s-au stabilit în Etiopia. Coloni sudarabici ai Etiopiei au format State, care începând cu secolul al III-lea d.Hr. au creat un 
fel de cap de pod pe coasta arabă a Mării Roşii, intervenind chiar uneori, în luptele dinastiilor sudarabe. Vezi The 

în momentul în care scena politică era dominată de lupta dintre romani şi persanii sasanizi, 
Arabia a avut de suportat o transformare deosebit de importantă. Această schimbare s-a simţit mai 
mult pe plan ideologic, prin pătrunderea creştinismului monofizit moderat legat de Bizanţ, a 
creştinismului nestorian şi a iudaismului protejat de perşi. Toate aceste religii erau prezente în 
Arabia, dar mai ales în Sudul ei. Evreii reuşiseră chiar să impună în această zonă un rege arab, 
convertit la iudaism în secolul al IV-lea d.Hr. în jurul anului 510, un rege adept al iudaismului 
militant ajunge la putere şi îi persecută pe creştini. La rândul său, Bizanţul contraatacă prin 
intermediul Imperiului creştin al Etiopiei. în urma unei revolte, la putere ajunge un sclav pe nume 
Abraha, apărător al creştinismului, dar care oscila între cele două puteri. Apropierea sa de Bizanţ şi 
Etiopia a declanşat o contraofensivă persană, astfel încât pe la anul 600 d.Hr. armata persană a 
devenit stăpână în zona Yemenului. în această perioadă au prosperat unele centre comerciale precum 
Mecca, a cărei economie monetară exercita o influenţă dizolvantă asupra structurilor tribale şi a 
valorilor tradiţionale. 

Mecca (în arabă Makka) era un centru comercial important stabilit în jurul unui sanctuar 
binecunoscut. Cetatea era locuită de tribul Qorayş, care se ocupa cu traficul caravanelor. Un membru 
al acestui trib, pe nume Mohamed ibn'Abdallah pe scurt Mohamed (născut pe la 570) orfan, sărac, 
devenit agent comercial al unei femei (Kadija) deosebit de bogate, cu care s-a şi căsătorit, era în 
căutarea unei noi vieţi religioase 253 . în jurul anului 610 el a avut primele revelaţii şi predica precum 
că Allah era atotputernic, că era singurul Dumnezeu şi că ascutătorii săi trebuie să fie pregătiţi pentru 
Marea Judecată. Noua grupare, care număra la vremea aceea câţiva locuitori ai Meccăi, a fost încă de 
la început persecutată. în 622 Profetul împreună cu adepţii săi au găsit refugiu în oaza de la Medina 
sau Yatrib. Mahomed a fost primit aici de cele două triburi păgâne şi de alte trei grupări iudaice, 
divizate de luptele interne, ca un fel de arbitru inspirat al Cerului. La Medina, comunitatea lui 
Mahomed a sporit ca număr, iar credincioşii săi se numeau moslim, musulmani, adică supuşii lui 
Allah. Grupul a căpătat în mod progresiv caracterul unui Stat teocratic, iar o serie de înţelegeri a 
favorizat consolidarea legăturilor cu triburile arabe. Pentru trecerea la noua religie era nevoie de o 
convertire superficială, iar triburile aliate plăteau taxă legală numită zakat 254 . Triburile aliate se 
angajau de asemenea să nu atace alte grupări musulmane şi să participe la războaiele împotriva non 
musulmanilor 255 . După ce Mecca a capitulat în 630, pacea islamică s-a instaurat peste întreaga 
Peninsulă. în jurul anului 629, Mahomed a organizat o serie de expediţii care vizau frontierele 
Imperiului Bizantin, numai că profetul a murit în anul 632. 

Moartea lui Mahomed a privat tânăra comunitate musulmană nu numai de şeful ei religios, 
dar şi de un conducător politic a cărui prestigiu şi autoritate dăduse posibilitatea consolidării unei 
unităţi ce risca acum să dispară. în realitate, Profetul nu prevăzuse nimic pentru succesiunea sa iar 
fiecare clan încerca să-şi impună un candidat, în timp ce unele triburi făceau secesiune, recăpătându- 
şi completa independenţă. Dualitatea rolului lui Mahomed, Profet şi şef politic, făcea deosebit de 
delicată succesiunea sa. Asistăm la opoziţia dintre locuitorii Medinei, care revendicau onoarea de a 
aparţine oraşului ales drept reşedinţă de către Profet şi cei ai Meccăi, concetăţenii lui Mahomed. în 
sfârşit, unii beduini care se aliaseră cu Mahomed, pentru că acesta reprezenta forţa şi autoritatea, dar 
care suportau cu greu unele restricţii, abandonau Islamul pentru a-i urma pe falşii profeţi sau pentru 
a-şi relua vechile obiceiuri. Până la urmă un acord a fost încheiat între primii săi adepţi, iar Abu Bakr 



Cambridge History of Islam în două volume: I The Central Islamic Lands, II Thefurther islamic lands. Islamic society 
and civilization, Cambridge, 1970. 

253 Vezi M. GAUDEFROY-DEMOMBYNES, Mahomet, Paris, 1968; M. Montgomery WATT, Mahomet, Paris, 1989; 
M. COOK, Muhammad, Oxford University Press, 1983. 

254 Pentru cei care rămâneau creştini sau iudei exista o altă taxă. 

255 M.A SHABAN, Islamic History: a new interpretation, t. I, 600-750, Cambridge University Press, 1971, p. 52-84. 
Vezi şi M. REKAYA, L 'Islam. Religion et civilisation. Son expansion du Vile au XVe siecle, Paris, 1978. 



a devenit primul kalij . El trebuia să ghideze comunitatea, să se îngrijească de aplicarea diferitelor 
prescripţii ale legii sacre, şaria transmisă de Mahomed, dar care nu trebuia completată. Revelaţia era 
închisă, Medina rămânea un loc privilegiat, în care se aflau cei care auziseră Coranul şi care îl 
păstrau în memorie. Anii care au urmat morţii lui Mahomed au reprezentat şi perioada expansiunii 
arabe în Orientul Apropiat, fără a putea considera acest fenomen drept un plan al Profetului. In 
teritoriile cucerite, arabii au organizat hegemonia lor politică iar prin intermediul credinţei, primii 
califi au reuşit să menţină unitatea unor provincii deosebit de diverse. 

Expansiunea în afara Peninsulei Arabice a fost mai întâi opera a 4 califi: Abu-Bakr, Omar I, 
Otman şi Aii, consideraţi de majoritatea musulmanilor ca fiind nişte "ghizi" (Raşidun). Damascul a 
fost cucerit în 635, Ierusalimul a capitulat în 636, Omar I fiind acela care a semnat actul de predare a 
oraşului şi garantând libertatea de cult pentru creştini. Din acest moment Ierusalimul a devenit alături 
de Mecca şi Medina al treilea oraş sfânt al Islamului 257 . După cucerirea Alexandriei în 642, au urmat 
Magrebul în 697, Turkestanul chinezesc în 712 şi Indiile în 710-713. începând cu 711, Islamul s-a 
răspândit în Spania şi a ajuns până în Pirinei, extinzându-şi influenţa de-a lungul Văii Rinului. In 
ciuda unor succese sporadice înregistrate în Sicilia sau în Italia Meridonală, între secolele VIII-IX, 
eşecul de la Poitiers din 732 a marcat sfârşitul expansiunii islamului în Vest. Cucerirea de noi teritorii 
nu a însemnat în mod obligatoriu o arabizare şi o islamizare sistematică a populaţiei, ci o organizare 
a veniturilor şi a cheltuielilor. Fiecare provincie îşi păstra propriile caracteristici şi tradiţii. 

La moartea lui Mahomed Imperiul bizantin putem spune că se afla într-o poziţie destul de 
confortabilă pe plan extern. După o dispută teribilă care a culminat în secolul al VH-lea cu cucerirea 
Egiptului, a Siriei şi a Palestinei de către perşi, Bizanţul condus de Heraclius (610-641) părea să 
câştige definitiv confruntarea: sasanizii sunt respinşi în spaţiul lor tradiţional, Mesopotamia şi Iran, 
fără acces la Mare, în timp ce bizantinii deţineau tot litoralul mediteranean, din Spania şi până în 
Egipt, din Palestina şi până în Italia. Din acest moment puterea Bizanţului părea imposibil de 
contestat, cu atât mai mult cu cât Persia va intra într-o perioadă de lupte intestine, care o vor 
împiedica să privească dincolo de frontiere. In mod symbolic, în anul 629, când Heraclius readuce 
Sfânta Cruce la Ierusalim, după ce 15 ani mai înainte perşii au luat-o în capitala lor Ctesifon, 
marchează un dublu program: acela al Romei tradiţionale şi cel al Imperiului romano-creştin născut 
în secolul al IV-lea, care tindea către dominaţia întregii lumii de către deţinătorii Adevărului. Spre 
deosebire de vechea Romă, Bizanţul învinsese defintiv singurul rival, iar în plus recuperase Sfânta 
Cruce cea care determinase victoria lui Constantin, primul împărat creştin. 

Cu toate acestea, victoria din 629 rămâne mai degrabă aparentă decât reală. Chiar dacă 
Imperiul Roman de Răsărit reprezenta o forţă militară, el era unit prin cultura romano-elenistică, 
avea reguli juridice moştenite din dreptul roman, iar unitatea religioasă era asigurată de creştinism. 
Acesta forţă cunoştea şi unele slăbiciuni. Din punct punct de vedere militar, nenumăratele războaie 
cu perşii epuizaseră armata bizantină, iar unele provincii precum Siria şi Egiptul erau menţinute de 
garnizoane mult prea dispersate şi fără sprijin financiar corespunzător. In privinţa administraţiei, încă 
din secolul al V-lea se înregistrează o transformare prea lentă, fără o eliminare rapidă a ramificaţiilor 
complexe ale unui funcţionariat foarte ierarhizat. Unitatea pe plan cultural era asigurată de o aşa- 
numită elită constantinopolitană ce vorbea şi scria în greacă, o sinteză între valorile elenistice şi cele 
romane, păgâne şi creştine, care impunea o imagime omniprezentă a Romei. In realitate, majoritatea 
subiecţilor Imperiului nu vorbeau greaca, fiind departe de a se simţi purtători ai acestei noi expresii: 
latina domina Occidentul hispanic şi italian, împărţind cu Africa limbile berberă, coptă în Egipt, 
siriacă în Siria şi Palestina, adevărate limbi naţionale. Această diviziune lingvistică nu era atât de 
gravă, dacă nu ar fi fost susţinută de contradicţii mult mai grave de ordin economic, social sau 



256 Kalif, de la "khalîfa Rasul Allah", "succesor al trimisului lui Allah", asigura conducerea comunităţii. 
57 Conform tradiţiei, Mahomed în cursul unei călătorii nocturne ar fi venit la Ierusalim, unde i-a întâlnit pe toţi profeţii 
biblici, iar apoi s-a urcat la cer în prezenţa lui Dumnezeu. 

religios. Din punct de vedere social, Imperiul bizantin era un spaţiu dominat de o aristocraţie avidă şi 
lucrat de ţărani cu drepturi diminuate, în timp ce în oraşe se confruntau bogăţia şi mizeria cruntă, fără 
ca să putem vorbi în mod real de existenţa unei clase mijlocii. Bizanţul era ancadramentul natural al 
popoarelor, mai ales al celor din provinciile marginale, care nu erau greceşti, cum ar fi cazul cu 
Armenia, Siria, Palestina, Egiptul. De aceea o astfel de situaţie poate explica foarte uşor mulţimea 
greşelilor comise în momentul declanşării cuceririlor arabe, puse de prea multe ori pe seama 
„maselor populare". 

In afara diviziunilor sociale avem divergenţele religioase: din secolul al V-lea cele mai grave 
erezii s-au dezvoltat în partea orientală a Imperiului. Cele mai importante, nestorianismul sau 
monofizismul s-au extins: prima în Mesopotamia iar a doua în Siria, Palestina şi Egipt, unde a 
devenit rapid majoritară, un mijloc de a-şi exprima revendicările socio-economice şi personalitatea 
naţională. In faţa unor probleme religioase şi naţionale deosebit de complexe ca cele enumerate aici 
pe scurt, Imperiul nu a avut întotdeauna o politică coerentă: împăraţilor ortodocşi le vor succeda 
suverani cu simpatii monofizite. De aceea, toate tentativele de compromis, aşa cum a fost cazul cu 
Ecthesisul lui Heraclius din 638, s-au dovedit inutile. 

In aceste condiţii, sub conducerea primilor suverani arabi, califii, supranumiţi şi ortodocşi, 
(raşhidun) Abu Bakar, Omar, Utman şi Aii, Siria, Palestina şi Egiptul, mânate de diviziunile pe care 
le-am pomenit, au trecut fără rezistenţă în mâinile noilor cuceritori, în timp ce vechiul Imperiu 
persan se va prăbuşi. In 661, generalul Muawija preia puterea şi întemeiază o adevărată dinastie, 
aceea a Umayazilor, care va reuşi să supună Nordul Africii şi Spania, lansându-se pe mare, cucerind 
Cipru şi ajungând până la asedierea în două rânduri a Constantinopolului. 

O altă greşeală tactică a fost şi politica religioasă a Bizanţului faţă de monofiziţi, pe care 
succesorii lui Justinian au continuat să-i combată. Tentativele de unire intreprinse de Heraclius, 
precum si noua doctrină creată de el şi de patriarhul Serghie, tocmai pentru a-i apropia pe ortodocşi 
de monofiziţi, au dus până la urmă la monotelism 25S . Aşa a luat fiinţă o nouă erezie 
monoenergismul 259 . Pe baza acestei doctrine s-a putut realiza o unire în Armenia, Siria şi Egipt, unde 
a fost ales ca patriarh Cyr (631), mare apărător al acestei formule. împotriva acestei formule de unire 
s-a ridicat însă patriarhul Sofronie al Ierusalimului, care va ajunge în 634 patriarh al 
Constantinopolului 260 . Sofronie a privit această nouă învăţătură ca pe o nouă formulă a 
monofizismului şi ca o depărtare de la dogmele Calcedonului. Noua formulă monotelită a stat la baza 
edictului din 638, cunoscut şi sub numele de Ecthesis 261 (expunere de credinţă), promulgat de 
Heraclius şi afişat în narthexul Sfintei Sofia. Pe scurt, nici ortodocşii, nici monofiziţii nu se vor 
înţelege, iar provinciile monofizite, Egiptul, Siria şi Palestina, ajung să-şi dorească desprinderea de 
Bizanţ, preferând dominaţia arabă, cunoscută pentru toleranţa ei 262 . Astfel arabii vor prelua în ultimii 
ani ai domniei lui Heraclius provincii pe care el le cucerise de la perşi : 634-Bosra, 635-Damascul, 
636-bătălia de la Yarmouk ce echivalează cu pierderea definitivă a Siriei. In 637 sau 638, arabii au 
cucerit Ierusalimul, iar în 639 au ajuns în Mesopotamia, în 642 cuceresc Alexandria, apoi Ciprul şi 
Rodosul, atacând în cele din urmă Constantinopolul. 



~' 8 Recunoaşterea în persoana Mântuitorului Iisus a unei singure voinţe şi a două naturi. Vezi şi J. GOUILLARD, 
L'heresie dans l'Empire byzantin, des origines au XHe siecles, în Travaux et memoires, t. I, 1965 ; V. GRUMEL, 
Recherches sur l'histoire du monothelisme, în Echos d 'Orient, 27, 1928, p. 6-16 şi 257-277; 28, 1929, p. 19-34 şi 272- 
282; 29, 1930, p. 16-28. 

F. WINKELMANN, Die Quellen zur Erforschung des monoenergetisch-monothelitischen Streites, în Klio, 69, 1987, 
p. 515-559. 

C. von SCHONBORN, Sophrone de Jerusalem. Vie monastique et confession dogmatique, Paris, 1972. 

261 Decretul începea cu o mărturisire de credinţă de tip calcedonian prin care erau recunoscute primele cinci Sinoade 
Ecumenice. Textul afirma că Mântuitorul Iisus avea o o singură voinţă, fără a exista o confuzie între cele două naturi ale 
Sale. 

262 Vezi Pierre MARAVAL, Le Christianisme de Constantin,.., p. 429-430. 

Ofensiva asupra capitalei s-a desfăşurat în mod simultan pe apă şi pe uscat timp de 5 ani: din 
673 până în 677. Constantin al IV-lea va rezista, astfel încât arabii se vor întoarce în 677 în Siria. 
Acest moment a reprezentat o mare victorie pentru Constantin al IV-lea, cel care a opri progresul 
fulminant al arabilor. Ceva mai târziu, între 693 si 698, întreaga Africă bizantină împreună cu 
Cartagina au trecut în mâinile musulmanilor 263 . 



Themele 



Justinian încercase în zadar o reformă de amploare, care urmărea concentrarea întregii puteri 
civile si militare în mâinile guvernatorilor de provincii. Succesorii săi au continuat această politică, 
creând exarhatele 26 de Ravenna şi Cartagina: exarhul numit direct de împărat şi revocabil în orice 
moment, avea o astfel de putere. Timp de mai multe secole, separarea puterilor în Stat constituise un 
principiu al administraţiei romane. Sistemul themelor era însă ceva contrar şi s-a dezvoltat mai ales 
în situaţiile de criză. In secolul al VH-lea sistemul va desemna practic circumscripţia unde era 
cantonat principalul corp de armată, thema având în fruntea ei un militar, un general, un strateg, 
devenind cu timpul o subdiviziune administrativă a Imperiului 265 . Themele erau constituite în funcţie 
de nevo : thema armeniacilor este poate prima înfiinţată, iar mai târziu thema Anatolicilor era pentru 
protecţia Asiei Mici, în faţa invaziilor arabe, thema Opsikion pentru a apăra capitala, thema Mării 
pentru a răspunde ameniţării flotei arabe, thema Traciei împotriva bulgarilor, thema Heladicilor 
împotriva slavilor care ameninţau Grecia, thema Siciliei pentru a lupta împotriva ameninţării arabe în 
Occident 266 . Din această sumară enumerare se poate vedea clar cum noua organizare care s-a încheiat 
în secolul al VUI-lea, bulversând administraţia provincială cu subdiviziunile Imperiului, lua în calcul 
diferitele pericole externe. 

Themele corespundeau şi unor realităţi sociale. Contingentul era de fapt format din soldaţii 
vechiului corp de armată care dădea şi numele lor themei. Instalaţi în anumite locuri, ei au devenit cu 
timpul legaţi de acel pământ, astfel încât ajutaţi şi de numeroase facilităţi fiscale şi de o protecţie 
juridică, au transformat armata într-o instituţie practic ereditară. Nu se mai putea vorbi de o armată 
bazată pe un sistem clasic de recrutare, ci de o înrolare ereditară. Serviciul militar nu era permanent; 
pe perioada campaniilor militare stratiotul 261 avea o soldă, iar pe timp de pace se putea întoarce 
acasă ocupându-se de cultivarea pământului pe care-1 avea în proprietate. Ori de câte ori era 
convocat, el trebuia însă să fie gata de luptă şi să aibă echipamentul specific pregătit. Stratiotul era de 
fapt un fel de cavaler, care trebuia să-şi procure singur echipamentul, calul şi armamentul. El se 
ocupa de întreţinerea acestor elemente, având totodată grijă să fie în permanenţă antrenat. Astfel, 
sistemul militar bizantin a ştiut să utilizeze mutaţiile sociale din mediul rural, bazându-se pe pătura 
mică şi mijlocie a ţărănimii. 



263 A. STRATOS, art.cit, p. 432. 

264 Mai multe provincii conduse de un exarh, ce deţinea atât puterea militară cât şi pe cea civilă. Despre exarhate vezi Ch. 
DIEHL, Etudes sur l'administration byzantine dans l'exarchat de Ravenne, Paris, 1888. 

RJ LILIE, Die zweihundertjăhrige Reform: Zu den Anfăngen der Themenorganisation in 7 und 8 Jahrhundert, în 
Byzantinoslavica, Praga, 1, 1984, p. 27 şi p. 190-201. 

266 în privinţa înfiinţării themelor există mai multe controverse care pot fi regăsite la: A. PERTUSI, La formation des 
themes byzantines, în Berichte zum XI Internationalen Byzantinistenkongress, Miinchen, 1959. Despre înfiinţarea 
primelor theme din Asia Mică vezi G. OSTROGORSKY în Byzantion, 23, 1954, p. 31. Vezi şi H. AHRWEILLER, 
Recherches sur V administration de V Empire byzantin au IX-XI siecles, în Bulletin de Correspondance hellenique, 84, 
1960, p. 1-111, articol reluat şi în Etudes sur Ies structures administrative et sociales de Byzance, Variorum Reprints, 
Londra, 1971. 

267 Stratiotul: ţăranul, proprietar de pământ care dădea armatei themei de pe raza căreia se afla, un soldat beneficiind 
pentru aceasta de importante măsuri fiscale şi de protecţie. 

Transformări sociale 



Instituţia aceasta a themelor nu este decât o parte a profundelor schimbări în urma cărora în 
secolele VII-VIII, Imperiul a cunoscut transformări importante. Perioada invaziilor a marcat o 
oarecare ruralizare a Imperiului bizantin 268 . Importanţa oraşelor scade, iar activităţile au fost 
diminuate prin pierderea regiunilor orientale, Alexandria şi Antiohia, puternic urbanizate. 
Schimburile comerciale au înregistrat şi ele un evident regres, fapt demonstrat de slăbirea emisiei 
monetare. Marile axe comerciale ale acelor timpuri au fost o perioadă întrerupte, iar Occidentul era 
sărăcit şi anarhic. Cu toate acestea oraşul nu a dispărut, el conservând triplul rol: administrativ, 
militar şi religios. De asemenea, el rămânea centru de recrutare al armatei, reşedinţa şefilor, reşedinţa 
episcopului şi a personalului bisericesc. Mari oraşe precum Tesalonicul sau Efesul au supravieţuit, în 
timp ce altele precum Ancira au cunoscut un sensibil declin. In această perioadă, caracterul urban şi- 
a schimbat structura fapt uşor de observat din folosirea frecventă a termenului de kastron (fortăreaţă) 
pentru a-1 desemna. 



Transformări demografice 



Cu privire la situaţia demografică din Imperiul bizantin în secolul al VH-lea putem spune că 
avem puţine cunoştinţe. Este greu de estimat consecinţele produse de invazii sau de evaluat aportul 
invadatorilor, fie direct în cazul slavilor, fie indirect în Orient, unde au fost repatriate populaţii 
întregi. Ceea ce este sigur este faptul ca populaţia rurală a crescut, cauza principală fiind mai degrabă 
transformările sociale şi mai puţin aportul străin. Această situaţie masca de fapt o serie de inegalităţi, 
ceea ce explică transferul de populaţii din vremea unor împăraţi: în 688, Justinian al II-lea a 
transferat cea. 30.000 de bulgari şi de slavi în Bitinia; în 690 acelaşi împărat a dus ciprioţi în 
apropierea Cyzicului; iar în 762, Constantin al V-lea a deplasat 200.000 de slavi în Bitinia. 

Din punct de vedere geografic, Imperiul nu mai deţinea în Occident, decât câteva posesiuni şi 
acestea puţin loiale; Orientul se va reduce la Asia Mică şi la Grecia. Pierderile în Occident au 
tranformat ideea romană în ceva utopic. Pentru a măsura întreaga amploare a pierderilor din Orient 
este de ajuns de amintit rolul pe care timp de mai multe secole l-au jucat Siria şi Egiptul. Beyrut, 
Antiohia sau Alexandria, erau porturile cele mai prospere ale Mediteranei orientale; industria Siriei 
era cea mai activă, iar Egiptul după ce fusese grânarul Romei, devenise principalul furnizor de grâne 
pentru Bizanţ. Acestei importanţe economice se adăugă şi aportul celor două provincii adus 
civilizaţiei bizanine - artă, teologie, literatură - deoarece elenismul bizantin a fost mai multă vreme 
mai degrabă sirian şi alexandrin decât asiatic. Astfel, Bizanţul pierdea în această perioadă cea mai 
bună parte a patrimoniului său. 

De aici a rezultat şi un brusc dezechilibru, agravat prin faptul că Grecia era supusă tot acum 
unei slavizări masive care-i modifica caracterul. De aceea, începând cu sec. al VH-lea, Imperiul 
bizantin era redus la Asia Mică. După dinastia lui Heraclius, probabil originar din Armenia, în 
secolele care au urmat, asiaticii vor fi tot mai numeroşi pe tron. Cu toate acestea, din punct de vedere 
etnic şi religios, înregistrăm o sensibilă omogenitate. Pierderea provincilor monofizite, însemna şi 



268 Vezi N. S VORONAS, Notes sur l ' origine et la date du Code Rural, în Travaux et Memoires, 8, 1 98 1 , p. 487-500; M. 
KAPLAN, Quelques remarques sur Ies paysages agraires byzantins (Vie milieu du Xle siecles): une societe homogene, 
în Byzantinoslavica, 43, 1982, p. 200-217. 

pierderea unor opozanţi obstinanţi în privinţa politicii de conciliere. Consecinţele nu vor întârzia: la 
Sinodul de la Constantinopol din 681, Constantin al IV-lea a condamnat monotelismul şi a restaurat 
Ortodoxia. O altă sursă de dispută dispare acum: rivalităţile dintre Patriarhatul de la Constantinopol 
pe de-o parte şi cei de Alexandria, Ierusalim sau Antiohia de cealaltă. Ortodoxia orientală a devenit 
de acum încolo strâns grupată în jurul Patriarhatului de la Constantinopol. 

Ca urmare a acestei concentrări teritoriale şi etnice, Imperiul a căpătat un alt caracter: el 
devine în mod defintiv un Imperiu grec sau greco-asiatic. Mitul Imperiului roman, căruia eforturile 
lui Justinian i-au mai asigurat un secol în plus de existenţă, dispare odată cu folosirea limbii latine. 
Din secolul al VH-lea limba greacă a devinit limba oficială în administraţie şi în armată; titlurile 
funcţionarilor se elenizează, ca de altfel şi titulatura imperială. Practic nu se abroga ceva ci se 
suprapunea o instituţie alteia, care se învechise. Tot acum, un alt fapt demn de remarcat este şi 
cvasidispariţia prefecturii pretoriului. Noile diviziuni administrative, se vor întinde practic pe întreg 
teritoriul Imperiului. Instituţiile care depindeau de vechea prefectură a pretoriului se vor 
individualiza sub diferite nume precum: stratiotikon pentru afacerile armate, genikon pentru 
cheltuielile cu caracter general, idikon pentru cheltuielile de la Curte, iar mai târziu apariţia 
logothetului pentru responsabilitatea poştei imperiale. 



Dinastiile isauriană şi amoriană. Iconoclasmul (717-867) 



Dinastia lui Heraclius a luat sfârşit printr-o revoltă. Ultimul împărat, Teodosie al III-lea (715- 
717), incapabil să restaureze ordinea a abdicat în momentul în care strategul anatolicilor, Leon, a 
fost chemat de către partizanii săi pentru a fi încoronat împărat. Leon al III-lea a condus Imperiul 
între 717-741, fiind originar din Germaniceea, în Nordul Siriei. El a inaugurat dinastia isauriană sau 
siriană, care a supravieţuit pe linie bărbătească până la anul 780 şi chiar până în 802, dacă adăugăm 
la această dinastie pe Irina, prima femeie care a deţinut în mod deplin funcţia de împărat, văduva lui 
Leon al IV-lea (775-780) şi pe fiul lor Constantin al Vl-lea, deci aproape 85 de ani. Din această 
dinastie a mai făcut parte şi Constantin al V-lea Copronimul (741-775). Irina a fost detronată de 
propriul ministru de finanţe, Nichifor I (802-811), care a fost omorât într-un război împotriva 
arabilor. In 813, la conducerea Imperiului a ajuns Leon al V-lea Armeanul (813-820), urmat de 
Mihail al II-lea (820-829), cel care va inaugura dinastia de Amorium (de la localitatea Amorium din 
Frigia). Din această dinastie au mai făcut parte împăraţii: Teofil (829-842) şi Mihail al III-lea (842- 
867). 

Evenimentele perioadei isaurienilor şi a amorienilor au reprezentat o urmare logică a ceea ce 
se petrecuse în secolul al VH-lea. In exterior, slavii, bulgarii sau arabii vor crea cam aceleaşi 
probleme ca şi până acum. Pierderea Occidentului, marcată de încoronarea lui Carol cel Mare, nu era 
decât o consecinţă firească a orientalizării Imperiului. In administraţie, regimul themelor a cunoscut 
o evoluţie echilibrată faţă de secolul precedent, iar în plan legislativ, Ecloga 269 rămâne un document 
elecvent. In privinţa problemelor de ordin religios asistăm la apariţia iconoclasmului, o reacţie 
violentă care a marcat Biserica şi Imperiul bizantin între anii 730 şi 843. 



269 Manual juridic în care sunt cuprinse cele mai importante legi din dreptul civil şi penal. El corespunde înlocuirii limbii 
latine cu limba greacă. 

Iconoclasmul 



Prin iconoclasm înţelegem acel curent eretic, care îşi are începutul mai înainte de domnia lui 
Leon al III-lea, dar care, în timpul acestui împărat a luat o amploare deosebită, reprezentând chiar 
politica sa în materie religioasă 270 . Etimologic iconoclasmul înseamnă distrugerea icoanelor. Pentru a 
indica aceeaşi acţiune de distrugere şi de necinstire a icoanelor uneori se vorbeşte de iconomahie, 
adică de luptă împotriva icoanelor. Erezia aceasta a fost în special iniţiată şi susţinută de împăraţi, 
beneficiind de sprijinul lor militar şi politic, de aceea ea s-a deosebit de precedentele erezii prin 
cruzimea cu care a fost impusă. Perioada iconoclastă este lungă, a durat aproape un secol, începând 
cu dinastia isauriană (717-802) şi terminându-se în anul 843, când la conducerea Imperiului se aflau 
reprezentanţi ai dinastiei de Amorium. Iconoclasmul a cunoscut două faze: prima, care este 
inaugurată de Leon al III-lea Isaurul în anul 726 şi se încheie în timpul împărătesei Irina şi a fiului ei 
Constantin al Vl-lea, odată cu Sinodul al VH-lea Ecumenic de la Niceea (787); a doua începe cu anul 
813, odată cu urcarea pe tron a lui Leon al V-lea Armeanul şi se termină în anul 843, când domnea 
împăratul Mihail al III-lea din dinastia de Amorium, patronat de mama sa, Teodora. Se poate face 
aici o observaţie: atât prin restabilirea cultului icoanelor la Sinodul al VH-lea Ecumenic, cât şi la cel 
din 843, acest lucru s-a făcut atunci când puterea supremă a Imperiului era deţinută de femei. Dacă 
prima restabilire a cultului icoanelor a fost de scurtă durată, cea de a doua a rămas în vigoare până 
astăzi. 



Originile şi evoluţia iconoclasmului până la Sinodul al VH-lea Ecumenic 



Icoanele există practic de la începutul creştinismului, având un scop pedagogic: învăţarea 
istoriei sfinte. Acest aspect de ordin material s-a dezvoltat în chip deosebit în secolul al IV-lea, după 
ce prin edictul de la Milan împăratul Constantin cel Mare a acordat libertate creştinilor, religia 
acestora devenind oficială. Astfel, ia naştere o formă de cult, care privea mai întâi Sfânta Cruce şi 
Sfintele Moaşte: în secolul al IV-lea închinarea la Sfânta Cruce era un lucru normal. Paralel s-au 
dezvoltat şi aşa-numitele icoane domestice adică pictarea unui portret unic pe o bucată din lemn de 
dimensiuni mici. In secolul al V-lea cultul Sfintelor Icoane era asociat credinţei că acestea pot face 
minuni. Icoana integrată în practica religioasă individuală marca deja prezenţa dătătoare de siguranţă 
a Divinităţii 271 . Din domestic, folosirea icoanelor a căpătat un caracter public, oficial. în anul 560, 
pentru a aduna fonduri în vederea construirii unei Biserici în Nordul Siriei, preoţii au străbătut cu o 
icoană a Mântuitorului Hristos în procesiune solemnă întreaga Asie Mică. Unii martori ai vremii 
atestă faptul că în timpul asediului avar din 626, patriarhul a rugat să fie pictate pe porţile de Vest ale 
oraşului Constantinopol, chipurile lui Hristos şi ale Maicii Domnului. Acelaşi lucru s-a repetat şi în 
717, când pe zidurile capitalei au fost plimbate în procesiune, o icoană a Maicii Domnului şi părţi din 
Sfânta Cruce. Tot acum s-a dezvoltat şi credinţa în icoanele archeiropoietes, nefăcute de mână 
omenească: ideea era că o icoană care conţine în ea Divinitatea nu poate fi făcută decât prin mijloace 
supranaturale 272 . 

înainte de perioada iconoclastă, Sfintele Icoane deveniseră un fapt major în viaţa bizantină: 
folosite de cler, de autorităţi, de popor, ele erau cinstite atât în public cât şi în spaţiul privat; ele 



270 Vezi A. BRYER, J. HERRIN, Iconoclasm, Oxford, 1976, lucrare în care poate fi găsită o bibliografie deosebit de 
bogată. 

271 Vladimir V. WEIDLE, The Baptism ofArt, Westminster, 1950, p.62. 

272 Alexandre SCHMEMANN, Le chemin historique..., p. 229. 

făceau accesibilă prezenţa dumnezeiască. Dintre cei care s-au ocupat cu studierea contextului în care 
a apărut fenomenul iconoclast, unii au considerat că acest fapt s-a datorat neputiinţei unor teologi de 
a înţelege sensul simbolic şi educativ al icoanei şi de a face distincţie între cinstire şi idolatrie. Ei 
socoteau că cinstirea Sfintelor Icoane ar fi în contradicţie cu unele precepte biblice, că încalcă 
porunca Decalogului de a nu-ţi face chip cioplit şi de a nu te închina lui 273 . Un alt argument biblic 
mai era şi acela conform căruia Dumnezeu trebuie cinstit numai «în duh şi adevăr» 274 . în legătură cu 
cinstirea icoanelor au avut loc discuţii în Spania, la un sinod ce s-a ţinut la Elvira între anii 300-306, 
iar Părinţi şi scriitori bisericeşti precum Iustin Martirul, Atenagora Atenianul, Tertulian, Epifaniu de 
Salamina, Eusebiu de Cezareea şi alţii de mai târziu au manifestat rezerve faţă de cinstirea icoanelor. 
Totuşi, aceste rezerve nu au fost considerate justificate de Biserică, deaorece exista o distincţie între 
icoana materială şi chipul reprezentat de ea; sfântul este prezent în icoană numai din punct de vedere 
spiritual, iar cinstirea se dă doar chipului reprezentat de ea. 

Din păcate au existat şi unele excese: la un moment dat s-a dezvoltat un fel de putere magică, 
care făcea ca distincţia între icoană şi prototip să dispară. La Constantinopol Maica Domnului era 
ocrotitoarea oraşului, iar locuitorii lui îi acordau o cinste deosebită, exemplu în acest sens fiind 
numărul mare de biserici care-i erau închinate. In secolul al V-lea, Constantinopolul primea 
veşmintele Maicii Domnului, furate dintr-un sat din Galileea, spunându-se că acest lucru s-a făcut 
chiar cu aprobarea Fecioarei Măria; se credea că oraşul deţinea şi scutecele cu care Maica Domnului 
înfăşurase pe pruncul Iisus 275 . 

Din momentul acceptării creştinismului de către puterea imperială, împăratul devine 
locotenentul lui Dumnezeu pe pământ, căpătând un aspect sacru, iar ceremonialul imperial dobândea 
un conţinut religios. Deja Sfântul Grigorie de Nazianz şi Sfântul Ioan Gură de Aur, admiteau că 
închinarea se cuvenea nu numai împăratului ci şi portretelor acestuia, fapt manifestat în mod concret 
prin lumânări şi tămâie 276 . în a doua jumătate a secolului al Vl-lea, imaginile imperiale şi-au pierdut 
din importanţă, deoarece împăratul folosea el însuşi icoanele. în momentul în care suveranul era 
înfrânt, el căuta un ultim ajutor: să plaseze Imperiul universal la nivelul Divinului şi prin aceasta să 
depindă mai puţin de conjunctura geopolitică punând pe primul plan mai degrabă icoanele, decât 
imaginile imperiale. Succesele militare repurtate de isauri le-a permis revenirea la origini: monedele 
aveau imprimată pe ambele părţi figura împăratului, statuile imperiale s-au înmulţit, puterea 
imperială a căutat să creeze un nou patriotism având în centru Biserica, de unde şi interesul 
restrângerii la un număr limitat de simboluri admise de toţi: Sfânta Cruce, Sfânta Euharistie, Sfintele 
Evanghelii 277 . 

Excesul nemulţumea în general multe persoane, iar unii erau de părere că icoanele trebuiau 
distruse. La această atitudine au mai contribuit şi unele secte şi erezii precum pavlicienii, care nu 
cinsteau Crucea, nu aveau cultul Maicii Domnului şi al Sfinţilor 278 . La rândul lor monofiziţii, foarte 
activi în părţile orientale ale Imperiului, socoteau imposibilă reproducerea pe icoane a chipului 
Mântuitorului, deaorece potrivit credinţei lor firea umană a fost «absorbită» de cea dumnezeiască, iar 
aceasta din urmă nu poate fi cunoscută şi reprezentată. 

Spre sfârşitul secolului al VH-lea şi începutul celui de al VUI-lea putem spune că întâlnim în 
lumea bizantină, pe de-o parte, un curent foarte puternic favoarabil icoanelor, iar pe de altă parte, 
manifestări împotriva cinstirii lor. Această din urmă atitudine, împotriva cinstirii icoanelor avea mai 



273 Exod XX, 4 şi Deuterunom V, 8. 

274 Ioan 1,18; IV, 24 şi Romanii, 23. 

275 Alexandre SCHMEMANN, Op.cit. p. 229-230. 

A. GRABAR, L 'Empereur dans l'art bizantin, Londra, 1974. 
277 J. PARGOIRE, L 'Eglise byzantine de 527 ă 847, Paris, 1923, p.221. 

Paul LEMERLE, L 'Histoire des Pauliciens d'Asie Mineure d'apres Ies sources gecques, I, Sources, II Commentaire, 
în Travaux et Memoires, IV şi V, Paris, 1970-1973. Poate fi consultat şi I.P. CULIANU, Gnozele dualiste ale 
Occidentului, Bucureşti, 1995, p. 236-246 (despre pavlicianism). 

degrabă un caracter izolat în partea de Vest a Imperiului şi era mai puternică în Orient, ca urmare a 
influenţelor iudaice, islamice, a sectelor şi a ereziilor 279 . Spre sfârşitul secolului al VH-lea, la Sinodul 
Quinisext (691-692) se stabilea prin canonul 82 ca Mântuitorul să fie reprezentat ca om, nu ca miel şi 
aceasta cu scopul de a sublinia că «viaţa Sa în trup, Patimile, Moartea dătătoare de mântuire şi 
Răscumpărarea lumii au fost câştigate prin întrupare» 280 . Astfel, se atrăgea atenţia asupra importanţei 
întrupării, asupra realităţii ei, fapt care dădea o bază reprezentării pe icoane. Consecinţa imediată a 
acestui canon a fost reprezentarea realistă a chipului lui Hristos, inclusiv pe monedele emise de 
Justinian al II-lea. Acest canon a antrenat însă imediat şi o serie de reacţii iconoclaste la 
Constantinopol, în Asia Mică şi în Armenia: Teodosie, episcopul Efesului, Toma, episcopul de 
Claudiopolis şi Constantin de Nicoleia s-au numărat printre cei mai de seamă iconoclaşti ai acestei 
perioade. 

Născută din teama de a nu cădea în idolatrie, «reţinerea» faţă de cinstirea icoanelor a evoluat 
spre o dispută pregnant hristologică şi acesta a constituit nucleul în jurul căruia se vor concentra cele 
mai multe dezbateri. Unii au afirmat (Hans Georg Beck) că iconoclasmul secolului al VUI-lea nu a 
început în cercurile imperiale, ci în cele bisericeşti arătându-se că episcopii de Efes, Claudiopolis şi 
Nicoleia, menţionaţi mai sus, au venit la Constantinopol să ceară patriarhului Gherman oprirea 
cultului icoanelor. Refuzul patriarhului, i-a determinat pe aceştia să treacă unilateral la îndepărtarea 
icoanelor şi la oprirea cinstirii lor. De asemenea, se presupune că odată sosiţi la Constantinopol, 
episcopii iconoclaşti l-au vizitat şi pe împăratul Leon al III-lea, adept al ideilor lor şi că acesta i-a 
încurajat pe drumul pe care porniseră. Aceste lucruri pot fi adevărate numai că fără concursul 
împăraţilor, opiniile ierarhiilor n-ar fi rămas decât simple atitudini 281 . 

în privinţa lui Leon al III-lea nu trebuie uitat faptul că trăise în regiunile orientale ale 
Imperiului, unde ideile iconoclaste erau foarte răspândite. Ajuns la conducerea Imperiului şi 
socotindu-se că avea drept de control asupra problemelor bisericeşti şi laice, el a impus iconoclasmul 
ca doctrină oficială a Imperiului, din convingeri religioase. El considera că prin această atitudine 
purifica religia creştină de rămăşiţele păgânismului readucând-o la înălţimea şi puritatea ei originară. 
Nu sunt plauzibile afirmaţiile unor istorici potrivit cărora împăraţii iconoclaşti au pornit prigoana 
împotriva icoanelor în cadrul unor măsuri mai ample de refacere a societăţii şi a credinţei, pe care 
doreau să le pună pe baze mai bune şi mai drepte. Aceste păreri sunt greşite, fiindcă împăraţii 
iconoclaşti, la fel ca toţi oamenii timpului lor, erau foarte credincioşi, uneori având chiar şi 
preocupări teologice, grijulii să nu atragă prin comportamentul lor mânia divină şi mai presus de 
toate doreau să purifice creştinismul de tot ce li se părea a fi idolatrie. 

Pe dea altă parte, împăraţii iconoclaşti au pornit lupta împotriva icoanelor şi ca o reacţie 
împotriva monahismului bizantin, aprig susţinător al icoanelor. La vremea aceea, monahismul luase 
o dezvoltare deosebită, mănăstirile posedau întinse domenii funciare iar călugării beneficiau de 
imunităţi fiscale; ori în concepţia împăraţilor bizantini nu se putea tolera o astfel de situaţie, pentru 
că prin numărul insuficient de funcţionari şi de luptători, se aduceau grave prejudicii tezaurului 
Statul şi armatei. 

De partea lor împăraţii aveau armata din Asia Mică, pe unii înalţi funcţionari, precum şi o 
parte a populaţiei Asiei Mici sau a celor din părţile orientale. în regiunile europene ale Imperiului şi 
mai ales în Italia, poporul era însă împotriva iconoclaştilor, mai ales monahii şi femeile fiind foarte 
activi în această luptă. Deci, putem spune că apărătorii icoanelor erau mai numeroşi. 

Motivul declanşării luptei împotriva icoanelor de către Leon al III-lea 1-a constituit o erupţie 
vulcanică din anul 726. în acest fenomen natural care fusese însoţit şi de un cutremur, împăratul a 
văzut dovada mâniei lui Dumnezeu din cauza idolatriei, adică a cinstirii Sfintelor Icoane. Anul 726 



J. GOUILLARD, L 'Heresie dans l 'Empire byzantin, des origines au XII e siecle, în Travaux et Memoires, II, 1 967. 
280 J. MEYENDORFF, Le Christ dans la theologie byzantine, Paris, 1969, p. 242. 

S. GERO, Byzantine Iconoclasme during the reign ofLeo III, Louvain, 1973, p. 47-53. 

reprezintă deci momentul începerii persecuţiei împotriva icoanelor. Măsurile imperiale au întâmpinat 
o dârză rezistenţă. In momentul în care nişte ofiţeri au vrut să dea jos icoana Mântuitorului, care se 
găsea deasupra porţii palatului din cartierul Chalkoprateia, aceştia au fost omorâţi de popor cu 
aceasta izbucnind o puternică revoltă, încheiată cu morţi şi răniţi. împăratul a dat ordin să fie făcute 
arestări, mulţi oameni fiind condamnaţi, mutilaţi si exilaţi. Grecia şi insulele Cyclade s-au răsculat în 
727 şi au proclamat un nou împărat. Până la urmă revolta a fost înfrântă. Tot cu acest prilej se spune 
că împăratul Leon al III-lea ar fi poruncit închiderea Universităţii din Constantinopol, arderea 
bibliotecii şi izgonirea profesorilor deoarece nu i-a putut convinge să sprijine mişcarea iconoclastă. 
în Apus, papa Grigorie al II-lea (715-731) a protestat energic, fiind susţinut de populaţia care s-a 
revoltat şi a scris împăratului că «nu are dreptul să hotărască în materie de credinţă şi să introducă 
inovaţii în ceea ce avem de la Părinţi». 

Evenimentele ulterioare au deschis o mare prăpastie între Vestul Imperiului (cea mai mare 
parte a Italiei, Grecia continentală şi insulele din Marea Egee) susţinător al cultului icoanelor şi 
partea de răsărit a Imperiului, în special themele din Asia Mică, binecunoscute ca iconoclaste. 
Convins că nu-1 poate aduce pe împărat la cinstirea icoanelor, patriarhul Gherman (715-730) a 
protestat energic, aşa că raporturile au atins în această perioadă punctul maxim de încordare. 

Pentru a da legitimitate măsurilor sale, împăratul Leon a convocat la 17 ianuarie 730 o 
adunare {silentium) ţinută în Palatul său, la care au participat mai ales înalţi funcţionari civili. Cu 
acest prilej s-a redactat un edict împotriva icoanelor, pe care patriarhul Gherman a refuzat să-1 
semneze. De aceea, a fost înlocuit imediat cu Anastasius. Acest edict a reprezenat pentru Leon al III- 
lea baza legală de înlăturare a icoanelor şi de persecutare a celor ce le cinsteau. între anii 730 şi 741 
nu avem nici o informaţie viabilă care să precizeze politica iconoclastă a lui Leon al III-lea. Se pare 
că atitudinea papei Grigorie al III-lea (731-741), care a excomunicat într-un sinod ţinut la Roma pe 
adversarii cultului icoanelor, a provocat o contramăsură din partea lui Leon al III-lea care confiscă 
proprietăţile Bisericii romane aflate pe teritoriul bizantin din Italia şi a detaşat de sub autoritatea 
papei diocezele Calabria, Sicilia, Creta şi Iliricul oriental, supunându-le patriarhului de 
Constantinopol 282 . în aceste condiţii raporturile dintre Răsărit şi Apus s-au deteriorat, astfel încât 
ruptura părea definitivă, iar papa începe să se îndrepte de acum încolo către regii francilor: Carol 
Martel, Pepin cel Scurt şi mai ales Carol cel Mare. 

Alături de papa Grigorie al III-lea şi de patriarhul Gherman, o altă personalitate ortodoxă 
apare acum în Orient, luând atitudine în favoarea icoanelor: Sfântul Ioan Damaschinul. Nucleul 
susţinerilor Sfântului Ioan Damaschin despre icoane poate fi sintetizat astfel: icoana este un simbol şi 
intermediar între om şi Divinitate; icoana Mântuitorului are la bază dogma întrupării Sale; astfel, 
problema icoanelor este strâns legată de doctrina mântuirii 283 . 



Imperiul bizantin sub Constantin al V-lea (741-775) 



Cu toate meritele câştigate de Leon al III-lea în luptele cu arabii, atitudinea sa iconoclastă i-a 
subminat popularitatea. în Grecia opoziţia faţă de noua erezie ia forma unei adevărate revolte cu 
caracter politic. La rândul său, Occidentul condamnă în unanimitate iconoclasmul. La moartea lui 
Leon, Imperiul a trecut sub conducerea fiului său, Constantin al V-lea, un foarte bun general, care a 
obţinut victorii notabile împotriva arabilor şi bulgarilor; soldaţii îl iubeau şi îl cinsteau ca pe un semi- 



282 Paul EVDOKIMOV, L 'Orthodoxie, Neuchâtel şi Paris, 1959, p.217. 

Vezi JEAN DAMASCENE, Contre ceux qui rejettent Ies saintes icones (oratio III), în La foi Orthodoxe, trad. 

zeu . împăratul a profitat de criza internă prin care treceau arabii: este vorba despre schimbarea 
dinastiei omayazilor cu aceea a abasizilor, după un îndelung război civil. Tot acum se mută şi 
capitala acestora de la Damasc la Bagdad, mai departe de graniţele Imperiului 285 . Această slăbire a 
arabilor îi permitea lui Constantin să intre în 746 în Siria de Nord şi să ocupe oraşul Germaniceea, 
locul natal al familiei sale. In 747, nu de parte de Cipru, reuşeşte să distrugă flota arabă trimisă din 
Alexandria. 

In Tracia, Constantin a luptat împotriva bulgarilor, care construiseră fortăreţe la frontiera cu 
Bizanţul şi făcuseră o incursiune în 756. Acest an marchează începutul numeroaselor confruntări cu 
bulgarii. Tensiunea atinge punctul maxim în 762, când la conducerea bulgarilor vine Teletz, 
reprezentantul curentului antibizantin. împăratul trimite o parte a cavaleriei şi a flotei sale la Gurile 
Dunării, coborînd apoi spre Sud pentru a face joncţiunea cu aramata condusă de împărat la Anchialos 
în ziua de 30 iunie 763. Aici el obţine cea mai mare victorie din timpul domniei sale. După această 
dată forţa bulgarilor scade până ce la conducerea lor vine Telerig (770), cu care Constantin are unele 
lupte încheiate favorabil pentru bizantini şi cu o pace care nu a fost durabilă. Victoriile lui Constantin 
asupra bulgarilor au avut ca principală consecinţă impunerea Bizanţului în Peninsula Balcanică. 

Pe plan religios, Constantin al V-lea ia parte activă la disputele iconoclaste şi pregăteşte un 
sinod, care a avut loc în Palatul Imperial de la Hiereia, pe malul răsăritean al Bosforului, lângă 
Calcedon, între 10 februarie-8 august 754. Constantin avea nevoie ca programul său iconoclast să fie 
sancţionat de un sinod şi nu de o adunare imperială, cum procedase Leon al III-lea. In vederea 
pregătirii sinodului, împăratul a alcătuit personal 13 scrisori teologice, dar din acestea ne-au rămas 
numai două şi acestea sub forma unor fragmente. La sinod au participat 338 de episcopi, un număr 
record, şi s-a hotărât ca el să fie considerat ecumenic. Ultima şedinţă a avut loc în palatul Vlaherne 
din Constantinopol, la care a fost prezent şi împăratul. Documentele privind desfăşurarea lucrărilor 
au fost distruse în perioada când s-a restabilit cultul icoanelor, dar s-au păstrat concluziile dogmatice 
sintetizate într-un horos (definiţie dogmatica), combătute mai târziu la Sinodul al VH-lea Ecumenic 
din 787. 

Potrivit acestui horos «împăraţii sunt egali cu Apostolii, investiţi cu puterea Duhului Sfânt nu 
numai pentru a desăvârşi şi învăţa omenirea, dar şi pentru a combate erezia diavolească». La Hiereia 
s-a acreditat ideea că atunci când pictorul face chipul lui Hristos, el poate reprezenta ori numai 
umanitatea Sa, separând-o astfel de divinitate, sau pe amândouă, umanitatea Sa şi divinitatea Sa. In 
primul caz, el ar cădea în nestorianism, iar în al doilea el ar circumscrie divinitatea în umanitate, ceea 
ce ar fi absurd; ori că ambele ar fi contopite şi atunci am avea de-a face cu monofizism 286 . 

Această argumentare iconoclastă nu era însă valabila, deoarece se uita ce s-a stabilit la 
Sinodul de la Calcedon şi anume că fiecare natură îşi păstrează propria stare de a fi. Iconoclaştii 
susţineau că îndumnezeirea firii umane a lui Hristos ar suprima caracterul uman individual propriu. 
Ei igonrau astfel adevăratul sens al unirii ipostatice, care implică o distincţie reală între natură şi 

-287 

persoana . 

Un alt aspect al ereziei iconoclaste era noţiunea de icoană pe care o considerau identică ori 
«consubstanţială» cu prototipul. Consecinţa acestui lucru era că icoana materială nu putea niciodată 
să atingă această identitate. De aceea singura reprezentare a lui Hristos pe care o admiteau era 
Euharistia, înţeleasă doar ca «simbol» şi chip, nu ca o prefacere reală, cum credem noi ortodocşii. 
Sinodul mai condamna şi ceea ce li se părea a fi o cinstire exgerată a Sfinţilor, socotind că o 
asemenea venerare era adesea un scop în sine şi îndepărta pe cinstitor de dragostea şi emulaţia 
sfinţilor, care constituia în accepţiunea participanţilor singura cale de conduită creştină. Tot acum era 
lansată şi o teorie etică despre icoane, potrivit căreia virtuţile sfinţilor sunt chipuri vii, pe care omul 

evlavios trebuie să le reproducă în el însuşi; nici Maica Domnului nu poate fi reprezentată pe icoane, 
deoarece este mai presus de ceruri şi de Sfinţi 288 . 

Horosul era urmat de o serie de anateme împotriva autorilor de icoane şi a cinstitorilor lor, a 
patriarhului Gherman, «adoratorul» lemnului şi a Sfântului Ioan Damaschinul, «care împărtăşeşte 
sentimente mahomedane, a trădat pe Hristos, este duşmanul Imperiului, doctorul nelegiuirii, 
cinstitorul icoanelor». De asemenea, erau aduse laude la adresa împăratului, împărătesei, consideraţi 
«luminători ai Ortodoxiei», care au proclamat clar inseparabilitatea celor două firi ale lui Hristos şi 
au dat o lovitură de moarte idolatriei 289 . Se pare că împăratul Constantin a negat în cadrul sinodului 
chiar posibilitatea de mijlocire a Sfinţilor şi a fost împotriva cinstirii moaştelor; de asemenea, ar fi 
condamnat practica de a invoca pe Maica Domnului ca mijlocitoare. 

La puţin timp după sinodul din 754, când cinstirea icoanelor era oprită atât de legile imperiale 
cât şi de cele ale Bisericii, împăratul a dezlănţuit o prigoană fără precedent împotriva iconofililor, 
obligând pe toţi supuşii să jure că nu vor da cinstire icoanelor. Cei care nu s-au supus au fost 
maltrataţi şi chiar ucişi. Măsurile cele mai drastice au fost luate împotriva monahilor, lupta atât de 
înverşunată împotriva lor ascunzând o altă dimensiune a conflictului iconoclast asupra căreia vom 
reveni în amănunt după prezentarea Sinodului VII Ecumenic. Călugării au fost izgoniţi din mănăstiri, 
iar acestea transformate în hanuri ori cazărmi. Exterminarea monahilor era însoţită de distrugerea 
icoanelor. Persecuţia s-a extins chiar asupra înalţilor demnitari imperiali care au fost umiliţi în 
public, orbiţi, exilaţi ori chiar ucişi. Operele de artă religioasă au fost distruse şi înlocuite cu scene 
care se inspirau din natură ori din expediţiile militare ale împăratului. La Constantinopol ura 
iconoclastă a mers atât de departe, încât a depăşit hotărârile sinodului din 754, hotărâri care priveau 
doar cultul icoanelor şi al moaştelor de Sfinţi, şi s-a extins asupra cultului Sfinţilor şi al Maicii 
Domnului. 

Este greu de apreciat cum s-ar fi încheiat acesta persecuţie dacă acest împărat fanatic, 
Constantin al V-lea, nu ar fi murit în ziua de 14 septembrie 775. Memoria sa a fost atât de urâtă, 
încât rămăşiţele sale pământeşti au fost scoase din Biserica Sfinţilor Apostoli în perioada restabilirii 
cultului icoanelor. Numai victoriile sale împotriva bulgarilor a făcut ca poporul să meargă la 
mormântul său cu recunoştiinţă în momentele în care soarta Bizanţului era pusă în cumpănă de 
invaziile acestora. 

Sub fiul său, Leon al IV-lea Kazarul (775-780), care era şi el un iconoclast convins, 
persecuţia nu a mai avut aceeaşi intensitate. O nouă orientare va apărea după moartea sa, când la 
conducerea Imperiului se va afla soţia sa, Irina (780-802), fiul său, Constantin al Vl-lea, fiind încă 
minor. Irina care venerase mereu icoanele şi era favorabilă călugărilor, începe pregătirile pentru 
ţinerea unui nou Sinod Ecumenic. 

Sinodul al VH-lea Ecumenic 



Deorece cultul Sfintelor Icoane fusese interzis prin hotărârea sinodului iconoclast de la 
Hiereia din 754, el trebuia restabilit printr-un nou Sinod Ecumenic. De comun acord cu patriarhul 
Constantinopolului, Tarasie (784-806), şi cu papa Adrian I (772-795), împărăteasa Irina a hotărât să 
fie convocat Sinodul al VH-lea Ecumenic, care urma să anuleze hotărârile sinodului iconoclast de la 
Hiereia din 754. Prevăzut să înceapă în 786 la Constantinopol, în Biserica Sfinţilor Apostoli, Sinodul 
a fost amânat din cauza turbulenţelor provocate de iconoclaşti. In cele din urmă lucrările Sinodului 
au început la Niceea în ziua de 24 sepetembrie 787 şi s-au încheiat pe data de 13 octombrie a 
aceluiaşi an. Preşedinţia Sinodului i-a revenit patriarhului Tarasie. Papa Adrian I a fost reprezentat de 

abatele Petru de la Mănăstirea Sfântul Sava, iar din partea Patriarhiilor de la Alexandria şi Antiohia 
au venit călugării Ioan şi Petru. La Sinod au participat între 330 şi 367 de episcopi. Pe parcursul a 
şase şedinţe, Sinodul a combătut punct cu punct hotărârile sinodului iconoclast de la Hiereia, 
contestându-i calitatea de «adunare ecumenică», întrucât la acesta nu au participat nici patriarhii din 
Răsărit, nici episcopul Romei, iar hotărârile dogmatice erau eretice. Drumul către decizia finală a 
fost deschis încă din anii iconoclasmului, de către Sfântul Ioan Damaschin, care murise înaintea 
sinodului din 754 290 . Sfântul Ioan a trăit o perioadă în Siria, aflată sub dominaţie arabă, iar apoi a 
devenit călugăr la Lavra Sfântul Sava din Palestina. Pentru a apăra cinstirea Sfintelor Icoane, el se 
baza pe divino-umanitatea lui Hristos. înainte de întrupare numai simbolurile şi «umbrele» erau 
posibile. într-o oarecare măsură întregul univers era plin de imagini naturale ale lui Dumnezeu, 
numai că o situaţie nouă este instaurată din momentul în care «Cuvântul S-a făcut trup» 291 . Această 
idee o regăsim şi în hotărârea dogmatică a Sinodului 292 . 

Chipul omului - Hristos este de asemenea acela al lui Dumnezeu. Aşa cum spunea părintele 
G. Florovsky, «tot ceea ce este omenesc în Hristos este de asemenea o imagine vie a lui 
Dumnezeu» 293 . Prin această unire, materia se reînnoieşte şi devine demnă de laudă. «... Aceasta 
înseamnă că toate lucrurile din lume dimpreună cu lumea întreagă capătă o semnificaţie nouă prin 
întruparea lui Dumnezeu; totul devine susceptibil de sfinţenie; întreaga materie devine purtătoare a 
harului Sfântului Duh şi încetează de a ne mai separa de Dumnezeu, pentru a ne deschide calea unirii 
cu El. Noi cinstim şi onorăm întreaga creaţie, pentru că întreaga creaţie a fost cinstită prin Hristos şi 
din acel moment noi îl venerăm practic pe Dumnezeu» 294 . Această definţie hristologică a icoanelor şi 
a cinstirii lor reprezintă substanţa dogmei proclamate de Sinodul al VH-lea. Tot în cadrul lucrărilor 
acestui Sinod se spunea că cinstirea icoanei este relativă, deoarece cinstim icoana numai pentru că 
reprezintă o persoană sfântă. Venerarea Sfinţilor se deosebeşte de adorare, care se cuvine numai lui 
Dumnezeu. La rândul ei, Maica Domnului se bucură de o cinstire mai mare decât a sfinţilor, pe care 
Sinodul al VH-lea a numit-o supravenerare. Cinstirea pe care o datorăm Sfinţilor se extinde şi la 
moaştele lor şi la icoanele care-i reprezintă. Astfel, justificarea cinstirii icoanelor încheia dialectica 
dogmatică a Sinoadelor Ecumenice, centrată după cum am putut vedea pe două teme 
fundamentale ale Revelaţiei dumnezeieşti: Treimea şi întruparea. 

La Sinodul al VH-lea s-au dat şi 22 de canoane, pentru întărirea disciplinei, slăbită în timpul 
iconoclasmului. Ultima şedinţă a Sinodului a avut loc în ziua de 23 octombrie 787, în palatul 
Magnaura din Constantinopol, fiind prezidată de Irina, însoţită de fiul ei, Constantin al Vl-lea. Cu 
acest prilej s-a citit din nou hotărârea dogmatică, formulată în şedinţa a VH-a pe care au semnat-o 
apoi şi suveranii în ovaţiile sinodalilor pentru «noul Constantin şi noua Elenă» 295 . 

Chiar dacă din punct de vedere dogmatic Sinodul a însemnat o victorie, în Imperiul bizantin 
lupta împotriva icoanelor a izbucnit din nou, în timpul domniei împăratului Leon al V-lea Armeanul 
(813-820), începând din anul 814. Erezia iconoclastă avea încă partizanii ei, mai ales în rândul 
armatei (mulţi militari îl admirau încă pe Constantin al V-lea). Toate relele cu care s-a confruntat 
Imperiul în secolul al IX-lea - războaie, invazii, insurecţii - erau puse pe seama «cinstitorilor de 
icoane». în 815, împăratul Leon al V-lea Armeanul cere patriarhului Nichifor, ca icoanele să fie 
aşezate în Biserici la o înălţime care să nu mai permită sărutarea lor 296 . Din acel moment mulţi au 
înţeles iminenţa unei noi persecuţii. De data aceasta Biserica era pregătită, având la îndemână 

decretul recentului Sinod din 787 precum şi celelalte scrieri ale apărătorilor Sfintelor Icoane. întreaga 
Biserică s-a ridicat împotriva împăratului, pentru apărarea Ortodoxiei. Prima victimă a acestei noi 
perioade iconoclaste a fost patriarhul Nichifor, înlocuit cu Sfântul Teodor, conducătorul 
binecunoscutei mănăstiri Studion de la Constantinopol. In duminica Floriilor a anului 815, mii de 
călugări purtând icoane au defilat prin capitală într-o mare procesiune. Cu acest prilej un serios 
avertisment era adresat autorităţilor, iar o nouă persecuţie sângeroasă începea. Ea a făcut mai multe 
victime decât pe timpul lui Copronim: zeci de episcopi au fost exilaţi, călugări torturaţi în închisori, 
sau aruncaţi în mare în saci cusuţi. Persecuţia a scăzut în intensitate pe vremea succesorilor lui Leon 
al V-lea, Mihail al II-lea (820-829) şi Teofii (829-842). 

Victoria finală a Ortodoxiei a venit de data aceasta tot din partea unei femei. împărăteasa 
Teodora, văduva lui Teofii, urmând exemplul împărătesei Irina, s-a decis, în înţelegere cu patriarhul 
Metodie (ales la 4 martie 843-1 1 iunie 847), să reintroducă cultul icoanelor în Biserică. 

La Sinodul convocat în martie 843 la Constantinopol de patriarhul Metodie, la care au luat 
parte toţi episcopii, egumenii şi monahii care au suferit de-a lungul persecuţiilor iconoclaste, 
sinodalii au declarat valabile toate hotărârile celor şapte Sinoade Ecumenice, au restabilit cultul 
icoanelor şi au rostit anatema asupra tuturor iconoclaştilor. La sfârşit, ca o completare la cele 
hotărâte de Sinodul al VH-lea Ecumenic de la Niceea din 787, sinodalii au compus un text special de 
anatematizare a tuturor ereticilor în decursul istoriei, începând cu Simon Magul. Acest text precum şi 
toate dogmele Bisericii au fost citite în întreaga Biserică, în prima Duminică din postul Sfintelor 
Paşti, pe 11 martie 843, zi care s-a numit «Duminica Ortodoxiei», ca amintire a biruinţei Ortodoxiei 
asupra tuturor ereziilor. Duminica aceasta este celebrată de atunci de Biserica Ortodoxă în fiecare an, 
în prima duminică din Postul Paştilor. Pomenirea specială a Părinţilor Sinodului al VH-lea Ecumenic 
de la Niceea din 787, se face în fiecare an în duminica a XXI-a după Rusalii. 

Aspectul dogmatic al cinstirii Sfintelor Icoane nu a epuizat însă semnificaţiile crizei 
iconoclaste. Dificila problemă a relaţiilor dintre Biserică şi Stat a căpătat o acuitate extremă. 
Conflictul Bisericii cu un împărat eretic nu era un lucru nou, iar Sfântul Ioan Damaschinul nu făcea 
decât să repete cuvintele Sfântului Maxim Mărturisitorul, care declara că «nu Cezarul trebuie să se 
ocupe de definiţiile de credinţă». Respingerea iconoclasmului a fost însă punctul de plecare al unei 
noi sinteze, al unei noi uniri între Biserică şi Imperiu care va fi determinantă pentru viitorul lumii 
bizantine. 

Această perioadă a evidenţiat şi importanţa pe care o avea acum monahismul. în momentul 
creştinării lumii, monahismul încarna aspectul eshatologic al creştinismului, care este o depăşire a 
lumii prin lumina împărăţiei «care nu este din această lume», creştinismul fiind în acest fel 
împiedicat de la absorbirea lui de lume. Din acest punct de vedere, nimic nu poate ilustra mai bine 
natura relaţiilor între Biserică şi lumea creştină, ca monahismul şi recunoaşterea sa ca «normă» a 
vieţii creştine. Nu numai Biserica, dar şi Imperiul se va supune monahismului: împăraţii erau la 
concurenţă cu seniorii în ctitorirea de mănăstiri, iar la începutul perioadei iconoclaste, conform 
estimărilor, numărul călugărilor la Bizanţ atinsese cifra de cea. 100.000. Monahismul devenise 
practic pătura conducătoare a Bisericii, conştiinţa şi măsura ei. 

Chiar dacă Imperiul accepta fără rezerve această victorie a monahismului, pe care-1 înconjura 
cu tot felul de garanţii şi privilegii, cu timpul însă, monahismul nu putea deveni decât o sarcină greu 
de purtat pentru economia Statului. Zeci de mii de oameni erau pierduţi pentru efectivele din armată, 
enormele proprietăţi monastice erau scutite de impozite, o parte a populaţiei scăpa de sub controlul 
Statului. în vederea îndreptării acestei situaţii au existat unele iniţiative legislative. Pe de altă parte, 
victoria monahismului se dovedea a fi dăunătoare chiar pentru monahism: de la începutul secolului al 
VH-lea, semnele unui veritabil declin au început să se înmulţească. Mănăstirile s-au îmbogăţit, 
numeroasele privilegii atrăgeau foarte multe persoane fără vocaţie pe posturi diverse: consilieri şi 
duhovnici pentru întreaga societate bizantină, călugării fiind adesea tentaţi să abuzeze de autoritatea 
lor. 

La începutul secolului al VUI-lea, atunci când Imperiul se găsea într-o situaţie dificilă, 
împăraţii isaurieni l-au salvat, cu preţul unui efort susţinut din partea Statului şi a întregii societăţi. 
Această mobilizare evidenţia inevitabil şi problema monahismului, iar acţiunea politică a lui 
Constantin al V-lea demonstrează clar că cinstirea Sfintelor Icoane, nu constituia singurul motiv al 
ostilităţii faţă de călugări. Astfel, apare mult mai transparent contradicţia care nu va înceta să 
învenineze relaţia dintre Biserică şi Stat. Pentru Biserică, Statul avea ca vocaţie susţinerea şi 
recipientul terestru al ei; el trebuia aşadar să se supună valorilor Bisericii, chiar dacă erau în 
contradicţie cu propriile interese. Dimpotrivă, în cazul Statului, creştinismul nu era decât o formă 
nouă a vechiului cult al Statului, un suport religios al Imperiului. Biserica vedea în monahism 
simbolul alterităţii ireductibile a instituţionalităţii sale, a libertăţii interioare a creştinismului şi a 
persoanei creştine în raport cu utilitarismul totalizant al Statului. La rândul său, Statul urma ca mai 
devreme sau mai târziu să se convingă sau nu de ideea inutilităţii şi caracterulului dăunător al 
monahismului. 

Lupta aceasta împotriva monahismului demonstrează dorinţa isaurienilor de a subordona în 
întregime Biserica, Statului şi ideologiei utilitariste. In acest sens, isaurienii au împins până la maxim 
modelul teocratic, conştiinţa aceasta teocratică şi absolutistă fiind uşor de sesizat la Leon al IlI-lea în 
prefaţa sa la Ecloga, noul cod de legi promulgat în 726: «Domnul a încredinţat Imperiul împăraţilor, 
poruncindu-le totodată să se ocupe şi de turma lui Hristos, având ca exemplu pe Petru, conducătorul 
Apostolilor» 297 . 

Victoria cinstirii Sfintelor Icoane a reprezentat deci o victorie politică şi una de ordin moral 
pentru monahism. Persecuţiile l-au regenerat şi reînnoit, iar la începutul secolului al IX-lea se 
înregistrează o autentică înflorire a monahismului bizantin, legat bineînţeles şi de numele lui Teodor 
Studitul; lui îi revine acum iniţiativa reformulării definitive a ideologiei monastice şi precizarea 
locului ocupat în Biserică. Sfântul Teodor Studitul defineşte explicit monahismul ca o slujire aparte 
în Biserică. După el, călugării sunt «nervul şi susţinerea Bisericii», «sarea pământului» şi «lumina 
lumii», o lumină pentru cei care se găsesc în întuneric», «un exemplu şi un fundament» 298 . Acest 
lucru este posibil pentru că monahul urmăreşte scopul final al oricărui creştin: împărăţia lui 
Dumnezeu, mântuirea sufletului. Ori nu ne putem salva sufletul decât prin renunţarea la lume. După 
aceste afirmaţii nu trebuie să credem că Sfântul Teodor vede obţinerea mântuirii numai prin 
monahism. El afirmă că impunerea creştinismului nu se putea realiza fără ceea ce Evanghelia 
numeşte «renunţare», după care constată un fapt istoric: chemarea evanghelică de a nu căuta decât 
«unicul necesar», care este pusă în practică de monahism. Dacă orice creştin este chemat să 
împlinească preceptele evanghelice, în practică prevalează compromisul cu lumea. După Sfântul 
Teodor Studitul, călugării trebuie să fie nucleul activ al Bisericii, o permanentă aducere aminte a 
ultimei vocaţii a creştinului, «susţinerea şi fundamentul Bisericii». La Constantinopol, Sfântul 
Teodor a reformat mănăstirea Studion, care a devenit în curând un principal centru de viaţă 
bisericească bizantină. Monahismul era restabilit în mod definitiv la Bizanţ. 

Această victorie a monahismului însemna de asemenea şi eşecul tentativei iconoclaste de 
suprimare a independenţei Bisericii şi integrării sale într-o perspectivă teocratică. Intre istorici au 
existat păreri diferite asupra sensului acestei victorii. Unii istorici occidentali consideră că monahii 
nu luptau pentru o separare a Bisericii de Stat, cu atât mai puţin pentru o supunere a Statului faţă de 
Biserică, pentru ceea ce poartă numele de clericalism 299 , ci pentru această interpretare a idealului 
teocratic, care din momentul convertirii lui Constantin deschisese Statului braţele Bisericii. In 
opoziţie cu aceştia şi cu alţii care judecă Bizanţul în funcţie de criterii occidentale 300 , noi putem 



297 CA. SPULBER, Ecloga isaurienilor, Cernăuţi, 1929, p. 3. 

298 Vezi A.P. DOBROKLONSKIJ, Sfântul Teodor (în limba rusă), Odessa, 1913, p. 146. 

299 Adolf von HARNACK, Lehrbuch der Dogmengesichte, Freiburg, 1888, voi. II, p. 642. 

300 Vezi Alain DUCELLIER Byzance et le monde orthodoxe, 3ed. Paris, 1997, p. 224; Alain DUCELLIER, Michel 
KAPLAN, Byzance IVe-XVe siecle, Paris, 1996, p. 37-39. 

afirma că Biserica, şi nu Imperiul, va ieşi victorioasă din această luptă. Bineînţeles că istoria nu 
cunoaşte victorii definitive, ceea ce ne rămâne nouă celor de astăzi este încercarea de a judeca un 
succes sau un eşec după criterii cât mai obiective. 



Teocraţia bizantină în perioada post-iconoclastă 



Textul revelator pentru exemplificarea acestui aspect este Epanagoga, sau introducerea la 
Codul de legi publicat la sfârşitul secolului al IX-lea de către împăratul Vasile I Macedoneanul, care 
trebuia să rămână până la sfârşitul Imperiului, legea fundamentală pentru relaţiile dintre Biserică şi 
Stat. Epanagoga lua ca exemplu paralela dintre împărat şi patriarh "membrii cei mai înalţi şi 
indispensabili în Stat", definind în felul următor obligaţiile fiecăruia: 

"împăratului îi revine datoria de a salva şi garanta forţa naţiunii printr-o bună guvernare, să 
restaureze forţele prin vigilenţă şi să capete forţe noi prin înţelepciune în orientare şi fapte. Scopul 
patriarhului este mai întâi, păstrarea purităţii şi a credinţei poporului, primit în grijă de la Dumenezeu 
. . . ; acolo unde se poate, el trebuie să aducă la Ortodoxie şi la unitatea Bisericii pe toţi ereticii . . . ; el 
trebuie să aducă la adevărata credinţă pe necredincioşi, uimindu-i cu splendoarea, gloria şi bogăţia 
slujbelor sale ... împăratul trebuie să exerseze tot mereu binele: de aceea i se dă şi titlul de 
binefăcător . . . Scopul Patriarhului este mântuirea credincioşilor încredinţaţi; el trebuie să trăiască în 
Hristos şi să-şi concentreze toate forţele pentru pace ... împăratul trebuie să fie fără greşeală în 
respectarea învăţăturilor ortodoxe şi pioase ... îndreptate către cunoştiinţa dogmelor cu privire la 
Sfânta Treime şi definiţiile despre mântuire prin întruparea lui Iisus Hristos . . . Patriarhul trebuie să 
vorbească despre adevăr şi să apere dogmele fără teamă în faţa împăratului ... Singur Patriarhul 
trebuie să interpreteze definiţiile Sfinţilor Părinţi sau definiţiile Sinoadelor Ecumenice ... în ceea ce-1 
priveşte pe împărat, el trebuie să susţină mai întâi tot ceea ce este scris în Sfânta Scriptură, apoi 
dogmele stabilite de cele 7 Sinoade Ecumenice, ca şi o parte a legilor romane" 301 . 

Sunt istorici care au desprins din aceste citate concluzia că Biserica şi Statul erau confundate 
într-un singur corp politic şi bisericesc, un fapt care practic marca împlinirea unui fenomen început 
încă din vremea lui Justinian. Textul justifică în aparenţă aceste afirmaţii, numai că acestea se opresc 
la constatarea fuziunii dintre Biserică şi Stat, în timp ce Epanagoga aducea de asemenea o corecţie 
aspectelor negative ale "simfoniei" iustiniene. în mare parte fuziunea aceasta avusese loc: toţi 
membrii Bisericii erau subiecţi ai Imperiului, frontierele Bisericii şi ale Imperiului coincideau, 
întrebarea care se pune este: cele două constituiau un singur organism care avea în frunte o dublă 
autoritate, pe cea a împăratului şi pe cea a patriarhului? Nu trebuie uitat faptul că Epanagoga era o 
lege civilă şi că ea vorbeşte de Stat şi nu de Biserică. Statul era creştin, legat în mod organic de 
Biserică, această legătură realizând diarhia împăratului cu patriarhul. în afara locului ocupat în sânul 
Bisericii (loc definit prin canoanele bisericeşti), patriarhul avea în viitor un loc aparte, paralel cu cel 
al împăratului în structura de Stat. El era reprezentantul Bisericii în Stat, garantul "Ortodoxiei" 
imperiului şi a fidelităţii creştinismului. De aceea, numai el avea dreptul de a interpreta învăţătura 
Bisericii, iar Statul îl însărcina cu apărarea credinţei ortodoxe în faţa persoanei împăratului. 

Din partea împăratului, Epanagoga nu cerea decât fidelitate faţă de Ortodoxie, faţă de 
învăţătura cu privire la Hristos şi la Sfânta Treime. Trebuie subliniat faptul că în viziunea bizantină, 
Biserica şi Statul nu sunt legate printr-o formulă juridică şi o delimitare a sferelor lor de influenţă, ci 
de ortodoxie, de credinţa şi învăţătura Bisericii, pe care Imperiul a adoptat-o, iar izvorul acestei 
doctrine, garantul ei, era Biserica şi nu împăratul. 



Vezi Epanagoga, titlul III, capitolul VIII, citată de D. OBOLENSKY în NHE, t. 2, p. 121. 

în acest context Imperiul nu putea fi indiferent faţă de Biserică: misiunea sa şi aspectul sacru, 
se manifestau prin locul ocupat de împărat în Biserică. Simbolul era ritualul încoronării (chrisma), 
care începând cu secolul al IX-lea, poate fi considerat ca expresia liturgică a teocraţiei bizantine. 
Unul din elementele esenţiale ale acestui rit era mărturisirea de credinţă a împăratului şi jurământul 
prin care se angaja în prezervarea credinţei şi a integrităţii acesteia. Din acest moment puterea 
imperială înceta a mai fi unicul reflex în lume al puterii divine şi pe viitor va trebui să se supună 
adevărului deţinut de Biserică. Tot acum (sec. al IX-lea), ritul ungerii devine momentul capital şi 
constitutiv al încoronării. Acest dar conferit de către Biserică împăratului, nu însemna asimilarea 
Bisericii de către Stat, ci dimpotrivă eclezializarea Imperiului. împăratul îşi apleca capul, iar 
patriarhul, cu propria mână aşeza coroana pe capul acestuia rostind cuvintele: "în numele Tatălui, şi 
al Fiului, şi al Sf Duh", la care poporul răspundea: " Sfânt, sfânt, sfânt, Slavă întru cei de sus lui 
Dumnezeu şi pe pământ pace". Unii au afirmat că împăratul ar fi participat în mod activ la Sfânta 
Liturghie, deţinând chiar o funcţie sacerdotală. Părerea este eronată, deoarece împăratul avea mai 
degrabă o participare limitată la slujbe, fără vreo semnificaţie sacramentală. împăratul conserva 
dreptul pe care altădată îl aveau laicii, anume acela al posibilităţii de a intra în biserică pentru a se 
ruga. Canonul 69 al Sinodului Trulan sancţiona de altfel acest statut, subliniind caracterul laic al 
persoanei împăratului. 

Deci este clar că nu putem reduce teocraţia bizantină nici la cezaro-papism, care priveşte 
Biserica şi Statul, nici la papo-cezarism, care priveşte Statul şi Biserica (pentru care luptau papii 
Evului Mediu), chiar dacă cele două tendinţe uneori se pot întâlni sub forme distorsionate. Dacă 
Imperiul a primit credinţa Bisericii şi este într-un fel sanctificat de această credinţă, Biserica fără a-şi 
trăda independenţa ei mistică şi sacramentală intra în Imperiu, care se obliga să o protejeze şi veghea 
la buna ei funcţionare pe pământ. De asemenea, este adevărat că Biserica şi Imperiul formau un tot 
"fără amestec sau separare". De aici nu trebuie să ajungem la o confuzie de noţiuni, ci la o consecinţă 
a exigenţei Bisericii, care se vedea ca pe o "icoană a lui Hristos" pentru lume, dar care refuza puterea 
terestră şi nu se implica în organizarea vieţii umane. 

în privinţa Imperiului acesta a fost o bună perioadă de timp influenţat de teocraţia păgână. 
Până în secolul al VUI-lea formele vechiului cult imperial predominau în scenele care-1 reprezentau 
pe împărat. în reprezentările păgâne vedem pe acelaşi împărat cuceritor şi suveran, cu puteri 
nelimitate şi personificând victoria, cu menţiunea că după Constantin cel Mare, simbolurile păgâne 
ale victoriei sunt înlocuite de cele creştine. Imperiul era învingător sub semnul Sfintei Cruci: "prin 
acest semn vei învinge". Motivele "triumfale" sunt accentuate de simbolismul oficial al împăraţilor 
iconoclaşti. Odată cu triumful Ortodoxiei observăm însă o schimbare bruscă, o adevărată ruptură: 
"majoritatea covârşitoare a imaginilor imperiale din această perioadă - scria Andre Grabar - aparţin 
genului "împăratul în faţa lui Hristos", temă rar tratată în epocile anterioare, îndeosebi în perioada 
preiconoclastă 302 . Asistăm acum la o schimbare de orientare a acestui gen de artă, care a fost până 
acum triumfală, iar pe viitor îşi va propune să cinstească pietatea împăraţilor şi nu victoriile lor. Nu 
se mai punea problema reprezentării suveranului absolut, ci a icoanei teocraţiei bizantine ° 3 . 

Astfel, triumful Ortodoxiei nu a fost numai o simplă întoarcere la formula lui Justinian, ci şi o 
profundă transformare a acesteia. Imperiul era şi rămânea sacru, numai că înainte la baza acestui 
caracter stătea vechea concepţie a Statului absolut, reprezentare terestră a ordinii divine, iar acum era 
conştiinţa pe care o avea Imperiul de a fi "slujitorul lui Hristos". Acest ideal al Statului se exprimă 
printr-un ansamblu de sărbători şi motive "imperiale" care subzistă şi astăzi: Scoaterea Sfintei Cruci, 
înălţarea Sfintei Cruci, când Sfânta Cruce era purtată în procesiune în Palatul Imperial; sau în 
rugăciunea: "Mântuieşte poporul tău şi binecuvintează moştenirea Ta ....". Armata devine pe viitor o 



302 Andre GRABAR, L'empereur dans l'art byzantin, Paris, Ies Belles Lettres, 1936 ( retipărită la Londra în 1972), p. 

173.. 

im IBIDEM,p. 173-175. 

"oaste prietenă cu Hristos", o armată "care apăra Casa lui Hristos", adică sprijinul terestru al 
Bisericii; în ceea ce priveşte ritualul de la Curte, el tinde în întregime să exprime misiunea creştină a 
Imperiului. Hristos este Pantocrator, Stăpân al Universului şi Domn, iar în faţa Lui se închină cu 
mâinile ridicate şi capul înclinat, împăratul Bizanţului. Aceasta este noua imagine a Imperiului. 

Toate aceste idei se reflectau profund în mentalităţi şi în viaţa cotidiană, în atmosfera autentic 
eclezială pe care o respira societatea bizantină. Chiar dacă unele vicii, unele nedreptăţi erau 
disimulate de unele aparenţe, în care istoricul modern vede mai degrabă ipocrizie, nu trebuie uitat că 
această frumuseţe şi lumină exista la Bizanţ într-o perioadă în care din punct de vedere politic şi 
social lumea era la începuturile descoperirii forţei Evangheliei. Idei ca cele legate de milostenie, de 
dragoste, de sărăcie, erau tratate frecvent de cronicile bizantine, crimele sau alte fapte extreme, fiind 
adesea ignorate. Se poate vorbi de un veritabil umanism bizantin, strâns legat de sentimentul 
prezenţei permanente a lui Hristos în lume, atât ca Rege, cât şi ca Salvator, Stăpân sau Judecător. 

După victoria asupra iconoclasmului Biserica a dobândit o poziţie întărită în raport cu Statul, 
vocea ei impunându-se cu mai multă autoritate decât înainte. Unii patriarhi (de exemplu Fotie) au 
fost oameni de Stat a căror acţiune nu se va limta numai la domeniul ecleziastic, ci vor lua parte în 
mod activ şi la luarea marilor decizii politice. Nu trebuie uitate nici momentele de slăbiciune ale 
Bisericii, momente care au fost consemnate chiar imediat după 843. Este vorba de conflictul dintre 
patriarhii Fotie şi Ignatie care într-o bună măsură pot servi ca exemplu pentru crizele ulterioare. 
Fiecare din ei a urcat pe scaunul patriarhal de două ori, dar au fost îndepărtaţi tot de două ori printr- 
un simplu ordin al împăratului. Şi unul şi celălalt a rezistat în felul lui, făcând dovada unei fermităţi 
pasive faţă de arbitrariul imperial, şi unul şi altul s-a arătat curajos 304 . Nu trebuie uitat nici curajul 
altor ierarhi, care în diferite situaţii au avut forţa de a prefera exilul capitulării. Cu toate acestea, au 
fost destule situaţii în care Biserica a acceptat prea uşor amestectul Statului, considerat a fi un lucru 
normal. In astfel de situaţii nimeni nu s-a ridicat pentru apărarea principiului libertăţii. Tragedia 
Bisericii bizantine a fost se pare tocmai faptul că era prea legată de Imperiu, nu administrativ ci 
psihologic. Imperiul devine pentru ea o valoare supremă şi absolută, o valoare indiscutabilă, 
intangibilă şi evidentă. Ierarhia bizantină devenise practic incapabilă să iasă din categoriile 
Imperiului sacru, de a-1 judeca în lumina libertăţii creatoare a Evangheliei 305 . Totul era sacru şi totul 
se putea justifica prin acest caracter. Ochii trebuiau închişi atunci când se comiteau greşeli sau ceva 
rău, care nu erau decât o consecinţă a "slăbiciunilor umane". Maximalismul teoretic conducea către 
un minimalism practic. Această etatizare interioară şi psihologică, nu numai exterioară a Bisericii, a 

fost însoţită de o polarizare a conştiinţei sale, manifestată prin două tendinţe în teologia şi experienţa 

,• • I306 
religioasa . 

Criza iconoclastă a marcat practic sfârşitul perioadei Sinoadelor Ecumenice, epocă de intensă 

creativitate a gândirii ecleziale. Dorinţa fixării Ortodoxiei într-o formulă precisă şi defintivă, era 

legată de schimbările produse acum în relaţia dintre Biserică şi Stat. Chiar dacă în controversele 

teologice din secolele IV-V intervenţia Statului a fost evidentă, aceasta nu înseamnă că dezvoltarea 

teologiei în interiorul Bisericii, a fost rezultatul iniţiativei Statului. Totuşi, Statul a încercat să obţină 

un anumit profit din aceste dezbateri. încă de la început identificăm în aceste controverse o 

dimensiune politică: ele aruncau în joc un principiu, acela al umanităţii religioase ca o condiţie a 

păcii în Stat. Febra controverselor şi a ereziilor care cuprindea corpul Bisericii, se răspândea şi 

asupra Statului. De aceea, guvernul era interesat în reducerea oricăror divergenţe de opinie, pentru a 

prezerva integritatea unui Imperiu multinaţional, orice efervescenţă religioasă riscând să declanşeze 

pasiuni politice şi separatisme. In acest sens, victoria asupra iconoclasmului a marcat un punct de 

răscruce. Dacă înainte împăraţii aveau ca principală grijă găsirea unui minim confesional acceptat de 



304 F. DVORNIK, Le Schisme de Photius. Histoire et Legende, ed. du Cerf, Paris, 150, p. 145. 

305 Alexandre SCHMEMANN, Op. cit. p. 245. 
306 IBIDEM. 

toate compozantele Imperiului, necesitatea unui astfel de deziderat nu mai exista acum: unitatea 
religioasă fusese realizată cu preţul unor secesiuni a tuturor dizidenţilor şi a unei micşorări a 
Imperiului. Puterea de Stat era definitiv ortodoxă. In plus, împăratul avea conştiinţa investirii sale de 
către Dumnezeu, misiune care avea ca principal scop prezervarea Ortodoxiei. Acum consensul era 
realizat, deoarece întreaga populaţie dizidentă se regăsea în afara frontierelor Imperiului. 

Această nouă situaţie atrăgea după sine o politică nouă. Experienţa amară a trecutului 
demonstrase că orice divergenţă religioasă ameninţa stabilitatea Imperiului. Pe viitor, preocuparea de 
căpătâi a împăraţilor va fi evitarea tulburărilor religioase şi conservarea unui status quo în materie de 
religie. Iconoclasmul demonstrase încă odată pericolul transformării pasiunilor religioase în diviziuni 
politice. Această experienţă a fost decisivă. Biserica care aspirase întotdeauna la unanimitate 
doctrinală a acceptat cu bucurie politica conservatoare a Statului. 



Dinastia macedoneană şi apogeul Imperiului (867-1056) 



Cele aproape două secole de guvernare a împăraţilor macedoneni au fost expresia superlativă 
a tot ceea ce a însemnat Bizanţul pentru lumea orientală şi cea occidentală. Spre deosebire de epoca 
lui Justinian, când opera a fost îndeplinită de un singur împărat, acum asistăm la realizări împlinite 
de o succesiune de împăraţi, toţi remarcabili prin diversitatea calităţilor lor. întemeietorul dinastiei, 
Vasile I (867-886), se trăgea dintr-o familie de armeni stabiliţi în Macedonia, de unde şi denumirea 
uzuală de dinastia macedoneană. Alţi împăraţi ai acestei perioade au fost: Leon al Vl-lea Filozoful 
(886-912), Alexandru (912-913), Constantin al VH-lea Porfirogenetul (913-959), Romanul I 
Lecapenul (920-944), Roman al II-lea (959-963), Nichifor II Focas (963-969), Ioan I Tzimiskes 
(969-976), Vasile al II-lea Bulgaroctonul (976-1025), Constantin al VUI-lea (1025-1028), Roman al 
III-lea Arghiros (1028-1034), Mihail al IV-lea (1034-1041), Mihail al V-lea (1041-1042) şi 
Constantin al IX-lea Monomahul (1042-1055). Majoritatea acestor împăraţi au fost militari de 
carieră, singurele excepţii fiind Leon al Vl-lea şi Constantin al VH-lea. 

In toate domeniile s-a putut observa un reviriment faţă de perioada anterioară. Astfel, în 
urma succeselor înregistrate pe plan extern de către basileii iconoclaşti, viaţa economică din întregul 
bazin al Mării Mediteranene cunoaşte o tot mai mare stabilitate şi securitate. Industria şi comerţul, 
asupra cărora autoritatea centrală exercita un monopol strict, au acum o pondere crescândă în 
anasamblul vieţii economice a Statului bizantin. Pe plan social, are loc formarea clasei aristocratice 
în curs de feudalizare, consecinţă directă a fenomenelor dizolvante din interiorul comunităţilor 
rurale. Conştienţi de pericol împăraţii au promovat o serie de măsuri în favoarea ţărănimii libere şi a 
stratioţilor, însă fiscalitatea excesivă şi reorientarea politicii externe au contribuit decisiv la ruina 
acestei pături sociale. In administraţie, vechiul regim al themelor a cunoscut un oarecare declin, 
determinat de mutaţiile din societatea bizantină precum şi de renunţarea puterii imperiale la politica 
defensivă. 



Expansiunea teritorială a împăraţilor macedoneni 



Schimbarea cea mai evidentă a avut loc însă în politica externă. Consolidarea internă a 
Imperiului precum şi a graniţelor orientale de către împăraţii iconoclaşti, a permis noii dinastii, 
întemeiată de Vasile I (867-886), să treacă la o politică ofensivă pe plan extern, care a culminat în 
timpul împăraţilor-soldaţi, precum Nichifor al II-lea Focas (963-969), Ioan I Tzimiskes (969-976) şi 

Vasile al II-lea (976-1025). Această perioadă a fost numită de bizantinistul francez G. Schlumberger 
«marea epopee bizantină» 307 . 

De-a lungul tuturor frontierelor, Imperiul a fost nevoit să facă faţă pericolului arab (excepţie 
făcând graniţele de la Dunăre). In faţa acestei situaţii, atât Vasile I cât şi Leon al Vl-lea au organizat 
mai multe campanii, unele cu rezultate interesante, fără a repurta însă victorii decisive 308 . în 
Occident, au reuşit să cucerească localitatea Tarente, în timp ce arabii şi-au consolidat cuceririle 
numite Creta sau Sicilia, la care şi-au adăugat Siracuza, Taormina şi Reggio 309 . în partea orientală a 
Imperiului, arabii au fost împinşi până la frontiera asiatică, numai că în 904 o flotă de piraţi 
musulmani a atacat prin surprindere Tesalonicul, făcând cu acel prilej un număr de cea. 20.000 
prizonieri. Acest moment a marcat şi revirimentul ofensivei bizantine din vremea lui Roman 
Lecapenul, cel care va repurta succese notabile în Mesopotamia prin recucerirea cetăţii Edessa 310 . 
Nichifor Focas şi Ioan Tzimiskes mai întâi ca generali, iar mai apoi ca împăraţi au repurtat la rândul 
lor o serie de succese decisive. Focas a recucerit Creta şi Cipru, între 965-966 Tarsul, Cilicia, 
Mopsuestia şi Anazarbe, dar mai ales Alepul şi Antiohia (969) 311 . Tzimiskes a luptat dincolo de 
Eufrat, organizând o adevărată cruciadă pentru eliberarea Locurilor Sfinte: el a recucerit Baalbek, 
Damascul, o parte a Palestinei (Nazaretul, Acra, Cezareea), fără a putea obţine însă Ierusalimul 
(ajunge la numai 180 km.). La întoarcere el a cucerit şi Beyruthul, Sidonul şi Laodiceea, 
mulţumindu-se până la urmă numai cu consolidarea posesiunilor din Nordul Siriei. Vasile al II-lea a 
păstrat toate aceste teritorii fără însă a le extinde în mod sensibil. El a dobândit totuşi Edessa în 1001 
şi a organizat apărarea Eufratului. O altă regiune care a cunoscut tot acum lupte neîncetate între 
Imperiul persan şi cel bizantin, a fost Armenia 312 . Din secolul al VH-lea ea a fost ocupată de arabi, 
iar cucerirea cetăţii Amorium în 838 a fost ultima lor victorie notabilă. în 872, armata lui Vasile I a 
cucerit oraşul Tefrik situat în partea de est a themei armeniacilor, punând astfel capăt existenţei unui 
zone controlate de pavlicieni, o sectă maniheeană care oscila între arabi şi bizantini 313 . Progresul în 
acest teritoriu al trupelor bizantine s-a accelerat în secolul al X-lea când au ajuns până în 
Mesopotamia, Cilicia şi Nordul Siriei. în vremea lui Constantin al VH-lea şi a lui Roman al II-lea, 
principalii lor generali Nichifor Focas şi Ioan Tzmiskes au pătruns în Cilicia, cucerind Germaniceea 
(949), Hadath (957) şi Samosata (958), iar Vasile al II-lea a reuşit să cucerească o bună parte a 
Armeniei. Cuceririle lui Vasile al II-lea au cuprins în Armenia spaţiul dintre lacul Van şi Vaspurkan, 
iar din 1020 bizantinii au ajuns şi în Georgia, regiune cu credincioşi calcedoneni ai căror aristocraţi 
veneau destul de des să-şi încerce şansa în armata şi administraţia bizantină. 

Bizanţul nu a renunţat nici la Italia, unde Leon al Vl-lea a organizat două theme: a 
Longobardiei şi a Calabriei 314 . Se pare că împăratul bizantin şi-ar fi disputat titlul imperial cu Otto, 
încoronat la Roma în 962 şi fondator al sfântului Imperiu Roman Germanic. Pericolul arab a făcut 
însă ca aceste ambiţii să treacă pe planul secund, Focas încercând să realizeze chiar o alianţă cu Otto. 



307 Vezi G. SCHLUMBERGER, L'Epopee byzantine ă la fin du Xe siecle; 3 voi., Paris, 1896-1905; H. GREGOIRE, 
Autour de l'epopee byzantine, Londra, Variorum, 1975. 

308 Ch. DIEHL, Figuri bizantine... voi. I. p. 305 şi p. 325. 

C. CAHEN, L Islam, des origines au debut de l'Empire ottoman, Paris, 1970; R. MATRAN, L ' expansion musulmane 
(Vlle-Xie siecles), Paris, 1969; Vezi şi A.A. VASILIEV, H. GREGOIRE, M. CANARD, Byzance et Ies Arabes. T. II: La 
dinastie macedonienne, Bruxelles, 1935-1950. 

Vezi S. RUNCIMAN, The Emperor Romanus Lecapene and his Reign, a study of tenth centrury Byzantium, 
Cambridge, 1929. 

G SCHLUMBERGER, Un empereur byzantin au Xe siecles: Nicephoros Phocas, Paris, 1890. 

312 Despre Armenia în această perioadă merită consultate lucrările: N. ADONTZ, Etudes armeno-byzantines , Lisabona, 
1965; J. LAURENT, Etudes d'histoire armenienne, Louvain, 1971; M. CANARD, J LAURENT, LArmenie entre 
Byzance et l'Islam depuis la conquete arabe jusqu'en 886, Paris, 1980. Ultima lucrare conţine multe izvoare arabe 
traduse în limba franceză. 

313 Vezi nota 277. 

314 Vezi A. CHASTEL, L 'Italie et Byzance, Paris, 1999. 

Tzimiskes a dat chiar de soţie pe prinţesa bizantină Teofano lui Otto 315 , care până la urmă a fost 
învins de arabi. 

In privinţa relaţiilor cu bulgarii de la sudul Dunării, putem spune că acest pericol rămâne 
localizat. Conflictul se acutizează sub urmaşul lui Boris, Simeon, care fusese crescut la 
Constantinopol. De aici el şi-a însuşit foarte bine lecţia bizantină: pentru el era nevoie de un singur 
Imperiu pe pământ, gândindu-se la înlocuirea Imperiului bizantin cu unul bulgar. Ambiţiile sale îl 
împing până la zidurile Constantinopolului sau ale Tesalonicului 316 . Chiar dacă a reuşit să încheie cu 
acesta o pace prin care se obliga la plata unui tribut, Leon al Vl-lea a fost în cele din urmă nevoit să 
cedeze bulgarilor şi întinse teritorii din Macedonia. In 912, Alexandru a refuzat să mai plătească 
tribut, măsură care a condus în 913 la o nouă ameninţare a cuceririi capitalei Constantinopol. 
Renumite rămân pentru bulgari bătăliile de la Anchialos din 917 sau de la Adrianopol din 922, care 
le-au permis acestora ocuparea Macedoniei şi a Traciei, cu excepţia oraşelor Tesalonic şi 
Constantinopol. Conflictul cu bulgarii a cunoscut o schimbare de forţe odată cu moartea lui Simeon 
în 927. Succesorul acestuia, Petru, nu s-a ridicat la înălţimea predecesorului, iar sub ţarul Samuel, 
împăratul Vasile al II-lea a purtat mai multe campanii victorioase între 986 şi 1014. înverşunarea de 
care a dat dovadă în acest interval i-a atras şi supranumele de "Bulgaroctonul", adică învingătorul de 
bulgari. 



Societatea rurală în secolele IX-XI 



în acest interval de timp asistăm la creşterea marii proprietăţi în detrimentul micii proprietăţi 
a ţăranilor independenţi, ceea ce a dus la schimbări importante în organizarea socială, militară şi 
chiar politică a Imperiului. O analiză verticală a acestui fenomen ne poate conduce la câteva 
consideraţii. Mai întâi opoziţia dintre cei bogaţi, puternici {dunatoîf {1 şi cei mici (penetaîf x% nu 
reflecta în întregime realitatea socială din mediul rural bizantin, unde condiţiile erau deosebit de 
complexe. Cei puternici erau aceia a căror bogăţie sau funcţie le permitea să exercite o anumită 
presiune asupra micilor gospodării ţărăneşti. Un bogat avea cea mai frumoasă casă, în care îşi putea 
primi musafirii; ţăranul de condiţie medie îşi pemitea să întreţină o pereche de boi, un măgar, un 
servitor, iar dacă sărăcea de tot nu-i mai rămânea decât casa. în acelaşi oraş putem întâlni atât pe 
marele proprietar fără griji materiale, cât şi pe ţăranul de condiţie medie, pe ţăranii independenţi 
(parechi) 319 , pe ţăranii săraci care posedau o casă şi o grădină sau pe sclavi. Ţăranul bizantin putea 
avea unul sau mai mulţi sclavi, ce erau folosiţi atât la muncile domestice cât şi în calitate de 
muncitori agricoli 320 . 

în al doilea rând, între cei foarte bogaţi şi cei care nu aveau aproape nimic, mai exista aşa- 
numita clasă a exploatatorilor agricoli. Conducătorii satelor proveneau din rândul clasei de mijloc a 



15 Ch. DIEHL, Figuri bizantine... voi. I, p. 355. 



D. ANGELOV, Die Entstehung des Bulgarischen Volkes, Berlin, 1 980; J. FERLUGA, Der Byzantinischen Handel auf 
dem Balkan von VII bis zum Anfang des XIII Jahrhunderts, Skopje, 1986; St. RUNCIMAN, A History of the First 
Bulgarian Empire, Londra, 1930. 

317 Dunatos: puternic în ierarhia economică, în cea a demnităţilor şi a funcţiilor. 

318 Penetes: persoană săracă. 

319 Parec: ţăranul care deţine o bucată de pământ în cazul în care-şi achita chiria pentru respectivul teren; el putea ceda 
acest drept. 

J. L. TEALL, The byzantine Agricultural Tradition, în Dumbarton Oaks Papers, voi. XXV, 1971, p. 33-60; M. 
KAPLAN, Quelques remarques sur Ies paysages agraires byzantins (VIe-milieu du Xle), în RN, 62, 1980, p. 155-176; 
Idem, Les villageois aux premier s siecles byzantins (VIe-Xe siecles)": une societe homogene, în Byzantinoslavica, 43, 
1982, p. 202-217. 

ţăranilor, dintre aceştia fiind recrutaţi şi soldaţii themelor sau stratioţii 321 . în secolul al X-lea, 
Constantin al VH-lea considera ca un fapt normal posesia de către aceştia a unei suprafeţe de 
pământ 322 . Dispariţia micii proprietăţi a avut în această perioadă grave consecinţe economice, fiscale 
şi militare. La rândul ei, dezvoltarea excesivă a marii proprietăţi prezenta un pericol a cărui amploare 
a putut fi cu adevărat evaluată în vremea lui Vasile al II-lea, când a avut loc revolta marilor seniori ai 
Asiei Mici, Bardas Focas şi Bardas Skleros. 

O Novelă dată de Roman Lecapenul în 922, încerca să remedieze această situaţie: prin 
aceasta se interzicea celui bogat să achiziţioneze pământul celui sărac şi dădea câştig de cauza 
săracului, atunci când acesta era la concurenţă cu un bogat pentru cumpărarea unui teren. Novela 
stabilea că puteau cumpăra un lot următoarele categorii: rudele apropiate, coproprietari care aveau 
pământul împreună cu vânzătorul, proprietarii carea aveau parcele alăturate lotului pus în vânzare, 
vecinii care achitau taxele în comun cu fostul posesor. Bogaţii nu puteau cumpăra decât în cazul în 
care posedau pământuri în satul respectiv 323 . Din păcate Novela nu a avut rezultatele scontate pentru 
că iarna anului 927-928 a fost deosebit de grea, mai ales pentru cei săraci, apoi o secetă a dus la o 
recoltă foarte slabă, astfel încât posesorii de pământ s-au aflat într-o situaţie deosebit de gravă. 
Aceste măsuri erau reconfirmate de Roman Lecapenul într-o altă Novelă a sa din 934, dar nici 
aceasta nu s-a putut aplica deoarece însăşi funcţionarii care aveau obligaţia aplicării legii, erau 
proprietari de pământuri. Pe de altă parte, ţăranii descurajaţi se puneau de bună voie la dispoziţia 
acestor oameni bogaţi, devenind şerbii acestora. 

Vasile al II-lea era şi mai categoric: o Novelă din 966 anula prescripţia de 40 de ani pentru 
seniorii care achiziţionau un teren, obligându-i pe cei bogaţi să plătească impozitele celor săraci în 
cazul în care aceştia erau în imposibilitatea să o facă 324 . 

In ceea ce priveşte exploatarea solului, nu trebuie să confundăm marea proprietate cu marile 
exploatări: mai întâi pentru că avem de-a face cu o dispersare a terenurilor în sate diferite, iar 
terenurile erau uneori închiriate la ţărani care beneficiau de ele pe termen nelimitat. Aceştia din urmă 
locuiau în aceleaşi localităţi, practicau aceleaşi culturi şi îşi achitau impozitele fie singuri, fie cu 
ajutorul proprietarilor. Din punct de vedere al condiţiilor economice, prea puţine lucruri diferenţiau 
pe parechi de ţărani proprietari. Trebuie să reţinem că de la începutul până la sfârşitul Imperiului 
bizantin, indiferent de statutul juridic al terenului, celula de bază a exploatării solului rămâne 
exploatarea familială mică şi mijlocie. Acest tip de exploatare reprezenta idealul comun al tuturor 
membrilor societăţii bizantine. Ţăranul cultiva pământul pentru necesităţile sale: reînnoirea 
şeptelului, procurarea de unelte, hrana familiei şi a servitorului, plata impozitului şi eventual a taxei 
de închiriere. Ţinând de preţurile pentru achiziţionarea animalelor sau procurarea de unelte, 
eventualul surplus părea derizoriu; ţăranul nu reuşea să scape de condiţia sa prin mijloace 

325 

economice . 

Categoria celor puternici se referea la două situaţii complementare: bogăţia ca putere 
economică şi deţinerea autorităţii, adică a puterii administrative sau militare. Definţiile date de 
textele legislative din secolul al X-lea se refereau la trei noţiuni: 

1. la bogăţie: textele legislative din secolul al X-lea nu fac referire la pragul superior de la 
care cineva poate fi considerat puternic, ci mai degrabă la pragul de jos, de la care o 



321 Stratioţii erau acei ţărani care în schimbul serviciului militar beneficiau de importante facilităţi fiscale. 

G. OSTROGORSKY, Observations on the aristocraty in Byzantium, în Dumbarton Oaks Papers, voi. XXV, 1971, p. 
1-32; R. MORRIS, The poweful and the poor in Xth century Byzantium. Law and reality, în Past and Preş ent, 173, 1976, 
p. 3-27; M. KAPLAN, L ' Economie paysanne dans l'empire byzantin du Ve au Xe siecle, în Klio, 68, 1986, p. 198-232; 
E. PATLAGEAN, Pauvrete economique et pavurete sociale ă Byzance (IVe-VIIe siecles) Paris, 1977. 
323 A. DUCELLIER, M. KAPLAN, B. MARTIN, Le Moyen Âge en Orient, Paris, 1990, p. 141. 
324 IBIDEM,p. 142. 
325 M. KAPLAN, L'Economie paysanne..., p. 210-232. 

persoană putea fi considerată slabă. Oricum elementul determinant în înscrierea printre 
cei puternici rămânea cel financiar; 

2. demnitatea sau funcţia ocupată, unde îi putem include pe funcţionarii civili şi militari din 
administraţia centrală; 

3. strategii din administraţia provincială, precum şi autorităţile bisericeşti (episcopi sau 
egumeni) care erau consideraţi printre cei puternici. 

In această situaţie se declanşa un dublu mecanism: cei care deţineau autoritatea o foloseau 
pentru a-i domina pe cei slabi şi pentru a le cumpăra pământul. La început, funcţionarii în cauză nu 
erau neapărat bogaţi, însă prin utilizarea puterii pe care o deţineau ei căutau să dobândească un statut 
socio-economic, ce le permitea mai târziu să se integreze vechii aristocraţii. Această din urmă 
categorie era deja bogată. In acest sens avem multe mărturii printre care şi pe aceea a peloponezienei 
Danielis care în secolul al IX-lea îi dădea împăratului Vasile I cea. 3.000 sclavi sau paflogonianul 
Mauriciu care avea un mic corp armat pentru a se apăra împotriva turcilor. De asemenea Filaret, 
autorul unei autobiografii, ne explică cum atunci când avea un necaz, situaţia îi era ameliorată de un 
funcţionar de la fiscul provinciei în care locuia 326 . Vedem astfel cum puterea era folosită în favoarea 
aristocraţiei funciare, iar aceasta profita din plin de relaţia privilegiată cu funcţionarii dornici de a-şi 
spori bunurile materiale. 

Prin revenirea la marea proprietate, mediul rural bizantin a cunoscut astfel în secolele VIII-XI 
o schimbare socială considerabilă. Aceasta nu înseamnă că economia rurală a fost complet 
bulversată; o parte a ţăranilor care şi-au vândut terenurile le-au recuperat în locaţie, în calitate de 
parechi, în aceleaşi localităţi fără să modifice astfel producţia agricolă. Cu toate acestea, în unele 
regiuni şi în epoci diferite, aceste mutaţii sociale au determinat un fel de fenomen de "dezertificare", 
care a cuprins sate întregi. La frontierele orientale ale Asiei Mici, factorii politici au amplificat acest 
fenomen. Aşa cum expansiunea micii proprietăţi era paralelă cu creşterea demografică, mişcarea 
socială inversă a condus la o scădere demografică considerabilă în mediul rural, chiar la un exod 
rural cu consecinţe grave asupra culturilor agricole. Dezvoltarea proprietăţii rurale mici şi mijlocii 
corespundea astfel unei creşteri economice în acest spaţiu, iar regresiunea atrăgea după sine 
recesiune. 



Dobrogea bizantină în vremea împăratului Ioan Tzimiskes 



în vremea împăratului Ioan I Tzimiskes, Dobrogea a fost transformată în themă sub numele 
de Istros sau Paradunavon. începuturile themei erau mai vechi, regiunea făcând parte dintr-o altă 
themă întemeiată de Constantin al IV-lea în 681-685, după înfrângerea bulgarilor. Constantin al VII- 
lea Porfirogenetul în lucrararea sa Despre theme {De Thematibus), spunea că împăratul Constantin al 
IV-lea ar fi întemeiat thema Traciei din care făcea parte şi Bulgaria, Hemus şi Istros. Istros pare a fi 
chiar Dobrogea. Acum Ioan Tzimiskes organizează Istros ca themă de sine stătătoare cu reşedinţa la 
Durostorum (Silistra). Aici va fi şi sediul strategului. Primul strateg se pare că a fost Leon, cel care 
conducea flota dunăreană. Pe sigiliile din această vreme se găsesc titulaturile cârmuitorilor şi numele 
themei. Ioan Tzmiskes a avut grijă şi de refacerea cetăţilor de aici, fiind zidită acum cetatea Păcuiul 
lui Soare. Cetatea trebuia să apere Durostorumul de atacurile ce veneau dinspre Nord. Azi cetatea se 
păstrează numai parţial, arheologul Petre Diaconu localizând tot aici o altă cetate Vicina 327 . 



326 Cf. A. DUCELLIER, M. KAPLAN, B. MARTIN, Op. cit. p. 140. 

P. DIACONU, Cetatea bizantină din insula Păcuiul lui Soare, în BMI, CL, 1971, nr. 1; Idem, Despre localizarea 
Vicinei, în Pontica, 1970, nr. 3; Idem, Iarăşi despre localizarea Vicinei, în Revista de Istorie, tom 34, 1981, nr. 12; Idem, 
Istoria Dobrogei în unele lucrări străine recente, în Revista de Istorie, tom 36, 1983, nr. 7. 

Pentru consolidarea acestor afirmaţii există o serie de argumente: 

■ "portulanele" italiene, acele hărţi care menţionau porturile de la Dunăre şi distanţa dintre ele; 

■ la Păcuiul lui Soare s-au descoperit foarte multe sigilii comerciale ce însoţeau baloturile cu 
mărfuri; 

■ în urma cercetărilor arheologice făcute în multe cetăţi din Dobrogea, precum Noviodunum 
(Isaaccea), Dinogeţia (Garvăn - reşedinţa unui toparh), Beroe (Piatra Frecăţei), Capidava, 
Axiopolis (Cernavodă), s-au descoperit vestigii din această epocă, demonstrând grija lui 
Tzimiskes pentru această regiune. 

In ceea ce priveşte organizarea bisericească, descoperirea de biserici la Dinogeţia, 
Noviodunum şi Troesmis atestă existenţa unor episcopi. Astfel, la Dinogeţia a fost găsit un engolpion 
de aur care ar fi aparţinut unui episcop şi un sigiliu al lui Mihail al Kievului care ar fi însoţit o 
scrisoare către ierarhul locului. La Noviodunum şi Troesmis sunt de asemenea numeroase urme 
creştine care întăresc ipoteza conform căreia în această zonă ar fi existat o viaţă bisericească 
organizată. La Sud de Cernavodă, la Axiopolis, avem informaţii privind existenţa unui episcop care 
ar fi fost transferat de aici mai târziu în Imperiu, la Abidos în Vestul Asiei Mici. Concluzia ar fi că 
acesta era bizantin iar slujba o făcea în limba greacă. O dovadă a folosirii limbii greceşti în cult este 
şi descoperirea unui ulcior la Capidava, ce poartă pe el literele alfabetului grec, Crucea şi alte semne. 
Există o Noititia episcopatum din sec. al Xl-lea care menţionează cetatea Durostorum ca mitropolie 
cu 5 episcopii sufragane în 5 cetăţi, care se aflau în Dobrogea. Transferul episcopului la Abidos a 
fost făcut pe un scaun mitropolitan. Este posibil ca şi Axiopolis să fi fost mitropolie, deoarece în 
secolul al Vl-lea era un centru creştin important, iar transferul se făcea pe ranguri egale. 



Civilizaţie bizantină şi spiritualitate ortodoxă 
în perioada împăraţilor macedoneni 



Din punct de vedere al civilizaţiei, epoca împăraţilor mecedoneni a fost una dintre cele mai 
reprezentative. Leon al Vl-lea a fost cel care a publicat în limba greacă culegerea monumentală a 
Basilicalelor sau a legilor imperiale, o sinteză a operei legislative a lui Justinian, care omitea însă 
legile lipsite de actualitate, adăugând pe cele mai recente. Tot din vremea lui Leon al Vl-lea avem şi 
celebra Carte a prefectului (este vorba de prefectul de Constantinopol), descoperită la sfârşitul 
secolului trecut, document esenţial pentru cunoaşterea vieţii economice de la Bizanţ, unde aproape 
toate profesiile erau supuse unei reglementări stricte. Totul indica de altfel prosperitatea 
Constantinopolului, unde veneau tot felul de negustori cu mărfurile lor, oraşul având practic acelaşi 
rol pe care-1 avusese şi Pireul în perioada de înflorire a Atenei. 

Dinamica comerţului sau gloria militară şi-au găsit expresia în litere şi arte. Chiar dacă nu 
mai avem de-a face cu creaţii de genul Sfintei Sofii, în provincie nenumăratele monumente atestă 
renaşterea la care asistăm, fapt pentru care această perioadă mai poartă şi numele de al II-lea secol de 
aur al artei bizantine. In domeniul ideilor este de ajuns să amintim acum două mari figuri: Fotie şi 
Psellos, remarcabili prin gustul lor pentru elenism şi pentru cunoaşterea tradiţiei antice. 

Fotie a fost unul din principalii protagonişti ai renaşterii bizantine. El a fost unul dintre 
teologii eminenţi ai Bisericii Ortodoxe, unul dintre cei mai influenţi umanişti bizantini 328 . Opera sa 
teologică este majoră: Mistagogia, Amfilohia (adunare de răspunsuri la întrebări teologice), Scoliile 
la Scara Sfântului Ioan Sinaitul, Cuvânt despre purcederea Sfântului Duh (combătea adaosul 



28 T.G. BULAT, Fotie, patriarh al Constantinopolului, Chişinău, 1940; D. STRATOUDAKI White, Patriarch Photius 
of Constantinople, Brookline, Massachusets, 1981. 

Filioque), Către cei care pretind că Roma este primul scaun, Predici, Cateheze şi Cuvântări (în 
care le regăsim şi pe cele rostice cu prilejul asedierii Constantinopolului de către ruşi în anul 860), 
Biblioteca sau Myrobiblion 330 (cele 1.000 cărţi) sunt titluri care ni-1 prezintă pe Fotie drept unul 
dintre principalii renovatorii ai studiilor în Universitate, precum şi în cercuriile private unde erau 
citiţi şi comentaţi autori vechi 331 . Fără îndoială că unii scriitori au fost mai puţini originali decât 
artiştii, această perioadă fiind una a enciclopediştilor: Lexicul lui Suidas, Vieţile Sfinţilor de Simeon 
Metafrastul. Nu trebuie uitat nici Ioan Geometrul cu poeziile sale sau Leon Diaconul cu Istoria sa. 
Un exemplu de creaţie au fost şi împăraţii: Leon a Vl-lea, supranumit Filozoful pentru dragostea sa 
faţă de studiu, Constantin Porfirogenetul, scriitor, artist şi animator al vieţii intelectuale, de la care 
ne-au rămas binecunoscutele tratate Despre Administrarea Imperiului, Despre Theme, Despre 
Ceremoniile de la curtea bizantină 3 ' 7 ' 2 . în ceea ce-1 priveşte pe Constantin al IX-lea Monomahul, în 
afara tristei sale faime legate de Schisma de la 1054, numele său este legat şi de crearea alături de 
Facultatea de Filozofie condusă de Psellos, a celei de Drept, condusă de Ioan Xifilinos, care avea ca 
principal obiectiv, formarea de funcţionari pentru Imperiu. 



Teologia oficială 



în istoria Bizanţului, Biserica şi Statul au ajuns la un moment dat să tragă unele concluzii din 
experienţa trecutului; acest trecut se baza pe Antichitate şi se dezvoltase în conştiinţa Bisericii pe un 
ideal imuabil, care urmărea întoarcerea la anumite valori ale trecutului. Cu acordul tacit al Bisericii şi 
al Statului, înainte de instaurarea dinastiei macedonene se ajunsese la un fel de bilanţ: orice nouă 
dezbatere teologică, orice problemă nouă, trebuia raportată la trecut. Tradiţia Sfinţilor Părinţi, 
confirmată de autoritatea lor, ca mijloc de referinţă sau de citate scoase din context, devenise un fel 
de garanţie a fiabilităţii. în lucrarea Sfântului Ioan Damaschin, De Fide orthodoxa, întâlnim tocmai 
această grijă deosebită pentru trecut, pentru Sfinţii Părinţi, consensum Patrum. Lucrarea ultimului 
mare Părinte al Bisericii este un fel de "sumă" a teologiei greceşti la care secolele posterioare nu au 
adăugat prea mult. în secolul al IX-lea, Bizanţul recunoştea tacit că adevărul universalităţii Bisericii 
fusese formulat odată pentru totdeauna de către Sfinţii Părinţi la Sinoadele Ecumenice. Răspunsul la 
noile neînţelegeri, la noile erori sau întrebări, trebuia împrumutat din literatura patristică. Exigenţa 
acestui demers retrospectiv se află la originea curentului religios bizantin numit "teologia oficială". 
Principalul ei obiectiv consta în demonstrarea că "totul a fost deja decis", toate problemele erau 
rezolvate, iar singura garanţie a Ortodoxiei era apelul la trecut. Importanţa şi meritul acestei "teologii 
oficiale" nu trebuie minimalizat: ea ne arată înaltul nivel al culturii bisericeşti bizantine, preocupările 
spirituale şi intelectuale deosebite, grija pentru educaţie, învăţământ, şcoli şi cărţi. Toate acestea au 
făcut din Imperiul bizantin centrul cultural al lumii, căruia îi datorăm transmiterea unei tradiţii antice 
şi paleocreştine 333 . 

începuturile acestui curent oficial al teologiei bizantine le putem plasa odată cu renaşterea 
culturală din a doua jumătate a secolului al X-lea, centrul fiind Universitatea din Constantinopol. De 
aici a ieşit "părintele teologiei bizantine" patriarhul Fotie (858-867; 877-886). Universalitatea ştiinţei 

sale a atras o pleiadă de savanţi şi teologi, printre care şi Chirii, fratele lui Metodie, Apostolul 
slavilor. Răspunsurile sale date lui Amfilohie de Cizic rămân până astăzi un exemplu tipic al 
teologiei fondate pe referinţe şi citate 334 . 

La rândul lor, împăraţii Leon al Vl-lea şi Constantin al VH-lea sau Universitatea din 
Constantinopol, au reprezentat centrul unei intense activităţi intelectuale, în care predomina interesul 
pentru antichitate şi arheologie. 



Teologia monastică 



Secolul care a precedat începuturile dinastiei macedonene a fost frământat de erezia 
iconoclastă. Rolul jucat de monahismul bizantin în obţinerea victoriei Ortodoxiei asupra celor care 
persecutau pe cinstitorii icoanelor, ne ilustrează că acesta nu era numai o şcoală a desăvârşirii 
spirituale ci şi o clasă ce se simţea responsabilă pentru conţinutul de credinţă şi faţă de soarta 
Bisericii în general. Specificul comportamentului şi al ideologiei monastice, opoziţia faţă de toate 
necesităţile "acestei lumi", au dat naştere în Bizanţ unei teologii ce poate fi numită "monahală". In 
contrast cu formalul conservatorism al cercurilor bisericeşti ierarhice şi în contradicţie cu tradiţiile 
elenismului profan, această teologie a fost un curent creator în gândirea bizantină. în perioada în care 
scolastica latină domina seminariile din Rusia, Sfântul Serafim de Sarov îşi expunea învăţătura sa, iar 
Paisie Velicikovsky deschidea calea renaşterii monahismului. Asemenea şi la Bizanţ, în timp ce 
teologia oficială risca să se transforme într-un comentariu scolastic al textelor patristice, o altă 
tradiţie autentică şi creatoare se răspândea în mănăstiri. Se vorbeşte adesea despre "mistica 
bizantină", numai că este vorba despre o prelungire a tradiţiei teologice contemplative originale. In 
general, monahii i-au învăţat pe bizantini cum să se roage. Atât chinoviticii cât şi isihaştii au creat o 
tradiţie de rugăciune în care ţinta era una comună: transfigurarea omului prin comuniunea cu 
umanitatea îndumnezeită a lui Hristos în Duhul Sfânt 335 . în general, chinoviticii au pus accentul pe 
natura liturgică sau sacramentală a acestei comuniuni, în timp ce isihaştii învăţau că trăirea în Hristos 
trebuia atinsă printr-un efort personal. în Bizanţul post-iconoclast cele două tradiţii s-au completat, 
iar reprezentantul "misticii personaliste", Sfântul Simeon Noul Teolog (949-1022), şi-a petrecut cea 
mai mare parte din viaţă în comunităţi chinovitice. El ne-a lăsat imne, scrisori, tratate ascetice şi 
teologice. Este vorba despre o teologie specific monastică, consacrată în întregime descrierii vederii 
mistice, a acelei comuniuni cu lumina dumnezeiască, care a fost de la început scopul ascezei 
monahale. Teologia renunţării şi urcuşului solitar spre Dumnezeu a devenit în această periodă mult 
mai importantă decât teologia oficială. Aceşti părinţi spirituali inspiraţi, constituiau pentru Biserică 
un pol de libertate în raport cu lumea, acea libertate care putea judeca orice lucru din lume, ceea ce 
lipsea atât de mult strânsei legături dintre Biserică şi Imperiu. Teologia acestor părinţi se baza pe 
trăire şi nu pe o teorie anume, astfel încât prin ei creştinismul se reînnoia în dimensiunea sa practică. 

Muntele Athos 



în perioada secolelor IX-X la Constantinopol s-au construit trei mari mănăstiri, toate 
închinate Maicii Domnului, considerată ocrotitoarea oraşului, mai ales după ce acoperământul ei 
salvase capitala în anul 924 de sub ameninţarea bulgarilor lui Simeon (893-927). Prima dintre aceste 

mănăstiri este cunoscută sub numele de Hodighitria (a Maicii Domnului Arătătoarea Căii) 336 . 
Aceasta a fost ctitorită la puţină vreme după înfrângerea iconoclasmului de către împăratul Mihail al 
III-lea (842-867) sau de mama acestuia, Teodora. La mijlocul secolului al Xl-lea a fost ridicată o altă 
mănăstire numită Everghetidos (a Maicii Domnului Binefăcătoarea) 337 ; nu trebuie uitate nici 
ctitoriile istoricului imperial Mihail Ataleiates, care în 1077 a ridicat mănăstirea Panoiktirmon (a 
Maicii Domunului Atotmilostivă) şi a împăratului Constantin al IX-lea Monomahul (1042-1054), 
închinată Sfântului Gheorghe. In afara capitalei au fost construite aşezăminte religioase mai ales în 
locuri retrase. Un unchi al împăratului Nichifor al II-lea Focas, Mihail Maleinos, a ctitorit în 922, în 
regiunea Bitiniei, mănăstirea Kymina, care şi-a luat numele de la Muntele pe care fusese ridicată. 
Importanţa acestei mănăstiri constă şi în faptul că aici s-a călugărit cel care avea să devină fondatorul 
primei mănăstiri de la Muntele Athos. 

Unul dintre cele trei braţe ale Peninsulei Chalcidice de la Marea Egee, situată între oraşele 
Tesalonic şi Constantinopol, poartă numele de Muntele Athos. Această fâşie de pământ este 
despărţită de baza Peninsulei printr-un canal, care poartă numele regelui persan Xerxes 338 , cel care a 
ordonat construcţia în anul 480 î.d.Hr. Insula care a rezultat avea o lăţime cuprinsă între 2-13 km, iar 
lungimea era de aproximativ 60 km. După toate probabilităţile Muntele Athos a început să fie un loc 
de retragere pentru călugări încă din timpul ultimelor persecuţii romane împotriva creştinilor (sec. 
III-IV), iar în anul 726 când a fost dat primul edict împotriva icoanelor şi până în anul 843, un 
însemnat număr de călugări de pe întreg teritoriul bizantin a venit la Muntele Athos. Ei au dus aici 
acte, documente, moaşte, obiecte de artă, numeroase icoane. Din această perioadă au început să se 
zidească şi primele "lavre" atonite, iar dintre chipurile duhovniceşti ale acestei perioade amintim pe 
Petru Atonitul, fost general în armata împăratului Teofil (829-842) şi pe Eftimie al Tesalonicului, 
devenit în 862 stareţul unui aşezământ monahal 339 . Constituiţi în "lavrele" amintite, călugării s-au 
răspândit pe întreg teritoriul Athosului, fără a fi tulburaţi decât de incursiunile piratereşti ale arabilor 
şi de pretenţiile jurisdicţionale ale locuitorilor restului Peninsulei Chalcidice. Pentru a-i pune la 
adăpost de diferitele pretenţii ale acestora din urmă, împăratul Vasile I Macedoneanul, printr-un 
decret emis în anul 885, a oprit trecerea ilegală peste canalul Xerxes, declarând în mod oficial 
Athosul ca "loc al călugărilor" şi i-a scutit de plata oricărui fel de taxe către Stat. Această măsură a 
fost reconfirmată de Leon al Vl-lea Filozoful în anul 911 sau de Roman I Lecapenul în 920, care le- 
au îngăduit să-şi agonisească şi bunuri personale 340 . 

In aceste condiţii, comunitatea eremită de pe Muntele Athos s-a consolidat pe toată perioada 
secolului al X-lea, devenind practic o adevărată republică monahală sub suzeranitatea Imperiului 
biizantin. Stilul de viaţă al călugărilor atoniţi a continuat să fie cel idioritmic, dar o nouă perioadă se 
va deschide odată cu prestigiul câştigat de generalul Nichifor Focas în luptele cu arabii. Acest 
general a acordat o atenţie deosebită vieţii monahale, manifestându-şi chiar intenţia de a se călugări 
într-o zi. Cel ce a întemeiat prima mănăstire cu reguli de viaţă chinovitică pe Muntele Athos, 
Atanasie, era fost coleg de arme iar acum duhovnic al lui Nichifor Focas. Cu mijloacele puse la 
dispoziţie de fiul său duhovnicesc, călugărul Atanasie construieşte în anul 963, în Sud-Estul 
Peninsulei, un centru monahal care avea două biserici, cu hramurile Sfântul Ioan Boatezătorul şi 
Buna-Vestire, o trapeză, o bolniţă, o casa de oaspeţi şi alte anexe gospodăreşti. Acest aşezământ este 
cunoscut sub numele de "Marea Lavră" (Meghistis Lavras) sau "Lavra Sfântului Atanasie". 

In organizarea monahismului atonit, Atanasie a introdus stilul de viaţă chinovial, astfel încât 
mănăstirea sa (cea. 80 călugări) a devenit obiectul unor atacuri vehemente din partea celorlalţi 
vieţuitori ai Muntelui, care în marea lor majoritatea erau idoritmici. Aceştia vedeau în noul mod de 

organizare o derogare de la tradiţia veche a monahilor atoniţi, păstrată ca o poruncă apostolică până 
atunci, precum şi o ameninţare la adresa idealurilor lor. Noua organizare monahală a lui Atanasie se 
baza pe: impunerea stilului chinovial, oprirea călugărilor de a poseda averi personale, interzicerea 
deosebirii dintre călugării greci şi cei aparţinând altor popoare, supunerea tuturor unui protos, cu 
drepturi superioare faţă de cele ale stareţilor, oprirea intrării pe teritoriul Athosului a femeilor, 
organizarea comunităţii monahale în mod independent faţă de orice autoritate 341 . Această ultimă 
directivă a reprezentat linia tradiţională atonită şi a fost confirmată de către împăratul Nichifor II 
Focas. Lupta dintre grupul atonit idioritmic şi apărătorii stilului de viaţă chinovial, a durat până în 
anul 970, când împăratul Ioan I Tzmiskes (969-976) aprobă un Tipikon 342 , care urma să aibă 
valabilitate pe întreg teritoriul Muntelui Athos. El a fost semnat şi de Atanasie alături de alţi 54 de 
conducători ai aşezămintelor monahale atonite existente la acea vreme. Principalele măsuri înscrise 
în Tipikon erau: 

• se îngăduia la Athos atât viaţa idioritmică cât şi cea chinovială; 

• fiecare mănăstire urma să fie condusă de un egumen ajutat de câţiva proestoşi; 

• toate mănăstirile erau conduse de un areopag monahal, format din stareţii lor şi care se 
întrunea o dată pe an la Karyes, care devenea acum capitala Athosului; 

• în fruntea acestui areopag se va afla un protos, numit de împărat şi hirotonit de patriarhul 
de la Constantinopol, el având atât jurisdicţie civilă cât şi bisericească asupra întregului 
Munte. 

Chiar dacă prin acest Tipikon idealul de viaţă idioritmic şi cel chinovial rămân în fond 
neatinse, viitorul imediat va aparţine lavrelor de tipul celei ridicate de Sfântul Atanasie, a cărui 
ctitorie a rămas creatoare de stil şi a devenit dominantă pe Munte. Acest lucru s-a putut vedea odată 
cu înfiinţarea noilor aşezăminte: Iviron în anii 980-984, Vatoped 985 etc. Protosul de necontestat al 
Athosului, Atanasie, a murit în anul 1004. In prima jumătate a secolului al Xl-lea s-au înfiinţat noi 
lavre precum Dohiariu în anul 1030, Esfigmenu şi Karakalu, ambele în jurul anului 1045. 

începând cu secolul al X-lea, "Sfântul Munte Athos" a devenit principalul centru al 
monahismului bizantin şi tendinţa contemplativă a teologiei ortodoxe. In secolul al XH-lea, în 
vremea împăratului Alexios I Comnenul, Muntele era recunoscut peste tot ca fiind inima 
monahismului bizantin. Diferitele curente teologice contemplative care s-au dezvoltat în monahismul 
oriental începând cu Părinţii deşertului, converg spre Athos, făcând din acest spaţiu centrul unei vieţi 
teologice deosebit de intense. 

Dărnicia românilor faţă de întreaga creştinătate răsăriteană, dar mai ales faţă de Athos, a fost 
evidenţiată de patriarhul Atenagora I (1949-1972) cu ocazia vizitei sale la mănăstirea Curtea de 
Argeş din 1967: "Numele strălucit al Basarabilor umple întreaga catedrală de la Constantinopol şi 
pretutindeni unde am fost în Răsăritul ortodox am găsit aceste urme vii între Biserica Ortodoxă 
Română şi Biserica Ortodoxă în general. In afară de Constantinopol, Sfântul Munte Athos este plin 
de numele voievozilor români" 343 . Din păcate spre deosebire de ruşi, sârbi sau bulgari, nu am reuşit 
să păstrăm măcar una din cele 20 de mănăstiri mari, la care domnitorii moldoveni sau munteni au 
făcut danii 344 . Astăzi Sfântul Munte este organizat ca o republică monahală autonomă, reprezentând 
centrul principal al monahismului ortodox. Această republică este condusă de un areopag restrâns, 
alcătuit din reprezentanţii celor 20 de mănăstiri mari. Din cele 20 de aşezăminte monahale, 17 
aparţin grecilor, una sârbilor, una ruşilor şi una bulgarilor. In ceea ce ne priveşte pe noi, există la 

Muntele Athos două schituri: unul închinat Sfântului Ioan Botezătorul, iar celălalt Sfântului Dimitrie 
Izvorâtorul de Mir. 



Misiuni bizantine în secolele IX-X. Activitatea Sfinţilor Chirii şi Metodie 



Amplasamentul geografic al Constantinopolului a făcut din capitala Imperiului bizantin un 
punct de atracţie pentru barbarii din Asia şi din Occident. Popoarele migratoare din aceste regiuni 
erau impresionate de spledorile şi fastul curţii imperiale, iar Constantinopolul în calitatea sa de 
moştenitor al vechii Rome, respingea în principiu orice contact cu "barbaria" 345 . Prin calitatea pe 
care o deţineau, de popor ales şi singur credincios, bizantinii se considerau investiţi cu un drept 
special în conducerea altor oameni. Uneori se întâmpla ca unii împăraţi, precum Constantin al VII- 
lea Porfirogenetul să afirme o "anumită puritate a rasei greceşti" atunci când acesta făcea referiri la 
populaţia Peloponezului aflată în acea vreme sub efectul slavizării. Când ruşii care nu cunoşteau 
cavaleria atacau într-o dezordine de nedescris, bizantinii se opun "prin experienţă şi tehnica" lor de 
luptă. Străinilor care atacau Imperiul, crezând că prin număr şi forţă vor reuşi să-1 cucerească, 
bizantinii le opuneau conştiinţa misiunii lor de apărători ai creştinătăţii. Acest sentiment deosebit de 
puternic le-a dat curajul superiorităţii, prin care indiferent de raportul numeric, bizantinii au reuşit să- 
i înfrângă în multe situaţii pe barbari sau să nimicească la un moment dat pe turci. Astfel putem vorbi 
chiar despre un "patriotism bizantin" un proverb spunând că "nimic nu poate fi mai drag decât 
patria", iar termenul de "patriot" (filopatris), care servea ca titlul unui dialog anonim din secolul al 
X-lea, este de asemenea acelaşi pe care-1 întrebuinţa şi Psellos indignat că aurul bizantin înbogăţea 
diferitele popoare străine în urma tratatelor de pace. De aceea, atunci când bizantinii erau nevoiţi să 
facă faţă unui atac străin, îl considerau ca o simplă "revoltă" a unor subiecţi rebeli, acei oameni care 
"încearcă să se revolte împotriva ascultării, a stăpânirii". De aici şi ideea că un atac advers este 
înainte de toate o imprudenţă. Chiar şi turcii erau consideraţi ca fiind printre cei mai "imprudenţi 
adversari ai Bizanţului" 346 . 

In faţa altor popoare, bizantinii făceau uneori proba unui naiv spirit de complexitate: ca şi în 
cazul vechilor greci sau al chinezilor, ei erau de-o parte, iar de cealaltă era "restul", "lumea obscură a 
barbarilor", consideraţi a fi stăpâniţi în permanenţă de sentimentul geloziei faţă de Bizanţ. Pentru 
Psellos ruşii erau "un trib de barbari, plini în permanenţă de furii împotriva Imperiului, imaginând tot 
felul de strategii" pentru a declanşa un război. In faţa acestor iniţiative diabolice, era firesc ca 
bizantinii să-şi asocieze tradiţiile antice şi creştine şi să se identifice cu grecii războaielor medice sau 
poporului lui Israel, care combătea pe duşmanii săi. Religia acestor barbari era de asemenea un fel de 
magie perversă, iar unul din scopurile urmărite de Bizanţ era şi acela de a-i civiliza pe alţii, prin 
convertire. 

In perioda secolelor IX-X misiunile bizantine au obţinut o serie de succese, reuşind să aducă 
la creştinism mai multe popoare. Intre acestea se remarcă marea masă slavă, câştigată la Hristos în a 
doua jumătate a secolului al IX-lea 347 . Chiar dacă nu trebuie să punem pe seama fraţilor Chirii şi 
Metodie întreaga misiune de convertire a slavilor, cei doi au avut o importanţă deosebită în acest 
proces. Slavii au apărut destul de devreme în viaţa Imperiului bizantin. Până la sfârşitul secolului al 
Vl-lea Imperiul reuşise să-i respingă, dar în 580 cea. 1.000 dintre ei au invadat Grecia. După ce s-au 
eliberat de sub tutela avarilor, în secolul al VH-lea slavii s-au instalat în vechile provincii romane pe 
care le devastaseră anterior: Iliricul, Moesia, Tracia şi Macedonia. Treptat ei au intrat sub influnţa 

Bizanţului astfel încât până în secolul al IX-lea au avut deja contacte cu religia creştină prin 
autohtonii din centrele bizantine: Tesalonic, Atena, Monemvasia, Patras, Antibari, Raguza, Split, 
Zadar. De asemenea, prin vitejia lor, ei au deţinut funcţii de conducere în armata bizantină, ceea ce 
ne îndreptăţeşte să credem că cel puţin o parte dintre aceste triburi barbare cunoşteau creştinismul 
încă înainte de secolul al IX-lea 348 . La început convertirile au fost sporadice, difuzarea creştinismului 
nefiind legată exclusiv de Botez; putem vorbi mai degrabă de un proces în care Botezul constituia 
punctul culminant, deoarece el era urmat de o serie de măsuri care priveau mai degrabă organizarea 
bisericească şi limba folosită în Biserică. Cu toate acestea, Botezul avea o importanţă aparte, iar 
urmările erau durabile, atât din punct de vedere religios cât şi pe plan politic: conform concepţiei 
epocii, odată cu principele, întregul popor accepta noua religie, abandonând lumea barbarilor şi 
devenind parte integrantă a Bisericii ecumenice 349 . Prin Botez, principele împreună cu poporul său, 
erau admişi în ierarhia Statelor creştine, obţinea ceea ce numim în terminologia politică modernă 
"recunoşterea internaţională". 

Sfârşitul secolului al VH-lea a cunoscut o nouă invazie, aceea a bulgarilor, care-şi afirmă 
autoritatea asupra provinciilor ocupate de slavi şi se angajează la o luptă destul de lungă împotriva 
Imperiului. Aşa cum se va întâmpla şi mai târziu cu varegii 350 , cuceritoruii slavilor orientali, 
invadatorii se vor slaviza. Aproape de porţile capitalei, a luat naştere un puternic Stat bulgaro-slav, 
cu care bizantinii se vor bate practic de-a lungul secolulului al VIII-lea 351 . 

Chiar dacă procesul de convertire al slavilor a fost destul de lent, el a fost desăvârşit de cei 
doi "Apostoli ai slavilor", originari din Tesalonic. Istoricii slavi susţin că Metodie şi Chirii ar fi fost 
de origine slavă, bazându-se pe existenţa acelor "slavonii" din jurul Tesalonicului. La rândul lor, 
grecii îi consideră de etnie elenă, dar în secolul al XlX-lea a fost lansată şi o altă teorie conform 
căreia ar fi fost "români din coloniile lui Traian" 352 . Originari dintr-o familie nobilă, ei au primit o 
educaţie aleasă şi au cunoscut atât la Tesalonic, cât şi la Constantinopol, viaţa, moravurile şi limba 
slavilor. Despre evanghelizarea slavilor şi despre activitatea celor doi fraţi, Chirii şi Metodie, s-a 
scris mult 353 . Chirii, pe numele său de mirean Constantin, filozof, erudit şi lingvist, a fost însărcinat 
cu importante misiuni la arabi, la cazării din regiunea Niprului şi în Sudul Rusiei. Tot Chirii a 
alcătuit primul alfabet pentru slavi şi a tradus în dialectul slavilor din Macedonia, Evangheliile şi 
textele liturgice. în vremea patriarhului Fotie mai multe misiuni creştine au întărit influenţa culturală 
şi politică a Bizanţului în Balcani, ca şi în Rusia sau Europa Centrală. 

Intre 862-863, Rastislav (846-870), principe al Moraviei s-a adresat bizantinilor pentru 
trimiterea de preoţi. Nu era vorba de convertirea acestui spaţiu, care era deja deschis creştinismului, 
ci de preoţi care să înveţe credinţa creştină în limba slavă şi să întărească poporul în noua religie, 
pentru stabilirea unei Biserici autonome, cu o ierarhie independentă, ceea ce ar fi permis Moraviei să 
se detaşeze de sub tutela politică a francilor, bavarezilor sau a bulgarilor. Misiunea bizantină în 
Moravia a fost plasată sub conducerea lui Constantin-Chiril, la care s-a alăturat şi fratele său, 
Metodie. Cei doi au ajuns în Moravia în anul 863, opera lor misionară bucurându-se de un mare 
succes datorită introducerii limbii slave în cult. Din cauza lipsei acute de misionari şi episcopi, Chirii 
şi Metodie au ajuns până în zona lacului Balaton, unde prinţul Panoniei Kocelj, a manifestat un mare 



348 A. DUCELLIER, Byzance et le monde orthodoxe, Paris, 1997, p. 229-233. 

349 /5/Z)£'M,p.282-285. 

350 Erau originari din sudul Suediei şi făceau comerţ între Marea Baltică şi Marea Neagră, parcurgând marile fluvii ale 

interes pentru activitatea lor 354 . De asemenea, ei au fost primiţi cu mari onoruri şi la Roma de către 
papa Adrian al II-lea (867-872), papa susţinându-i în demersul lor de introducere a limbii slave în 
Biserică. Această susţinere era cu atât mai importantă cu cât la acea vreme mulţi nu admiteau decât 
trei limbi în cult: greaca, latina şi ebraica. Constantin-Chiril a murit la Roma în 869. Tot acum papa 
1-a numit pe fratele său Metodie arhiepiscop de Sirmium, noua eparhie întinzându-se până în 
Moravia, regiune revendicată şi de arhiepiscopul de Salzburg. In dezacord cu hotărârea pontificală, 
arhiepiscopul german îl închide pe Metodie în 870, dar după 3 ani papa Ioan al III-lea (872-883) îl 
eliberează. Revenit în Moravia, Metodie şi-a continuat activitatea sa misionară până la moartea sa în 
885. Din păcate opera sa a fost de scurtă durată, deoarece în iarna 885-886 succesorul său, Gorazd a 
fost alungat din Moravia. 

In Bulgaria, sub presiunea bizantină, dar şi din convingere politică, hanul Boris (852-889) a 
acceptat convertiră la creştinism în 864 355 . în anul 866 el a primit botezul la Constantinopol, luându- 
şi numele de Mihail după numele împăratului. Prin gestul său, Boris nu-şi atinsese scopul deplin: 
formarea unei Biserici autonome. De aceea, el s-a adresat Romei, de unde nu a obţinut nimic. 
Situaţia s-a complicat în urma luptelor politico-religioase dintre papa Nicolae I şi patriarhul Fotie, 
care-şi disputau dioceza bulgară. Conflictul s-a încheiat în anul 870, când sinodul convocat de 
împăratul Vasile I (867-885) şi de patriarhul Ignatie a decis în favoarea Bizanţului. Bulgaria rămânea 
de partea Ortodoxiei bizantine. Biserica bulgară se bucura în plus de o oarecare autonomie, chiar 
dacă nu era cea pe care şi-o dorise hanul Boris: arhiepiscopul bulgar era numit de patriarhul de la 
Constantinopol, ocupând un loc de frunte în cadrul ierarhiei bizantine. 

Aceste reuşite ale misionarismului patronat de Patriarhia de la Constantinopol în secolul al 
IX-lea ne arată că în această direcţie bizantinii au fost cu un pas înaintea apusenilor, fie ei romani sau 
franco-bavarezi. Disputei pentru hegemonia bisericească asupra neamurilor de limbă slavă dintre 
Roma şi Constantinopol, le-au căzut indirect victime, Sfinţii Chirii şi Metodie, împreună cu alţi 
ucenici ai lor. în loc să fie sprijiniţi în lupta împotriva păgânismului., ei au fost persecutaţi, perioada 
primelor secole de creştinism fiind înlocuită de interesul politic. 

La începutul secolului al X-lea, Bizanţul înregistrează un nou succes misionar: creştinarea 
alanilor 356 cu ajutorul unui monah bizantin, Eftimie. Chiar dacă această convertire pare de mai mică 
importanţă, stabilirea în zonă a unui episcop (în persoana arhiepiscopului Petru) bizantin a întărit 
Ortodoxia neamurilor învecinate, cu care Bizanţul avea relaţii: chazarii şi armenii. 

Tot în acest secol misionarii bizantini au câştigat alte două popoare: ungurii şi ruşii. Primii au 
fost convertiţi de Constantinopol, după care datorită poziţiei lor geopolitice, Roma îşi va impune 
ritul. Dintre toate popoarele care au cunoscut mai întâi creştinismul în forma lui răsăriteană şi apoi au 
înbrăţişat ritul apusean, ungurii sunt cei care au păstrat cele mai multe reminescenţe 357 . 

Bizantinii au reuşit şi convertirea ruşilor, care au apărut în istorie pe la începutul secolului al 
IX-lea. O cronică intitulată Istoria vremurilor trecute (Povest vremennîh lei) compusă într-o primă 
redactare pe la 1054, iar o a doua ediţie datează de la începutul secolului al XH-lea fiind atribuită 
cronicarului rus Nestor, ne informează despre triburile slave mai însemnate. Aceşti locuitori ocupau 
spaţiul actual al Rusiei. O perioadă slavii din tribul anţilor au trăit amestecaţi cu avarii. Alte triburi 
slave (viaticii, radimicii, polianii, severienii) au locuit pe teritorii aflate sub suzeranitatea chazarilor, 
care i-au şi ajutat să scape de sub avari. între Marea Baltică şi Marea Neagră exista o cale de apă, ce 
traversa ţinuturile ocupate de aceşti slavi. Acesta era drumul varegilor spre Bizanţ, unii principi 
varegi ocupând puncte importante din acest drum, impunând un tribut populaţiei slave din 



354 Vezi Gy. MORAVCSIK, Byzantium and the Magyars, Budapest, 1975. 

împrejurimi. Totuşi numărul varegilor care s-au stabilit în această regiune a fost neînsemnat, foarte 
repede ei amestecându-se cu nobilimea slavă, înprumutând limba şi religia acestora. La începutul 
secolului al X-lea, regiunile din nordul Niprului şi părţile învecinate s-au unit sub autoritatea 
principelui Oleg. Această reunire a pământurilor triburilor slave a primit numele de Rusia, iar pentru 
faptul că îşi avea centrul politic la Kiev este cunoscută în istorie cu apelativul de "Rusia 
kieveană" 358 . în anul 907, Oleg a atacat Constantinopolul cu 2000 de corăbii, iar pentru împiedicarea 
unui dezastru, împăratul Leon al Vl-lea (886-912) a încheiat un tratat comercial foarte avantajos 
pentru ruşi. Din Cronica lui Nestor aflăm că la acea vreme supuşii lui Oleg erau încă păgâni, pentru 
că la încheierea păcii cu bizantinii au jurat cu armele lor pe zeul Perun 359 . în 941 şi 944 urmaşul lui 
Oleg, Igor a încercat şi el cucerirea Bizanţului. După a doua expediţie a fost încheiată o pace, despre 
care aflăm amănunte în Cronica lui Nestor. Cu acel prilej trimişii lui Igor au spus: "Dacă din partea 
ruşilor se va gândi cineva să sfărâme această prietenie, toţi câţi au primit botezul să-şi primească de 
la Dumnezeu Atotputernicul, pedeapsa în viaţa aceasta sau în cea viitoare; toţi care nu sunt botezaţi 
să nu-i ajute Dumnezeu sau Perun; scuturile lor să nu-i protejeze, să cadă de propriile lor săbii, de 
propriile lor săgeţi şi de alte arme şi să ajungă robi în această viaţă şi în cea viitoare" 360 . Din aceeaşi 
sursă aflăm că exista la Kiev o catedrală închinată Sfântului Ilie, care îşi primise numele după cel al 
bisericii din cartierul Mamas din Constantinopol, dăruită de bizantini comercianţilor ruşi în anul 907, 
pentru nevoile lor spirituale. în anul 945, principele Igor a murit în cursul războiului purtat împotriva 
tribului slav al drevlienilor, iar soţia sa, Olga (945-957), a asigurat regenţa pe perioada în care fiul lor 
Sviatoslav (957-972) a fost minor. Această principesă a Kievului a primit botezul între anii 954-955, 
cel mai probabil de la un preot din comunitatea varego-rusă existentă aici 361 . Cronicarii bizantini 
Kedrenos şi Zonaras, precum şi cel rus, Nestor, afirmă că aceste evenimente s-au petrecut în anul 
957, în timpul vizitei la Constantinopol a Olgăi, primind botezul de la patriarhul Polieuct (956-970) 
şi numele de Elena după soţia împăratului Constantin al VH-lea Porfirogenetul. Autorul lucrării De 
administrando imperio, relatează în amănunt episodul primirii solemne la Bizanţ al principesei 
kievene în toamna anului 957. Din această lucrare aflăm că Olga era însoţită de o numeroasă suită, în 
care se afla şi preotul Grigorie, probabil duhovnicul ei 362 . Ipoteza conform căreia triburile care au 
format viitorul popor rus ar fi fost creştinate de Sfinţii Chirii şi Metodie între anii 843-862, pare în 
acest context neconformă cu adevărul istoric, fiind numai o încercare de a da un plus de vechime şi 
autoritate mai mare Bisericii Ruse 363 . Cu toată râvna sa pentru creştinism, Olga nu a reuşit să-şi 
convingă fiul, Sviatoslav, de superioritatea acestei credinţe. 

După moartea sa, Statul rus a fost împărţit între cei trei fii, iar din 980 ajunge singur stăpân 
Vladimir (980-1015). Din aceeaşi Cronică a lui Nestor aflăm că Vladimir a favorizat în primii ani ai 
domniei sale păgânismul: au fost restaurate templele şi statuile zeilor, distruse în mare parte de către 
bunica sa 364 . Această atitudine nu a durat prea mult, pentru că Vladimir visa la o eventuală înrudire 
cu familia imperială de la Constantinopol. Studiul cronicilor ruse din secolul al XI-lea 365 ne conduc 

spre o datare a primirii botezului lui Vladimir: 987 la Kiev. în această perioadă situaţia politică a 
Imperiului bizantin era deosebit de grea. împăraţii bizantini Vasile al II-lea şi Constantin al VUI-lea, 
nevoiţi să facă faţă uzurpatorului Bardas Focas, trimit la curtea lui Vladimir o misiune diplomatică 
condusă de episcopul Pavel, pentru a-1 convinge să intervină în favoarea lor. Pentru a impresiona este 
posibil ca Vladimir, să fi primit botezul mai înainte de sosirea delegaţiei bizantine de la unul din 
preoţii comunităţii creştine din Kiev. în plus, el a cerut şi mâna porfirogenetei Ana, sora celor doi 
împăraţi. Conflictul intern din Imperiu a mai durat câteva luni, până când uzurpatorul Bardas Focas a 
murit pe câmpul de luptă la Abydos. în timpul acestei bătălii a fost încheiată la Constantinopol 
căsătoria dintre prinţesa Ana şi cneazul Vladimir. în luna noiembrie a anului 989, porfirogeneta Ana, 
în vârstă de 26 de ani, a părăsit Constantinopolul, în compania unei suite din care nu lipseau preoţi şi 
episcopi, care duceau cu ei moaşte, veşminte şi vase sfinte. 366 Prin eforturile lui Vladimir, a Anei şi 
a clericilor bizantini, poporul rus a fost creştinat în masă, fiind înfiinţate episcopii la Kiev, Bielgorod, 
Cernigov, Novgorod şi Rostov. în anul 1011 soţia cneazului a murit, iar Vladimir s-a recăsătorit cu 
nepoata lui Otto I cel Mare (936-973). Cel care a facilitat creştinarea ruşilor a murit pe 15 iulie 1015 
fiind canonizat în a doua jumătate a secolului al XlII-lea. 

Opera întreprinsă de Vladimir nu a fost numai un început, ci şi o împlinire a unui proces care 
începuse mai înainte, din vremea lui Fotie. Ezitarea sa ne demonstrează de asemenea că alegerea 
religiei a avut şi o motivaţie politică, reprezentând o problemă de Stat, care ne arată că la acea vreme 
Rusia ajunsese la o maturitate naţională, ce impunea includerea ei în tradiţia creştină a lumii 
civilizate. Asemenea bulgarilor, ruşii au avut de ales între vechea şi noua Romă, iar alegerea s-a 
îndreptat către Ortodoxia bizantină. între 989 şi 997, episcopia de Kiev a devenit mitropolie ce 
depindea de Constantinopol; clerul era trimis în general de la Constantinopol, ceea ce permitea 
neimplicarea scaunului kievean în luptele de la Curtea imperială. Iaroslav cel înţelept (1019-1054) a 
fost nevoit să lupte pentru refacerea capitalei sale Kiev, împotriva Novgorodului. în vremea sa a fost 
construită o nouă biserică, care amintea de planurile Sfintei Sofia, cu 5 naosuri şi 5 abside, bazilică 
cu cupolă, cu o largă esplanadă, unde aveau loc diferite adunări politice, militare şi religioase; acest 
spaţiu sfânt dorea să accentueze unitatea Rusiei. Chiar dacă noile relaţii cu Bizanţul erau destinse, 
noua biserică din Kiev marca o nouă influenţă ideologică şi culturală a Rusiei: este vorba mai ales de 
armonia puterii care trebuia să fie regula de bază în Imperiu. După căderea Constantinopolului sub 
turci (1453), capitala ruşilor, Moscova, a fost cea care a primit numele de "a treia Roma", ducând 
mai departe faima vechiului Bizanţ de "campion al creştinătăţii". 



Ruptura Bizanţului de Occident 



în istoria creştinătăţii anul 1054 este cunoscut ca cel în care a avut loc Schsma cea mare sau 
separarea dintre cele două Biserici creştine: cea ortodoxă şi cea romano-catolică. Separarea dintre 
cele două Biserici poate fi cerecetată sub două aspecte: unul istoric şi altul dogmatic. Din punct de 
vedere istoric fenomenul rămâne deosebit de complex şi o studiere a lui mai puţin subiectivă şi 
lipsită de onestitate poate conduce la o învinuire exclusivă a uneia sau alteia dintre cele două părţi 
implicate. Din punct de vedere dogmatic, maniera în care s-a făcut separarea contează mai puţin 
decât fondul, adică afirmaţiile Bisericii romane cu privire la propria instituţie (dogma infailibilităţii 
papale), iar apoi cu privire la credinţa Bisericii (învăţătura despre Duhul Sfânt, dogma despre 
immaculata conceptio a Sfintei Fecioare), pe care ortodocşii le-au considerat mereu contrare 
adevărului esenţial al creştinismului. 

în Biserica primară unitatea era percepută de către primii creştini nu formal, ci mai ales după 
conţinut. Mântuitorul a venit în lume pentru a aduna pe «copiii dispersaţi», de a-i uni pe cei care au 
fost separaţi de «cauze naturale» în unitatea supranaturală a noului popor al lui Dumnezeu, în care 
nu mai există «nici evreu, nici grec, nici sclav, nici om liber, nici bărbat, nici femeie, toţi sunt una în 
Hristos Iisus» 367 . Această unitate se realiza în fiecare Biserică locală, care era condusă de un episcop 
şi exprima imaginea unui singur corp, al cărui cap era Hristos. Unitatea era dată şi de aceeaşi 
credinţă, aceeaşi succesiune apostolică, de o viaţa dusă în comun. 

In perioada apostolică, centrul indiscutabil al unităţii tuturor Bisericilor era comunitatea de la 
Ierusalim, Biserica-mamă în sensul absolut şi deplin al cuvântului, izvorul şi norma celorlalte 
comunităţi. La sfârşitul iudeo-creştinismului palestinian, apar în Biserică mai multe centre, 
consacrate prin autoritatea Sfinţilor Apostoli, dar a căror importanţă era dată şi de numărul de 
credincioşi sau de numele oraşului. într-o primă etapă, aceste centre - Antiohia şi Efesul în Orient, 
Roma în Occident - nu beneficiau de vreun drept juridicţional sau canonic. De asemenea, Bisericile 
mai vechi se simţeau păstrătoare ale unităţii universale a creştinilor: Biserica Romei, a Sf Apostoli 
Petru şi Pavel, dar şi capitala Imperiului, bucurându-se în acest sens de o recunoaştere specială. Din 
păcate, episcopii Romei au avut adesea tendinţa să confunde propria lor autoritate cu unele privilegii 
formale şi să interpreteze în termeni juridici «conducerea lor în dragoste». In orice caz, la începutul 
secolului al IV-lea, primul loc al Romei nu era contestat de nimeni în sânul Bisericii, în timp ce 
structura ecumenică bisericească îşi va găsi expresia finală în patriarhate, regrupări ale Bisericilor 
locale în jurul unui mare centru regional. 



Elemente de neînţelegere cu Roma 



Aceasta era situaţia pe scurt la începutul erei constantiniene. Din acest moment însă a început 
neînţelegerea fundamentală dintre cele două jumătăţi, cea orientală şi cea occidentală, care a dus în 
final la separare. In timp, Roma a impus progresiv o interpretare fără echivoc a papalităţii ca un 
ansamblu de privilegii, lăsate de Dumnezeu episcopului Romei asupra Bisericii universale. Acest 
punct de vedere s-a amplificat odată cu căderea Imperiului Roman de Apus, când Biserica Romei a 
rămas singurul reper într-un haos instaurat, teorie pe care o regăsim uşor în scrierile papei Leon cel 
Mare din secolul al V-lea. Practic în secolele V-VI am avut de-a face în sânul Bisericii cu două 
ecleziologii, două învăţături nu numai distincte, dar care se şi excludeau una pe cealaltă. 

In actul separării, Orientul a greşit prin indiferenţa afişată faţă de creşterea evidentă a puterii 
papale. In vremea Sinoadelor Ecumenice, Roma învăţa deschis teoria «puterii» (potestas) primatului 
papal asupra ansamblului Bisericii, pe care un canonist protestant Theodor von Zahn a rezumat-o 
astfel: «Roma este capul Bisericii; fără ea Biserica nu este Biserică; numai prin unirea cu Roma 
comunităţile separate devin parte integrantă a Bisericii catolice». Orientul nu vedea această teorie şi 
până în sec. al IX-lea, nu şi-a exprimat deloc dezacordul. 

Istoricii catolici au obiceiul să invoce absenţa la Bizanţ a unei doctrine clare despre Biserică. 
Răspunsul trebuie căutat în primul rând în alianţa care exista începând cu Constantin cel Mare între 
Biserică şi Imperiu. O lungă perioadă de timp singurul cadru de punere în practică a creştinismului, 
rămânea Imperiul, «oikumene», a cărui fondator era Sfântul Constantin. Această idee «romană» era 
comună întregii Biserici, atât celei din Orient cât şi celei din Occident, numai că în Occident căderea 
Imperiului a descoperit noi forme, devenind cauza dezvoltării papismului. In Orient, această idee s-a 
transformat treptat într-o ideologie politică şi religioasă conform căreia Biserica şi Statul erau legate 
în mod organic. Pe de altă parte, Orientul tulburat în mod constant de lupte dogmatice, folosea toate 



367 Galateni 111,28. 

forţele pentru rezolvarea lor, apelând adesea la Occident, mai puţin expus ereziilor. Cu acest prilej 
episcopii orientali nu ezitau să acorde papei titlul de «părinte», pentru că ştiau că acest apelativ nu 
schimba cu nimic organizarea Bisericii Orientale în cadrul Imperiului. Chiar şi împăraţii, interesaţi în 
soluţionarea rapidă a disputelor dogmatice şi doritori să evite eventualele tulburări politice care se 
puteau declanşa, încurajau adesea pe episcopii orientali la această «romanofilie» inconsecventă. Un 
exemplu avem pe vremea împăratului Justinian, când patriarhul Mina este consacrat de papa Agapit. 

Pe plan religios, până la sfârşitul secolului al V-lea unitatea între cele două Biserici a putut fi 
menţinută. In urma publicării Henotikonului din octombrie 482 de către împăratul bizantin Zenon 
(474-491) pentru împăcarea monofiziţilor cu ortodocşii, a izbucnit aşa numita «schismă acachiană», 
după numele patriarhului Acachie (472-489) al Constantinopolului, care a durat până în 519 368 . 

Un alt moment de răceală a fost acela din timpul patriarhului Ioan al IV-lea Postitorul (582- 
595) cel care şi-a luat titlul de «patriarh ecumenic» la sinodul local de la Constantinopol din 588, fapt 
care 1-a supărat pe papa Grigorie I cel Mare (590-604), care şi-a luat titlul de «servus servorum Dei». 
Prin titlul de papă, de la pater, patrum, se considera patriarh al întregului Apus. 

In Enciclica patriarhului Fotie adresată în 867 scaunelor arhiereşti din Răsărit găsim 
enumerate o serie de învăţături greşite, cultivate în Apus, cea mai importantă fiind «purcederea 
Sfântului Duh de la Tatăl şi de la Fiul - Filioque». Adaosul a fost semnalat pentru prima dată la 
sinodul I de la Toledo din 447, din Spania, apoi la sinodul al III-lea de la Toledo din 589, de unde a 
fost introdus în Franţa, Germania, Anglia şi Nordul Italiei. In 809, la sinodul de la Aachen (Aix la 
Chapelle), Carol cel Mare, impunea adaosul Filioque în tot Imperiul carolingian. Introducerea 
adaosului în întreaga Biserică Romano-Catolică s-a făcut de către papa Benedict al VUI-lea (1012- 
1024), la 14 februarie 1014, la cererea împăratului german Henric al II-lea (1002-1024). 

Prin secolele VIII-IX, s-a introdus în Apus şi folosirea azimei sau a pâinii nedospite, pentru 
săvârşirea Sfintei Euharistii, practică generalizată în secolul al X-lea. 



Schisma de la 1054 



Prima fază a Schismei a izbucnit între patriarhul Fotie (858-867 şi 877-886) şi papa Nicolae I 
(858-867). Patriarhul Fotie a convocat în 858 un sinod local la Constantinopol, care s-a ţinut în două 
sesiuni, prima în 859 şi a doua în 861, care a aprobat alegerea şi intronizarea patriarhului Fotie, 
respingând pretenţiile papei Nicolae I de a impune primatul universal şi asupra Bisericii Răsăritului. 
La rândul său, papa Nicolae I 1-a excomunicat pe Fotie şi clerul său în 863 369 . Criza s-a agravat în 
866, când papa Nicolae I grăbindu-se să satisfacă cererea ţarului bulgar Boris-Mihail I (853-889) de 
a trimite episcopi şi preoţi latini, a trimis în Bulgaria pe episcopii Paul şi Formosus, cu un număr de 
clerici precum şi un răspuns la cele 106 întrebări puse de bulgari, sub titlul Responsa ad consulta 
Bulgarorum . In urma acestei atitudini, Fotie i-a acuzat pe latini că au intrat în Bulgaria «ca nişte 
mistreţi», iar în 867 a convoacat un sinod la Constantinopol, care 1-a excomunicat pe Nicolae I şi a 
condamnat inovaţiile latine. 

După patriarhul Fotie, a urmat o nouă perioadă de separare. De această dată consideraţiile 
politice au fost determinante. Perioada care a urmat morţii lui Vasile al II-lea Bulgaroctonul (1025) a 
fost una a începutului unei profunde decadenţe a Imperiului bizantin. In contextul crizei interne, o 
nouă ameninţare venită din Est, aceea a turcilor selgiucizi, a luat proporţii îngrijorătoare. Situaţia 



68 Vezi mai înainte p. 75-76. 



369 Vezi F. DVORNIK, Le schisme de Photius, Paris, 1950. Informaţii complementare pot fi găsite la acelaşi F. Dvornik, 
Photian and Byzantine Ecclesiastical Studies, Variorum, Londra, 1974; J. RICHARDS, The Popes and Papacy in the 
Early Midie Ages, Londra, 1979. 

istorică a determinat Imperiul bizantin să caute ajutor în Occident. Slăbit în interior, Imperiul nu a 
mai putut face faţă invaziilor venite din Orient, iar echilibru deja fragil a fost rupt. In aceeaşi 
perioadă, pericolul normand 1-a forţat pe papă să-şi îndrepte privirile către Bizanţ. Din acest moment 
a început lunga istorie a negocierilor ce nu s-au încheiat decât în momentul căderii Imperiului. 

Din aceste câteva consideraţii ne putem da seama că evenimentul în care ne-am obişnuit să 
vedem începutul unei separări majore a Bisericii, Schisma din 1054, trebuie interpretat în contextul 
global al situaţiei politice din acea vreme. Contactul dintre Orient şi Occident a devenit mai degrabă 
rodul unei necesităţi: împăratul Constantin IX Monomahul (1042-1054) negociază cu papa Leon al 
IX-lea apărarea comună a Italiei 370 împotriva normanzilor. Pentru a ajunge la împăcare împăratul a 
convoacat un sinod la Constantinopol, la care urma să se discute şi «inovaţiile» imputate apusenilor 
de către răsăriteni. Papa Leon al IX-lea a acceptat propunerea şi a trimis la începutul lunii ianuarie 
1054 o delegaţie papală la Constantinopol, în frunte cu cardinalul Humbert, un antigrec visceral şi 
închis, cancelarul Frederic de Lorena (viitorul papă Ştefan al IX-lea) şi arhiepiscopul Petru de 
Amalfi 371 . 

înţelegând că nu se putea aştepta la nimic bun din partea delegaţilor latini patriarhul Mihail 
Cerularie le-a comunicat că toate problemele şi neînţelegerile dintre cele două Biserici vor fi 
discutate în sinod. încurajat de atitudinea ezitantă a împăratului, profitând poate şi de moartea papei 
Leon al IX-lea în ziua de 19 aprilie 1054, cardinalul Humbert a compus un act de excomunicare, pe 
care 1-a prezentat în ziua de 16 iulie 1054, la începutul Sfintei Liturghii patriarhului Mihail 
Cerularie 372 . Actul anatematiza pe patriarh, pe clerici şi pe toţi credincioşii Bisericii Ortodoxe. Cît de 
paradoxal ar părea, Bisericile nu se vor separa acum datorită punctelor care le diviza si continuă să le 
ţină la distanţă şi astăzi: papalitatea şi purcederea Duhului Sfânt, ci din cauza unor diferenţe de rit 
între Biserica Orientală şi cea Occidentală, cum ar fi folosirea azimei, postul de sâmbătă etc. Ori sub 
acest aspect nu putem vedea decât reducerea orizontului universal al Bisericii. Accesoriul, 
aparenţele, ritul eclipsau adevărul. 

Indignarea clerului şi a credincioşilor din Constantinopol a fost mare, dar n-au mai putut face 
nimic, deoarece delegaţii papali au părăsit în grabă Constantinopolul. De atunci, despărţirea dintre 
Biserica Răsăritului şi cea a Apusului este cunoscută în istorie sub numele de Schisma cea Mare din 
16 iulie 1054, ale cărei consecinţe s-au menţinut până astăzi. După o săptămână de la acest trist 
eveniment, patriarhul Mihail Cerularie, a convocat un sinod în catedrala Sfânta Sofia, în care a rostit 
anatema împotriva papei Leon al Xl-lea, a cardinalului Humbert, a delegaţilor papali şi a Bisericii 
Romane 373 . Chiar dacă la vremea aceea, nu s-a acordat prea multă importanţă evenimentului, lumea 
creştină fiind oarecum obişnuită cu astfel de «gesturi», Schisma cea mare din 1054 durează şi astăzi. 
Pentru Bizanţ complexitatea problemei occidentale s-a pus încă odată în perioada cruciadelor. 

Ce a urmat în raporturile politico-bisericeşti a fost o ilustrare a duşmăniei reciproce şi o 
agravare a schismei. Puşi în inferioritate politică şi constrânşi să negocieze un acord religios 
imposibil, în condiţiile impuse de papi, grecii s-au aflat într-o situaţie disperată, pe care apusenii au 
speculat-o. In concepţia acestora, bizantinii trebuiau combătuţi, datorită «ereziei» neascultării faţă de 
papă. Evenimentul care a provocat ruptura ireconciliabilă dintre cele două lumi creştine a fost 
cucerirea Constantinopolului de către apuseni în timpul celei de-a patra cruciade (1204) . 

încercările de unire care au urmat (Lyon, Ferrara-Florenţa) au desăvârşit schisma, deschizând 
o adevărată prăpastie între cele două Biserici. De la încetarea raporturilor oficiale şi dispută de 
cuvinte, schisma a devenit o stare de permanent conflict confesional. între timp, vechilor deosebiri li 



370 Sudul Italiei aparţinea la vremea aceea Bizanţului. 

371 T. M. POPESCU, Geneza şi evoluţia schismei, în Ortodoxia, anul IV, 1954, nr. 2-3, p. 205. 
Idem, Sentinţa de excomunicare de la 16 iulie 1054, în S.T., anul II, 1931, nr. 2, p. 43-46. 

A. MICHEL, Die Rechtsgultigkeit des romischen Bannes gegen Michael Kerularios, în Byzantinische Zeitschrift, anul 
XLII, 1942, p. 203-204; M. ŞESAN, Consideraţiuni asupra schismei din anul 1054", în M.A., anul II, 1957, nr. 3-4, p. 
214. 

s-au adăugat altele noi: învăţătura despre purgatoriu, indulgenţele, proclamarea solemnă a primatului 
şi infailibilităţii papale la Conciliu I Vatican (1869-1870). Cu toate acestea un pas spre apropiere a 
fost făcut: citirea simultană a «declaraţiei comune», în ziua de 7 decembrie 1965, în catedrala 
Sfântului Petru din Roma şi în catedrala Sfântului Gheorghe din Constantinopol, de către patriarhul 
ecumenic Atenagora I (1949-1972) respectiv papa Paul al Vl-lea (1963-1978). Cu acest prilej au fost 
ridicate anatemele rostite la 16 şi 24 iulie 1054. In declaraţie cei doi ierarhi au subliniat că «sunt 
conştienţi că acest act de justiţie şi de iertare reciprocă, nu poate fi de ajuns să pună capăt 
diferenţelor vechi sau recente, care subzistă între Biserica Romano-Catolică şi Biserica Ortodoxă şi 
care vor putea fi depăşite numai prin lucrarea Sfîntului Duh, graţie curăţiei inimilor, regretului 
nedreptăţilor istorice, precum şi printr-o voinţă activă de a ajunge la o înţelegere şi expresie comună 
a credinţei şi a cerinţelor ei» 374 . 



Bizanţul în faţa unor noi pericole (1025-1185) 



în vremea împăratului Constantin al IX-lea Monomahul (1042-1055), Imperiul Bizantin a 
cunoscut o întindere geografică apreciabilă: din Armenia, până la Dunăre şi Sudul Antiohiei, 
controlând practic anticul Illiricum şi întreaga Asie Mică, punct de rezistenţă important în faţa 
arabilor. Cu toate acestea, anul 1071 a reprezentat pentru bizantinii alungaţi din Italia 375 , o grea 
înfrângere în faţa turcilor, care practic a deschis calea acestora în Asia Mică. 

Noi presiuni externe 

Turcii 



Anexările practicate în Orient, de tipul Georgiei în 1020, înaintarea până în Armenia în 
regiunea Ani în 1050, cucerirea Edesei în 1020 şi crearea unei enclave bizantine stabile pe malul 
stâng al Eufratului, au privat Imperiul de acele "state tampon" care preveneau diferitele invazii. 
Această înaintare asociată şi de o "încercuire" destul de strânsă a administraţiei thematice, lăsa fără 
apărare o regiune devastată de nenumărate ori de războaiele din secolul al X-lea. In ciuda instalării în 
aceste regiuni a armenilor şi sirienilor iacobiţi, zona era greu de controlat, deoarece aristocraţii care 
deţineau mari suprafeţe de teren îşi aveau în general reşedinţa la Constantinopol, ocupându-se prea 
puţin de posesiunile lor. 

Turcii care constituiau de mai multă vreme contingente din armata centrală bizantină, nomazi 
care se transformau treptat în coloni, intreprind în această perioadă primele incursiuni în Asia Mică, 
sub conducerea familiei Seldjiucidă 376 . în 1040, conducătorul lor, Togrul Beg a ocupat Iranul, iar în 
1055 Bagdadul. Nepotul lui Beg, Alp Arslan a pătruns începînd cu 1056 în Georgia şi Armenia: el a 
cucerit cetatea Ani în 1065 şi Cezareea în 1067, provocând reacţia firească a Bizanţului. Marele 
conducător militar Roman Diogene 377 , care a preluat tronul Bizanţului de la Constantin al X-lea 
Dukas în 1068, a mobilizat o armată numeroasă alcătuită din cei mai buni mercenari (normanzi şi 



374 I. RĂMUREANU, M. ŞESAN, T. BODOGAE, Istoria Bisericească Universală, voi. I, Bucureşti 1987, p. 581. 

375 Este vorba despre victoria normanzilor lui Robert Guiscard la Bari, în urma căreia ia sfârşit Italia bizantină. 

376 Lucrarea fundamentală despre turcii seldjiucizii aparţine lui C. CAHEN, La Turquie preottomane, Istambul-Paris, 
1988. Acelaşi autor mai are o serie de articole regrupate în Turcobizantina şi în Oriens Christianus, Londra, 1974 
precum şi un capitol intitulat The Turkish invasion: the Seldchukids, în A History ofthe Crusades, t. I Filadelfia, 1955- 
1962, p. 135-176. 

377 Roman al IV-lea Diogene a fost împărat al Bizanţului între 1068-1071 

turci), precum şi din trupele de elită bizantine. Din nefericire, Roman este înfrânt de Alp Arslan la 
Mantzikert, nu departe de frontiera cu Armenia. Această înfrângere a constituit o brutală revelaţie 
asupra gravităţii pericolului turc: ei vor ocupa în curând platoul anatolian până la Niceea, iar în vest 
vor ajunge până la Smirna, ocupând Cilicia. In aceste condiţii Bizanţului îi mai rămânea o mică parte 
a Bitiniei, iar la celălalt capăt Nordul Siriei. Turcii au devenit stabili în regiune formând sultanatul de 
Rum: anticul Ikonium devenind Konya. 

Normanzii 



Normanzii au ajuns în Italia meridională în 1012; bizantinii au încercat să-i încorporeze în 
armată ca mercenari şi să-i transfere conform politicii tradiţionale în Asia Mică. In dorinţa de a-şi 
întemeia un principat, unii dintre ei au refuzat, devenind pentru Imperiu un adversar de temut. Pentru 
protecţia Italiei meridionale împotriva arabilor din Sicilia au fost aduşi în prima jumătate a secolului 
al Xl-lea mercenari din tot Imperiul, printre care şi normanzi. Comandantul bizantin Giorgios 
Maniakes reuşeşte să recâştige controlul părţii orientale a Insulei, dar în 1040, din raţiuni de politică 
interioară este chemat la Constantinopol. In aceste condiţii, arabii recuceresc terenul pierdut, cu 
excepţia Messinei. Acest eşec a deschis practic cale liberă normanzilor. împăratul Mihail al V-lea 
(1041-1042) îl trimite în 1041 pe Maniakes în Italia, iar acesta din urmă duce o campanie feroce 
împotriva populaţiei care pactizase cu normanzii. La venirea pe tron a lui Constantin al IX-lea 
Monomahul, Maniakes a încearcat să organizeze o lovitură de stat, iar normanzii conduşi de Robert 
Guiscard au cucerit Apulia. In noua situaţie de criză, Bizanţul s-a văzut nevoit să se sprijine pe o 
eventuală revoltă a lombarzilor şi pe alianţa cu papalitatea. Din cauza lipsei de coordonare dintre cele 
două forţe, trupele bizantine şi cele pontificale au fost înfrânte de normanzi în iunie 1053. 

După ruptura din 1054, normanzii au înţeles că trebuie să negocieze cu papa: la sinodul care a 
fost convocat de papa Nicoale al II-lea (1059-1061) în 1059 la Melfi, pe teritoriul normand, Robert 
Guiscard a acceptat reforma romană, fiind gata să depună jurământ papei. La rândul său, papa s-a 
angajat să-i sprijine pe normanzi în planurile lor de cucerire a Siciliei. Intre 1060-1061, Robert 
Guiscard a reuşit să cucerească toate oraşele Calabriei şi ceea ce mai rămăsese din Sicilia. Italia 
bizantină era redusă practic la o făşie de pământ cuprinsă pe coasta Adriaticei, între Bari şi Brindisi; 
după mai bine de trei ani de asediu, Bari cade în mâna normanzilor pe 16 aprilie 1071. In aceste 
condiţii, Bizanţul pierdea ultima posesiune italiană, ceea ce mai rămăsese dintr-o prezenţă care 
simboliza obiectivul esenţial al reconstituirii Imperiului roman prin recucerirea vechii Rome 378 . 

Pierderea oraşului Bari a depăşit însă acest aspect simbolic: normanzii au reuşit în scurt timp 
să atingă strâmtoarea Otrante, iar sub dinastia comnenilor în 1081, Guiscard a cucerit insula Corfu şi 
a asediat Dyrachion. Fiul lui Guiscard, Bohemond, a cucerit Macedonia Occidentală, a trecut în 
Tesalia şi a asediat Larissa. Toată această acţiune a fost în cele din urmă stopată de Alexios I 
Comnenul (1081-1 1 18) în momentul în care au apărut unele disensiuni între normanzi. După moartea 
lui Guiscard în 1085, Alexios a reuşit să recucerască şi cetatea Dyrachion. 



Situaţia în Balcani 



Firea energică a lui Vasile al II-lea Bulgaroctonul, la care s-au asociat concesiunile concrete 
făcute diverselor obiceiuri locale sau sprijinul ferm al Bisericii bulgare pentru a arăta că anexarea 



378 A. DUCELLIER, M. KAPLAN, Byzance IVe- XVe siecle, Paris, 1 996, p. 57. 

Bulgariei este o reuşită, nu au adus liniştea mult aşteptată în Balcani. Astfel, în secolul al Xl-lea, 
incursiunile bulgare ameninţau zonele de câmpie din această zonă. La mijlocul secolului al Xl-lea, 
şi-au făcut apariţia noi popoare nomade: este vorba despre pecenegi şi cumani, veniţi din stepele 
Asiei Centrale şi care staţionau acum pe malul stâng al Dunării. La începutul domniei lui Alexios I 
Comnenul, pecenegii au atacat în repetate rânduri şi au ajuns aproape de coastele Mării Egee. In 
1090 ei se aflau aproape de Constantinopol, iar prin alianţa cu emirul turc de Smirna, au atacat oraşul 
pe mare. In aceste condiţii, împăratul a chemat în ajutor pe cumani, iar pe 29 aprilie 1091, la poalele 
muntelui Lebunion, pecenegii au fost înfrânţi. In 1094, cumanii sunt şi ei dispersaţi astfel încât 
frontierele danubiene au cunoscut o perioadă de calm până în 1 122. 



Papalitatea 



între un Imperiu condus de către un suveran care era trimisul lui Dumnezeu pe pământ şi un 
papă care căuta să-şi afirme supremaţia pe plan spiritual, relaţiile au fost adesea deosebit de 
complexe. La sfârşitul secolului al Vl-lea, când Bizanţul pierdea controlul Italiei, asumarea unui rol 
protector în zonă era exclus, iar papa care refuza iconoclasmul în secolul al VUI-lea se îndrepta către 
carolingieni, adopta adaosul Filioque şi încerca prin pretinsa "Donatio Constantini" să joace cartea 
propriei independenţe. "Cazul" Bulgariei a acutizat conflictul. Cu toate acestea conştiinţa unităţii 
creştine rămânea evidentă pentru credincioşi; pe malurile Bosforului, latinii erau numeroşi, 
majoritatea fiind constituiţi din grupuri de pelerini care doreau să vadă Ierusalimul sau din 
comercianţi italieni. De asemenea, la Roma puteau fi întâlniţi călugări greci şi bizantini care veneau 
să viziteze oraşul. Odată cu papa Leon al IX-lea (1049-1054) şi cu anturajul său de prelaţi, precum 
cardinalul Humbert, ambiţia reformatoare devine tot mai evidentă. Revendicarea "libertăţii Bisericii" 
nu putea fi înţeleasă de către un bizantin, care nu separa spiritualul de temporalitate 379 . în aceste 
condiţii, patriarhul Mihail Cerularie a şocat oarecum Roma prin afirmarea autorităţii sale asupra 
Bisericilor de rit latin din Constantinopol. De aceea, în urma victoriei normanzilor asupra 
bizantinilor, Leon al IX-lea a trimis la Constantinopol o delegaţie condusă de cardinalul Humbert, 
care avea şi misiunea supunerii lui Cerularie. Până la urmă s-a ajuns la Schisma de la 1054, iar aşa- 
zisa mobilizare pentru ajutorarea fraţilor din Orient, sub forma cruciadelor nu a făcut decât să 
modifice intenţiile iniţiale. 



Noul statut al comercianţilor italieni 



Din momentul instalării în Italia, Imperiul bizantin păstra relaţii amicale cu multe oraşe 
italiene, printre care Amalfî şi Veneţia. în urma expansiunii mediteranene, comercianţii italieni au 
putut pătrunde în mod firesc şi pe piaţa Constantinopolului: din 992 veneţienii au obţinut o scădere 
semnificativă a taxelor pe care le dădeau autorităţilor fiscale imperiale 380 . Episodul normand le-a 
oferit ocazia unei avansări decisive: Imperiul bizantin se vedea nevoit să închirieze o parte a flotei 
veneţiene. împăratul Alexios I Comnenul a acordat printr-un chrysobuf n excluderea de la taxele 
comerciale şi deschiderea de noi pieţe de desfacere în capitala Imperiului pentru comercianţii 



379 IBIDEM, p.59. 

380 Controlul administraţiei bizantine era în continuare destul de puternic la Constantinopol. 

381 Chrysobulul era actul oficial cel mai important emis de cancelaria bizantină, pecetluit cu o ştampilă aurită, iar data şi 
semnătura erau scrise chiar de către împărat, cu cerneală de culoare roşie. 

veneţieni. Cu mai multe avantaje decât bizantinii, veneţienii urmaţi la scurt timp şi de comercianţii 
din Pisa sau Genova, s-au instalat la Constantinopol. 



Instabilitatea internă 



Secolul al X-lea a fost cel al marilor uzurpatori, care nu au pus totuşi în pericol dinastia aflată 
la putere. Secolul al Xl-lea a cunoscut miniştrii foarte puternici, care au condus din umbră diferiţii 
împăraţi destul de fragili. Unii au fost personaje obscure, proveniţi din familii modeste : 
Nikeforitzes, titular al demnităţii de logotet 3 * 2 , a încercat sub domnia lui Mihail al VH-lea (1071- 
1078) o reformă fiscală, o organizare a pieţii grâului şi crearea unui contingent de mercenari 
exclusivi bizantini. Toate acestea s-au realizat în schimbul îmbogăţirii celui care le-a iniţiat. Alţii 
aparţineau mediului intelectual, precum Mihail Psellos, Constantin Lihudes şi Ioan Xifilinos, 
consilierul preferat al lui Constantin al IX-lea Monomahul, despre aceştia Paul Lemerle afirmând că 
reprezentau «guvernul filosofilor» 383 . Dezvoltarea administraţiei provinciale şi mai ales a celei 
constantinopolitane, a determinat promovarea unui număr însemnat de funcţionari competenţi. 
Posturile cele mai importante erau în general rezervate membrilor aristocraţiei; chiar familiile 
înstărite din Asia Mică atrase de obicei de funcţiile militare, considerau acum că era mai bine să 
locuiască în capitală, iar copiii lor să ocupe cele mai înalte funcţii şi demnităţi. Cei care proveneau 
din rândul comercianţilor reuşeau şi ei să ajungă la demnităţi importante, iar uneori să facă parte din 
Senat. De aceea, Psellos reproşa la un moment dat lui Constantin IX Monomahul schimbarea ordinii 
fireşti a lucrurilor, permiţând intrarea în Senat a unor persoane de condiţie modestă. 

Situaţia a fost diferită pe vremea lui Mihail al Vl-lea (1057), care a impus competenţa, drept 
criteriu de promovare în funcţiile publice. Astfel, comandanţii militari din Asia Mică, care se simţeau 
privaţi de înmulţirea unei clase birocratice ce nu-i reprezenta, au impus la tron pe Isaac Comnenul 
(1056-1059), cel care s-a bucurat şi de sprijinul patriarhului Mihail Celularie. El nu a făcut însă faţă 
partidei lui Lihudes şi puterea este preluată în 1059 de dinastia Dukas, prin reprezentantul acesteia, 
Constantin al X-lea (1059-1067). A urmat o perioadă de uzurpări de tron: ducele 384 anatolicilor, 
Nichifor Botaniates (1078-1081), îl detronează pe Mihail al VH-lea, care se retrage la Studion. 
Acelaşi Botaniates a făcut apel la Alexios Comnenul pentru a-1 elimina pe Nichifor Bryennios şi pe 
Nichifor Basilakios, dar Alexios a refuzat să intervină împotriva lui Nichifor Melissenos. Pentru 
evitarea unui adevărat măcel, Botaniates a abdicat; pe 4 aprilie 1081, patriarhul 1-a încoronat pe 
Alexios I Comnenul, punând capăt unei situaţii de instabilitate internă 385 . 



82 Titlu purtat de şefii principalelor servicii ale administraţiei centrale. în cazul de faţă Nikeforitzes era şeful afacerilor 
externe ale Imperiului bizantin. 

P. LEMERLE, Le gouvernement des philosophes, în Cinq etudes sur leXie siecle byzantin, Paris, 1975, p. 193-248. 
384 DucE sau katepan desemna începând cu secolul al X-lea pe comandantul militar al unei vaste circumscripţii de 
graniţă, regrupând mai multe theme; cu timpul ducele devine un simpul guvernator al provinciilor. 

85 Jean-Claude CHEYNET, Pouvoir et contestations ă Byzance (963-1210), Paris, 1990, reeditată în 1996, p. 349. 

Dinastia Comnenilor 



Alexios I Comnenul, nepotul lui Isaac I Comnenul, a fost primul împărat al acestei noi 
dinastii care îşi are originea în regiunea Adrianopolului. Ascensiunea sa la tron nu a fost un rod a 
hazardului: fratele mai mic al lui Isaac fusese căsătorit cu Ana Dalassena, care făcea parte de mai 
multă vreme printr-o serie de alianţe, din rândul familiei Dukas. Deşi fusese deposedată de tron, 
această familie se afla în continuare în fruntea Statului: Alexios I s-a căsătorit cu Irina Dukas, 
verişoara lui Mihail al VH-lea, iar fratele său, Adrian, a avut-o ca soţie pe Zoe Dukas, sora lui Mihail 
al VH-lea. Până la urmă, în secolul al X-lea mai multe alianţe de acest gen au unit cele două familii. 

Alexios I a domnit din 1081 până în 1118, după care a urmat fiul său Ioan al II-lea din 1118 
până în 1 143, iar Manuel I din 1 143 până în 1 180. Perioada aceasta se caracterizează prin stabilitate 
şi fermitate 386 . Manuel I a dus o politică pro-occidentală, cea de-a doua soţie a sa fiind o prinţesă din 
Franţa, Măria de Antiohia, care a asigurat la un moment dat regenţa în timpul lui Alexios al II-lea 
(1 180-1 183). Andronic I Comnenul (1 183-1 185), cel care îl va detrona pe Alexios al II-lea, a fost cel 
mai original dintre Comneni, el ducând, spre deosebire de predecesorii săi, o politică anti-occidentală 
marcată prin masacrarea în masă a latinilor din Constantinopol, iar pe plan intern el s-a remarcat prin 
lupta violentă dusă împotriva marii aristocraţii. La rândul său, Andronic a fost detronat de Isaac al II- 
lea Anghelos (1185-1 195) 387 . 

Recucerirea cetăţii Dyrachion nu a eliminat definitiv pericolul normand: Bohemond a 
debarcat pe coasta albaneză în octombrie 1107, iar Alexios a reuşit să-1 înfrângă. In urma acestei 
înfrângeri, Bohemond a devenit vasalul împăratului, victoria bizantină consolidând poziţiile 
imperiale în Balcani. Pentru a face faţă unei noi forţe apărute acum, ungurii, Alexios a căsătorit pe 
moştenitorul tronului, Ioan, cu Irina, fiica regelui Ladislau al Ungariei. In schimb, la sosirea 
cruciaţilor, Alexios nu a reuşit să restabilească situaţia în Asia Mică. 

Predica papei Urban al II-lea (1088-1099) urmărea ajutorarea creştinilor din Orient, dar 
bizantinilor le era greu să înţeleagă ideea de cruciadă: iniţiativa militară a eliberării Locurilor Sfinte 
trebuia să fie sarcina împăratului şi nu a Bisericii. Bizantinii nu puteau înţelege de ce papa trebuia să 
lanseze această mişcare, iar clericii să participe chiar la luptele care urmau să aibe loc. In plus, nu de 
puţine ori cruciaţii s-au comportat pe teritoriul bizantin ca într-o ţară cucerită. Alexios şi-a dat repede 
seama de imposibilitatea mobilizării unui număr important de soldaţi aşa încât el a acceptat formele 
politice occidentale, obţinând de la marea majoritate a cruciaţilor, cu excepţia contelui de Toulouse şi 
a lui Tancred, nepotul lui Bohemond, promisiunea de a restitui teritoriile cucerite în numele 
Bizanţului. La începutul anului 1097, cruciaţii au trecut în Asia, în luna iunie a aceluiaşi an au cucerit 
Niceea, pe care au dat-o împăratului. La sfârşitul lui octombrie 1097, cruciaţii au asediat Antiohia, în 
timp ce Baudouin de Boulogne, fără a mai face vreo referire la împărat a cucerit cetăţile din jurul 
Eufratului şi a întemeiat în martie 1098 comitatul Edessei. Pe data de 3 iunie cruciaţii au cucerit 
Antiohia, dar au fost imediat asediaţi de turci. Cu ajutorul populaţiei locale, majoritar creştine, 
Bohemond reuşeşte să scape din încercuirea armatei turceşti, considerând că este dreptul său de a 
păstra Antiohia ca principat pentru el, iar ceilalţi cruciaţi şi-au continuat drumul spre Ierusalim. 
Acesta este considerat a fi momentul rupturii, eliberarea Ierusalimului în 1099 fiind considerat a fi 
începutul colonialismului european. In ciuda avansării rapide a cruciaţilor, Alexios a putut recucerii 
partea de Vest a platoului anatolian: Smirna, Efesul, Sardes, care redevin bizantine şi Imperiul a 
controlat până la moartea sa jumătate din Asia Mică. 



386 IBIDEM, p. 369-377. 



387 Pentru problematica acestei perioade este bine de cercetat M.J. ANGOLD, Byzantine Empire, 1025-1204, A Political 
History, Oxford, 1985. 

în Orient şi în Balcani cea mai serioasă ameninţare căreia a trebuit să-i facă faţă Alexios I au 
fost pecenegii, care-i vor învinge pe bizantini în 1091 la Silistra. înlăturarea lor se va realiza în 
vremea lui Ioan al II-lea, când au fost zdrobiţi şi au dispărut defintiv din istoria Bizanţului. Tot în 
vremea lui Ioan al II-lea a apărut o nouă ameninţare în Balcani: două noi puteri, ungurii şi sârbii, 
împotriva lor Bizanţul a dus mai degrabă o politică de hărţuire, care le-a diminuat ambiţiile. 

Din punct de vedere economic, prosperitatea Imperiului rămâne în mod evident foarte mare: 
conform relatărilor cruciaţilor, 2/3 din bogăţia lumii se găsea la Constantinopol. Cu timpul însă, 
Bizanţul a renunţat la rolul său de intermediar între Orient şi Occident, în favoarea oraşelor italiene: 
Pisa, Genova, dar mai ales Veneţia. 

Pe plan religios, interesele politice vor prima în faţa credinţei. în mai multe situaţii împăratul 
a fost gata să recunoască papei autoritatea sa religioasă în Orient, în speranţa iluzorie a facilitării 
restabilirii autorităţii sale politice în Occident. De partea cealaltă, papa părea că avea intenţia 
apropierii de împăratul bizantin, fără a fi vorba însă de unirea celor două Biserici. De altfel, această 
dorinţă nu s-a realizat, papa reuşind să se împace cu împăratul Germaniei, iar cruciadele au constituit 
un eşec definitiv. 



Politica internă şi externă a celorlaţi Comneni 



Legăturile matrimoniale ale lui Ioan al II-lea (1118-1143) cu regatul Ungariei nu l-au scutit 
de menţinerea unei stări conflictuale cu noul adversar, cel care reuşise deja să-şi impună dominaţia 
asupra croaţilor. în 1 128, Ştefan al II-lea a trecut Dunărea şi Ioan al II-lea cu mare greutatea a reuşit 
să respingă atacul. Pentru ponderarea ambiţiilor normande în Sicilia, Ioan a fost nevoit să multiplice 
privilegiile acordate Veneţiei şi să se aliaze cu Imperiul German şi cu Pisa, negociind noi concesii 
comerciale. Energia acestui împărat a fost însă dirijată către Antiohia, pe care o cucereşte în 1137 
pentru foarte scurtă vreme, iar visul unei noi campanii în Orient i-a fost spulberat de moartea sa 
accidentală survenită în aprilie 1 143. 

împăratul Manuel I (1143-1180) a intreprins o ultimă tentativă de intervenţie în Italia. El a 
întărit alianţa germană împotriva normanzilor, prin căsătoria sa în 1146 cu Berta de Sulzbach, 
cumnata lui Conrad al III-lea. Chiar şi în aceste condiţii, înfrângerea lui Conrad al III-lea de către 
turci a permis regelui Siciliei, Roger al II-lea, lansarea unui nou atac în Balcani în toamna anului 
1147. El a cucerit Corfu, a prădat Teba şi Corintul şi a făcut prizonieri pe lucrătorii de mătase, 
deportaţi la Palermo. Alianţa germană a fost compromisă în momentul venirii la conducerea 
Imperiului German a lui Frederic Barbarossa, Manuel I fiind nevoit să acţioneze prompt în noile 
condiţii. în 1154, moartea lui Roger al II-lea i-a permis lui Manuel I să lanseze din Ancona o 
puternică ofensivă militară încheiată în 1155 cu posibilitatea controlului asupra acestei regiuni din 
Italia. Imediat intervine însă dubla ostilitate a lui Barbarossa şi a Veneţiei, nemulţumiţi de faptul că 
strâmtoarea Otrante trecea sub controlul unei singure puteri. De aceea, în 1 156 Guillaume I al Siciliei 
respinge expediţia bizantină. 

Manuel I a beneficiat de o situaţie favorabilă în Balcani, unde în 1161 a reuşit să-şi impună 
favoritul şi ginerele său, Bela, ca moştenitor al tronului Ungariei şi să supună Bosnia, Croaţia şi 
Dalmaţia. De asemenea, în 1172 el a reuşit să-1 înfrângă pe principele sârb Ştefan Nemanja. Aceste 
reuşite balcanice au neliniştit Veneţia, care după 1171 devine unul dintre duşmanii de temut ai 
Bizanţului 388 . 



Pe 12 martie 1171, Manuel a vrut să confisce bunurile veneţienilor. Vezi S. BORŞ ARI, Venzia e Bisanzio nel secolo 
XI, reeditată în Storia della Civiltă veneziana, t. 1, Florenţa, 1979. 

în Orient, Manuel a continuat o ofensivă laborioasă, Renaud al Antiohiei acceptând 
suzeranitatea bizantină, iar regele Ierusalimului, Baudouin, s-a plasat sub protecţia sa. In 1159, 
Manuel îşi face intrarea triumfală în Antiohia, urmat de regele Ierusalimului şi de Renaud, care 
mergea pe jos. Chiar şi turcii păreau învinşi: în alianţa cu regele Ierusalimului Manuel I se angaja la 
o expediţie de amplore împotriva acestora. încurajaţi de Frederic Barbarossa, turcii s-au revoltat 
împotriva bizantinilor, pe care îi înfrâng în septembrie 1176 la Myriokefalon. înfrângerea nu a avut 
efecte imediate, exceptând poate perenizarea implantării turcilor în zonă. 

La moartea sa în 1 180, Manuel a lăsat Imperiul în aparenţă puternic, dar total izolat. Fiul său, 
Alexios al II-lea de 11 ani (1180-1183) logodit cu o fiică a regelui Franţei, Ludovic al VH-lea, 
Agnes-Anne, a trebuit să facă faţă diferitelor contradicţii interne ale dinastiei comnene. Sprijinul 
iniţial al armatei pentru regenţa Măriei de Antiohia, cea de a doua soţie a lui Manuel, s-a dovedit 
insuficient, deoarece cel care a ajuns la tron în 1183 a fost Andronic I. El a primit sprijinul 
populaţiei, dornică să se debaraseze de anturajul latin al Măriei, precum şi de cel al clerului antilatin. 
Andronic a lansat un program ambiţios de reforme, a ales pe bază de competenţă oameni modeşti în 
funcţii administrative importante, salariile lor fiind decente şi scutind pe contribuabili de la noi taxe. 
Prin această politică el ataca privilegiile aristocraţiei, centrul de guvernare al comnenilor. în timp 
revoltele s-au înmulţit, Andronic nu a putut face faţă atacului normand din 1 185, în urma căruia este 
cucerit Tesalonicul, iar în septembrie 1185 mulţimea condusă de Isaac Anghelos îl omoară. Astfel a 
luat sfârşit dinastia comnenilor. 



Puterea familială: sistemul comnenilor 



La sfâşitul domniei lui Alexios I Comnenul sistemul puterii familiale era destul de bine pus la 
punct, dinastia folosind pe viitor diferitele alianţe matrimoniale pentru integrarea unor binecunoscute 
familii occidentale sau a noilor familii. Astfel, o nepoată a lui Ioan al II-lea (1 1 18-1 143) s-a căsătorit 
cu Ioan Cantacuzino; una din surorile acestui împărat s-a căsătorit cu un Anghelos; o verişoară 1-a 
avut ca soţ pe Alexios Paleologul; dinastiile care au urmat până la sfârşitul Imperiului au păstrat 
numele Comnenilor. Acest sistem era un nod inextricabil, care permitea împăratului să fie legat cu 
întreaga clasă aristocrată. în momentul luptelor sale cu normanzii, Alexios I a asociat-o la tron pe 
mama sa şi a oferit cele mai înalte funcţii militare rudelor sale de sânge sau prin alianţă. El a ridicat 
familia sa la statutul de conducători ai ierarhiei politice şi sociale, oferindu-le titluri de origine 
imperială. Astfel familia, deci fidelitatea personală, înlocuia competenţa, vechea poziţie socială şi 
ataşamentul la servicul public, criteriu cuvenit posturilor celor mai înalte. în vremea lui Manuel I 
(1 143-1 180), ierarhizarea era justificată prin aşa-numitul criteriu al eugeniei (naşterea dintr-o familie 
bună), nobleţea înlocuind meritul în promovare 389 . înainte ierarhia funcţiilor crea aristocraţia, acum, 
concepţia familială a aristocraţiei crea ierarhia; familia devenea un mijloc de guvernare. Din vremea 
împăraţilor familiei Dukas, păstrarea puterii se baza mai mult pe legăturile de familie decât pe 
calitatea ofiţerilor; aceste legături permiteau Comnenilor să deţină puterea în calitate de grup 
dominant în sânul unui consorţiu de familii nobile, pe care le păstra şi care erau în legătură cu 
propria lor familie sau cu a celor care-i puteau elimina de la putere. Acest lucru dădea impresia 
apartenenţei la un grup centralizat, care împiedica degenerarea conspiraţiilor în revolte 390 . Acest 
sistem restrângea însă avantajele puterii, redusă de altfel la un Imperiu diminuat, la un grup restrâns 
în detrimentul numerosului şi competentului personal administrativ, care făcuse din Bizanţ aproape 
un Stat modern. Foarte mulţi oameni competenţi au fost privaţi în vremea Comnenilor de cariere 



389 Jean-Claude CHEYNET, Op.cit. p. 369-371. 



390 IBIDEM, p. 249-259. 

tradiţionale în familiile lor. Sistemul familial al Comnenilor a adus şi alte slăbiciuni specifice. Astfel, 
prin concentarea asupra capitalei se pierdeau originile sale provinciale, iar nodul inextricabil al 
alianţelor familiale suscita grupuri de interese, în care fiecare vedea în ruda sa un potenţial adversar: 
fiica cea mare a lui Alexios, Ana Comnena, a încercat să-1 priveze de tron pe fratele său Ioan, în 
avantajul soţului său. In ciuda acestor insuficienţe, sistemul familial a reuşit în cele din urmă să fie 
destul de eficient pe plan extern, restaurând grandoarea Imperiului. 



Motivaţiile Cruciadelor şi consecinţele lor 



în Occident, asistăm în vremea Comnenilor şi la creşterea puterii oraşelor maritime, 
îndeosebi a Veneţiei, care îşi propunea supunerea întregii lumi mediteranene. Veneţia devine acum 
un Stat care şi-a pus întreaga sa forţă maritimă în serviciul exclusiv al intereselor ei comerciale, 
realizând în cele din urmă, prin cinism şi abilitate, dar şi printr-o remarcabilă politică a continuităţii, 
ambiţiile unui imperialism economic, fără scrupule. Este drept că această situaţie a fost favorizată şi 
de actul din 1082 semnat de Alexios I, prin care veneţienii primeau dreptul de a cumpăra şi a vinde 
în tot Imperiul Bizantin, fără a plăti taxe sau a fi controlaţi de vameşi. Comerţul veneţian avea practic 
mai multe drepturi decât chiar comercianţii bizantini. Ceea ce putea face acum Bizanţul, era să 
încerce să diminueze importanţa privilegiilor veneţiene, acordând facilităţi asemănătoare celor două 
principale rivale: Pisa şi Genova. Iniţiativa a căpătat forme practice în vremea lui Ioan a II-lea. 

In privinţa cruciadelor, acestea au pornit în secolele XI-XIV din ţările apusene ale Europei şi 
constituie în istoria Evului Mediu un fenomen complex. Ele au rămas în memoria colectivă, 
alimentată şi de literatură sau cinematografie, drept o mare epopee, cu episoade multiple. Amintirea 
lor transformată şi de legendă, a rămas atât de vie încât cuvântul a sfârşit prin a desemna în 
vocabularul occidental acea iniţiativă pornită în numele unui ideal comun împotriva unui duşman 
comun. Pe lângă motivele de ordin religios, cruciadele au avut şi cauze politice sau economice bine 
disimulate sub ideologia religioasă a eliberării Locurilor Sfinte. In ciuda tradiţiei creştine primare, 
care condamna folosirea armelor, Biserica din Occident a lansat începând cu secolul al IV-lea teoria 
«războiului just»: necesitatea folosirii forţei, a războiului împotriva ereticilor, pe care armele 
spirituale nu-i puteau convinge. Prin promisiunea de recompense cereşti făcută combatanţilor, s-a 
trecut de la noţiunea de «război drept» la cea de «război sfânt». La sfârşitul secolului al X-lea şi 
începutul secolului al Xl-lea, Biserica Occidentală a încercat să creştineze moravurile societăţii 
militare, propunând cavalerului ideal, protecţia celor slabi şi menţinerea păcii prin lupta împotriva 
duşmanilor. Conciliul de la Narbonne din anul 1054 declara că cel «care omoară un creştin, varsă 
sângele lui Hristos». 

Multă vreme cruciatul a fost descris de textele medievale ca un pelerin, cel care face o 
călătorie la Ierusalim. Pelerinajul la Locurile Sfinte devine un element primordial al cruciadei, iar 
dificultăţile traseului, făceau parte din spiritualitatea pelerinajului. In afară de spiritul de bravură şi 
aventură, cruciaţii urmăreau şi câştigarea de averi, precum şi crearea unor State de tip feudal, pe care 
apoi să le exploateze. De la cruciade, cavalerii occidentali au aşteptat totul: mântuirea veşnică, 
satisfacerea spiritului de aventură, iar cei mai mulţi, bogăţiile fabuloase ale Orientului 391 . Ele se 
explică şi prin creşterea demografică a populaţiei din ţările occidentale, care impunea o expansiune 



391 Pe parcursul cruciadelor întâlnirea dintre Orient şi Occident a fost privită diferit de către cele două părţi. 
Astfel, cruciaţii au rămas impresionaţi de măreţia oraşului Constantinopol, de frumuseţea şi bogăţia lui, care contrasta atât 
de flagrant cu oraşele medievale din Apus, strâmte şi murdare. La rândul lor, bizantinii considerau pe apuseni nişte 
barbari, fără maniere şi neciopliţi. Vorbind despre cruciada populară ajunsă în august 1096 la Constantinopol, Ana 
Comnena îi cataloghează ca "cete de vagabonzi şi cerşetori care nu au aer de soldaţi şi nu aveau bani să-şi cumpere 
mâncare". 

externă, iar aceasta nu se putea realiza decât în Răsărit. Cruciadele puteau oferi celui înrolat, unor 
ţărani, posibilitatea ameliorării propriei situaţii, a reconstituirii averilor uneori prin jaf, o mai bună 
repartiţie a proprietăţii. De asemenea, înrolarea unor combatanţi profesionişti a permis menţinerea 
păcii în Occident, furnizându-le acestora ocazia folosirii propriei energii pe alte fronturi. 

Iniţiativa cruciadelor aparţine în general papei, conducătorul spiritual: el predica cruciada sau 
încredinţa predica clerului autorizat şi uneori trimişilor pontificali. De la cruciada a Ii-a (1 147-1 149) 
până la a IV-a (1202-1204), cistercienii au fost însărcinaţi cu predica, iar din secolul al XlII-lea acest 
rol a fost preluat de ordinele cerşetoare. 

Finanţarea crucidelor era obţinută pe trei căi: 

• prin intermediul cruciaţilor: baronii îşi vindeau pământurile sau le ofereau comunităţilor 
ecleziastice. In secolul al XH-lea, seniorul putea cere vasalilor săi un ajutor financiar 
pentru plecarea în cruciadă. 

• prin regi: primul impozit perceput de regi pentru cruciade a fost dijma saladină impusă 
în Franţa şi Anglia, pe bunurile mobiliare şi venituri. De la simple ajutoare benevole pe 
vremea lui Ludovic al VH-lea în 1147, s-a trecut la impozitul pe care-1 pretindea Filip 
August la întoarcerea sa din Ţara Sfântă. 

• prin Biserică: pentru cruciada a IV-a (1202-1204) coexistau colecta şi taxa ca forme de 
obţinere a fondurilor. în ciuda unei puternice opoziţii, decima a fost introdusă pentru 
prima dată în 1199, mai întâi clerului într-un procent de 40% din venituri, iar ceva mai 
târziu şi cardinalilor 10%. 

Cruciatul beneficia de privilegii exclusiv spirituale, iar din secolul al XH-lea, papalitatea 
acorda celui care se angaja în astfel de operaţiuni militare o serie de avantaje materiale. Prin 
«privilegiile Crucii», precizate mai bine în 1145 în bula Quantum praedecessores, cruciatul, familia 
sa şi bunurile sale, erau plasate sub protecţia Bisericii. De asemenea, pe durata desfăşurări unei 
cruciade, plata dobânzilor pentru diferitele împrumuturi contractate era suspendată şi un muratoriu 
permitea cruciatului să-şi plătească datoriile la întoarcerea din campanie 392 . 

Prima cruciada (1096-1099) a fost decisă la sinodul de la Clermont, iniţiator fiind papa Urban 
al II-lea în 1095. El a prezentat în predica sa principiile acestei prime acţiuni de eliberare a Locurilor 
Sfinte, insistând pe ajutorul ce trebuia acordat creştinilor din Orient oprimaţi de turci. Acest subiect a 
fost repede înlocuit de tema eliberării mormântului lui Hristos, recucerirea şi apărarea sa. Celui care 
murea pe drum sau în timpul luptelor, papa îi promitea iertarea păcatelor. In prima fază a acestei 
cruciade masele populare constituite într-o armată nedisciplinată, au trecut prin Ungaria, Serbia şi 
Bulgaria, ajungând la Constantinopol în ziua de 1 august 1096. împăratul Alexios I a trecut în Asia, 
unde au fost nimiciţi de turci în apropierea localităţii Niceea. Adevărata cruciadă, cea a nobililor a 
ajuns la Constantinopol, Alexios I reuşind să obţină de la ei un jurământ de vasalitate. Cruciaţii au 
reuşit să cucereasă pe rând Niceea, Edessa, Antiohia, iar Ierusalimul în 15 iulie 1099. Ei au înfiinţat 
primele State latine în Orient: la Edessa, care a durat până în 1 144, la Antiohia, care a durat din 1098 
până la 1268, la Ierusalim, primul «rege» fiind Godefroy de Bouillon (22 iulie 1099-18 iulie 1100), 
cel care a refuzat coroana de rege acolo unde Iisus Hristos primise coroana de spini. Titlul de "rege 
al Ierusalimului" s-a acordat la 25 decembrie 1110 fratelui său Balduin I de Boulogne (1110-1118). 
în locul patriarhului ortodox, latinii au pus un patriarh catolic. Stabilirea cruciaţilor în Palestina, după 
eliberarea Ierusalimului, la 15 iulie 1099, este considerată a fi începutul colonialismului european. 



392 Pentru cruciade există o literatură abundentă. în privinţa aspectelor teoretice ca bază de reflecţie avem la P. 
LEMERLE, Byzance et la croisade, în Relazioni del Xe Congresso Internazionale di Scienze Storiche, III, Florenţa, 
1955; W.M. DALY, Christian Fraternity, the Crusaders and the Security of Constantinople, 1097-1204, în Medieval 
Studies, XXII, Toronto, 1960. Merită a fi consultate şi lucrările cu caracter general ale lui RUNCIMAN, SETTON, 
MAYER, MORISSON. La rândul său M. BALLARD în lucrarea Les Croisades, are o bibliografie foarte bogată pe 
această temă. 

A doua cruciadă (1147-1149) a avut ca principală motivaţie eliberarea Edessei cucerită 
definitiv de turci în 1146. îndemnul la această nouă iniţiativă militară a fost dat de papa Eugeniu al 
III-lea, iar Bernard de Clairveaux a fost cel care a predicat-o. Iniţiativa a rămas fără rezultat pentru 
occidentali, între anii 1140 şi 1149, cruciaţii ridicând la Ierusalim o biserică a Golgotei şi una a 
Sfântului Mormânt. Din acest moment latinii au început să aibe drepturi la Sfântul Mormânt. 

Cruciada a IlI-a (1189-1192) a pornit în momentul în care sultanul Egiptului Saladin în anul 
1187, după 88 de ani de stăpânire latină, cucereşte Ierusalimul. La cruciada a IlI-a au participat trei 
mari monarhi ai Apusului: împăratul german Frederic I Barbarossa (1152-1190), regele englez 
Richard Inimă de Leu (1189-1199) şi regele Filip al II-lea al Franţei (1180-1223). Această cruciadă 
s-a soldat practic cu un nou eşec, dar s-a putut observa mai bine că entuziasmul religios al celor 
săraci a fost exploatat de ambiţiile nobililor. 

Cruciada a IV-a (1202-1204) a fost predicată de papa Inocenţiu al III-lea (1198-1216), cu 
scopul eliberării Ierusalimului. Acest papă a fost cel mai mare teoretician al cruciadei, cel care a 
alcătuit o doctrină coerentă: din acest moment textele au fixat cu exactitate condiţiile obţinerii 
indulgenţelor, ierarhizate la sfârşitul secolului al XH-lea, în funcţie de serviciile aduse cruciadei. De 
la începutul secolului al XlII-lea, credincioşilor li se promitea participarea la cruciadă prin rugăciuni, 
procesiuni religioase, ofrande şi susţinere financiară a celor care urmau să plece, papalitatea 
inaugurând mişcarea de spiritualizare a cruciadei. La rândul ei, Republica Veneţia s-a angajat să 
asigure transportul cruciaţilor cu propria flota, în schimbul unei sume importante de bani. 
Conducătorii veritabili ai acestei cruciade au fost: papa Inocenţiu al III-lea, partizan al unirii 
Bisericilor sub conducerea Romei şi Enrico Dandolo, care încarna ambiţiile economice ale Veneţiei. 
Cruciada avea drept obiectiv Egiptul, de care depindea Palestina. In aceeaşi perioadă se afla în 
Occident Alexios al IV-lea, fiul împăratului Isaac al II-lea Anghelos (1 185-1 195), înlăturat de pe tron 
şi orbit de fratele său, Alexios al III-lea Anghelos (1195-1203), venit în Apus să ceară ajutor 
cruciaţilor, în schimbul unei recompense, pentru înscăunarea tatălui său. El a promis totodată 
supunerea Bisericii greceşti autorităţii scaunului papal. Dandolo a acceptat propunerea, gândindu-se 
îndeosebi la avantajele Veneţiei de pe urma acestei situaţii. In noile condiţii flota veneţiană îşi 
modifică traseul şi în loc să se îndrepte spre Egipt, merge către Bizanţ unde ajunge în 1204. Alexios 
al III-lea este detronat, Isaac Anghelos şi fiul său Alexios al IV-lea sunt repuşi în drepturi. Imediat 
grecii au înţeles că aceşti doi suverani nu urmau să fie decât nişte instrumente docile în mâna 
latinilor şi a papei. De aceea, pe 25 ianuarie 1204 are loc un fel de revoluţie la Constantinopol 
soldată cu răsturnarea lui Isaac al II-lea şi a fiului său. Noul împărat, Alexios al V-lea nu poate onora 
promisiunile şi cruciaţii iau cu asalt Constantinopolul în Vinerea Patimilor a anului 1204. Timp de 
trei zile şi trei nopţi au loc scene penibile, în locul apărării şi eliberării creştinilor în faţa 
musulmanilor, aşa cum fusese predicată această cruciadă, asistăm la deturnarea cruciaţilor de la ţinta 
lor iniţială. 

Cruciada a IV-a este deci un fapt exemplar pentru oricare istoric, deoarece originile sale sunt 
multiple şi dificil de ierarhizat. Nu trebuie uitat faptul că alături de cauzele externe, apetitul 
economic italian, coaliţia politică germano-normandă, ostilitatea religioasă şi xenofobia, s-au 
adăugat şi o serie de fenomene interne care au fragilizat Imperiul în ultimele decenii ale secolului al 
XH-lea. 

In locul Imperiului Bizantin, cruciaţii au creat Imperiul latin de Constantinopol (1204-1261), 
punând rege pe Balduin de Flandra (1204-1205). Teritoriul capitalei a fost împărţit între Balduin şi 
Dandolo, acesta din urmă fiind singur exceptat de la depunerea jurământului de vasalitate faţă de 
Balduin. In sfârşit, Veneţia primea insulele Ioniene, cea mai mare parte a insulelor din Marea Egee, 
Rodosul, Creta, spaţii importante din Peloponez, Tracia. Astfel, cruciada a IV-a oferea Veneţiei 
posibilitatea deţinerii unui adevărat Imperiu colonial şi a unei hegemonii economice în regiune. 
Cucerirea şi jefuirea Constantinopolului din 13 aprilie 1204 şi crearea unui Imperiu latin între 1204- 
1261 la Constantinopol, au contribuit la slăbirea gravă a Imperiului Bizantin constituind una din 

133 



cauzele principale ale cuceririi lui de către turci la 29 mai 1453. Efectul cel mai evident al acestei 
cruciade a fost însă ruptura definitivă a unităţii creştine. Ireparabilul în ochii bizantinilor fusese 
comis. Pentru ei, occidentalii până atunci suspecţi, devin acum culpabili. In faţa "violenţei acestor 
barbari, spunea Nichita Choniates, nu ne rămâne decât să constatăm că ei nu aparţin lumii civilizate". 
Ortodoxia a devenit acum vectorul esenţial al unui naţionalism din în ce mai exacerbat, ajungându-se 
un secol mai târziu să se vorbească până în îndepărtata Rusie, de ororile comise de latini la 
Constantinopol. 

Pe ruinele Imperiului Bizantin, alături de Imperiul latin de Constantinopol, s-au organizat 
într-o manieră feudală, o serie de principate vasale: regatul Tesalonicului, ducatul Atenei şi al Tebei, 
principatul Ahaiei. Din Imperiul Bizantin mai rămâneau doar trei părţi, care păstrau încă statutul de 
independenţă: Imperiul grec de Trebizonda (1204-1261), Imperiul grec de la Niceea (1204-1261) şi 
despotatul de Epir. 

Imperiul de la Niceea a fost fondat de Teodor Laskaris (1204-1222), căruia i-a urmat 
energicul Ioan al III-lea Ducas Vatatzes (1222-1254). Era clar că latinii nu doreau existenţa acestui 
Stat, de aceea armatele lor au declanşat o puternică ofensivă în Asia Mică. Din fericire ei au fost 
nevoiţi să facă faţă unei puternice concentrări armate în Balcani, formată din greci şi bulgari, conduşi 
de ţarul Ioniţă Caloian. La bătălia de la Adrianopole din aprilie 1205, cruciaţii sunt zdrobiţi, 
împăratul Balduin ucis, iar Dandolo moare şi el la puţin timp după această dată. Evenimentul este 
considerabil, pentru că dominaţia occidentală în Orient cunoaşte un prim eşec, iar Imperiul de la 
Niceea este salvat. Pe viitor, Imperiul Bizantin pornind tocmai de la Niceea va reuşi să se reformeze, 
chiar dacă pentru acest lucru a fost nevoie de 50 de ani de confuzie, timp în care Imperiul latin de la 
Constantinopol a supravieţuit unor condiţii penibile. 

Succesorul lui Balduin la Constantinopol a fost fratele său Henric, care la început a înregistrat 
unele victorii, dar în final a fost învins de Ioan Vatatzes. El a reuşit să cucerească Adrianopole şi a 
luat din mâna bulgarilor importante teritorii din Macedonia şi Tracia, precum şi Tesalonicul. Opera 
sa a fost desăvârşită de Mihail Paleologul în ziua de 25 iulie 1261, când Constantinopolul a fost 
recucerit din mâna latinilor, împăratul şi patriarhul latin refugiindu-se în Occident. Astfel, se 
prăbuşea Imperiul latin, cel care de mai multă vreme ducea o existenţă dificilă: pentru a putea trăi 
împăratul vindea Sfinte Moaşte şi se încălzea cu lemnul recuperat din construcţia propriului palat. La 
rândul său, Imperiul bizantin recent reconstituit, era acum un Stat epuizat care se va îndrepta după 
două secole de decadenţă spre ruină. 

Fără a intra în detalii cu privire la celelalte cruciade, vom mai spune doar că ele au preocupat 
Occidentul mai mult de două secole, iar consecinţele lor se resimt până astăzi. Ele au permis 
Occidentului să-şi dezvolte conştiinţa unităţii sale, au facilitat amestecul în Biserică a cavaleriei, au 
acordat drept la cuvânt şi la acţiune maselor sărace şi prost echipate. Ele au crescut prestigiul şi 
puterea papei sau forţa monarhilor, dar prin cele întâmplate la 1204 au transformat Schisma din 1054 
într-un fapt definitiv. 



Statele latine si formaţiunile bizantine de la Niceea, Trebizonda şi Epir 



Pe ruinele Imperiului bizantin au fost organizate sub formă feudală o serie de pricipate latine 
vasale: regatul Tesalonicului, care-1 avea în frunte pe Bonifaciu de Monferrat, ducatul Atenei şi al 
Tebei, pe care-1 conducea Otto La Roche şi principatul Ahaiei condus de Guillaume de Champlitte şi 
Godeffroy de Villeharduin. După încoronarea ca împărat a lui Balduin I (1204-1205), el a încercat să 
justifice papei Inocenţiu al III-lea atacul asupra Constantinopolului. Astfel, el motiva jafurile şi 
uciderile prin faptul că «grecii schismatici se sustrăgeau de sub autoritatea papei», iar ceea ce s-a 
întâmplat până la urmă era pedeapsa pentru detronarea lui Alexios al IV-lea, care promisese unirea 

134 



Bisericilor 393 . Balduin prezenta ceea ce se întâmplase ca fiind lucrarea lui Dumnezeu în favoarea 
latinilor drept credincioşi şi împotriva grecilor schismatici. Cu alte cuvinte, latinii deveneau 
instrumentul răzbunării lui Dumnezeu. Papa era invitat la Constantinopol, unde urma să aibă loc 
sinodul care urma să supună Biserica greacă, celei Romane: «... acum ţi-a pus Dumnezeu duşmanii 
scaun picioarelor tale. Suflă în trâmbiţa preoţească în Sion, adună poporul, bătrânii şi pruncii, laudă 
ziua stabilita unirii şi pacn» . 

In speranţa că oraşul cucerit putea deveni o bază a viitoarelor operaţiuni cruciate, Inocenţiu al 
III-lea a autorizat staţionarea trupelor latine la Constantinopol, dezlegându-le de jurământul făcut 
pentru cruciadă 395 . Papa era însă nemulţumit de alegerea veneţianului Toma Morosini în scaunul de 
patriarh al Constantinopolului, o persoană deloc supusă scaunului papal. Din acest moment între 
papalitate şi veneţieni s-a declanşat o luptă surdă, pentru controlul a cât mai multor clădiri din oraş. 
Printr-o scrisoare din 7 noiembrie 1204, Inocenţiu al III-lea îi sfătuia pe bizantini să completeze 
parohiile părăsite de greci, cu clerici latini, iar în locurile unde populaţia era majoritar bizantină 
clericii puteau fi greci numai în cazul în care primiseră hirotonia de la episcopi latini 396 . Această 
politică aparent tolerantă s-a schimbat radical în următorii ani: clericii greci care refuzau să-1 
pomenească la Sfânta Liturghie pe papă şi pe patriarhul latin erau alungaţi din parohiile lor, unele 
biserici au fost închise, unii călugări au fost chiar închişi şi maltrataţi 397 . Cu toate aceste măsuri care 
urmăreau supunerea Bisericii Ortodoxe celei Catolice, clerul a rămas în marea lui majoritate ataşat 
valorilor Ortodoxiei. 

In acest timp, greşeala cea mai mare pe care au făcut-o latinii a fost deteriorarea relaţiilor cu 
Ioniţă Caloian (1197-1207), ţarul Imperiului româno-bulgar. La începutul anului 1204, în schimbul 
recunoaşterii titlului său regal, Caloian se oferise să-i ajute pe latini la cucerirea Constantinopolului. 
In acest sens, Inocenţiu al III-lea a trimis în noiembrie 1204 un legat al său care urma să-1 încoroneze 
pe Caloian, gestul urmând să consfiinţească catolicizarea Bisericii bulgare. Prin pretenţia de 
moştenitor al basileilor bizantini, Balduin I a stricat ceea ce dorea să înfăptuiască papa. In urma 
conflictului armat de la Adrianopole din 1205, Balduin a fost înfrânt, făcut prizonier şi a murit 
întemniţat la Târnovo. Acest nou conflict a evidenţiat emanciparea Statelor slave a căror apropiere de 
latini era pur teoretică. Chiar dacă atât ţarul bulgar sau regele sârb Nemanja primeau coroana de la 
Inocenţiu al III-lea, gestul arăta că în acel moment se putea vorbi de 5 Imperii în creştere de putere, 
toate ortodoxe şi toate urmărind acelaşi scop: recucerirea Constantinopolului şi reconstituirea unui 
Imperiu pe care grecii s-au arătat incapabili să-1 păstreze. Fiecare din aceste puteri ortodoxe au 
manifestat o anumită tonalitate «naţională», evidentă mai mult la sârbi şi bulgari şi ceva mai nuanţată 
la Statele greceşti, printre care putem identifica trei «Grecii»: una pontică, Trebizonda, a doua 
anatoliană, Niceea, iar ultima net balcanică, Epirul. In acest sens, anul 1204 a permis lansarea unor 
originalităţi locale, care şi-au disputat până la victoria otomană, diferitele tendinţe contradictorii, 
expansiunea imperială şi afirmarea pe plan local. Cu toate acestea, ambiţiile greceşti şi slave nu erau 
comparabile: grecii aveau de partea lor o puternică tradiţie imperială şi structuri administrative 
evoluate, care s-au repliat în Trebizonda, Niceea şi Epir. Din 1208 Niceea a adăugat un atu esenţial 
sistemului teocratic ce urma a fi reconstruit: încoronarea unui împărat roman, Teodor Laskaris, de 
către un patriarh al Constantinopolului în exil, gest pe care alţii nu ar fi îndrăznit să-1 imite. Din acest 
moment, Niceea pornea la un drum destul de greu, pentru că cei din dinastia Laskaris aveau de luptat 



393 Speros VRYENIOS, Byzantium and Europe, Thames and Hudson, Londra, 1967, p. 158. 

394 J.B. BURRY, The eastern Roman Empire, ed. J.B. Burry, S.A.Cook, Ladcook University Press, voi. IV, Cambridge, 
1927, p. 478. 

395 IBIDEM 

396 IBIDEM,p. 483. 

Stelian BREZEANU, O instituţie latină în Balcani la începutul secolului al XlII-lea, ed. Albatros, Bucureşti, 1990, p. 
56. 

nu numai cu latinii, dar şi cu concurentul epirot sau cu partidul anatolian din interior, dominat de 
conducătorii locali care preferau consolidarea unui Imperiu asiatic. 

Liniştea Laskarizilor a fost tulburată mai întâi de Balduin I, care încredinţase însoţitorilor săi 
mari feude dincolo de Marea Marmara: feuda Niceei i-a revenit lui Louis Blois, un nepot al regelui 
Angliei, care în noiembrie 1204 trimitea o armată ce urma să revendice chiar şi prin forţă domeniile 
sale din Asia Mică. In urma bătăliei care a avut loc pe 6 decembrie 1204, Laskarizii au fost înfrânţi. 
în acest moment grecii erau ameninţaţi cu pierderea Niceei, ultimul centru de rezistenţă din Asia 
Mică. Până la urmă salvarea a venit în urma intervenţiei din Europa a lui Ioniţă Caloian, care a 
permis în 1206 încoronarea oficială ca împărat a lui Teodor Laskaris. Schimbările de atitudine ale 
bulgarilor au durat până la moartea ţarului Ioan Asan al II-lea în 1241. Datorită poziţiei sale, Niceea 
a putut adopta până la urmă cea mai bună tactică: înainte de a trece în Tracia, Ioan al III-lea Vatatzes 
(1222-1254), ginerele lui Teodor Laskaris, a supus majoritatea insulelor Mării Egee. In aceeaşi 
perioadă Epirul, putere terestră, i-a atacat pe bulgari, care în 1230 obţin o victorie decisivă asupra lui 
Teodor Anghelos la Klokotnitsa, în Macedonia. Moartea lui Asan al II-lea a coincis cu invazia 
mongolă, care practic a eliminat orice posibilitate de ripostă a bulgarilor. In condiţiile în care 
Vatatzes a scăpat de pericolul oriental, prin intervenţia mongolilor în sultanatul de Rum, Epirul 
rămânea singurul potenţial concurent la recucerirea Constantinopolului. Până la urmă despotatul a 
fost deposedat de perspectiva unui destin imperial: repliat în partea de Vest a Balcanilor, atacat de 
niceeni care au ajuns sub Teodor al II-lea, fiul lui Vatatzes (1254-1258), până la Adriatică, ei au dus 
o politică de alianţe cu occidentalii: Veneţia, regatul din Neapole şi principatul Ahaiei. Acestei 
atitudini Niceea i-a răspuns prin atacuri repetate asupra Constantinopolului, soldate în cele din urmă 
cu recucerirea Constantinopolului în 1261 de către Mihail al VUI-lea Paleologul (1258-1282). 
Momentul a avut o semnificaţie mai mult simbolică, conferind ultimei dinastii bizantine o 
legitimitate pe care nimeni nu şi-a mai putut-o asuma după 1204. 

La 1261 procesul de recucerire era încă departe de a fi realizat pe deplin. Alături de Epir, 
Ahaia rămânea francilor, căreia Mihail al VUI-lea Paleologul nu reuşise să-i cucerească decât trei 
fortăreţe, dintre care şi viitoarea capitală, Mistra. La rândul ei, Veneţia rămânea stăpâna mărilor, care 
prin porturile şi insulele ce le deţinea în lumea bizantină, îşi putea permite să atingă oricând coastele 
greceşti, Bosforul şi Asia Mică. La aceste potenţiale pericole se mai adăuga întregul Occident, care 
nu se putea mulţumi ca anul 1204 să fie un moment de profit trecător, iar anul 1261 unul de abandon, 
mai ales că în 1266, papa punea pe tronul Neapolului un adversar al Bizanţului, Carol de Anjou, 
fratele lui Ludovic al IX-lea. 

Din strânsoarea occidentală Mihail al VUI-lea a reuşit să scape prin intermediul diplomaţiei: 
tripla alianţă dintre Bizanţ, sultanatul mameluk din Egipt şi hanatul mongol, care domina la vremea 
aceea bazinul pontic şi partea orientală a Mediteranei, precum şi conciliul de la Lyon din 1274. 
Eficacitatea acestor manevre diplomatice s-a putut observa imediat: în 1281, cînd Roma a înţeles 
manevra Bizanţului, Mihail îşi întărise deja poziţia în Albania, iar o nouă coaliţie latino-slavă luase 
naştere, la care se alăturase şi Veneţia. 

In 1204 Imperiul bizantin nu a luat sfârşit, dar situaţia era inedită deorece de la Constantin cel 
Mare el se confunda cu capitala sa. Intre 1204 şi 1261 numai oraşul nu şi Imperiu a fost într-o aşa- 
numită stare de somnolenţă, iar icoana Maicii Domnului din Vlaherne se spune că nu a mai săvârşit 
nici o minune în acest interval. Trebizonda, Epirul şi Niceea s-au considerat Imperii în exil, dar cel 
care a jucat un rol internaţional deosebit a fost acela care a recucerit Constntinopolul în 1261. Prin 
alianţe politice şi matrimoniale, Trebizonda a rămas în mod oficial un Imperiu subordonat 
Constantinopolului, în timp ce Epirul care a dispărut după 1350 s-a mulţumit cu titlul de despotat. In 
ciuda expansiunii lor, Statele slave, Bulgaria, Serbia sau Rusia, au continuat să recunoască încă din 
punct de vedere politic şi religios Constantinopolul ca fiind centrul unei lumi coerente, în care 
prezida un singur împărat. Primele semne ale schimbării acestei ordini, au apărut după 1261: sub 
autoritatea mai mult teoretică a Constantinopolului, realităţile locale s-au dezvoltat şi s-au 

multiplicat, lăsând tot mai puţin loc intervenţiei directe a împăratului; în 1275, Tesalia, numită mai 
târziu «Marea Valahie» a refuzat hotărârile Conciliului de la Lyon, ducând din acest moment o 
politică contrară celei imperiale. Ideea Imperiului nu a dispărut, dar au început să se afirme 
originalităţile locale, ai căror conducători, arhonţii, se acomodau mult mai uşor unor necesităţi 
punctuale pentru că proveneau din acel mediu. 



Principii de guvernare bizantină în secolele VIII-XII 



Imperiul bizantin era continuatorul Romei; el era un fel de magistratură în care împăratul 
deţinea puterea provizorie. Factorii constitutivi ai epocii romane subzistau chiar dacă aceştia 
deveneau din ce în ce mai formali. împăratul era imperator, proclamat de armată, iar Senatul 
devenise un simplu factor social, care nu intervenea decât în cazurile dificile. Aprobarea sa se 
manifesta prin prezenţa senatorilor în timpul ceremoniilor de la hipodromul din Constantinopol, unde 
avea loc aclamarea împăratului de către popor. Această procedură făcea din împărat "alesul lui 
Dumnezeu", conform formulei consacrate. învestiturii politice urma încoronarea din catedrala Sfânta 
Sofia; patriarhul cerea o mărturisire de credinţă pentru a verifica ortodoxia celui care era însărcinat 
cu apărarea credinţei, apoi îi punea coroana noului ales. Patriarhul era un personaj influent, el putând 
juca de multe ori un rol decisiv, aşa cum s-a întâmplat cu Mihail Cerularie la venirea pe tron a lui 
Isaac Comnenul. In istoria Bizanţului nu a existat vreun patriarh care să refuze încoronarea 
împăratului: pe 31 octombrie 802, când Nichifor I (802-811) a detronat-o pe Irina, restauratoarea 
cultului icoanelor, patriarhul Tarasie, animatorul sinodului de la Niceea, 1-a încoronat pe uzurpator. 
Explicaţia: pentru bizantini, lumea în care trăiau era imaginea pământească a împărăţiei lui 
Dumnezeu. împăratul este locotenentul lui Dumnezeu pe pământ. în mod firesc, Dumnezeu este liber 
să aleagă, pentru a numi şi pentru a revoca; o uzurpare care a reuşit, era de inspiraţie divină, ca în 
cazul nostru cu Nichifor. Imperiul bizantin a fost o autocraţie temperată de uzurpări, ca rod al unui 
complot de palat ca cel din 802 sau a unei revolte populare ca cea din 1042 care a condus la 
înlăturarea lui Mihail al V-lea (1041-1042). Chiar dacă Dumnezeu poate alege o familie pentru tron, 
principiul dinastic nu excludea uzurparea. 

Dumnezeu, împăratul şi legea 



Titulatura imperială, aşa cum apărea în actele imperiale sau în portretele suveranilor, rezumă 
această concepţie: «N ... basileus 39 *, credincios al lui Hristos-Dumnezeu, ortodox, autokrator al 
Romanilor». împăratul se definea prin titlul său 399 . El era mai întâi credincios lui Dumnezeu, care i-a 
conferit puterea sa şi ortodox, ceea ce reprezenta fundamentul legitimităţii sale, conferindu-i puterea 
absolută a autocratorului. Această putere se exercita în mod deosebit în cadrul Imperiului, singurul 
care corespunde întregului pământ sau oikumene, Imperiul Romanilor. 

In calitate de locotenent al lui Dumnezeu, împăratul era atoputernic: el era întruchiparea legii, 
el era cel care asigura continuitatea acesteia. împăratul avea obligaţia de a aplica hotărârile 
conciliare, iar legislaţia canonică era integrată în dreptul imperial. De asemenea împăratul convoca şi 
prezida sinodul, dar autoritatea dogmatică aparţinea exclusiv acestuia din urmă. împăratul nu era nici 
cleric, nici un simplu laic; el era un isapostolas, «egal cu apostolii». în acest sens el avea o serie de 
privilegii liturgice: dreptul de a intra în Sfântul Altar prin uşile împărăteşti, el se împărtăşea singur 
din Sfântul Potir; patriarhul aplica porfirogeneţilor la 8 zile după naştere tunderea care marca 
caracterul lor sacru, împăratul avea dreptul de a predica şi a binecuvânta mulţimea credincioşilor. 

în cartea Despre ceremonii, Constantin al VH-lea explica participarea împăratului la 
Liturghie, ca având un accentuat caracter simbolic: el crea imaginea terestră a ordinii divine din 
lume. După Constantin al VH-lea, un înger ar fi dăruit lui Constantin cel Mare veşmintele din 
purpură rezervate numai suveranilor 400 . Maiestatea imperială impunea liniştea, de aceea adunările 
oficiale în care împăratul îşi prezenta hotărârile sale erau silentia. împăratul nu vorbea niciodată 
direct, ci numai prin gesturi şi prin intermediul unui demnitar. El făcea parte dintr-un ceremonial de 
adorare cu rezonanţă religioasă, însoţit de lumânări şi tămâie 401 . Cei care veneau la el, îşi plecau 
capetele până la pământ, după care uneori îi sărutau picioarele sau genunchii. La masa imperială, 
într-o sufragerie din aur (chrysotriklinos), împăratul invita periodic câte 12 persoane sărace, alese cu 
grijă, cărora printr-un simbolism simplu le spăla picioarele. Ceremonialul plin de fast de la Curtea 
imperială a înregistrat un vizibil declin începând cu secolul al XH-lea, când are loc o izolare 
aristocratică a puterii 402 . 

Lumea creştină nu putea admite decât un singur împărat, pentru că nu există decât un singur 
Dumnezeu care 1-a trimis, 1-a delegat. Bizantinii aveau o teamă instinctivă faţă de orice partaj al 
puterii: în momentul în care cu puţin timp înainte de moartea lui Manuel I (1 143-1 180), soţia i-a adus 
pe lume un copil handicapat, evenimentul a fost considerat «ca anunţător al poliarhiei, care este 
mama anarhiei» şi pretext pentru sfătuitorii lui Andronic I pentru executarea tânărului Alexis II, 
pentru că «suveranitatea multiplă nu este bună» şi «nu este nevoie decât de un singur suveran, de un 



Basileu, la origine rege, acest termen apare în titulatura bizantină în secolul al VH-lea, după victoria asupra perşilor şi 
devine caracteristic împăratului romanilor, basileus ton romaion, echivalent cu imperator. 

399 La noi independenţa statală s-a concretizat în secolul al XlV-lea printr-un epitet legat de titlul de "domn", "de sine 
stăpânitor", care era de origine bizantină. Pe o icoană dăruită Marei Lavrei forma greacească de autokrator este folosită 
pentru Vladislas, titlul fiind atribuit şi lui Alexandru cel Bun pe epitrahilul de la Staraia Ladoga. Mai multe detalii la E. 
VÂRTOSU, Titulatura domnilor şi asocierea la domnie în Ţara Românească şi Moldova (până în secolul al XVI-lea), 
Bucureşti, 1960, p. 197-213. 

A. CAMERON, The Construction of Court Ritual: the Byzantine Book of Ceremonies, în Rituals ofRoyalty. Power 
and Ceremonial in Tradiţional Societies, Cambridge, 1987, p. 106-136. 

Pentru ţara noastră vezi A. PIPPIDI, Tradiţia politică bizantină în ţările române în secolele XVTXVIII, Bucureşti, 
1983, p. 40-45. 

M. MCCORMICK, Analyzing Imperial Ceremonies, în Jahrbuch der osterreichischen Byzantinistik, 35, 1985, p.l- 

singur împărat» 403 . Idealul era ca acest împărat unic să domnească absolut singur, să facă totul singur, 
în cadrul Imperiului. 

Vasile I când se decide să trimită aşa-numiţii anchetatori fiscali pentru reprimarea fraudelor, 
afirma că el însuşi se va ocupa de acest gen de afaceri. Fie că era vorba despre Vasile al II-lea pe care 
Psellos ni-1 descrie ca pe un conducător căruia îi plăcea să conducă treburile Statului singur, fie că 
amintim pe alţi funcţionari de Stat, referinţa se îndreaptă întotdeauna către un ideal politic de tip 
patriarhal, în virtutea căruia suveranul se comportă cu poporul său ca şi un părinte, ca un tată de 
familie drept şi sever. In cazul apariţiei semnelor ce prevesteau o revoltă, guvernatorul unei provincii 
nu lua nici o decizie dacă suveranul nu-i dădea un răspuns la scrisoarea de avertisment pe care i-o 
trimitea. Pe scurt : «pământul este al meu şi nu al tău ... iar tu dacă nu ai primit ordin de la mine cum 
ţi-ai permis să pedepseşti oameni?» 404 . Era greu de imaginat cum o altă persoană putea impieta 
autoritatea împăratului aşa cum consemna Isaac II: «este îngăduit împăraţilor să facă tot ceea ce vor» 
pentru că nu există dezacord între Dumnezeu şi ei în guvernarea problemelor pământeşti 405 ; într-un 
cuvânt orice act al împăratului era traducerea voinţei divine. 

Stăpân al tuturor lucrurilor şi al oamenilor din Imperiul său, împăratul deţinea puterea 
absolută asupra bunurilor şi libertăţilor tuturor, chiar dacă în anumite situaţii exista riscul 
nerespectării legii. Excepţiile puteau apărea numai în cazul în care se făceau în beneficiul unei 
echităţi superioare, pe care Dumnezeu o inspira. împăratul îşi permitea chiar să priveze de drepturile 
cele mai elementare indivizi sau comunităţi, aşa cum s-a întâmplat în repetate rânduri cu dinastia 
macedoneană a cărei politică socială a fost o constantă violare a garanţiilor legale. In rest, împăratul 
cel care poate fi în unele situaţii deasupra legii, în altele o poate îmblânzi pentru a ierta pe cineva, 
cum a fost cazul cu Constantin IX Monomahul, cel care renunţă la respectarea legii pentru un 
funcţionar vinovat de evaziune fiscală. Nu trebuie uitat nici faptul că suveranul în calitate de 
instrument al lui Dumnezeu nu putea face exces de puterea sa umană. Ajuns pe tron Isaac al II-lea 
jurase că nu va omorî pe nimeni, nici chiar pe duşmanul său cel mai de temut; în acest timp Nichita 
Choniates consemna că nimeni şi cu atât mai mult împăratul, nu poate tolera o crimă, chiar dacă 
împins de necesitatea de a pedepsi pe culpabili, Isaac a sfârşit prin a depăşi în rigoare pe predecesorul 
său, Andronic Comnenul. 

împăratul putea face totul în limita voinţei divine; în plus tot ceea ce este bun în lume nu 
putea proveni decât de la el, idee cu atât mai puternică la Bizanţ, cu cât aceasta era sprijinită şi de 
tradiţia elenistică, retransmisă prin intermediul Imperiului roman. Astfel, victoria care vine de la 
Dumnezeu, nu poate fi decât cea a împăratului, soldatul lui Dumnezeu, chiar şi în cazurile în care 
suveranul nu participase fizic la conflict. Când un general de armată obţinea o victorie, împăratul era 
cel care triumfa, aşa cum a făcut Manuel I după victoria lui Kontostefanos asupra ungurilor din 1 167. 
Lui Leon al Vl-lea cel care nu a părăsit niciodată Constantinopolul, Aretas de Cezareea îi atribuie 
totuşi meritul victoriei din 901 asupra arabilor, căci regăsim aici «cu adevărat binefacerile strategiei 
tale, mărturia pe care ne-o dă sufletul tău prieten al lui Dumnezeu», pe scurt, «o victorie datorată 
autorităţii şi puterii imperiale». Victoria ca favoare acordată de Cel de Sus reprezentantului Său pe 
pământ, demonstra şi încrederea pe care Dumnezeu o avea în continuare în împărat; de aceea Ioan al 
II-lea după victoriile sale împotriva pecenegilor şi turcilor purta pe un car icoana Maicii Domnului, 
ca şi Manuel I după victoria asupra ungurilor. 

împăratul se putea bucura şi de alte binefaceri, demnităţile sale provenind de la Dumnezeu. 
Prezenţa împăratului printre oameni, era o supremă garanţie, o asigurare că harul divin pogoară peste 
el, că existenţa societăţii umane depinde de cea a împăratului, deoarece el este cel care acordă 
fiecăruia valoarea pe care o merită şi deci locul pe care-1 ocupă. A respecta pe împărat, însemna a 



Cf. A. DUCELLIER, Le drame de Byzance..., p. 1 16. 
404 IBIDEM,p.\\7. 



405 IBIDEM. 

respecta întreaga umanitate creştină. Faptul că nici un om nu-ţi face vreun rău, spuneau demnitarii lui 
Alexios al II-lea, reprezenta garanţia că Imperiul va fi păstrat. 

Una din calităţile împăratului era impasibilitatea {apatia) în virtutea căreia, cum spunea 
Alexios Comnenul fiului său, trebuie întotdeauna păstrată o atitudine impozantă, cea pe care el însuşi 
o afişează în mijlocul supuşilor. Chiar şi în viaţa zilnică a basileului nu trebuia lăsată impresia 
vreunei tulburări interioare. Această serenitate se traducea mai ales în exercitarea actului imperial de 
justiţie, care consta «în a privi cu acelaşi ochi pe toată lumea, cei care deţineau autoritatea şi ceilalţi», 
care nu trebuia să condamne pe nimeni fără o anchetă prealabilă, urmărind practic echitatea supremă 
prin care fiecare poate obţine satisfacţie. împăratul trebuia să aibă această calitate tipic grecească, 
«bunăvoinţă faţă de oameni» (filantropia), care consta în puterea de a şti să ierţi, aşa cum a făcut 
Alexios I Comnenul de-a lungul domniei sale, cu riscul, în cazul lui Constantin al IX-lea, de a da 
impresia unui om slab în faţa duşmanilor. în afara iertării, această filantropie îngloba şi generozitatea, 
asemenea gestului lui Vasile I, cel care după o perioadă cu recolte slabe anula impozitul pe produse 
pe timp de 2 ani. 

Astfel, se impune portretul unui tip de suveran ideal, admis atât de oficiali cât şi de masele 
populare; el reieşea şi din promisiunile unui Constantin al X-lea, care în 1059 în momentul 
succesiunii spunea: "voi fi binevoitor, pentru cei tineri voi fi ca un tată, ca un frate pentru cei de 
vârsta mea şi un sprijin pentru cei în vârstă" 406 . Până la urmă împăratul putea fi chiar un sfânt, aşa 
cum afirma Nicolae Misticul, că este un om "al cărui suflet sfânt este inspirat de Dumnezeu". 
Sfinţenia imperială putea fi considerată chiar o adevărată asceză, încă şi mai meritorie decât aceea a 
solitarilor, căci trebuia să reziste în acest caz grijilor mondene. Vorbind despre părinţii săi, Leon al 
Vl-lea spunea că: «ei nu au trecut, prin viaţă îmbrăcaţi în păr de cămilă, ascunşi prin grote şi prin 
munţi, ci au avut o cale grea datorită grijilor şi solicitărilor care-i presau fără încetare în favoarea 
altora, în timp ce ei vegheau pentru salvarea universului». Ajuns la o asemenea stare, împăratul 
devine un model pentru supuşii săi, deoarece modul de a conduce al acestora era lege pentru subiecţi. 
Dacă împăratul era puternic, totul era bine, dacă era virtuos şi poporul practica aceleaşi virtuţi. 
Aceeaşi valoare de exemplu se extinde şi asupra religiei: împăratul trebuia să ajute poporul, să 
înţeleagă cum trebuie să se mântuiască şi să cunoască mai bine pe Dumnezeu, căci aşa cum spunea 
Fotie «suveranul nu trebuia să se preocupe numai de propria mântuire, ci şi de cea a poporului pe 
care-1 are în grijă, să vegheze asupra lui şi să-1 ia de mână pentru a cunoaşte ca şi el perfecţiunea 
cunoaşterii lui Dumnezeu». în faţa acestui ghid reacţia normală era una de teamă şi veneraţie, 
transformată uneori în adorare. 



Administraţia centrală 



Sistemul de funcţionare al administraţiei centrale ne este cunoscut datorită gustului pronunţat 
al bizantinilor, îndeosebi al înalţilor funcţionari de la Curte, pentru taxis, ordinea, pe care Dumnezeu 
a lăsat-o lumii, cea de care se foloseşte acela care comandă trupele pe câmpul de luptă, dar şi ordinea 
ierarhică a demnităţiilor şi a funcţiilor în Stat 407 . Cei care făceau parte din adminstraţia centrală erau 
mari amatori de tratate care explicau taxisul, taktika; unele lucrări aveau caracter militar, fiind 
inspirate din tratatele antice, Leon al Vl-lea care apărea foarte rar pe câmpul de luptă reuşind să fie 
un autor prolific în acest sens. Alte lucrări conţineau liste cu demnităţi şi funcţii, care ne dau multe 



406 IBIDEM,p. 120. 

407 L. BREHIER, Les Institutions de l'Empire byzantin, Paris, Albin Michel, 1971, (lucrarea este foarte importantă pentru 
toate aspectele instituţionale ale lumii bizantine). Vezi şi H. AHRWEILLER, Etudes sur les structures administratives et 
sociales de Byzance, Londra, 1971; N. SVORONOS, Etudes sur l'organisation interieure, la societe et l'economie de 
l'Empire byzantin, Londra, 1973. 

informaţii despre administraţia bizantină. Toată această ordine exista în Palat, iar metoda de 
guvernare purta numele de sekreta. Şeful administraţiei centrale purta numele de protoasekretis şi era 
în general un om de încredere al împăratului. Un alt post foarte important era dromos, cel însărcinat 
cu transmiterea ordinelor imperiale pe întreg teritoriul Bizanţului, ocupându-se şi cu întreţinerea 
drumurilor şi a sistemului de legături poştale în întreg Imperiul. Sakellionul era responsabilul 
trezoreriei Statului; eidikonul avea în sarcină serviciul stării civile, iar genikonul era cel care trebuia 
să supravegeheze colectarea corectă a impozitelor 

Aceste câteva funcţii menţionate dădeau acces la ceremonialul imperial, purtând marca 
proximităţii faţă de împărat. Salariul şi ceremonialul deveneau de asemenea criterii deosebit de 
importante ale ierarhizării bizantine. Demnitatea de protospatar 40 * oferea onoarea de a face parte din 
Senat 409 , statut care oferea o serie de privilegii judiciare (tribunal special, jurământ la domiciliu, 
dispensă de cauţiune). 

In întregul sistem administrativ bizantin un loc important îl ocupa eficienţa financiară, care 
cunoaşte o criză sensibilă odată cu devalorizarea nomismei 410 de aur din secolul al Xl-lea. De aceea, 
sistemul fiscal cunoaşte începând cu secolul al VUI-lea o anumită evoluţie în vederea satisfacerii 
necesităţilor unui Stat în expansiune precum şi unele modificări sociale. Din secolul al VUI-lea au 
apărut primele suprataxe, ajungându-se practic în secolele X-XI la o dublare a acestora. In aceste 
condiţii micii proprietari erau puşi în dificultate. Pericolul desfinţării unor sate a determinat Statul 
bizantin să inventeze un sistem de degrevare provizorie (sympatheia) cu o durată de 30 de ani, care 
permitea contribuabilului datornic sau moştenitorilor acestuia, să-şi plătească restanţele în mod 
progresiv. In cazul în care la termenul stabilit suma restantă nu era achitată, pământul în cauză făcea 
obiectul unei decizii de retragere (kîasma): el devenea clasmatic, proprietatea Statului 411 . De 
asemenea, mărirea impozitelor a antrenat şi o trecere a multor terenuri în proprietatea Statului sau o 
creştere semnificativă a evaziunii fiscale. Schimbările monetare din secolul al Xl-lea au condus spre 
o schimbare a modului de contabilizare a impozitelor: Statul acorda ofiţerilor şi înalţilor demnitari, 
dreptul de a precepe taxele direct din anumite zone, care le erau atribuite sub o formă concesionară. 
Măsura a fost profitabilă pentru aristocraţie, care devine beneficiara unei anumite suveranităţi, o 
putere asupra oamneilor de rând. 



Armata şi sistemul thematic 



începând cu secolul al VUI-lea, împăraţii bizantini au conştientizat faptul că mărimea 
originară a themelor conferea şefului acestora, strategului, o putere excesivă, devenind de multe ori o 
sursă de uzurpare. Astfel, unele theme au fost divizate: cea a anatolicilor a fost împărţită înainte de 
741 în thema tracesienilor la Vest şi în prima jumătate a secolului al IX-lea în cea a Seleuciei la Est. 
Recuceririle din Orient ca şi cele din Balcani sau Italia, au condus la crearea unor noi theme; 
Constantin al VH-lea în cartea sa Despre theme menţionează 29 de astfel de unităţi administrative. 
Ofensiva din Orient a creat posibilitatea apariţiei themelor de frontieră, de mici dimensiuni şi 
concentrate în jurul unei fortăreţe: Germaniceea, Edessa, etc. In condiţiile în care situaţia militară 



408 Titlul dat strategului bizantin, suprimat în vremea lui Alexios I Comnenul (1081-1 118). 

409 Transferat în parte la Constantinopol, Senatul roman încetează în secolul al V-lea de a mai fi o adunare deliberativă, 
continuând să reprezinte o categorie socială de înalţi demnitari. Apartenenţa la Senat nu era un titlu sau o funcţie, ci o 
calitate socială non ereditară. Această calitate antrena o serie de privilegii juridice dar şi obligaţi precum neparticiparea 
directă la viaţa comercială sau în domeniul finaanţelor Statului. 

410 Monedă de aur cu o greutate de 4,54g, care a rămas stabilă până la mijlocul secolului al Xl-lea. Valoarea monezii se 
diviza în 24 de carate sau keratia, ce însemna 1/24 din nomisma. 

411 Vezi nota 406. 

141 



evoluase, Imperiul trecând de la o politică defensivă la una de tip ofensiv, strategul şi-a pierdut din 
importanţă în favoarea administraţiei civile, kritesuf 12 , ale cărui atribuţii nu erau exclusiv juridice. 
Pe de altă parte, themele de mici dimensiuni se dovedeau insuficiente în cazul unor operaţiuni de 
anvergură, chiar şi defensive; themele de frontieră sunt regrupate sub autoritatea unui duce sau 
catepan 413 . în timpul dinastiei comnenilor, pe fondul unei fragmentări a administraţiei locale, s-a 
încercat o reconstituire a vechilor theme, încredinţate fie ducilor, fie strategului, care acumula 
funcţiile civile şi militare. Acest amestec de centralizare şi descentralizare a dus la o slăbire a 
autorităţii imperiale în favoarea puterii locale. 

Din momentul creării themelor, armata bizantină era împărţită între themata, formată din 
soldaţi profesionişti, care în perioadele de pace reveneau la casele lor, şi tagmata, contingente de 
mercenari, a căror origine socială era diversă. La rândul ei, flota era organizată după acelaşi model: o 
flotă a themelor maritime (Mării Egee, Samos, Kefalonia etc.) şiploimon, comandată de un drongar 
al ploimon 414 . în secolul al X-lea, pe fondul multiplicării expediţiilor pe termen lung şi la distanţe 
mari, evoluţia strategică şi tehnică a modificat această organizare. Armata şi-a pierdut în această 
perioadă aspectul «popular» al soldaţilor, transformându-se într-o armată de mercenari străini; era 
vorba în primul rând de varegi, specializaţi în garda imperială şi de turci, contingent important dar 
nesigur în timpul derutei de la Mantzikert. Odată cu dezvoltarea cavaleriei, au fost recrutaţi 
specialişti, creştini occidentali, desemnaţi prin termenul generic de franci, dar care în realitate erau 
normanzi, francezi, germani sau englezi. Principala noutate era faptul că aceşti cavaleri refuzau 
autoritatea bizantină, preferând să fie conduşi de către un şef ales de ei 415 . în fruntea câtorva sute de 
oameni, principii armeni sau georgieni s-au pus adesea la dispoziţia împăratului bizantin: Grigorie 
Pakurianos în fruntea georgienilor a fost folosit de Alexios I Comnenul în luptele împotriva 
normanzilor şi a pecenegilor din Balcani. Pentru serviciile aduse, el a obţinut din partea împăratului 
mari suprafeţe de teren în Tracia, unde a fondat o mănăstire care a servit ca loc de retragere pentru 
soldaţii săi. 



Dobrogea în vremea Comnenilor 



Victoria împăratului bizantin Ioan I Tzmiskes asupra lui Sviatoslav în anul 971 a determinat 
o serie de schimbări importante pentru teritoriile româneşti. Revenirea stăpânirii bizantine în 
regiunile Dunării de Jos şi reorganizarea administrativă a teritoriilor din Sudul şi Nordul Dunării a 
însemnat un reviriment politic binevenit pentru populaţia românească. în această perioadă a luat 
fiinţă în zonă o themă, care apare în unele izvoare sub denumirea de «ţinutul de la Istru» sau de 
«Mesopotamia», dar căreia după mijlocul secolului al Xl-lea i se consacră numele de Paradunavon 
sau Paristrion 416 . Refacerea şi prosperitatea economică a unor oraşe-cetăţi de pe Dunăre, toate cu rol 
strategic, precum Dinogeţia, Capidava, Păcuiul lui Soare, Troesmis, Axiopolis, ne relevă cât de 
efectivă şi cât de dimanică a fost această stăpânire. Imperiul a căutat să folosească drumurile 
comerciale care străbăteau din vechime aceste teritorii şi prin intermediul cărora puteau desfăşura un 



412 Kritesul era cel mai înalt funcţionar civil al unei theme, însărcinat cu justiţia, devenind în secolul al X-lea adevăratul 
guvernator al themei. 

413 Era cazul Antiohiei, Mesopotamiei, Adrianopolului, Tesalonicului etc. Catepanul era un ofiţer care se afla sub 
autoritatea strategului. El comanda vaste teritorii din zona de frontieră. 

414 Flota centrală bizantină. 

A. PERTUSI, Ordinamenti militari, guerre in Occidente e teorie di guerra dei bizantini (seccolo VI-X), în 
Ordinamenti militari in Occidente nell'alto Medioevo, Spoleto, 1968, p. 631-700. 

Eugen STĂNESCU, Denumirile bizantine ale regiunii de la Dunărea de Jos în secolele X-XII şi sensul lor istoric, în 
SCIV, 3, 1968, p. 489. 

comerţ activ. Supunerea Bulgariei în anul 1018 a permis themei Paristrion să se bucure de o 
perioadă de relativă linişte şi de o viaţă prosperă de care au beneficiat şi unele regiuni ale teritoriului 
carpato-dunărean 417 . Această perioadă a fost însă întreruptă de prezenţa pecenegilor, care în urma 
repetatelor invazii din prima jumătate a secolului al Xl-lea au creat în zonă un evident dezechilibru 
greu de controlat prin acţiunea diplomatică şi militară a Bizanţului. Acesta este şi motivul care 1-a 
determinat pe Roman al IV-lea Diogenes (1068-1071) să se gândească la restabilirea echilibrului 
anterior. El s-a grăbit să înroleze în rândurile armatei de mercenari, pecenegi şi alte neamuri, care 
vor duce la dezastrul de la Mantzikert din 1071. In ciuda acestei situaţii, Dobrogea a continuat să 
rămână sub stăpânirea bizantină, înregistrând sub împăraţii comneni o perioadă de prosperitate 
economică, întreruptă abia în 1185 de revolta asăneştilor. 

întemeietorul dinastiei comnene, Alexios I a căutat de la început să instaureze la Dunărea de 
Jos un climat de linişte care să-i permită promovarea unei politici de recucerire şi consolidare a 
poziţiilor bizantine din Asia Mică şi Balcani. In acest sens el a purtat lupte grele mai întâi cu 
populaţia oraşelor din Paristrion, revoltată împotriva administraţiei constantinopolitane, frământări 
care cuprinseseră şi Tracia până la Marea Egee. Prezentând situaţia încordată existentă de-a lungul 
limesului dunărean pe la anul 1086, fiica împăratului, scriitoarea bizantină Ana Comnena, consemna 
următoarele: «Un trib de sciţi care erau zilnic atacaţi de sarmaţi, şi-au părăsit căminele şi au cobărât 
spre Dunăre. Trebuind să se înţeleagă cu cei care trăiau în părţile Dunării, cu încuviinţarea tuturor, 
au început să ducă tratative cu căpeteniile lor, cu Tatos, cel numit Chalia, Sestlav şi Satzas, primul 
ocupa Dristra, ceilalţi Bitzina şi alte cetăţi. După ce au ajuns la înţelegere cu aceştia, ei au trecut 
liber Dunărea, jefuind ţinuturile mărginaşe şi cucerind şi câteva locuri întărite. Apoi, rămânând un 
timp liniştiţi, au arat pământul şi au semănat mei şi grâu» 418 . Acest fragment a dat naştere la multe 
discuţii cu privire la caracterul acestor formaţiuni politice şi la apartenenţa etnică a conducătorilor 
amintiţi de Ana Comnena, ca şi a populaţiei pe care o stăpâneau. Marele nostru istoric, Nicolae 
Iorga, afirma la sfârşitul primului război mondial, că şefii amintiţi nu erau barbari, ci români ca şi 
supuşii lor. In acest context, mişcarea apare ca o încercare de emancipare politică, ca o primă formă 
prestatală românească, după modelul ducatelor bizantine de frontieră. Cel dintâi care a admis ipoteza 
lui Iorga a fost Nicolae Bănescu, care privea mişcarea conducătorilor locali drept o tendinţă de 
autonomie pornită din oraşele dunărene şi iniţiată de populaţia locală 419 . Interpretarea dată de 
Nicolae Iorga a devenit pentru C. Brătescu, o adevărată revelaţie, voievodatele româneşti din 
Dobrogea de la sfârşitul secolului al Xl-lea, fiind comparabile cu cele ale lui Litovoi şi Seneslau din 
secolul al XIII-lea 420 . Ţinând seama că Zonaras afirma despre Tatos că ar fi peceneg, iar Attaleiates 
înţelegea prin sciţi pe pecenegi, G. Brătianu conchide că Tatos care purta şi supranumele de Chalis, 
era o căpetenie a pecenegilor stabiliţi pe teritoriul Imperiului. Despre Seslav, acelaşi istoric afirmă 
că era un şef barbar al Vicinei între anii 1086-1088, iar Satzas (Sacea) un şef local al cărui nume 
poate fi pus în legătură cu cel al oraşului Isaccea 421 . Aceste concluzii au fost contrazise de unii 
istorici bulgari, care folosind un limbaj destul de polemic, contestă caracterul românesc al 
formaţiunilor statale din Paristrion 422 . 

In ceea ce priveşte viaţa creştină în această perioadă, descoperirile arheologice ne indică prea 
puţine elemente, dar ne conduc către afirmaţia că viaţa cultural-bisericească se afla din secolul al Xl- 
lea sub autoritatea bisericească a mitropoliei de Drîstra, aflată la rândul ei sub jurisdicţia Patriarhiei 
de la Constantinopol. Importanţa aceastei mitropolii este legată bineînţeles de faptul că în această 



Dan Gh. TEODOR, Romanitatea Carpato-Dunăreană şi Bizanţul în veacurile V-XI , Iaşi, 1981, p.54. 
418 ANA COMNENA, Alexiada, trad. de Marina MARINESCU, Bucureşti, 1977, pp. 256-257. 

N. BĂNESCU, La domination byzantine sur Ies regions du Bas-Danube, Cluj, 1927, p. 10. 

C. BRĂTESCU, Dobrogea în secolul al Xll-lea: Paristrion, în Analele Dobrogei, I, 1920, pp. 11-12. 

Ioan BARNEA, Ştefan ŞTEFĂNESCU, Din Istoria Dobrogei, voi. III, Bizantini, Romani şi Bulgari la Dunărea de 
Jos, Bucureşti, 1971, p. 42. 

P. MUTAFCIEV, Les Bulgares et Roumains dans l'histoire des pays danubiens, Sofia, 1932, pp.23 1-259. 

perioadă la Dunărea de Jos se manifestau unele tendinţe de autonomie ale oraşelor şi ale feudalilor 
locali. Este foarte probabil că odată cu constatarea pericolului unor asemenea tendinţe, administraţia 
imperială să fi căutat să le frâneze, atât pe calea diplomaţiei şi a armelor, cât şi prin acordarea unei 
anumite autonomii religioase paristrienilor 423 . Din păcate nu sunt cunoscute cele cinci episcopii 
dependente de această mitropolie, amintite într-o Notitia episcopatum de către Neilos Doxopatri, 
diacon la Sfânta Sofia, notar patriarhal şi nomophilax al Imperiului 424 . Oricum, teritoriul dobrogean 
a avut un centru ierarhic într-una dintre principalele cetăţi bizantine ale regiunii. Localizarea lui cea 
mai probabilă pare a fi Dinogeţia-Garvăn, unde în mijlocul aşezării feudale timpurii (sec. X-XII) se 
înălţa o biserică de zid, ale cărei ruine au fost descoperite cu prilejul săpăturilor din vara anului 
1950. Planul, cupola pe pandantivi, tehnica de construcţie şi pictura bisericuţei de la Garvăn, arată 
originea ei bizantină. 

Tot la Bisericuţa-Garvăn s-au descoperit câteva mici obiecte de cult, între care şi aprox. 50 
cruciuliţe de diferite forme şi mărimi. Un tipar de bronz pentru cruciuliţe simple, descoperit tot aici 
ne face să credem că anumite exemplare de acest tip erau lucrate pe loc. Dintre cruciuliţele secolelor 
X-XII, descoperite la Garvăn, trei prezintă o deosebită importanţă, toate datând din secolul al Xl-lea. 
Prima este de fapt alcătuită din două cruci de bronz, legate între ele, modelul fiind unic în zonă. Cea 
de a doua, o cruce dublă relicvar, din bronz, are pe faţă chipul Mântuitorului Iisus Hristos răstignit, 
iar la capetele braţelor laterale pe Fecioara Măria şi pe Sfântul Apostol Ioan. Pe cealaltă faţă se află 
Maica Domnului orantă, încadrată de busturile celor patru evanghelişti. Cea de a treia cruce dublă 
relicvar de aur este şi cea mai valoroasă, cu lanţ din acelaşi metal, descoperită în vara anului 1950. 
Crucea propriu-zisă este alcătuită din două jumătăţi, una mai mică în faţă iar alta mai mare în spate. 
Pe faţa principală a crucii este aplicată în relief figura lui Hristos răstignit, iar în jurul său sunt 
aplicate mici ornamente în filigran. Acest preţios obiect de artă ne duce cu gândul la atelierele 
constantinopolitane, cel care a purtat-o fiind un episcop existent în secolul al Xl-lea în aşezarea de la 
Bisericuţa-Garvăn 425 . Scaunul episcopal de la Dinogeţia-Garvăn se afla probabil sub jurisdicţia 
mitropoliei temei Paristrion, evidenţiind legăturile Bizanţului cu aşezările de la Dunărea de Jos 426 . 
Strânsele relaţii religioase cu Constantinopolul sunt confirmate şi de prezenţa altor cruci mici, 
simple sau de tip relicvar, produse în capitala Imperiului sau la Chersones în secolele X-XIII şi 
descoperite la Enisala (jud. Tulcea), Noviodunum, Capidava şi la Păcuiul lui Soare 427 . 

Un alt centru episcopal a existat şi la Axiopolis, al cărui titular a fost mutat în secolul al Xl- 
lea la Abydos în Asia Mică. Mai târziu, acelaşi ierarh a primit în administraţie şi arhiepiscopia de 
Apros, de pe continentul european, nu departe de Heracleea (vezi articole legate de problema 
scaunelor episcopale din Dobrogea în secolele X-XII, trecute într-o notă). 

Revenirea stăpânirii bizantine la Dunărea de Jos în a doua jumătate a secolului al X-lea, 
marchează începutul unei perioade istorice importante , în care feudalismul carpato-dunărean s-a 
constituit cu trăsăturile sale proprii. 



Răzvan TEODORESCU, Bizanţ, Balcani, Occident la începuturile culturii medievale româneşti (secolele X-XIV), 
Bucureşti, 1974, p.71. 

NILI DOXO PATRII, Notitia thronorum patriachalium , în J.P. MIGNE, Patrologia cur sus completus. Patrologia 
graeca, CXXXII, Paris, 1964, col. 1109. 

Ion BARNEA, Sigilul unui ierarh al Rusiei în aşezarea de la Garvăn, în Studii şi cercetări de istorie veche, VII, 
1956, 1-2, pp.189-190. 
426 Ion BARNEA, Ştefan ŞTEFĂNESCU, Op.cit., p.325. 

Mihai SPĂTĂRELU, Viaţa religioasă a românilor dobrogeni în secolele VII-XIII, în Biserica Ortodoxă Română, 

Viaţa religioasă şi culturală la Bizanţ în secolele IX-XII 



îndepărtarea progresivă de Roma sau pierderea provinciilor orientale, au făcut din patriarhul 
de la Constantinopol, ierarhul cel mai important din Imperiu; treptat el a căpătat titlul de ecumenic. 
Odată cu convertirea slavilor din Balcani şi a ruşilor, apartenenţa la Patriarhat a devenit un semn de 
integrare în sistemul bizantin. împăratul, a cărui putere era de origine divină intervenea oficial la 
alegerea patriarhului. Astfel, sinodul permanent de la Constantinopol propunea o listă cu trei nume, 
împăratul alegea unul singur sau putea propune o nouă listă. în cazul unui conflict, împăratul avea 
ultimul cuvânt de spus. Ceremonia de investituă era asemănătoare cu cea a numirii unui funcţionar, 
iar apartenenţa la cler nu era obligatorie pentru viitorul patriarh. Consecinţele disputei iconoclaste au 
fost destul de multe printre ele amintim şi faptul că puterea imperială impunea o supraveghere mai 
atentă asupra patriarhului, iar Biserica se putea opune tentaţiilor teologice ale împăraţilor. Fotie a 
fost de altfel prototipul înaltului funcţionar care a ajuns patriarh şi care a influenţat legislaţia 
dinastiei macedonene. 

Rezultatele acestei schimbări post iconoclaste au fost contradictorii: începând cu secolul al 
Xl-lea populaţia bizantină, mai ales cea din Constantinopol, nu mai era dispusă să-şi vadă patriarhul 
sacrificat din interese politice, mai ales atunci când era vorba de concesiuni făcute papei, aşa cum 
experimentase Constantin al IX-lea Monomahul în 1054. De asemenea, slujirea patriarhală atrăsese 
politicieni ambiţioşi şi elita intelectuală, precum Constantin Lihudes şi Ioan Xifîlinos. 

Pe plan doctrinal, poziţia Bisericii bizantine a rămas invariabilă: dogma aparţinea în mod 
exclusiv sinodului, care este convocat şi prezidat de împărat. La lucrările unui sinod puteau participa 
egumenii marilor mănăstiri, simplii călugări sau chiar funcţionari ai Statului. Ca trup tainic al lui 
Hristos, Biserica avea în frunte pe Fiul lui Dumnezeu şi cele 5 patriarhate: Roma, Constantinopol, 
Alexandria, Antiohia şi Ierusalimul. Conducerea efectivă a Bisericii revenea însă sinodului 
permanent, un loc privilegiat pentru contactul dintre puterea politică şi instituţia religioasă. Din 
sinodul permanent făceau parte: principalii ierarhi ai Bisericii bizantine, mitropoliţii prezenţi în 
capitală şi delegaţii imperiali sau chiar împăratul. Sinodul avea rolul unui tribunal bisericesc şi 
definea disciplina bisericească, condamnând atunci când era cazul pe eretici; tot el alegea dintre 
epicopi trei nume pentru numirea viitorului patriarh. Administrarea Patriarhiei revenea clerului 
bisericii Sfânta Sofia: marele econom, care avea grijă de partea financiară şi marele ecleziarh, care 
se ocupa cu supravegherea mănăstirilor din Constantinopol. 

în vremea Comnenilor învăţătura de credinţa era transmisă prin aşa-numiţii didaskaloi, în 
ordine: cel care învăţa Psalmii, cel care explica Apostolul şi cel care citea din Evanghelii. In 
momentul intronizării sale, patriarhul trimitea episcopilor «synodikonul Ortodoxiei», o mărturisire 
de credinţă care conţinea definiţia ortodoxiei sale, la care trebuiau să se asocieze toţi credincioşii. De 
asemenea, patriarhul trimitea cărţi de rugăciune şi sinaxarul, carte conţinând rugăciuni pentru sfinţii 
din timpul anului bisericesc. 

Episcopul avea un rol decisiv în viaţa religioasă a eparhiei sale. în 1 107, Alexios I promulga 
un edict privind reforma clerului, prin care impunea vizitele pastorale şi încuraja numirea de preoţi 
care să slujească în biserici «publice» fondate şi întreţinute de episcop. în mod progresiv fiecare sat 
şi-a construit o biserică, iar clerul care le deservea era recrutat din rândul agricultorilor. La un 
moment dat succesiunea la parohiile de ţară devine ereditară, calitatea clerului având de suferit. 

Monahismul bizantin cunoaşte în această perioadă cele două direcţii deja cunoscute: 
eremitismul şi cenobitismul, prima fiind considerată ca o formă superioară faţă de a doua. 
Monahismul a rămas în secolul al IX-lea destul de rebel faţă orice formă de organizare, alergic la 
ierarhie, singurul acceptat fiind egumenul, considerat primus inter par es. Mănăstirile erau construite 
în general în locuri muntoase sau în zonele deşertice şi inospitaliere. în conştiinţa oamenilor, 
călugării ocupau un loc aparte, dar după victoria în lupta cu iconoclasmul, ei s-au arătat a fi 

145 



incapabili să gestioneze corect bunurile monastice. Spre deosebire de bisericile-catedrale, 
mănăstirile erau aşezăminte private, care erau proprietatea fondatorului lor: împăratul pentru 
mănăstirile imperiale, patriarhale sau episcopale dacă era vorba de un ctitor patriarh sau episcop şi 
patrimoniale, în cazul în care fondatorul era o persoană privată ce lăsa prin testament ca mănăstirea 
să rămână în familie. In această situaţie, problema gestionării bunurilor monahale se făcea prin 
charistike, adică o donaţie condiţionată şi limitată la două sau trei generaţii. Bizantinii aveau mare 
încredere în călugări, în eficacitatea rugăciunii lor: dacă în ziua judecăţii, călugării mănăstirii pe care 
un împărat sau un om bogat au întemeiat-o se rugau pentru el, atunci acel ctitor era salvat. 

Pe plan cultural, Bizanţul a întreprins în secolul al IX-lea o nouă acţiune de salvare a 
literaturii antice, acţiune pe care unii au comparat-o cu cea pe care o anticipa Themistios în secolul 
al IV-lea 428 . Acestei iniţiative îi putem asocia câteva nume: Fotie, cel care a ştiut să găsească la 
Constantinopol sau în Imperiu cele 300 de manuscrise greceşti pe care le-a analizat în Biblioteca sa, 
Leon Matematicianul, cel care a excelat în domeniul ştiinţelor exacte dar şi în retorică sau filozofie 
şi Arethas din Cezareea, un grec din Patras, care acoperă cu activitatea sa ultima parte a secolului al 
IX-lea şi primii ani ai secolului al X-lea. De asemenea, secolul al IX-lea a cunoscut prin grija 
cezarului Bardas, o restaurarea a Universităţii imperiale, cu patru Facultăţi: de gramatică, condusă 
de Cometas, de filozofie, condusă de Leon Matematicianul, de geometrie, condusă de discipolul 
acestuia, Teodor, de astronomie condusă de Theodeghios. Această Universitate a dispărut la mijlocul 
secolului al Xl-lea. In secolul al X-lea civilizaţia bizantină era întemeiată pe cultură, pe morală, pe o 
concepţie despre societate şi despre putere. Cultura era practic elenismul antic, regăsit, atât de mult 
admirat încât nu se căuta progresul nici în litere, nici în ştiinţe, spiritul de imitaţie substituind 
inventivitatea. Cu toate acestea familiaritatea cu moştenirea antichităţii asigura cel puţin 
transmiterea acesteia şi oferea un termen constant de comparaţie şi un stimulent 429 . Morala era cea 
creştină, influenţată însă de înţelepciunea antică, concepută pe măsura omului. La rândul ei 
concepţia despre societate era exprimată în marile culegeri juridice ale vremii şi mai ales de 
Basilicale: ea se întemeia pe noţiunea de interes obştesc şi pe cea de ordine. 

învăţământul era privat, deci cu taxe, care nu erau însă insurmontabile, ceea ce asigura o 
relativă accesibilitate la cunoaştere. învăţământul secundar era concentrat în capitală. La vârsta de 
10-11 ani un copil putea intra într-un didaskaleion sau paideuterion 430 pentru a primi noţiuni de 
cultură generală (engkyklios paideia). Fiecare şcoală avea în principiu un profesor, maistor 431 ajutat 
de un proximos. în acest sistem erau admişi elevi de toate vârstele, iar durata studiilor era de 6-7 ani. 
Fondul programei era trivium, adică gramatica, poezia şi retorica. în acest ciclu, profesorii urmăreau 
perfecţionarea limbajului şi formarea viitorilor funcţionari civili sau bisericeşti. Localizarea şcolilor 
impunea adesea intervenţia Bisericii: ele se situau în interiorul clădirilor ecleziastice, în apropierea 
unei biserici care dădea şi numele şcolii: a Maicii Domnului, a Sfântului Teodor, a celor patruzeci de 
mucenici sau cea mai celebră la vremea aceea, a Sfântului Petru, unde predau simultan Mihail 
Psellos, Ioan Xifîlinos şi Nicetas Gramaticianul. La un moment dat Mihail Psellos a intervenit pe 
lângă patriarh pentru a-i da unui coleg de-al său un post mai bun. Deci, patriarhul era responsabil al 
şcolilor secundare, iar în urma reformei împăratului Alexios I Comenul din 1107, învăţământul 
profan s-a apropiat mult de cel religios. Unul dintre scriitorii remarcabili ai secolului al XH-lea, Ioan 
Tzetzes, învăţa interpretarea textelor vechi şi retorica ca profesor privat, plătit de părinţii cu situaţie 
materială foarte bună. 

Pe plan cultural, epoca comnenilor a dat impresia de ordine şi de echilibru: instituţiile 
politice şi sociale funcţionau foarte bine. înainte de a muri Alexios Comnenul îşi putea privi opera 
cu mândrie: în interior ordinea era restabilită, iar la frontiere duşmanul era înlăturat. De aceea, 
entuziasmul fiicei sale, istoriografa Ana Comnena, nu era exagerat. învăţământul literar prezenta 
acum un caracter filologic pronunţat, aproape ştiinţific 432 . Bizantinii credeau încă în continuitatea 
civilizaţiei antice, în acea ştiinţă enciclopedică considerată tipică pentru ei. Bizanţul îşi dădea seama 
că moştenirea trecutului era mai bogată şi s-a străduit s-o păstreze. 

Strălucirea acestei perioade a fost dată în primul rând de către Ana Comnena (1083-1150), 
prinţesa pasionată de Tucidide şi Xenofon, care povesteşte în opera ei istorică Alexiada, 
evenimentele din vremea domniei tatălui ei «marele Alexie, făclia universului». Ea nu a fost numai o 
mare scriitoare, care a ştiut să descrie oameni, fapte sau lucruri, ci prin gândurile şi reflecţiile ei, a 
redat spiritul şi psihologia naţiunii din care făcea parte. Epoca comnenilor a fost descrisă şi de alţi 
scriitori şi cronicari. Astfel îi putem aminti pe Ioan Kinnamos, care în descrierea perioadei 
împăraţilor lui Ioan al II-lea şi Manuel I, se distinge prin simplitate şi precizie, pe oratorul şi poetul 
Mihail Choniates, considerat cel mai strălucit după Mihail Psellos. Fratele lui Mihail Choniates, 
Nichita, a scris după 1204 o istorie care reinterpreta domnia lui Manuel I în lumina catastrofei finale. 
Tot acum îi putem aminti şi pe faimosul filozof platonician Ioan Italos, elevul lui Psellos, pe Ioan 
Tzetzes deja menţionat, sau pe Teodor Prodromos, nume care fac gloria epocii comnenilor. Prin 
aceşti cronicari, teologi, matematicieni, astronomi sau muzicieni, această perioadă se înscrie în ceea 
ce unii au numit epoca Renaşterii elenice. Aceasta vestea practic umanismul Renaşterii italiene: 
aceeaşi pasiune pentru antichităţi, acelaşi devotament pentru Platon, Aristotel şi Homer, aceeaşi 
imitare a autorilor antici, aceeaşi vanitate şi entuziasm pentru lupta de idei. Transformările profunde 
care au avut loc în vremea Comnenilor au bulversat oarecum sistemul politic şi echilibrul social, dar 
nu au modificat viziunea bizantină de deţinători creştini ai moştenirii antice. 



Valoarea simbolică a însemnelor puterii imperiale bizantine 



Asemenea lui Dumnezeu din Cer, împăratul era înconjurat pe pământ de un anumit decor, 
care simboliza puterea sa divină şi impune această idee celor care se apropiau de el; în mijlocul 
palatului, al curţii, al ofiţerilor, puterea imperială se manifesta «cu măsură», reproducând de fapt 
mişcarea armonioasă pe care Dumnezeu o exercita asupra universului. împăratul era în acest sens 
comparat cu cel mai nobil dintre astre, cu soarele, simbolul perfecţiunii ca şi Dumnezeu. Tema 
aceasta a «împăratului soare» pe care o regăsim şi la Psellos, este încă folosită la curtea lui Alexis al 
III-lea, «împăratul soare» care din Orient răspândea «primăvara asupra supuşilor săi»; despre Alexios 
I se spunea de asemenea că «este apusul soarelui» 433 . în final, părerea comună nu putea face diferenţă 
între acest «dumnezeu terestru» şi adevăratul Dumnezeu; când Isaac I intră în Constantinopol, 
poporul s-a precipitat asupra lui ca şi cum ar fi avut în faţa ochilor pe Dumnezeu, considerând 
intrarea sa în oraş o adevărată epifanie. La rândul său Roman al IV-lea, în momentul în care traversa 
Asia Mică în mijlocul gărzii sale imperiale era recunoscut ca egal al lui Dumnezeu. De altfel, 
împăraţii îndeplineau în ochii supuşilor, cu titlu de simbol sau comemorare, gesturi «asemănătoare» 
cu cele ale lui Dumnezeu. Astfel de Crăciun, în cursul ceremoniei care avea loc cu acest prilej 
«împăraţii noştrii promovaţi şi ocrotiţi de Dumnezeu», aducând aminte de venirea lui Iisus printre 
oameni iau în comun aceeaşi hrană corporală sau la Paşte, când apariţia imperială era simbolul 

învierii aşa cum exprima foarte bine una din cântări, «creaţia sărbătoreşte astăzi Pastele eliberator 
văzând sceptrul vostru, Stăpâne, care se ridică în acelaşi timp cu învierea lui Hristos» 434 . Asemenea 
lui Dumnezeu, împăratul se arăta rar în public, apariţiile sale fiind adevărate epifanii, deosebit de 
preţioase. In contradicţie cu o perioadă ceva mai veche, în care ideea de împărat-soldat era încă 
prezentă, acum la Bizanţ se acredita o concepţie nouă: împăratul nu trebuie să părăsească palatul său. 
Ca şi Dumnezeu, trebuia să se ştie că împăratul este mereu prezent, dar rămâne ascuns în palat. 

In palatul său, supranumit sugestiv «palatul sacru», împăratul era înconjurat de tot felul de 
simboluri dintre care cel mai important era purpura 435 . Faptul că împăratul era îmbrăcat în purpură 
lăsa să se înţeleagă că Dumnezeu a făcut alegerea Sa, astfel încât atunci când Mihail Bâlbâitul a 
îmbrăcat din greşeală hlamida de purpură pe care Leon al V-lea o lăsase pentru a se putea ruga, 
fiecare vedea un semn că acesta îi va succeda la domnie. Tot ca simbol al puterii imperiale era şi 
încălţămintea din purpură, kampagia. Atâta timp cât cineva avea încălţăminte de purpură în picioare, 
însemna că face parte dintr-o lume diferită, chiar dacă descălţându-se, persoana nu mai îndeplinea 
aceeaşi misiune divină. «Este imposibil, spunea Bardas Skleros, ca cineva care s-a încălţat o singură 
dată în prezenţa tuturor, să se descalţe fără dificultate» 436 . Sensul mistic acordat purpurei ne permite 
să înţelegem mai bine indignarea acelora care au văzut cum Isaac al II-lea acorda unchiului său, 
Teodor Kastamonites, permisunea de a folosi ornamente din purpură pentru părul său, dreptul de a 
purta o mantie tot din purpură şi chiar posibilitatea de a semna corespondenţa în purpură. Aceasta îl 
face pe Nichita Choniates să spună că ceea ce se întâmplă acum «este o alunecare a lucrurilor către 
ceva neobişnuit, este contra naturii» 437 . în calitatea sa de trimis al lui Dumnezeu, numai împăratul 
avea dreptul să folosească insemnele imperiale: veşmintele şi diademele care marcau puterea 
suveranului, au fost date de Dumnezeu pentru prima dată lui Constantin cel Mare, în schimbul 
jurământului că le va folosi numai în situaţii solemne şi că nu le va împrumuta altor persoane, 
împăratul Leon al Vl-lea ar fi murit pentru că cedase coroana sa fără vreun motiv anume. 

Alte insemne mai puţin impresionante aveau de asemenea valoare de simbol: cazul monezilor. 
Pentru că aveau un caracter imperial, monezile din argint sau din aur ca numisma erau refuzate numai 
în cazul în care ar fi fost false. A respinge moneda unui împărat însemna a-i respinge puterea cu care 
era investit de la Dumenezeu. 

Acestei teocraţii radicale, omul de rând nu-i putea răspunde decât prin teamă şi ascultare 
pasivă. Este admis chiar faptul că teroarea ar avea un «rol purificator». Mihail al IV-lea, un suveran 
destul de blând şi înţelegător, afişa de cele mai multe ori supuşilor săi un chip sever. în legătură cu 
această atitudine Mihail Psellos consemna că «nu depăşea aspectul feţei, deoarece cei care-1 vedeau, 
de teamă nu îndrăzneau să comită vreo acţiune care să-1 supere; nimeni nu dorea să-1 înşele pentru că 
se temeau şi se gândeau la vigilenţa lui». Kekaumenos prezintă cu mult realism acest sentiment de 
teamă: «trebuie ca notarii şi agenţii puterii să fie pătrunşi de frică, căci astfel vor fi cinstiţi». Cu toate 
acestea, Bizanţul nu era o lume a terorii, dar o teamă ca principiu părea să domine raporturile dintre 
împărat şi subiecţii săi. în această direcţie se înscriu şi cuvintele lui Psellos cu privire la anii de 
domnie ai lui Mihail al IV-lea: «fiecare trăia pentru el, întâlnirile unora cu alţii fiind suspendate» 438 . 

Această teamă ambiantă avea ca rezultat o anumită reticenţă: nimeni nu putea conta pe 
sprijinul celuilalt în cazul în care era defavorizat de vreo decizie imperială. De aici o altă consecinţă: 
un sentiment generalizat de suspiciune care învenina uneori relaţiile din Bizanţ, fie ele publice sau 
cele de simplă prietenie. Cel care deţinea anumite funcţii oficiale era pătruns şi de un evident 
sentiment de angoasă, iar în cazul vreunei mişcări împotriva puterii era nevoie de multă prudenţă, 
teama în administraţie căpătând în situaţii extreme forme generalizate. Acelaşi Kekaumenos sfătuia 

în cazul în care cineva se afla în subordinea vreunui funcţionar incult şi incapabil, să fie tratat cu 
menajament şi teamă. 

împăratul nu putea fi înlăturat deorece se considera că era dorit de Dumnezeu. Harul divin 
făcea din suveranul aflat la putere un fel de tabu pe care orice efort uman nu putea să-1 atingă; în faţa 
revoltei gărzii sale germane, Nichifor Botaniates declara liniştit următoarele: «chiar dacă mii de 
oameni ar încerca să mă răstoarne, ei nu vor reuşi, deoarece puterea o am de la Dumnezeu» 439 . De 
fapt, revolta împotriva împăratului era considerată a fi o revoltă împotriva lui Dumnezeu. «Acela care 
se manifestă cu violenţă împotriva împăratului, împotriva cui se ridică?» întreba Heraclius. 
Auditoriul răspundea: «împotriva lui Dumnezeu care 1-a aşezat împărat». Deci, revolta era un 
«duşman al lui Dumnezeu» (theomahos), ceea ce se observă şi din discursul lui Botaniates împotriva 
rebelului Nichifor Bryennios: «în nebunia ta, îi spune el, tu te-ai ridicat împotriva hotărârilor lui 
Dumnezeu şi împotriva mea, care am fost aşezat pe tron de Dumnezeu. Astfel tu te-ai transformat în 
duşman al lui Dumnezeu» 440 . Chiar dacă atacul împotriva împăratului de la Bizanţ depăşea stadiul de 
Ies majestate, interesant este termenul folosit în astfel de cazuri: sacrilegiu (catosiosis). «Ce 
stupiditate, ce sacrilegiu!» spunea Mihail Attaleiates atunci când se referea la revolta lui Constantin 
Dukas împotriva lui Botaniates, tot aşa cum Leon al Vl-lea crezând într-un complot organizat de 
patriarhul Nicolae Misticul împotriva sa spunea: «îl voi goni de pe scaunul patriarhal pentru 
sacrilegiul comis». Chiar şi pentru atacuri mai puţin grave rigorile erau extreme: pentru o femeie care 
împreună cu fiica sa aruncase cu pietre împotriva lui, Nichifor II Focas, hotărăşte să fie arse pe 
străzile Constantinopolului. 

Un astfel de sacrilegiu considerat ca revoltă împotriva lui Dumnezeu reprezenta şi o adevărată 
«apostazie». Cei vinovaţi, cei care «se vor opune legilor şi hotărârilor divine», nu erau pedepsiţi de 
împărat, ci «legile le vor lua cetăţenia şi toate celelalte drepturi ajungând ca nişte adevăraţi sclavi», 
căci atitudinea lor nu are nici o justificare. în vremea lui Constantin Porfirogenetul s-a decis 
anatemizarea rebelilor, hotărâre reînnoită de Manuel I Comnenul şi de Mihail al VUI-lea Paleologul. 
în practică, astfel de excomunicări existau deja: iertarea personală a lui Isaac Anghelos acordată 
membrilor unui complot nu era suficientă, ei mergând şi la Patriarh pentru a-i cere să fie «dezlegaţi 
de anatema» pronunţată împotriva lor. 

Incontestabil, nelimitat, de origine divină, regimul politic bizantin era întruchiparea împărăţiei 
lui Dumnezeu pe pământ. Pentru a fi aşa, era necesar însă ca suveranul să răspundă idealului fixat, 
altfel împărăţia lui Dumnezeu risca să se transforme într-un simplu despotism. 



Mişcări contestatare, rezultat al abandonului lui Dumnezeu 



Distribuitor majestuos şi impasibil al voinţei lui Dumnezeu, suveranul bizantin era adesea o 
fiinţă instabilă şi intolerantă. Referindu-se la împăraţii din vremea sa, Mihail Psellos era deosebit de 
sever în aprecierile sale: „Nici unul dintre ei nu şi-a exersat puterea cu serenitate, unii au fost răi, alţii 
iubitori de intrigi, iar alţii aveau unele slăbiciuni de ordin moral" 441 . 

în spatele imaginii unui împărat neînfricat, întâlnim adesea un suveran influenţabil în aşa 
măsură încât adesea devine o simplă jucărie uşor de manipulat de anturaj. Leon al Vl-lea era el însuşi 
conştient de faptul că era un tip uşor influenţabil: în faţa politicii brutale a unuia dintre miniştrii săi 
„el izbucnea în lacrimi şi începea să se scuze jurând că tot ce se întâmplă este fără voia sa, fără avizul 

său sau fără ca el să fi dat ordin" 442 . Ca şi în situaţiile în care avem de-a face cu regimuri autoritare, 
uneori întâlnim în Bizanţ suverani prost sfătuiţi şi care transferau responsabilitatea asupra miniştrilor 
lor. Pentru Mihail Attaleiates, ministrul Nikeforitzes „era singur responsabil cu problemele 
guvernului; el îi da indicaţii împăratului de ceea ce acesta trebuia să facă şi tot el împărţea onorurile 
şi concesiile celor pe care singur îi alegea" 443 . Asistăm în Bizanţ şi la tot felul de favoritisme: dacă 
Constantin al IX-lea numea pe eunucul Nichifor într-un post esenţial, precum cel de domestic al 
Orientului (general şef), aceasta se făcea nu pentru că era un om energic şi eficient în arta războiului, 
ci pentru că făcuse dovada ataşamentului său faţă de împărat" 444 . De aici şi actele de corupţie de care 
împăratul nu era străin: judecători locali adesea mituiţi sau guvernatori ai unor provincii ce acceptau 
cu prea multă uşurinţă sugestiile celor care aveau grijă să-şi sprijine argumentele cu bani. Situaţia 
invita la un joc adesea pur şi simplu de influenţe şi bani care împingea pe cetăţeni către arbitrariul 
unor tirani incompetenţi şi avizi, acestei atitudini puterea imperială răspunzându-i fie prin pedeapsă, 
fie prin toleranţă. 

In ceea ce-1 privea pe împărat, numai Dumnezeu îl putea sancţiona, iar acesta la rândul său 
deţinea controlul asupra administraţiei, de unde şi excesul de putere ce risca să devină uneori 
regulă 445 . Istoria Bizanţului permite enumerarea unor dictatori: Focas I (602-610), Justinian al II-lea 
(685-695 şi 705-711), Constantin al VUI-lea (1025-1028), Andronic I (1180-1185). în plus, acestora 
li se poate imputa o evidentă legeritate în tratarea unor situaţii de libertate sau constrângere : în 1028, 
Constantin al VUI-lea vrând să-şi căsătorească fiica, Zoe, cu Roman Arghiros, deja căsătorit, îi 
acorda acestuia din urmă două variante: orbirea sau repudierea de către soţia sa. Riscul de a se 
expune exceselor de tot felul, îl punea pe împărat într-o postură delicată faţă de sistemul mental al 
bizantinilor. împăratul era un model pentru subiecţii săi. Ca orice despot, împăratul nu avea încredere 
în nimeni, ceea ce îl făcea de multe ori arbitrar. Acelaşi Constantin al VUI-lea, exemplu tipic de tiran 
înnebunit de frică, asculta la tot felul de intrigi şi la cea mai mică bănuială lua decizii radicale. 
Vorbind despre el, Mihail Psellos spunea că „nu se gândea să împartă pedepsele în mod echitabil cu 
greşelile comise de subiecţii săi, ci mai degrabă cum putea scăpa de suspiciunile sale. Cu toate 
acestea, bizantinii erau dominaţi de două idei fundamentale, care, în ciuda fricii, vor dezvolta critica, 
ce va deveni acţiune atunci când situaţiile deveneau nedrepte. Mai întâi, împăratul nu este decât un 
om, iar pe de altă parte, era clar că Dumnezeu nu putea accepta cruzimea, greşelile morale şi 
religioase de care se făceau vinovaţi unii suverani. De fapt, asemenea excese nu erau posibile decât în 
situaţiile în care Dumnezeu cu libertatea sa absolută de a alege, putea respinge pe unul dintre aleşii 
săi tereştri, tot aşa cum ceva mai devreme îl promovase: în mod neaşteptat, fără vreun motiv aparent. 
Pentru o vreme, persoana abandonată putea conserva aparenţele unui împărat, dar era practic izolată, 
dată în mâna diavolului. Exemplul tipic este cel al lui Constantin al V-lea: „duşmanul care seamănă 
zâzania dansează văzând cum învinge propria răutate în acest împărat tiranic" . Fără a merge prea 
departe o acţiune negativă a impăratului tindea să demonstreze că acesta nu mai este reprezentantul 
lui Dumnezeu: ceea ce lasă să se înţeleagă Attaleiates prin expresia „nelegiuire" atunci când se 
referea la ordinul dat de Mihail al VH-lea de a-1 orbi pe Roman Diogene. în astfel de situaţii 
împăratul îşi pierdea legitimitatea, pentru că în loc să-i invite pe oameni la împlinirea voinţei lui 
Dumnezeu, dădea exemplu unei fiinţe dominate de cel rău. Este destul de dificil să ştim, în care 
moment împăratul înceta să mai fie un suveran de drept divin şi devenea ceea ce putem numi în mod 
general „tiran". Definiţia tiraniei este vagă şi fluctuantă. A fi un împărat tiran desemna mai întâi pe 
cel care împiedica respectarea prescripţiilor religioase, un exemplu în acest sens fiind ereticii. Pe de 
altă parte, infracţiunile de ordin disciplinar, mai puţin grave, puteau conduce de asemenea la tiranie. 

Pe parcursul crizei tetragamice după ce interzicea lui Leon al Vl-lea accesul în catedrala Sfânta Sofia, 
Nicolae Misticul adăuga şi o serie de sancţiuni suplimentare, în eventualitatea în care împăratul ar fi 
avut un „comportament tiranic"; în acelaşi sens, suveranii de mai târziu care au dus o politică 
unionistă, au fost de asemenea consideraţi tirani. Până la urmă actul tiranic rămânea prin excelenţă 
acela al obţinerii puterii prin violenţă. Ridicându-se împotriva lui Leon al V-lea, Mihail al II-lea 
obţinea tronul prin „tiranie şi împotriva voinţei lui Dumnezeu"; simplele tentative de lovitură de Stat 
ratate, ca cele ale lui Bardas Skleros sau Bardas Focas din vremea lui Vasile al II-lea, sunt 
considerate în egală măsură drept acte tiranice. Mai putem adăuga şi faptul că simpla încredinţare a 
puterii unor iresponsabili, ce o vor deturna de la cursul adevărat, căpăta un aspect culpabil. 

Maniera cea mai simplă de a deveni tiran rămânea însă aceea a abuzului de putere faţă de 
subiecţii pe care-i conduci: ascunderea proviziilor alimentare de care s-a făcut vinovat Nichifor II 
Focas reprezenta „un act tiranic îndreptat împotriva cetăţenilor". De fapt, actul tiranic pentru 
bizantini era sinonim cu noţiunea de exces, de lipsă de măsură; noţiunea poate fi neclară, dar 
fundamentală şi evidentă în mentalitatea greacă, impunând omului anumite limite naturale, de care 
acesta ar fi trebuit să ţină seama. "Din momentul în care ieşim din mediul cel drept, spunea Ana 
Comnena, şi ne îndreptăm către extreme, ne îndepărtăm de virtute". Chiar şi Isaac al II-lea prin 
veşmintele sale, parfumurile sale, dar mai ales prin abundenţa meselor {ocean de vin) cădea în 
excesul ce-1 putea conduce la tiranie. 

Totuşi lipsa de măsură îl lansează pe om în intreprinderea unor acţiuni de forţă, iar acest 
aspect este adesea întâlnit la Bizanţ pentru că este sinteza a două reacţii mentale, diferite la origine, 
dar care erau de multă vreme apropiate; este vorba despre noţiunea de exces de care am pomenit şi 
care corespundea termenului grecesc de ibris din antichitatea elenică (greşeala antică a omului care 
merge prea departe cu bogăţia sau cu puterea şi care sfârşeşte prin declanşarea geloziei sau a 
răzbunării zeilor) şi greşeala gravă a creştinilor care pot cădea în păcatul orgoliului. In acest sens, 
Alexios Comnenul reproşa rebelului învins Nichifor Bryennios faptul că „şi-a uitat propria măsură". 

Această noţiune de exces, din care provine la un moment tirania este adesea pusă în raport cu 
Dumnezeu: lipsa de măsură a unui tiran consistă în lipsa de credinţă faţă de providenţa divină. 
Problemele umane sunt rânduite de Dumnezeu, care se impune oamenilor prin porunci şi autoritate. 
Nedreptatea şi asuprirea sunt alte două aspecte ale tiraniei pe care Nicetas Choniates le reproşa 
„majorităţii împăraţilor bizantini", care nu suportă bogăţia celorlalţi, sacrificând tot ce este nobil 
pentru a lăsa frâu liber „dorinţelor fără margini". In realitate, tirania era considerată o plagă a 
umanităţii şi o jignire adusă lui Dumnezeu, care detestă nedreptatea. „Cine nu ştie, spunea Nicolae 
Misticul, că Dumnezeu urăşte tirania, iar oamenii din totdeauna au respins pe tirani ca pe o 
nenorocire a umanităţii". In mod logic, o asemenea atitudine îndeamnă la revoltă împotriva tiranilor. 
In cazul unei erezii, „o tiranie împotriva lui Dumnezeu", toate izvoarele sub influenţa partidelor 
monahale, considerau de exemplu asasinatul lui Leon al V-lea Armeanul (813-820), o pedeapsă 
dreaptă „pentru violarea legii", de care acesta se făcuse vinovat. Din acest exemplu apare şi pericolul 
unei astfel de concepţii: începând din ce moment tirania devine evidentă, de când avem dreptul 
legitim de a o combate? Dacă fiecare se lasă condus de o apreciere de ordin personal, atunci nu mai 
avem de-a face cu o autoritate, căci în orice moment, oricine poate decreta, în numele lui Dumnezeu, 
că puterea imperială a deviat de la scopul propus. 

Din fericire, Dumnezeu se manifestă atunci când abandonează pe un suveran: cine înţelege 
sau are posibilitatea să vadă semnele care vin din cer, le poate înţelege şi-şi poate explica mai bine de 
ce un împărat sau vreun dregător al Statului, a avut un sfârşit fericit sau nu. Adesea, Dumnezeu arată 
că şi-a îndepărtat privirea de la împărat prin diferite cataclisme naturale, care se abat asupra 
Imperiului. Astfel, domnia lui Mihail al II-lea a cunoscut multe semne cereşti îngrozitoare: 
cutremure, incendii, asasinate. In acelaşi timp, împotriva lui Mihail al IV-lea, ajuns la tron prin 
asasinarea lui Roman Arghiros, Dumnezeu s-a dezlănţuit prin invazii de lăcuste sau a trimis vise unor 
apropiaţi ai împăratului cum a fost cazul unui servitor al episcopului Pergamului. Explicaţia unor 

astfel de situaţii era dată chiar de cei care le-au avut: „toate acestea vă vin din cauza încălcării 
poruncilor lui Dumnezeu". 

Cu toate acestea semnul cel mai evident al părăsirii celui care a păcătuit, rămânea înfrângerea 
pe câmpul de luptă, proba zdrobitoare că împăratul a fost părăsit de Dumnezeu. Pentru patriarhul 
Nichifor, atacul avarilor din 616, era strâns legat de căsătoria scandaloasă a lui Heraclie cu una din 
nepoatele sale. Pentru Mihail Attaleiates înfrângerile bizantinilor erau urmarea guvernării tiranice a 
lui Mihail al VH-lea: "... răul era prezent în toate domeniile, iar mânia lui Dumnezeu s-a abătut 
asupra regiunilor orientale" 447 . în general, orice necaz care venea asupra creştinilor era imputat 
greşelilor împăratului, deoarece basileul era responsabil de toţi creştinii: jaful săvârşit de musulmani 
asupra mănăstirii Sfântul Sava din Palestina nu putea fi decât consecinţa susţinerii ereziei iconoclaste 
de către Leon al V-lea. 

In momentul în care semnele erau evidente, era nevoie de cineva care să preia „iniţiativa 
revoltei". Atâta timp cât puterea rezista, chiar şi atunci când în mod deschis ea era desconsiderată de 
Cer, populaţia se mulţumea cu rugăciunea şi cu cererea la Dumnezeu, să le trimită pe cineva care „să 
fie capabil să elimine pe tiran". Dacă un om se simţea investit cu o asemenea misiune, el nu putea fi 
sigur de reuşita sa. Singurul mijloc infailibil în cunoaşterea voinţei lui Dumnezeu rămînea până la 
urmă riscul aventurii, felul în care aceasta lua sfârşit; dacă revolta eşua, însemna că Cerul continua 
să-1 sprijine pe împărat, dacă reuşea, autorul ei era considerat noul ales al lui Dumnezeu. La Bizanţ 
reuşita rămânea cea mai solidă legitimitate, deoarece reprezenta o aprobare din partea lui Dumnezeu, 
iar revolta care a condus la izbândă constituia „o iniţiativă sfântă" animată de „un ţel drept", căreia 
uneori i se asocia şi patriarhul. 

In virtutea misiunii sale divine, împăratul era decis să-şi apere tronul împotriva celor care ar fi 
dorit să-1 ia. De aceea în caz de revoltă, împăratul făcea totul pentru a rezista atacului, iar atunci când 
ieşea învingător, sancţiona prompt atitudinea trădătorilor. Asa s-a întâmplat cu Botaniates, care după 
ce 1-a învins pe Bryennios, îşi reafirmă în faţa învinsului său legitimitatea. Au fost şi situaţii în care 
împăratul ajungea să-şi dea seama că a pierdut ajutorul lui Dumnezeu, şi renunţa la putere fără să mai 
opună rezistenţă. Astfel, în momentul declanşării revoltei lui Leon al V-lea Armeanul, Mihail I îşi 
reaminteşte de originile obscure ale puterii sale şi se crede blestemat de Dumnezeu, abdicând fără 
rezistenţă. De asemenea, el a trimis insemnele imperiale rebelului şi s-a retras la o mănăstire, convins 
că nu făcea decât să accepte „evenimente dorite de Dumnezeu". 

In privinţa lui Nichifor al IlI-lea Botaniates (1078-1081), el reprezintă tipul suveranului care 
vrea să arate până la capăt că este ajutat de Dumnezeu, chiar şi atunci când era practic pierdut. Aşa 
cum rezistase revoltei lui Bryennios tot aşa a rezistat şi celei a lui Alexios Comnenul, dar a încetat 
orice rezistenţă şi a abdicat în momentul în care şi-a dat seama că Dumnezeu nu mai este de partea 
sa. Sentimentul de a fi în orice clipă abandonat de Dumnezeu, i-a determinat pe unii suverani să se 
îndoiască de capacităţile lor reale, considerându-se respinşi chiar şi atunci câd nu era cazul. Mihail al 
VH-lea avea presentimentul unei revolte şi în prezenţa întregii Curţi, se compara adesea cu profetul 
Iona, cerând ca şi acesta „să fie aruncat în mare". 

O asemenea resemnare poate fi explicată prin părerea că atunci când Dumnezeu şi-a 
manifestat dezacordul, încercarea de a rezista nu numai că ar fi inutilă, dar ar constitui şi un 
sacrilegiu, prin rezistenţa la voia lui Dumnezeu. Acela care se agaţă cu toată puterea de tron, atunci 
când este abandonat de Dumnezeu, înseamnă că luptă împotriva Cerului. Printre obstinaţii de putere 
îl putem menţiona pe Mihail al Vl-lea, a cărui rezistenţă din 1057 părea contemporanilor săi 
scandaloasă: după ce Isaac Comnenul a fost proclamat împărat, generalul Katakalon Kekaumenos 
remarca că dacă s-ar tolera întoarcerea pe tron a lui Mihail al Vl-lea - suveranul dezavuat - atunci 
din Cer va coborî mânia dumnezeiască, din cauza violării jurământului depus de Isaac. La rândul său, 
Skilitzes, făcând câteva reflecţii asupra aceluiaşi episod, afirma că prin rezistenţa sa repetată, chiar şi 

atunci când armata, poporul şi Biserica l-au abandonat, suveranul a pierdut şi singura compasiune 
care îi mai rămânea după pierderea tronului: împărăţia lui Dumnezeu. Prin neascultare de voinţa lui 
Dumnezeu, Mihail al Vl-lea risca să-şi piardă şi sufletul. 

Aşa cum Dumnezu dă puterea, tot El o poate lua, creştinul având datoria să urmeze voia Sa. 
In faţa acestei porunci atât de importante nu mai exista ataşament politic sau social. A fi fidel sau a fi 
credincios însemna la Bizanţ să fii alături de Dumnezeu. In lumina unei astfel de mentalităţi 
înţelegem mai bine formula folosită de Alexios Comnenul atunci când îl abandonează pe Mihail al 
VH-lea şi se alătură lui Botaniates : „aşa cum i-am păstrat lui o credinţă fără reţinere, tot aşa îţi voi 
păstra şi ţie ataşamentul meu deplin". 

Acesta este paradoxul puterii politice bizantine: fără ajutorul divin pe pământ, puterea 
imperială, sub aparenţa absolutismului, masca o lipsă totală de autonomie, iar omnipotenţa 
împăratului nu avea drept echivalent decât fragilitatea sa. Eforturile depuse pentru ieşirea din această 
dilemă putea lăsa impresia unui sistem politic uneori incoerent, ce va putea fi însă contrazis de 
încercările de conciliere între legile dumnezeieşti şi cele omeneşti. 



Mijloacele de combatere a tiraniei 



în mod paradoxal Biserica a fost cea care a limitat în mod constant acţiunile uneori excesive 
ale teocraţiei imperiale. Concurenţa dintre împărat şi Biserică a fost la un moment dat inevitabilă, 
deoarece primul era „locţiitorul lui Dumnezeu pe pământ", iar Biserica, prin intermediul călugărilor 
sau patriarhilor mai ambiţioşi, în calitate de aleşi ai lui Dumnezeu, pretindeau în unele cazuri că nu 
depind de nici o autoritate terestră. Pe de altă parte, toţi îi recunoşteau basileului dreptul de a 
interveni în problemele bisericeşti. Cei mai riguroşi admiteau că împăratul are obligaţia să 
supravegheze respectarea legilor care guvernează atât Biserica cât şi Statul: pentru Teodor Studitul, 
Nichifor I (802-81 1) ajunsese să ocupe tronul Imperiului „nu numai pentru a se ocupa de problemele 
temporale care fuseseră rău administrate până atunci, dar şi pentru a redresa Biserica în cazul în care 
acest lucru s-ar impune". Această putere de ordin disciplinar putea merge foarte departe ajungând 
până la imixtiune în cazul alegerii patriarhului: în ciuda unor reguli de principiu, împăratului i se 
recunoştea şi dreptul absolut de a desemna pe patriarh 448 . De asemenea, prin calitatea sa de 
reprezentant al lui Dumnezeu pe pământ, era o binefacere, o harismă a suveranului de a oferi 
creştinilor un conducător spiritual demn de ei. în privinţa desemnării patriarhului, ea era adesea 
considerată ca un act de inspiraţie divină: Dumnezeu este cel care sugerează lui Leon al Vl-lea 
alegerea lui Nicolae Misticul (901-907 şi 912-925), a cărui numire era considerată drept o binefacere 
deosebită (haris), pentru care poporul îi este dator împăratului. Atunci când a numit un nou patriarh, 
Ioan I Tzimiskes (969-976) şi-a permis să declare fără scrupule: "eu însumi l-am urcat pe scaunul 
patriarhal". în unele cazuri se ajungea şi la numirea unor episcopi de către împărat, în ciuda faptului 
că alegerea se făcea de către sinod şi confirmarea era făcută de patriarh. Nichifor Focas a decretat la 
un moment dat că episcopii nu puteau face nimic fără ordinul său. în sfârşit, puterea disciplinară a 
împăratului avea şi alte consecinţe: el singur putea convoca Sinoadele Ecumenice 449 . 

Cu aceste prerogative, împăratul îşi permitea de multe ori să intervină în materie de dogmă. 
Aşa au făcut Justinian I, împăraţii iconoclaşti, Manuel Comnenul (1 143-1 180) sau Ioan Cantacuzino. 
Nicetas Choniates spunea că „prin pretenţiile lor de infailibilitate în domeniul religios, împăraţii 
ajungeau să devină exegeţi ai dogmelor, judecători şi arbitri, iar uneori chiar opresori ai celor care nu 

erau de acord cu ei". Chiar dacă asemenea intervenţii erau considerate a fi ilegale, era admis 
principiul conform căruia „harisma suveranităţii nu era prea departe de cea a preoţilor". 

La aceste „imixtiuni", Biserica răspunde destul de nuanţat. In materie de dogmă, răspunsul ei 
era clar, condamnând unanim orice ingerinţă în acest domeniu: pentru Teodor Studitul ar trebui 
separate problemele bisericeşti, care sunt rezolvate de preoţi, de cele profane, care constituie 
domeniul împăratului. Respectul acestei distincţii devine elementul esenţial al jurământului pe care 
împăraţii îl vor depune încă din secolul al V-lea. Anastasie I (491-518) jurase „să nu aducă atingere 
nici Bisericii, nici legii", un jurământ asemănător fiind practicat şi în secolul al XlV-lea de către 
Andronic al II-lea în 1303 (depune jurământ patriarhului Atanasie). Prin urmare, chiar dacă asistăm 
la unele abuzuri, dogma nu a fost niciodată atinsă în mod serios de intervenţiile împăraţilor. Pe de 
altă parte, acest gen de „manevre" de-a lungul secolelor au devenit tot mai rare, încât Ioan al Vl-lea 
Cantacuzino ajunge să spună în 1367 „că împăratul nu are nici un amestec în materie de credinţă". 

Din partea împăratului era mult mai dificil de obţinut angajamentul păstrării unor limite în 
materie de disciplină: era nevoie de aducerea aminte a faptului că Biserica era o instituţie de ordin 
divin. Desemnat de împărat, patriarhul rămânea până la urmă alesul lui Dumnezeu şi era numit „prin 
harul dumnezeiesc" aşa cum era menţionat în formula de intronizare 450 . De altfel, atunci când 
suveranul îl numea pe patriarh făcând uz de propria sa autoritate, toată lumea admitea principiul 
conform căruia cel ales era impus de suveran, dar „Dumnezeu fusese cel care-i inspirase alegerea". 
De asemenea, patriarhii refuzau întotdeauna ideea că ar fi datorat ceva autorităţii umane: pentru 
Nicolae Misticul nu „acţiunea umană" 1-a promovat pe tronul patriarhal, ci Hristos, afirmaţie regăsită 
şi la rivalul său Eutimie, care adaugă: „nu oamenilor datorez ceea ce sunt, ci voinţei lui Dumnezeu". 
Fiind vorba de un dar al lui Dumnezeu, patriarhatul nu putea fi revendicat decât tot de Dumnezeu. 

In privinţa călugărilor, aceştia au mers şi mai departe considerându-se scutiţi de orice 
obligaţie faţă de Stat şi legile sale. Ales senator, acelaşi Eutimie pe care l-am pomenit deja, nu venea 
niciodată la Constantinopol, aşa cum consemna unul dintre miniştrii vremii, Zautzes. Tot el spunea că 
putem fi orbi şi fără îndrumător atunci când nu respectăm învăţăturile evanghelice, apostolice şi 
scrierile Sfinţilor Părinţi. In acest sens el a avut mai multe intervenţii în guvern, căutând să-1 
influenţeze şi pe ministrul lui Leon al Vl-lea, Stylianos Zautzes. Monahii erau de părere, la un 
moment dat, că Statul nu ar trebui să aibă legi proprii, funcţia sa limitându-se la supravegherea 
aplicării legilor religioase. Protestele violente ale ministrului şi ale împăratului împotriva amestecului 
călugărilor în afacerile Statului ne arată că aceştia îşi dădeau seama de pericolul punerii sub tutelă a 
puterii temporale. Faptul devine şi mai explicit în momentul în care împăratul era legat de Biserică 
printr-un un jurământ: el depunea un jurământ la care se adăuga şi momentul în care el primea 
coroana din mâna patriarhului, cel care nu trecea prin acest ceremonial fiind considerat ilegitim. 
Deci, puterea religioasă dispensa mai mult sau mai puţin puterea politică, acordând Bisericii o 
influenţă deosebită asupra autorităţii temporale. Putem spune că dacă vreun ministru ar fi sugerat 
împăratului destituirea patriarhului, măsura ar fi antrenat anatema asupra suveranului încoronat de cel 
destituit 451 . 

Astfel Biserica aducea unele restricţii puterii imperiale, ea reprezentând o adevărată „enclavă" 
în cadrul Imperiului faţă de care este deosebit de ermetică, jucând uneori chiar şi rolul de refugiu 
pentru cei care încălcau legea. Biserica putea merge chiar şi mai departe: cu răbdare ea căuta să 
acapareze uneori puterea temporală. Ierarhia superioară dorea să participe la guvernare, mai ales când 
în frunte se găsea un patriarh energic: pentru Nicolae Misticul faptul că împăratul nu-1 ţinuse la 
curent cu intenţiile sale privind o expediţie împotriva bulgarilor, constituia un fapt scandalos. „Ca 
episcop, spunea el, am un cuvânt de spus în deciziile care trebuie luate" 452 . De aici şi până la ideea că 

împăratul nu este decât o creatură a Bisericii, nu mai era decât un pas, patriarhul Mihail Cerularie în 
secolul al Xl-lea fiind reprezentantul elocvent al acestei tendinţe. Când Isaac Comnenul pretindea că 
nu va mai asculta de sfaturile sale, Mihail îi declara fără ambiguitate : "Eu sunt cel care te-am creat, 
eu voi fi cel care te voi distruge". La puţin timp după ce a rostit aceste cuvinte, acelaşi patriarh se 
încălţa cu sandale de purpură, sub pretextul „că nu este o aşa de mare diferenţă între arhierie şi 
suveranitate". 

Alături de patriarh şi Sinodul se gândea la o eventuală asociere în privinţa deciziilor ce 
trebuiau luate în Stat. Putem spune că Biserica îşi permite uneori să practice o politică contrară 
aceleia a împăratului chiar şi în domeniul afacerilor externe: patriarhul Cerularie a făcut totul pentru a 
împiedica în 1054 tentativele de alianţă dintre Constantin Monomahul şi Roma. Mai târziu, odată cu 
slăbirea progresivă a puterii imperiale, acest tip de politică externă a progresat: în timp ce Ioan al V- 
lea făcea mari eforturi pentru realizarea unirii cu Roma, patriarhul Calist era adeptul unei politici 
ortodoxe stricte. 

Vedem că este absurd să vorbim de ceea ce unii au numit „cezaropapismul bizantin" 5 . 
Niciodată puterea temporală nu a absorbit autoritatea spirituală şi nici invers. In realitate, plasate în 
mâini diferite, cele două au rămas mereu independente. Avem de-a face deja cu un proiect al „teoriei 
celor două puteri", pusă la punct în secolul al IX-lea sub influenţa lui Fotie, care făcea din patriarh şi 
împărat, părţile cele mai importante ale Statului, garanţie a înţelegerii între puterea imperială şi cea 
religioasă. Prin aceasta nu se punea problema separării dintre spiritual şi temporal, deoarece 
administrarea Imperiului lui Dumnezeu cerea colaborare şi armonie între cele două, deci influenţa 
reciprocă nu numai că era acceptabilă ci şi absolut necesară. 

O altă metodă de luptă împotriva abuzurilor cu caracter tiranic erau ideile de libertate şi 
legalitate moştenite din lumea greco-romană. Ideea teocratică nu era suficient de puternică la Bizanţ, 
încât să elimine orice opoziţie. In această privinţă, opoziţia la Bizanţ era înainte de toate 
conservatoare, aşa cum ne arată şi elogiul făcut de Psellos lui Mihail al IV-lea (1034-1041): „cea mai 
mare parte a suveranilor abrogă legea dată de predecesorii lor şi destituie senatori, meritul lui Mihail 
al IV-lea constând în faptul că nu a făcut nimic". Opoziţia se pare că era un fapt normal la Bizanţ, 
adesea chiar masivă. Arethas de Cezareea spunea că „numai o minoritate susţinea puterea aflată la 
conducere, în timp ce majoritatea o tolerează". In alte cazuri nemulţumirea se manifesta violent, ca în 
cazul lui Alexios al III-lea când populaţia declara: "nu mai suportăm să fim guvernaţi de Comneni". 

O asemenea opoziţie este de altfel justificată şi de tradiţia creştină care a recunoscut şi a 
încurajat critica morală a puterii imperiale. De asemenea, bizantinii formulau critici deosebit de 
violente şi de îndrăzneţe la adresa puterii, încât această atitudine pare extraordinară şi astăzi. „Pentru 
majoritatea împăraţilor romani, spunea Nichita Choniates, este absolut intolerabil ca ei să se 
mulţumească numai cu domnia, cu obţinerea de venituri, cu folosirea bunurilor publice ca şi cum ar fi 
ale lor, cu tratarea oamenilor liberi ca şi cum aceştia ar fi sclavi; dacă nu-i considerăm ca fiind 
înţelepţi, dacă nu apreciem eroismul lor, dacă înţelepciunea lor nu este comparată cu cea a lui 
Solomon, dacă nu vedem în ei nişte adevăraţi dogmatişti, cunoscători infailibili ai lucrurilor 
dumnezeieşti şi omeneşti, atunci ei se simt ofensaţi" 454 . 

Acest citat demonstrează că se putea folosi un limbaj destul de liber la adresa împăratului. Un 
suveran destul de autoritar cum a fost Manuel I (1143-1180) s-a văzut nevoit să accepte reproşurile 
dure ale soldaţilor săi, care-1 învinuiau de înfrângerea de la Myriokefalon din 1176. Cu toate că 
împăratul are o misiune divină, aceasta nu-1 împiedică să aibe slăbiciuni ca toţi oamenii. De aici şi 
numeroasele critici cu privire la diversitatea formelor de adoraţie. Arethas de Cezareea, considerat 
totuşi un bun curtezan, nu era de acord cu obiceiul persan al prosternării pe care el îl consideră barbar 

si nedemn pentru eleni. Mihail Psellos sublinia lipsa de sinceritate, iar Fotie punea accentul pe 
ataşamentul ce trebuia să existe între cel care guverna şi guvernaţi. 

In istoria Bizanţului a existat un număr important de împăraţi, care au încercat să fie cât mai 
apropiaţi de supuşii lor: Constantin al X-lea (1059-1067) se făcea cunoscut supuşilor prin dreptate 
faţă de ei, în timpul reconstruirii cetăţii Dorileea din 1176, Manuel Comnenul a dat exemplu 
soldaţilor săi printr-un gest plin de umilinţă: căra pietre cu spatele. Contactul direct cu oamenii era de 
asemenea apreciat chiar şi atunci când cel în cauză avea multe defecte: incapabil, laş, Alexios al III- 
lea (1 195-1203) era iertat pentru că ştia să-şi apropie oamenii. 

Originea divină a puterii rămâne indiscutabilă, dar nu poate fi uitat nici fundamentul terestru, 
chiar dacă prin aceasta se exprima de fapt tot voinţa divină. Pentru Psellos autoritatea imperială se 
sprijinea pe 3 fundamante: poporul, Senatul şi armata. Rolul acesteia din urmă era evidenţiat în chip 
deosebit: faptul că în această instituţie, în virtutea tradiţiei romane, majoritatea vedeau o sursă 
incontestabilă de putere, mulţi dintre împăraţii bizantini proveneau din sânul ei (Nichifor II Focas, 
Alexios al III-lea). Acelaşi Psellos spunea la un moment dat că armata rămâne „nervul romanilor". 
Făcând dovada aceluiaşi conflict uneori profund, bizantinii au avut unele „probleme" în distincţia pe 
care erau nevoiţi să o facă între idealul antic al chipului de „împărat războinic" şi dreptul divin ce 
presupunea o detaşare faţă de anumite acţiuni exclusiv materiale. In momentul în care Roman 
Diogene se expune în cursul bătăliei de la Mantzikert din 1071, Psellos aminteşte că gestul său a atras 
batjocura celor care considerau că în astfel de situaţii un şef trebuie să rămână departe, rolul său 
limitându-se numai la ordine. 

Mai mult decât armata, poporul constituia în realitate principalul fundament al puterii terestre. 
Chiar dacă era mândru de originea sa nobilă, Nichita Botaniates ştia că datorează autoritatea sa 
„oamenilor din popor", „celor din pieţe". După ce a exilat-o pe împărăteasa Zoe, Mihail al V-lea se 
gândea să adune şi să convingă nu numai Senatul, dar şi pe reprezentanţii poporului, ca măsură de 
reconcilere ulterioară „cu populaţia capitalei". 

De partea sa, poporul îşi cunoştea puterea şi ştia să se servească de ea: în definitiv poporul 
este cel care a provoacat căderea lui Mihail al V-lea (1041-1042) şi tot el este cel care o împiedică pe 
Zoe (1042), cu prilejul revenirii sale, să o înlăture pe sora sa, Teodora. Cu timpul însă, vocea 
poporului a fost tot mai puţin ascultată, fapt demonstrat în 1 195 când oamenii sunt resemnaţi să vadă 
că Alexios al III-lea depindea exclusiv de dorinţa armatei. Poporul bizantin nu a cerut niciodată să 
exercite singur puterea: Attaleiates ne spune că în momentul căderii lui Mihail al VH-lea (1071- 
1078), poporul se adună dând impresia că „exercită puterea democratică", dar scopul nu era decât 
alegerea unui nou împărat, Botaniates. De fapt bizantinii (poporul) au avut întotdeauna un simţ 
ascuţit al legalităţii şi chiar al legalismului, încât se simţeau pierduţi atunci când aceste forme nu erau 
respectate: în 1057 poporul cerea neîncetat lui Mihail al Vl-lea (1057) să-i arate textul prin care îl 
recunoştea pe Isaac Comnenul drept succesor şi aceasta pentru că nu dorea să fie considerat că ajurat 
strâmb aclamându-1 pe Isaac. 

In realitate, limitarea puterii imperiale era provocată mai puţin de brutalitatea necontrolată a 
poporului, care nu avea ca rezultat imediat decât înlocuirea unui tiran cu altul, ci de sensul implicit al 
legalităţii care impunea actelor despotice o contradicţie permanentă. In înţelesul obişnuit, puterea 
supremă este de fapt o autoritate legală şi aceasta pentru că împăratul este personificarea legii, iar în 
cazul exceselor tiranice riscul este de a se nega pe sine însuşi. "Ca om, spunea Kekaumenos, 
împăratul este supus legilor care garantează pietatea" . Cea mai importantă lege în acest sens era 
cea care stabilea succesiunea la tron: chiar dacă totul vine de la Dumnezeu, bizantinul era convins că 
luarea prin violenţă a tronului nu era un fapt legal; de aceea Isaac Comnenul va abdica tocmai din 
cauza remuşcărilor „pentru că dobândise tronul fără să respecte legea", în favoarea succesorului său, 
Constantin al X-lea, care spera să ajungă la putere „în condiţii legale". Pe de altă parte, în momentul 

în care ajunge la putere, împăratul nu poate face ceea ce vrea: printre legile nescrise, el trebuia să 
respecte şi pe „cele ale Imperiului Roman", sau pe cele deja existente. El avea dreptul să le şi 
interpreteze ajutat însă de jurişti, fără posibilitatea luării unei decizii personale. Acest lucru era 
posibil numai atunci când nu existau prevederi legale, cu condiţia respectării dreptului cutumier, tipic 
grecesc, care nu a încetat să coexiste cu dreptul roman scris. împăratul putea face chiar legi, însă cu 
respectarea fondului legislativ anterior, ceea ce interzicea editarea unor legi arbitrare sau prea 
îndepărtate de legislaţia deja existentă. 

Bizantinii nu au uitat niciodată principiile fundamentale ale Statului, şi anume distincţia care 
trebuie făcută în cazul împăratului, între autoritatea sa publică şi persoana privată, confuzie care risca 
să ducă la tiranie. Suveranul nu avea dreptul să confunde finanţele Statului cu propriul său buzunar, 
în acest sens, Alexios Comnenul era acuzat de Zonaras că „nu mai merită numele de basileu" 456 . 

în virtutea aceloraşi principii, pare anormal ca împăratul în funcţie să dispună după bunul său 
plac de tron. Decizia lui Monomahul de „a alege el însuşi un împărat care să-i succeadă", apare în 
viziunea lui Attaleiates ca un exces de putere. Bizantinii erau de asemenea convinşi că fiecare 
împărat era investit cu datorii faţă de întreaga comunitate, pe care nu putea să le ignore şi cu atât mai 
puţin să se sustragă. în privinţa funcţionarilor statului, de care depindea binele public, atribuţiile lor 
nu puteau deriva din simpla fantezie imperială. Pentru Psellos generozitatea lui Mihail al Vl-lea, care 
promova pe fiecare mai degrabă la întâmplare „era pur şi simplu haos". 

Constrâns de Biserică, armată, popor şi legi, scrise sau nescrise, împăratul care trebuia să se 
teamă că într-o zi risca să fie abandonat de Dumnezeu, sfârşeşte prin a fi mai degrabă un om fragil. 
Pentru a promova ordinea şi stabilitatea în Imperiu era nevoie de impunerea unui principiu clar: în 
treburile statului nu putea fi ales oricine. Anarhia şi lupta diferitelor facţiuni nu puteau fi îngăduite. 
Războaiele civile sau loviturile de Stat aveau drept consecinţă printre altele şi provocarea unui 
adevărat vid de putere, care ducea la anarhie şi tulburări. 



Paleologii şi căderea Imperiului Bizantin (1261-1453) 



Cruciadele şi dominaţia latină au lăsat Imperiul Bizantin într-o stare de epuizare economică 
accentuată, cu un teritoriu ce reprezenta numai umbra celui din vremea Comnenilor. La 
Constantinopol, palate şi cartiere întregi se găseau în ruină, iar oraşul îşi revenea cu greu de pe urma 
celor întâmplate în 1204. Celelalte localităţi ale Imperiului erau de asemenea imaginea capitalei, 
speranţele revenirii la prosperitatea de alatădată fiind minime: negustorii veneţieni şi genovezi 
exploatau la maxim comerţul cu Orientul grecesc. Imperiul era redus în Asia Mică, la teritoriul 
Imperiului de la Niceea; în Europa, la Tracia şi la o parte a Macedoniei: "un corp debil, slăbit şi 
mizerabil, având un cap enorm, Constantinopolul" (Ch. Diehl). De jur împrejur erau State 
independente sau ostile: Trebizonda, care până la cucerirea de către turci, a trăit din propriile resurse; 
despotatul de Epir şi ducatul Nepratos, State greceşti care acceptau destul de greu suzeranitatea 
bizantină. Ducatul Atenei, a continuat să aparţină francezilor, după care a trecut în mâna catalanilor, 
iar principatul Moreei a revenit în cele din urmă Imperiului. în sfârşit, nenumăratele insule şi o mare 
parte a localităţilor de coastă erau în mâna genovezilor şi a veneţienilor. Ceva mai departe de acest 
Imperiu dislocat şi aflat în agonie, se găseau Statele din Occident, Serbia, Bulgaria şi turcii. 

Aceasta era situaţia în momentul în care trupele lui Mihail al VUI-lea Paleologul (1259- 
1282), au pătruns în Constantinopol. în această ultimă perioadă a Istoriei Bizanţului (1261-1453) 
distingem două etape: domnia lui Mihail al VUI-lea şi cea a succesorilor săi. Anul 1282, când moare 
Mihail al VUI-lea şi ajunge la tron Andronic al II-lea (1282-1328), a marcat de fapt o ruptură 

însoţită de decadenţa bizantină; Mihail al VUI-lea a avut ca principal obiectiv împiedicarea ofensivei 
latine în Orient, activitatea şi succesul politicii făcându-1 drept ultimul mare împărat al Bizanţului. 
Un om singur nu putea însă înlătura cauzele profunde ale declinului unui Imperiu epuizat, de aceea 
succesorii săi nu au putut face mai mult decât să întârzie deznodământul final. Andronic al II-lea 
(1282-1328) şi Andronic al III-lea (1328-1341) au asistat neputincioşi la creşterea puterii turcilor în 
Asia. Ioan al V-lea (1341-1391), împreună cu Ioan al Vl-lea Cantacuzino ( 1341-1355) au văzut cum 
sârbii lui Duşan ajungeau la porţile Constantinopolului precum şi primele cuceriri turceşti în Europa. 
Sub Manuel al II-lea (1391-1425) şi Ioan al VUI-lea (1425-1448), progresul turcilor a redus Imperiul 
la capitală şi la împrejurimile acesteia, iar călătoriile umilitoare ale ultimilor doi în Occident pentru a 
cere ajutor, au rămas infructuoase. "Nu se dorea decât profitul de pe urma mizeriei Imperiului grec, 
pentru a-1 domina religios, pentru a-1 cuceri politic şi a-1 exploata economic", spunea Ch. Diehl. 
Deznodământul era deci inevitabil şi a survenit în 29 mai 1453, când ultimul împărat bizantin 
Constantin al Xl-lea a murit eroic pe zidurile Constantinopolului asaltat de turci. 



Situaţia internă şi externă a Imperiului 



în ultima perioada a Imperiului bizantin, împăraţii au fost nevoiţi să facă faţă unor mari 
dificultăţi financiare, introducând noi taxe şi impozite asupra unor categorii sociale exceptate până 
atunci. Din păcate, aceste măsuri nu au putut fi eficiente într-un Stat al cărui comerţ se afla în mâna 
străinilor. Imperiul nu mai putea întreţine flota şi pe soldaţii armatei terestre, plătiţi foarte rău, fapt 
pentru care aveau loc în mod frecvent revolte. Ca întotdeauna la Bizanţ, disputele religioase au fost 
reflexul agitaţiei politice şi mai ales al disputei în jurul unei eventuale uniri cu Roma. 

După moartea lui Teodor al II-lea Laskaris (1254-1258), coroana imperială a revenit fiului 
său minor, Ioan al IV-lea Laskaris (1258-1261), regenţa fiind asigurată de un personaj de condiţie 
modestă, George Muzalon. In faţa acestei situaţii, aristocraţia condusă de Mihail Paleologul a 
reacţionat violent: Muzalon este asasinat, iar regenţa preluată de Mihail Palelogul. Acesta provenea 
dintr-o familie aristocratică, avea sprijinul armatei şi al clerului, ascensiunea sa datorându-se 
meritelor sale şi situaţiei externe care impunea o conducere fermă. Tot acum asistăm şi la alcătuirea 
unei noi coaliţii occidentale condusă de Manfred, regele Siciliei şi fiul natural al lui Frederich al II- 
lea Hohenstaufen, care neliniştiţi de consolidarea Imperiului de la Niceea se asociază cu despotul 
Epirului, Mihail al II-lea (1237-1271), împotriva împăratului bizantin. Alianţa a găsit sprijin şi la 
regele sârb Uroş I, neliniştit şi el de ascensiunea Imperiului bizantin. In ciuda acestor dificultăţi, 
Mihail al VUI-lea, cu sprijinul fratelui său Ioan Paleologul, a obţinut o victorie strălucită în toamna 
anului 1259 pe Valea Patagoniei, luându-1 chiar prizonier pe principile Ahaiei. El a fost mai târziu 
eliberat în schimbul cedării unor localităţi din Peloponez. In vederea anihilării unei eventuale 
contraofensive a veneţienilor, Mihail al VUI-lea a încheiat în 126 Io alianţă cu Genova, care a permis 
pătrunderea pe piaţa bizantină a acestei republici maritime. Genovezii preiau practic în acest fel 
supremaţia comercială în Orient, deţinută până atunci de veneţieni 457 . 

Un alt eveniment deosebit de important a fost încoronarea lui Mihail al VUI-lea în Biserica 
Sfânta Sofia de către patriarhul Arsenie pe 15 august 1261. Actul simboliza renaşterea Imperiului 
bizantin şi crearea unei noi dinastii care a domnit aproape 200 de ani. In schimb împăratul legitim, 
Ioan al IV-lea Laskaris, a fost izolat. 

Pe plan extern, în această perioadă Imperiul bizantin era ameninţat de occidentali: Grecia 
continua să fie sub dominaţia latinilor prin despotatele de Epir, Moreea, Atena, Ahaia, iar despotatele 
de Epir şi cel de la Tesalia erau ostile Imperiului bizantin. De asemenea, în Nordul Peninsulei 
Balcanice, sârbii şi bulgarii, îşi măriseră regatele în dauna bizantinilor, dar nu erau în stare să 
organizeze acţiuni ostile de mare amploare împotriva Imperiului decât printr-o politică de alianţe. 

în Occident, inamicul cel mai puternic era regatul Siciliei, care devenise foarte periculos după 
moartea lui Manfred, un duşman al papalităţii, cu Carol de Anjou devotat scaunului papal. Din acest 
moment începe o perioadă de alianţe conjucturale cu sârbii lui Uroş sau cu bulgarii ţarului 
Constantin, împotriva lui Mihail al VUI-lea, puse la cale de Carol de Anjou. In aceste condiţii, 
Mihail al VUI-lea s-a dovedit a fi un bun diplomat, reuşind să rezolve dificultăţile în care se afla, mai 
mult prin abilitate politică decât prin forţa militară. De partea sa 1-a avut şi pe regele Franţei Ludovic 
al IX-lea, cel care prin participarea la cruciada împotriva arabilor, 1-a împiedicat pe fratele său Carol 
de Anjou să atace Constantinopolul. Situaţia conflictuală a fost atenuată şi de urcarea pe scaunul 
papal al lui Grigorie al X-lea (1271-1276), cel care în schimbul neutralităţii lui Carol de Anjou cere 
lui Mihail al VUI-lea accelerarea tentativelor de unire. 



Tentativele de unire de la Lyon (1274) 



în această situaţie bizantinii erau în faţa unei alegeri delicate: fie erau acceptate condiţiile 
latinilor şi astfel era reconstituită lumea creştină în vederea înlăturării pericolului otoman, cu riscul 
unei evidente disoluţii într-un creştinism ce le devenise deja străin, fie îşi prezervau spiritualitatea 
tradiţională prin abandonarea oricărei speranţe de conservare a Imperiului Oriental 458 . Alegând cea 
de a doua soluţie, bizantinii au ales moartea lor politică, înfrângerea de către turci şi au respins 
moartea culturală ce le-ar fi venit prin unirea cu Occidentul. Mihail al VUI-lea a încercat să convingă 
clerul ortodox de necesitatea înfăptuirii unirii cu Roma şi în ciuda unei opoziţii evidente, el a trimis o 
delegaţie la Lyon formată din fostul patriarh Gherman, marele istoric şi om de stat George 
Acropolites şi din mitropolitul de Niceea, Teofan. între timp, adepţii unirii l-au câştigat de partea sa 
şi pe Ioan Vekkos, un teolog de frunte care până atunci fusese un adversar al unirii. Chiar dacă 
divergenţele doctrinale nu se agraveseră, iar dogma romană avea unii partizani precum Ioan Vekkos 
în secolul al XlII-lea sau pe filozoful Dimitrios Cydones în secolul al XlV-lea, bizantinii aveau mari 
rezerve în privinţa pretenţiilor disciplinare ale Bisericii latine. Lumea ortodoxă, în care rolul 
sinodului tempera şi limita adesea puterea patriarhală, nu putea accepta evoluţia monarhică a Romei 
tot mai evidentă din secolul al Xl-lea. Dacă recunoaşterea supremaţiei teoretice a papei putea fî 
admisă, nu putea fi tolerată impunerea unei dogme de către acesta. Chiar şi partizanii unirii nu 
acceptau ca papa să devină în afara sinodului o autoritate în materie de credinţă. După reforma 
gregoriană însă, autocraţia romană a respins ideea unui sinod, singurul loc în care bizantinii ar fi 
acceptat să se realizeze unirea. Sinonimă cu supunerea faţă de Roma, unirea devenea o afacere pur 
politică, care urma să asigure Bizanţului sprijinul roman în lupta împotriva duşmanului musulman. 
Unirea care s-a realizat la Lyon în 6 iulie 1274 nu a fost înţeleasă nici de cler, nici de popor: respinsă 
de Statele greceşti dizidente precum Epirul şi Tesalia, ea a fost abandonată şi de fiul lui Mihail al 
VUI-lea, Andronic al II-lea, în momentul în care necesităţile politice nu o mai cereau. 

Tot raţiuni tactice au condus şi la alte tentaive făcute pe vremea împăraţilor Andronic al III- 
lea (1328-1341), Ioan al V-lea (1341-1391) şi Manuel al II-lea (1391-1425).' Aceste încercări au 
culminat practic cu o adevărată catastrofa spirituală pentru Biserica bizantină: conciliul de la Ferrara- 



458 Vezi D.J. GEANAKOPOLOS, Emperor Michael Palaeologus and the West, Cambridge, Massachusetts, 1959. 
Capitolul 1 1 al acestei lucrării face se referă la unirea de la Lyon din 1274. 

159 



Florenţa din 1438-1439, care s-a încheiat cu capitularea în faţa Romei a celor care au semnat unirea. 
Pentru a înţelege dramatismul momentului, trebuie să ne imaginăm deruta în care se aflau bizantinii 
în faţa iminentei distrugeri a Imperiului de către Islam şi presiunea financiară exercitată de latini: nu 
aveau bani pentru a se întoarce la Constantinopol 459 . La acestea se adăugau şi alte presiuni 
psihologice venite din partea împăratului şi a intrigilor latinizante care urmăreau realizarea cu orice 
preţ a unirii. Sărbătorirea în 1939 de către catolici a jubileului unirii de la Ferrara-Florenţa a 
reprezantat dovada unei profunde neânţelegeri a adevăratei conştiinţe ecleziale a Bisericii Ortodoxe. 
Faptul că Marcu Eugenicul, episcopul Efesului, nu a semnat actul de unire, 1-a făcut pe acesta să 
devină practic reprezentantul autorizat al credinţei Bisericii Ortodoxe, al experienţei şi tradiţiei sale. 
In momentul în care bizantinii au revenit la Constantinopol, ei au respins unirea care le fusese 
impusă, iar căderea Imperiului câţiva ani mai târziu, elimina în mod tragic raţiunea acestui act. 
Imperiul pentru care unii erau gata să sacrifice Ortodoxia, înceta să mai existe. 

Aceste tentative de unire au consolidat practic separarea: problema unităţii Bisericilor a fost 
multă vreme amestecată cu minciuna şi calculul. Biserica nu cunoaşte decât unitatea, deci nu poate 
recunoaşte un eventual „acord de unire". Uniatismul implică practic o lipsă de încredere în unitate, o 
negarea a acţiunii harului, care poate anula orice neînţelegere. îndepărtarea mutuală a Orientului de 
Occident, s-a încheiat printr-o separare completă: Orientul ortodox şi Occidentul catolic. 

Revenind la unirea de la Lyon din 1274, putem spune că a fost urmată de unele consecinţe. 
Pe plan extern, situaţia politică s-a ameliorat. Carol de Anjou şi veneţienii au fost opriţi de la atacul 
asupra Constantinopolului, iar Mihail al VUI-lea a obţinut unele victorii pe mare împotriva 
veneţienilor. Pe plan intern, Mihail al VUI-lea a declanşat o amplă acţiune de persecutare a celor care 
nu acceptaseră unirea, închisorile fiind pline acum cu oameni provenind din rândul tuturor claselor 
sociale. După moartea lui Carol de Anjou în 1282, împăratul a scăpat de cea mai grea ameniţare din 
vremea sa, evenimentul diminuând totodată şi puterea de acţiune a sârbilor şi bulgarilor. 



Imperiul Bizantin sub urmaşii lui Mihail al VUI-lea. 
Primele conflicte cu turcii otomani 



Odată cu moartea lui Mihail al VUI-lea în 1282, a început practic declinul Imperiului 
bizantin. Procesul a avut la bază cauze multiple: incapacitatea urmaşilor lui Mihail al VUI-lea de a 
gestiona corespunzător situaţiile de criză, structura socială şi economică fragilă a societăţii bizantine, 
pătrunderea progesivă a genovezilor şi veneţienilor pe pieţele interne bizantine. Sub urmaşul său, 
Andronic al II-lea (1282-1328) asistăm la înmulţirea problemelor interne. Criza financiară 1-a obligat 
să renunţe la întreţinerea flotei şi să lase apărarea maritimă pe seama genovezilor, lucru care se va 
dovedi a fi o mare greşeală: Imperiul bizantin depindea din punct de vedere economic şi militar de 
genovezi. Andronic al II-lea a limitat şi efectivele armatei terestre, neputând rezista turcilor. Pe plan 
religios, el a avut o atitudine diferită faţă de cea a tatălui său, fiind un adversar al unirii de la Lyon 
din 1274. In acest sens 1-a înlocuit pe patriarhul Ioan Vekkos cu Iosif, iar înalţii funcţionari care 
acceptau unirea erau scoşi din funcţie. O măsură importantă luată de Andronic a vizat statutul 
Muntelui Athos, prin hrisovul din 1291 el trecând mănăstirile sub autoritatea directă a patriarhului. 
Protosul Sfântului Munte, care din vremea lui Alexios I Comnenul era confirmat de împărat, acum 
era recunoscut de patriarh. De asemenea, sub Andronic al II-lea a fost alcătuită o nouă Notitia 
episcopatum, care trebuia să corespundă noilor cerinţe ale timpului, fiind menţionate în această listă 
Mitropolia Vicinei şi episcopia Vlahilor. 



459 Vezi J. GILL, Le concile de Florence, Tournai-Paris, 1964. 

în mod firesc, slăbiciunile de pe plan intern au condus la o politică externă modestă, în care s- 
a căutat asigurarea liniştii prin tratative de pace cu popoarele din Nord, Sud, Est şi Vest. Cu toate 
acestea, împăratul Andronic al II-lea a comis o gravă greşeală prin amestecul său în conflictul dintre 
veneţieni şi genovezi din anul 1294. Iniţial, bizantini au fost alături de genovezi, fapt care a condus la 
un coflict deschis cu veneţienii, din care au câştigat cei din urmă, iar pacea din 1302 era defavorabilă 
bizantinilor. La rândul lor turcii reuşiseră ca până la 1300 să cucerească întreaga Asie Mică şi să 
controleze mai multe oraşe. Instalarea lor în Bitinia, lângă Constantinopol le-a permis să pătrundă 
mai uşor în Peninsula Balcanică. Pentru a face faţă acestui grav pericol, Andronic al II-lea a recurs la 
mercenari, permiţând trecerea în Imperiu a cea. 16.000 de alani, care urmau să lupte cu turcii. Cu 
toate acestea, bizantinii au fost înfrânţi, iar Andronic al II-lea a cerut de data aceasta ajutor 
catalanilor, conduşi de Roger Fior. Acesta poseda o armată de 6.500 de soldaţi catalani şi 36 de 
corăbii, care se angajaseră împotriva turcilor cu condiţia ca Roger Fior să primească titlul de mare 
duce (comandant al armatei bizantine). In 1304 catalanii au pornit o amplă campanie împotriva 
turcilor, încheiată cu eliberarea unor regiuni din Frigia. După această dată apar neînţelegeri între 
bizantini şi catalani, iar după uciderea lui Roger Fior din 1305, într-un complot organizat de fiul lui 
Andronic al II-lea, Mihail al IX-lea, se ajunge la jafuri în Thesalia, Macedonia, Tracia şi Muntele 
Athos. Catalanii nu au reuşit să cucerească Tesalonicul îndreptându-se către ducatul Atenei unde i-au 
alungat pe francezi. Timp de 70 de ani Atena şi Teba au trecut de sub dominaţia franceză sub cea a 
catalanilor. Aceste câteva date ne arată cât de fragil devenise Imperiul bizantin în Peninsula 
Balcanică, situaţie agravată ulterior de războaiele civile dintre Andronic al II-lea şi nepotul său 
Andronic al III-lea 460 . 

Războaiele interne dintre cei doi au tulburat viaţa bizantină în al treilea deceniu al secolului al 
XlV-lea. Era practic începutul unei perioade de lupte civile care vor continua şi în deceniul al 
cincilea al secolului al XlV-lea, contribuind la dezagregarea Imperiului bizantin, la slăbirea forţelor 
sale. Motivele acestui conflict de familie erau de natură personală, dominate mai ales de 
comportamentul imprudent al nepotului. Printre partizanii lui Andronic al II-lea s-a aflat şi viitorul 
împărat Ioan al Vl-lea Cantacuzino 461 . Conflictul s-a încheiat în 1328 cu înfrângerea şi înlăturarea de 
pe tron a lui Andronic al II-lea. 

In Asia Mică, turcii au făcut progrese notabile, cucerind rând pe rând Brusa în 1326, Niceea 
în 1329 şi Nicomidia în 1337. La moartea lui Andronic al III-lea în 1341, ei deveniseră practic 
stăpânii Asiei Mici şi făceau dese incursiuni în Tracia. Asemenea sârbilor ei au profitat sub domnia 
lui Ioan al V-lea (1341-1391) de luptele interne ale Bizanţului: Ioan Cantacuzino care-şi căsătorise 
fata cu sultanul Orkhan conta pe ajutorul turcilor în vederea obţinerii tronului, permiţând instalarea 
acestora în Tracia şi oferindu-le un loc pe malul european al Dardanelelor. Din acest moment turcii 
nu au încetat să intervină în problemele interne ale Imperiului. Ei şi-au consolidat poziţia în regiunea 
Gallipoli, punct de plecare spre Balcani. Murad I a cucerit Tracia, Filipopoli, Adrianopole, unde 
practic îşi instalează şi capitala ca semn distinct al ambiţiilor lor europene. In faţa acestui pericol, 
Ioan al V-lea a încercat o oarecare apropiere de Occident: el se deplasează la Roma în 1369, 
acceptând o mărturisire de credinţă conformă cu dogma catolică, în care îl recunoştea pe papă drept 
conducătorul creştinătăţii. Acest acord a rămas la fel de lipsit de perspective precum cel de la Lyon, 
dar la întoarcere el a trecut pe la Veneţia, unde a fost reţinut ca debitor insolvabil. Ioan al V-lea este 
în cele din urmă eliberat contra sumei datorate de către fiul său, Manuel. Turcii şi-au continuat 
ofensiva, zdrobind Imperiul sîrb în bătălia de la Kossovo din 1389 şi trecându-i pe bulgari sub 
dominaţie. 



460 Era fiul lui Mihail al IX-lea. Pentru această perioadă vezi D. NICOL, The Last Centuries of Byzantium, 1261-1453. 
Londra, 1972. Despre Andronic al III-lea poate fi consultat U.V BOSCH, Andronikus III Palaiologos. Versuch einer 
Darstellung der Byzantinische Geschichte in denjahren 1321-1341, Amsterdam, 1965. 

D. NICOL, The Family of Kantakuzenos, 1 100-1460, în Dumbarton Oaks Studies, XI, 1968; G. WEISS, Joannes 
Kantakuzenos. Aristokrat, Staatsmann, Kaiser und Monch, Wiesbaden, 1969. 

Ioan al V-lea Paleologul şi Ioan al Vl-lea Cantacuzino 



După moartea lui Andronic al III-lea la 15 iulie 1341, succesor a rămas Ioan al V-lea (1341- 
1391), fiul său, împreună cu mama sa, Ana de Savoia. La rândul său, Ioan Cantacuzino, ca apropiat 
al împăratului decedat, pretindea rolul de regent. Aceste pretenţii au dus la formarea unei puternice 
opoziţii formată din Ana de Savoia şi patriarhul Ioan Calecas. Cel mai periculos adversar al primului 
ministru a fost însă Alexis Apocaucos, un bun general, recompensat pentru meritele sale cu bogăţii şi 
onoruri. Intrigile interne la care s-au adăugat pericolele externe au agravat şi mai mult criza internă. 
Turcii, care ajunseseră la malurile Asiei Mici, au intreprins expediţii pe ţărmurile Traciei, sârbii 
înaintaseră până la Tesalonic, iar bulgarii ameninţau să intre şi ei în război. Ioan Cantacuzino 
reuşeşte totuşi să restabilească pacea cu ajutorul trupelor pe care le recruta pe cont propriu. în acest 
moment s-a declanşat în mod deschis un adevărat război civil: Ioan Cantacuzino se declară împărat 
la Demotica în 1341, recunoscând totodată legitimitatea lui Ioan al V-lea şi pe mama sa, Ana de 
Savoia. Prin această declaraţie el dorea să arate că nu lupta împotriva familiei imperiale, ci împotriva 
lui Alexis Apocaucos. De partea lui Cantacuzino erau aristocraţii şi nobilii din Tracia, precum şi 
călugării isihaşti. Adversarii proveneau din rândul păturii de mijloc, a claselor de jos şi dintre 
partizanii proocidentali. Războiul civil dintre Cantacuzino şi Apocaucos era agravat şi de creşterea 
puterii sârbilor conduşi de Ştefan Duşan şi de cea a turcilor. In plus, intervenţia puterilor străine avea 
loc într-un moment în care societatea bizantină era divizată din punct de vedera religios, iar puterea 
militară era slăbită. 

Isihasmul, un curent vechi în spiritualitatea bizantină, a fost evidenţiat de Sfinţii Simeon Noul 
Teolog şi Grigorie Sinaitul. Idealul suprem al isihaştilor era ca prin curăţirea de patimi să ajungă la 
starea de linişte care să permită vederea luminii taborice, de la Schimbarea la Faţă. Pentru a atinge 
acest ţel monahii luptau cu patimile lor şi de multe ori alegeau, pentru eficientizare, izolarea. Ei 
foloseau şi o poziţie specială a corpului, îşi potriveau capul cu barba în piept şi cu privirea spre 
inimă, rostind rugăciunea: "Doamne Iisuse Hristoase milueşte-mă". Practica şi concepţia că lumina 
taborică poate fi văzută, a creat o serie de dispute în Imperiul Bizantin. Au existat oameni care au 
contestat valabilitatea luminii taborice, printre aceştia numărându-se şi călugărul Varlaam din 
Calabria (Sudul Italiei). Varlaam îi numea pe isihaşti în mod ironic, "privitori în buric", spunând că 
lumina taborică nu este eternă, deci nu poate fi văzută. In acest context apare Sfântul Grigorie 
Palama, "campionul" doctrinei isihaste, care aduce o distincţie esenţială între fiinţa divină (ousia) şi 
lucrările ei (dinamis) 462 . Pentru a explica şi mai bine raportul dintre fiinţă şi lucrare, Palama spunea 
că esenţa soarelui nu poate fi cunoscută, dar putem vedea efectul său. Sistemul isihast împlinea 
dorinţa omului de a se uni cu Dumnezeu, creând o punte de legătură între lumea de aici şi cea de 
dincolo. Aceasta era o nostalgie mai veche a creştinilor, manifestată şi pe parcursul disputelor 
hristologice. Isihasmul a fost declarat doctrina oficială a Bisericii bizantine în urma sinodului din 
anul 1351 de la Constantinopol, iar între 1351-1356, reprezentantul gândirii scolastice occidentale, 
Grigore Akindin, a fost condamnat. Victoria lui Palama din 1351 nu era completă pentru că Biserica 
evita să condamne pe adversarii isihasmului. Un obstacol pentru isihasm au fost Ana de Savoia şi 
patriarhul Ioan Calecas; Sfântul Grigorie Palama este arestat ajungându-se ca pe plan religios 
Imperiul să fie împărţit în două grupări. 

In vara anului 1345 a murit la Constantinopol Alexis Apokaukos, lucru care i-a dat 
posibilitatea lui Ioan Cantacuzino (1347-1354) să obţină unele victorii cu ajutorul turcilor 463 . Pe 21 
mai 1346 el a fost încoronat la Adrianopol ca împărat de către patriarhul Ierusalimului, fapt care 



J. MEYENDORFF, Gregoire Palamas et la mistique orthodoxe, Paris, 1959. 
463 în vara anului 1345, Ioan Cantacuzino încheie o alianţă cu Osman conducătorul turcilor osmanlîi, dându-I de soţie pe 
una din fiicele sale. 

marca legalitatea declaraţiei de la Demotica din 1341. Pe data de 3 februarie 1347 Ioan Cantacuzino 
a intrat triumfal în Constantinopol, fiind recunoscut ca împărat chiar şi de către adversarii săi. In 
noile condiţii, Ana de Savoia îşi schimbă atitudinea faţă de isihasm, îl depune din scaunul patriarhal 
pe Ioan Calecas, pe care-1 înlocuieşte cu Isidor, iar Sfântul Grigore Palama este scos din închisoare. 
Instalarea pe tron a lui Ioan Cantacuzino a reprezentat victoria isihasmului. 

Pe plan extern, Ioan al Vl-lea Cantacuzino a colaborat chiar şi cu turcii, păstrându-şi interesul 
pentru teritoriile greceşti, atitudine manifestată prin fondarea despotatului de Moreea şi va fi ostil 
genovezilor. Ostilitatea faţă de aceştia din urmă era justificată de taxele de 80% pe care genovezii le 
încasau de la bizantini pentru trecerea prin Bosfor. Trupele bizantine sunt însă înfrânte în 1349, iar 
eforturile de refacere a flotei au fost zadarnice. In 1352 se declanşează din nou războiul civil dintre 
Ioan Cantacuzino şi Ioan al V-lea Paleologul, încheiat cu abdicarea primului, în noiembrie 1354. Din 
acest moment, Ioan Cantacuzino îmbracă haina monahală, se retrage la Athos, unde este influenţat de 
doctrina isihastă. 

Cu prilejul războaielor civile care au avut loc în această perioadă la Bizanţ, întâlnim şi 
conducători dobrogeni aflaţi sub conducerea lui Dobrotici. El se afla în fruntea unui despotat care 
fusese întemeiat între anii 1320-1322 şi cuprindea regiunea numită "ţara Cavernei", adică ţinutul 
dintre Varna şi Caliacra. Tot în cadrul războielor civile de la Bizanţ din 1346 aflăm şi numele lui 
Balica, un conducător dobrogean, care a intervenit în luptele dintre bizantini prin trimiterea a 1.000 
ostaşi ce urmau să lupte sub conducerea lui Dobrotici alături de Ana de Savoia şi de Ioan al V-lea. 
Rolul jucat de Dobrotici este evidenţiat şi prin faptul că el ajunge să fie despot peste un ţinut cuprins 
între Varna şi Caliacra, iar formaţiunea sa politică devine foarte importantă în Balcani. In 1386 
Dobrotici a murit, iar fiul său Ivanco scotea propria monedă de aur, ceea ce demonstra că Statul 
dobrogean îşi menţinea la acea dată independenţa. Atât Dobrotici cât şi fiul său Ivanco au avut 
legături strânse cu Vlaicu Vodă şi cu Mircea cel Bătrân. 

Situaţia Imperiului Bizntin sub ultimii împăraţi paleologi (1391-1448) 



Domnia lui Manuel II (1391-1425), urmaşul lui Ioan al V-lea, a început în condiţii deosebit 
de grele, Imperiul fiind redus practic la capitală, iar o bună parte a Peloponezului se afla în mâna 
turcilor 464 . în iarna anilor 1393-1394, Baiazid 1-a somat pe noul împărat şi pe conducătorii statelor 
slave din Balcani să-i aducă omagiu. "Invitaţia" a fost urmată de blocarea Constantinopolului, 
oprirea aprovizionării cu apă, astfel încât capitala era asfixiată de mizerie. Din 1393, pe fondul lipsei 
de unitate dintre diferitele State creştine, turcii au reuşit să cucerească pe rând Bulgaria în 1393, care 
a rămas sub stăpânirea lor timp de 500 de ani, apoi Serbia şi Dobrogea. Mircea cel Bătrân a reuşit sa- 
şi păstreze independenţa prin plata unui tribut. După înfrângerea de la Nicopole din 1396, împăratul 
bizantin, profund descurajat a adresat mai multe apeluri lumii creştine: s-a adresat ruşilor, papei, 
veneţienilor, regilor Franţei şi Angliei. In acest demers al său a întreprins călătorii la Veneţia, la 
Roma, unde s-a întâlnit cu papa Bonifaciu al IX-lea, merge la Paris, unde se întâlneşte cu Henric al 
IV-lea, fără a obţine mare lucru. Salvarea a venit însă din Est, mai precis de la conducătorul mongol 
Timur-Lenk sau Tamerlan, care sub pretextul supunerii de către turci a păstorilor anatolieni, 
musulmani suniţi ca şi ei, intervin în Asia Mică şi nimicesc armatele otomane la Ankara pe 20 iulie 
1402. Baiazid însuşi este făcut prizonier şi moare câteva luni mai târziu în captivitate. Intre 1402 şi 
1413 asistăm la o reconstituire a Imperiului edificat de către Baiazid. Procesul a fost influenţat 
profund de luptele dintre cei patru fii ai lui Baiazid Ilderim, încheiate în 1413. După ce şi-a eliminat 
fraţii, Mahomed I a rămas conducătorul sultanatului, fiind însă obligat să facă faţă în continuare 
numeroaselor revolte, dar mai ales lui Mustafa, un fiu nelegitim al lui Baiazid. Această perioadă de 



464 P. WITTEK, The Rise ofthe Ottoman Empire, Londra, 1966. 

criză putea constitui un bun prilej de salvare a Imperiului bizantin de către Occident, cu atât mai mult 
cu cât Mahomed I s-a arătat mai degrabă prietenos cu Manuel. Din păcate irealismul roman, care a 
apreciat greşit progresul partidului antiunionist de la Bizanţ şi din Ţările slave, lunga paralizie a 
Veneţiei care până în 1437 a luptat împotriva Ungariei precum şi războiul de 100 de ani, care a 
neutralizat Franţa şi Anglia, au premis turcilor să se redreseze, fără a fi nevoiţi să facă faţă unui 
eventual atac venit din Vest. In acelaşi timp, această perioadă a înregistrat şi un rezultat pozitiv: 
Manuel a putut profita de anii de pace pentru a restabilii ordinea în despotatul Moreei, unde se 
succedaseră fratele său, Teodor I şi proprii săi copii, Teodor al II-lea şi Constantin al Xl-lea. 

Mahomed moare în anul 1421, succesor la tron fiind fiul său, Murad al II-lea (1431-1451), 
care reia practic politica lui Baiazid. Fiul lui Manuel, Ioan al VUI-lea, asociat la tron din ianuarie 
1421, comite o gravă eroare: încearcă, fără succes, să pună în locul lui Murad pe Mustafa. De aceea, 
din 1422 Constantinopolul este supus unui nou asediu, care nu a determinat un eventual ajutor 
occidental. In primăvara anului 1423, turcii au devastat Grecia, au pătruns pe teritoriul Moreei, iar 
Tesalonicul a fost cucerit pe 29 martie 1430. In 1425 Manuel al II-lea Paleologul moare, tronul fiind 
preluat de fiul său, Ioan al VUI-lea (1425-1448), aria sa de domnie limitându-se practic la capitală. 
Ceilalţi fraţi ai săi, Andronic al IV-lea şi Teodor al II-lea, conduceau celelalte regiuni care mai 
existau. 

Asemenea tatălui său, Ioan al VUI-lea a încercat de la început să facă faţă ofensivei turceşti 
printr-un ajutor occidental. După asediul Constantinopolului din 1422, Ioan al VUI-lea vizitase deja 
în calitate de succesor la tron curţile occidentale, iar în 1431 tratativele de unire dintre cele două 
Biserici au fost reluate în contextul în care papa condiţiona un eventual ajutor militar de finalizarea 
lor. Practic, în faţa ascensiunii turcilor, împăratul Ioan al VUI-lea s-a decis să încerce imposibilul: 
unirea cu latinii. Tatăl său, care petrecuse ani buni în Occident după ajutoare îi spusese de altfel că 
"de speriat îi poţi speria pe turci cu gândul că ai să faci unirea cu latinii, dar eu nu-ţi dau deloc sfatul 
să faci aşa ceva, pentru că nu-i văd pe-ai noştri dispuşi să găsească vreo modalitate de unire şi 
înţelegere cu latinii. Teamă îmi este să nu se facă schismă şi mai rea şi atunci iată că ne-am dat de 
gol şi în ochii păgânilor". Cu toate acestea Ioan al VUI-lea încearcă, iar în 1431 are loc la Basel un 
sinod general, care proiecta unirea cu grecii. Participanţii la acest sinod, au trimis în 1437 delegaţi la 
Constantinopol, care au încheiat o convenţie cu trimişii greci pentru ca ei să sosească mai întâi în 
apele teritoriale ale Italiei şi după aceea să se decidă locul unde urma să se ţină sinodul care dorea 
unirea. Pe data de 18 septembrie 1437, prin bula Doctoris gentium, papa Eugen al IV-lea a hotărât 
transferul sinodului de la Basel la Ferrara, pe coasta orientală a Italiei. In luna noiembrie 1437, Ioan 
al VUI-lea Paleologul, însoţit de fratele său şi de o delegaţie compusă din aproximativ 700 de 
persoane, au plecat spre Italia cu corăbiile puse la dispoziţie de către papă. 

Din impunătoarea suită imperială mai făceau parte: patriarhul ecumenic Iosif al II-lea care va 
muri în timpul lucrărilor, Visarion mitropolitul Niceei, favorabil unirii cu latinii din motive politice, 
Antonie mitropolitul Heracleei, Marcu Eugenicul al Efesului, marele adversar al unirii, Dionisie de 
Sardes, Grigorie Mamas, duhovnicul împăratului şi Silvestru Syropulos, marele eclesiarh al 
Patriarhiei Ecumenice, cel care a scris Istoria sinodului unionist de la Ferrara-Florenţa . Din 
partea celorlalte Biserici au participat: mitropolitul Isidor al Kievului, din partea marelui principe al 
Moscovei Vasile al II-lea (1425-1462), Biserica Georgei prin mitropolitul Grigorie al Georgiei, un 
episcop şi un laic. Din ţara noastră au fost trimişi la lucrări: mitropolitul Damian al Moldovei de 
neam grec, însoţit de vicarul său, protopopul Constantin şi un delegat mirean, logofătul Neagoe, 
probabil locţitorul Episcopiei sau Mitropoliei Romanului 466 . Mitropolia Ungrovlahiei, care se 



Pr. Prof. Dr. Ştefan ALEXE, Sinodul de la Ferrara - Florenţa (1438-1439) şi participarea Bisericii Ortodoxe 

466 Despre Damian al Moldovei există mai multe studii, dar noi îl recomandăm pe cel al Domnului Prof. Emilian 
POPESCU, Completări şi rectificări la Istoria Bisericii Moldovei şi la relaţiile cu Bizanţul în prima jumătate a secolului 
alXV-lea, în voi. Credinţă şi cultură în Moldova, Iaşi, Trinitas, 1995, pp. 125-147. 

îndepărtează acum de tradiţionalele legături cu Patriarhia de la Constantinopol, Arhiepiscopia sârbă 
de la Ipek sau Arhiepiscopia de la Ohrida nu au fost reprezentate. 

De partea cealaltă, a latinilor, s-au remarcat la discuţii: cardinalul Iuliu Cesarini, fost 
preşedinte al sinodului de la Basel, Ludovic, arhiepiscop de Forli şi Ioan de Raguza (Dubrovnicul de 
astăzi). Lucrările sinodului au început pe 9 aprilie 1438 la Ferrara, apoi s-au mutat la Florenţa şi s-au 
încheiat cu proclamarea unirii pe 6 iulie 1439. Cu toate că unirea părea mai bine realizată decât cea 
de la Lyon, populaţia Constantinopolului s-a opus iar Marcu Eugenicu nu a semnat actul unirii, ceea 
ce 1-a determinat pe papă să spună: "dacă Marcu nu a semnat n-am făcut nimic". Hotărârile acceptate 
de împărat şi de cei care au semnat actul de unire din partea ortodocşilor reflectă în bună parte deruta 
în care se aflau bizantinii în acele momente în care turcii ameninţau distrugerea Imperiului, iar 
lipsurile impuneau o presiune puternică din partea latinilor. In afara consecinţelor religioase, unirea a 
avut şi consecinţe politice, printre acestea cea mai importantă fiind neîncrederea lui Murad al II-lea. 
A urmat o perioadă de conflicte armate, în care s-au implicat şi sârbii, ungurii, românii sau polonezii, 
încheiată cu victoria turcilor de la Varna din 1444. Această înfrângere a avut consecinţe mai grave 
decât cea de la Nicopole, descurajând profund lumea creştină. In 1446, sultanul Murad al II-lea 
progresează şi în Sudul Greciei, cucerind regiuni precum Focida şi Beoţia, ajungând până la Munţii 
Pindului. Singurul care a rezistat mai mult a fost albanezul Skanderberg, mai precis până la moartea 
sa survenită în 1468. In aceste condiţii, Ioan al VUI-lea moare la Constantinopol în 1448, tronul fiind 
preluat de către Constantin al Xl-lea Dragases, care după mama sa provenea dintr-o familie sârbă. In 
februarie 1451 a murit şi Murad al II-lea, iar succesorul său, Mohamed, va fi cuceritorul 
Constantinopolului. In primele zile ale lui aprilie 1453, Mohamed a mobilizat o armată numeroasă 
sub zidurile capitalei Imperiului bizantin şi după 7 săptămâni de asediu, asaltul final este dat pe 29 
mai. In bătălia finală a murit şi Constantin Dragases, istoricii afirmând că această cucerire s-a datorat 
şi faptului că o poartă a cetăţii rămăsese deschisă, lucru speculat din plin de către turci. Cucerirea 
oraşului imperial de pe malul Bosforului de către Mohamed însemna căderea oficială a Imperiului 
bizantin. Prin această victorie turcii realizau un pod între regiunile deţinute în Europa şi cele din Asia 
Mică. Posesiunile bizantine, latine sau slave din Peninsula Balcanică au fost şi ele repede absorbite 
de către acest mare Imperiu. Astfel, Atena cade sub otomani în 1456, despotatul de Moreea în 1456, 
Imperiul de la Trapezunt în 1461, despotatul sârbesc în 1456, iar regatul bosniac în 1463. Până la 
sfârşitul secolului al XV-lea şi celelalte ţări slave precum şi albanezii au avut aceeaşi soartă, astfel 
încât turcii au ajuns să aibe drept graniţă de Vest, Marea Adriatică. 

Căderea Bizanţului s-a datorat fără îndoială înbătrânirii instituţiilor sale, lipsurilor unui Stat 
clădit pe un principiu autoritar şi care nu mai avea forţa unei reforme. Căderea sa a avut însă şi alte 
două mari cauze deja pomenite: cruciadele şi antagonismul religios dintre Orient şi Occident. 
Cruciadele au ruinat inutil Bizanţul, pentru că occidentalii au fost incapabili să se menţină în Orient. 
Singura speranţă rămânea o posibilă înţelegere între greci şi latini pentru apărarea creştinătăţii. Toate 
eforturile în acest sens s-au lovit de pretenţiile exagerate ale papalităţii, de neînţelegerea latinilor sau 
de obstinaţia grecilor. Atunci când Imperiul Bizantin a fost cucerit de turci, dispariţia sa a lăsat un 
mare gol în lume. Timp de 11 secole el jucase un rol important, uneori chiar decisiv în istoria 
Orientului şi a Occidentului. De la Roma, Bizanţul primise şi conservase moştenirea lumii antice, în 
momentul în care "cetatea eternă" era ameninţată cu dispariţia de către invaziile barbare. Dintr-o 
civilizaţie păgână, decadentă şi incapabilă de înnoire, Bizanţul a reuşit să facă o civilizaţie creştină, 
care să răspundă mai bine nevoilor unei conştiinţe exigente. Elenismului primar căruia i-a asigurat 
continuitate, limba greacă fiind în acelaşi timp simbol şi instrument, Bizanţul i-a adăugat roadele 
unui lung contact cu orientul persan şi cel musulman. 

Moştenirea bizantină s-a transmis prin savanţii ei, misionari, comercianţi sau soldaţi tuturor 
popoarelor cu care au intrat în contact; arabii şi turcii au fost şi ei influenţaţi; popoarele slave le 
datorează religia şi instituţiile, iar după căderea Constantinopolului, mulţi savanţi greci s-au refugiat 
în Occident, aducând cu ei şi foarte multe cunoştinţe. 

Cucerirea Constantinopolului de către turci. 
Creştinii sub dominaţia turcească. 



Cucerirea Constantinopolului de către turci la 29 mai 1453 constituie unul dintre 
evenimentele importante ale istoriei universale, iar consecinţele ei se resimt până astăzi. Declinul 
Imperiului Bizantin a început din secolul al XH-lea, când cavalerii occidentali ai cruciadei a IV-a 
(1202-1204), manevraţi de Veneţia, pentru interesele ei comericiale în Orient, au atacat 
Constantinopolul la 13 aprilie 1204. Moştenirea Bizanţului au râvnit-o pe rând bulgarii, sârbii, latinii, 
dar mai ales turcii din Asia Mică. Popoarele balcanice, greci, bulgari, sârbi, albanezi, răvăşite de 
naţionalism şi lipsite de unitate în faţa pericolului comun, au căzut rând pe rând sub dominaţia 
turcilor. Serbia a fost cucerită definitiv în 1459, Bulgaria în 1396, Grecia în 1459-1460, Bosnia în 
1463, iar Egiptul în 1517. întregul Orient ortodox, cu excepţia Rusiei, se afla sub jugul islamic, care 
s-a menţinut timp de patru veacuri. Această perioadă a marcat profund mentalitatea Bisericii 
Ortodoxe. 

încercând să definim natura jugului turcesc, trebuie mai întâi să amintim că nu poate fi vorba 
la început de o persecutare generalizată a creştinilor. Atunci când Mohamed al II-lea a intrat în 
Constantinopol, după trei zile de asediu, el a instaurat ceea ce s-a numit la acea vreme „legea şi 
ordinea" 467 . Sultanul Mahomed al II-lea nu era un barbar: el fusese deja la Constantinopol, cunoaştea 
limba greacă, iar în iniţiativa de a cuceri Bizanţul el era stimulat şi de dragostea sinceră pe care o 
nutrea faţă de creaţiile greceşti. Unii istorici au remarcat chiar faptul că în suita sa „erau unii creştini 
care se bucurau de favorurile sale şi care-i serveau ca secretari". Mahomed se gândea să-şi 
consolideze Imperiul şi cu ajutorul culturii greceşti. în plus, Coranul chiar dacă-i pomeneşte pe 
creştini ca fiind necredincioşi, recunoaşte în persoana lui Iisus un Profet, căruia îi datorau respect. De 
aceea, după cucerirea Constantinopolului una dintre primele iniţiative ale turcilor, a fost invitaţia 
adresată grecilor de a-şi aleage un patriarh (alegerea 1-a vizat pe Ghenadie Şcolarul, unul dintre 
participanţii la Conciliul de la Ferrara-Florenţa). Toţi creştinii erau obligaţi să plătească anual 
haraciul, aceasta fiind practic singura lor obligaţie faţă de cuceritori. în schimb, patriarhul se bucura 
de libertate deplină în administrarea Bisericii şi nimeni nu avea dreptul să se amestece în hotărârile 
sale. Persoanele din anturajul patriarhului, episcopi sau preoţi, erau persoane declarate inviolabile; 
clerul era scutit de impozite. Chiar dacă jumătate din bisericile din Constantinopol au fost 
transformate în moschei, Poarta nu se amesteca în problemele interne ale Bisericii. Libertatea de a 
ţine sărbătorile şi de a respecta cultul public erau recunoscute; căsătoriile, înmormântările şi alte 
slujbe puteau avea loc fără nici o restricţie. Celebrarea Paştilor era autorizată în toate oraşele şi 
satele. într-un cuvânt, Biserica avea permisiunea de a rămâne Biserică, iar creştinii îşi puteau păstra 
religia. 

Nu trebuie uitat însă un alt aspect fundamental şi anume acela privind statutul creştinilor în 
Imperiul turc: spre deosebire de arabi, pentru turci, care nu erau fanatici în materie de religie, 
creştinismul era credinţa naţională a grecilor, aşa cum cea mahomedană era cea a turcilor. Ca şi în 
iudaism, de-o manieră generală putem spune că islamul nu făcea distincţie între societatea seculară şi 
cea religioasă. Instituţiile civile şi politice ale societăţii musulmane, justiţia, legile erau determinate 
de islam, nefiind aplicabile celor care nu erau musulmani. Patriarhul devine acum Milet Paşa sau 
etnarh, adică şeful naţiunii, iar ierarhia bisericească a fost însărcinată cu administrarea civilă a 
populaţiei creştine. Ea judeca pe creştini conform legilor greceşti, tribunalele sale erau recunoscute 
de Poartă, iar sentinţele trebuiau executate de autorităţile turceşti. Creştinii puteau avea de asemenea 

propriile lor şcoli şi propria programă de învăţământ. în mod teoretic, Biserica devenea un fel de Stat 
în Stat. 

In mod formal, putem considera poziţia Bisericii în Imperiul turc ca fiind solidă, numai că nu 
putem lua în consideraţie numai acest aspect. In realitate, situaţia Bisericii era adesea dramatică, 
fiind greu de descris toate suferinţele, umilinţele sau adevăratele persecuţii îndurate. Sultanul turc era 
izvorul tuturor drepturilor, favorurilor sau defavorurilor şi nu dădea nimănui socoteală pentru 
acţiunile sale. In filozofia religioasă a islamului, creştinii erau consideraţi rayah, adică un popor 
cucerit, necredincioşi; ei nu aveau nici drepturi reale, nici cetăţenie. Chiar şi Mahomed al II-lea, un 
om cu un nivel politic şi cultural ridicat, săvârşeşte unele abuzuri, exemplul cel mai cunoscut fiind 
atunci când confiscă patriarhului Ghenadie biserica celor 12 Apostoli, pe care cu puţin timp mai 
înainte tot el i-o acordase 468 . Imperiul otoman va intra în scurt timp într-o perioadă de declin politic 
şi arbitrariu, cinismul şi corupţia devenind regulă. Drepturile patriarhului au fost reduse în mod 
progresiv; nu-i mai rămânea decât tristul „privilegiu" de a fi responsabil al creştinilor. In sec. al 
XVIII-lea, 48 de patriarhi s-au succedat într-un interval de 73 de ani. Unii dintre aceştia au fost 
depuşi din scaun după care au fost reaşezaţi, ajungându-se chiar la reinstalarea unora de 5 ori; mulţi 
au suferit moarte martirică. La rândul lor bisericile erau pângărite, iar Sfintele Daruri profanate. In 
secolul al XlX-lea, Turcia, era în plină descompunere, numai că era în continuare susţinută de 
naţiunile europene, care vedeau în ea o contragreutate în faţa Rusiei. Chiar dacă la un moment dat 
asistăm la o serie de reforme prin care sultanii, încercând să europenizeze Turcia, ameliorau într-un 
fel situaţia creştinilor, aceştia din urmă au avut de înfruntat noi persecuţii. La rândul lor, grecii din 
Turcia şi din Constantinopol au plătit insurecţia greacă din 1821 prin masacre cutremurătoare. 

Anul 1821 este marcat şi de martiriul patriarului Grigorie al V-lea, omorât chiar în ziua de 
Paşti a anului 1821. A doua jumătate a sec. al XlX-lea a fost marcată de nenumărate revolte ale 
creştinilor şi de represiunea sângeroasă a turcilor. A fost o perioadă de luptă deschisă şi de masacre. 
Anul 1861 a reprezentat mai multe revolte în Bosnia, Herţegovina, Serbia, Ţara Românească, 
Moldova şi Bulgaria; în 1866 asistăm la o rebeliune în Creta, iar în 1875 la noi revolte în Bosnia şi 
Herţegovina. 

Perioada stăpânirii turceşti a fost marcată în istoria Ortodoxiei şi de o dezvoltare fără 
precedent a naţionalismului religios. Cauzele pot fi căutate chiar la Bizanţ, acolo unde ideea unui 
„Stat sfânt" avea valoare absolută. Numai că acest principiu se născuse şi se dezvoltase mai întâi sub 
semnul universalismului roman. Imperiul multinaţional era conceput ca o depăşire a frontierelor 
naţionale; era considerat drept „oikumene", „universul locuit", unit printr-o singură lege, autoritate, o 
cultură unică, prin credinţa în aceleaşi valori. Oricare barbar care ar fi acceptat cetăţenia romană şi 
împărtăşea aceleaşi valori culturale ale elenismului, înceta de a mai fi un barbar şi devenea membru 
deplin al acestui univers, membru al aceleiaşi societăţi. Această viziune şi acest spirit universalist al 
Romei a permis întâlnirea şi alianţa cu creştinismul, universal prin esenţă. Dacă Biserica accepta 
alianţa cu Imperiul şi se plasa sub protecţia lui, îl şi sfinţea prin binecuvântarea ei, Imperiul având 
astfel şi conştiinţa universalităţii misiunii sale. 

Prima breşă produsă în acest universalism a fost divizarea Imperiului, care a avut ca 
principală consecinţă pierderea componentei occidentale. Chiar dacă autoritatea Imperiului era 
nominal recunoscută de barbarii stabiliţi în Occident, conflictul cu „Vestul" s-a acutizat în timpul 
cruciadelor. Patriotismul bizantin, care se alimentase până atunci din visul unui Imperiu universal, s- 
a transformat în mod progresiv în naţionalism; sentimentul pozitiv a devenit o pasiune negativă, o 
respingere a tot ceea ce este străin şi ataşament maladiv faţă de ceea ce este al „său". De aceea, în 
timp ce Bizanţul se opunea, în virtutea „universalismului" său, oricărei tendinţe de separare a 
Imperiului în mai multe State şi autocefalii independente, în realitate el supunea pe slavi unei 
elenizări forţate: numirea de episcopi greci, reticenţă faţă de orice particularism local, îndeosebi 

lingvistic. Această atitudine a dus inevitabil la o divizare a lumii ortodoxe evidenţiată în momentul 
cuceririi Constantinopolului de către turci. Paradoxal însă, jugul turcesc tindea mai degrabă către o 
restaurare a „universalismului creştin" de la Bizanţ. Fără să facă vreo diferenţă între religie şi 
apartenenţă etnică, turcii îi considerau pe creştini ca un popor condus de patriarhul de la 
Constantinopol, în calitate de etnarh. Astfel, în această perioadă, puterea imperială ajunge să treacă 
într-un fel în mâinile patriarhului. Biserică şi Imperiu vor desemna de acum aceeaşi entitate: poporul 
grec, purtător al valorilor elenistice. Patriarhul este „aşezat pe tron ... iar episcopii se înclină în faţa 
lui ca unui împărat şi Patriarh". Patriarhul Noii Rome aflat în captivitate era privat de libertate, dar 
nu şi de autoritate. 

Glosar 

Akrites: aleşi dintre soldaţii de elită, aveau sarcina de a apăra zonele de frontieră (Taurus, Bulgaria). 
In aceste teritorii ei primeau şi o anumită suprafaţă de pământ, ceea ce le permitea să intre în contact 
cu populaţiile din afara graniţelor Imperiului. In acest mediu marginal a luat naştere epopeea lui 
Vasile Digenis Akrites. 

Allelengyon: sistem fiscal prin care împăratul Vasile al II-lea (976-1025) obliga pe dynatoi să 
plătească impozitul vecinilor rău platnici, fără să beneficieze de dreptul de preemţiune asupra 
terenurilor. 

Anthropoi kaloi: principalele elemente ale elitei urbane care în perioada secolelor XIII-XV, 
constituiau anturajul guvernatorului oraşului. 

Apocrisiar. trimis, sol. 

Anthypatos: la început era o simplă traducere a cuvântului proconsul, care în vremea lui Justinian 
devine o demnitate; după perioada iconoclastă, obţinerea acestui titlu era indispensabilă pentru 
exercitatea puterii juridice de către strategul unei theme. 

Arhonte: este un cuvânt cu sensuri multiple. In secolele VII- VIII, el desemna pe responsabilii 
detaşamentelor maritime locale, dar se aplica şi acelor persoane care reprezentau autoritatea publică. 
La sfârşitul secolului al Xl-lea, prin acest cuvânt era desemnată elita locală. 

August: în sistemul tetrarhic, era vorba de împăratul principal, în opoziţie cu co-împăraţii sau 
caesarii. Chiar dacă îl mai întâlnim la unii împăraţi ai dinastiei Paleologilor, titlu de august nu mai 
este obligatoriu în secolul al XlII-lea. 

Autocrator: termen foarte vechi, care desemna caracterul absolut şi independenţa totală a puterii 
imperiale în raport cu oamenii, singurul lui control fiind Dumnezeu. (En Christo to Theo Pistos 
Basileus - împărat credincios, în Hristos Dumnezeu). 

Basileus: la origine rege, termenul desemnând prin excelenţă pe Marele Rege al Persiei. El este 
introdus în titulatura bizantină în urma victoriei lui Heraclius asupra perşilor, devenind echivalentul 
latinescului imperator. 

Beg: titlu purtat de guvernatorul provinciilor otomane. Imperiul este împărţit la un moment dat în 
două mari circumscriţii administrative: Anatolia şi Rumelia, în fruntea cărora era un beglerbeg (beg 
al begilor). 

Catolicos: titlu purtat de patriarhii eterodocşi din Orient, precum în Armenia şi în Siria - Irak. 

Cezar: la origine, titlul îl desemna pe co-imperator, dar din secolul al VH-lea titulatura era rezervată 
celei de a doua demnităţi imperiale. 

Crysobul: cel mai solemn act al cancelariei bizantine, parafat în aur, datat şi semnat de împărat cu 
cerneală roşie. 

Despot: înainte de anul 1204 această demnitate permitea dreptul de succesiune imperială, iar sub 
Paleologi această denumire era purtată de principii greci sau străini titulari ai despotatelor 
independente sau autonome (Epir, Moreea, etc). 

Drongar. comandant al flotei centrale, alcătuită din marinari plătiţi din surse financiare imperiale. 

Duce: comandant militar al unei întinse circumscripţii de graniţă, care din secolul al X-lea regrupa 
mai multe theme; în timp, ducele a devenit un simplu guvernator de provincie. 

Ecloga: o prescurtare a codului lui Justinian, ce permitea o evoluţie a dreptului în vremea împăraţilor 
isaurieni. 

Emirat: unitate teritorială desprinsă din descompunerea califatelor şi sultanatelor musulmane, aflată 
sub autoritatea unui general sau emir. 

Epanagoga: tratat juridic din vremea lui Vasile I Macedoneanul, destinat introducerii Basilicalelor. 

Exarhat: provincii conduse de un exarh, deţinător al puterii civile şi militare; exista un exarhat al 
Cartaginei şi altul al Ravenei. 

Folis: monedă din bronz cu greutate variabilă, care valora 1/24 dintr-un miliar eison. 

Gonika: pământuri şi venituri deţinute sub formă ereditară. 

Kral: rege, titlu purtat de suveranii sârbi. 

Krites: cea mai însemnată funcţie civilă a unei teme, cu sarcini precise injustiţie. Deţinătorul acestei 
funcţii devine la sfârşitul secolului al X-lea adevăratul guvernator al unei theme. 

Lavră: tip de mănăstire care făcea o sinteză între eremitism şi cenobitism; călugărul trăia în timpul 
săptămânii retras în chilia sa, iar sâmbăta şi duminica venea în mănăstire pentru a participa la slujbe 
şi la masa în comun. Lavrele atonite urmau acest principiu, dând posibilitatea vieţuitorilor să urmeze 
propriul ritm (idioritmic), chiliile fiind însă situate în incinta mănăstirii. 

Logotet (cel care dă ordine): titlul purtat de şefii principalilor servicii administrative imperiale 
(afaceri externe, finanţe publice, armată). In secolul al XlV-lea, Marele logotet era un fel de Prim- 
ministru. 

Metoc: anexă a unei mănăstiri ce depindea de aceasta din punct de vedere material şi religios. 

Miliaresion: monedă din argint, care cântărea aproximativ 3 g. şi valora 1/12 parte dintr-o nomisma. 

Museion: la început desemna şcolile municipale, iar în secolul al XlV-lea învăţământul literar şi 
ştiinţific din Constantinopol. 

Nomisma: monedă din aur de 4, 54 g., care valora 1/72 dintr-o livră. 

Novelă: lege nouă care se adăuga Codului lui Justinian precum şi altor culegeri de legi. 

Paideia: învăţământul secundar disponibil mai ales la Constantinopol. Sistemul era folosit în şcolile 
private şi concurenţiale. 

Partitio Românie: tratat prin care în martie 1204, Imperiul bizantin era împărţit între viitorul împărat 
latin, cruciaţi şi veneţieni. 

Parec: ţăran care nu beneficiază în mod deplin de titlul de proprietate asupra pământului, dar îl poate 
folsi dacă plăteşte o chirie. 

Patriarh: titlu dat începând cu secolul al IV-lea episcopilor de Antiohia şi Alexandria, apoi şi celor 
de la Constantinopol şi Ierusalim. Patriarhul de la Roma poartă în general titlul de papă; ansamblul 
celor 5 patriarhi formează pentarhia. 

Porfir vgenetul: copil născut de împărăteasă în sala de purpură a Palatului imperial. 

Prefectul pretoriului: şeful administraţiilor provinciale şi principalul colaborator al împăratului până 
în secolul al Vl-lea. 

Proheiron: manual de drept promulgat de Vasile I Macedoneanul, destinat alcătuirii Basilicalelor. 

Pronoia: concesiunea veniturilor publice unei persoane private, adesea unui militar. Acest procedeu 
era la început revocabil, dar începând cu secolul al XlII-lea devine ereditar. 

Res Privata: bunuri şi venituri ale Casei imperiale. 

Roga: salariul funcţionarilor, soldaţilor sau demnitarilor. In cazul funcţiilor mai importante erau date 
veşminte din materiale preţioase precum mătasea. 

Sekreta: birourile administraţiei centrale, ale căror funcţionari erau asekretis sau în cazul şefilor 
protoasekretis . 

Senat: transferat parţial la Constantinopol, Senatul roman a încetat în secolul al V-lea să mai aibe un 
rol deliberativ; el devine locul unei categorii sociale de înalţi demnitari. Se putea ajunge în Senat de 
la funcţia de protospătar, iar apartenenţa nu era ereditară. Calitatea de senator antrena privilegii 
juridice, însă şi obligaţii. 

Strateg: guvernatorul unei theme, care acumula puteri civile şi militare. 

Stratiot: proprietar funciar care participa financiar la armata unei theme. El însuşi sau un servitor al 
său era înrolat în acest corp de armată. 

Tagmata: contingent al armatei centrale, format din soldaţi permanenţi, adesea mercenari. 

Theme: o provincie comandată de un strateg. La origine, teritoriul unei theme era foarte întins 
(existau numai patru theme pentru întregul teritoriu al Asiei Mici). 

Typicon: actul de fondare al unei mănăstiri, cu reguli de organizare, obligaţii şi drepturi, statut şi 
dotări. 

Lista împăraţilor 



284-305 Diocleţian - împărat asociat 

286-305 Maximian - împărat asociat 

305-306 Constanţiu I Clor - împărat asociat 

305-311 Galeriu - împărat asociat 

306-312 Maximian - împărat asociat 

306-324 Constantin I cel Mare - împărat asociat 

312-324 Licinius - împărat asociat 

324-337 Cosntantin I cel Mare 

337-340 Constantin al II-lea - împărat asociat 

337-350 Constanţiu al II-lea - împărat asociat 

337-350 Constant - împărat asociat 

350-361 Constanţiu al II-lea 

361-363 Iulian Apostatul 

363-364 Iovian 

364-375 Valentinian I - împărat asociat 

364-378 Valens - împărat asociat 

375-383 Graţian-împărat asociat 

379-392 Teodosie I - împărat asociat 

383-392 Valentinian al II-lea - împărat asociat 

392-395 Teodosie I 



Orient 



Occident 



395-408 Arcadius 
408-450 Teodosie al II-lea 
450-457 Marcian 



457-474 Leon I 



474 Leon al II-lea 

474-491 Zenon 

475-476 Basiliscus - uzurpator 

491-518 Anastasie I 

518-527 Iustin I 

527-565 Justinian I 

565-578 Iustin al II-lea 

578-582 Tiberiu al II-lea Constantin 

582-602 Mauriciu 

602-610 Focas 



395-423 Honorius 

423 Constanţiu al III-lea 

423-425 Ioan 

425-455 Valentinian al III-lea 

455 Maxim 

455-456 Avitus 

457-461 Marjorian 

461-465 Libius Sever 

467-472 Anthemius 

472 Olybrius 

472-474 Glycerius 

474 Iulius Nepos 

474-476 Romulus Augustus 

610-641 Heraclius - primul basileu bizantin 

641 Constantin al III-lea - basileu asociat 

641 Heracleonas - basileu asociat 

641-668 Constant al II-lea Pogonat 

668-685 Constantin al IV-lea 

685-695 Justinian al II-lea 

695-698 Leonţiu 

698-705 Tiberiu al II-lea 

705-711 Justinian al II-lea 

711-713 Filipicos Bardanes 

713-715 Anastasie al II-lea 

715-717 Teodosie al III-lea 

717-741 Leon al III-lea Isaurul 

741 Constantin al V-lea Copronimul 

742-743 Artavasde - uzurpator 

743-775 Constantin al V-lea Copronimul 

775-780 Leon al IV-lea 

780-797 Constantin al Vl-lea 

797-802 Irina 

802-811 NichiforI 

811 Staurakios - uzurpator 

811-813 Mihail I Rhangabe 

813-820 Leon al V-lea Armeanul 

820-829 Mihail al II-lea Bâlbâitul 

829-842 Teofil 

842-867 Mihail al III-lea Beţivul 

842-856 Teodora - regentă 

867-886 Vasile I Macedoneanul 

886-912 Leon al Vl-lea 



912-913 Alexandru 

913-959 Constantin al VH-lea Porfirogenetul 

920-944 Roman I Lecapenul 

959-963 Roman al II-lea 

963-969 Nichifor al II-lea Focas 

969-976 Ioan I Tzimiskes 

976-1025 Vasile al II-lea Bulgaroctonul 

1025-1028 Constantin al VUI-lea 
1028-1034 Roman al III-lea Arghiros 
1028-1056 Zoe Porfirogeneta 
1034-1041 Mihail al IV-lea Paflagonianul 
1041-1042 Mihail al V-lea Calafatul 
1042-1055 Constantin al IX-lea Monomahul 
1055-1056 Teodora Porfirogeneta 
1057 Mihail al Vl-lea Stratioticos 



800-814 Carol cel Mare 



814-840 Ludovic cel Pios 
817-831 Lotar I 
840-855 Lotar al II-lea 
850-875 Ludovic al II-lea 

875-877 Carol Pleşuvul 
881-888 Carol cel Gras 
891-894 Guy 
894-898 Lambert 
896-899 Arnulf 
901-905 Ludovic al III-lea 

915-922 Berenger 

962-973 Otto I 
967-973 Otto al II-lea 

996-1002 Otto al III-lea 
1014-1024 Henric al II-lea 
1027-1039 Conrad al II-lea 



1046-1056 Henric al III-lea 

1057-1059 Isaac I Comnenul 

1059-1067 Constantin al X-lea Dukas 

1067-1068 Eudoxia Macrembolitissa 

1068-1071 Roman al IV-lea Diogene 

1071-1078 Mihail al VH-lea Dukas 

1078-1081 Nichifor al III-lea Botaniates 

1081-1118 Alexios I Comnenul 

1118-1143 Ioan al II-lea Comnenul 

1143-1180 Manuel I Comnenul 

1180-1183 Alexios al II-lea Comnenul 

1183-1185 Andronic I Comnenul 

1185-1195 Isaac al II-lea Anghelos 

1195-1203 Alexios al III-lea Anghelos 

1203-1204 Isaac al II-lea Anghelos şi Alexios al IV-lea 

1204 Alexios al V-lea Dukas 

1204-1222 Teodor I Laskaris 



1084-1105 Henric al IV-lea 



1222-1254 Ioan al III-lea Dukas- Vatatzes 
1254-1258 Teodor al II-lea Laskaris 

1258-1261 Ioan al IV-lea Laskaris 
1259-1282 Mihail al VUI-lea Paleologul 
1282-1328 Andronic al II-lea Paleologul 
1328-1341 Andronic al III-lea Paleologul 
1341-1391 Ioan al V-lea Paleologul 
1347-1354 Ioan al Vl-lea Cantacuzino 
1390 Ioan al VH-lea Paleologul 
1391-1425 Manuel al II-lea Paleologul 
1425-1448 Ioan al VUI-lea Paleologul 
1449-1453 Constantin al Xl-lea Paleologul 



împăraţi latini: 
1204-1205 Baldouin I 
1206-1216 Henric 
1217 Pierre de Courtenay 
1217-1219 Yolanda 
1221-1228 Rober de Courtenay 

1228-1261 Baudouin al II-lea 
1231-1237 Jean de Brienne 



Despoţii Epirului 



Sebastocratorii Tesaliei 



1204-1215 Mihail I 
1215-1224 Teodor 
1237-1271 Mihail al II-lea 
1271-1296 Nichifor 
1296-1318 Toma 



1271-1296 Ioan I 
1296-1303 Constantin 
1303-1318 Ioan al II-lea 

Despoţii Tesalonicului 

1224-1230 Teodor 
1230-1240 Manuel 
1240-1244 Ioan 
1244-1246 Dimitrie 
1318-1329 Nicolas Orsini 
1323-1355 Jean Orsini 
1335-1340 Nichifor al II-lea 



Lista sultanilor musulmani 



786-809 
809-813 
813-833 
833-842 
842-847 
847-861 
861-862 
862-866 
866-869 
869-892 
892-902 



Harun-al-Raşid 

Amin 

Mamun 

Mutasim 

Watik 

Mutawakil 

Muntasir 

Mutazz 

Muhtadi 

Mutamid 

Mutadid 



902-908 Muktafi 
912-932 Muqtadir 
932-934 Kahir 
934-940 Radi 
940-943 Mutaki 
943-946 Mustakfi 
946-974 Muţi 
974-991 Tai 
991-1031 Kadir 
1031-1075 Kaim 



Sultani seldj ucizi de Rum 



1063-1072 Alp Arslan 
1072-1092 Malek-Şah 
1077-1086 Soliman I 
1092-1107 Kilidj-Arslan 
1107-1116 Malek-Şah 
1116-1156 MassudI 
1156-1192 Kilidj Arslan II 
1192-1196 Kaikosrul 
1196-1204 Soliman al II-lea 
1204 Kilidj Arslan al IlI-lea 
1204-1210 Kaikosru I 



1210-1220 
1220-1237 
1237-1245 
1246-1257 
1248-1265 
1249-1257 
1265-1282 
1282-1304 
1284-1307 
1307-1308 



Kaikawous I 
Kaikudab I 
Kaikosru al II-lea 
Kaikawous al II-lea 
Klidj Arslan IV-lea 
Kaikudab al II-lea 
Kaikosru al IlI-lea 
Massud al II-lea 
Kaikudab al IlI-lea 
Massud al IlI-lea 



Sultani otomani - până la căderea Constantinopolului 



1288-1326 Osman 
1326-1362 Orhan 
1362-1389 Murad I 
1389-1402 Baiazid 
1402-1421 Mahomed I 



1402-1410 Soliman 
1411-1413 Musa 
1421-1451 Murad al II-lea 
1451-1481 Mahomed al II-lea 

Lista patriarhilor de Constantinopol 



211-217 Filadelfiu 

240-265 Evghenie I 

284-295 Rufin I 

306-314 MitrofanI 

314-337 Alexandru 

337-339 Pavel I 

339-341 Eusebiu de Nicomidia 

341-342 Pavel I 

346-351 Pavel I 

351-360 Macedonie I 

360-370 Eudoxiu de Antiohia 

370 Evagriu 

370-380 Demofil 

380 Maxim Cinicul 

379-381 Grigorie I de Nazianz 

381-397 Nectarie 

398-404 Ioan I Hrisostom 

404-405 Arsaciu 

406-425 Atticus 

426-427 Sisinie I 

428-431 Nestorie 

431-434 Maximian 

434-446 Proclu 

446-449 Flavian 

449-458 Anatoliu 

458-471 Ghenadie I 

472-489 Acaciu 

489-490 Fravitas 

490-496 Eufimie 

496-511 Macedonie al II-lea 

511-518 Timoteil 

518-520 Ioan al II-lea 

520-535 Epifanie 

535-536 Antim I 

536-552 Mina 

552-565 Eutihie I 

565-577 Ioan al III-lea Scholasticos 

577-582 Eutihie al II-lea 

582-595 Ioan al IV-lea Postitorul 

595-606 Chiriac 

607-610 Toma I 

610-638 Serghie I 

638-641 Pyrrhus I 

641-653 Pavel al II-lea 

654 Pyrrhus al II-lea 

654-666 Petru 



667-669 Toma al II-lea 

669-675 Ioan al V-lea 

675-677 Constantin I 

677-679 Teodor I 

679-686 Gheorghe I 

686-687 Teodor I 

688-694 Pavel al III-lea 

694-706 Calinic I 

706-712 Cyrus 

712-715 Ioan al Vl-lea 

715-730 Gherman I 

730-754 Anastasie 

754-766 Constantin al II-lea 

766-780 Nichita I 

780-784 Pavel al IV-lea 

784-806 Tarasie 

806-815 Nichifor I 

815-821 Teodot 

821-837 Antoniei 

837-843 Ioan al VH-lea 

843-847 Metodie I 

847-858 Ignatie I 

858-867 Fotie I 

867-877 Ignatie I 

877-886 Fotie I 

886-893 Ştefan I 

893-901 Antonie al II-lea 

901-907 Nicolae I Misticul 

907-912 Eutimie I 

912-925 Nicolae I Misticul 

925-927 Ştefan al II-lea 

927-931 Trifon 

933-956 Teofilact 

956-970 Polieuct 

970-974 Vasile I 

974-979 Antonie al III-lea 

979-991 Nicolae al II-lea 

Vacanţă timp de 4 'A ani 

996-998 Sisinie 

1001-1019 Serghie al II-lea 

1019-1025 Eustaţiu 

1025-1043 Alexei Studitul 

1043-1058 Mihail I Cerularie 

1059-1063 Constantin al III-lea 

1064-1075 Ioan al VUI-lea 

1075-1081 Cosma I 

1081-1084 Eustratie Garidas 

1084-1111 Nicolae al III-lea Grammaticos 

1111-1134 Ioan al IX-lea Agapetos 

1134-1143 Leon Stypes 

1143-1146 Mihail al II-lea Kurkuas 

1146-1147 Cosma al II-lea Atticus 

1147-1151 Nicolae al IV-lea Muzalon 

1151-1152 Teodot al II-lea 

1153-1154 Neofiţi 

1153-1154 Teodot al II-lea 

1154-1157 Constantin al IV-lea 

1157-1170 Luca Chrysovergis 

1170-1178 Mihail al III-lea Anchialos 

1178-1179 Hariton Eugeniotis 

1179-1183 Teodosie 

1183-1186 Vasile al II-lea Camateros 

1186-1189 Niceta al II-lea Muntanes 

1189 Dositei de Ierusalim 

1189-1191 Leonţiu Theotokites 

1191-1198 Gheorghe al II-lea Xifilinos 

1198-1206 Ioan al X-lea Camateros 

1208-1214 Mihail al IV-lea 

1214-1216 Teodor al II-lea 

1216 Maxim al II-lea 

1217-1222 Manuil I 

1222-1240 Gherman al II-lea 

1240 Metodiu 

1244-1254 Manuil al II-lea 

1255-1259 Arsenie Autoreianos 

1260 Nichifor al II-lea 



1261-1265 Arsenie Autoreianos 
1265-1266 Gherman al III-lea 
1266-1275 IosifI 
1275-1282 Ioan al II-lea Bekkos 
1282-1283 IosifI 
1283-1289 Grigorie al III-lea 
1289-1293 Atanasie I 
1294-1303 Ioan al XH-lea 
1303-1309 Atanasie I 
1310-1314 Nifon I 
1315-1319 Ioan al XHI-lea 
1320-1321 Gherasim I 
1322-1332 Isaia 
1334-1347 Ioan al XlV-lea 
1347-1350 Isidor I 
1350-1353 Calist I 
1353-1355 Filotei Kokkinos 
1355-1363 Calist I 
1364-1376 Filotei Kokkinos 
1376-1379 Macarie I 
1379-1388 Nil 

1389-1390 Antonie al IV-lea 
1390-1391 Macarie I 
1391-1397 Antonie al IV-lea 
1397 Calist al II-lea 
1397-1410 Matei I 
1410-1416 Eutimie al II-lea 
1416-1439 Iosif al II-lea 
1440-1443 Mitrofan al II-lea 
1443-1453 Grigorie al III-lea 



Lista papilor 



311-314 Miltiade 

314-335 Silvestru I 

336 Marcu 

337-352 Iulius I 

352-366 Liberiu 

352-365 Felix al II-lea - antipapă 

366-384 Damas I 

366-367 Ursin - antipapă 

384-399 Siricius 

399-401 Anastasie I 

401-417 Inocenţiu I 

417-418 Zosima 

418-422 Bonifaciu I 

418-419 Eulalius - antipapă 



422-432 Celestin I 
432-440 Sixt al III-lea 
440-461 Leon I cel Mare 
461-468 Ilarie 
468-483 Simpliciu 
483-492 Felix al III-lea 
492-496 Ghelasie I 
496-498 Anastasie al II-lea 
498-517 Symac 
498-501 laurenţiu - antipapă 
514-523 Hormisdas 
523-526 Ioan I 
526-530 Felix al IV-lea 
530-532 Bonifaciu al II-lea 

530 Dioscur - antipapă 

533-535 Ioan al II-lea 

535-536 Agapet 

536-537 Silver 

537-555 Vigiliu 

556-561 Pelagiu I 

561-574 Ioan al III-lea 

575-579 Benedict I 

579-590 Pelagiu al II-lea 

590-604 Grigorie I cel Mare 

604-606 Sabinian 

607 Bonifaciu al III-lea 

608-615 Bonifaciu al IV-lea 

615-618 Adeodat 

619-625 Bonifaciu al V-lea 

625-638 Honorius I 

Vacanţă episcopală 

640 Severin 

640-642 Ioan al IV-lea 

642-649 Teodor I 

649-655 Martin I 

654-657 Eugeniu I 

657-672 Vitalian 

672-676 Adeodat al II-lea 

676-678 Donus 

678-681 Agaton 

682-683 Leon al II-lea 

684-685 Benedict al II-lea 

685-686 Ioan al V-lea 

686-687 Conon 

687 Teodor - antipapă 

687 Pascal - antipapă 

687-701 Serghie 

701-705 Ioan al Vl-lea 

705-707 Ioan al VH-lea 

708 Sisinus 

708-715 Constantin 

715-731 Grigorie al II-lea 

731-741 Grigorie al III-lea 

741-752 Zaharia 

752 Ştefan al II-lea - antipapă 

752-757 Ştefan al III-lea 

757-767 Pavel I 

767-769 Constantin - antipapă 

768 Filip - antipapă 

768-772 Ştefan al IV-lea 

772-795 Adrian I 

795-813 Leon al III-lea 

816-817 Ştefan al V-lea 



817-824 Pascal I 
824-827 Eugen al II-lea 
827 Valentin 

827-844 Grigorie al IV-lea 
844 Ioan - antipapă 
844-847 Serghie al II-lea 
847-855 Leon al IV-lea 
855-880 Anastasie - antipapă 
855-858 Benedict al III-lea 
858-867 Nicolae I 
867-872 Adrian al II-lea 
872-882 Ioan al VUI-lea 
882-884 Marin I 
884-885 Adrian al III-lea 
885-891 Ştefan al Vl-lea 
891-896 Formosus 

896 Bonifaciu al Vl-lea 
896-897 Ştefan al VH-lea 

897 Roman 

897 Teodor al II-lea 
898-900 Ioan al IX-lea 
900-903 Benedict al IV-lea 
903 Leon al V-lea 
903-904 Christofor - antipapă 
904-911 Serghie al III-lea 
911-913 Anastasie al III-lea 
913-914 Landon 
914-928 Ioan al X-lea 
928 Leon al Vl-lea 
928-931 Ştefan al VUI-lea 
931-935 Ioan al Xl-lea 
936-939 Leon al VH-lea 
939-942 Ştefan al IX-lea 
942-946 Marin al II-lea 
946-955 Agapit al II-lea 
955-964 Ioan al XH-lea 
963-965 Leon al VUI-lea 
964-966 Benedict al V-lea 
965-972 Ioan al XHI-lea 
973-974 Benedict al Vl-lea 
974 Bonifaciu VII - antipapă 
974-983 Benedict al VH-lea 
983-984 Ioan al XlV-lea 
985-996 Ioan al XV-lea 
996-999 Grigorie al V-lea 
997-998 Ioan XVI- antipapă 
999-1003 Silvestru al II-lea 
1003 Ioan al XVII-lea 
1004-1009 Ioan al XVIII-lea 

1009-1012 Serghie al IV-lea 

1012-1024 Benedict al VUI-lea 

1012 Grigorie - antipapă 

1024-1032 Ioan al XlX-lea 

1032-1044 Benedict al IX-lea 

1045 Silvestru al IlI-lea 

1045 Benedict al IX-lea 

1045-1046 Grigorie al IV-lea 

1046-1047 Clement al II-lea 

1047-1048 Benedict al IX-lea 

1048 Damas al II-lea 

1049-1054 Leon al IX-lea 

1055-1057 Victor al II-lea 

1057-1058 Ştefan al IX-lea 

1058-1060 Benedict al X-lea 

1059-1061 Nicolae al II-lea 

1061-1073 Alexandru al II-lea 

1061-1072 Honorius al II-lea - antipapă 

1073-1085 Grigorie al VH-lea 

1084-1100 Clement allll-lea - antipapă 

1086-1087 Victor al IlI-lea 

1088-1099 Urban al II-lea 

1099-1118 Pascal al II-lea 

1100-1102 Teodoric - antipapă 

1102 Albert - antipapă 

1105 Silvestru al IV-lea - antipapă 

1118-1119 Ghelasie al II-lea 

1118-1121 Grigorie al VHI-lea - antipapă 

1119-1124 Calixt al II-lea 

1124-1130 Honorius al IlI-lea 

1124 Celestin al II-lea - antipapă 

1130-1143 Inocenţiu al II-lea 

1130-1138 Anaclet al II-lea - antipapă 

1138 Victor al IV-lea - antipapă 

1 143-1 144 Celestin al II-lea 

1144-1145 Lucius al II-lea 

1145-1153 Eugeniu al IlI-lea 

1153-1154 Anastasiu al IV-lea 

1154-1159 Adrian al IV-lea 

1159-1181 Alexandru al IlI-lea 

1159-1164 Victor al IV-lea 

1164-1168 Pascal allll-lea - antipapă 

1168-1178 Calixt allll-lea - antipapă 

1179-1180 Inocenţiu allll-lea - antipapă 

1181-1185 Lucius al IlI-lea 

1185-1187 Urban al IlI-lea 

1187 Grigorie al VHI-lea 

1187-1191 Clement al IlI-lea 

1191-1198 Celestin al IlI-lea 



1198-1216 Inocenţiu al IlI-lea 
1216-1227 Honorius al IV-lea 
1227-1241 Grigorie al IX-lea 
1241 Celestin al IV-lea 
Vacanţă episcopală 
1243-1254 Inocenţiu al IV-lea 
1254-1261 Alexandru al IV-lea 
1261-1264 Urban al IV-lea 
1265-1268 Clement al IV-lea 
Vacanţă episcopală 
1271-1276 Grigorie al X-lea 
1276 Inocenţiu al V-lea 
1276 Adrian al V-lea 
1276-1277 Ioan al XXI-lea 
1277-1280 Nicolae al IlI-lea 
1281-1285 Martin al IV-lea 
1285-1287 Honoriu al IV-lea 
1288-1292 Nicolae al IV-lea 
1294 Celestin al V-lea 
Vacanţă episcopală 
1294-1303 Bonifaciu al VHI-lea 
1303-1304 Benedict al Xl-lea 
1305-1314 Clement al V-lea 
Vacanţă episcopală 
1316-1334 Ioan al XXII-lea 
1328-1330 Nicolae V- antipapă 
1334-1342 Benedict al XH-lea 
1342-1352 Clement al Vl-lea 
1352-1362 Inocenţiu al Vl-lea 
1362-1370 Urban al V-lea 
1370-1378 Grigorie al Xl-lea 
1378-1389 Urban al Vl-lea 
1378-1394 Clement VII- antip. 
1389-1404 Bonifaciu al IX-lea 
1394-1423 Benedict XIII- antip 
1404-1406 Inocenţiu al VH-lea 
1406-1415 Grigorie al XH-lea 
1409-1410 Alexandru V- antip. 
1410-1415 Ioan al XXIII-lea 
Vacanţă episcopală 
1417-1431 Martin al V-lea 
1423-1429 Clement VIII- antip. 
1424 Benedict XIV - antipapă 
1431-1447 Eugen al IV-lea 
1439-1449 Felix V- antipapă 
1447-1455 Nicolae al V-lea 

Abrevieri 



AARMSI - Analele Academiei Române. Memoriile Secţiunii Istorice 

BCMI - Buletinul Comisiei Monumentelor Istorice 

GB - Glasul Bisericii 

FHDR - Fontes Historiae Daco-Romanae 

GCS -Die Griechischen Christlichen Schrifsteller 

JTS - Journal of Theological Studies 

MA - Mitropolia Ardealului 

MO - Mitropolia Olteniei 

NHE - Nouvelle Histoire de l 'Eglise 

PSB - Părinţi şi Scriitori Bisericeşti 

REB - Revue des etudes byzantine 

RI - Revista istorică 

RN - Revue du Nord 

SCIV - Studii şi cercetări de istorie veche 

SCIVA - Studii şi cercetări de istorie veche şi arheologie 

ST - Studii Teologice 

